MAICA DOMNULUI 
în teologia secolului XX și în spiritualitatea 
isihastă a secolului XIV: 
Grigorie Palama 
Nicolae Cabasila 


Teofan al Niceei 


diac. loan |. Ică jr 


studii și texte 


Maica Domnului în teologia secolului XX 
şi în spiritualitatea isihastă a secolului XIV: 
Grigorie Palama, Nicolae Cabasila, Teofan al Niceei 


DIAC. IOAN Î. ICĂ JR 


Maica Domnului 
în teologia secolului XX 
şi în spiritualitatea isihastă 
a secolului XIV: 
Grigorie Palama, Nicolae Cabasila, 
Teofan al Niceei | 


ÎDLISIS 
Sibiu + 2008 


Lector şi coperta: Maria-Cornelia Ică je 


Tehnoredactor: Paui Morar 


Descrierea CIP a Bibliotecii Naţionale a României 


IOAN 1. ICĂ, diacon 
Maica Domnului în teologia secolului XX și în spiritualitatea isihastă 
a secolului XIV: Grigorie Palama, Nicolac Cabasila, Teofan al Niceei / 
diac. loan [. Ică jr. — Sibiu: Deisis, 2008 
ISBN 978-973-7859-46-4 


276:232.931 


O DEISIS 


I. Dispute mariologice 
ŞI revoluţii politice 
pe fundalul secolului XX 


23 august 1944 şi pagina roşie 
din istoria României contemporane 


23 august 1944: potrivit calendarului liturgic bizantin, 
Biserica Ortodoxă Română prăznuia, cum prăznuieşte de 
secole, încheierea sărbătoririi marelui praznic al Adormirii 
Maicii Domnului. În acel august fierbinte evenimentul litur- 
gic marial era însă clar estompat de temerile încleştărilor 
militare ale celei de-a doua conflagrații mondiale, întrucât 
frontul germano-sovietic se apropia vertiginos de granițele 
României. 23 august 1944 avea în orice caz să fie o zi fati- 
dică pentru istoria românilor din secolul XX. Lovitura de 
stat care l-a înlăturat de la conducerea statului român pe 
mareşalul lon Antonescu şi a întors armele împotriva 
Germaniei naziste a deschis calea transformării rapide a 
României ocupate de Armata Roşie într-un stat vasal 
Uniunii Sovietice. Pe 6 martie 1945, o nouă lovitură de 
stat impunea la conducerea ţării guvernul „democrat” con- 
dus de premierul dr. Petru Groza (1884-1958), în a cărui 
componenţă au intrat şi câțiva membri ai minusculului 
Partid Comunist Român, care beneficia însă de spriţinul 
eficace al tancurilor sovietice şi al presiunilor sinistrului 
procuror şi comisar de externe al URSS, Andrei Vîşinski 
(1883-1954). Recunoscut în cele din urmă în februarie 1946 

şi de Anglia şi Statele Unite, guvernul condus de dr. Petru 
Groza a organizat şi „câştigat” alegerile falsificate din 
19 noiembrie 1946. Fixarea României pe orbita sovietizării 
și comunizării a fost consfinţită pe 30 decembrie 1947 prin 
abdicarea forţată a regelui Mihai I şi proclamarea Republi- 
cii Populare Române, în care şi dictatura proletariatului, şi 
revoluția socialistă erau impuse de Partidul Comunist (în- 
tre 1948-1965, Muncitoresc) Român condus de secretarul 
său general, Gheorghe Gheorghiu-Dej (1901-1965). 

1948 a fost anul transformărilor radicale şi în relațiile 
noii puteri comuniste cu Bisericile şi cultele religioase!, al 
căror nou cadru legal îl oferea legea învățământului refor- 
mat din 3 august şi legea cultelor din 4 august 1948. Învă- 
țământul era etatizat și laicizat, iar cultele erau supuse unui 
control strict şi unei supravegheri intense. Noul patriarh al 
Bisericii Ortodoxe Române, Justinian Marina (1901-1977), 
instalat pe 6 iunie 1948, şi-a asumat sarcina dificilă a reor- 
ganizării instituțiilor bisericeşti în noile cadre fixate de re- 
gimul comunisto-sovietic încercând să realizeze şi menţină 
dificilul compromis care să asigure supraviețuirea acestora 
în contextul radical transformat față de cel din 1944. 


Telegraful Român din 1944-1945 — oglindă 
a transformărilor României sovietizate 


Procesul poate fi urmărit ca într-o secțiune transversală 
printr-o sumară răsfoire a colecţiei Telegrafului Român, 
„organul naţional-bisericesc” al Arhiepiscopiei Sibiului, al 
cărui redactor-şef a fost din ianuarie 1934 până în mai 1945 
eruditul profesor şi rector al Academiei Teologice „Andre- 


' Detalii la CRISTINA PĂIUŞAN / RADU CIUCEANU, Biserica Ortodoxă 
Română sub semnul comunist, vol. I: 1945-1958 (Documente), Institutul 
Naţional pentru Studiul Totalitarismului, București, 2001; CRISTIAN VASILE, 
Biserica Ortodoxă Română în primul deceniu comunist, Ed. Curtea Veche, 
2005; GEORGE ENACHE, Ortodoxie şi putere politică în România contem- 
porană, Nemira, 2005; CARMEN CHIVU DUŢĂ, Cultele religioase din 
România între prigonire şi colaborare, Ed. Polirom, 2008. 

iane”, protopopul Dumitru Stăniloae (1903-1993). lată 
câteva din titlurile articolelor de pe prima pagină: „Bise- 
rica şi vremurile no!” (10 sept. 1944), „Rusia şi Ardealul” 
(13 sept. 1944), „Blocul Naţional-Democrat” (22 sept. 1944), 
„Armata Roşie în România” (23 sept. 1944), „Şagunismul 
şi democraţia” (8 oct. 1944), „Sufletul muncitorului” (29 oct, 
1944), „Biserica în noul orizont social” (19 nov. 1944), 
„Creștinismul şi viața socială” (26 nov. 1944). Numărul de 
pe 5 octombrie publica scrisoarea din 25 august 1944 a 
mitropolitului Aleksei, locţiitor de patriarh al Moscovei, 
către clerul şi credincioşii români, în cel din 17 octombrie 
apărea scrisoarea de răspuns către mitropolitul Aleksei 
semnată de ierarhii ortodocşi a Ardealului, ca pe 26 oc- 
tombrie preotul profesor canonist Liviu Stan să prezinte elo- 
gios „Biserica patriarhală Rusă”, iar pe 25 februarie 1945 
articolul intitulat „Perspectivele Ortodoxiei” saluta alege- 
rea mitropolitului Aleksei ca nou patriarh al Moscovei lui 
Stalin. Cu numărul 20 din 13 mai 1945, în locul prea tra- 
diționalistului şi insuficient cooperantului preot profesor 
Dumitru Stăniloae apare ca „redactor responsabil” preotul 
profesor Corneliu Sârbu, care pe 8 aprilie scria despre 
„Preoţime şi democraţie”, iar pe 27 mai despre „Creşti- 
nism şi democrație”. Ultimul text publicat în Te/egraful 
Român de preotul profesor Dumitru Stăniloae, apărut în 
numărul dublu pe iulie 1945 sub titlul „Biserica în Uniu- 
nea Sovietică”, reprezenta conferinţa ținută de acesta pe 
13 martie 1945 în cadrul Asociaţiei Române pentru Legături 
cu Uniunea Sovietică (ARLUS) din Sibiu. ARLUS-urile 
erau varianta spirituală a ceea ce reprezentau SOVROM- 
urile în industrie: forme de antrenare a poporului român şi 
a resurselor economice româneşti în câmpul gravitațional 
al noului centru sovietic cu detaşarea lor corelativă din 
circuitul cultural şi economic al spaţiului european occi- 
dental, căruia România modernă îi aparținuse până la 
23 august 1944. Ocupaţiei militare şi colonizării economice 
1 se adăugau obligativitatea sovietizării şi comunizării so- 

cietății şi culturii românești, reciclare şi reeducare de care 
n-au scăpat nici Bisericile şi cultele tuturor popoarelor din 
centrul, estul şi sud-estul Europei intrate în zona de ocu- 
paţie a Armatei Roşii, iar după conferința de la Ialta din 
februarie 1945, în sfera de influenţă, necontestată de aliaţii 
occidentali, a Uniunii Sovietice conduse de Stalin. 


Conferința Panortodoxă de la Moscova 
din 1945 şi directivele ei 


La doar o lună de la instalarea sa, pe 6 iunie 1948, ca 
patriarh al Bisericii Ortodoxe Române, Justinian Marina 
participa alături de patriarhii Moscovei, Serbiei şi Georgiei 
şi de reprezentanţi ai Bisericilor Bulgariei, Antiohiei, Ale- 
xandriei, Poloniei, Albaniei şi Cehoslovaciei, la Conferinţa 
Panortodoxă de la Moscova. Organizată cu prilejul aniver- 
sării a 500 de ani de viaţă autocefală „de facto”? a Bisericii 
Ortodoxe Ruse — în ciuda protestului Patriarhiei Ecume- 
nice care a contestat canonicitatea inițiativei panortodoxe a 
Patriarhiei Moscovei —, Conferinţa şi-a ținut lucrările în 
capitala Uniunii Sovietice între 8 şi 18 iulie 1948. Parti- 
cipanţii au analizat referate speciale şi au adoptat rezoluții 
comune pe un număr de patru probleme de „interes panor- 
todox” şi de „presantă actualitate”, precum și un „apel 
pentru pace către creştinii din întreaga lume”. Cele patru 


2 În 1448, Biserica Ortodoxă Rusă îşi alegea singură mitropolitul în per- 
soana episcopului Iona de Riazan în condiţiile în care ruşii alungaseră în 
1441 din Moscova pe mitropolitul grec Isidor, devenit în urma „unirii” de 
la Florenţa cardinal, iar pe scaunul patriarhal din Constantinopol se afla 
unionistul Grigorie III Mamas (1443-1455). Cf. T.M. Popescu, „Autocefalia 
Bisericii Ortodoxe Ruse”, Biserica Ortodoxă Română 64 (1948), nr. 5-6, 
p. 301-316. 

* Textele rezoluţiilor, apelului şi ale referatelor prezentate de delegaţii 
Bisericii Ortodoxe Române au fost publicate în primul număr din întâiul an 
de apariţie al revistei Patriarhiei Române Ortodoxia, nr. |, ian.—mart. 1949, 
p. 124-134 (rezoluţii şi apel), 30-120 şi 199-208 (referate). Lucrările Con- 
ferinţei au fost publicate în volumele Aces de la Confărence des chefs et 
des representantes des Eglises Orthodoxes Autocâphales reunis ă Moscou 
8-15 juillet, Moscou, vol. I-Il, 1950, 1952. 

rezoluţii adoptate: 1. Vaticanul şi Biserica Ortodoxă, 2. Miş- 
carea ecumenică şi Biserica Ortodoxă, 3. Calendarul bise- 
ricesc şi 4. lerarhia anglicană reprezentau un refuz tranşant 
şi o condamnare în termeni drastici atât a papalității, cât şi 
a mişcării ecumenice. 

Rezoluţia despre Vatican condamna astfel papalitatea, pe 
de o parte, pentru denaturarea purității ortodoxiei ecume- 
nice prin introducerea de noi dogme inventate, ca acelea 
ale lui „Filioque” şi „Imaculatei concepţiuni” a Fecioarei 
Maria şi, mai ales, ale primatului şi infailibilității papale, 
iar, pe de altă parte, pentru transformarea Bisericii într-o 
organizație politică pământească expansionistă. Drept exem- 
ple ale unei astfel de politici erau citate, pe de o parte, 
uniatismele trecute şi recente (din timpul celui de-al doilea 
război mondial), iar, pe de altă parte, „politica anticreştină, 
antidemocratică şi antinațională”, „activitatea îndreptată îm- 
potriva celor ce muncesc” a Sfântului Scaun. Vaticanul era 
apostrofat drept „centrul intrigilor internaţionale împotriva 
intereselor popoarelor, îndeosebi ale popoarelor slave, 
precum şi centrul fascismului internaţional”, „incendiator 
al celor două războaie imperialiste şi activ în prezent la 
incendierea unui nou război” fratricid, papa Pius XII fiind 
denunţat ca luptând „împotriva democraţiei şi în apărarea 
fascismului”. 

Rezoluţia privitoare la „mişcarea ecumenică” delimita 
Ortodoxia atât faţă de „unionismul” romano-catolic, cât şi 
faţă de „ecumenismul” protestant. La data adoptării rezo- 
Juţiei erau în plină desfășurare ultimele pregătiri în vederea 
Adunării de la Amsterdam, care pe 23 august 1948 va crea 
„Consiliul Mondial al Bisericilor”. În finalul acestui text 
participanţii consfătuirii panortodoxe de la Moscova îşi 
anunțau refuzul lor de a accepta invitaţia de a participa la 
Adunarea de la Amsterdam şi la mişcarea ecumenică în 
general în forma ei actuală. Motivația invocată era faptul 
că „mişcarea ecumenică” n-ar urmări de fapt unirea reală 
a Bisericilor „pe căi harice şi cu mijloace harice”, ci un 

„unionism abstract pe teren social, economic şi chiar poli- 
tic” menit să creeze o „Biserică ecumenică” de „tipul unui 
stat” ca „putere internațională iniluentă”, „ispită respinsă 
de Hristos în pustie”. Faptul ar fi fost demonstrat în mod 
evident de „minimalizarea doctrinei creştine” prin „redu- 
cerea exigenţelor ei la simpla recunoaştere că lisus Hristos 
este Domnul”, „credinţă accesibilă şi demonilor (Jac 2, 19; 
Mt 8, 28; Mc 5,7)”. În acelaşi ton, nu putea fi vorba nici 
de o recunoaştere de principiu a validității „hirotoniilor 
anglicane” discutată în perioada interbelică, fiindcă aceasta 
pretinde un acord prealabil în credinţă, cerând mai precis 
ca „Biserica Anglicană să-şi modifice credința (doctrina) 
din punct de vedere dogmatic, canonic şi ecleziologic, şi în 
special interpretarea autentică a Sfintelor Taine, mai ales a 
Tainei Hirotoniei”. Concret, recunoaşterea validității hiro- 
toniilor anglicane s-ar putea realiza pe baza „principiului 
economiei”, „dacă în prealabil se va stabili în mod formal 
între Biserica Ortodoxă şi cea Anglicană unitatea în cre- 
dinţă şi mărturisire”. 

Plecând de la constatarea „divergenţelor ireconciliabile 
dintre Apusul catolic şi raţionalist-protestant” şi „Orientul 
ortodox, însuflețit de mărețele principii ale păcii pe pământ 
şi ale iubirii frăţeşti dintre oameni”, Apelul final către 
creştinii din toată lumea, votat pe 17 iulie 1948, proclama 
patetic: „Noi, slujitori ai Ortodoxiei, ne îngrozim de faptul 
că cei care incendiază un nou război sunt fii ai lumii creş- 
tine catolice şi protestante. Suntem profund întristaţi că în 
locul unui glas care vesteşte pacea şi iubirea creştină, din 
cetatea catolicismului, din Vatican, şi din cuibul protestan- 
tismului, din America, auzim cum se dau binecuvântări 
pentru un nou război şi se înalță imne de laudă bombei 
atomice şi altor invenţiuni menite să distrugă viaţa ome- 
nească. Înălţăm o rugăciune sinceră şi ne exprimăm o 
dorință vie ca să se topească în focul iubirii de Dumnezeu 
şi aproapele mândria şi dorul de stăpânire al Vaticanului, 
precum şi al tuturor celor care-l susțin, iar totodată şi tru- 

faşa încredere în sine a protestantismului raponalist să se 
prefacă în smerenie creştină.” Spre deosebire de îrufia răz- 
boinică a creştinilor din Apus, „sfânta Biserică Ortodoxă 
ecumenică găseşte în pilda de jertfă măreaţă a Bisericii 
Ortodoxe autocefale Ruse un sprijin puternic pentru ca 
prin puterea rugăciunii înflăcărate şi a iubirii până la jertfă 
să apere cauza păcii”. „Dragostea de pace” şi „iubirea de 
oameni” a Rusiei sovietice şi ortodoxe erau însă cuvinte 
frumoase care drapau neconvingător teroarea regimului 
comunist extins asupra întregului Est al Europei sfâşiate 
deja în blocuri rivale angajate în plin război ideologic şi 
politic: lupta între capitalism şi comunism, între demo- 
craţie și totalitarism, a căror confruntare va domina scena 
politică mondială până în 1989. 


Anii 1948-1950 în Biserica Ortodoxă Română — reprimare, 
reorganizare, aliniere oficială la directivele politice 


Întors de la Moscova, patriarhul Justinian s-a văzut 
numaidecât confruntat cu situația creată de noile legi ale 
Republicii Populare Române care reglementau învăţămân- 
tul (3 august 1948) şi cultele religioase (4 august 1948) pe 
baza principiului separaţiei stricte de viaţa socială a Bise- 
ricilor, marginalizate şi controlate atent de Partidul Co- 
munist și de deja temuta Securitate a Poporului. Pe această 
bază au fost desfiinţate rapid învăţământul religios din 
şcoli şi asistenţa religioasă din spirale, armată şi închisori. 
Biserica Ortodoxă Română, reorganizată în conformitate 
cu noul cadru prin Statul Bisericii Ortodoxe Române din 
octombrie 1948, a suferit — pe lângă persecuțiile şi repre- 
siunile directe și indirecte exercitate asupra a mii de clerici, 
monahi şi credincioşi întemnițați sau trimişi în lagăre de 
muncă forţată — un proces de restructurare dureroasă: 
au fost desfiinţate astfel episcopiile Argeşului, Huşilor, 
Caransebeşului, Constanţei, Sighetului şi armatei, au fost 
suprimate (cu excepţia /e/egrajului Român) periodicele 

tuturor eparhiilor, au fost desfunţate facultatea de teologie 
din Suceava (refugiată de la Cernăuţi şi contopită în 1941 
cu cea de la Chişinău) şi toate Academiile Teologice din 
Ardeal (cu excepția celei de la Sibiu) şi Banat, în locul lor 
înființându-se pentru pregătirea clericilor două Institute 
Teologice de Grad Universitar la Bucureşti şi Sibiu. Lovi- 
tura cea mai dură a fost însă cea primită de Biserica Greco- 
Catolică Română. Faţă de aceasta autoritățile comuniste 
române au copiat la indigo politica aplicată de Stalin față 
de Biserica Greco-Catolică din Ucraina occidentală (cu 
sediul la Lviv) în 1946, când ierarhia superioară în frunte 
cu mitropolitul Iosif Slipy (1892-1984) a fost arestată şi 
trimisă în lagărele din Siberia, iar preoțimea a fost reinte- 
grată în Biserica Ortodoxă Rusă, în sinodul de la Lviv din 
9 martie 1946. Aceeaşi tactică sovietică a fost aplicată şi 
în România: preoțimea greco-catolică a fost reintegrată în 
1, 3 şi 21 octombrie 1948 în Biserica Ortodoxă Română 
„reîntregită”, toți episcopii fiind arestaţi pe 28 octombrie 
1948 şi întemnițați (majoritatea lor murind ca martiri în 
închisorile comuniste în 1950, 1952, 1953, 1955), iar Bise- 
rica Greco-Catolică fiind desfiinţată şi interzisă prin decre- 
tul nr. 358 din | decembrie 1948. 

Servitutea umilitoare a Bisericii oficiale față de regimul 
comunist şi sovietic, devenită remorca politicilor şi campa- 
niilor publice ale acestuia, poate fi uşor observată răsfoind 
atât paginile buletinului oficial al Patriarhiei Ortodoxe 
reprezentat de noua formulă redacțională a revistei Biserica 
Ortodoxă Română, cât şi numerele nou-înființatei reviste 
patriarhale Orrodoxia. Primul fascicul al acesteia din urmă 
— nr. , ian.—mart. 1949 — este astfel integral dedicat eve- 
nimentului-pilot al Conferinţei Panortodoxe de la Moscova 
din iulie 1948 şi publica referatele delegaţiei Patriarhiei 
Române şi rezoluţiile Conferinţei. Nr. 2—3, apr.—sepi. 1949, 
publica, într-o primă parte sub egida „Libertatea religioasă 
în Republica Populară Română”, lucrările consfătuirii din 
23 iunie 1949 de la Patriarhie a şefilor cultelor din România 

încheiată cu o primire a acestora de către dr. Petru Groza şi 
Vasile Luca; sub genericul „Papalitatea şi Ortodoxia”, în 
partea a doua erau publicate o serie de studii polemice la 
adresa romano-catolicismului denunţând „antiprogresismul 
Vaticanului” (P. Rezuş), „unirile” cu Roma (T.M. Popescu) 
sau „erezia primatului papal” (P. Deheleanu), grupaj în- 
cheiat cu un medalion despre „Patriarhul Serghie al Mos- 
covei ca teolog” (D. Stăniloae) şi altul despre „Ştefan cel 
Mare şi Rusia”. Nr. 4, oct.—dec. 1949, aniversa un an de la 
„Reiîntregirea Bisericii Ortodoxe din Ardeal” prin reintegra- 
rea preoţilor greco-catolici în Ortodoxie, aniversare urmată 
de un grupaj de studii istorice privitoare la „adevărul” 
asupra uniaţiei” din 1700 (T.M. Popescu, L. Pădureanu) 
sau polemice la adresa primatului papal (G.T. Marcu, 
H. Cojocaru). Nr. 1, 2 şi 3 din 1950 au toate drept rubrică 
principală „Biserica Ortodoxă Română și lupta pentru apă- 
rarea păcii” şi continuă, în spiritul Conferinţei de la Mos- 
cova, polemica împotriva Vaticanului şi a ecumenismului: 
astfel nr. 1 înregistrează pe larg felul în care „preoțimea 
semnează alături de întregul popor apelul pentru interzi- 
cerea armei atomice” şi denunţă „mișcarea ecumenistă” şi 
„acțiunea politică a Vaticanului”; nr. 2 acordă spaţiu larg 
„alianţei pentru apărarea păcii” încheiate la Moscova în 1950 
între Biserica Ortodoxă Română şi Biserica Ortodoxă Rusă, 
precum şi „luptei pentru pace a cultelor din România”, un 
studiu special tratând despre canonizarea sfinţilor în Bise- 
rica Ortodoxă (L. Stan); în nr. 3 sunt publicate studiile „Va- 
ticanul, un duşman al păcii” (L. Stan), „Romano-catolicis- 
mul în lumina teologiei fundamentale” (P. Rezuş), „Orto- 
doxie şi protestantism” (N. Chiţescu) şi „Amsterdamul şi 
Ortodoxia” (Gh. Razumovschi); nr. 4 pe 1950 fiind apoi 
consacrat aproape în integralitate denunțării „noii rătăciri 
a papalității” reprezentată de proclamarea ca dogmă pe 
] noiembrie 1950 de către papa Pius XII a „ridicării (asum- 
pției) cu trupul la cer a Fecioarei Maria”: inovaţia este con- 
damnată în termeni drastici într-un comunicat special al 

Sfântului Sinod al Bisericii Ortodoxe Române (p. 497-502) 
şi este criticată în patru erudite studii mariologice de preoții 
profesori Olimp Căciulă (p. 502-514, „În legătură cu noua 
dogmă a papalității”), Petru Rezuş (p. 515-558, „„Mariolo- 
sia ortodoxă”), Dumitru Stăniloae (p. 559-609, „Învățătura 
despre Maica Domnului la ortodocşi şi catolici”) şi Liviu 
Stan (p. 610-619, „O nouă rătăcire a papalității”), amplul 
grupaj teologic încheindu-se cu două extinse reportaje de- 
spre lucrările Conferinţei creştine pentru pace din iulie 1950 
din Cehoslovacia şi despre consfătuirea de la Patriarhie din 
11 decembrie 1950 a şefilor cultelor din Republica Populară 
Română. 


Un bătrân militant şi universitar epurat 
denunță ororile regimului dr. Petru Groza 


Realitatea dramatică din anii 1944-1950, despre care nu 
se putea vorbi însă în presa oficială a Republicii Populare 
Române, atât de stat, cât şi bisericească, putea fi exprimată 
public la acea dată doar în exilul românesc. Înfruntând însă 
teroarea autorităţilor, purtători de cuvânt curajoşi n-au ezitat 
să o denunțe chiar în interiorul ţării sovietizate. Un astfel 
de spirit demn şi neîmpăcat a fost în epocă Onisifor Ghibu 
(1883-1972). Absolvent al Academiei teologice din Sibiu, 
urmate între 1902-1905, tânărul originar din Săliştea Sibi- 
ului obținuse un strălucit doctorat în pedagogie la Jena în 
1909, după care între 1910-1914 funcţionase ca referent 
şcolar în cadrul Arhiepiscopiei Sibiului. După 1914 a acti- 
vat neobosit la Bucureşti, laşi şi Chişinău militând pentru 
realizarea statului naţional unitar român. În 1919 a devenit 
membru al Academiei Române şi profesor titular de peda- 
gogie la Universitatea din Cluj, la a cărei organizare a 
contribuit. În articolele şi cărţile sale a pledat pentru unirea 
dintre cele două Biserici române din Transilvania şi pentru 
revizuirea radicală a situaţiei confesiunilor din Transilvania 
denunţând drept contrare națiunii române concordatul sta- 
tului român cu Vaticanul, status-ul romano-catolic ardelean 

și activitatea ordinelor romano-catolice în România, şi mi- 
litând pentru o concepţie românească a educaţiei. În 1940 
s-a stabilit din nou la Sibiu împreună cu Universitatea ro- 
mână din Cluj refugiată aici ca urmare a dictatului de la 
Viena. Internat între martie-octombrie 1945 în lagărul de 
la Caracal, a fost şi epurat din Universitate. 

În faţa transformării comuniste a României sub regimul 
Groza-Dej, profesorul Ghibu n-a asistat resemnat, ci a 
reacționat prin nenumărate memorii de protest şi demascare 
trimise guvernanților vremii, texte care au putut fi publi- 
cate însă abia după decembrie 1989. Amplul memoriu în 
125 de puncte redactat de Ghibu în vârstă de 66 de ani de 
pe patul unui spital din Sibiu şi trimis în martie 1949 prim- 
ministrului dr. Petru Groza” este poate cea mai extinsă şi 
implacabilă critică şi denunţare a ravagiilor catastrofale 
pentru poporul român ale „Diabolicei Comedii” a sovieti- 
Zării și comunizării României în anii 1944-1949. Dr. Petru 
Groza, „prim-ministru al României muribunde”, e „chemat 
în judecată” de Onisifor Ghibu în numele „poporului ro- 
mân” redus la tăcere. Într-un necruţător rechizitoriu Groza 
e acuzat pe față pentru lovitura de stat din 6 martie 1945 şi 
pentru trădarea de neam prin transformarea sa ca „om al 
Moscovei în România” şi a României într-un „simplu vasal 
al URSS”. Memoriul descrie pe larg şi în termeni duri 
multipla aservire-trădare politică, economică, ideologică şi 
religioasă a României către Uniunea Sovietică. „România 
nu mai este decât cu numele un stat independent. Ea este 
un simplu satelit al URSS-ului. Forţa ei economică a ajuns 
aproape la zero, iar fizionomia spirituală şi morală a popo- 
rului române este amenințată cu completa dispariţie. Nici- 
odată românismul n-a trăit momente mai critice din toate 
punctele de vedere decât în aceşti ultimi ant” (78, p. 89). 


* ONISIFOR GHIBU, Chemare la judecata istoriei. Apeluri la rațiune, 
vol. | din anii 1946-1952, ed. Octavian Ghibu, Albatros, București, 1992, 
200 p.; vol. îl din anii 1953-1970, Albatros, Bucureşti, 1993, 278 p. 

5 Op. cit., vol. 1, p. 39-122. 

„Republica Populară Română” înfințată de dr. Petru Groza 
este „o democraţie fără popor şi contra poporului” (83, p. 92), 
în care ţăranii ajunşi „robi colhozurilor” trăiesc în „1obă- 
gia cea mai grea (85, 95), muncitorii au devenit şi ei „scla- 
vii unui Stat-Moloh” aservit prin SOVROM-uri Uniunii 
Sovietice (86). Libertatea de opinie şi de a spune adevărul 
pe față a fost înlocuită cu „lozinci şi portrete care au um- 
plut ţara până la dezgust” (92), iar întrucât toți opozanții Şi 
criticii regimului sunt aruncați în închisori şi lagăre, „fără 
NICI O exagerare astăzi ţara întreagă e o puşcărie” (90, p. 9%; 
cf. şi 120, p. 113: „Aţi făcut din România o uriașă temniţă 
pentru majoritatea absolută a cetățenilor ei, aţi făcut din ea 
un infern. Aţi prostituat sufletul neamului bătându-vă Joc 
de el, cum nu şi-au îngăduit să facă nici stăpânirile străine 
sub care am fost sortiți să gemem veacuri de-a rândul!”). 
Istoria românilor, falsificată sistematic de evreul Mihai 
Roller, e înlocuită de istoria sovietelor (108-110). Școala 
românească a ajuns şi ea un mijloc de rusificare a româ- 
nilor, ai căror tineri sunt înglobaţi în Comsomol-ul rusesc 
(111-112). Locul moralei creştine e luat de „morala prole- 
tară” (114). Imitarea comunismului rusesc echivalează însă 
cu desființarea românismului, întrucât comunismul rusesc e 
doar o pârghie a panslavismului și imperialismului rusesc 
(123-124 şi 118). lar aşa-zisa „luptă pentru pace” a „de- 
mocraţiilor populare” e de fapi un simplu paravan pentru 
un conflict interminabil şi inevitabil, a cărui cauză stă în 
„contrastul iremediabil între aşa-zisa «democraţie» şi capi- 
talism sau, cu alți termeni, între comunismul de tip rusesc 
şi între «imperialismul» anglo-american. URSS şi «demo- 
crațiile populare» afiliate ei îi acuză pe anglo-americani 
că vor un nou război în scopul cuceririi lumu, în timp ce 
aceștia din urmă declară că se simt datori să asigure cu 
orice mijloace libertatea popoarelor contra oricărui fel de 
dictatură. [...] Câtă vreme ameninţă deasupra capului 
întregii omeniri «revoluţia conținuă» proclamată în mod 
deschis de URSS, pacea este exclusă ipso facto. «Revolu- 

ţia continuă» înseamnă război intern permanent, înseamnă 
luptă de exterminare între diferitele facţiuni sau clase ale 
singuraticelor popoare [...]. Până când se propovăduieşte 
ca dogmă «ascuţirea luptei de clasă» până la distrugerea 
completă a tot ce nu e «proletar» tip Moscova şi tratarea 
tuturor neproletarilor ca «bestiw, «câini» şi «bandiți», până 
atunci în zadar se vorbeşte de pace. Omenirea n-are nevoie 
să lupte pentru pace, căci aceasta vine singură din primul 
moment în care va înceta nedreptatea, minciuna, teroarea 
şi forţa brută şi vor fi înlocuite cu iubirea dintre oameni, cu 
dreptatea şi cu libertatea” (125, p. 119-120). 

Protestul curajos al lui Onisifor Ghibu nu ocoleşte nici 
rostirea clară a adevărului incomod despre aservirea Bise- 
ricii oficiale politicii de sovietizare patronate de dr. Petru 
Groza, căreia îi dedică două paragrafe speciale ale intran- 
sigentului său memoriu. Dr. Petru Groza este făcut direct 
responsabil şi de „deplasarea centrului de gravitație reli- 
gioasă a României spre Moscova” într-un moment când 
„după 1944 Patriarhia de la Moscova se ridică la orizont 
— veritabil deus ex machina — ca un puternic far al orto- 
doxiei ruseşti cu tendințe manifeste de centru panortodox, 
acoperind cu umbra sa vechile patriarhii istorice de la 
Constantinopol, Ierusalim, Antiohia şi Alexandria, ai căror 
reprezentanţi au fost puşi într-o formă sau alta la index. 
[...] Sub guvernarea ta Biserica românească a fost înfeu- 
dată şi ea Patriarhiei de la Moscova, dacă nu organizatoric, 
dar spiritual. Or Patriarhia de la Moscova nu este altceva 
decât o expresie şi un tentacul al imperialismului sovietic 
ŞI al ideii panslaviste. Aceasta s-a putut vedea mai presus 
de orice îndoială cu prilejul Conferinţei Panortodoxe din 
1948 de la Moscova, la care au trebuit să participe şi dele- 
gaţii Bisericii române. Acea conferință a declarat război 
catolicismului şi anglicanismului pe motive de ordin poli- 
tic. În loc de o politică creştină universală de pace, mai 
presus de graniţele politice şi de nuanțele confesionale, 
iată-ne în plin război religios declanșat în interesul imperia- 

lismului sovietic, la care n-am înhămat şi noi” (80, p. 89-90). 
Împingerea Patriarhiei de la Bucureşti la remorca Mosco- 
vei e declarată responsabilă şi de „devierea Bisericii româ- 
neşti de pe linia ei creştină şi naponală”. Faptul că noua 
Patriarhie a Moscovei reconstituită cu acordul lui Stalin în 
1943 este nu o instituție pur religioasă, ci un factor politic 
în serviciul ideii ruse preluate de Uniunea Sovietică atel- 
zată oficial, îl trădează faptul că „Biserica rusă de astăzi nu 
luptă contra materialismului, ci susține pe prigonitorii spl- 
ritualismului creştin, nu numai în interiorul țării, ci Şi în 
afară de hotarele ei. Ea a deviat de la linia lui Hristos și s-a 
pus în serviciul unor scopuri lumeşti, dușmane Împărăției 
lui Dumnezeu pe pământ. Sub presiunea ta şi grație slăbi- 
ciunii conducătorilor ei, Biserica românească s-a înhămat 
la politica Bisericii ruseşti, deviind astfel şi de la misiunea 
ei creştină şi de la tradiţia ei de luptătoare pentru bunurile 
superioare ale neamului: libertatea de conştiinţă, libertatea 
națională, dreptatea, cultul eroilor religioşi şi naţionali, 
respectul adevărului, pacea şi dragostea dintre frați”. Două 
fapte probează trist pentru ortodoxul Onisifor Ghibu această 
stare lamentabilă: 1. eliminarea memoriei lui Andrei Şaguna, 
al cărui nume a fost şters în Sibiu atât de pe clădirile celor 
două şcoli normale şi de pe fosta Academie teologică, cât 
şi de pe strada care-i purtase numele „în Sibiul românesc 
creat în mare parte de e!” încă din epoca dualismului, pentru 
a fi înlocuit cu numele lui V.I. Lenin, „care n-are absolut 
nici un merit pentru oraşul nostru şi pentru Ardealul nostru” 
(119, p. 112); 2. „desfiinţarea cu mijloace teroriste barbare 
a greco-catolicismului” (p. 186). „Modul în care regimul 
actual a refăcut unitatea rehgioasă a românilor sfâşiată de 
Habsburgi la anul 1700, problemă pe cât de importantă, pe 
atât de delicată, a fost o metodă pe care nici cei mai înver- 
șunați dușmani ai neamului nostru nu s-ar fi încumetat să o 
aplice.” „Biserica Ortodoxă n-a dat nici în acest caz dovada 
necesară de o conştiinţă înaltă a misiunii sale; ea a acceptat 
pur şi simplu iniţiativele şi metodele oficialități de stat, 

care nici în acest punct n-au fost mai norocoase decât în 
alte părți” (p. 113). 


O ilustră victimă a acomodării 
la noul regim — pr. prof. Dumitru Stăniloae 


Pe acest fundal sumbru trebuie citite studiile teologice pu- 
blicate la începutul anilor '50 din secolul trecut de profe- 
sorii de teologie ortodoxă din Bucureşti şi Sibiu în puţinele 
reviste cu circuit închis, a căror apariţie regimul Groza-De] 
o mai permitea în noua Republică Populară Română. 'Tona- 
litatea lor polemică făţişă şi atitudinea critică severă atât 
față de Vatican, cât şi faţă de mişcarea ecumenică cu sediul 
la Geneva se explică în mare parte prin obedienţa față de 
comandamentele regimului politic ostil pe atunci romano- 
catolicismului şi protestantismului mondial”, o obediență 
etalată, pe de o parte, din considerente de adaptare pentru 
supravieţuire, iar, pe de altă parte, din cauza excesului de 
zel față de noul regim manifestat de profesori şi clerici care 
fuseseră înainte de 1944 simpatizanți ai extremei drepte 


* polemica anticatolică va continua şi după 1950, cum se poate vedea 
răsfoind colecţia revistei Ortodoxia, cu seria de studii critice ale reputatului 
istoric bisericesc Teodor M. Popescu (1893-1973) — care însă cu toate 
acestea nu va evita arestarea și întemnițarea între 1959-1964 — despre 
„Cezaropapismul romano-catolic ieri şi azi” (nr. 4/1951), „Primatul epis- 
copului Romei în concepţia papalistă” (nr. 2/1952), „Ortodoxia şi catoli- 
cismul” (nr. 3—4/1952) sau „Geneza și evoluţia schismei” (nr. 2—3/1954). 
Atitudinea critică, dar pe un ton reţinut, va fi dominantă şi în prezentarea 
lucrărilor Conciliului Il Vatican (1962-1965), o cotitură remarcabilă înre- 
gistrându-se în prezentarea și evaluarea, acum integral pozitivă, a mişcării 
ecumenice odată cu intrarea Bisericii Ortodoxe Române (şi a Bisericii 
Ortodoxe Ruse) — evident, tot cu acordul regimului comunist „cu faţă 
umană” — în Consiliul Mondial al Bisericilor cu ocazia celei de-a III-a 
Adunări generale de la New Delhi din 1961; a se vedea în acest sens studi- 
ile profesorilor N. Chiţescu, I.G. Coman şi N. Șerbănescu despre mișcarea 
ecumenică din nr. 1-2/1962 sau cele ale pr. prof. D. Stăniloae despre 
„Mişcarea ecumenică şi unitatea creştină în stadiul actual” (nr. 34/1963), 
„Posibilitatea reconcilierii dogmatice între Biserica Ortodoxă şi Bisericile 
Orientale” (nr. 1/1965) sau „Coordonatele ecumenismului din punct de 
vedere ortodox” (nr. 4/1967). 

legionare, iar acum din teamă şi oportunism se raliaseră 
fără rezerve la noua orientare, devenind artizani ai reorgani- 
zării Bisericii Ortodoxe Române în acord cu cerinţele regi- 
mului grozo-dejist. Este cazul remarcabilului canonist hune- 
dorean care a fost preotul profesor Liviu Stan (1910-1973): 
absolvent al Facultăţii din Cernăuţi (1928-1932), unde în 
1936 a devenit doctor în teologie cu o strălucită (dar şi viu 
disputată) teză despre Mirenii în Biserică (publicată la 
Sibiu în 1939), el a fost între 1937-1948 profesor de drept 
bisericesc la Academia „Andreiană” din Sibiu (pe 2 de- 
cembrie 1948 a fost transferat la Institutul Teologic din 
Bucureşti, unde a predat până la pensionarea în 1972). Sau 
cazul preotului profesor Spiridon Cândea (1902-1990), 
absolvent al Academiei „Andreiane” în 1927, consilier 
arhiepiscopesc între 1938-1945 şi profesor de teologie 
pastorală din 1945 până în 1967 la Institutul Teologic din 
Sibiu, al cărei prorector a fost între 1949-1960; între 
1945-1948 el a fost şi consilier tehnic pe lângă Ministerul 
Cultelor din guvernul dr. Petru Groza. Aceşti doi altfel 
distinşi profesori sibieni s-au aflat şi în spatele intrigilor 
care au condus la îndepărtarea colegului şi rectorului lor, 
preotul profesor Dumitru Stăniloaes, la intervenţia repetată 
a însuşi prim-ministrului Groza. În arhiva mitropolitului 
Nicolae Bălan se păstrează notificarea confidențială în acest 
sens din 25 ianuarie 1946 din partea şefului de cabinet al 
lui Petru Groza adresată mitropolitului Bălan, precum şi 
demisia din postul de rector a preotului profesor Dumitru 
Stăniloae”. 


7 Date după PR. PROF. UNIV. DR. MIRCEA PĂCURARIU, Dicţionarul teolo- 
gilor români, Univers Enciclopedic, Bucureşti, 1996. 

& Cf. DUMITRU STĂNILOAE, „lubiţii mei fraţi sibieni!”, în PR. PROF. DE- 
CAN MIRCEA PĂCURARIU / DIAC. ASIST. IOAN |. ICĂ JR (ed.), Persoană şi 
Comuniune. Prinos de cinstire Părintelui Profesor Academician profesor 
academician Dumitru Stăniloae la împlinirea vârstei de 90 de ani, Arhie- 
piscopia Sibiului, 1993, p. 635. 

” Documente semnalate de PR. PROF. DR. MIRCEA PĂCURARIU, „Preotul 
profesor academician Dumitru Stăniloae. Câteva coordonate biografice”, 


20 


ROMÂNIA Bucureşti, 25 Ianuarie 1946 
Preşedinţia Consiliului de Miniştri 
Cabinetul Primului Ministru 
Nr. 10.073 


CONFIDEN ȚIAL 
PERSONAL 


ÎNALT PREA SFINŢIEI SALE 
MITROPOLITUL BALAN AL ARDEALULUI 
Sibiu 

ÎNALT PREA SFINȚIA VOASTRĂ, 


Avem onoare a vă aduce la cunoștință următoarele: 

Ne găsim în posesia unor dovezi precise, despre legăturile pe cari 
le-a avut Protopopul Dr. Dumitru Stăniloaie, actuaiul rector al Aca- 
demiei Teologice din Sibiu cu Nichifor Crainic, care a fost adăpostit în 
Sibiu prin concursul câtorva colaboratori ai Î.P.S. Voastre, între cari, 
în primul rând, însăşi Părintele Stăniloaie şi Prof. Emilian Vasilescu, 
cunoscuţi ca vechi prieteni ai lui Nichifor Crainic. 

Pentru a nu Vă creia dificultăți noui şi mai grave, nu s'au luat măsu- 
rile cari trebuiau să se ia împotriva acestora şi a altora, da vi s'a făcut 
recomandarea, ca pentru evitarea neplăcerilor viitoare, să-l îndepărtați 
din funcţia de rector al Academiei Teologice din Sibiu pe Protopopul 
Dr. Dumitru Stăniloaie și să-l înlocuiţi cu Prof. Dr. Nicolae Neaga. 

Deasemeni Vi s'a făcut recomandarea, ca să-l înlocuiți pe actualul 
secretar al Consiliului Arhiepiscopesc, pe Diaconul Alexandru Popa, 
printr'o persoană corespunzătoare, întrucât Sfinţia Sa s'a făcut odios 
în fața preoțimei şi a intelectualilor cu cari a ajuns în contact oficial, 
trădând o atitudine neconformă cu un regim democratic. 

Cum aceste recomandări Vi s'au făcut de un timp destul de îndelun- 
gat, şi cum ele au rămas fără niciun rezultat, ne permitem a Vă atrage 


în: Persoană și Comuniune, 1993, p. 7. Şi recent: PR. CONF. DR. MIHAI 
SĂSĂUJAN, „Părintele Dumitru Stăniloae — Fragmente biografice sibiene”, 
în volumul: ÎPS LAURENȚIU STREZA / JURGEN HENKEL / GHEORGHE ANGHE- 
LESCU (ed.), Dumitru Stăniloae (1903-1993). Teologie românească de di- 
mensiune europeană. Rumânische Theologie von europăischen Dimension, 
Sibiu, 2007, p. 111-128, unde se publică o serie de documente din arhive 
privitoare la activitatea de la Sibiu a lui Dumitru Stăniloae: actele legate de 
concursul de titularizare din 1931-1932, cererea impresionantă de eliberare 
din funcţia de rector din 25 mai 1936 şi cele două demisii din 7 februarie şi 
3 iulie 1946, precum şi însemnările mitropolitului Nicolae Bălan — gene- 
rosul sponsor, unic în felul său, al tuturor reprezentanților şcolii sibiene —, 
care atestă imensul regret al acestuia pentru plecarea forţată la Bucureşti a 
pr. prof. Dumitru Stăniloae. 

atenţia, că această perseverenţă a Î.P.S. Voastre într'o atitudine — nouă 
bine cunoscută — comportă grave consecințe. De acea Vi se face această 
ultimă invitare, ca să procedați la schimbările recomandate, pentru a 
evita ceea ce, precum ştiţi, cu greu s'a evitat până acum. 
D.O. 
Directorul Cabinetului, 
Spiridon Săndulescu 


(Archiva Bibliotecii Mitropolitane, fond N. Bălan, nr. 1028) 

Î.P.S. Sale Arhiepiscop şi Mitropolit al Ardealului 


Înalt Prea Sfinţite, 


Luând cunoştinţă de dorinţa Onorlatei] Preşedinţii a Consiliului de 
Miniştri de-a avea un alt om în fruntea Academiei teologice „Andre- 
iane” şi ştiind că nu mă pot gândi să fac dificultăţi Î.P.S. Voastre, iar pe 
de altă parte că nu pot deținea un post opunându-mă forței de Stat, prin 
prezenta pun la dispoziţia Î.P.S. Voastre demisia mea. Î.P.S. Voastră 
ştie că nu m-am prins niciodată cu puterea de acest post, prin repetatele 
demisii ce V-i le-am înaintat. Deci o fac şi acum, fără regrete, mulțu- 
mind Î.P.S. Voastre şi P[rea] V[eneratului] consfiliu] Arh[iepiscopesc] 
pentru încrederea ce mi-a acordat-o vreme de 10 ani, datorită căreia am 
putut avea bucuria să văd în acest răstimp ridicându-se şcoala aceasta pe 
culmile prestigiului. 

Dar dacă nu regret beneficiul modest al postului şi mărimea lui — atât 
de greu plătite cu marile griji ce mi le-a făcut —, țin să precizez că 
regret faptul că e dorită plecarea mea din consideraţii de ordin extrabi- 
sericesc. Vreau să fixez în această cerere că dacă conştiinţa și opinia 
publică mă absolvă în vreo privinţă de orice pată, apot aceasta este con- 
secventa mea rămânetre în afară de orice partid politic şi de orice ideo- 
logie de partid. Ca preot şi conducător a! unei instituţii de formare a 
preoților, mi-am dat ca linie de conduită să rămân mai presus de împăr- 
țirile politice dintre credincioşi. Mi-am menținut această atitudine cu 
grele riscuri în vremea legionarismului care lupta mai vehement pentru 
otrăvirea sufletelor viitorilor preoţi. Am luptat tot timpul împotriva 
oricărei tendințe de politicianizare a şcolii. Aceasta e marea mea nevi- 
novăție, sau poate marea vină, pe care trebuie să o ispăşesc acum. 

În scrisul meu ziaristic de 15 ani, m-am menţinut în vremuri de mari 
pasiuni pe aceeași linie. Nu se va găsi în scrisul meu un singur cuvânt 
de glorificare a lui Hitler, Mussolini, de ură faţă de evrei sau de persi- 
flare a democraţiei. Dimpotrivă, atât cât se putea strecuram mereu ma- 
rea idee a democraţiei evanghelice spre marea valoare a omului, despre 
dragostea în libertate etc. Toţi cunoscuţii din Sibiu mă ştiu ca pe un 
hotărât şi rar adversar al filogermanismului în vremurile când făcea 
ravagii pe la noi. 

Sunt acuzat de legăturile cu proflesorul] Nichifor] Crainic. Toţi cei 
ce au cetit „Gândirea” ştiu că articolele mele aveau caracter strict teolo- 
gic, lipsind din ele orice element politic, orice tendinţă rasistă, fascistă 
sau antisemită. Cu ideile politice ale lui N. Crainic n'am avut nimic 
comun. 1 le desaprobam public. Întâlnirile mele cu el erau la 2-3 ani o 
dată, în mod incidental, ca cu orice cunoştinţă în general. Nu m'am 
bucurat de nici un favor, de nici un rând scris măcar, cât a fost ministru. 

Am dus o viaţă retrasă, de om al cărţii. N-am conturbat pe nimeni în 
gustarea beneficiilor politice. Singura mea pasiune a fost ridicarea nive- 
lului Şcoalei ce-o conduceam. Pentru aceasta am muncit până la epuizare, 
rămânând om sărac, pentru apărarea ei am cheltuit tact şi grijă enormă. 

Mă retrag mulțumit că am reuşit să rămân așa până azi şi să o menţin 
cu acest prestigiu. Dumnezeu să o ocrotească şi de aici înainte. 


Sibiu, 7 Febr. 1964 
Devotat 
D' D. Stăniloae 


(Arhiva Bibliotecii Mitropolitane, fond N. Bălan, nr. 1035) 


Mitropolitul l-a menţinut în post până în septembrie 1946, 
când a devenit rector preotul profesor Nicolae Neaga 
(1902—2000). Dumitru Stăniloae a continuat să predea dog- 
matică la Sibiu până în decembrie 1946, transferându-se 
din ianuarie 1947 la Facultatea de Teologie din Bucureşti 
ca titular al catedrei de ascetică şi mistică. Aceasta se 
vacantase din vara 1944, când titularul ei, profesorul 
Nichifor Crainic (1889-1972), condamnat la închisoare pe 
viață de autorităţile sovieto-comunisie drept „criminal de 
războr”, s-a ascuns în diverse locuri din ţară (în mai 1947 
s-a predat autorităților, fiind întemnițat la Văcăreşti şi apoi 
la Aiud până în aprilie 1962). În urma reformei învățămân- 
tului din 1948 catedra de ascetică şi mistică fiind desfiinţată, 
preotul profesor Dumitru Stăniloae a predat dogmatică la 
cursurile cu doctoranzi până în 1958 (în septembrie a fost 
arestat în lotul „Rugul Aprins”, judecat şi întemnițat până 
în ianuarie 1963) şi din 1965 până la pensionarea sa în 1973. 
În tot acest răstimp el a continuat să sufere, din cauza teo- 
loghisirii lui filocalice, stigmatizările de „mistic” şi „buri- 
car” din partea unor colegi reeducați şi adaptaţi la spiritul 
vremurilor noi, ca Liviu Stan sau Petru Rezuş. Toate aceste 

elemente mai puţin plăcute! şi deloc onorante trebuie avute 
în vedere de cine dorește să înțeleagă cât mai aproape de 
adevăr textele de teologie polemică publicate în revista 
Ortodoxia la începutul anilor '50 ai secolului trecut. Am în 
vedere aici studiile care reflectă două dispute marilogice 
desfăşurate în România grozo-dejistă pe fundalul războiului 
rece: o polemică interconfesională declarată la adresa mario- 
logiei romano-catolice provocată de dogmatizarea de către 
papa Pius XII la 1 noiembrie 1950 a Ridicării Fecioarei 
Maria cu trupul la cer, şi o controversă — nedeclarată ca 
atare — între teologii ortodocşi români asupra limitelor 
dogmatice ale mariologiei ortodoxe incluzând în subtext o 
dispută privitoare la sensul şi valoarea teologiei bizantine 
în Ortodoxie. 


Papalitatea în anii 1922-1958 — între totalitarisme... 


Dacă fundalul acestor controverse îl constituie dramati- 
cele evoluţii politice şi ideologice care au răvăşit civilizația 
europeană în prima jumătate a secolului XX însângerând-o 
cu revoluții, totalitarisme şi războaie devastatoare, con- 
textul lor nemijlocit e reprezentat de reacțiile şi atitudinile 
Vaticanului față de aceste evoluţii deloc favorabile pentru 
creştinism. Încă din anii *30, papa Pius XI (1922-1939) 
s-a văzut nevoit să reacționeze printr-o serie de enciclice!! 
denunțând atât concepţia minimalistă despre unitatea 
creştină vehiculată de ecumenismul protestant (enciclica 
Mortalium animos, 1928), cât şi persecuțiile anticreştine 
din Mexic (Acerba animi, 1932), din Spania republicană 
(Dilectissima nobis, 1933), din Germania nazistă (Mir bren- 
nender Sorge, 1937), dar şi condamnând ateismul comunist 


0 pentru detalii, a se vedea volumul de memorii al fiicei ilustrului teo- 
log, LIDIA STĂNILOAE LONESCU, „Lumina faptei din lumina cuvântului”. 
Împreună cu tatăl meu, Dumitru Stăniloae, Humanitas, Bucureşti, ed. II, 
2005 (ed. 1, 2000), 

i! Textele lor sunt disponibile în versiune engleză pe site-ul www.papal- 
encyelicals.net sau www.vatican. va. 

(Divini Redemptoris, 1938) şi încurajând în schimb Acţiu- 
nea Catolică (1931). Dar cel care va fi confruntat direct şi 
pe toate fronturile cu explozia totalitarismelor sub forma 
celui de-al doilea război mondial şi a ciocnirii postbelice 
dintre cele două blocuri rivale într-un război rece care avea 
să dureze patru decenii, a fost Pius XII (Eugenio Pacelli, 
n. 1876, papă între 2 martie 1939 şi 9 octombrie 1958). 
Milioane de credincioşi romano-catolici şi greco-catolici 
din Germania nazistă sau Uniunea Sovietică și sateliții săi 
deveniseră în acest interval veritabili „ostatici” ai regimu- 
rilor totalitare, supuşi unor grave persecuții şi reprimări, 
constrânşi să intre în catacombe sau în aşa-numitele „Bise- 
rici ale tăcerii”. Lui Pius XII i s-a reproșat, şi i se repro- 
şează până astăzi, o prudenţă excesivă şi o tăcere vinovată 
față de masacrarea evreilor şi persecuția creştinismului 
în Germania nazistă şi efemerul ei imperiu european. Şi 
într-adevăr, privind la principalele sale documente oficiale, 
în anii dramatici ai celui de-al doilea război mondial 
Pius XII s-a mulțumit cu câteva enciclice pur teologice 
despre Biserică (Mystici corporis Christi, 1943) şi Scriptură 
(Divino afflante Spiritu, 1943) sau cu ocazia împlinirii a 
1500 de ani de la mutarea la Domnul a Sfântului Chiril 
al Alexandriei (Orienralis Ecclesiae, 1944), precum şi să 
închine solemn întreaga umanitate imaculatei inimi a 
Fecioarei Maria, mariologia devenind de altfel una din pre- 
ocupările constante ale pontificatului său. Odată cu sfâr- 
şitul războiului mondial, Pius XII a devenit însă o voce tot 
mai clară şi insistentă, intervenind activ în toate problemele 
politice care au agitat lumea postbelică, luând atitudine 
netă în favoarea libertăţii şi împotriva totalitarismului 
comunist. Începând cu mesajul de Crăciunul anului 1944, 
el a cerut popoarelor lumii să treacă la o pace durabilă 
bazată pe libertate şi democraţie, iar între 1947-1950 cu 
ocazia deselor crize ale anilor imediat postbelici a chemat 
în repetate rânduri lumea romano-catolică la rugăciuni pen- 
tru pacea lumii (Oprissima pax, 18 dec. 1947; In multipli- 

cibus curis, 24 oct. 1948; Summi maeroris, 19 ul. 1950; 
Mirabille illud, 6 dec. 1950 în care cere o cruciadă de 
rugăciuni pentru pace). Enciclica sa cu ocazia aniversării 
a 250 de ani de la uniația de la Brest (Orientales omnes, 
23 dec. 1945) n-a reuşit să oprească lichidarea de către 
sovietici în 1946 a Bisericii Greco-Catolice din Ucraina. 
De asemenea, în ciuda protestului său energic din 2 ianua- 
rie 1949, cardinalul Jozsef Mindszenty, primat al Ungariei, 
arestat de comuniştii maghiari pe 27 decembrie 1948, a 
fost judecat şi condamnat la ani grei de închisoare în fe- 
bruarie 1949 (fund eliberat de revoluția anticomunistă în 
octombrie 1956). Drept răspuns, pe 1 iulie 1949, Pius XII 
i-a excomunicat pe toți romano-catolicii membri activi în 
partidele comuniste, iar în enciclica Anni sacri, prin care 
a proclamat anul 1950 drept An Jubiliar Sfânt, a dat un 
program sistematic de combatere a propagandei ateiste din 
întreaga lume. În enciclica Orientales Ecclesias din 15 de- 
cembrie 1952 a descris în termeni vii situația dramatică a 
credincioşilor Bisericilor Greco-Catolice persecutate din 
Estul Europei, îndeosebi din Bulgaria. În lunile octom- 
brie-noiembrie 1956, Pius XII a emis trei enciclice pentru 
pace şi libertate în Polonia şi Ungaria, condamnând în ulti- 
ma reprimarea brutală de către sovietici a insurecției anti- 
comuniste din Ungaria. Ultimele documente oficiale ale 
lui Pius XII au fost o enciclică despre comunismul şi Bise- 
rica Romano-Catolică din China (29 iunie 1958) şi alta 
reprezentând o nouă chemare la rugăciune pentru Biserica 
persecutată în lume (14 iulie 1958). 

Printre aceste luări de poziţie cu implicaţii politice, 
Pius XII a continuat să emită însă şi enciclice de natură 
teologică. La cele despre Biserică şi Scriptură din 1943 s-au 
adăugat una despre Liturghie (Mediaror Dei, 1947) şi alta, 
extrem de controversată (Humani generis, 1950), de con- 
damnare a erorilor moderne. Vizate erau în primă instanţă 
evoluționismul şi istorismul, în a căror condamnare era 
inclusă şi o severă dezavuare ca deviaţionism teologic 

a aşa-numitei „nouvelle theologie”, care desemna generic 
eforturile de înnoire teologică patristică şi modernă între- 
prinse nu doar de Pierre Teilhard de Chardin, dar şi de 
Henri de Lubac, Marie-Dominique Chenu, Yves Congar, 
Hans Urs von Balthasar şi alţii (timp de aproape un dece- 
niu aceştia nu vor mai avea dreptul de a preda teologia în 
numele Bisericii Romano-Catolice). 


„.. şi mariologie 


Cele mai spectaculoase intervenţii magisteriale şi docu- 
mente teologice ale lui Pius XII au fost însă incontestabil 
cele privitoare la mariologie. Nu în ultimul rând ca reacţie 
la contestarea protestantă, veneraţia acordată Fecioarei 
Maria în Biserica Romano-Catolică se amplificase constant 
începând cu secolul XVI. În 1572, ca mulțumire pentru 
înfrângerea flotei otomane la Lepanto în 1571, Pius V a 
instituit pe 7 octombrie sărbătoarea Fecioarei Maria a Ro- 
zariului (echivalentul „Acatistului” în Ortodoxie, Rozariul 
are o funcţie centrală în pietatea marială romano-catolică) 
generalizată în 1716. Cu excese, criticate de teologi şi chiar 
de Vatican, devoțiunea marială a luat în epoca barocă for- 
me noi tot mai exaltate. Dacă în 1674 Clement X emitea 
rezerve faţă de dezvoltările Mariei de Agreda (1602-1665) 
din „Citadela mistică”, în 1765 Clement XII instituia săr- 


la Menţinută ferm şi în secolul XX, cum se vede din dogmatica refor- 
matului Karl Barth (1886-1968). Deși acceptă apelativul „Theotokos” şi 
„aeiparthenia” Mariei ca asigurare a hristologiei şi apărare a realităţii În- 
trupării divine, acesta nu ezită să proclame că „oriunde este venerată Maria 
acolo nu există Biserica lui Hristos” (Kirchliche Dogmatik 1, 2, 1939, 
p. 154) şi că „mariologia romano-catolică e un cancer, o dezvoltare teolo- 
gică bolnavă, iar cancerele trebuie extirpate” (;bid., p. 153), mariologia şi 
cultul marial fiind „erezia” prin excelenţă a Bisericii Romano-Catolice 
(ibid, p. 157). Motivul invocat e acela că ridică un om la nivelul lui Dum- 
nezeu şi-i acordă acestuia un rol independent, chiar dacă relativ, în proce- 
sul mântuirii, făcând astfel ca aceasta să depindă de om, de receptivitatea și 
reciprocitatea lui, ceea ce ar însemna o atingere inacceptabilă adusă priori- 


.. . o ... 


PAȚ; 


bătorile Inimii lui lisus şi a Mariei pe baza viziunilor din 
1673-1675 ale Mariei Margarette Alacogque (1647-1690), 
devoțţiuni generalizate în 1856 în întreaga Biserică Romano- 
Catolică (natura cultului Sfintei Inimi va fi precizată în 
detaliu în 1956 de Pius XII în enciclica Havrietis aquas). 
În 1617 Paul V şi în 1622 Grigorie XV au exclus oficial 
posibilitatea ca Fecioara Maria să fi fost zămislită cu pata 
păcatului strămoşesc, ca în 1661 Alexandru VII să declare 
că sufletul Mariei a fost de la început liber de păcatul ori- 
ginar, iar în faţa protestelor janseniste în 1708 Clement XI 
să generalizeze în toată Biserica Romano-Catolică sărbă- 
torirea pe 8 decembrie a Imaculatei Concepţii/Neprihănite: 
Zămisliri a Fecioarei Maria. După un recul explicabil în 
secolul XVIII, secolul iluminismului şi raționalismului, en- 
tuziasmul marial revine în forţă în secolul XIX ca reacţie 
la excesele materialiste ale modernităţii dominând întreg 
intervalul 1850-1960. Scandat de ritmul aparițiilor mariale 
de la Lourdes (1858), Fatima (1917) şi Medugorje (1981), 
cu un impact masiv în pietatea maselor populare, acest 
interval e jalonat de cele două iniţiative dogmatice din 
1854 şi 1950 ale papilor în formularea doctrinei mariolo- 
gice romano-catolice. 


Imaculata Concepție, dogmatizată în 1854 de Pius LX 


Perceput şi drept exercitare a controversate: infailibili- 
tăți papale (dogmatizate în 1870), gesturile celor doi pon- 
tifi, Pius IX şi Pius XII, au fost criticate în consecinţă în 
lumea protestantă şi ortodoxă, văzându-se în ele iniţiative şi 
acte de autoritate papale unilaterale impuse de sus întregii 
Biserici Romano-Catolice. Onestitatea intelectuală şi pro- 
bitatea istorică restituie însă o imagine diferită de clişeele 
apologetice facile. Realitatea este că ambii papi au răspuns 
miilor de petiții şi solicitări de a dogmatiza atât Imaculata 
Concepţie, cât şi Asumpţia Fecioarei Maria, venite din 
partea atât a episcopilor, clericilor, membrilor ordinelor 

religioase, cât şi a laicilor, inclusiv regi şi suverani (toate 
aceste petiții fiind publicate de Vatican în volume speciale). 
De asemenea, ambele proclamări dogmatice au fost prece- 
date de consultări în scris ale opiniilor întregului episcopat 
romano-catolic (şi aceste răspunsuri, considerate drept un 
„conciliu prin corespondenţă”, au fost publicate de Vatican 
într-o serie de volume). Astfel, în enciclica sa Ubi primum 
din 2 februarie 1849, papa Pius IX (1846-1878) a cerut 
opinia episcopilor romano-catolici cu privire la dogmati- 
zarea Imaculatei Concepții, răspunsurile fiind 564 pentru 
şi doar 57 contra. Abia după ce a primit avizul favorabil 
al episcopatului Pius IX a promulgat pe 8 decembrie 1854 
Constituţia Apostolică /neffabilis Deus, documentul oficial 
de proclamare a noii dogme mariale. 

Citit cu atenţie, textul constituției dogmatice din 1854 
surprinde prin tonul sobru şi reţinut, deloc triumfalist, al 
discursului. Motivația teologică principală invocată de la 
început pentru acest privilegiu al Fecioarei Maria este ma- 
ternitatea ei divină. Mai exact, prin unul şi acelaşi decret al 
voinţei Sale, Dumnezeu a hotărât atât mântuirea oamenilor 
căzuţi în Adam prin întruparea Fiului Său Unul-Născut (ca 
primul Adam să fie restaurat în al Doilea Adam), cât şi 
originea Mariei, alegând şi pregătind încă înaintea timpu- 
lui pentru Fiul Său o Mamă, pe care a înzestrat-o cu belşu- 
gul tuturor darurilor Lui dumnezeieşti, şi în primul rând cu 
sfinţenia maximă. Fiindcă, aşa cum se spune în continuare, 
trebuia ca Fiul, Care are în cer un Tată lăudat cu de trei ori 
Sfânt, să aibă pe pământ o Mamă mai sfântă decât heru- 
vimii şi serafimii. Faptul e confirmat atât de comparaţia 
patristică între Fecioara Maria ca Nouă Evă cu prima Evă 
dinainte de cădere creată şi ea de Dumnezeu ca fecioară 
pură, precum şi de Scriptură. Este invocat mai întâi F/ace- 
rea 3, 15, duşmănia între sămânța şarpelui şi sămânţa fe- 
mei, care zdrobeşte capul şarpelui: dacă Hristos zdrobeşte 
capul şarpelui pe cruce, acesta este zdrobit şi de Fecioara 
Maria care calcă peste el cu piciorul ei preacurat. Sfinţenia 

şi curăția maxime ale Fecioarei sunt proclamate însă indi- 
rect de îngerul Gabriel care la Buna Vestire i se adresează 
Mariei numind-o deja „plină de har sau „cu har dăruită” 
(Fecharitomene, participiu perfect; Le 1, 28) şi cu salutarea 
„Bucură-te!” (chaire), care răstoarnă durerile Evei după 
cădere (/'c 3, 16). Ceea ce ar însemna că prin harul lui 
Dumnezeu Maria a fost mereu, încă de la început, liberă şi 
străină în toată fiinţa ei (trup, suflet, minte) de orice pată a 
păcatului şi mereu unită cu Dumnezeu, gata spre a fi un 
locaş potrivit pentru venirea Lui. Fapt foarte semnificativ, 
înainte de orice argumente de autoritate, papale, biblice, 
patristice, îndată după motivaţia teologică, primul argument 
invocat ca temei al noii dogme este cel liturgic: existența 
din vechime a sărbătorii conceperii/zămislirii Fecioarei 
Maria prăznuită pe 8 decembrie, inițial în Răsărit, de unde 
a pătruns şi în Occident!'”. Biserica nu poate celebra decât 


2 Atestată în Răsărit de canonul imnografic alcătuit în cinstea ei de 
Sfântul Andrei Cretanul (ţ 740) şi de omiliile lui loan al Eubeei, inspirate 
din Protoevanghelia lui lacob (cca 150), sărbătoarea Zămislirii Fecioarei 
apare celebrată în Occident pentru prima dată în Anglia abia la începutul 
secolului XII, fiind adusă de nepotul marelui Anselm de Canterbury 
( 1128), Anselm cel Mic ( 1148), de unde s-a răspândit mai întâi în Franţa 
şi treptat în întreg Occidentul. Primul tratat despre zămislirea neprihănită 
aparține discipolului şi biografului lui Anselm, Eadmer (Ț 1128). Propaga- 
rea rapidă a sărbătorii prin devoțiunea populară a provocat însă opoziția 
teologilor de talia sfinţilor Bernard de Ciairvaux (Ț 1143), Alexandru de 
Halles ( 1245), Bonaventura ( 1279) şi Toma d'Aquino ( 1277), care au 
invocat împotrivă, pe de o parte, universalitatea păcatului originar şi trans- 
miterea lui prin intermediul concupiscenței sexuale teoretizate de Fericitul 
Augustin (Maria a fost zămislită prin unirea sexuală miraculoasă a lui 
Ioachim şi Anei, o unire miraculoasă pentru că erau sterpi, dar sexuală 
pentru că au conceput-o pe cale naturală), iar, pe de altă parte, unicitatea şi 
universalitatea mântuirii/răscumpărării realizate de Hristos pe cruce; ambele 
aceste postulate ar fi contrazise dacă s-ar accepta zămislirea nepihănită a 
Mariei. Cei care au reconciliat pietatea cu teologia şi au oferit soluţia con- 
cilierii lor pregătind și calea teologiei romano-catolice moderne au fost 
franciscanii (iar ulterior iezuiții), care s-au opus dominicanilor (şi Janse- 
niştilor) prin Duns Scotus (ţ 1308). Acesta a distins între două mântu- 
iri/răscumpărări: una care şterge păcatul originar prin sângele de pe cruce, 

ceva sfânt, deci Fecioara Maria a avut parte de o zămislire 
sfântă. Pe baza tradiției Bisericii şi a magisteriului ei ordi- 
nar, răspunzând multiplelor petiţii primite în acest sens şi 
în urma avizului pozitiv unanim al episcopatului consultat, 
Pius LX conchide astfel: „Declarăm, proclamăm şi definim 
că învățătura care susţine că printr-o graţie şi un privilegiu 
singular al Atotputernicului Dumnezeu, având în vedere 
meritele lui Iisus Hristos, Mântuitorul neamului omenesc, 
Preafericita Fecioară Maria a fost din prima clipă a zămisli- 
rii ei păstrată ferită [immunem] de orice pată a vinu origi- 
nare, este revelată de Dumnezeu şi de aceea trebuie crezută 
ferm şi constant de toţi credincioşii.” Cine crede altfel e 
condamnat de propria lui judecată, dar adevărații creştini 
îşi pun toată nădejdea în Fecioara Maria care este Mijlo- 
citoare şi Mângâietoare (Mediatrix et Consolatrix) a lor 


iar alta, superioară, care-l previne, anticipat, dar care se datorează tot meri- 
telor lui Hristos. Conciliul de la Basel, în sesiunea a 36-a, schismatică însă 
(pentru că papa Eugeniu 1V mutase oficial conciliul la Ferrara, iar ulterior 
la Florența), din 17 septembrie 1439, declarase Imaculata Concepţie a 
Fecioarei Maria drept „învățătură pioasă, în acord cu cultul Bisericii, cu 
credința catolică, dreapta rațiune şi Sfânta Scriptură”. Decretul despre pă- 
catul originar adoptat în 1546 de Conciliul de la Trento în sesiunea a S-a 
declara că nu o include în acesta şi pe Fecioara Maria. Magisteriul papilor 
a fost mai degrabă prudent și doritor să păstreze mereu echilibrul necesar, 
cum arată oscilațiile acestuia. Astfel, în 1568, Pius V suprimă şi înlocuieşte 
oficiul liturgic pentru sărbătoarea Imaculatei Concepții pe motiv că exalta 
exagerat exceptarea Mariei de la păcatul strămoşesc. În 1644, un decret al 
Inchiziției condamna ca inexactă şi exagerată expresia „Imaculata Concep- 
ție a Mariei” propunând să fie înlocuită prin „Concepţia Imaculatei Maria”, 
dar în 1661 papa Alexandru VI l-a abolit şi a revenit la vechea expresie, ca 
în 1708 Clement XI să repună pentru scurt timp în vigoare decretul din 
1644, în cele din urmă Vaticanul cedând la presiunea pietăţii mariale care 
s-a impus. Etapele acestui proces sunt documentate pe larg, în articolul 
„L'Immacul& Conception dans Eglise latine apr&s le concile d'Ephese” 
din Dictionnaire de Theologie Catholique VII, |, 1923, col. 979-1218 
(X.-M. Le Bachelet), 

Nu trebuie deci pierdut din vedere că la originea dogmei mariale papale 
din 1854 stau de fapt ecourile latine filtrate scolastic ale unei sărbători 
răsăritene transplantate în Biserica latină în jurul anului 1100. 


3] 


împreună cu Fiul Ei Unul-Născut. Câţiva ani mai târziu, la 
Conciliul 1 Vatican (1869-1870), mulţi episcopi au cerut 
chiar ca dogma Imaculatei Concepții să fie introdusă în 
Crez; alte petiţii au cerut să se dogmatizeze şi ridicarea 
Fecioarei cu trupul la cer, dar în cele din urmă această 
cerere a fost respinsă; s-a discutat, fără a se ajunge la o 
concluzie, şi despre expresia Fecioara Maria „Corăscum- 
părătoare” (Coredemptrix), precum şi despre Maria „Mamă 
a harurilor” (Mater gratiarum). Excesele înregistrate în 
acest ultim sens l-au făcut ulterior pe papa Leon XIII ca în 
enciclica sa despre rozariu (Fidenrem piumque, 1896) să 
insiste asupra precizării că, dacă Maria e Mijlocitoare a ha- 
rurilor, mijlocirea ei vine mereu după cea a Mijlocitorului 
Unic Hristos şi este întotdeauna subordonată, nu paralelă. 


Pius XII şi dogmatizarea în 1950 a Asumpției corporale... 


Cel care a reluat mariologia romano-catolică făcând din 
ca tema teologică centrală a pontificatului său a fost însă 
Pius XII (1939-1958). La doar câteva luni după întroni- 
zarea sa izbucnea cel de-al doilea război mondial. În faţa 
ravagiilor acestuia, el a răspuns închinând în 1942 întreaga 
umanitate Imaculatei Inimi a Fecioarei Maria!*, a cărei săr- 
bătoare specială pe 22 august a extins-o în 1944 la întreaga 
Biserică Romano-Catolică. La împlinirea unui an de la în- 
cheierea războiului mondial, Pius XII emitea pe | mai 1946 
enciclica Deiparae Virginis Mariae, prin care consulta 
între episcopatul romano-catolic cu privire la oportunitatea 
proclamării Ridicărw/Asumpţiei cu trupul la cer a Fecioarei 
Maria ca dogmă a Bisericii Romano-Catolice, pentru care 
Vaticanul primise în ultimul secol nenumărate petiţii din 
partea episcopilor, clericilor şi laicilor din toate colţurile 
lumii (publicate în 1942). Răspunsurile episcopilor (publi- 
cate şi ele) au evidenţiat consensul unanim al episcopatu- 


14 În encielica Annum sacrum din 25 mai 1899, în pragul secolului XX, 
papa Leon XIII închinase întregul neam omenesc Sfintei Inimi a lui lisus. 

lui: 1169 de opinii pentru, faţă de numai 22 contra şi alte 
16 rezervate doar asupra momentului ales. Nu trebuie uitat 
că la fel ca şi în cazul Imaculatei Concepții, şi în cazul 
Ridicării Fecioarei cu trupul la cer un viguros curent 
„asumpţionist” se formase şi consolidase în Biserica Ro- 
mano-Catolică susţinut de grupuri extrem de active teologic 
cum este, de exemplu, cazul Asumpţioniştilor: înființată în 
1845 la Nîmes în Franţa şi aprobată de Pius LX în 1864 ca 
o congregaţie religioasă cu viaţă activă/apostolică de regulă 
augustiniană, aceasta s-a răspândit în întreaga lume, mai 
ales după 1900, când congregaţiile şi ordinele religioase din 
Franţa au fost suprimate prin decret de stat. Activitatea lor 
includea şcoli, misiuni, aziluri în multe părți ale lumii. 
Grupul augustinienilor asumpţionişti (A.A.) stabilit la Istan- 
bul a fost însărcinat cu misiunea la ortodocşi şi promova- 
rea studiilor răsăritene difuzate prin revista Echos d'Orient 
(1897-1940) unde au fost publicate solidele studii redactate 
de preoții profesori asumpţionişti Louis Petit, Raymond Janin, 
Severien Salaville şi, mai ales, Martin Jugie (1877-1954). 
Între altele, acesta din urmă a întreprins o investigație 
amplă şi solidă a mariologiei bizantine, concretizată atât 
în publicarea în 1922, 1925 şi 1935 a unei întregi serii de 
omilii mariale bizantine necunoscute!€, cât şi în două 
monumentale sinteze istorico-doctrinare despre Imaculata 


'5 Opera acestora a fost continuată de asumpţioniştii orientalişti din 
secolul XX, mutaţi în timpul războiului al doilea mondial la Bucureşti, 
iar din 1947 stabiliţi în Franţa (unde revista Echos d'Orient a devenit 
Revue des Etudes Byzantines), cum au fost Vitalien Laurent (1896-1973), 
Jean Darrouzes (1912-1990), Antoine Wenger (n. 1919) şi, ultimul, Daniel 
Stiernon (n. 1923). 

'5 Homslies mariales byzantines. Textes grecs &dites et traduits en 
latin”, în: Patrologia Orientalis XVI, 1922 (Avraam al Efesului, avva 
Teognost, Eftimie al Constantinopolului şi Areta al Cezareei, Mihail Psellos, 
Neofit Zăvorâtul, Manuel II Paleologul şi Ghenadie, Scholarios) şi Patro- 
logia Orientalis XIX, 1925 (Teodot al Ancyrei, Chrysip din Ierusalim, 
loan al Tesalonicului, Eftimie al Constantinopolului, Nicolae Cabasila, 
Ghenadie Scholarios); şi Theophanes Nicaenus Sermo in SS. Deiparam, 
Lateranum, 1935. 

Concepţie în tradiţia răsăriteană!” şi despre Ridicarea la 
cer a Fecioarei Maria'5. Despre aceasta din urmă se poate 
spune că a inspirat direct dogma proclamată de Pius XII în 
importanta Constituţie Apostolică Munificentissimus Deus 
din 1 noiembrie 1950. În acest document solemn pontiful 
roman pleacă de la constatarea faptului că, în ciuda neno- 
rocirilor catastrofale abătute asupra umanității din cauza 
îndepărtării ei de la adevăr şi virtute, e o bucurie să constate 
că evlavia faţă de Fecioara Maria înfloreşte aprins (2), fapt 
în care vede un plan tainic al Providenţei, care a ales toc- 
mai această sumbră epocă pentru a pune în evidenţă privi- 
legiile şi prerogativele ei (3). Un prim pas a fost făcut în 
1854 de Pius IX, dar Imaculata Concepţie şi Asumpţia cor- 
porală a Fecioarei Maria sunt strâns legate între ele (4): 
dacă printr-un privilegiu unic Fecioara Maria n-a fost atinsă 
încă de la zămislire de prihana păcatului strămoşesc, ea n-a 
putut fi supusă nici legii descompunerii fizice a trupului ei 
în mormânt; liberă de păcat, trebuia să fie liberă şi de conse- 
cințele lui (6). După ce menționează petițiule primite (7-10), 
consultarea episcopatului şi acordul unanim al acestuia do- 
vedesc că e vorba de o credinţă comună a întregii Biserici 
(11-12). Cum atestă şi nenumăratele biserici închinate epi- 


'7 L'Immaculă Conception dans l'Ecriture Sainte et dans la tradition 
orientale, Roma, 1952, 489 p.; lucrarea dezvoltă amplul articol de 85 de 
coloane publicat de M. Jugie în Dictionnaire de Theologie Catholique VII 
(1922), col. 893-979: „L'Immacul€ Conception dans l'Eglise grecque apres 
le Concile d'Ephese”. 

'% La mort et l'4ssomption de la Sainte Vierge. Etude historico-doctri- 
nale (Studi e Testi 141), Vatican, 1944, 747 p. Monografie suplimentată de 
colecția de mărturii editată de C. Balic: festimonia de Assumptione Beatae 
Virginis Mariae ex omnibus saeculis, Roma, 2 vol., 1948, 1950, şi de co- 
lecţia de texte inedite răsăritene editate de asumpționistul ANTOINE WENGER, 
L'Assomption de la Tres Sainte Vierge dans la tradition byzantine du VI 
au X* siecle. Etudes et documents, Institut Francais d'Etudes Byzantines, 
1955; din păcate, cel de-al doilea volum anunţat n-a mai apărut, 

Mulţumesc aici devotaţilor prieteni Emanuel Dobre şi lonuţ Alexandru 
Tudorie pentru a-mi fi facilitat accesul la cele două monografii indispensa- 
bile ale lui Martin Jugie. 

sodului final din viața Mariei (15), cultul solemn şi marea 
sărbătoare care îl prăznuieşte atât în Răsărit, cât şi în Apus 
(15-19). Dar întrucât nu cultul naşte credinţa, ci el țâşneşte 
din credință (20), sunt inventariate principalele mărturii 
scripturistice: Ps 131, 8; 44, 10-14, Cânt 3, 6; Ap 12,1 ş.u. 
(26), patristice: loan Damaschinul (21), Gherman al Con- 
stantinopolului (22), şi medievale (28—37)!9, din care se 
trage următoarea concluzie: Mama e atât de intim legată 
de Fiul ei divin, încât nu poate fi separată de EI nici după 
moarte (38), şi aşa cum Învierea din morţi şi înălţarea la cer 
e culminația victorioasă a luptei Fiului împotriva păcatului, 
tot aşa glorificarea trupului Fecioarei este deznodământul 
firesc şi al luptei Fecioarei cu păcatul şi moartea (39), 
Fecioara obținând drept culme a privilegiilor ei şi păstrarea 
liberă de corupția/descompunerea fizică proprie mormân- 
tului (40). Această credinţă sporește, pe de o parte, slava 
Preasfintei Treimi, de care Fecioara Mamă a Domnului e 
legată îndeosebi, iar, pe de altă parte, face mai puternică 
credinţa creştină în înviere şi este spre folosul societăţii 
umane, întrucât opune învățăturilor iluzorii ale materialis- 
mului* şi coruperii morale nu doar un exemplu glorios de 
viaţă închinată total lui Dumnezeu şi răsplătirea ei, ci arată 
şi cărui ţel măreț sunt destinate sufletele şi trupurile noas- 
tre (42). „De aceea pronunțăm, declarăm şi definim drept 
dogmă revelată de Dumnezeu faptul că, încheindu-și viaţa 
pământească, imaculata Mamă a lui Dumnezeu, Pururea 
Fecioară Maria, a fost luată/ridicată [assumptam] cu trupul 


'9 Amedeo de Lausanne (28), Antonio di Padua (29), Albert cel Mare 
(30), Toma d'Aquino (31), Bonaventura (32), Bernardino da Siena (33), 
Bellarmino (34), Frangois de Sales (35), Petrus Canisius (36) şi Francisco 
Suarez (37). 

2 În scrisoarea apostolică publicată pe 2 septembrie 1957 (Le peleri- 
nage de Lourdes) în pregătirea aniversării apariţiei Fecioarei Maria de la 
Lourdes, la împlinirea în 1958 a unui secol de la această apariţie, Pius IX a 
insistat din nou asupra criticii materialismului epocii contemporane căruia 
I-a contrapus din nou idealul spiritual-material de desăvârşire creştină 
întrupat în persoana Maicii Domnului. 

şi sufletul la slava cerească” (44). De aceea, oricine în- 
drăzneşte să o nege sau să o pună la îndoială trebuie să ştie 
că a căzut cu totul din credința dumnezeiască şi catolică (45). 


„.. şi în 1953 a regalității Mariei 


Dar Pius XII nu s-a oprit aici. Enciclica sa din 8 septem- 
brie 1953 (Pulgens corona), prin care a proclamat pentru 
Biserica Romano-Catolică comemorarea în 1954 a primului 
An Marial cu ocazia împlinirii unui secol de la definirea 
dogmatică a Imaculatei Concepții în 1854, răspunde şi cri- 
ticilor şi obiecţiilor formulate la adresa acestei doctrine de 
„necatolici [ortodocşi] şi reformatori”: nu se poate spune 
că prin aceasta s-ar diminua sau ştirbi universalitatea răs- 
cumpărării realizate de Hristos şi slujirea Sa de Mântuitor 
divin al umanităţii, pentru că Maria a fost păstrată neatinsă 
de orice pată a păcatului strămoșesc — care ar fl supus-o 
puterii lui Satana — numai în virtutea meritelor câştigate 
de Hristos (14). De aceea necatolicii greşesc când spun că 
această venerare adusă Fecioarei Maria ar sustrage ceva din 
veneraţia datorată numai lui Dumnezeu şi lui Hristos; din 
contră, orice venerare adusă Mamei se face spre mai marea 
slavă a Fiului ei şi a lui Dumnezeu (15). „Chiar şi toate 
comunităţile creştinilor răsăriteni, care s-au rupt de multă 
vreme din unitatea Bisericii Catolice şi sunt animate de 
prejudecăţi și opinii eronate, au îmbrăţişat de fapt această 
învăţătură şi celebrează sărbătoarea Nepihănitei ei Ză- 
misliri” (17). Dogma proclamată în 1854 şi cea definită în 
1950 sunt intim legate (20), ele exprimând cele două „pri- 
vilegii singulare de la începutul şi de la sfârşitul căn Ei 
pământeşti: căci maxima preaslăvire a trupului ei feciorel- 
nic e completarea, în acelaşi timp potrivit și minunată, a 
nevinovăţiei absolute a sufletului ei care a fost liber de 
orice pată; şi aşa cum a luat parte la lupta Fiului ei 
Unul-Născut cu vicleanul şarpe al iadului, tot aşa s-a împăr- 
tăşit şi de slăvitul Său triumf asupra păcatului şi tristelor lui 
consecinţe” (21). Exemplu de viaţă pentru toți creştinii (22), 

Fecioara Maria e şi Regina Martirilor (24) având în vedere 
persecuțiile din unele părți ale lumii (41-43), e remediul cel 
mai înalt al racilelor umanităţii actuale (25-28), inclusiv al 
unităţii creştinilor separați de vechi schisme (44). 

Mai mult, la încheierea Anului Marial, ca răspuns la 
nenumăratele petiții şi „după o serioasă reflecţie”, prin en- 
ciclica sa din 1l octombrie 1954 (4d Caeli Reginam) papa 
Pius XII instituie pentru Biserica Romano-Catolică o nouă 
sărbătoare marială?!: sărbătoarea Mariei Regina cu prăznu- 
ire pe 3] mai (dată de reînnoire anuală şi a dedicării în 1942 
a întregii umanități Imaculatei Inimi a Mariei) proclamând 
totodată învățătura despre „regalitatea Mariei”. Proclamare 
însă pe care pontiful roman se grăbeşte să o nuanţeze: 
„Nu vrem să propunem un nou adevăr”, dat fiind că e vorba 
de un titlu vechi în tradiţia şi cultul Bisericii creştine (6). 
lar după ce citează exclamația Elisabetei din Luca 1, 43 
(„Mama Domnului meu”) documentul trece în revistă o 
serie de mărturii patristice?, papale, liturgice şi artistice 
(reprezentările Mariei cu coroană şi stând pe tron; 32). Aşa 
cum arată Sfântul loan Damaschinul: „Când a devenit Ma- 
ma Creatorului ei, ea a devenit şi Regina întregii creaţii”? 
(34). Principiul pe a cărui bază e afirmată regalitatea Mariei 


*! Biserica Romano-Catolică închină Fecioarei Maria patru sărbători 
mari: lmaculata Concepţie (8 decembrie), Maria, Mama lui Dumnezeu 
(1 ianuarie, în locul Tăierii-împrejur), Buna Vestire (25 martie) şi Luarea 
cu trupul la cer (15 august), şi alte opt sărbători mici: Fecioara de la Gua- 
delupe (12 decembrie, în amintirea apariţiei Mariei din 1531 în Mexic), 
Fecioara de la Lourdes (11 februarie, în amintirea apariţiei din 1858 de la 
Lourdes), Fecioara Regina Cerului (| mai), Fecioara de la Fatima (13 mai, 
în amintirea apariţiei din 1917 de la Fatima), Fecioara Regină (31 mai), 
Vizitarea Elisabetei (22 august), Naşterea Fecioarei Maria (8 septembrie) şi 
Fecioara Maria a Rozariului (7 decembrie). Calendarul romano-catolic mai 
are două luni întregi consacrate special una Mariei (luna mai) şi alta Roza- 
riului (luna octombrie). 

22 Sunt citați Efrem Sirul (10), Grigorie din Nazianz (11), Origen (13), 
leronim şi Petru Chrysologus (care atrag atenţia că „Maria” înseamnă în 
ebraică „Domina”; 14), Epifanie (15), Andrei Cretanul (17), Gherman al 
Constantinopolului (19), loan Damaschinul (20) etc. 

= Dogmatica IV, 14. 

este maternitatea ei divină, fără a se limita însă doar la 
aceasta. Pentru că „aşa cum Hristos, Adam cel Nou, e 
Rege/Împărat nu numai pentru că e Fiul lui Dumnezeu, ci 
şi pentru că e Mântuitorul nostru, tot aşa şi Fecioara Maria, 
Eva cea Nouă, e Regină/Împărăteasă nu numai pentru că 
e Mama lui Dumnezeu, ci şi pentru că a fost asociată cu 
Adamul cel Nou” (39). Şi aici pontiful roman e atent să 
precizeze şi nuanţeze: „Desigur, în sensul strict şi deplin al 
termenului numai lisus Hristos, Dumnezeul-om, este Rege, 
dar într-un mod limitat, analogic, la demnitatea Lui regală 
participă şi Maria.” Prin unirea ei cu El, Maria atinge o 
transcendenţă unică, ajungând superioară oricărei alte cre- 
aturi; de aici primeşte şi dreptul regal de a dispune de teza- 
urele Împărăției Mântuitorului divin, şi tot de aici derivă şi 
eficacitatea inepuizabilă a mijlocirii/intervenţiei ei materne 
de la Fiul ei şi de la Tatăl Acestuia (39). Spre final însă 
teologii şi predicatorii sunt îndemnați insistent să evite 
excesele și abaterile de la calea dreaptă a mariologiei Bise- 
ricii fie prin formulări exagerate şi neîntemeiate care trec 
dincolo de adevăr, fie prin îngustarea excesivă a minţii în 
evaluarea demnităţu sublime a Mamei Domnului (44). 


Reacţiile Ortodoxiei româneşti: Comunicatul polemic 
al Sfântului Sinod al Bisericii Ortodoxe Române 


Cum era de aşteptat de altfel după rezoluţia despre Vati- 
can a Conferinţei Panortodoxe de la Moscova din iulie 1948 
— care condamnase papalitatea pentru atentatul la puritatea 
învățăturii vechii Ortodoxii ecumenice prin introducerea 
unor dogme noi, mai ales primatul şi infailibilitatea papală, 
dar şi Filioque şi Imaculata Concepţie —, reacţiile orto- 
doxe, mai ales în Bisericile de dincolo de „cortina de fier”, 
la noua dogmă marială din 1950 şi la celelalte documente 
despre Fecioara Maria ale lui Pius XII, au fost nu doar 
critice, ci polemice în exces. Papalitatea „imperialistă” şi 
critică la adresa persecuțiilor religioase sovietice trebuia 
demascată cu orice prilej. Într-un Comunicat special, Sfân- 

tul Sinod al Bisericii Ortodoxe Române s-a grăbit şi el să 
înfiereze „noua rătăcire a papalităţii”?. Înainte de orice 
consideraţii de fond, dogma Asumpţiei corporale e prezen- 
tată prin însuși gestul formal al proclamării ei drept „un 
nou motiv de trufie pentru catolicism”, care s-ar flata astfel 
pentru vitalitatea sa teologică în faţa imobilismului ortodox, 
şi drept „o nouă piedică spre apropierea în duh de frăție 
de Biserica Ortodoxă, păstrătoarea adevărului nealterat al 
Revelaţiei”. „După despărțirea creştinătăţii apusene de la 
sânul ei”, Ortodoxia s-a abținut de la formularea de noi 
dogme” tocmai pentru că „a voit să păstreze neschimbat 
tezaurul dumnezeiesc al creştinătăţi nedespărțite din pri- 
mele opt veacuri ca singura bază pe care se poate nădăjdui 
că se va reface unitatea lumii creştine” (p. 497). În loc să 
se întoarcă la acest „tezaur comun”, romano-catolicismul 
se îndepărtează tot mai mult de el. „Condamnabilă” era 
considerată înainte de toate „tendinţa de a dogmatiza” fără 
ca acest act să corespundă unor necesități reale impuse de 
o situaţie de criză — ca în Biserica veche —, ci, la fel ca 
în cazul lui „Filioque”, doar ca „un act singular al papei, 
nu decretată de comunitatea de dragoste a întregului epis- 
copat reprezentând întregul trup tainic al Domnului”. De 
aceea „Biserica Ortodoxă condamnă şi de data aceasta pre- 
tenţia papei de a se erija în organul de formulare a învăţă- 
turii Bisericii”, mai ales că e „pentru prima dată că papa 
face uz de infailibilitatea pe care şi-a arogat-o cu ocazia 


2 „O nouă rătăcire a papalității” este de altfel genericul numărului 
4/1950 al revistei Ortodoxia, care după Comunicatul Sfântului Sinod 
(p. 497-502) publică patru ample studii critice ale preoţilor profesori 
OLiMP CĂCIULĂ, „În legătură cu noua dogmă a papalității” (p. 502-514), 
PETRU REZUŞ, „Mariologia ortodoxă” (p. 515-558), DUMITRU STĂNILOAE, 
„Învățătura despre Maica Domnului la ortodocşi şi catolici” (p. 559-609) 
şi LIVIU STAN, „O nouă rătăcire a papalității” (p. 610-619). 

25 Afirmaţie inexactă istoric, întrucât Sinoadele constantinopolitane din 
1285 şi 1351 au oferit, fără să inoveze, ci aprofundând tradiţia, noi formule 
dogmatice pentru purcederea Duhului Sfânt şi pentru distincţia între ființa 
ȘI energiile divine. 

conciliului de la Vatican din 1870” (p. 498). Pretenţie de 
infailibilitate respinsă şi atunci, şi acum de Biserica Orto- 
doxă, care „condamnă cu asprime această despuiere a Bi- 
sericii de prerogativele care-i revin din sălăşluirea Duhului 
Sfânt în ea şi trecerea lor asupra papei” (prin aceasta Bise- 
rica ar deveni în loc de trup tainic al Domnului luminat de 
Duhul Sfânt „o societate laică supusă greşeli şi trebuind 
să primească înţelegerea adevărului nu din lumina ce 1-0 
comunică lăuntric Domnul lisus Hristos prin Duhul Sfânt, 
c1 de la autoritatea din afară a paper”; p. 499). 

Trecând la fond, comunicatul sinodal observă că „deşi 
înălțarea Fecioarei cu trupul la cer e o credinţă scumpă și 
de circulaţie generală în Biserica Ortodoxă şi în evlavia 
poporului ei drept-credincios, totuşi Biserica Ortodoxă so- 
coteşte că nimic nu impune definirea ei în dogmă”. Aceasta 
cu atât mai mult cu cât în absenţa unor temeiuri revelate 
scripturistice şi patristice clare până în veacul VII, romano- 
catolicismul apelează la o „revelație implicită” care „se 
reduce în ultimă instanţă la o serie de deducții pe care le 
face din învăţătura sa greşită despre imaculata concepţie a 
Fecioarei” şi astfel „prelungeşte şi dezvoltă greşelile” aflate 
la baza acestei învățături greşite: „Înălţarea ei decurge din 
însuşirile intrinseci excepționale ale ființei ei dobândite 
prin imaculata ei concepţie, deci nu e un act săvârşit de 
Hristos cu ea.” Or în felul acesta „Fecioara e desprinsă de 
Hristos”, e „pusă în paralelă cu El” — se naşte ca EI fără 
păcat strămoşesc, răscumpără împreună cu El neamul ome- 
nesc, se înalță cu trupul la cer ca şi El — şi astfel e „scoasă 
din solidaritatea e: cu neamul omenesc” (p. 499-500). 
Or toată această paralelizare a Fecioarei cu Hristos îi este 
„străină Bisericii primare” şi Fecioarei Maria care „nu s-a 
născut fără păcatul strămoşesc, ci s-a curăţit de acest păcat 
prin Duhul Sfânt Care lucra asupra ei”, „a fost răscumpă- 
rată de Fiul ei” şi „a primit mântuirea tot prin Hristos” şi a 
fost ridicată la cer nu ca Hristos „printr-o însuşire proprie 
trupului ei”, ci „numai prin lucrarea specială a Fiului e. 


40 


Mai mult, viaţa Mariei are drept trăsătură proprie faptul 
„de a rămâne ascunsă în lumina Fiului ei” — de aceea 
Evanghelia şi tradiţia primelor secole au lăsat şi ele „as- 
cunsă în taină viaţa et” — şi „de a depinde în toate faptele 
ci suprafireşti de Fiul ei” (p. 500). Scriptura şi Tradiţia Bi- 
sericii scot în relief „numai cele trei prerogative” — faptul 
că e Născătoare de Dumnezeu (7/heorokos), Pururea Fe- 
cioară (4eiparthenos) şi cinstită mai presus de toată creaţia 
(hyperdoulia) — care scot în evidenţă divinitatea lui lisus 
Hristos născut ca om din ea. Tradiţia Bisericii nici nu vor- 
beşte despre o înălţare a Fecioarei cu trupul la cer certifi- 
cată de martori sau atestată ca o revelaţie pentru că „a fost 
voia lui Dumnezeu ca acest eveniment să rămână acoperit 
de taină” (p. 501). „Catolicismul nu înţelege această taină” 
şi de altfel în general el „raţionalizează şi naturalizează 
tainele creştinismului slăbindu-i puterea religioasă şi înlo- 
cuind-o cu una rațională, naturală, pământească”. Vrând să 
accentueze prin noua dogmă „mărirea omului”, catolicismul 
a ajuns din nou la o „ridicare ostentativă a omului în afara 
lui Hristos”. Spre deosebire de el, „Biserica Ortodoxă o 
înalță pe Maica Domnului chiar mai mult”, „dar o înalță în 
Hristos şi prin Hristos, fără să slăbească legătura ei cu El, 
întrucât o vede în plenitudinea harului lui Hristos”. De 
aceea, „cu toată slava pe care o dă Maicii Domnului, Orto- 
doxia rămâne adânc şi hotărât hristocentrică, neridicând în 
nici un fel un alt centru alături de Hristos” (p. 502). 


Un extins studiu comparat al mariologiilor 
şi o propunere de trecere de la scolastică la neopatristică 


Comunicatul sinodal oficial al Bisericii Ortodoxe Ro- 
mâne a fost întocmit, cum precizează din prima lui frază, 
pe baza referatului prezentat în Sinod de mitropolitul 
Nicolae Bălan al Ardealului. Acesta din urmă a avut în 
față cu siguranță — cum se poate vedea dintr-o serie de 
formule şi idei similare — ampla prezentare comparativă a 
mariologiei ortodoxe şi a celei romano-catolice redactată 

cu acel prilej de prietenul şi protejatul său de la Sibiu, pre- 
otul profesor Dumitru Stăniloae, stabilit deja de trei ani la 
Bucureşti. Model de erudiție şi subtilitate teologică, acest 
extins şi remarcabil studiu era la data aceea o cercetare 
neîntrecută prin amploarea documentării şi profunzimea 
observaţiilor în întreaga teologie panortodoxă. Investigația 
desfăşurată de dogmatistul bucureştean se prezintă sub for- 
ma unor „consideraţii asupra deosebirilor dintre mariologia 
ortodoxă şi catolică” plecând de la prilejul oferit de „pro- 
clamarea recentă a papei”. Scurta introducere (p. 559-561) 
schiţează planul general şi teza generală: la cele „trei ele- 
mente propovăduite de Apostoli şi aflătoare în Scriptură cu 
ocazia descrierii evenimentului Bunei Vestiri” — şi anume 
aeipartheneia, theotokia, hyperdouleia şi care reprezintă 
tradiția comună a Bisericii în mariologie — catolicismul a 
adăugat „trei elemente noi deosebitoare”: „Imaculata Con- 
cepție” dogmatizată în 1850, calitatea ei de „împreună- 
răscumpărătoare”, „deocamdată în faza de doctrină teolo- 
gică, dar cu perspectiva de a deveni în curând dogmă”, şi 
„înălţarea Fecioarei cu trupul la cer”, recent dogmatizată şi 
care „ca credinţă reformulată dogmatic şi cu nuanţă deose- 
bită e proprie şi Bisericii Ortodoxe”. Prin aceste „elemente 
noI” „mariologia catolică manifestă un spirit propriu, deo- 
sebit de spiritul mariologiei ortodoxe” şi care poate fi 
rezumat în „trei tendinţe” specifice: de a „paraleliza” pe 
Fecioara Maria cu lisus Hristos atribuindu-i „un rol oare- 
cum coordonat cu al Lui în istoria mântuirii”; de a o „auto- 
nomiza” de Fiul ei; şi de „a o scoate din solidaritatea cu 
neamul omenesc și cu universul creat şi de a o ridica dea- 
supra lui” la fel ca şi pe Hristos (p. 559). Spre deosebire de 
aceste evoluţii, „tendinţele mariologiei ortodoxe se acoperă 
cu tendințele Evangheliilor şi ale creştinătăţii primare” şi 
respectă în primul rând „discreţia aproape totală cu care 
Noul Testament acoperă viața Preacuratei Fecioare” şi care 
exprimă o voinţă deliberată a Maicii Domnului înseși, în- 
trucât cel mai probabil ea însăși „a înfrânat pornirea curată 

a Sfinților scriitori de a da vreo ştire despre ea”, anume 
„pentru a îndrepta toată atenţia credincioşilor spre Fiul ei”. 
Singurele ştiri despre viaţa şi sfârşitul Maici Domnului din 
primele veacuri le avem „în scrierile apocrife neacceptate 
de Biserică” (p. 560). Preocuparea mai intensă cu ea da- 
tează de abia după Sinodul de la Efes (431) şi contestarea 
venerării ei de către nestorianism, dar şi „după Efes Bise- 
rica n-a făcut decât să precizeze” cele trei elemente la care 
Biserica Oitodoxă a rămas până astăzi şi care nu fac altceva 
„decât să pună în lumină dumnezeirea Celui născut din ea 
ŞI deci siguranţa mântuirii noastre” (p. 561). 

Jumătate (p. 561-591) din studiul propriu-zis e consa- 
crat de preotul profesor Dumitru Stăniloae unei discuţii 
critice a „imaculatei concepții” a Fecioarei Maria”, în care 
s-ar vedea cel mai clar tendinţa romano-catolică de a crea 
„0 paralelă şi o egalitate între Maica Domnului şi Hristos”. 
Obiecţia principală e aceea că, „scoțând pe Maria de sub 
legea naşterii cu păcatul strămoşesc, catolicii o scot şi de 
sub necesitatea de a se mântui prin lisus Hristos”, dat fiind 
că „ea s-a mântuit înainte de a veni pe lume Fiul lui Dum- 
nezeu” (p. 561). Dogma din 1854 declară că printr-un har 
sau graţie specială ea a fost ferită de orice pată a păcatului 
originar din prima clipă „în virtutea meritelor lui Hristos”. 
Problematică este întâi de toate însăşi natura acestei „graţii 
speciale” atât pentru că, fiind „specială”, această graţie nu 
e cea pe care o primesc toţi credincioşii când se izbăvesc 
de păcatul strămoşesc, cât şi pentru că noţiunile de „grație” 
Şi „păcat” de care vorbeşte dogma lui Pius IX ascund în 
ele o concepție despre cădere şi mântuire caracteristică 
catolicismului şi „cu totul deosebită de cea patristică şi 


26 Baza discuţiei pr. prof. D. Stăniloae o constituie prezentările şi 
documentaţia sistematizată în amplele articole „L'Immacul€ Conception 
dans V'Ecriture et la Tradition jusqu'au concile d'Ephăse” (Yves-Marie Le 
Bachelet SJ) şi „L"Immacul€ Conception dans P'Eglise grecque aprăs le 
concile d'Eph&se” (Martin Jugie) din monumentalul Dictionnaire de The- 
ologie Catholigue VII, 1 (1923), col. 845-893 şi, respectiv, 893-975. 

ortodoxă” şi anume o „concepţie juridică”, nu ontologică” 
(p. 565). În viziune ortodoxă păcatul nefiind o simplă culpă 
ŞI pedeapsă, ci „o slăbire a naturii umane”, mântuirea 
înseamnă ŞI ea o „întărire a acestei naturi”prin ridicarea ei 
într-o unire ipostatică cu dumnezeirea în Hristos, unire din 
care se revarsă întâi în umanitatea lui Hristos şi numai prin 
ea la toți cei ce vor să primească harul ca „energie dum- 
nezeiască necreată”. De aceea, nici Maria n-a putut obţine 
eliberarea de păcatul strămoșesc decât prin unirea ipostatică 
realizată la Întrupare, respectiv la Buna Vestire, unde se 
vede că lucrarea de „curăţire” a Fecioarei de Duhul Sfânt 
ŞI „zămislirea” în ea tot prin Duhul Sfânt a Fiului lui 
Dumnezeu „nu se pot despărți temporal una de alta”, ci 
sunt simultane (p. 563). Acest lucru îl arată şi mitropolitul 
Teofan al Niceei (ţ 1381), „care ne-a dat cea mai frumoasă, 
mai adâncă şi mai sistematică laudă a Maicii Domnului” 
(p. 503 — cu un citat din $ 32). „Deşi Teofan recunoaşte 
o curățire şi o sfințire a Fecioarei înainte de conceperea 
Cuvântului, totuşi nici la el aceasta nu primeşte harul decât 
în umanitatea Fiului ei, în momentul în care începe conce- 
perea umanităţii Lui” (p. 504). Fără păcatul strămoşesc s-a 
zămislit şi născut numai lisus Hristos, şi asta din trei mo- 
tive: zămishrea Lui s-a făcut fără sămânță bărbătească şi 
stârnire spre poftă a Fecioarei, pentru că astfel nu apare un 
subiect uman, ci un Subiect divin, Cuvântul lui Dumnezeu 
Care se face şi Subiect al naturii umane, inițiativa apariției 
Lui venind de la Dumnezeu, nu de la oameni, iar misiunea 
Lui fiind aceea de a-Și da viaţa ca jertfă de răscumpărare 
nu pentru Sine Însuşi, ci pentru oameni. Or, spre deosebire 
de lisus Hristos, Fecioara Maria n-a fost o ipostasă dumne- 
zeiască, ci omenească, născută din sămânță omenească şi 


21 Căderea drept culpă imputată umanităţii în Adam pentru neascultare 
şi concupiscență şi pedeapsă cu pierderea etajului suprapus al darurilor 
supranaturale, iar mântuirea ca răscumpărare şi satisfacere a lui Dumnezeu 
prin ascultarea şi moartea lui Hristos cu restituirea stării de graţie/dreptate 
a omului înaintea lui Dumnezeu. 

rămasă supusă morții, mal precis unei morți fără caracter de 
jertfă răscumpărătoare pentru neamul omenesc (p. 564-565). 
Paradoxul mariologiei ortodoxe e acela că se vede obligată 
să afirme concomitent coexistenţa în Fecioara Maria atât a 
păcatului strămoșesc de care a fost curățită la Buna Vestire, 
cât şi curăția şi sfinţenia ei personală încă de la zămislirea 
şi naşterea ei şi de o umplere a ei de har încă înainte de 
Întruparea Cuvântului. Expresiile imnografiei şi ale Părin- 
ilor şi scriitorilor bisericeşti sunt astfel „dialectice” vor- 
bind despre o multiplă curăţire a Fecioarei Maria: atât la 
zămislirea ei, cât şi în viaţa ei de sfinţenie înainte de Buna 
Vestire, cât şi la Buna Vestire însăşi, unde are loc o nouă 
sfințire şi curăţire a ei, în chiar clipa zămislirii în ea a 
Cuvântului lui Dumnezeu. Soluţia acestei aparente aporii e 
văzută în sesizarea faptului că „ordinea harului are o 
gradație de nuanțe, o supleţe, pe care teologii catolici o 
simplifică în definiţii prea rigide” (p. 568-569). Eroarea 
teologilor romano-catolici e că au ajuns să confunde harul 
general cu harul mântuitor şi că nu sesizează, pe lângă 
asemănare, şi contrastul dintre cele două Fecioare, Eva şi 
Mania: faptul că în timp ce Eva, deşi nu avea pata unui pă- 
cat moştenit, totuşi a căzut şi s-a întinat, în schimb Maria, 
deşi a avut acea pată, totuşi s-a păstrat într-o totală curăţie. 
Fără să fi avut harul mântuitor răscumpărător, al eliberării 
din sclavia păcatului strămoşesc și a morții, a avut însă în 
gradul maxim harul şi puterea generală de a evita răul şi a 
face binele, de care au avut parte şi drepții Vechiului Tes- 
tament. A avut o sfinţenie maximă, treapta ei umană cea 
mai înaltă cu putinţă înainte de Întruparea lui Dumnezeu, 
dar aceasta a fost „o curăţie personală, nu curăţia firii rea- 
lizată numai în lisus Hristos” (p. 567). 

După aceste „preliminarii” (p. 561-569) urmează o am- 
plă „documentare” (p. 569-691), în care preotul profesor 
Dumitru Stăniloae discută rând pe rând toate textele patris- 
tice şi bizantine invocate de Martin Jugie — atât în articolul 
din 1923, cât şi în omiliile mariologice inedite ale autorilor 

bizantini editaţi de acesta în 1922 şi 1925 în Patrologia 
Orientalis — în sprijinul unei teologii bizantine a imacu- 
latei concepţii. La baza acestei interpretări forțate ar sta 
confuzia deliberată între sensurile diferite ale „curăţirii” 
Fecioarei Maria şi ignorarea „dialecticii curățirii” ei evi- 
dentă la Sfântul loan Damaschinul, de exemplu, dar şi la 
autorii patristici şi bizantini care afirmă „toţi alături de 
exaltarea Mariei înainte de Buna Vestire şi expresiuni că 
eliberarea de păcatul strămoşesc a venit abia prin lisus 
Hristos” (p. 580). Maria este atât „plină de har”, cât şi „află 
un har nou de la Dumnezeu” la Buna Vestire (p. 577). 
„Documentarea” prezentată sub forma unor ample citate 
comentate se opreşte mai insistent „la ultimii scriitori bizan- 
tin!” valorificați (şi editaţi) în principal de romano-catolicul 
Martin Jugie, şi necunoscuţi de teologii ortodocşi. Pentru 
început, dogmatistul de la București se referă la Sfântul 
Grigorie Palama ( 1359), exploatând seria de omilii edi- 
tate abia în 1861 la Atena de S. Oikonomos, mai cu seamă 
Omilia la Duminica Părinților după trup şi genealogia lui 
Hristos. Aici marele dascăl isihast susține că de fapt „cu- 
răția Maria pentru întruparea Fiului lui Dumnezeu din ea a 
fost pregătită de curăţia unei serii întregi de înaintaşi” 
(p. 581), toți strămoşii ei după trup fiind aleşi şi curățiţi 
de-a lungul generaţiilor de către Duhul Sfânt, întrucât 
Dumnezeu nu se poate uni cu ceva necurat înainte de a-l fi 
curăţit în prealabil. Având nevoie de o Fecioară curată 
pentru întruparea Sa, a pregătit-o pe Maria de la începutul 
istoriei prin purificarea succesivă a naturii umane de-a 
lungul generațiilor. Nu e vorba însă de o curăţire de păca- 
tul strămoşesc, pentru că Palama afirmă limpede în alte 
omilii că fără păcat e numai Dumnezeu şi Hristos ca 
Unul-Născut fără sămânță. Ceea ce vrea Palama să spună 
este doar că, pe de o parte, prin pregătirea prealabilă a 
strămoşilor ei de către Dumnezeu, iar, pe de altă parte, prin 
pregătirea ei înseşi prin eforturile ei personale, Fecioara 
Maria a ajuns „la o curăție personală culminantă, care re- 

dusese păcatul strămoşesc din ea la o pură potenţă pasivă”, 
după care prin Duhul Sfânt Fiul lui Dumnezeu încunu- 
nează la Buna Vestire această curăție eliminând din ca şi 
această potenţă. Aşa cum spune Palama în Omilia la Naş- 
terea Maicii Domnului, Fecioara „l-a legat pe cel tare în 
răutate”, dar nu l-a alungat, iar, aşa cum arată Omilia la 
Intrarea ei în Biserică, „foarte mult i-a ajutat să se întă- 
rească în curăție vieţuirea isihastă în Sfânta Sfintelor” 
(p. 582). Nicăieri în scrisul său preotul profesor Dumitru 
Stăniloae nu dezvoltă însă această observaţie, limitându-se 
la această simplă remarcă. 

„Dar cel mai mult insistă asupra curăţiei depline a Mariei 
înainte de Buna Vestire Nicolae Cabasila [| 1392] în cele 
trei Omilii publicate de Jugie [în 1925]”, iar „expresiunile 
sunt atât de îndrăzneţe, încât par să cuprindă ideea că Maria 
a posedat înainte de Buna Vestire starea omului dinainte de 
cădere” (p. 583), precum şi „o ieşire a Fecioarei din păca- 
tul strămoşesc, dar prin eforturile ei personale, nu printr-o 
concepere imaculată” (p. 586). În viziunea lui Cabasila, 
Fecioara Maria a redat frumuseţea originară ideală a omu- 
lui adamic evitând până la capăt răul şi învingându-l prin 
efort, actualizând singură până la capăt puterile de realizare 
ale binelui din natura umană rămase în el după cădere, 
puteri care au ajuns în ea la o înflorire maxim posibilă 
omeneşte. Atât Cabasila, cât şi contemporanii săi Palama 
și Teofan „sunt foarte optimişti în ce priveşte firea umană 
după căderea în păcat” (p. 585), „par să nu vadă în toată 
gravitatea lui păcatul ereditar, ci par a admite că firea 
umană s-a păstrat cu toate puterile ei bune. De aceea, după 
ci, Fiul lui Dumnezeu pare să fi venit nu pentru a scoate 
firea din acest păcat, peste care se poate ridica şi singură, 
cum a făcut Maria, ci pentru îndumnezeirea firii, pentru 
ridicarea ei la o nouă treaptă” (p. 584). Cum arată însă 
limpede celelalte omilii ale lui Palama sau pe drept cuvânt 
celebra Viaţă în Hristos a lui Cabasila, Întruparea lui 
Hristos n-are drept scop doar ridicarea naturii la o treaptă 

superioară ei, ci şi lupta cu puterile păcatului şi cu moartea 
prin cruce şi Înviere. Sau, cum spune tot Cabasila, Fecioara 
Maria a redat naturii umane doar prima ei frumuseţe, cea 
de-a doua, superioară, i-a dat-o ulterior abia Fiul ei. Pentru 
Cabasila, Maria „a ridicat natura la treapta supremă la care 
se putea rămânând pe linia naturii, adică la o stare de unde 
încă trebuia să mai fie ridicată”. Faptul decisiv pentru 
Cabasila este că „ea n-a primit prin naştere o situație pri- 
vilegiată, ci a învins păcatul prin ceea ce a dat de la sine 
personal” (p. 585); „având păcatul ereditar, Fecioara s-a 
păstrat curată de orice păcat personal, de aici marea ei la- 
udă”, care vine şi din faptul că Întruparea Fiului lui Dum- 
nezeu a fost în acelaşi timp atât opera Sfintei Treimi, cât şi 
a voinţei şi credinţei Fecioarei (p. 586). 

„„Mariologul” prin excelență al teologiei bizantine este 
însă Teofan al Niceei ( 1381). Aşa cum inspirat scrie în 
studiul său din 1950 preotul profesor Dumitru Stăniloae, 
„dacă Sfântul Andrei Cretanul şi Sfântul loan Damaschi- 
nul ne-au dat cele mai lirice cuvântări despre Fecioara, iar 
Sfântul Grigorie Palama a descris în Omilia la intrarea ei 
în Templu ca nimeni altul viața ei de taină în Dumnezeu 
susținută de rugăciunea inimii, Teofan al Niceei este dog- 
matistul neîntrecut al Maicii Domnului, interpretând în 
funcție de ea toată mântuirea și doctrina creştină în cel mai 
sistematic tratat despre ea. (Comorile acestea ar trebui să fie 
neîntârziat accesibile evlaviei poporului nostru*%.)” (p. 587). 
Pe urmele Sfântului Maxim Mărturisitorul, Teofan al Niceei 
numeşte natura dăruită prin creaţie şi redobândită de Maria 
prin efortul ei „existență simplă”, iar îndumnezeirii aduse 
de Hristos îi dă numele de „existenţă fericită”. Existenţa 
simplă creaturală este menită pentru existența fericită care 


*% La peste o jumătate de veac, volumul de faţă își propune să ducă la 
capăt, într-un gest atât de restituire, cât şi de omagiu postum, acest pând 
luminos al preotului Dumitru Stăniloae formulat în ani de restrişte. Dacă el 
s-ar fi putut materializa în epocă, ar fi reuşit poate să împiedice neînțelege- 
rile și polemicile prost plasate la care avea să dea naştere. 

se dobândeşte prin Întrupare, pentru care Dumnezeu a pre- 
destinat şi ales din veci pe Fecioara Maria, care „a atins cel 
mai înalt grad în ordinea existenței simple”, pentru că „ex1s- 
tenţa fericită i-a venit şi ei prin unirea Cuvântului cu ea” 
(p. 587-588). Alături de îndumnezeire Hristos a adus tutu- 
ror oamenilor şi curățirea de păcat. La Teofan „nu este însă 
sigur dacă Hristos a adus şi Mariei curățirea de păcat, dar 
în cazul în care nu i-a adus El curățirea de păcatul strămo- 
şesc, ea s-a curățit de acesta prin eforturile proprii. Avem 
deci aceeaşi doctrină ca şi la Nicolae Cabasila” (p. 588). Deşi 
a atins o sfinţenie asemenea celei a îngerilor buni — care 
au avut-o şi ei plecând tot de la existenţa simplă —, Fe- 
cioara Maria a pornit de la condiția concretă a omului de 
după cădere. Atât îngerii, cât şi oamenii primesc existenţa 
fericită doar în Hristos, Care a unit în El ipostatic Creato- 
rul cu creatura prin Întrupare, act săvârşit prin şi în Fecioara 
Maria devenită atât Mamă a lui Dumnezeu, cât şi Mamă a 
creaturilor raționale — îngeri şi oameni — îndumnezeite în 
Hristos prin ea. Aceasta pentru că, în concepţia lui Teofan, 
primul receptacul creat al harurilor sau plenitudinii dum- 
nezeirii e umanitatea lui Hristos, iar al doilea — cel prin 
care aceasta se difuzează la toate creaturile raționale — e 
Maica Domnului, mijlocitoare obligatorie aflată nemijlocit 
după Mijlocitorul Unic lisus Hristos, cu Care e unită indi- 
solubil (p. 589). 

Concluzia generală desprinsă la capătul acestei treceri în 
revistă a documentației tradiției răsăritene e că, dacă prin 
„formulele” ei „paradoxale” aceasta respectă „marea taină 
a curăției Fecioarei”, ţinând seama de „laturile ei contra- 
dictorii” şi cuprinzând „toată bogăţia ei”, în schimb teologia 
scolastică romano-catolică şi Vaticanul prin dogmele lui 
au încercat „să raționalizeze şi să simplifice” acest mister, 
căzând în „păcatul de unilateralitate raţionalistă şi exclu- 
sivitate trufaşă”, dogmatizând „nu din nevoi reale, ci din 
încredere în puterea rațiunii de a pătrunde taina şi din do- 
rința de a-şi afirma superioritatea față de celelalte ramuri 

creştine” (p. 590-591). După separaţia din 1054, Biserica 
Ortodoxă a evitat să formuleze noi dogme, pe de o parte, 
din dorinţa de a le respecta misterul revelat, iar, pe de altă 
parte, pentru a menţine neschimbat tezaurul vechi comun 
al tradiției creştine din primele opt veacuri; deşi acesta e 
singurul în care se poate face reunirea tuturor creștinilor 
despărțiți, romano-catolicismul se depărtează tot mai mult 
de el făcând tot mai grea întoarcerea (p. 591). „Păcatul de 
unilateralitate raționalistă” al scolasticii în cazul mariolo- 
giei e acela de „a reține din cei doi poli paradoxal echili- 
brați ai stării Fecioarei numai unul, sacrificându-se celă- 
lalt”, accentuându-se numai curățirea ei de la început şi 
ignorându-se curățirea ei ulterioară (p. 590). Prin ricoşeu, 
acest exces scolastic a avut un efect nedorit şi în teologia 
ortodoxă, pe care „a silit-o să accentueze” în contrast şi 
delimitare polemică „uneori, tot raţionalist, latura nesoco- 
tită de formulările” scolastice. Fără a cădea în „pretenţia 
de a se fixa în dogmă latura pe care a trebuit să o accentu- 
eze, conştientă mereu de caracterul tainic, paradoxal, larg 
cuprinzător, al învățăturilor în discuţie”, din secolul XVI 
încoace „teologia ortodoxă s-a văzut silită să afirme apriat, 
fără bucurie, în faţa afirmării unilaterale a naşterii Fecioa- 
rei fără pata păcatului strămoșesc, că s-a născut cu această 
pată” (p. 591). 

Aceeaşi discreție de principiu în faţa complexităţii mis- 
terelor credinţei o impune atitudinea ortodoxă şi față de 
dogma romano-catolică despre „Înălţarea Fecioarei cu 
trupul la cer” care face obiectul celei de-a doua secţiuni a 
studiului (p. 591-604), redactată însă în absenţa textului 
Constituției Apostolice a lui Pius XII („Nu cunoaștem tex- 
tul decretului papal”). În general, Biserica Ortodoxă „nu 
va contesta în principiu adevărul afirmat prin ea, dar va 
vedea în ea o simplificare raționalistă a unei învățături a 
cărei tainică complexitate e apărată mai bine prin afirma- 
rea ei generală nedefinită decât într-o formulare necesar 
unilaterală”. În special însă, teologia ortodoxă se vede 

„obligată la o nouă sarcină: să accentueze în această învă- 
țătură elementele pe care dogma catolică prin definiția ei 
simplificatoare de bună seamă le-a nesocotit” (p. 592). 
Tăcerea şi respectuoasa discreție a primelor şase secole cu 
privire la sfârşitul vieții pământeşti a Maicii Domnului 
exclud caracterul ei de revelație divină explicită făcută 
apostolilor şi arată că Dumnezeu Însuşi a voit să-l ţină ca 
un fapt „acoperit de taină, lăsându-se să se cunoască doar 
mormântul gol” (p. 593-594). Biserica Ortodoxă cinstește 
Adormirea Maicii Domnului, dar modul în care o face, 
respectând „acoperirea în taină a acestui eveniment, vrea 
să arate că Maica Domnului nu trebuie paralelizată cu 
Hristos şi autonomizată de EI, ci văzută mereu în E! şi prin 
EI”, precum şi că „rămâne solidară cu omenirea”. Or tocmai 
aceste adevăruri „şi-au pierdut relieful” în mariologia 
romano-catolică, unde „în general înălțarea Fecioarei cu 
trupul la cer e dedusă din paralelismul cu Hristos”, ea învi- 
ind şi înălțându-se ca şi EI, şi „în special e dedusă din ima- 
culata ei concepție”, care apare ca evenimentul hotărâtor 
în viaţa Maicii Domnului, petrecut încă înainte de naşterea 
ei, tot ceea ce a urmat fiind numai realizarea acestui act 
(p. 595). Or în concepția ortodoxă evenimentul decisiv este, 
pe de o parte, imaculata concepție şi naşterea minunată a 
Fiului lui Dumnezeu din Fecioara Maria, iar, pe de altă 
parte, faptul că Maica Domnului moare în virtutea legii 
general umane şi e înălțată la cer prin, ca şi în Hristos. 
Moartea ei n-a fost „nici o simplă necesitate naturală, neu- 
tră, fără legătură cu păcatul”, „nici ceva paralel morţii lui 
Hristos”, Care biruie moarte prin EI Însuşi şi pentru alţii, 
„CI o necesitate fizică de pe urma păcatului, ca la toţi 
oamenii, dar covârşită de prezenţa lui Hristos”, fiind 
„0 moarte în Hristos şi, ca atare, o biruință a morţii prin 
moartea lui Hristos” (p. 597-598). Înălţarea ei la cer după 
moarte nu s-a făcut cu puterile ei, fiind „un act al Fiului”, 
a Cărui „putere dumnezeiască s-a concentrat în trupul ei 
înviindu-l şi îndumnezeindu-l”, ridicându-l la o stare de 

„supremă spiritualizare, o absorbire a materialității în lu- 
mina slavei Fiului ei” (p. 599). Dacă „înălţarea Fecioarei 
nu s-a văzut”, e pentru că „Lumina a acoperit-o cu totul” 
(p. 600). Există deci o deosebire netă între Hristos, Care 
învie şi Se arată, şi Maica Domnului, care învie, dar nu se 
mai arată, pentru că nu mai poate ieşi de la sine din acea 
lumină, fiind văzută doar de îngerii şi sfinții aflaţi deja în 
lumină. Slăvirea creaturii îndumnezeite de Dumnezeu echi- 
valează cu o învăluire şi acoperire a ei de slava lui Dum- 
nezeu (p. 601). Iar această ascundere în lumină înseamnă 
în acelaşi timp o dublă paradoxală „smerire”, dat fiind că 
„în Ortodoxie înălțarea omului este acoperită de smere- 
nie”: „o smerire pentru noi, cei de pe pământ”, pentru care 
slava noastră viitoare rămâne nemanifestată încă, şi „o sme- 
rire pentru Maica Domnului ca pildă pentru nor”, pentru că 
ea nu se bucură deplin de slavă cât timp noi suntem în 
necazuri şi ispite, pentru care se roagă şi mijloceşte în cer 
la Dumnezeu (p. 602-603). „Luptând prin rugăciune pentru 
desăvârşirea celor de pe pământ şi așteptând intrarea tutu- 
ror în fericire ca o condiţie pentru desăvârşirea fericirii ei, 
Maica Domnului îşi acoperă pentru noi slava sa rugându-se 
pentru noi.” În imaginea ortodoxă despre Maica Domnului 
de după adormirea ei „sunt împreunate dialectic” unirea şi 
solidaritatea ei tainică atât cu Dumnezeu, cât şi cu noi, 
suprapunându-se paradoxal atât slava, cât şi smerenia, atât 
calitatea ei de împărăteasă, cât şi de Rugătoare universală 
(p. 603). 

Această constatare face trecerea spre partea ultimă a stu- 
diului care abordează succint tema controversată privitoare 
la „Maria «împreună-răscumpărătoare» a neamului ome- 
nesc” (p. 604-609). Deşi scriitorii patristici și bizantini 
recunosc toți rolul („aţutorul”) esenţial al Fecioarei Maria 
în realizarea mântuirii noastre în primul rând prin faptul de 
a fi făcut cu putinţă Întruparea Cuvântului lui Dumnezeu, 
totuşi ei nu o numesc niciodată „corăscumpărătoare”, ceea 
ce, riguros vorbind, ar implica-o în actul mântuirii obiective 

realizate doar de Fiul ei pe cruce. O numesc şi „mijlocitoa- 
re”, dar nu între Dumnezeu şi om, unde Singurul Mijlocitor, 
Mântuitor şi Răscumpărător e lisus Hristos Cuvântul întru- 
pat, ci numai „între noi şi Dumnezeu Cuvântul” (p. 604). 
Pe lângă expresia „mijlocitoare între Hristos şi noi” nu 
poate fi negată nici cea de „Maică a tuturor harurilor”, 
temă amplu dezvoltată de Teofan al Niceei (citat pe larg la 
p. 605-607). Cu precizarea că aceste expresii „nu trebuie 
înţelese într-un sens prea rigid”, „nu trebuie să devină ex- 
presii tehnice, regulate” (p. 606). În viziunea lui Teofan al 
Niceei, Maica Domnului e la mijloc între Hristos şi întreaga 
creaţie, e unită nemijlocit cu Hristos și toate creaturile 
raţionale sunt unite cu Hristos Dumnezeu-om prin ea. 
Maica Domnului nu ne separă însă de Hristos; e atât de 
unită cu EL, încât acolo unde este El este şi ea. Atât romano- 
catolicii, cât şi ortodocşii văd în Maica Domnului cea mai 
înaltă şi desăvârșită creatură plină de har, pârga, inima şi 
esenţa Bisericii, dar, „pe când catolicismul prin concepția 
lui despre grația creată consideră Biserica un intermediar 
creat, în Ortodoxie Biserica e plină de Hristos, e covârşită 
de prezența lui Hristos, nu se interpune între Dumnezeu şi 
om” (p. 606), cum „nici Maica Domnului nu creează nici o 
distanţă între noi şi Hristos. Prezenţa lui Hristos ne iradiază 
prin ea şi din ea, însă aşa de copleşitor, încât nu întotdeau- 
na O simţim şi pe ea”, ceea ce e un alt „aspect al smereniei 
Maicii Domnului, al ascunderii ei sub lumina Fiului ei, în 
acelaşi timp cea mai ridicată poziţie în lumina lui Hristos, 
cea mai deplină unire cu EI”. O unire atât de deplină încât, 
aşa cum arată Teofan al Niceei, „există o unică energie a 
Fiului și a Mamei Lui, cea dumnezeiască necreată”, astfel 
că Fiul e nedespărțit atât de Tatăl Său prin relaţie iposta- 
tică, cât şi de Mama Sa prin relaţie energetică (p. 607-608). 
Mijlocirea Maicii Domnului între noi şi Fiul ei nu e o aco- 
perire şi o separare de Hristos, ci e una în care e activ 
Însuşi Fiul ei, „ea însăşi rămânând acoperită, copleşită de 
prezenţa Lui, cum e copleşit aerul de lumină” (p. 608). Dar 

aşa cum, chiar fără să observăm acest lucru, Hristos ne 
trimite toate harurile Sale prin mama Sa, tot aşa şi toate 
rugăciunile noastre spre Hristos trec prin ea, „pentru că 
Hristos nu e dincolo de ea, ci în ea sau, mai bine zis, ea 
este în Hristos” deşi „Maica Domnului îşi ascunde în sme- 
renia ei chiar poziția aceasta de mijlocitoare” (p. 608-609). 
Realizându-se în rugăciune, iar rugăciunea fiind realizarea 
maximei uniri cu Dumnezeu, mijlocirea ei înseamnă în 
același timp o scufundare şi acoperire a ei în Hristos şi lu- 
mina slavei Lui. De aici rezultă şi concluzia finală a între- 
gului studiu: ortodocşii o slăvesc pe Maica Domnului chiar 
mai mult decât catolicii, dar slava ei e mereu „o slavă din 
Hristos şi în Hristos”, fără nici un paralelism sau auto- 
nomie față de Hristos. În mariologia sa, „Ortodoxia îm- 
pacă această slavă a Maicii Domnului cu cel mai categoric 
hristocentrism” (p. 609). 


Intervenţia din 1951 a Telegrafului Român — polemica 
polemicii sau revanşa scolasticii Cernăuţilor 
prin profesorii de la Sibiu 


Retrospectiv privind, dat fiind dificilul context al Româ- 
niei sovietizate a anilor '50, faptul că eruditul şi extrem de 
bine argumentatul studiu dogmatic şi patristic al mariolo- 
giei ortodoxe în contrast cu cea romano-catolică publicat 
de preotul Dumitru Stăniloae a putut stârni reacții pole- 
mice în atent supravegheata presă bisericească tolerată de 
partid pare un lucru de domeniul neverosimilului. Totuşi 
studiul din Ortodoxia a fost urmat de o surprinzătoare deli- 
mitare polemică nedeclarată, dar fermă, din partea foştilor 
colegi ai preotului Stăniloae de la fosta Academie Teo- 
logică „Andreiană”, devenită acum Institutul Teologic de 
Grad Universitar din Sibiu. În numărul 24-27, apărut pe 
15 iunie 1951, de Duminica Rusaliilor şi a Tuturor Sfinţi- 
lor, Telegraful Român, „Organul oficial al Arhiepiscopiei 
Ortodoxe Române de Alba Iulia şi Sibiu şi al Episcopilor 
Clujului și din Oradea”, publica în cele opt pagini ale sale 

prefaţate de un editorial special cinci articole mariologice 
semnate de tot atâția profesori de teologie de la Sibiu; ele 
au fost urmate în numerele 28—30 de pe 1 iulie şi 31—33 de 
pe l august de alte trei studii pe aceeaşi temă. Cele nouă 
articole de popularizare publicate cu acest prilej îşi propu- 
neau să circumscrie tema mariologică în toate aspectele şi 
dimensiunile ei: „Maica Domnului în Sfânta Scriptură” 
(pr. prof. Grigorie T. Marcu” — nr. 24-27, p. 3), „Maica 
Domnului în hotărârile sinodale” (pr. prof. Milan Şesan“ 
— ibid., p. 3-A), „Imnele liturgice despre Maica Domnului” 
(pr. prof. Dumitru Belu”! — ibid, p. 4-6), „Maica Domnu- 
lui ca mijlocitoare” (pr. prof. loan Petreuţă”” — ibid, p. 5-6), 
„Creştini sau «mariani». Critica dogmatică a mariologiei 
catolice” (pr. prof. Corneliu Sârbu — ibid, p. 7-8), 
„Sfinţii Părinți şi Maica Domnului” (pr. prof. Teodor 
Bodogae** — nr. 28—30, p. 4), „Învățătura Sfântului Chiril 


a Grigorie T. Marcu (1911-1937), studii teologice şi doctorat în teolo- 
gie biblică la Cernăuţi în 1939, profesor de Noul Testament la Sibiu între 
1936-1982, redactor la Revista Teologică între 1936-1947 şi Mitropolia 
Ardealului între 1936-1976. 

* Milan Şesan (1910-1981), studii teologice şi doctorat în teologie isto- 
rică la Cernăuţi în 1937, profesor de istorie bisericească universală aici 
între 1937-1948 iar între 1948-1980 la Sibiu. 

"1 Dumitru Belu (1902-1980), studii teologice şi doctorat în teologie la 
Cernăuţi în 1929, între 1936-1948 profesor de teologie morală ia Oradea şi 
Timișoara, iar între 1949-1968 profesor de omiletică la Sibiu. În 1941 pu- 
blicase la Caransebeş valorosul studiu Maica Domnului în lumina imnelor 
liturgice, 88 p. 

*% loan Petreuţă (1904-1984), studii teologice şi doctorat în teologie la 
Cernăuţi în 1930, protesor de teologie dogmatică la Oradea între 1934-1948 
şi Sibiu între 1948-1952 (va fi succedat între 1953-1976 de preotul profe- 
sor Isidor Todoran), apoi între 1952-1974 preot şi consilier mitropolitan la 
Timişoara. 

5 Corneliu Sârbu (1913-1979), studii teologice şi doctorat la Cernăuţi 
în 1940, apoi la Sibiu profesor de misiologie din 1943 iar între 1952-1977 
de teologie fundamentală şi istoria religiilor. Între 1945-1948 redactor la 
Telegraful Român, funcţie în care i-a luat locul preotului profesor Dumitru 
Stăniloae. 

* Teodor Bodogae (1911-1994), studii teologice şi doctorat la Cernăuţi 
în 1938, între 1938-1952 şi 1973-1981 profesor de istorie bisericească 
universală şi bizantinologie. 

al Alexandriei despre Maica Domnului” (pr. prof. Alexandru 
Moisiu*” — ibid, p. 5-6) şi „Maica Domnului în Liturghie” 
(pr. dr. Vasile Coman" — nr. 31-33, p.2). 

Tonul şi obiectivele întregului grupaj sunt date de edito- 
rialul „Maica Domnului” (nr. 24—27, p. 1-2). Semnat „TR” 
(Telegraful Român), el a fost scris cel mai probabil de re- 
dactorul revistei, ieromonahul profesor Nicolae Mladin”. 
În primă instanță pare a fi vorba de o delimitare faţă de 
dogma proclamată de Pius XII pe 1 noiembrie 1950, „o 
dogmă care n-are bază în Sfânta Scriptură, ci numai în tra- 
diția pioasă apărută în veacurile VI-VII şi generalizată de 
atunci în Biserică”. Dacă în Ortodoxie „credinţa în muta- 
rea Maicii Domnului la cer a rămas şi rămâne o tradiţie 
pioasă”, „papalitatea, în goana ei după dogme noi care să 
slujească anumite scopuri, a transformat-o în dogmă”, care 
nu e decât „consecinţa dogmei anterioare despre Imaculata 
Concepţie a Fecioarei Maria şi a doctrinei mariologice 
catolice”. Gestul papal invită pe ortodocşi la atitudine, şi 
astfel, în prelungirea comunicatului Sfântului Sinod al 
Bisericii Ortodoxe Române care a luat în discuţie referatul 
Î.P.S. Nicolae Bălan, articolele adunate în acest număr fes- 
tiv închinat Maicii Domnului îşi propun să arate „concep- 
ţia ortodoxă despre Maica Domnului, relevând totodată și 


*5 Alexandru Moisiu (1915-1994), preot greco-catolic cu studii şi doc- 
torat la Roma în 1944; revenit la Ortodoxie, a funcționat între 1950-1983 
ca profesor de istoria artelor şi apoi de liturgică la Sibiu. 

*4 Vasile Coman (1912-1992), preot şi protopop în Braşov între 
1942-1970, doctor în teologie liturgică la Bucureşti în 1947, din 1971 până 
în 1992 episcop de Oradea. 

* Nicolae Mladin (1914-1986), studii de teologie la Chişinău şi Bucu- 
rești (absolvent în 1938), doctor în teologie la Bucureşti cu remarcabila 
teză „Asceza şi mistica paulină”, între 1943-1967 profesor de teologie mo- 
rală la Sibiu; diacon celib în 1939, ieromonah în 1947, iar între 1967-198| 
mitropolit al Ardealului, retras din motive de sănătate la mănăstirea 
Sâmbăta de Sus. 

Toate datele despre profesorii sibieni sunt preluate din PR. PROF. UNIV. 
DR. MIRCEA PĂCURARIU, Dicţionarul teologilor români, Univers Enciclo- 
pedic, Bucureşti, 1996. 

deviaţiunile dogmatice ale mariologiei catolice”. În ce pri- 
veşte Ortodoxia, „învăţăturile fundamentale ale Bisericii Or- 
todoxe despre Fecioara Maria care au bază sigură în reve- 
lația divină” sunt trei: /heotokia — aeiparthenia — hyper- 
douleia, acestea fiind „adevărurile de credinţă sprijinite pe 
revelația divină şi tradiția unitară, universală şi milenară a 
Bisericii”, tot astfel — şi anume ca „Născătoare de Dumne- 
zeu”, „Pururea Fecioară” şi „Mai cinstită decât heruvimii” 
— cinstind-o pe Maica Domnului şi poporul drept-credin- 
cios. Pe lângă acestea, ea mai este şi „solitoarea” credin- 
cioşilor către Dumnezeu şi „rugătoare” necontenită pentru 
ei înduplecând inima Fiului ei spre milostivire, cum este şi 
„ocrotitoare”, „acoperământ”, „liman” etc. al credincioşilor. 

„Mijlocirea” Maicii Domnului e însă o învăţătură care 
în Ortodoxie „şi-a găsit expresia mai mult în imne şi rugă- 
cluni, mai puţin în concepte teologice propriu-zise”. De 
aceea „e firesc să existe încercări variate de a fixa teologic 
caracterul şi extensiunea mijlocirii ei”. Exigenţa principială 
pusă în faţa studiilor ortodoxe asupra mijlocirii Maicii 
Domnului este însă ca „aceste încercări să nu se lase 
antrenate nici de pasiunea originalității, nici de evoluţia 
dogmatică din romano-catolicism, ci trebuie să precizeze 
în termeni teologici conţinutul însuşi al acestei mijlociri 
cum se află el în Sfânta Scriptură, în Sfânta Tradiţie şi în 
credința vie a Bisericii”. Regula practică ar fi deci urmă- 
toarea: „Nu autoritatea unui scriitor bisericesc sau specula- 
țiunile dogmatice catolice pot să ne fie îndreptar în această 
privinţă, ci numai tradiţia unitară şi universală a Bisericii 
noastre.” Mai ales că „papalitatea a împins dezvoltarea 
mariologiei pe o cale greşită, deviată de la tradiţia univer- 
sală a Bisericii” nu numai proclamând cele două dogme ale 
„Imaculatei Concepții a Fecioarei Maria” şi „Înălţării ei cu 
trupul la cer”, ci şi încurajând teologia catolică în direcția 
pregătirii proclamării altor două dogme mariologice stră- 
ine de Ortodoxie: „Maica Domnului Comântuitoarea” şi 
„Maica Domnului Mijlocitoarea tuturor harurilor”. 

Nu este vorba însă doar de o problemă de teologie inter- 
confesională, întrucât chiar în scrisul teologic ortodox 
românesc s-au „strecurat influenţe catolice”, citându-se în 
acest sens expresii din broşura Mama, stăpâna şi solitoa- 
rea creştinilor, Bucureşti, 1941, semnată de un preot iden- 
tificat doar prin inițialele M.C.I.. „Telegraful Român” este 
însă neliniştit mai ales de faptul că „în scrisul teologic” 
ortodox românesc „mijlocirea Maicii Domnului” e tratată 
pornind de la imnografie şi câţiva autori bizantini. Poeți, 
„imnografiui îşi pot îngădui hiperbole şi exagerări poetice”, 
dar teologii actuali „se cuvine să exprime teologic tradiția 
ortodoxă” din primele veacuri creştine şi „să uite exageră- 
rile catolicizante”. Drept exemplu de astfel de „exagerare 
catolicizantă” este dată teoria celor două receptacule ale 
plinătății harurilor formulate de Teofan al Niceei; aceasta 
din urmă e situată în proximitatea doctrinei lui Alfonso de 
Liguori, pentru care orice har, inclusiv cel al Sfintelor Taine 
vine de la Tatăl prin Hristos şi prin Maria (p. 1). În viziu- 
nea „Ilelegrafului Român”, Teofan al Niceei ar reprezenta 
şi el „aceeaşi concepție exagerată formulată acum de teo- 
logii catolici”: toate energiile divine necreate revărsate întâi 
în omenitatea lui Hristos (primul receptacul) se revarsă 
apoi în Maica Domnului (al doilea receptacul) şi din ea se 
revarsă în îngeri şi în ceilalți oameni, iar întrucât nici un 
har nu se comunică decât prin ea, de aici rezultă că tot din 
ea ni se revarsă şi harurile care ni se comunică din Sfintele 
Taine. Concepţia aceasta „ne aduce aminte de imaginea 
cosmosului ierarhizat al lui Dionisie Areopagitul”, în vârful 
căruia însă Teofan al Niceei o plasează pe Maica Domnu- 
lui, care primește direct harul pe care-l revarsă apoi peste 
îngeri şi peste oameni. Or, suntem iarăși avertizaţi, „con- 
cepția lui Dionisie Areopagitul n-a fost acceptată de Bise- 
rica Ortodoxă, care crede că harul divin nu se comunică 
prin intermediul ierarhiei cereşti, ci îl comunică Hristos 
Însuși prin Sfintele Taine”, îngerii fiind „numai slujitori ai 
lui Dumnezeu şi rugători pentru noi”. 

Delimitarea dogmatică polemică a „Telegrafului Român” 
îl are în vedere doar indirect pe „neoplatonizantul” Dionisie 
Areopagitul; obiectivul ei principal declarat este „catolici- 
zantul” Teofan al Niceei: „Corespunde mai mult concepţiei 
ortodoxe doctrina lui Teofan al Niceei? Noi credem că o 
astfel de părere nu corespunde tradiției Bisericii Ortodoxe, 
ci izvorăşte fie dintr-o exagerată evlavie faţă de Maica 
Domnului, fie dintr-o influenţă neortodoxă, care nu poate 
fi acceptată în Ortodoxie.” În cazul în speță, editorialistul 
Telegrafului Român proclamă sentenţios: „Mijlocirea 
Maicii Domnului nu se înţelege în sensul [lui Teofan al 
Niceel] că în ea Hristos ar revărsa toate harurile, şi din ea 
acestea s-ar revărsa peste îngeri, sfinți, credincioşi”. „În 
realitate, mijlocirea Maicii Domnului este o mijlocire mo- 
rală, ca a tuturor sfinţilor: se roagă lui Hristos pentru no.” 
Harul mântuitor se revarsă din Hristos în noi prin Sfintele 
Taine, „mijloacele obişnuite de comunicare a harului divin”. 
Prin urmare, „nu-i vorba ca Maica Domnului să comunice 
harul divin”, ci doar „să se roage împreună cu îngerii şi 
sfinții să avem dispoziția sufletească necesară pentru pri- 
mirea lor cu vrednicie”. Maica Domnului transmite doar 
„daruri spirituale, nu harul mântuitor” şi „se roagă cu sfin- 
ţii ca Hristos să reverse harul Său peste noi”. În concluzie, 
mijlocirea ei este „o mijlocire secundară şi morală, prin 
rugăciune, ca a tuturor sfinților”, diferenţa dintre aceste 
mijlociri fiind doar „de grad”, cea dintre mijlocirea unui 
simplu „prieten” al lui Hristos faţă de cea a înseşi „Ma- 
mei” Lui. Exemplul final de mijlocire a Maicii Domnului 
este rugăciunea ei „pentru pacea lumii”, teologii sibieni 
încheindu-și editorialul cu speranţa ca „prin rugăciunile ei” 
să fie „biruitori peste toate uneltirile aţâţătorilor la război”. 

Neaşteptata polemică mariologică internă a profesorilor 
de la Sibiu în contextul polemicii generale împotriva 
mariologiei romano-catolice pe fundalul războiului rece îl 
viza în mod evident, chiar şi fără să-l numească, pe fostul 
lor coleg Dumitru Stăniloae, alungat din Sibiu şi stabilit de 

patru ani şi jumătate la Bucureşti. El singur citise şi citase 
în teologia românească textele lui Teofan al Niceei fiind 
totodată şi singurul cunoscător şi interpret direct al textelor 
Sfinţilor Părinţi şi al autorilor bizantini ignorați la noi şi în 
întreaga lume ortodoxă (ei fiind discutaţi şi puşi în circula- 
ție doar în secolul XX de savanţi romano-catolici, cum era 
eruditul, dar şi severul asumpţionist aristotelist tomist 
Martin Jugie). Dincolo de rivalități şi invidii „colegiale”, 
inevitabile în orice mediu academic, dincolo de la fel de 
inevitabilele polemici între şcoli şi dezbateri de idei care 
degenerează adeseori în adversităţi umane ireductibile — la 
„teologii” creştini, „specialişti în iubire”, acestea escala- 
dând şi devenind mult prea des o detestabilă antipatie şi 
neîmpăcată ură (acel odium theologicum, pessimum, de care 
vorbeau scolasticii) —, dincolo de toate aceste aspecte mult 
prea omenești se impune ca un fapt incontestabil absenţa 
unei receptări reale a înnoirii teologice neopatristice şi 
filocalice inițiate şi dezvoltate de preotul profesor Dumitru 
Stăniloae la Sibiu între anii 1930-1946 la proprii săi colegi 
sibieni. Formaţi cu toții în perioada interbelică la Faculta- 
tea de Teologie academică de tip german de la Cernăuţi, 
aceştia (dar şi alții de care va fi vorba mai jos) — cu toţii 
spirite de înaltă ţinută ştiinţifică, de probitate şi distincție 
proverbiale — erau, intelectual vorbind, captivii unei teo- 
logii ortodoxe întrupate în manuale savante de dogmatică, 
morală, exegeză etc. redactate după modelul tratatelor sco- 
lastice similare romano-catolice sau protestante. Erau tot- 
odată prizonierii unor clişee şi scheme doctrinare de cate- 
hism (ele însele de origine latină) adeseori pe cât de clare, 
pe atât de simplificatoare. Pentru aceştia eforturile preo- 
tului profesor Dumitru Stăniloae de a recupera în registru 
metodologic, dincolo de un simplu interes istoric, figuri 
teologice şi duhovniceşti ignorate din tradiția ortodoxă 
bizantină şi filocalică au rămas un demers neînțeles şi răs- 
tălmăcit, o deviere de la ortodoxia lor scolastică clară spre 
un misticism vag şi confuz. Explicabilă psihologic, această 

rezistență scolastică la neopatristică a luat mai întâi forma 
unei complicități tacite a colegilor sibieni la marginali- 
zarea ŞI apoi expulzarea din Sibiu, la insistenţele lui Petru 
Groza însuşi, a iniţiatorului acestei direcţii înnoitoare, 
într-o a doua fază această antipatie transformându-se într-o 

încăpăţânată şi „legendară” ostilitate intelectuală. 


„Maica Domnului ca mijlocitoare ” — precizări 
despre sensul unei mariologii neopatristice 


Dacă spiritul scolastic al Cernăuţilor îşi lua la Sibiu 
revanşa asupra transilvăneanului care îndrăznise să-i 
dinamiteze structurile rigide şi să-i depăşească schemele 
inspirându-se direct din scrieri uitate ale tradiției bizantine, 
din Bucureştiul sovietizat al lui Groza-Dej-Pauker promo- 
torul renașterii neopatristice a teologiei româneşti dădea în 
acelaşi stil, fără să nominalizeze, un amplu răspuns criti- 
cilor săi sibieni sub forma unui vast studiu despre „Maica 
Domnului: ca mijlocitoare” apărut în numărul | (ianuarie— 
martie) pe 1952 al revistei centrale a Patriarhiei Române 
Ortodoxia”. Punctul de plecare este controversatul de 
sibieni mitropolit bizantin Teofan al Niceei, scopul replicii 
fiind într-o primă instanţă acela de a-l exonera pe acest 
autor bizantin uitat de suspiciunea de influenţe catolici- 
zante (care pleca şi de la interesul şi interpretarea forțată în 
acest sens a scrierilor sale mariologice de către primul lor 
editor şi comentator: asumpționistul Martin Jugie în 1935 
[şi în 1952]). Suntem avertizați astfel că studiul anterior 
din 1950 s-a ocupat numai „în treacăt” de problema mijlo- 
cirii Maicii Domnului, cele câteva citate din Teofan al 
Niceei urmărind doar să interpreteze această idee „într-un 
sens prin care să se salveze contactul nostru direct cu 
Hristos”, subliniind astfel că „mijlocirea Maicii Domnului 
nu întrerupe contactul direct al omului cu Hristos” şi „înlă- 


*5 DUMITRU STĂNILOAE, „Maica Domnului ca mijlocitoare”, Ortodoxia 
5 (1952), nr. 1, p. 79-129. 

turând interpretarea lui Teofan în sens catolic. Căci am 
socotit că e greşit să ne grăbim a declara pur şi simplu un 
scriitor aşa de mare al Răsăritului Ortodox drept martor al 
învățăturii catolice, asigurând prin aceasta o Tradiţie răsă- 
riteană pe seama acestei învățături, când nici un temei nu 
ne îndreptăţea la aceasta” (p. 79). „Sensul necatolic al ma- 
riologiei lui Teofan” este apoi demonstrat atât de argumente 
externe, cât şi interne. Aşa cum arăta însuşi editorul din 
1935 al tratatului său mariologic, Martin Jugie, în studiul 
introductiv al ediției sale, Teofan al Niceei (+ 1381) a făcut 
parte din teologii palamiți din a doua generaţie, fiind cel 
mai reprezentativ teolog ortodox de după moartea Sfântu- 
lui Grigorie Palama (1359) şi autor, între altele, al unor 
tratate inedite în apărarea Luminii taborice şi împotriva 
adaosului latin „Filhoque”. La faptul obiectiv că Teofan nu 
putea fi un autor catolcizant se adaugă şi acela că între 
învăţătura sa despre mijlocirea universală a Maicii Dom- 
nului şi cea catolică există „o profundă deosebire” (p. 80). 
Învățătura romano-catolică“ interpretează mijlocirea 
Fecioarei Maria în sensul general că toate grațiile ne vin de 
la Dumnezeu nu numai prin intervenția lui Iisus, ci şi prin 
intervenția permanentă a Mariei; ambii nu încetează să 
stăruie pe lângă Dumnezeu să distribuie oamenilor aceste 
grații supranaturale meritate de sângele vărsat pe cruce. 
Concursul Mariei nu este aşadar unul fizic, de producere 
a graţiei divine în noi, ci un „concurs moral”, o intervenţie 
a voinței, o rugăciune care se extinde la toate grațiile 
fără excepţie, o „mijlocire de intervenție” (mediation 
d 'intercession). E. o mijlocire identică în esenţa ei cu aceea 
a sfinților, cu singura deosebire că mijlocirea sfinţilor e 
limitată şi particularizată, în timp ce aceea a Fecioarei e 
mai eficace decât a tuturor sfinților la un loc şi universală 


* Redată plecând de la articolul lui J.V. BAINvEL, „Marie, intercession 
universelle”, Dictionnaire Apologetique de la Foi Catholique II, 1926, 
col. 285-302 şi ce! al lui E. DUBLANCHY din Dictionnaire de Thcologie 
Catholique IX, 2, 1927, col. 2003-2404. 

în sensul că toate grațiile supranaturale, chiar şi cele ale 
Sfintelor Taine, vin prin Maria, a cărei intervenţie creează 
în suflete dispozițiile necesare pentru primirea acestora. 
De aici se poate vedea că în concepția romano-catolică, la 
fel ca şi lisus, Maica Domnului e „mijlocitoare într-un sens 
pur juridic”; ambii intervin la Dumnezeu ca El să creeze în 
noi din nimic orice graţii identice cu efecte supranaturale 
produse în suflet de Dumnezeu prin Duhul Sfânt în urma 
intervenţiei lor (p. 82). Această doctrină nu este însă decât 
„prelungirea în cer a teoriei satisfacţiei şi a meritului” 
(p. 82) şi ambele sunt „solidare cu teoria graţiei create” din 
scolastică (p. 83). Potrivit acesteia, harul/grația este doar 
O „calitate” care apare în suflet, o „dispoziţie” psihologică 
supranaturală, deşi ea nu emană din suflet, ci e creată în 
mod direct de Dumnezeu prin Duhul Sfânt în fiecare din 
noi producând o unire „psihologică” cu El. Decisiv este aici 
faptul că această grație nici nu există înainte de Hristos, nici 
nu trece prin lisus sau Maria, ci e creată ad-hoc în suflete 
de Duhul Sfânt datorită meritelor infinite şi intervenţulor efi- 
cace ale lui lisus Cel răstignit și înviat şi ale Mariei (p. 83). 

Gândirea bizantinului Teofan al Niceei este cu totul 
diferită, ea dezvoltând cele două axiome ale teologiei pa- 
tristice răsăritene: a) mântuirea noastră are un sens profund 
ontologic făcându-se prin unirea cu umanitatea îndumne- 
zeită a lui Hristos din care se revarsă harul înţeles ca ener- 
gie necreată dumnezeiască şi îndumnezeitoare; b) harul ca 
energie divină uneşte pe credincioşi nu numai cu Hristos și 
cu Persoanele Sfintei Treimi, ci şi pe cei ce cred întreo- 
laltă; fiind unită mai mult decât orice făptură cu Fiul «i, 
Maica Domnului e mai plină decât oricine de energiile 
divine revărsate din umanitatea Lui; ca atare, „ea nu numai 
intervine la Dumnezeu ca El să creeze în noi graţia, ci e şi 
o mijlocitoare reală de energie dumnezeiască”. Drept ur- 
mare, „toate darurile şi harurile trec ontologic din Hristos 
spre noi prin ea” şi atunci „a fi unit cu Hristos” înseamnă 
totodată „a fi unit şi cu Maica Sa” (p. 84). De aceea, vizând 

direct, chiar dacă fără să-l numească, editorialul 7e/egra- 
fului Român, preotul Dumitru Stăniloae afirmă tranşant: 
„Ideea că Maica Domnului € şi o iradiatoare a energiei 
dumnezeieşti, nu numai o rugătoare la Dumnezeu pentru 
ea, nu poate fi pusă în discuţie fără a submina toate prin- 
cipiile esențiale ale spiritualității şi gândirii ortodoxe” şi 
fără a cădea „într-un creştinism pur moral, pur psihologic” 
(p. 84). Teologu pot eventual discuta asupra „extensiunii 
în care ne vine energia dumnezeiască prin Maica Dom- 
nului”, dar faptul de „a respinge peste tot ideea că Maica 
Domnului e mijlocitoare reală de putere dumnezeiască, 
socotind această idee drept catolică, şi a impune ca orto- 
doxă ideea că Maica Domnului e numai rugătoare, nedând 
nimic de la ea, înseamnă a lua drept catolic ceea ce e orto- 
dox şi viceversa” (p. 85). Departe de a fi „izolat” în această 
viziune, Teofan al Nicecei e fidelul „reprezentant al gândirii 
teologice a bizantinilor” și a Sfinților Părinţi, ca şi al im- 
nografiei liturgice a Bisericii Ortodoxe care-i rezumă. 
Secţiunea centrală a studiului este aşadar consacrată 
evidenţierii prin citate ample a consensului între gândirea 
mariologică a lui Teofan şi cea a principalilor mariologi 
bizantini şi patristici*. Chiar dacă „unora li se pare scrisul 
lor omiletic şi imnologic închinat Maicii Domnului hiper- 
bolic”, în realitate el exprimă nu mai mult, ci „mai puțin” 
decât e în realitate Maica Domnului (p. 93). „Departe de a 
fi țesută din exagerări poetice”, imnografia „e teologia 
ortodoxă cea mai autentică păstrată şi predicată zilnic cre- 
dimcioşilor în formă concentrată” şi tocmai „prin ea a rămas 
viaţa noastră bisericească în matca ei ortodoxă, nu prin 
produsele unei teologii de import, care n-au decât o exis- 
tență efemeră” (p. 94). Or, în cultul și omiletica bizantini- 


% Grigorie Palama (p. 85-88) „cel mai apropiat de Teofan”, Isidor 
Glavas, mitropolitul Tesalonicului (p. 88-90), Manuel II Paleologul şi Iosif 
Vryenios (p. 91), Eftimie al Constantinopolului (p. 91-92) şi mai ales 
Andrei Cretanul (p. 92-98) şi loan Damaschinul (p. 98-102) în omiliile lor 
la Adormirea Maicii Domnului. 

lor, Maica Domnului apare drept „culmea creaţiei îndum- 
nezeite în care se realizează scopul pentru care l-a destinat 
Dumnezeu pe om” (p. 94); sunt exprimate aici „adevăruri 
teologice riguroase precise” care evidenţiază anticipat în- 
vățătura formulată ulterior mai explicit de Grigorie Palama 
şi Teofan, potrivit căreia Maica Domnului este „laboratorul 
schimburilor lui Dumnezeu cu noi”. Înţeleasă în mod con- 
secvent, această logică a schimbului „nu se epuizează în 
faptul că prin Maica Domnului noi i-am dat lui Dumnezeu 
umanitatea, aşadar în actul Întrupării”, schimbul acesta 
ontologic nefiind „complet dacă întoarcerea îndumnezeirii 
din partea Fiului lui Dumnezeu s-ar face fără mijlocirea 
Fecioarei”. Or tocmai acest „sens just al Maicii Domnului 
ca «laboratory» al schimbului l-a lămurit Teofan al Niceei, 
al cărui tratat despre Maica Domnului nu este decât o con- 
centrare sistematică a ideilor aflătoare la scriitorii anteriori 
şi un comentariu cu ajutorul acestora al imaginilor imno- 
logiei bisericeşti nepunând absolut nimic de la sine” (p. 95). 
Uitarea acestei teologii profunde se datorează faptului că 
în epoca modernă, „după căderea Bizanțului, teologii orto- 
docşi frecventând şcolile din Apus au intrat mulți sub 
influența scolasticii latine și a protestantismului”; de aceea 
„nu e de mirare că întâlnim mai puţin înţelegerea interioară 
a tainei Preacuratei şi accentele experienţei duhovniceşti 
dinainte”. Chiar şi în acest interval însă, „unele spirite mari 
având adevărata înțelegere a creștinismului ortodox au 
luptat pentru emanciparea teologiei răsăritene de sub influ- 
ența teologiei catolice şi protestante prin întoarcerea la 
scrisul răsăritean genuin interpretat prin el însuşi”. Prin 
acest demers, aceste personalităţi „au ajuns să vorbească 
şi despre Preasfânta Maica Domnului aşa cum se vorbea 
înainte de căderea Bizanțului, aşa cum a continuat să 
vorbească Biserica în cult, şi aceasta nu numai exterior, 
nu numai declamând fără convingere expresiunile vechi, ci 
luând în deplină şi sfântă seriozitate afirmaţiile cuprinse în 
ele” (p. 102). Sunt evocați şi citați în acest sens cuviosul 

Nicodim Aghioritul la greci şi mitropolitul Moscovei Filaret 
Drozdov din secolul XIX, iar din secolul XX preotul Pavel 
Florensky (1914), teologul laic Vladimir Lossky (1944) şi 
mitropolitul rus Nikolai Krutiţki (1951). Expresiile acestora, 
care vorbesc despre Maica Domnului ca despre „însăşi ini- 
ma Bisericii”, „centrul ei tainic”, „prima ipostasă umană 
care a realizat în ea scopul pentru care a creat Dumnezeu 
lumea” (Lossky, 1944), sau spun că „dacă Biserica e Trupul 
lui Hristos, Fecioara Maria e inima acestuia” (Florensky, 
1914) etc., „le avem concentrate în imnologia bisericeas- 
că” din cult, cu precizarea cu valoare de principiu că: „În 
concepţia vechi creştină şi ortodoxă cultul nu e un rit acce- 
soriu vieţii sau poezie fără adevăr (cum a fost degradat în 
catolicism, ca să devină în protestantism o simplă expresie 
a subiectivităţii), ci realitate obiectivă”. Cultul ortodox 
fiind „străbătut de cel mai desăvârșit realism, tot ce spu- 
nem în cult despre Maica Domnului e o realitate actuală, 
nu numai realitate trecută sau poezie” (p. 106). Sau în altă 
formulare: „Biserica constituindu-și cultul n-a făcut un joc 
poetic, ci a exprimat cu o minuţiozitate uimitoare şi cu o 
sfântă seriozitate adevărul în toate nuanțele lui” (p. 109-110). 
De aceea, ca teologi, „noi nu putem să refuzăm asemenea 
expresiuni, nici să le anulăm sensul declarându-le poezie, 
nici să-l amputăm prin «preciziunile teologice» produse de 
socotinţele noastre. Trebuie, dimpotrivă, să formulăm toate 
nuanțele textului, nu să alegem ce ne place din ele sau să 
puneam în el ce ne place” (p. 110). 

Finalul studiului din 1952 încearcă o „sistematizare” în 
șapte puncte a ideilor cuprinse în expresiunile citate ale 
sfinților şi ale Bisericii atât cu privire la Maica Domnului 
şi mijlocirea ei, cât şi cu privire la posibilitatea şi realitatea 
mijlocirii harului în genere. 

]. În tradiţia ortodoxă Maica Domnului este proclamată 
atât Rugătoare pentru har, cât şi Împărăteasă şi Dăruitoare 
a harurilor. Sunt două expresii şi roluri paradoxale care, 
pentru a reflecta „complexitatea tainei” Maicii Domnului, 


66 


trebuie menținute „în echilibru”. Nu putem renunţa la nici 
unul din ele fără o „simplificare condamnabilă”: a vedea în 
ea o simplă rugătoare înseamnă „a o cobori de pe scaunul 
de-a dreapta Fiului pe care a aşezat-o Fiul ei la nivelul 
sfinților în general”, iar a o priva de rolul de rugătoare 
echivalează cu o divinizare inacceptabilă a ei, cu „a o 
considera nu îndumnezeită, ci Dumnezeu prin ea însăşi” 
(p. 109). Pe de o parte, ea nu este Dumnezeu, întrucât fap- 
tul că se roagă Acestuia, pasându-se deci într-o poziţie de 
supunere față de EI, arată că este o creatură; pe de altă parte 
însă, faptul că e împreună cu Hristos Împărăteasă, deci 
stăpână, evidențiază poziția ei de creatură deplin îndumne- 
zeită aflată incomparabil mai presus de toţi îngerii şi sfin- 
ţii, nemijlocit după Dumnezeu şi primind în consecinţă o 
„supravenerare” (p. 110-111). Urmează o scurtă precizare 
— care pare să vizeze mariologia sofianistă a preotului 
Serghi Bulgakov (Rugul nears, 1927) — în care suntem 
avertizați că „teologia n-a parvenit şi nu va parveni nicio- 
dată să găsească un termen comun perfect pentru aceste 
două roluri şi categorii de expresii opuse” în felul în care a 
ajuns să „sintetizeze” divinitatea şi umanitatea lui Hristos 
în noțiunea de „persoană” (p. 112). 

2. Maica Domnului ne dă nu numai daruri (charismata) 
create, ci şi haruri (charites) necreate. Aşa cum arăta şi 
Lossky (în 1944), separaţia lor scolastică „nu poate fi sus- 
ținută cu texte patristice şi bizantine” (p. 112). Este vorba 
de o „problemă teologică mult mai complexă şi dificilă” 
pentru a „putea fi rezolvată într-un articol de ziar — unica 
aluzie voalată la editorialul Te/egrafului Român — fără o 
întemeiere pe scrisul patristic” (p. 114). Cert este însă 
principiul ortodox potrivit căruia „darul nu este o entitate 
autonomă, ci are ca suport harul”; „darul e neseparat de 
har”, „acolo unde e darul e şi harul care-l susţine şi a cărui 
undă este” (p. 115). 

3. „Problema dificilă dacă ne vin prin ea toate undele 
prin care se mişcă harul odată aflat în noi”, şi dacă „înseşi 

marile intrări ale harului în noi” odată cu Sfintele Taine 
„se fac cu participarea ei”, nu a primit încă o soluţionare 
în teologia ortodoxă. Însăşi înțelegerea problemei cere 
„0 maturitate duhovnicească de o extraordinară adâncime”, 
altiel ea „poate fi compromisă pentru multă vreme spre 
cea mai mare pagubă a vieții bisericești”. Recomandabil ar 
fi „mai bine să ocolim problema cu sfială, dar respectând 
cu sfinţenie termenii tradiţiei ca până acum”; în orice caz, 
„nimeni n-are drept ca, făcând din neînţelegerea lui normă 
pentru toți creştinii de azi şi din viitor, să lupte pentru ni- 
micirea acestui tezaur moştenit interzicând de aici înainte 
păstrarea şi folosirea lui” (p. 115-116). Nici un autor din 
tradiția ortodoxă n-a spus vreodată despre harul Sfintelor 
Taine că s-ar da şi prin Maica Domnului; în cazul Tainelor 
se afirmă exclusiv eficienţa lui Hristos pentru a se sublinia 
că mântuirea vine de la Hristos şi Dumnezeu Însuşi (p. 118). 
Nu poate fi ignorat însă nici aspectul potrivit căruia „Hristos 
cu toată plenitudinea Lui de har nu este în afară de Maica 
Sa, de inima Bisericii”. Ceea ce face ca problema mijlocirii 
să aibă parte de formule contrastante, a căror paradoxală 
menţinere simultană salvează taina: pe de o parte, Dăruito- 
rul tuturor harurilor şi Unicul Mijlocitor între Dumnezeu şi 
oameni e lisus Hristos, pe de altă parte însă, în mijlocirea 
şi dăruirea harurilor Sale Hristos nu este singur, ci mereu 
unit cu Mama Sa, care însă nu izolează niciodată pe cre- 
dincioşi de Hristos (p. 118-119), fiindcă nu se paraleli- 
zează şi autonomizează vreodată nici faţă de EI, nici faţă 
de Biserică. 

4. Întreaga temă a mijlocirii între Dumnezeu şi oameni se 
impune aşadar să fie gândită riguros în parametrii autentic 
ortodocşi, depăşindu-se concepția scolastică, pătrunsă şi în 
manualele de dogmatică ortodoxe moderne, potrivit căreia 
„harul e depozitat în Biserică”, administratoare a tezauru- 
lui harurilor câştigate prin meritele lui Hristos. În această 
concepție, mijlocirea harului şi a mântuirii de Biserică duce 
la o izolare a credinciosului de Hristos prin interpunerea 

intermediarului instanţei ecleziastice. „În ultimele decenii”, 
continuă preotul Dumitru Stăniloae, „s-a luptat la noi — şi 
sunt silit să uit de modestie şi să menţionez că partea mea 
în această luptă n-a fost neînsemnată — pentru a se înlătura 
această concepţie şi a se afirma legătura credinciosului cu 
Hristos Însuşi Cel ce dă credinciosului în Taine harul Său 
sau Se dă pe Sine Însuşi.” Riscul combaterii concepției 
catolice e însă acela de a cădea din exces polemic în „ex- 
trema cealaltă, cugetându-se că Hristos şi omul sunt încon- 
jurați în raportul lor stabilit de Sfintele Taine de un vid 
spiritual”. Or nici „Hristos nu este separat de Biserica în 
care-L întâlnim”, nici „Biserica nu e exterioară raportului 
meu cu Hristos”. Astfel, nici despre Biserică nu se poate 
spune că mijloceşte pe Hristos numai într-un sens „moral” 
Şi „secundar”, rugându-se numai ca Hristos să ne dea harul 
de undeva din afara ei. Mijlocirea lui Hristos de Biserică 
are deci un sens tare, „ontologic” şi „esențial”, cu alte cu- 
vinte pe Hristos Îl avem „în ea şi prin ea” (p. 119). „Harul 
ni se dă de Hristos” şi „harul ni se dă de Biserică sau prin 
Biserică” sunt astfel două expresii care, departe de a se 
exclude, se conciliază paradoxal. Biserica este însă o co- 
munitate sau un organism de suflete unite cu Hristos Care 
locuieşte în ele, în al cărui centru sau inimă se află — aşa 
cum arată episodul Cincizecimii — Maica Domnului. Ca 
atare, „dacă Hristos ni Se dă prin Biserică, se poate spune 
că EI ni se dă şi prin Maica Domnului”, sau, invers, „a o 
elimina pe Maica Domnului din raportul între mine şi 
Hristos înseamnă a elimina însăşi Biserica” sau a socoti 
„secundar”, „neesenţial” sau „accesoriu” rolul ei. E ceea 
ce arată protestantismul şi diversele secte (tudorimul, tri- 
fismul) care au renunţat şi la Biserică şi la Maica Domnului, 
socotindu-le secundare (p. 121 şi 128). 

5. Biserica nu este însă „o masă amorfă, ci un organism 
ierarhic”, ordonat, a cărui organizare reflectă şi prelun- 
geşte organizarea ierarhică a universului angelic descris de 
Dionisie Areopagitul, a cărui viziune „n-a fost niciodată 

respinsă de Biserică, ci, dimpotrivă, e prezentă în toi scrisul 
bisericesc până la ivirea protestantismului individualist, 
influențând în acest sens oarecum spiritele şi în Răsărit” 
(p. 122). Dar în Ortodoxie Maica Domnului stă nemijlocit 
lângă Fiul ei, mai presus de orice fel de ierarhie omenească 
ŞI îngerească. 

6. Separaţia scolastică între „mijlocirea reală a harului” 
din Sfintele Taine şi „mijlocirea morală, de intervenţie” 
prin rugăciune către Dumnezeu pentru ca El să distribuie 
„un har care nu ne vine prin ea, ci ocolind-o”, este una oc- 
cidentală, cum e şi disjuncţia între „mora!” şi „ontologic” 
(p. 123). În Ortodoxie rugăciunea nu e simplu act moral, ci 
un act ontologic, „expresia unirii maxime cu Dumnezeu, 
scufundarea în EI”. Fiind mereu într-o stare de neîntreruptă 
rugăciune, Maica Domnului e mereu în Dumnezeu, „plină 
de Duhul Sfânt”, „scufundată în lumina lui Dumnezeu”. 
Ca atare în rugăciunea ei plină de Dumnezeu, Maica Dom- 
nului € și „cel mai înalt arhiereu după Hristos”; căci „dacă 
arhiereul şi preotul sunt străbătuţi de har numai în actul mo- 
mentan al rugăciunii” liturgice, Maica Domnului e plină în 
permanenţă ea însăşi de harurile pe care le cere în rugăciune 
pentru alţii: este o „torță aprinsă întreagă de lumina dum- 
nezeiască”, una care „captează toată lumina de care e capa- 
bilă creaţiunea”, „devenită ea însăși lumină” (p. 124-125). 

7. Ca atare, Maica Domnului este „făptura în care Dum- 
nezeu e încă de pe acum totul în toate” (p. 125), cea în care 
s-au realizat deja „taina desăvârştrii ei supreme” şi „taina 
unirii ei supreme cu Dumnezeu”, unire prin care a devenit 
„transparentul perfect al întregii plenitudini divine câtă se 
poate da zidirii” (p. 126). Înviată şi ridicată dincolo de 
moarte şi judecată pe tron de-a dreapta Fiului ei în slava 
Lui, Maica Domnului e şi icoana slavei eshatologice la 
care este chemată întreaga umanitate; este imaginea vie 
anticipată a mântuirii realizate. Pentru că „iubirea față de 
om [a lui Dumnezeu], mântuirea, nu s-ar fi arătat deplin, 
dacă alături de ipostasul divino-uman al lui lisus Hristos 

nu s-ar fi ridicat chiar un om dintre noi, Maica Domnului 
şi Maica noastră” (p. 127). 

La capătul acestei ample demonstraţii, verdictul expri- 
mat în ultimele rânduri ale magistralului studiu al preotului 
Dumitru Stăniloae din 1952 este scurt şi necruţător: teza 
potrivit căreia „Maica Domnului e numai rugătoare” într-un 
sens pur moral, psihologic, proclamată sentenţios de edito- 
rialul 7Ze/egrafului Român din 15 iunie 1951, este „o teză 
catolică combinată cu una protestantă în convingerea că 
printr-o astfel de mixtură se obţine Ortodoxia. E o metodă 
care se practica până de curând la noi, dar care credem că 
aparţine de acum cu totul trecutului: combăteam sau mo- 
deram tezele catolice cu cele protestante, şi pe cele protes- 
tante cu cele catolice. Şi mai e ceva: susţinătorii tezei 
amintite admit doctrina energiilor necreate, deci a înălțării 
Maicii Domnului prin Hristos şi în Hristos, nu prin ea în- 
săşi în afară de Hristos. Dar pe urmă o lasă exterioară lui 
Hristos, sărind de la învăţătura ortodoxă la una combinată 
catolico-protestantă” (p. 128). Este cazul deci să sesizăm 
faptul că „Ortodoxia îşi are însă organicitatea, logica ei 
interioară. Şi a sosit vremea ca cine vrea să expună o învă- 
țătură ortodoxă să o facă pe linia strictă a acestei organici- 
tăți. Dar aceasta nu se poate însuşi decât printr-o aprofun- 
dare a textelor Tradiţiei ortodoxie şi printr-o îndelungată 
familiarizare cu viziunea ei duhovnicească” (p. 129). 

Poate tocmai acest verdict abrupt a făcut ca polemica, 
susţinută de adversitățile personale intensificate de conflic- 
tul ireductibil al orgoliilor şi școlilor, să continue în ciuda 
unei demonstraţii teologice care părea definitivă. Teologia 
neoscolastică lezată a replicat exprimându-și rezistența te- 
nace atât față de fondul, cât şi faţă de forma teologiei afir- 
mate de preotul profesor Dumitru Stăniloae. Mariologia 
bizantină şi teologia tradițională neobizantină şi duhovni- 
cească apărate de acesta vor primi replici polemice tardive. 
Puțin glorioase şi convingătoare în conţinut — în primul 
rând dat fiind că oponenții judecau teologia bizantină fără 

să o fi citit și parcurs efectiv —, ele reflectă mai degrabă 
un climat şi o mentalitate decât aduc un spor real în dezba- 
tere. Nu în ultimul rând pentru că toate aceste critici for- 
mulate o doresc închisă fi printr-o repliere conservatoare 
pe formulele singurei Tradiţii pretins autoritative, cea a 
primelor opt secole, fie printr-o mutare a centrului de interes 
al teologiei ortodoxe de pe Tradiţia bisericească pe actuali- 
tatea veacului şi problemele vremii. 


„ Considerații mariologice”, 1958 — replică sibiană 
întârziată în favoarea mariologiei dogmatice a manualelor 


În numărul 3-4, martie-aprilie, din 1958 al revistei Mi- 
tropolia Ardealului din Sibiu — înființată în 1955 în locul 
venerabilei Revisre Teologice apărute aici din 1907 şi su- 
primată de regimul comunist în 1947 — apărea sub sem- 
nătura preotului Isidor Todoran”, titularul catedrei de dog- 
matică de la Sibiu, studiul „Consideraţii mariologice”*?. 
Doctor atât în teologie, cât şi în filozofie, dogmatistul sibi- 
an promova o viziune „geometrică” asupra disciplinei sale, 
excelând în rigoare intelectuală şi cultul structurilor ferme 
și limpezi. Articolul său mariologic este structurat în trei 
părți: 1. Cultul Fecioarei şi temeiul ei, 2. Deviaţii romano- 
catolice şi 3. Exagerări şi imprecizii, urmate de 4. câteva 
pagini finale În loc de concluzii. Fiinţa umană cea mai 
curată, Fecioara Maria a fost aleasă să slujească întrupării 


*1 Isidor Todoran (1906-1985), studii de teologie şi filozofie la Cluj, 
doctor în teologie la Chişinău în 1935 şi în filozofie la Cluj-Sibiu în 1942. 
Profesor de apologetică şi dogmatică la Academia Teologică din Oradea 
între 1936-1939, iar între 1940-1945 la Facultatea de Litere şi Filozofie a 
Universităţii din Cluj refugiată la Sibiu. Profesor de dogmatică şi apologe- 
tică între 1945-1952 la Academia (din 1948 Institutul Teologic) din Cluj, 
iar din 1952 până la pensionarea în 1976 la Institutul Teologic de Grad 
Universitar din Sibiu, al cărui rector a fost între 1969-1976. Autor al unor 
valoroase lucrări de filozofie a religiei: Problema cauzalității în argumentul 
cosmologic, Cluj, 1935; Bazele axiologice ale binelui, Sibiu, 1942; Filoso- 
fia religioasă a lui N. Berdiaev, Sibiu, 1943; Tehnică şi spirit, Sibiu, 1944. 

*2 ISIDOR TODORAN, „Consideraţii mariologice”, Mitropolia Ardealului 
3 (1958), nr. 34, p. 218-237. 

Fiului lui Dumnezeu, iar pentru faptul că a consimţit în 
numele tuturor oamenilor la inițiativa divină a mântuirii şi 
pentru că printr-o rugăciune neîncetată mijloceşte mereu la 
Fiul ei, ca Acesta să dăruiască tuturor oamenilor harul 
mântuitor, ea merită veşnica recunoştinţă exprimată în 
venerația specială care-i este acordată în cultul Bisericii. 
Theotokia, aeiparthenia şi hyperdouleia sunt proclamate 
în formule aproape identice cu editorialul polemic al 7e/e- 
grajfului Român din 15 iunie 1951 drept „conţinutul mario- 
logiei ortodoxe” şi singurele care „întrunesc toate condiţi- 
ile pentru definirea lor dogmatică”, mai ales că ele îşi au 
temeiul nu în persoana ei, ci în Persoana lui Hristos, Fiul 
lui Dumnezeu, a Cărui întrupare şi divinitate o evidenţiază. 
Pe lângă ele, în Răsărit există şi „o credinţă generală” în 
„faptul” înălțării ei cu trupul la cer prin puterea lui lisus 
Hristos „dar numai ca o tradiţie pioasă, fără să întrunească 
toate condițiile unei adevărate şi depline definiţii dogmatice, 
nefiind confirmat de revelație, nici de martori” (p. 219). 
Cât priveşte „imnurile liturgice” care abundă în „epitete 
ornante” şi „expresii hiperbolice”, acestea „nu trebuie pri- 
vite şi înțelese ca definiții dogmatice sau ca aşa ceva, chiar 
dacă au conţinut dogmatic”. Chiar dacă sunt expresii ale 
credinței, ele au structură particulară, prezenţa metaforei 
făcând ca „transpunerea conţinutului imnurilor în concepte 
teologice propriu-zise şi forme regulate să întâmpine oare- 
cari greutăți”. Acest lucru se poate constata — şi aici pentru 
cunoscător aluzia la articolul preotului Dumitru Stăniloae 
din 1952 este clară — „mai ales dacă teologul se lasă ispi- 
tit de gustul de originalitate sau cedează conştient sau mai 
puţin conştient la influenţe din afara Ortodoxiei în legătură 
cu mijlocirea Maicii Domnului, cu modul şi natura acestei 
mijlociri exprimată mai mult în imnuri şi rugăciuni, şi mai 
puțin în formule teologice în sens strict” (p. 220). Dacă nu 
vrea „să rămână în nedumerire şi să nedumerească pe alţii” 
cu privire la caracterul acestei mijlociri, teologului trebuie 
să-i fie „suficiente şi clare indicaţiile din cărţile de slujbă 

şi «Mărturisirea Ortodoxă» [a lui Petru Movilă I, 42|”, ori 
„toate aceste indicaţii lămuresc până la evidență că mijlo- 
cirea Maicii Domnului este prin rugăciune.” Ca atare, ea 
este „o mijlocire secundară, derivată, de aceeaşi natură cu 
mijlocirea sfinților, numai de un grad mult superior”, esen- 
țial diferită de „mijlocirea ontologică şi primară” a lui lisus 
Hristos, Singurul Împărţitor a tot harul de la Tatăl prin Sfân- 
tul Duh (p. 221). Chiar „dacă însă vreun scriitor bizantin de 
epocă târzie ca d.p. Teofan de Niceea (veacul al 14-lea), 
însufleţit de dorinţa lăudabilă de a aduce Fecioarei cea mai 
frumoasă laudă, construieşte, fără a se putea întemeia pe 
ceva obiectiv, adică pe Revelaţie, un sistem ideologic per- 
sonal sau poate chiar sub vreo oarecare influenţă extraor- 
todoxă, şi susține că toate harurile se împărtăşesc de la 
Domnul prin Fecioara sau că ea se unește nemijlocit cu 
dumnezeirea, iar ceilalți, îngeri şi oameni, toţi prin ea, în- 
trucât ea stă între Dumnezeu şi zidire, o asemenea gândire 
— prin exagerările ei — nu reprezintă pe linie ortodoxă 
nici o valoare doctrinară şi, în consecinţă, nu angajează cu 
nimic teologia ortodoxă, necum să fie îndreptar în cadrul 
acesteia. Exagerarea n-a constituit niciodată o notă a teo- 
logiei ortodoxe” (p. 222). 

După aceste precizări sumare şi delimitări tranşante in- 
terortodoxe, preotul profesor Todoran critică cele trei „de- 
viații” romano-catolice de la mariologia autentic ortodoxă, 
învățături fără temeiuri biblice, ba chiar contrazicând Scrip- 
tura şi Tradiția: cele două „dogme papale”, „învățături gre- 
şite” şi „proclamări neîntemeiate” ale Imaculatei Concepții 
şi Înălţării Fecioarei cu trupul la cer, precum şi calitatea 
ei de „corăscumpărătoare” „nedogmatizată încă, dar foarte 
apreciată ca doctrină teologică, de unde se poate presupune 
că nu va aștepta prea multă vreme confirmarea oficială şi 
dogmatizarea, dată fiind graba de dogmatizare în confe- 
siunea romano-catolică, mai ales în ce priveşte mariologia, 
adică tocmai un domeniu în care astăzi nu există motive 
reale de dogmatizare” (p. 222). Gravitatea consecințelor 


74 


acestor doctrine romano-catolice ţine de faptul că „admite- 
rea unei mânuiri în afară şi înainte de Hristos înseamnă o 
înstrăinare de însăşi esenţa creştinismului”, ducând la mi- 
nimalizarea Întrupării, Crucii şi Învierii Lui Hristos, iar 
punerea în paralel şi chiar la egalitate cu Hristos a Fecioa- 
rei Maria face să se piardă însuşi „caracterul hristologic 
al creştinismului” (p. 224). În vizorul polemicii stă însă 
nu doar mariologia romano-catolică, ci şi cea schiţată de 
preotul Dumitru Stăniloae în studule sale din 1950-1952. 
Afirmația că Fecioara ar fi „maica sau mijlocitoarea tutu- 
ror harurilor”, că „toate harurile fără nici o excepţie ne vin 
prin ea”, n-ar fi decât o altă formă a doctrinei care vorbeşte 
de Fecioara ca de o Comântuitoare. Or „niciodată Biserica 
n-a învăţat că harurile ne vin toate «prin Fecioaray”, ci 
„am fost învăţaţi că toate harurile ne vin de la Domnul prin 
Duhul Sfânt în Baserică”. „„De aceea titlul de «Maică a 
tuturor harurilor» pentru Maica Domnului este pricinuitor 
de confuzii, mai ales că scriitorii la care se găseşte nu arată 
vreo excepţie referitoare la haruri, ci obişnuit spun simplu 
«toate harurile»” (p. 225). „Faptul că numirea de «maică a 
tuturor harurilor» se găseşte la scriitori bizantini — scriitori 
creştini de epocă târzie — nu dă acestei numiri un sprijin 
prea puternic, întrucât este o idee străină de conţinutul iz- 
voarelor Revelaţiei” (p. 224-225). Fiindcă una sunt slăvi- 
rile personale ale Maicii Domnului care vin din unirea ei 
deplină cu Fiul ei şi pentru care i se cuvine cultul de supra- 
venerare, şi alta e mijlocirea din şi prin ea a tuturor haruri- 
lor Fiului, ceea ce ar fi o „exagerare” periculoasă (p. 226). 
Ca şi dogmatizarea Înălţării ei cu trupul la cer — „o simplă 
stare de fapt fără suficiente temeiuri în Revelaţie pentru a 
putea fi dogmatizată” —, şi aceasta favorizează orientarea 
pietăţii populare „în direcţia unei mariolatrii” inacceptabile 
(p. 227). Pentru că „bune intenţii se pot descoperi şi în 
erezie”, ele „nu sunt încă suficiente pentru a justifica devi- 
aţiile” pietăţii mariale „de la linia de credinţă a Bisericii 
ecumenice” (p. 228). 

De aceea, după demascarea „deviaţiilor” romano-cato- 
lice, o secțiune specială este dedicată inventarierii critice a 
unui număr de formulări mariologice ale teologilor orto- 
docşi contemporani taxate drept „exagerări şi neprecizii” 
(p. 228-233). „Explicabile din punct de vedere psihologic”, 
aceste exagerări adeseori nu doar de expresie, ci chiar de 
conţinut teologic, trădând astfel „o nu destul de neșovăiel- 
nică ancorare şi stabilire în adevărul ortodox” — sunt „însă 
inadmisibile din punct de vedere dogmatic”. Sunt citate 
astfel o serie de expresii ale preotului Serghi Bulgakov“ 
ca, de exemplu: „Iubirea sau veneraţia faţă de Fecioara 
este sufletul pietăţii ortodoxe, inima ei”, care ar da să se 
înțeleagă că pietatea ortodoxă n-ar fi hristocentrică, ci 
„mariocentrică” (p. 229); Buna Vestire ar fi „Cincizecimea 
Fecioarei”; „Veneraţia Fecioarei se confundă cu aceea a 
Înţelepciunii divine”; sau „Ea este justificarea, scopul şi 
sensul creației”. Comentariul acestei din ultime expresii 
bulgakoviene este revelator: „Expresia aceasta aduce aminte 
de opinia pelagienilor şi a altora“ că Întruparea a fost din 
veşnicie concepută în chiar planul creației, fără raportare 
la căderea omului.” lar despre Fecioara Maria se poate 
spune că este scopul creaţiei „numai în sensul că în ea este 
realizat acum scopul spre care a fost destinat omul. Nu ea 
însăşi e scopul” (p. 230). 

Potrivit dogmatistului sibian, astfel de idei, expresii şi 
imagini „care sunt în măsură să trezească oarecare nedu- 
meriri asupra purității ortodoxiei acelora la care se găsesc 
nu întâmplător, ci consecvent şi susținut”, pot fi găsite însă 
în expuneri ale mariologiei şi din „literatura noastră teolo- 
gică”, unde atestă „deplasarea accentului de la hristologie” 
pe mariologie”. De exemplu: Maica Domnului „stă în 


* Din capitolul mariologic al lucrării lui S. BULGAKOV, L 'Orrhodoxie, 
1932. 

* Printre aceşti „alţii” se numără însă Sfinţii Maxim Mărturisitorul şi 
Isaac Sirul. 

centrul preocupărilor dumnezeieşti şi omeneşti de la prima 
cădere a protopărinților în rai” (p. 231), „ea este deţină- 
toarea şi mijlocirea tuturor harurilor mântuitoare”; „toate 
darurile ce ni le transmite Hristos ni le transmite prin ea”; 
asemănarea (de către Teofan al Niceei) Fecioarei cu „gâtul” 
care uneşte Capul Hristos de membrii trupului Său Tainic, 
Biserica, este „romano-catolică” pentru că sugerează ideea 
că „nu poate să fie şi altă comunicare între lisus Hristos şi 
Biserica Sa decât prin persoana Mariei”. Dacă „se poate 
spune foarte bine că Fecioara «e atât de intim unită cu Fiul, 
încât unde este ea este şi El»”, „nu se poate spune cu ace- 
eași îndreptățire şi că «oriunde e Hristos e şi ea», întrucât 
ultima afirmaţie ar putea fi luată ca bază a raționamentului: 
Hristos fiind în Treime, şi Fecioara este în Treime, dată 
fiind nedespărțirea dintre ea şi El. E calea spre mario- 
latrie”. Tot o exagerare ar fi şi expresia: Maica Domnului 
e „subiectul plenitudinii Duhului Sfânt, al tuturor energii- 
lor necreate dumnezeieşti ca şi Hristos”, căci fără să vrea 
aceasta sugerează ideea unei anume paralelizări a Maicii 
cu Fiul, adică ceva care seamănă cu una din tendinţele 
specifice ale mariologiei catolice, deși în realitate este atât 
de opusă acesteia” (p. 232). În opinia dogmatistului sibian, 
sursa cel puţin a unora din aceste exagerări şi imprecizii ar 
fi „confuzia între ideea de natură umană ca natură umană 
ŞI cea de natură umană ca fiind a Mariei”. Dacă în unirea 
ipostatică natura umană asumată de Hristos ar fi fost luată 
„ca fiind a Mariei”, atunci ea ar fi o „intermediară indis- 
pensabilă” între noi şi Hristos şi în sens propriu mijlocitoare 
a tuturor harurilor. Or corect dogmatic ar fi să se spună că 
Fiul lui Dumnezeu a asumat prin Întrupare natura umană 
generică, pentru a fi astfel Mântuitorul întregii umanităţi, 
nu al unei singure persoane, „harul comunicându-se direct 
din natura umană îndumnezeită a Mântuitorului în natura 
umană a mădularelor vii ale Bisericii prin mijloace pe care 
tot Mântuitorul le-a statornicit”, respectiv prin Sfintele 
Taine. „Și de aceea nu-i necesar să primim harurile prin 

Fecioara sau prin ea să ne unim cu Hristos, cu toate că prin 
aceasta nu se exclude miţlocirea ei” (p. 233). 

Întrucât discuţia dintre teologi asupra caracterului mij- 
locirii Maicii Domnului e „departe de a fi încheiată”, 
„în loc de concluzie” profesorul de dogmatică de la Sibiu 
socoteşte că e utilă „o determinare mai precisă de poziţii” 
pe tema naturii acestei controversate mijlociri. „Cei care 
susțin că Maica Domnului e maica sau mijlocitoarea fufuror 
harurilor sau darurilor se pare că înţeleg prin aceasta că este 
mijlocitoare ordinară, cu misiune anume pentru aceasta ca 
şi Biserica” (p. 233-234). Astfel înţeleasă, aceasta este însă 
o afirmaţie „nejustificată sau cel puţin exagerată”. Ea nu 
apare ca atare „în izvoarele Revelaţiei” — Sfânta Scriptură 
şi Sfânta Tradiţie a primelor opt veacuri, din epoca celor 
şapte Sinoade Ecumenice, potrivit definiţiei de manual —, 
CI „numai în imnuri de mai târziu şi în omilii şi cuvântări” 
„la câţiva scriitori bisericeşti” bizantini târzii, al căror lim- 
baj retoric şi poetic nu poate fi luat „ca singur punct de 
plecare și singur temei al unei opinii teologice” (p. 234). 
Rezervele formulate de dogmatistul sibian sub forma unei 
delimitări critice fățişe față de reprezentanţii teologiei 1si- 
haste din secolul XIV se extind acum, vizându-l nu numai 
pe Teofan al Niceei, ci chiar pe Sfântul Grigorie Palama cu 
asocieri cel puţin bizare la un profesor de teologie ortodox: 
„Nici faptul că ideea mijlocirii directe a tuturor harurilor 
de către Fecioara se găseşte exprimată în propoziţii cu totul 
clare la vreun sfânt chiar, ca d.p. la Sf. Grigorie Palama, 
prin €l însuşi ŞI numai prin el încă nu-i suficient temei pen- 
tru a considera această învățătură ca învăţătură a Bisericii. 
Căci atunci ce ne facem cu ideea de apocatastază (nu la 
Origen), de hiliasm sau de inspirație verbală a Sfintei Scrip- 
turi, ca şi altele mai mărunte, pe care le aflăm în scrisul 
unor Sf. Părinți chiar?” (p. 235-236). 

Dogmatistul sibian se raliază hotărât punctului de vedere 
al celor „care socotesc cu totul exagerată şi neîntemeiată 
afirmația că Maica Domnului este maică a fufuror haru- 

rilor” în sensul unei mijlociri ordinare şi indispensabile, 
asemenea cele: a Bisericii, cu care este şi identificată ero- 
nat Fecioara de cei ce o proclamă maică a tuturor harurilor 
(p. 234-235). Spre deosebire de mijlocirea „primară” şi 
„ontologică” a harului care aparţine lui Hristos şi Bisericii 
prin Sfintele Taine, mijlocirea Fecioarei este inevitabil una 
„secundară” (nu însă și neapărat „accesorie”, dispensabilă) 
ŞI „morală”, prin rugăciune. Departe de a fi aşa de „cadu- 
că”, cum se afirmă, distincția între moral şi ontologic este 
indispensabilă „fiindcă altfel distincţia între cele două 
mijlociri dispare”. Această distincție permite și diferenţie- 
rea între „mijlocirea preoțească” a Bisericii şi slujitorilor ei 
şi „mijlocirea Maicii Domnului” fiindcă, deși ambele sunt 
mijlociri, „nu este vorba despre exact același lucru”: mijlo- 
cirea, preoţia sau arhieria slujitorilor Bisericii se face în 
baza unei voințe expresie a lui Hristos şi e o mijlocire 
ordinară şi regulată a harului în ciuda deficitului lor de 
sfinţenie personală; „deși personal stă mai presus decât 
toţi arhiereii, afară de Arhiereul, Omul-Dumnezeu”, totuşi 
„Maica Domnului nu are o preoţie sau arhierie ordinară, în 
al cărei temei să mijlocească harul” (p. 235), mijlocirea ei 
fund astfel doar una de intervenţie prin rugăciune. Această 
din urmă mijlocire morală, prin rugăciune, fiind singura 
atestată în cultul şi în Tradiţia veche, este învățătura clar 
exprimată a Bisericii, iar cel care o urmează „este sigur că 
urmează calea Bisericii”. „E drept că Biserica n-a tăgăduit 
direct celălalt fel de mijlocire, mijlocirea ontologică, care 
se găseşte târziu exprimată în imnuri. Dar prin faptul că în 
vechile cărţi de slujbă este vorba numai de mijlocirea prin 
rugăciune, nu fără temei se socoteşte că învăţătura despre 
cealaltă mijlocire Biserica nu şi-a însuşit-o.” Învățătura de- 
spre mijlocirea tuturor harurilor de către Maica Domnului 
este astfel doar „o opinie teologică foarte importantă desi- 
gur, dar mai este încă datoare să-şi arate temeiul mai puţin 
discutabil şi acordul mai deplin cu învățătura stabilită a 
Bisericii” (p. 236). 


79 


În final, adepţii mijlocirii ontologice a Maicii Domnului 
— în speță preotul profesor Dumitru Stăniloae, fostul titu- 
lar al catedrei de dogmatică de la Sibiu între anii 1936 şi 
1946 — sunt invitaţi de noul dogmatist sibian să prezinte 
aceste temeiuri din Scripturi şi din Tradiţia veche a Bisericii 


„şi nu să polemizeze în nu cei mai academici termeni”. 

În locul „polemicei în presă” ar fi mai folositor ca „teo- 
logii noştri să discute frățeşte tema controversată”, evitând 
acuza că adepţii mijlocirii mariale ar utiliza o „logică liniară, 
puerilă” (p. 236) şi, mai ales, ferindu-se să-i producă Maicii 
Domnului „şi «mâhnireay» că unii cinstitori al ei, exage- 
rând, îi atribuie, pe lângă cele ce le spune Descoperirea 
[Revelația] şi în temeiul cărora ea este mai mărită decât 
cetele îngerești, şi ceea ce Dumnezeu nu i-a atribuit, ceea 
ce ea nu şi-a atribuit şi despre ceea ce apostolii, vechii în- 
văţători şi sfintele sinoade ale Bisericii n-au ştiut” (p. 237). 


„Rugul Aprins ” şi Daniil Sandu Tudor — rezistenţă 
spirituală la comunism în Bucureşti sub semnul 
Maicii Domnului 


La această nouă, tardivă, dar sistematică şi tranşantă, 
delimitare polemică sibiană, preotul profesor Dumitru 
Stăniloae n-a mai putut răspunde. Anul 1958 a adus cu 
sine în România sovietizată a lui Gheorghe Gheorghiu-Dej 
(dr. Petru Groza murise pe 7 ianuarie 1958, pe 9 octombrie 
1958 decedând şi papa Pius XII) o înăsprire a represiunii 
intelectualilor, arestați şi condamnaţi la ant grei de închi- 


%5 Aceştia fuseseră deja chemaţi „să evite cât este cu putinţă expresiile 
cu sens figurat şi cele hiperbolice, ca şi afirmaţiile neclare care necesită ele 
însele mai multe lămuriri decât subiectul la care se referă şi pe care vor să-l 
lămurească, pentru a nu da loc la neprecizii şi neînțelegeri şi poate chiar la 
atingerea purității adevărului dogmatic” (p. 225). Aceste exagerări şi de- 
vieri păgubitoare au apărut „în sfera mariologiei în vremea noastră, poate 
datorită opoziţiilor tot mai accentuate apărute în cursul unor expuneri cu 
caracter polemic, ca şi din pricina unui neortodox şi impios spirit de încer- 
care de sfâşiere a vălului de taină pe care cerul înțelepțeşte I-a aşezat peste 
unele realități în legătură cu Fecioara” (p. 224-225). 


80 


soare pentru culpe imaginare, în realitate pentru simplul 
fapt de a gândi altfel decât Partidul Comunist. 

În paralel cu înnoirea neopatristică de inspiraţie pala- 
mită şi filocalică întreprinsă în Sibiu de preotul profesor 
Dumitru Stăniloae între anii 1930-1946, în Bucureştiul 
interbelic se derula fascinanta odisee umană, intelectuală şi 
spirituală care-l avea drept protagonist pe scriitorul şi jurna- 
listul Sandu Tudor“ (pseudonimul literar al lui Alexandru 
Teodorescu; născut în 1896). Personalitate complexă şi 
contrastantă, acesta a avut parte de o biografie în acelaşi 
timp extraordinară şi semnificativă. De origine burgheză, a 
fost un militant politic de stânga, dar şi un fervent creştin 
ortodox; pasionat de aventură şi călătorii, jurnalist pătimaş 
şi temut; poet tradiționalist, autor de acatiste, cu o impre- 
sionantă cultură şi o memorie formidabilă, era totodată 
posesorul uneia din cele mai bogate biblioteci din epocă, 
fiind un pasionat cercetător al vechilor manuscrise româ- 
neşti, îndrăgostit îndeosebi de tradiția monahală duhovni- 
cească şi de figurile stareților Paisie Velicikovski şi Vasile 
de la Poiana Mărului. Un moment crucial l-a reprezentat o 
lungă călătorie la Sfântul Munte Athos din 1929, de unde 
s-a întors fascinat de rugăciunea lui lisus şi sfânta isihie. 
După demobilizarea sa, în 1944 Sandu Tudor, constatând 
eşecul celei de-a treia căsătorii, se stabileşte la mănăstirea 
Antim din Bucureşti, contribuind activ la restaurarea clădi- 
rilor ei grav avariate de cutremurul din 1940. Aici a animat 
între 1944-1949 întâlnirile unui important grup de intelec- 
tuali bucureşteni cu căutări duhovnicești de tip isihast care 
au alcătuit gruparea pusă sub egida şi ocrotirea Maicii 
Domnului „Rugul Aprins”. Activitatea grupului duhov- 


* Pentru detalii şi referinţe bibliografice, a se vedea interesanta prezen- 
tare a IERODIACONULUI CLEOPA PARASCHIV, Rugul Aprins. Starețul Daniil 
de la Rarău, Ed. Panaghia, 2004, precum şi PR. CONSTANTIN JINGA, 
leroschimonahul Daniil Sandu Tudor. Omul şi opera, Ed. Christiana, 
Bucureşti, 2005. 

' ANDRE SCRIMA, Timpul Rugului Aprins. Maestrul spiritual în tradiția 
răsăriteană, Ed. Humanitas, ed. a II-a revăzulă, 2000 (1996!). Și, recent, 

nicesc-cultural „Rugul Aprins” a fost, după cum s-a spus, 
„al treilea moment important al spiritualităţii româneşti” 
după momentul starețului Paisie-Neamţ în secolul XVIII 
şi cel al stareţului Gheorghe-Cernica/Căldăruşani în seco- 
lul XIX. În faţa terorii istoriei, reprezentate de comunismul 
sovietic care ocupa România prin Groza şi Dej, grupul de 
intelectuali ce alcătuia „Rugul Aprins” încerca să reziste 
spiritual prin asimilarea vie a conţinuturilor mistice ale 
tradiţiei ortodoxe centrate pe îndumnezeirea omului prin 
rugăciunea isihastă („calea inimii”) întrupată exemplar pen- 
tru Sandu Tudor în persoana Maicii Domnului. Din vara 
lui 1946 şi până în 1948, fratele Sandu Tudor — tuns pe 
3 septembrie 1948 în monahism la Antim şi devenit mo- 
nahul Agaton — alcătuise prima variantă în nouă condace 
și icoase a unui extraordinar de profund teologic şi inspirat 
poetic „Imn Acatist la Rugul Aprins al Născătoarei de 
Dumnezeu”, o nestemată duhovnicească şi literară, unică 
în felul ei în întreg scrisul teologic şi cultura românească. 
În căutările şi discuţiile lor, membrii grupului „Rugul 
Aprins” — care prin Sandu Tudor frecventau vechile tra- 
duceri româneşti paisiene de texte filocalice existente în 
Biblioteca Academiei Române — au salutat cu entuziasm 
primele patru volume ale Filocaliei româneşti, traduse de 
preotul profesor Dumitru Stăniloae şi publicate la Sibiu în 
1946-1948. Au folosit intens şi cursul său litografiat de 
„Ascetică şi mistică” ţinut de acesta la Bucureşti în 1947, 
cum au utilizat şi studiul său fundamental din 1938 de la 
Sibiu despre viaţa şi învăţătura Sfântului Grigorie Palama. 
Fără ca preotul Dumitru Stăniloae, stabilit la Bucureşti 
abia începând cu 1 ianuarie 1947, să îi aparţinut grupului 


remarcabila reconstituire a istoricului MARIUS OPREA, Adevărata călătorie 
a lui Zahei. V. Voiculescu şi taina Rugului Aprins, Ed. Humanitas, Bucu- 
reşti, 2008. 

15 ANTONIE PLĂMĂDEALĂ, „Rugul Aprins — moment de spiritualitate 
românească”, Sceculum. Revistă de sinteză culturală, Sibiu, serie nou, an | (III), 


nr. 3-4 (12), 1995, p. 109. 

„Rugul Aprins”, membrii săi au profitat din plin de tradu- 
cerile şi studiile sale. Decisive pentru profilul şi activitatea 
grupului „Rugul Aprins” au fost întâlnirile lor cu remarca- 
bila figură duhovnicească a părintelui loan Kulighin „cel 
străin”, ieromonah rus refugiat în 1943 în România şi 
stabilit la mănăstirea Cernica. Părintele loan era un prac- 
ticant iscusit al rugăciunii isihaste şi l-a familiarizat pe 
Sandu Tudor şi pe membrii grupului cu tradiţia isihastă 
rusă şi cu antologia :sihastă a așa-numitului Sbornic de la 
Valaamo (care a fost tradus atunci în româneşte de preotul 
basarabean Grigorie Roşca). Intelectualii de la Antim s-au 
bucurat doar pentru scurt timp de prezenţa părintelui loan, 
grupul său de refugiați ruşi fiind arestat de sovietici în 
octombrie 1946 şi defenit tribunalului militar sovietic, care 
în ianuarie 1947 i-au condamnat pentru trădare la muncă 
silnică şi deportare în lagărele din Siberia. Timpurile în 
România deveneau tot mai întunecate şi apăsătoare. Anul 
1948 a adus cu sine transformările radicale impuse de noul 
regim al „Republicii Populare Române”. Între ele s-a 
numărat şi legea de interzicere a asociaţiilor religioase. 
Grupul „Rugul Aprins” intră într-o semiclandestinitate, 
întâlnirile se răresc, deși membrii cei mai fideli continuă 
să se reunească chiar dacă cu mult mai multă precauţie. 
În faţa represiunilor şi persecuțiilor făţişe ale regimului, 
Sandu Tudor/monahul Agaton pleacă la schitul Crasna 
unde pe 23 februarie 1950 e hirotonit preot de mitropolitul 
Firmilian al Olteniei. Îndată după hirotonie ieromonahul 


* Cf. Cuviosul loan cel Străin (din arhiva Rugului Aprins), ed. prof. 
Gh. Vasilescu (Comorile Pustiei 28), Ed. Anastasia, Bucureşti, 1999. 
Născut în 1885, frate la Optina între 1910-1914 după mobilizarea pe front 
între 1914-1917, loan Kulighin a devenit între 1919-1930 (închis între 
1930-1937) şi 1937-1943 preot în Rostov şi duhovnic al mitropolitului 
Nicodim al Rostovului împreună cu care s-a refugiat în 1943 în România, 
primind adăpost la mănăstirea Cernica. A rămas aici până în octombrie 
1946, când a fost arestat de sovietici; în ianuarie 1947 a fost condamnat la 
zece ani de muncă silnică şi a fost trimis în URSS, unde urmele sale dispar 
în universul concentraţionar al sinistrului „arhipelag GULAG”. 

Agaton este arestat şi trimis la Canal pentru presupuse de- 
licte săvârşite în timpul războiului. Eliberat după doi ani, 
în 1952 intră în Sihăstria Neamţului unde primeşte de la 
părintele Cleopa schima mare, devenind ieroschimonahul 
Daniil. In 1953 e trimis stareţ la schitul Rarău, unde s-a 
nevoit intens fără a-şi abandona grupul din Bucureşti, unde 
descindea periodic în veşmântul său de schimonah, cu 
barba mare şi cu plete într-o curajoasă sfidare a regulilor 
societății comuniste. Reuniunile aveau loc fie în casa pro- 
fesorului Alexandru Mironescu, în cea a poetului Vasile 
Voiculescu sau a arhitectului Joja, preocuparea principală 
fiind lectura şi comentariul textelor ascetice şi duhovniceşti 
difuzate în câpii clandestine. La câteva din aceste întâlniri 
a luat parte şi preotul profesor Dumitru Stăniloae. 


Andrei Scrima şi conştiinţa confruntării spirituale 
între comunism şi Biserică — renaştere prin Duh şi prin foc 
Unul din cei mai remarcabili membri ai grupului „Rugul 
Aprins” a fost, fără îndoială, rafinatul intelectual Andrei 
Scrima (1925-2000). Acesta făcuse la Bucureşti studii 
universitare de filozofie, logică şi matematică, devenind 
asistent al profesorului Anton Dumitriu. Cucerit de prezența 
duhovnicească a părintelui loan Kulighin, intră în 1946 ca 
frate la mănăstirea Antim. După ce între 1950-1952 a 
funcționat ca profesor la Seminarul Monahal Superior de 
la Neamţ, din 1952 până în 1956 a fost luat de patriarhul 
Justinian Marina bibliotecar la Patriarhie. Anul 1956 a fost 
decisiv pentru el: în iunie îşi ia licenţa în teologie la Facul- 
tatea de Teologie din Bucureşti cu o teză intitulată „An- 
tropologia apofatică”* sub îndrumarea preotului profesor 
Dumitru Stăniloae, în iulie e tuns în monahism la mănăsti- 
rea Slatina având ca naș de călugărie pe eruditul arhiman- 
drit Benedict Ghiuş (1904-1990), iar pe 28 noiembrie reu- 


5 Textul licenţei era doar o parte dintr-un manuscris mai amplu redactat 
în 1951-1952 și editat abia recent de Vlad Alexandrescu: A. SCRIMA, 
Antropologia apofatică, Ed. Humanitas, 2005. 

şeşte să părăsească România — scăpând astfel de arestarea 
şi reprimarea dură a membrilor grupului din 1958 — cu o 
bursă de studiu în India oferită de prim-ministrul acelei țări 
cu ocazia unei vizite la Bucureşti. Înainte de a ajunge în 
India, în cursul primelor luni petrecute în Elveţia, părintele 
Andrei a redactat, între 23 ianuarie şi 3 februarie 1957 la 
Bossey, în franceză un extraordinar text-mărturie. Intitulat 
„Simple reflecţii despre comunism””", el poate fi privit ca 
exprimând conştiinţa de sine a grupului „Rugul Aprins” şi 
a acțiunilor sale în primul deceniu al sovietizării României. 

Andrei Scrima face comunismului nu o simplă radiogra- 
fie istorică, politică şi socială, ci o lectură duhovnicească, 
metafizică şi teologică, o judecată deliberat calmă şi lim- 
pede „din perspectiva unei credințe şi vieţi creştine redes- 
copenite” (p. 159). Astfel privit, comunismul apare drept 
o imitație perversă a creştinismului, o „maimuţăreală” a 
Bisericii şi virtuţilor creştine „oferind conştiinţei creştine 
oglinda întunecată a propriei ei imagini” (ibid.). Spiritual 
vorbind, comunismul, care se prezintă pe sine drept o „epi- 
fanie” şi „evanghelie” negativă a „inexistenţei lui Dumne- 
zeu”, e o altă formă a „visului vechi şi mereu nou al omu- 
Jui căzut”, visul autodivinizării sale fără Dumnezeu în care 
omul vrea să devină Om reducându-L pe Dumnezeu la 
rangul de dumnezeu natural (p. 160). Sumă a apostaziilor 
istorice, el urmăreşte negarea lui Dumnezeu în numele 
omului prin înlocuirea în sufletele oamenilor a iubirii de 
Dumnezeu cu iubirea de om şi în societate a creştinismului 
cu socialismul (p. 163). Negarea lui Dumnezeu duce însă 
la desfigurarea chipului lui Dumnezeu în om şi a libertăţii 
lui prin violenţă şi teroare (aici e evocată încercarea su- 
premă de nimicire a omului nu prin moartea fizică, ci prin 
distrugerea sufletului în închisoarea de la Piteşti, p. 161). 


”! Rămas inedit, probabil din raţiuni de prudenţă, el a fost publicat doar 
în 2008 în traducerea românească a lui Vlad Alexandrescu în volumul 
îngrijit de el: ANDRE SCRIMA, Ortodoxia şi încercarea comunismului, 
Ed. Humanitas, 2008, p. 155-198. 

Refuzând şi negând interioritatea omului ca suport activ al 
istoriei şi eternitatea ca ținta lui ultimă, comunismul pro- 
pune şi o recreare a istoriei (p. 165). Se prezintă drept „sens 
al istoriei”, dar o umple de orori şi o duce la dezastre: 
„năruie literalmente istoria. În locul raiului făgăduit se 
instalează iadul (nu este o figură de stil), adică istoria fere- 
cată într-un timp fără nici o deschidere spre veşnicie” 
(p. 168). Concret, comunismul nu reuşeşte să fie decât o 
„caricatură a istoriei”, o caricatură grotescă a Occidentului 
pe care-l combate, o vastă mimare exterioară a tehnicii oc- 
cidentale, un „delir tehnic şi social”, necreator, fiindcă este 
unul neliber, şi întors împotriva omului însuşi (p. 169-171). 
Prin aceasta însă „el împinge până la limită și denunţă păca- 
tele latente ale acestuia [ale Occidentului — comunismul 
fiind «o erezie occidentală îndreptată întâi împotriva 
Orientului» (p. 108)]: secularizarea şi sterilitatea, care sunt 
o altă față a negării duhului, a Duhului Sfânt” (p. 171). 
Confruntarea gigantică dintre Est şi Vest produce de fapt o 
nivelare până la confuzie a profilului lor moral şi spiritual 
şi impune concluzia că „astăzi adevărul trebuie căutat şi 
găsit dincolo de comunism şi de occidentalism, aproape 
dincolo de istorie, dar înăuntrul timpului”, avantajul celui 
ce a trecut prin experienţa comunistă fiind tocmai „această 
claritate absolută, această depăşire a ispitei lumii, această 
nouă vocaţie creştină” (p. 172). 

Înţeles ca „problemă de esență duhovnicească”, comu- 
nismul n-are alt răspuns adevărat în Ortodoxie decât „re- 
naşterea prin Duh şi prin foc”. „Răspunsul adecvat a fost 
Duhul Însuşi, viaţa duhovnicească în Biserică.” Acum s-a 
putut vedea că, „departe de a fi evadare şi fugă”, spirituali- 
tatea e „tocmai modul creştin de raportare la lume, contra- 
riul spiritualismului”, o continuare a Întrupării „în măsura 
în care Duhul Sfânt a venit în lume prin Fiul şi odihneşte 
într-un fel concret şi totodată profetic în ritmul liturgic și 
sacru al Bisericii” (p. 173). Or tocmai prin aceasta comu- 
nismul a evidenţiat în Biserica Ortodoxă Română — care 


86 


„între cele două războaie mondiale suferise un lent proces 
de îmburghezire, de cochetărie cu puterea seculară, de 
decadenţă” (:bid.) — consecinţele autosecularizării interne: 
gradul în care, „adesea sub pretexte caritabile (serviciu 
social, creştinism aplicat)”, „secularizarea se introdusese 
în însuși interiorul Bisericii creştine” ducând la renunţarea 
totală la spiritualitate şi la efortul duhovnicesc ca la un 
„balast” şi „formalism” inutil (p. 175). Comunismul a obli- 
gat însă din nou Biserica „să proclame un realism suprana- 
tural”, fundcă el „exprimă fără să vrea nevoia acută a lumii 
de duh, şi nu de materie, de duhul care hotărăşte şi asupra 
materiei”, pentru că lumea de azi suferă de „descompunerea 
duhului, nu de descompunerea cărnii”. Creştinii recunosc 
din nou „adevărul primordial al obligaţiei sfinţeniei, care îi 
înalță deasupra acestei lumi”, altfel „ei devin prada lumii, 
iar lumea devine prada nimicniciei” (p. 176). În ultimii ani, 
creştinii au simțit că „reincreştinarea noastră nu poate 
însemna întoarcerea comunismului la democraţie sau la 
occidentalism, ci mersul înainte către statornicirea unei vieţi 
creştine” autentice, apostolice (p. 177). 

În cazul Bisericii Ortodoxe Române, această „întoarcere 
la viața duhovnicească” a luat diverse forme: „pentru marea 
masă a credincioşilor a însemnat integrarea mai activă şi 
mai conştientă în ritmul liturgic şi sacramental al Bisericii”; 
„pentru cler aceasta a însemnat o chemare la ordinea serio- 
zității sacerdotale, la demnitatea umană” (p. 177); iar pentru 
o mare parte a tineretului şi elitele intelectuale — profesori, 
scriitori, artişti, „o mare familie de spirite construită ca o 
reţea în toată ţara (fără nici o intenţie subversivă sau poli- 
tică)” (p. 178) — a însemnat o precizare a vieţii lor religi- 
oase „prin integrarea totală în Biserică şi depăşirea diletan- 
tismului” (p. 177) dincolo de orice „sincretism” şi „sinteze 
filozofico-teologice, contrare tradiției ortodoxe”, prin re- 
cursul la operele fondatoare ale Sfinților Părinți începute 
a fi editate în Biserică şi receptate mai ales în monahism. 
Nu este vorba pur şi simplu de „sloganul unei «întoarceri 

la izvoarey”, la modă astăzi în Occident, fiindcă — preci- 
zează cu acuitate duhovnicească părintele Scrima — în acest 
sens „întoarcerea la izvoare este cu neputinţă”. Într-un 
sens viu şi eficace, izvoarele pot fi regăsite „doar printr-un 
mers înainte” (p. 178-179), care înseamnă, prin cunoașterea 
intelectuală a izvoarelor, o adâncire a formelor prezenţei 
Duhulw Sfânt în Biserică — în viaţa ei sacramental-litur- 
gică şi duhovnicesc-monahală — „până ce izvoarele vor 
țâşni prin lucrarea Aceluiaşi Duh pe care-L reprezintă”. 
„Izvoarele sunt mereu prezente în actele, vorbele, mişcările 
Bisericii. Ele trebuie numai recunoscute ca atare, trăite 
ca atare, iar atunci sunt în stare să adape orice domeniu al 
vieţii omenești.” Aceasta a fost în România de după 1945 
experiența redescoperirii isihasmului dincolo de cercurile 
monahale, într-o mişcare legată de laici în jurul mănăstiri- 
lor Cernica şi Antim, prin contribuţia decisivă a întâlnirii 
cu părintele rus Ioan Kulighin şi a publicării în limba ro- 
mână a primelor patru volume ale Filocaliei de eminentul 
preot şi teolog, profesorul Dumitru Stăniloae (p. 179)?. 
„Pornind de la această mișcare, au iradiat, ca într-o mişcare 
apostolică, noile centre şi familii duhovniceşti care sunt în 
continuă creștere” (p. 179-180). În mijlocul unei societăți 
asaltate de o doctrină care nu urmăreşte atât impunerea 
comunismului, cât „stingerea duhului în sine şi nivelarea 
generală”, s-a aprins în minţi şi inimi „focul” cunoaşterii, 
al trăiru şi mărturisirii apostolice a vieții duhovniceşti din 
Biserică. „Nu este vorba de a fi împotriva comunismului, 
ci de un lucru şi mai adânc: de a instaura creștinismul în 
suflete” şi de „o redescoperire a apostolatului dincolo 
de ceea ce se numeşte «activitatea misionară»” (p. 180). 
Aceasta nu înseamnă că totalitarismului comunist trebuie 


*2 Andrei Scrima va dezvolta această temă într-un celebru text redactat 
în august 1958 la Benares, în India: „L'avenement philocalique dans 
l'Orthodoxie roumaine”, /stina 3 (1958), p. 295-328, 443-475; trad. rom, 
Miruna Tătaru-Cazaban şi Lucian Petrescu în: Ortodoxia şi încercarea 
comunismului, 2008, p. 231-324. 

să i se opună sau să-i urmeze „un totalitarism mistic creş- 
tin”, care ar fi „o totală naivitate”, ci o experienţă duhov- 
nicească în Biserică de incandescenţa celei apostolice şi 
urmând modelul lor pur duhovnicesc: „o mărturisire făcută 
de mici grupuri înăuntrul unei lumi care devine din ce în 
ce mai decreştinată în instituţiile sale” „pentru afirmarea 
duhului creştin în toate compartimentele societății româ- 
neşti”. lar aceasta echivalează concret cu readucerea în 
istorie a „gustului concret al veşniciei”, propriu Bisericii 
apostolice, pentru a însufleţi Biserica şi timpul de azi. „Ca 
într-o judecată, comunismul a cântărit timpul nostru şi l-a 
găsit uşor, fiindcă greutatea veșniciei lipsea.” Judecata 
aceasta a atins însă şi Biserica. „Biserica însăşi într-o mare 
parte se identificase cu timpul şi îi era ruşine să-şi afirme 
fiinţa veşnică. Comunismul ne-a scăpat de această ruşine: 
în calitate de creştini, suntem în această lume doar în mă- 
sura în care suntem, în același timp, şi în veşnicie.” Meri- 
tul comunismului e acela că ne-a silit să rostim cu forță şi 
vigoare „acest adevăr esenţial al creştinismului” (p. 181)”. 

Finalul „reflecţiilor despre comunism” se ridică la altitu- 
dinea vizionară a unor judecăţi profetice. Părintele Scrima 
nu ezită să se adreseze Occidentului, unui „Apus care nu 
înțelege comunismul şi care nu se înțelege pe sine”, unui 


* Într-o secțiune specială, „reflecţiile” părintelui Scrima prezintă o serie 
de observaţii concrete cu privire la situaţia Bisericii Ortodoxe Române 
enumerând atât avantajele, cât şi dezavantajele şi punctele critice ale aces- 
teia. Avantajele ar fi: faptul că regimul comunist e impus de o ocupație 
străină şi caracterul popular al sentimentului religios; dezavantajele ar fi: 
tradiția de servilism şi capitulare a Bisericii în faţa statului, lipsa unei acti- 
vităţi catehetice şi pastorale susținute, precum şi demnității şi moralității 
clerului; iar punctele critice se referă la recrudescența sectelor şi stiliştilor, 
raporturilor dificile cu credincioşii greco-catolici integrați forțat în Biserica 
Ortodoxă, şi problema colaboraţionismului ierarhiei cu statul, de natură să 
creeze tulburări şi acuzaţii în cazul unei eliberări bruşte de comunism 
(p. 186-187, 191-192). Persecuţia şi marginalizarea au avut drept efecte 
pozitive asumarea autonomiei proprii, precum şi apropierea de celelalte 
confesiuni creştine şi deschiderea ecumenică spre ansamblul lumii creştine 
(p. 188-190). 

„Apus care face gafe după gafe, ca pentru a-i fi de folos”, 
unui „Apus stăpânit tot mai mult de un spirit geamăn co- 
munismului”. O face pentru a atrage atenţia că, „orice s-ar 
spune, comunismul orientează astăzi istoria către această 
ieşire pe care o cere anarhia adâncă a omului”. Dar mai 
ales, pentru a avertiza că „a aştepta convertirea comunis- 
mului sau epuizarea lui economică este semnul unei lipse 
de înţelegere a istoriei înseşi”, iar a gândi ca soluţie a cri- 
zei actuale „instaurarea unei mediocrități universale, fără 
elite, a unui soi de comunism liberal sau liberalism planifi- 
cat, cu ştergerea oricărei adâncimi şi înălțimi a istoriei şi a 
omului” — o profetică descriere a lumi utopie: liberale 
postcomuniste şi postmoderne instaurate după 1989 — este 
„0 aberaţie şi mai gravă decât actualul comunism rusesc” 
(p. 196). Comunismul — era convingerea părintelui Scrima 
în 1958 — va dăinui până când „va umple rezervorul de 
suferințe, de deznădejdi, de rătăcire şi de confuzie al lumii 
acesteia, până când va fi de ajuns o singură lacrimă, o 
singură picătură de sânge ca să-l facă să dea pe afară, iar 
atunci eliberarea va veni atât de neaşteptată, pe cât de 
nesfârşită a părut aşteptarea” (p. 197). 


Reprimarea din 1958 şi rezerva mariologică ulterioară 


Aceste cuvinte erau scrise la Bossey pe 3 februarie 1958. 
În noaptea de 13 spre 14 iunie 1958, ieroschimonahul 
Daniil este arestat în casa profesorului Mironescu împreună 
cu gazda şi fiul acestuia, Şerban. Cu doar câteva luni îna- 
inte, pe Rarău, transcrisese ultima variantă „diortosită şi îm- 
plinită”, în treisprezece icoase şi condace, a uimitorului său 
„Imn Acatist la Rugul Aprins al Născătoarei de Dumne- 
zeu”. În noaptea de 4 spre 5 septembrie 1958, este arestat 
în Bucureşti şi preotul profesor Dumitru Stăniloae, care va 
fi şi el încadrat între cei şaisprezece intelectuali ai lotului 
„Alexandru Teodorescu, Rugul Aprins”, care vor fi jude- 
cați pe 8—9 noiembrie, acuzaţi fiind de „conspirație împo- 
triva ordinii sociale prin activitate mistică ostilă” clasei 

muncitoare. Condamnările au fost dure, între 5 şi 25 de ani 
de temniță grea. Sentința cea mai mare a primit-o ieroschi- 
monahul Daniil; condamnat la 25 de ani, el va muri în 
închisoarea din Aiud pe 17 noiembrie 1962, fiind aruncat 
într-o groapă comună al cărei loc nu se mai cunoaşte. 

Preotul Dumitru Stăniloae a fost eliberat în ianuarie 1963, 
reuşind să fie reintegrat în 1965 la catedra sa de dogmatică 
pentru doctoranzi de la Institutul Teologic din Bucureşti. 
Profitând de relativul „dezgheț” şi liberalizarea din primele 
decenii ale regimului Nicolae Ceauşescu (1965-1989), a 
reuşit în intervalul 1975-1981 să-şi publice volumele 5-10 
ale Filocaliei, cursul de „Ascetică şi mistică” din 1947 
(publicat, ironie a Providenţei, în 1981 ca volumul 3 al 
unui manual de Teologie morală ortodoxă redactat de foşti 
săi colegi şi critici de la Sibiu sub coordonarea lui Nicolae 
Mladin, acum mitropolit al Ardealului) şi, mai cu seamă, 
extraordinara sinteză teologică neopatristică cuprinsă în 
cele trei volume (504 + 380 + 463 p.) din Teologia dog- 
matică ortodoxă apărute toate în 1978. Redactată pe baza 
cursurilor pe diverse teme speciale de dogmatică pentru 
doctoranzi, lucrarea aducea în ansamblul ei o nouă viziune 
metodologică duhovnicească asupra dogmelor şi o rescriere 
înnoitoare a unei serii întregi de capitole, începând cu 
atributele divine, trecând prin antropologie şi soteriologie 
şi sfârșind cu eshatologia. 

Pentru cine cunoaşte întreaga discuţie în jurul încercării 
sale din 1950-1952 de a readuce în actualitate temele ma- 
riologiei bizantine din secolul XIV, rezerva şi discreţia 
cu care e tratată apoi mariologia în sinteza publicată în 
1978 surprinde. Despre Maica Domnului preotul profesor 
Dumitru Stăniloae vorbeşte în doar unsprezece pagini din 
volumul 2 şi nouă pagini din volumul 3. În volumul al 
doilea”, mariologia apare ca în dogmaticile clasice drept 


54 PR. PROF. DR. DUMITRU STĂNILOAE, Teologia dogmatică ortodoxă 
pentru Institutele teologice, Bucureşti, 1978, vol. 1, p. 76-88. 

una din consecinţele hristologiei în secţiunea privitoare la 
„Definirea dogmatică a Persoanei lui lisus Hristos”. La 
capitolul „Implicaţiile uniunii ipostatice sau consecințele 
Întrupării Cuvântului” (p. 56-107), după „Comunicarea 
însuşirilor” (p. 57) şi după „Chenoza Fiului lui Dumnezeu 
prin Întrupare şi Cruce şi îndumnezeirea firii Sale ome- 
neşti” (p. 64), înainte de „Lipsa de păcat a Mântuitorului” 
(p. 88) şi „Lui Hristos I se cuvine o singură închinare, ca 
lui Dumnezeu” (p. 101), se vorbeşte drept a treia implica- 
ție a unirii ipostatice”” despre „Fecioara Maria, Născătoare 
de Dumnezeu” (p. 76-88). „Theotokia” Mariei exprimă, pe 
de o parte, faptul că Cel ce se naşte din ea ca om zămislit 
de la Duhul Sfânt este Dumnezeu, iar, pe de altă parte, este 
intim legată de calitatea ei de „Pururea Fecioară”. Se in- 
sistă asupra corespondenţei dintre eficiența lucrării Duhului 
Sfânt şi puritatea sau disponibilitate de dăruire totală a 
persoanei care se deschide acestei lucrări: în cel ce se predă 
pe sine voluptăţii impure, şi care ca atare nu e perfect lucid 
ŞI disponibil, puterea Duhului Sfânt nu poate copleşi legea 
naturală a naşterii, şi Cuvântul lui Dumnezeu nu-şi poate 
forma El Însuşi în mod suveran trupul Său. Fiindcă un 
astfel de trup, a cărui origine e marcată de plăcere, nu este 
deplin disponibil pentru spirit şi personalizat. Citând din 
Cuvântările mariologice ale lui Nicolae Cabasila, preotul 
Dumitru Stăniloae arată apoi că dacă Fecioara Maria a 
putut aduce prin puritatea/fecioria ei contribuția decisivă la 
întruparea ca om a Fiului lui Dumnezeu, aceasta se dato- 
rează faptului că ea singură a actualizat puterea de rezis- 
tenţă împotriva răului şi păcatului şi de realizare a ade- 
vărului, binelui/virtuții şi frumuseţii sădite de Dumnezeu 
la creație în natura umană, iar prin aceasta a condus la 
„împlinirea vremilor”. Deschizându-se deplin lui Dumne- 
zeu prin purtate, virtute şi sfinţenie, ea era unită cu Dum- 


55 Kenoza şi Theotokos ar fi mai mult „implicaţii”, iar îndumnezeirea şi 
lipsa de păcat „consecințe” ale unirii ipostatice. 

nezeu încă înainte să aibă loc în ea unirea Lui cu ea prin 
formarea din ea a naturii Sale umane. Alte câteva pagini 
sunt consacrate Maicii Domnului în volumul 3 la secțiunea 
consacrată „Eshatologiei particulare”, mai exact în capi- 
tolul 5 despre „Starea sufletelor între judecata particulară 
şi cea universală” (p. 301-350). După ce discută despre 
„2) sporirea în comuniunea cu Dumnezeu a sufletului celor 
decedați în credință” (p. 309 ş.u.), înainte de a trata despre 
„C) rugăciunile Bisericii pentru cei răposaţi şi starea su- 
fletelor în iad” (p. 322 ş.u.), despre „d) cinstirea sfintelor 
icoane” (p. 335 ş.u.) şi „e) moaştele sfinților, anticiparea 
incoruptibilității trupurilor înviate şi îndumnezeite, din 
veacul viitor” (p. 349 ş.u.), subcapitolul b) prezintă comu- 
niunea sfinților sau în formularea exactă „comuniunea 
drepţilor întreolaltă şi a Bisericii de pe pământ cu ei” 
(p. 312-322). Înaintea tuturor sfinţilor, prieteni ai lui Hristos, 
şi mai presus de toţi îngerii se află în cer Maica Domnului; 
în ca avem şi noi o inimă de mamă, de care Fiul ei ţine 
seama pentru că este nu numai „Maica Lui”, dar şi „Maica 
noastră”. Maica Domnului e în acelaşi timp „darul cel mai 
de preț făcut lui Dumnezeu de umanitate, cât şi un dar prin 
care Dumnezeu ne răsplăteşte cu nenumăratele ei daruri” 
(p. 317). Ea este şi prima creatură nouă înviată şi îndum- 
nezeită, deținând o poziţie unică atât în ierarhia existenței 
— deasupra tuturor creaturilor îndumnezeite unite cu Hris- 
tos, fără a fi identică cu Dumnezeu şi cu Hristos, întrucât 
este numai om şi tot ce are, are ca şi noi, deşi mai mult 
decât noi toţi, prin Dumnezeu —, cât şi în cultul Bisericii, 
în care i se dă o supravenerare (p. 319). Nu este comântu- 
itoare, pentru că nu poate fi pusă pe acelaşi plan cu lisus 
Hristos, şi orice 1 se cere, 1 se cere pentru că e în unire 
maxim posibilă cu Fiul ei, Izvorul propriu-zis a toată mân- 
tuirea şi ajutorul (p. 318). Slava sfinților şi a Maicii Dom- 
nului se reflectă și la Sfânta Liturghie în mirindele care-i 
reprezintă în jurul Agneţului care se preface în Trupul lui 
Hristos, şi care arată că ei pătimesc în cer îndumnezeirea 

în puterea şi continuarea morţii şi învierii lui Hristos 
(p. 320-321). 

Nici în „Dogmatica”, nici în vreun alt studiu publicat de 
preotul profesor Dumitru Stăniloae după ieşirea din închi- 
soare în 1963, nu mai este menționată mariologia bizantină 
din secolul XIV şi nu mai sunt citați în acest sens nici 
Grigorie Palama, nici Teofan al Niceei. Dorinţa de a nu 
mai redeschide vechea polemică din anii '50 l-a făcut să 
prefere discreţia şi rezerva. Mai ales că reprezentanţii neo- 
scolasticii cernăuțene, instalaţi nu doar la Sibiu, ci şi la 
Bucureşti (unde a ajuns după 1946 o parte din profesori 
de la Cernăuţi), nu i-au iertat niciodată abandonarea aces- 
tei tradiții teologice în favoarea inspirației neopatristice şi 
filocalice. 


Denunţarea „progresistă încă în 1989 a neopatristicii 
ca „teologism ” neobizantin reacționar — ultima reacție 
polemică a Cernăuţiului scolastic 


Un caz simptomatic pentru această adversitate neîmpă- 
cată şi durabilă care l-a însoțit tenace pe preotul Dumitru 
Stăniloae este — pe lângă ostilitatea canonistului sibian 
Liviu Stan, stabilit şi el la Institutul Teologic din Bucureşti 
în decembrie 1948, unde a activat până la pensionarea sa 
în august 1972 (decedând pe 1 aprilie 1972) — şi cel al 
apologetului şi prozatorului cernăuţean Petru Rezuş”*. 
În finalul unui masiv volum din 1989 în care şi-a adunat 


55 Petru Rezuş (1913-1995), studii teologice 1931-1935 şi doctorat la 
Cernăuţi în 1937, profesor de apologetică şi dogmatică la Academia Teo- 
logică din Caransebeș între 1938-1947, apoi profesor de teologie funda- 
mentală la Facultatea din Suceava (unde s-a refugiat cea de la Cernăuţi) 
între aprilie 1947 şi aprilie 1948, după care din 1948 şi până la pensionarea 
în 1974 a funcţionat ca profesor de teologie fundamentală la Institutul Teo- 
logic din Bucureşti, al cărei prorector a fost între 1949-1953 (semn că se 
afla în grațiile regimului Groza-Dej). Autor — pe lângă monografiile pu- 
blicate la Caransebeş între 1939-1946 — al unui important număr de studii 
de apologetică şi dogmatică de tip raţionalist strânse în volumul PR. PROF. 
PETRU REZUŞ, Teologia ortodoxă contemporană, Ed. Mitropoliei Banatului, 
Timişoara, 1989, 655 p. 

studiile de apologetică şi dogmatică de un ton raționalist 
programatic sub egida titlului pompos şi polemic Teologia 
ortodoxă contemporană, preotul profesor Petru Rezuş se 
delimitează în formule drastice de reprezentanţii teologiei 
neopatristice şi neobizantine pe care-i acuză de „teolo- 
gism” pervertit şi retrograd. Dar atacurile dure sunt cele 
cuprinse în eseul intitulat ironic „Actualitatea teologiei 
bizantine” (p. 633-643), textul său — redactat probabil ca 
reacție la publicaţiile preotului Dumitru Stăniloae din anii 
1975-1981 (Filocalii, Dogmatica şi Spiritualitatea orto- 
doxă) — fiind de fapt un virulent manifest împotriva teo- 
logiei bizantine şi o nemascată denunţare a inactualităţii el. 
Baza criticii lansate este disocierea specioasă de origine 
scolastică operată între „teologia bizantină” post-patristică 
şi „teologia patristică” a secolelor II-VIII. „Dogmatizată şi 
oficializată de Sinoadele Ecumenice”, teologia patristică 
face parte din „Sfânta Tradiţie” care este, alături de Sfânta 
Scriptură, „izvor al Revelaţiei divine” (p. 635). Această 
tradiție nu este însă un „muzeu”, ci un „proces” îndelungat 
de „valorificare soteriologică a doctrinei” în dialog perma- 
nent cu culturile contemporane fiecărei epoci. Dacă teolo- 
gia patristică a dobândit prin Sinoade un statut de „izvor 
al Revelaţiei”, nu acelaşi lucru s-ar putea spune, în opinia 
preotului Rezuş, despre teologia bizantină. La începuturile 
acesteia ar sta teologia ierarhică şi mistică a lui Dionisie 
Areopagitul, „care şi-a întemeiat doctrina pe neoplatonism”; 
„puţin remarcată în timpul vieţii sale”, ea va avea însă „un 
propagator în Sfântul Maxim Mărturisitorul”. Plecând de 
la acesta, teologia bizantină s-a dezvoltat în „două direcţi 
doctrinare”: una „raţională”, implicând efort de cunoaştere 
şi informare”, şi alta „mistică”, de interiorizare și trăire a 
adevărului; aceasta din urmă a fost agreată de monahi, 
„care fac apel mai mult la sentiment şi practică, asceză şi 
gnoză, mergând pe o cale a inimii sau a dragostei”. În timp 
ce „adevărații credincioşi năzuiesc spre conjugarea ambe- 
lor căi”, care ar fi fost şi „via aurea” a teologie bizantine 

(p. 636). Din nefericire, din pricina „situației teologice” în 
care s-a aflat lumea bizantină, „direcţia ascetică a luat o 
amploare deosebită” mai ales prin „doctrina isihasmului”. 
Adversar declarat al filozofiei antice, acesta respinge orice 
încercare de cunoaştere rațională (catafatică) a lui Dumne- 
zeu în favoarea „vederii inimii”; dar „nu este propriu-zis 
un apofatism, ci mai mult un «emotivism», marcat de 
iraţionalism, după cum învață Sfântul Grigorie Sinaitul 
(c. 1268-c. 1328), Sfântul Grigorie Palama (1296-1359) 
şi Sfântul Nicolae Cabasila (c. 1320-1371). Împotriva lor 
s-a ridicat cu argumente raţionale, umaniste, Varlaam din 
Calabria (1290-1348), dar victoria a rămas de partea :s1- 
haştilor” (p. 638), constată cu regret profesorul cernăuţean. 
Ramificaţiile isihasmului au pătruns şi în Ţările Române 
încă din secolul XIV, curentul isihast athonit manifes- 
tându-se din nou la Neamţ în secolul XVIII prin Paisie 
Velicikovski, mult după ce cultura bizantină a pierit odată 
cu căderea Constantinopolului, când începe la noi „etapa a 
doua” a influenţei culturale bizantine manifestate în vechea 
artă şi civilizație românească (p. 638-639). După acest 
excurs istoric, preotul Rezuş trece la obiectivul principal al 
consideraţiilor sale care-i vizează pe contemporani, față de 
care trage un semnal de alarmă: sunt „mulţi teologi și cer- 
cetători ai fenomenului bizantin deasupra cărora spiritul 
bizantin pluteşte încă şi astăzi, uneori fără o justă disociere. 
În acest sens, tot ce a fost sau s-a produs în Bizanţ este 
aprobat, nu numai marile figuri patristice, nu numai hotă- 
rârile Sfintelor Sinoade Ecumenice”. În loc să se limiteze 
la această „temelie doctrinară bizantină” sigură şi perenă, 
„se observă o tendință de deplasare a valorilor şi spre 
asceză, şi spre operele scriitorilor post-patristici, precum şi 
spre preferinţe unilaterale, subiective, ridicând la suprafața 
creştinismului numai valul mistic, irațional, al cutărui mare 
ascet patristice, athonit sau nemţean, ceea ce nu este în con- 
cordanță cu vechiul spirit bizantin, nici cu necesitățile spi- 
rituale religioase permanente ale credincioşilor”. Întreagă 

această literatură duhovnicească bizantină este „bună doar 
pentru lectură şi viață cuvioasă, fără a reprezenta doctrina 
adevărată”, fiindcă — suntem avertizați — „cei mai mult 
dintre aceşti «neobizantini» nu au o valabilitate ecumenică, 
nici nu o pot avea, ci sunt răspânditori de teologumene 
(păreri teologice)”. Cu toate acestea — şi aici aluziile iro- 
nice la scrisul preotului profesor Dumitru Stăniloae sunt 
limpezi —, „de o deosebită atenţie se bucură în Dogmatica 
ortodoxă actuală ultimul mare scriitor al Bisericii greceşti: 
Maxim Mărturisitorul [...] acesta a combătut monotelis- 
mul, a valorificat scrierile lui Dionisie Areopagitul şi a fost 
adept al neoplatonismului. Tot atât de renumiţi au devenit: 
SI. loan Klimax, Sf. Simeon Stilitul etc. După Sf. Maxim, 
teologii actuali, în criză de originalitate, trec şi la alţi scrii- 
tori bisericeşti de după Sinoadele Ecumenice, deci din 
secolele IX-XV, folosindu-se din plin şi exclusiv şi de 
Filocalia: Grigorie Palama, Simeon Noul Teolog, Grigorie 
Sinaitul, Nicolae Cabasila şi alţii. Aceștia au încercat să 
continue activitatea doctrinară a Sfintelor Sinoade Ecume- 
nice, dar toate «producțiile» lor sunt de luat numai cu titlu 
informativ de «teologumene», nu de «dogmăy»” (p. 640-641). 
Continuarea e pe același ton: „Admiraţia unor neofiţi pen- 
tru scriitori post-patristici şi ne-patristici este fără temeiuri 
obiective scripturistice şi tradiţionale. Aceştia nu reprezintă 
Ortodoxia” fiindcă „Ortodoxia nu poate fi redusă la învă- 
țătura unui Sfânt Părinte, cu atât mai puţin la învățăturile 
unor scriitori post-patristici, nici la însăilările «teologu- 
menale» a căror sevă este diluarea şi reluarea unor teme 
doctrinare de mult depășite”. În Ortodoxie, „autoritatea 
doctrinară supremă fiind Sinodul Ecumenic jure divino sub 
asistenţa Duhului Sfânt”, „poate tocmai de această absenţă 
a unui Sinod Ecumenic se bucură unii teologi inventivi, 
etalându-și părerile neconfirmate oficial” (p. 641). Toată 
această nostalgie bizantină şi neomedievalistă n-ar fi însă, 
în opinia sa, decât „o întoarcere falimentară spre trecut”, 
un anacronism revolut. Nu doar recursul la Dionisie Areo- 

pagitul, dar şi la Pascal, Barth, Rahner, Heidegger, Jaspers, 
Lossky şi la „alte nume şi ideologii existențialiste” este 
calificat drept „o naivitate teologică de diletant”, o „alie- 
nare” proprie „din fericire unor persoane” singulare. „Nere- 
prezentând decât părerile lor şi neangajând în nici un fel 
întreaga Biserică”, aceştia nu înțeleg că „Ortodoxia nu se 
reduce la asemenea «expuneri amatoriste»”, nici la nişte 
„teologumene (păreri teologice) fără gir ecumenic ale unor 
scriitori post-patristici” (p. 641). Ţinta atacurilor este 
transparentă şi în final, unde criticul nu se abţine să mai 
taxeze o dată „dogmaticile personale şi subiective cu pre- 
tenții de «originalitate»”, construite „din aşchiile şi pulbe- 
rea unor păreri teologice oarecare”. Verdictul asupra de- 
mersurilor teologhisirii neopatristice este pe cât de brutal, 
pe atât de incorect şi simplificator: „A acredita valoarea 
bizantină a unor scriitori post-patristici deasupra Sinoade- 
lor Ecumenice şi a-i utiliza cu obstinaţie, după Fi/ocalia, 
sau a te lega de nume cu rezonanță mistică şi existenţia- 
listă, înseamnă a te îndepărta de Ortodoxia adevărată, a te 
rândui pe frontierele doctrinei şi a propulsa ca «adevăr 
doctrinar» ceea ce nu este recunoscut ca atare de întreaga 
Biserică” (p. 642). Cei ce se încăpăţânează să practice acest 
tip de teologhisire monologică nu ar mai face teologie ade- 
vărată, ci „teologism”, demers echivalent cu „estetismul” 
artei neangajate. „Teologul «teologist» face teologie de 
dragul teologiei, de dragul inovației formale sau doctrinare”, 
„0 teologie originală cu orice preţ, desprinsă de viaţă, îne- 
cată în subtilităţi subiective”, „o teologie de turn de fildeş” 
şI de „speculație intelectuală exclusivă” şi „ermetică”, 
pentru că „subtilitățile subiective nu-l interesează decât pe 
teologul respectiv sau un cerc restrâns”. „Teologismul se 
pierde în hăţişul inextricabil al unor divagaţii şi confuzii 
specifice care nu sunt nici măcar «teologumene», adică pă- 
reri personale bazate pe dogmele Bisericii” (p. 645-646). 
În loc de a „căuta originalitatea cu orice preț”, teologii ro- 
mâni sunt insistent îndemnați să se refere doar la „origina- 


98 


—— 


litatea Revelaţiei divine” şi să fie „teologi contemporani”, 
practicând o „teologie actuală”, „vie şi slujitoare şi contri- 
buind cu mijloacele sale specifice la rezolvarea proble- 
melor ce-i stau în faţă” (p. 646). În opinia preotului Rezuş 
în 1989, o teologie „actuală”, în acelaşi timp „doctrinară”, 
„ecumenică” şi „interreligioasă”, precum şi dedicată „slu- 
Jirii” şi „problemelor societății contemporane” trebuia aşa- 
dar să ia locul teologhisirii neopatristice şi filocalice pro- 
movate de preotul profesor Dumitru Stăniloae stigmatizată 
drept „teologism” arbitrar şi subiectiv neautentic ortodox. 


Proiecte nefinalizate 


Rezerva mariologică a preotului Dumitru Stămloae în 
„Dogmatica” sa se explică aşadar bine pe acest fundal de 
ostilitate polemică din partea „colegilor” teologi fixaţi 
într-un alt tip de înţelegere şi practică a teologiei. Că preotul 
Dumitru Stăniloae n-a abandonat însă mariologia o arată 
ultimul său articol pe această temă publicat în 1980” şi 
care tratează despre „Maica Domnului în Prologul Evan- 
gheliei de la Luca”. Tonalitatea este însă aici una extrem 
de diferită. Deşi publicat la rubrica „Probleme interconfe- 
sionale”, textul nu este un studiu erudit şi polemic, ca ace- 


” Într-unul din numerele cu tematică misionară ale revistei Ortodoxia 
din acea perioadă dedicat „Maicii Domnului”, an 30, nr. 3/1980. Alături 
de un inspirat eseu literar introductiv semnat de ARHIM. BARTOLOMEU 
V. ANANIA, „Fie!” (p. 437-442), numărul cuprinde următoarele studii: 
PR. PROF. DUMITRU STĂNILOAE, „Maica Domnului în Prologul Evangheliei 
de la Luca” (p. 443-453), PR. PROF. CONSTANTIN GALERIU, „Maica Domnu- 
lui Povăţuitoarea” (p. 454-468), PR. PROF. ILIE MOLDOVAN, „Învățătura 
Sfintei Scripturi despre Fecioara Maria şi implicaţiile ei religios-morale. 
Obiecţiuni şi răspunsuri” (p. 469-491), PR. PROF. EMILIAN CORNIȚESCU, 
„Temeiuri ale preacinstirii Maicii Domnului în Vechiul Testament” 
(p. 492-500), DRD. DUMITRU PINTEA, „Învățătura Sfinţilor loan Damaschin 
despre Maica Domnului” (p. 501-520), PR. PROF. ENE BRANIȘTE, „Cinstirea 
Maicii Domnului în cultul ortodox şi formele ei de exprimare” (p. 521-533) 
şi PR. PROF. N. BUZESCU, „Panaghia Theotokos în imnologia Mineielor” 
(p. 534-553). 

lea din anii '50, ci o profundă meditaţie teologică asupra 
episodului Bunei Vestiri oglindit în prologul lucanic, şi co- 
mentat plecând de la Omiliile mariologice ale lui Nicolae 
Cabasila şi imnele Sfântului Efrem Sirul citate abundent. 
Impresia generală — ea rămâne să fie confirmată sau infir- 
mată de o cercetare în arhiva preotului Stăniloae — este 
că avem de-a face cu un fragment dintr-o viață teologică a 
Maicii Domnului sub forma unei suite de meditații teologii 
la principalele ei episoade din perspectiva literaturii şi 
imnografiei patristice şi bizantine, menţionată undeva în 
amintirile fiicei sale, Lidia Stăniloae Ionescu, ca fiind pe 
lista proiectelor sale în anii '80** (p. 328). 

Din diverse motive, ţinând probabil atât de consacrarea 
sa redactării sintezelor originale, cât şi de evitarea redes- 
chiderii unei polemici neplăcute derulate pe fundalul sum- 
bru al „obsedantului deceniu”, preotul profesor Dumitru 
Stăniloae a lăsat pe lista proiectelor abandonate şi traduce- 
rea şi comentarea promisă în 1952 a tratatului mariologic 
al lui Teofan al Niceei atât de răstălmăcit în focul polemicii 
de către contestatarii „cernăuţeni” ai mariologiei bizantine. 
Doar cunoaşterea textului acestuia — ignorat de altfel cu 
desăvârşire de „cernăuţeni”, care-i criticau gândirea exclusiv 
pe baza citatelor date în studiile sale de preotul Dumitru 
Stăniloae (singurul din România care se afla în posesia 
dificil accesibilei sale ediţii din 1935 publicate de asump- 
ționistul Margin Jugie, care-i forţa însă interpretarea în sens 
romano-catolic) — ar fi putut tranşa disputa mariologică 
neașteptată dintre teologii români. 

Disputa internă era însă un efect colateral al vehementei 
polemici anticatolice purtate cu insistenţă în anii '50 în 
toate Bisericile Ortodoxe din ţările comuniste aflate în sfera 
de influenţă a Uniunii Sovietice, şi patronată de aceasta şi 
de regimurile lor satelit ca parte a războiului ideologic îm- 
potriva Occidentului „capitalist” şi „imperialist”. Din acest 


5 Cf. supra n. 10, p. 328. 

Occident inamic făcea parte şi papalitatea. Confruntat cu 
ravagiile secularizării şi ale conflictului ideologic care sfâ- 
şiase umanitatea în blocuri rivale aflate în permanenţă pe 
punctul declanşării unui război devastator, Vaticanul re- 
lansase prin Pius XII mariologia drept temă inspiratoare a 
unei renaşteri spirituale a creştinismului atât dogematizând 
Asumpţia corporală a Fecioarei Maria, cât şi proclamând 
regalitatea ei. Aceste gesturi oficiale ale Vaticanului nu erau 
însă decizii spontane, impuse de conjunctură, ci fuseseră 
extrem de intens pregătite atât la nivelul credincioşilor, cât 
ŞI prin numeroase studii savante ale teologilor. Toate aces- 
tea creaseră climatul spiritual şi intelectual care a susținut 
şi promovat actele solemne ale papilor. 


Martin Jugie şi instrumentalizarea 
apologetică a mariologiei bizantine... 

Un rol special în planul pregătirii teologice l-au jucat 
cercetările laborioase ale întregii tradiţii mariologice a 
Bisericii atât răsăritene, cât şi latine întreprinse timp de 
aproape o jumătate de secol de asumpționistul Martin Jugie 
(1877-1954). În zeci de articole, publicate începând din 
1910 mai ales în periodicul asumpţioniştilor Echos d'Orient, 
completate cu editarea în 1922 şi 1925 în seria Patrologia 
Orientalis a unei serii de omilii mariale bizantine necunos- 
cute, iar în 1935 a discursului-tratat al lui Teofan al Niceei, 
Jugie scanase practic întreaga tradiție răsăriteană a mario- 
logiei în căuiarea de temeiuri atât pentru dogma papală a 
Imaculatei Concepții din 1854, cât şi pentru dogmatizarea în 
pregătire a Asumpţiei corporale. Preotul profesor Dumitru 
Stăniloae cunoştea atât articolele din Echos d'Orient, cât şi 
edițiile autorilor mariali bizantini, precum şi schița de sin- 
teză asupra „Imaculatei Concepții în Biserica Greacă” pu- 
blicată în 1922 sub forma unui amplu articol (88 de coloane) 
din eruditul Dictionnaire de la Theologie Catholique. Date 
fiind însă dificultățile de informare rapidă din anii războ- 
iului şi întreruperea apoi totală a oricăror contacte intelec- 

tuale cu Occidentul după instaurarea regimului comunist, el 
n-a mai putut cunoaşte şi utiliza la data redactării studiilor 
sale din 1950 şi 1952 cele două monumentale sinteze pu- 
blicate de Martin Jugie despre Asumpţie în 1944 şi despre 
Imaculata Concepţie în 1952. Imposibilă în anii '50 pentru 
preotul Stăniloae, pe care l-ar fi motivat şi mai mult în 
delimitările sale față de mariologia romano-catolică, parcur- 
gerea acestor masive lucrări este esențială pentru istoricul 
ideilor, ca şi pentru oricine este interesat în înţelegerea cât 
mai exactă a tabloului: general pe al cărui fundal s-au des- 
făşurat la începutul anilor '50 ai secolului trecut cele două 
polemici mariologice din revista Ortodoxia. 


„... în sprijinul Asumpției imortaliste 


În 1944, asumpţionistul francez publica la editura Vatica- 
nului un monumental studiu istoric şi doctrinar de 750 de 
pagini despre „moartea şi asumpţia Sfintei Fecioare”. 
Dacă primele două părți aveau un caracter pozitiv şi istoric 
urmărind tema, pe de o parte, în Scriptură (cu accent pe 
Apocalipsa 12), în literatura apocrifă şi în tradiția patris- 
tică până la sfârşitul secolului LX, iar, pe de altă parte, în 
teologia atât răsăriteană, cât şi latină din secolul X şi până 
în secolul XX, ultima parte a studiului are caracter teologic 
speculativ şi constituire reflecția personală a istoricului 
asupra „misterului Asumpţiei Fecioarei”. Stagnarea înre- 
gistrată în teologia latină în ce priveşte doctrina Asumpţiei 
începând din secolul XVI s-ar datora, potrivit lui Jugie 
(cf. p. VII-VIII şi 2-4), faptului că nu s-au separat net cele 
două chestiuni distincte reprezentate, pe de o parte, de 
„moartea” Fecioarei Maria, iar, pe de altă parte, de „Asump- 
ţia ei la cer cu trupul și sufletul”. Dacă din punct de vedere 
istoric ele s-ar afla pe acelaşi plan, pentru nici una din ele 
negăsindu-se date clare și explicite nici în Scriptură, nici 

în tradiția primelor secole, din punct de vedere teologic 
Asumpţia Fecioarei ar avea un avantaj clar asupra faptului 
morții ei trupeşti: spre deosebire de moarte, Asumpţia e o 
doctrină implicată de şi aflată în conexiuni necesare atât cu 
maternitatea ei divină, cât şi cu celelalte privilegii cu care 
a fost înzestrată de Fiul ei, şi în primul rând cu Imaculata ei 
concepție („Asumpţia e conținută în Imaculata Concepţie 
ca efectul în cauză”; p. 499). „A murit de fapt Maria?” este 
aşadar atât o problemă istorică, cât şi una teologică. Pozi- 
ua lui Martin Jugie este că, „în ciuda opiniei comune de 
multă vreme în Biserică, problema istorică e departe de a 
fi rezolvată” (p. 2—3), iar „din punct de vedere teologic e o 
chestiune care rămâne obscură” (p. VIII) şi „de altfel este 
o problemă cu totul secundară şi nu are un caracter dogma- 
tic” (p. 3). Din contră, teologic vorbind, este mult mai pla- 
uzibilă „ipoteza că, imaculată de la conceperea ei, Maica 
Domnului n-a murit de fapt, deşi a avut trup pătimitor şi 
muritor, ca şi Fiul Ei, ci a trecut uşor, neîmpiedicat, la viaţa 
preaslăvită şi nemuritoare, cum ar fi făcut şi Adam dacă 
n-ar fi păcătuit”. Mai mult decât o ipoteză, aceasta ar fi 
pentru Maria „un privilegiu, la care-i dădea un drept strict 
imaculata ei concepere și a putut să-i fie acordat aşa cum 
va fi acordat şi drepţilor ce vor fi în viaţă la a Doua Venire 
a Domnului”. Precis definit, „misterul Asumpţiei înseamnă 
că Maria, Maica Domnului, imaculată în conceperea ei, se 
află vie în cer cu trupul şi sufletul ei preaslăvite încă de la 
plecare ei de pe acest pământ” (p. 3). 

Eruditul asumpţionist francez este nevoit să constate însă 
alături de tăcerea totală a primelor secole şi diversitatea 
teoriilor formulate despre sfârşitul ei în literatura apocrifă 
şi patristică. Există astfel texte care afirmă că Fecioara 
Maria a murit pur şi simplu ca şi ceilalți oameni, fără a 
vorbi despre învierea ei, deşi spun că se află acum în cer; 
altele susţin că Maria a murit şi trupul ei a fost transportat, 
fie în raiul pământesc, fie în alt loc, unde e păstrat până la 
învierea generală (o semiasumpţie sau dublă asumpţie, în 

etape); iar pentru altele Fecioara Maria a fost ridicată mi- 
raculos la cer, unde are parte de o nemurire provizorie, ca 
Enoh sau Ilie. Toate aceste teorii ar fi însă insuficiente şi 
n-ar reflecta exact „misterul Asumpţiei” Fecioarei, pe care 
doar îl sugerează textele care susţin fie că Fecioara Maria 
a murit, dar a înviat îndată şi a fost luată la cer de Fiul ei 
după exemplul Său (viziunea autorilor patristici şi bizan- 
tini răsăriteni), fie că a fost preaslăvită şi ridicată trup şi 
suflet la cer îndată după plecarea ei de pe pământ. Mario- 
logia „asumpționistă” a lui Martin Jugie este aşadar şi una 
„imortalistă”, savantul romano-catolic francez încercând 
să demonstreze „nemurirea de fapt a Maicii Domnului” 
(p. 525-582). În opinia sa, deşi au avut ambii un trup păti- 
mitor şi muritor, urmare a căderii lui Adam, totuşi având 
ambii parte de o zămislire inocentă şi imaculată de păcatul 
adamic ereditar, atât Maria, cât şi lisus cel mai probabil 
n-au putut fi supuşi bătrâneţii şi nu puteau muri decât de 
moarte violentă (p. 555-559). Asimilându-și real moartea 
mântuitoare a lui lisus prin compătimirea ei la picioarele 
crucii de pe Golgota, Maria avea un motiv în plus pentru 
care nu mai trebuia să moară, moartea Fecioarei fiind în 
ultimă instanță incompatibilă atât cu maternitatea e: divină, 
cât şi cu cea spirituală față de credincioşi. Având însă un 
drept la nemurire bazat pe imaculata ei concepere, pleca- 
rea Mariei la cer fără a mai trece prin moarte ar fi singura 
doctrină coerentă cu ansamblul revelației creştine. Reco- 
mandarea făcută de asumpționistul francez magisteriului 
papal este să definească ca dogmă şi adevăr de credinţă 
revelat Asumpţia în acest sens imortalist fără să se pronunțe 
asupra faptului morţii Mariei, care trebuie să rămână la 
rangul de simplă „părere evlavioasă” (senfentia pia) (p. VIII). 
Deşi nu a apărut decât târziu în mod explicit în tradiția 
Bisericii, presupusă de demnitatea ei de Regină a îngerilor 
şi a sfinților, doctrina imortalistă a Asumpției ar fi cuprinsă 
și revelată „implicit” în dogma Imaculatei Concepții care 
constituie, aşadar, baza ei teologică ultimă (p. 623 ş.u.). 

„. în sprijinul Imaculatei Concepții 


Nu este deloc întâmplător deci că Martin Jugie şi-a în- 
cheiat cariera teologică în 1952 cu o monografie simetrică 
despre Imaculata Concepţie în Scriptură şi tradiţia răsări- 
teană“l în care îşi propune să demonstreze două teze. Mai 
întâi, că, deşi Scriptura nu conţine afirmaţii explicite echi- 
valente dogmei din 1854, aceasta ar fi conținută implicit 
în cele două salutări adresate Mariei de către arhanghelul 
Gabriel (chaire kecharitomene; Lc 1, 28) şi de către Eli- 
sabeta (eu/ogemene,; Lc 1, 42), starea de har şi sfinţenie 
actuală pe care o presupun acestea implicând absenţa din 
Maria a păcatului originar. lar, în al doilea rând, că ea ar fi 
implicită la aproape toți Părinții greci şi bizantini. Cu puţine 
excepţii (Origen, Grigorie din Nazianz și alți câţiva), în loc 
să spună negativ că n-a avut păcatul strămoșesc — a cărui 
teorie a fost făcută doar în Apus de Augustin ( 430) ca 
răspuns la erezia pelagiană, necunoscută în Răsărit —, o 
afirmă atunci când o proclamă „Preasfânta” (Panaghia) şi 
o aseamănă cu Eva înainte de căderea în păcat. După 431, 
oscilaţiile iniţiale ale unor Părinţi, care i-au atribuit Mariei 
nedesăvârşiri consistente (pe urmele lui Origen, care credea 
că lângă Crucea Fiului său aceasta s-ar fi îndoit o clipă de 
divinitatea Lui), i-au luat locul celebrări unanime ale sfin- 
ţeniei ei maxime. În secolul VII, apare şi sărbătoarea ză- 
mislirii ei minunate din părinți sterpi celebrată pe 9 de- 
cembrie şi exaltată în termeni hiperbolici de omileţi şi 
imnografi din secolele VII-IX cum au fost Andrei Cretanul, 
patriarhul Gherman 1 al Constantinopolului, loan Damas- 
chinul, loan al Eubeei, Teodor Studitul, patriarhul Fotie sau 
monahul ignatian Teognost (la care afirmarea zămislirii ei 
neprihănite ar atinge „o precizie latină”). În paralel există 
însă şi o serie de reprezentanţi ai unei opinii inspirate 
dintr-o afirmaţie a lui Grigorie din Nazianz (care vorbeşte 
de o purificare prealabilă a sufletului şi trupului Mariei 

înainte de a deveni Maica Domnului) şi potrivit căreia Fe- 
cioara Maria s-ar fi născut cu păcatul originar de care a 
fost curăţită abia la Buna Vestire odată cu Întruparea. Din 
spirit polemic antilatin, această teză a devenit poziţia ofi- 
cială a mariologiei ortodoxe în epoca modernă. Aceasta 
deşi ea nu se spriţină decât pe patru-cinci nume secundare 
din epoca patristică şi e în contradicţie flagrantă atât cu 
textul și contextul salutărilor Mariei din Luca 1, cât şi cu 
întreg cultul bizantin care nu încetează să o aclame pe 
Fecioara Maria ca Preasfânta (Panaghia) şi Preaneprihănita 
(Panamomos). Cu alte cuvinte, „nu ne-ar rămâne decât să 
ne dorim să dispară spiritul polemic şi Răsăritul disident 
să revină în cele din urmă la unitatea catolică” (p. 477). 
Fiindcă dogma papală din 1854 n-ar face altceva decât să 
exprime un adevăr afirmat în expresii echivalente şi în 
concertul aproape unanim al marilor oratori bizantini din 
secolele VII-XV. Un spațiu amplu e rezervat de Jugie 
mariologiei bizantine din veacul XIV; pagini consistente 
preluate din studiile și prefeţele la ediţiile anterioare sunt 
dedicate discuţiei textelor marniale ale lu Grigorie Palama 
(p. 225-239), Teofan al Niceei (p. 240-246) şi Nicolae 
Cabasila (p. 246-263), dar şi mai puţin cunoscuţilor Isidor 
Glabus (p. 263-274), Dimitrie Kydones (p. 275-281), Iosif 
Vryenios (p. 292-298) şi, mai ales, „ultimului şi celui mai 
mare dintre toți”, Ghenadie Scholarios (p. 301-307), primul 
patriarh sub turci, care „învaţă acest privilegiu marial cu o 
precizie scolastică”. 

Pentru asumpţionistul tomist francez, „nici un scriitor 
bizantin n-a vorbit mai bine despre Preasfânta decât Grigorie 
Palama” (p. 226). Respingând opinia că Fecioara Maria ar 
fi fost purificată de păcatul ereditar abia la Buna Vestire, 
acesta vorbeşte atât de o purificare treptată a umanității 
prin intermediul alegerilor operate de-a lungul generaţiilor 
de la Adam până la Ioachim şi Ana, cât şi de o intervenţie 
specială a lui Dumnezeu la zămislirea sa din părinți sterili. 
Deşi s-a născut din părinţi trupeşii sub legea comună a 

procreaţiei, şi a avut astfel o natură umană ca „a noastră, 
Maria a fost însă şi o creatură „nouă”, comparabilă cu omul 
originar, cu Adam înainte de cădere, ale cărui icoană şi 
frumuseţe arhetipală Fecioara le-a alcătuit pe pământ, unde 
a devenit un tablou al tuturor virtuților. Puritatea şi sfinţenia 
ei desăvârşite încă înainte de Întrupare — fiindcă la Buna 
Vestire a primit doar un „adaos” de curăţie şi sfințire — le 
demonstrează pentru Palama primirea, intrarea şi viaţa ei 
isihastă de la trei la treisprezece ani în Sfânta Sfintelor 
templului de la Ierusalim. Hrănită aici de îngeri cu hrana 
paradiziacă, cea care l-ar fi ferit pe Adam de moarte, ea 
n-ar fi trebuit să moară. La adormirea ei, a cedat doar o 
clipă naturii umane muritoare, ca şi Fiul ei dumnezeiesc, 
din cauza lui Adam şi din solidaritate cu acesta, dar corpul 
ei a fost ridicat de Hristos în cer înviat împreună cu sufletul 
ei preacurat şi atotsfânt. Poziţia ei specială de „hotar între 
creat şi necreat” face din Maica Domnului şi muijlocitoare 
prin excelenţă a tuturor harurilor dumnezeiești atât pentru 
îngeri, cât şi pentru oameni. „Nici un bizantin înaintea lui 
n-a exaltat mai înalt această mijlocire”, „nimeni nu i-a dat o 
extindere mai mare” (p. 236). Universul întreg fiind creat 
pentru Întruparea lui Hristos, toate au fost create pentru 
apariția Fecioarei Maria, care devine scopul creaţiei. Dacă 
nimeni nu vine la Tatăl decât prin Fiul, nimeni nu vine la 
Fiul decât prin Maica Domnului. Aşa se facă că, în ciuda 
„omfalopsihismului” său isihast şi a „fotianismului” său 
pnevmatologic, condamnabile pentru tomistul strict care a 
fost Martin Jugie“, asumpţionistul francez conchide că 
„doctrina sa mariologică nu poate decât să atragă simpatiile 
tuturor celor ce au la inimă gloria Fecioarei” (p. 240). 


Cl Critica severă a „palamismului” ca „erezis” de către MARTIN JUGIE în 
articolul său „Palamas Gregoire” din Dictionnaire de Theologie Catholique 
XI, 2, 1932, col. 1735-1776, a provocat reacția neopalamită a preotului 
DUMITRU STĂNILOAE în monog/afia sa Viața şi învățătura Sfântului Grigo- 
rie Palama cu trei tratate traduse, Sibiu, 1938, şi a lui VLADIMIR LOSSKY în 
sinteza sa Essai sur la theologie mystique de | 'Eglise d'Orient, Paris, 1944. 

Discipol al lui Palama, Teofan al Niceei dezvoltă neîn- 
trecut şi cu „expresii îndrăzneţe” locul şi rolul Fecioarei 
Maria de mijlocitoare universală după şi alături de Mijlo- 
citorul universal într-o viziune cosmică de anvergură 
maximă: prima în ierarhia ființelor după Hristos, Maica 
Domnului este Regina, dar şi centrul şi inelul de legătură 
al întregii creații, „gât” al Trupului tainic al lui Hristos 
prin care acesta distribuie creaturilor toate darurile Sale. 
Atenţia lui Jugie este îndreptată însă aici asupra originii 
Fecioarei care, fiind plasată de Teofan atât de sus, este 
exclus să fi fost contaminată de păcatul strămoșesc. Din 
faptul că Teofan afirmă explicit participarea Duhului Sfânt 
la zămislirea şi venirea ei minunată la existenţă, savantul 
asumpţionist crede că mitropolitul bizantin ar învăţa „un 
echivalent al învățăturii catolice despre Imaculata ei con- 
cepție” (p. 245-246). 

Un spaţiu şi mai larg e acordat de Jugie prezentării ideilor 
din discursurile mariale (pe care le-a şi editat în 1925) ale 
lui Nicolae Cabasila, pe care îl vede „între cei mai iluştri 
reprezentanți ai teologiei mariale la bizantini” (p. 246). 
„Mai mult disertaţii teologice decât piese de retorică”, dis- 
cursurile sale mariale pun în relief pe rând sfinţenia ori- 
ginară şi impecabilitatea absolută ale Fecioarei Maria (La 
Naştere), cooperarea ei la mântuirea neamului omenesc 
(La Buna Vestire) şi culminația planului lui Dumnezeu şi 
capodopera lucrărilor sale (La Adormire). Motivul funda- 
mental la care Cabasila revine mereu e acela că Maria e 
„omul prin excelenţă”, tipul ideal al umanităţii, singura 
care a realizat ideea divină de om. Aşa cum grădina există 
pentru pom, tot aşa şi lumea există pentru Fecioara Maria. 
Dar, aşa cum repetă Cabasila, Fecioara a realizat aceasta şi 
a atins sfinţenia şi puritatea maxime fără să primească ab- 
solut nimic în plus față de Adam şi ceilalți oameni — deci 
fără nici un „privilegiu” extraordinar, cum susține mario- 
logia Imaculatei Concepții —, pentru că altfel Dumnezeu 
ar fi fost părtinitor şi nedrept. A evitat singură păcatul şi a 

rămas mereu aproape de Dumnezeu valorificând exclusiv 
puterile spre bine sădite în natura umană. „Vrând să evi- 
denţieze virtutea personală a Fecioarei, Cabasila pare să 
compromită gratuitatea absolută a harului şi independența 
suverană a lui Dumnezeu în distribuirea lui” şi se apropie 
de o poziţie eronată doctrinar, unele din consideraţiile sale 
părând să aibă „o savoare semipelagiană, sau chiar pelagi- 
ană” (p. 248-249)?. Cu excepţia acestei „erori”, ideea lui 
Cabasila e perfect justă. Sfinţenia absolută a Fecioarei era 
cerută de dreptatea şi onoarea lui Dumnezeu Creatorul, 
Care nu putea realiza planul reformării creaturii fără un 
ajutor creat demn de el şi nu putea înfăptui unirea celor 
două naturi, divină şi umană, înainte ca fiecare să-şi mani- 
feste separat integritatea originară. Fecioara Maria e, aşadar, 
prima şi singura făptură omenească lipsită de orice păcat, 
de o puritate şi frumuseţe maxim posibile, care L-au făcut 
pe Dumnezeu Însuşi să se îndrăgostească de ea şi să se 
întrupeze din ea. Numai atingând deja culmea sfinţeniei a 
putut deveni Mamă a lui Dumnezeu, de aceea şi Cabasila 
critică, asemenea lui Palama, teoria curăţirii ei abia la Buna 
Vestire (unde n-a fost o curăţire, ci un „adaos de haruri”) 
invocând aducerea şi intrarea ei în Sfânta Sfintelor. La 
Buna Vestire, Duhul Sfânt i-a dăruit nemișcarea în bine şi 
contemplarea nemijlocită a lui Dumnezeu — stări eshato- 
logice pentru Cabasila —, iar ea a conlucrat la realizarea 
întrupării Fiului lui Dumnezeu, pe de o parte, prin sfinţe- 
nia, frumuseţea şi puritatea ei maximă, pentru care a şi fost 
aleasă de Dumnezeu şi L-a atras pe pământ, iar, pe de altă 


42 Împotriva acestei pretinse tendințe „pelagiene” în mariologia bizantină, 
care ar accentua unilateral sfințenia dobândită a Fecioarei în detrimentul 
harurilor primite anterior oricăror merite personale, ar reacţiona în secolul XV 
Ghenadie Scholarios. În ciuda admiraţiei sale față de Toma d'Aquino, 
patriarhul bizantin nu-l urmează pe Toma, care în mariologie a fost un 
adversar al Imaculatei Concepții. Scholarios ar accentua corect şi „cu pre- 
cizie scolastică” rolul harului infuz, actual şi habitual în sfinţenia Fecioarei, 
a cărei neprihănită zămislire o afirmă, precum şi faptul că a continuat să se 
ridice la o sfințenie tot mai mare până la sfârşitul vieţii ei (p. 304-307). 

parte, prin consimțământul lhbertăţii dat la opera Sfintei 
Treimi. A fost apoi mereu lângă Fiul ei, suferind cu EI 
lângă cruce şi trecând prin tot ceea ce a trecut EI, deci 
inclusiv prin moarte; dar îndată după moarte cerul a primit 
trupul ei duhovnicesc, pentru ca astfel Mama să fie unită 
cu Fiul, tronul cu Împăratul, iar raiul cu Pomul Vieţii. 

După atâtea avântate pledoarii, conchide Jugie, „s-ar fi 
putut crede că învăţătura despre sfințenia perpetuă și-a câş- 
tigat definitiv drept de cetate în Biserica greacă” ortodoxă. 
Istoricul se vede nevoit să constate însă „un fenomen stra- 
niu”, și anume că „un mare număr de teologi moderni 
neagă cele afirmate de cei vechi şi se declară adversari ai 
Imaculatei Concepții. Odată cu veacul XVI începe să cur- 
cule în mediile răsăritene o nouă doctrină. Predicatori Şi 
teologi nu se tem să avanseze ideea că Preasfânta a fost 
zămislită în păcatul originar ca şi ceilalți oameni şi n-a fost 
curățită de această întinare decât în clipa când a devenit 
Mama Mântuitorului, atunci când Duhul Sfânt a coborât în 
ca. Spre sfârşitul secolului XVII doctrina Imaculatei Con- 
cepții e deja rânduită de polemişti între. inovațiile latine 
care trebuie respinse” (p. 311). În 1854, cu ocazia definirii 
ei solemne de Pius IX, din toată lumea ortodoxă s-au ridi- 
cat proteste împotriva „noii dogme «inventate» de Biserica 
papistaşă”, deşi primul document oficial în care apare 
trecută între divergențele care împiedică unirea dintre cele 
două Biserici este abia Enciclica patriarhului ecumenic 
Antim VII din 1895 prin care răspunde invitaţiei la unire 
adresată de papa Leon XIII prin enciclica sa Praeclara 
gratulationis (20 iunie 1894) (ibid.). La întrebarea „Cum 
anume o Biserică atât de mândră de trecutul ei şi care vor- 
beşte atât de des de neschimbabilitatea ei a putut rupe în 
acest punct cu tradiţia veche şi să condamne prin glasul unui 
mare număr de teologi şi al întârului ei ierarh o doctrină 
învățată paşnic în toată perioada bizantină?” (p. 311-312), 
Jugie recunoaşte că răspunsul nu este uşor şi că e vorba de 
„cauze multiple”. 

Mariologia ortodoxă postbizantină 
— polemici şi polarizări 


Pe primul loc eruditul asumpţionist evidenţiază para- 
doxala „ignoranță a tradiţiei bizantine care se remarcă la 
înşişi cei care trebuiau să fie depozitarii şi apărătorii ei”. 
Teologii greci n-ar fi cunoscut majoritatea „mărturiilor 
favorabile Imaculatei Concepții” din epoca bizantină, măr- 
turii prezente „în piese inedite sau publicate abia în seco- 
lele XIX şi XX”. Şi tomistul Martin Jugie nu ezită să pună 
însă degetul pe rana deschisă a teologiei ortodoxe moderne 
din epoca dificilă care a urmat în Răsărit căderii Constan- 
tinopolului în 1453€: „În loc să descifreze manuscrisele 
înaintaşilor lor, marea lor majoritate aşteptându-şi încă un 
editor, grecii au luat calea Occidentului în căutarea unei 
instrucţii pe care nu o găseau la ei.” În universităţile de 
acolo s-au familiarizat fie cu învățăturile protestante ostile 
oricărei mariologii, fie cu refuzul multor teologi scolastici 
de a accepta Imaculata Concepţie (pe urmele lui Toma 
d” Aquino). Apoi, pe măsură ce papalitatea a început să 
apere şi să susțină această doctrină, ea ar fi fost refuzată de 
Răsăritul „disident” în primul rând pentru că se bucura de 
favoarea papilor, deci din „spirit de contradicţie” (p. 314); 
aşa cum criticile împotriva dogmei din 1854 vizau mai 
ales „infailibilitatea doctrinară a succesorului lui Petru” 
(p. 315). S-a ajuns astfel să se susţină în Răsăritul orto- 
dox „coexistența” în Fecioara Maria în acelaşi timp a sfin- 
țeniei personale celei mai înalte şi a păcatului originar, 
afirmându-se atât că Maria a avut întinarea păcatului ori- 
ginar, de care n-a fost curățită decât la Buna Vestire, cât şi 
că ea fost plină încă din cea mai fragedă pruncie, ba chiar 
de la sânul mamei, de Duhul Sfânt şi de darurile Lui 


“ Drama teologiei ortodoxe din secolele XV-XX fusese amplu şi auto- 
critic etalată în masiva investigaţie demistificatoare a preotului profesor 
Gheorghi Florovsky (1893-—1979), Puti russkogo bogoslovie [Căile teolo- 
giei ruse], Paris, 1937. 

(p. 315)%. O astfel de teorie sfidează logica şi ca atare 
„nu face cinste ştiinţei teologice a celor ce au adoptat-o”. 
Pentru că ar însemna mai întâi a o face pe Fecioara Maria 
înaintea Bune: Vestiri inferioară îngerilor, ba chiar şi lui 
Ioan Botezătorul care a fost sfințit în sânul mamei lui, pre- 
cum şi pruncilor botezați îndată după naștere; iar, în al doi- 
lea rând, ar veni în contradicție directă cu cultul Bisericii 
bizantine şi îndeosebi cu sărbătoarea aducerii şi intrării 


Mariei în sfânta sfintelor Templului din Ierusalim (p. 325). 


... polemici 


Patriarhul Nikon (1652—1666) a inițiat o amplă reformă 
a cărților de cult slavone din Rusia pe care le-a revizuit 
după model grecesc. În cadrul acestei acțiuni a tradus și 
comentariul liturgic al protopopului cretan loan Nathanael 
(publicat la Veneţia în 1574), în care acesta susţinea teoria 
purificării Fecioarei Maria de păcatul originar abia la Buna 
Vestire. Faptul a fost sesizat de „vechii credincioși” ruşi, 
care se opuneau reformelor lui Nikon, care prin memoriul 
din 1666 scris de protopopul Nikita Dobrinin au reacţionat 
printre altele şi la „erezia” calomnierii Maicii Domnului ca 
supusă păcatului originar. „Vechi-credincioşii” au fost con- 
damnaţi de Sinodul moscovit din 1666-1667, dar polemica 
a reizbucnit nu după mult timp provocată de reacţiile sus- 
citate de hegemonia intelectuală la Moscova a teologilor şi 
episcopilor kieveni. Aceştia din urmă susțineau atât faptul 
că sfințirea Darurilor euharistice se face la cuvintele de 
instituire („Luaţi, mâncaţi...”), cât şi absenţa păcatului 
originar în Fecioara Mana. Pentru combaterea acestor opi- 
ni interpretate ca inovaţii latinizante, patriarhul Dositei II 
al Ierusalimului (1678-1709) a trimis la Moscova pe fraţii 


4 Toate opiniile exprimate în Biserica greco-rusă din secolul XVI până 
în secolul XX sunt inventariate de Martin Jugie atât în partea a IIl-a a 
monografiei sale din 1952 (p. 317-471), cât şi în articolul din 1922, 

S Oricum, „logica nu este întotdeauna punctul tare al teologilor răsări- 
tent” (p. 381). 

Joanichie şi Sofronie Leichoudis. În 1690, un sinod ţinut la 
Moscova a anatemizat solemn toate inovațiile latinizante 
ale teologilor ucraineni şi cărțile în care apăreau, iar în 
1699 e publicată o „mărturisire de credință” specială, care 
respinge ca inovaţie catolicizantă şi lipsa păcatului origi- 
nar în Fecioara Maria. Nemulțumit cu aceasta, patriarhul 
Dositei — care voia să împiedice alegerea ca patriarh al 
Moscovei a vicarului patriarhal Ştefan lavorski, kievean — 
1-a comandat eruditului Sevastos Kymenitis (1630-1702), 
directorul Academiei Domnești greceşti de la mănăstirea 
Sfântul Sava din Bucureşti, redactarea unei ample comba- 
teri a opiniilor teologilor kieveni. Şi astfel în 1703, un an 
de la decesul autorului, la Bucureşti apărea postum volu- 
mul grecesc intitulat Didaskalia dogmatike“ — traducerea 
lui slavonă fiind publicată la Moscova în 1705 — în care 
Sevastos Kymenitis discuta polemic trei puncte controver- 
sate: momentul şi modul transformării Darurilor euharistice, 
dacă Fecioara Maria a fost supusă păcatului strămoşesc, şi 
dacă şi miridele se transformă în Trupul şi Sângele Dom- 
nului. Învăţatul grec consacra nu mai puţin de 150 de pa- 
gini criticii ca „inovaţie latină” a teoriei că Fecioara Maria 
ar fost lipsită de păcatul strămoșesc şi demonstrării ca sin- 
gură ortodoxă a opiniei că până la Buna Vestire Maria ar fi 
fost supusă păcatului strămoşesc ca toți urmaşii lui Adam 
până la Botez, dar prin vestea bună adusă de înger Maica 
Domnului ar fi curățită de Duhul Sfânt de orice păcat și 
întinare. Doar Hristos n-a avut păcatul strămoşesc, pe 
care-l are orice om născut din bărbat şi femeie. Vrând să o 
înalțe pe Fecioara Maria, latinii ar necinsti atât pe Dumne- 
zeu, Care n-ar mai Îi umparțial, ci acordă privilegii, precum 
şi harul şi eficacitatea Întrupării şi Economiei lui Hristos, 
cât şi pe Fecioara însăşi, căci simpla imunitate involuntară 
de păcatul originar nu-i putea spori slava, cum a făcut-o 


SC Învățătura dogmatică a lui Sevastos Kymenitis e prezentat de Jugie în 
monografia sa din 1952 la p. 341-347. 

avându-l și depăşindu-l prin efortul ascetic propriu. Dovada 
că a avut păcatul strămoşesc este faptul că Fecioara Maria 
a murit, moartea fiind pedeapsa păcatului. 

Dogmaticile ortodoxe, atât din secolul XIX, cât şi cele 
din secolul XX, sunt toate mai degrabă rezervate şi discrete 
cu privire la mariologie; tratată ca apendice al hristologiei, 
ea conține câteva referiri la patristica secolelor V-VIII şi 
eventual remarci critice la adresa privilegiilor/inovaţiilor 
mariologice romano-catolice. Discuţii între teologii orto- 
docşi au fost puţine, mariologia ortodoxă fiind înţeleasă 
mai degrabă ca un capitol de evlavie decât de teologhisire 
propriu-zisă. Excepţie face controversa care i-a opus în 1840 
în Grecia pe protoprezbiterul Konstantinos Oikonomos 
(1780-1857), patristic şi conservator, şi pe arhimandritul 
Theoklitos Pharmakidis (1784-1860), liberal şi reformator“. 
Întrucât primul a vorbit pe urmele tradiţiei bizantine de- 
spre Maica Domnului: ca despre un „sălaş al Treimir”, cel 
din urmă l-a acuzat de erezie, atacându-l pentru că ar sus- 
ține „întruparea întregii Sfintei Treimi”. Dar Sfântul Sinod 
al Bisericii Greciei i-a dat dreptate lui Konstantinos Oiko- 
nomos aprobând folosirea expresiei sale (utilizată anterior 
de bizantinul Teofan al Niceei:). Polemicile au reizbucnit 
aprins, cum era de aşteptat, după 1854. 


„.. POlarizări 


Critica cea mai amplă şi sistematică a Imaculatei 
Concepții este opera protopopului rus, paroh în Praga, 
Aleksandr Lebedev (1833-1898) şi a făcut substanța unei 
masive teze de doctorat (magistru) susținute de autor la 
Academia Duhovnicească din Moscova şi publicate la 
Varşovia în 188155. Lucrarea este o prezentare critică a 


S7 Cf. MITROP. CHRYSOSTOMOS PAPADOPOULOS, Historia tes Ekklesias 
tes Hellados, vol. |, Atena, 1920, p. 279-282. 

4 ALEKSANDR LEBEDEV, Raznosti Țerkvei Vostocinoi i Zapadnoi v 
ucenie o Presv. Deve Marii Bogorodițe po povodu latinskago dogmata o 
neporocinom zaceatii [Diferențe între Bisericile Răsăriteană şi Apuseană în 

istoriei şi fundamentelor teologice ale dogmei romano- 
catolice însoţite de o evidenţiere a inconsistenţei temeiuri- 
lor şi contradicțiilor ei logice. Dincolo de critica legitimă 
la adresa aspectelor problematice ale doctrinei şi dogme: 
mariologice romano-catolice, imaginea despre Fecioara 
Maria construită de protopopul rus, în opoziție cu exalta- 
rea romantică şi idealizarea romano-catolică, pare însă a 
cădea în latura opusă a unui realism şi naturalism „eroic” 
putin obişnuit la ortodocşi, Martin Jugie având dreptate cu 
observaţia că acesta e „un portret al Maicii Domnului care 
nu seamănă deloc cu cel al bizantinilor” (p. 449). Zămislită 
şi născută în şi cu păcatul strămoșesc, Maria a avut natura 
vicioasă a omului căzut aflat sub osânda blestemului lui 
Dumnezeu, a suferințelor şi morții. A fost într-adevăr plină 
de Duhul Sfânt încă din sânul mamei, dar exact în același 
sens ca şi profeții leremia şi loan Botezătorul. A trebuit să 
lupte cu păcatul strămoşesc prezent în fiecare om născut pe 
cale naturală, a simţit şi trecut prin lupta interioară proprie 
oricărui om sfâşiat între trup şi duh, conflict pe care l-a 
depăşit conlucrând liber cu harul lui Dumnezeu. Spre deo- 
sebire însă de teologii ortodocşi anteriori, care o vedeau pe 
Maria izbăvită de păcatul strămoşesc la Buna Vestire, în 
viziunea protopopului rus Fecioara se eliberează deplin de 
acest păcat abia prin moartea şi Învierea Fiului ei. Încă la 
picioarele crucii, ea a trecut printr-o violentă luptă interi- 
oară produsă de faptul că, asemenea apostolilor, împărtă- 
şea şi ea prejudecățile evreilor contemporani despre Mesia 
care trebuia să fie un Rege glorios. Maria pare a ţine deci, 
asemenea lui loan Botezătorul, mai mult de Vechiul, decât 
de Noul Testament. În orice caz, pentru Lebedev opoziţia 
între mariologia ortodoxă şi cea latină e una ireductibilă: 
dacă mântuirea şi sfințirea Mariei sunt pentru teologia 


învățătura despre Preasfânta Fecioară Maria Născătoarea de Dumnezeu cu 
prilejul dogmei latine despre Imaculata Concepţie], Varșovia, 1881, 422 + 
26 p.; ed. III, Skt. Peterburg, 1903. Pe larg prezentată de Martin Jugie în 
monografia sa din 1952, p. 448-463. 

romano-catolică de fapt un dar al harului încă din viaţa ei 
de embrion inconştient, în schimb pentru ortodocşi ele sunt 
rodul conlucrării personale, libere şi conştiente cu harul; 
de aceea suferințele lui Hristos pe cruce au trebuit să fie o 
încercare reală pentru Fecioara Maria, pentru ca abia prin 
depăşirea lor să se elibereze deplin de păcat, iar nu actul 
religios al unei Mame care-şi oferă Fiul jertfă pentru răs- 
cumpărarea lumii la care ar fi atunci inevitabil asociată, ca 
în viziunea romano-catolică (p. 455-456). Sărbătoarea ză- 
mislirii Mariei din Ioachim și Ana s-ar fi bucurat iniţial de 
succes în Occident, în primul rând la clerul latin, ca rezis- 
tență împotriva papilor care voiau să le impună celibatul. 
Ulterior acesteia i s-a schimbat obiectul devenind un elo- 
giu adus purității femeii ideale cântate de trubadurii iubirii 
cavalereşti. Această exaltare romantică s-ar fi grefat 
pe viziunea teologică sumbră despre Dumnezeu a Evului 
Mediu occidental, pentru care Dumnezeu nu e Tatăl iubitor 
din Evanghelie, ci un judecător sever, un răzbunător neîn- 
duplecat al nedreptăţii şi păcatului, un fel de mare inchizi- 
tor. În faţa Lui, mulțimile credincioşilor s-au aruncat bucu- 
ros în brațele iubitoare ale Mamei Fiului Său în stare să le 
obțină prin mijlocirea şi intervenţia ei eficace toate harurile 
şi darurile (p. 461-462). 

Mariologia radicală a protopopului Lebedev s-a impus 
în teologia dogmatică rusă prerevoluționară, nu însă şi în 
filozofia religioasă rusă dinainte şi de după 1917. Prin 
Vladimir Soloviov (1853-1900) aceasta din urmă s-a cen- 
trat în jurul speculaţiei sofiologice. Inel de legătură între 
creat şi necreat, Sofia se realizează atât în Dumnezeu, 
unde se identifică cu ființa divină sau cu lumea ideală din 
gândul lui Dumnezeu, cât şi în lume şi în umanitate, întru- 
pările ei aici fiind Hristos, Fecioara Maria şi Biserica. 
Tradiţia liturgică rusă făcuse de altfel deja legătura dintre 
Sofia şi Fecioara Maria. Plecând de la speculaţia sofianistă 
şi datele liturgice, filozoful religios rus Serghi Bulgakov 
(1871-1944), devenit după 1917 preot şi din 1922 profesor 

de dogmatică la Institutul Teologic „Saint-Serge” din Paris, 
a întreprins o rescriere a întregii dogmatici ortodoxe în 
cheie sofianistă. În cadrul acestui demers se înscrie şi foarte 
personala reelaborare sofianistă a mariologiei schiţată în 
volumul Rugul nears publicat în 1927%. Plecând de la 
un sistem teologico-filozofic care a stârnit controverse şi 
critici legitime din partea teologilor neopatristici (Lossky, 
Florovsky), speculaţia bulgakoviană a dezvoltat, cum apre- 
ciază Jugie, „o mariologie cu adevărat derutantă nu numai 
pentru teologii occidentali, dar şi pentru cei răsăriteni” 
(p. 469). În linia exaltării dogmatice a eternului feminin, 
mixate cu speculațiile ezoterice ale sofianismului misticilor 
occidentali moderni, Maria e divinizată devenind pentru 
preotul Bulgakov o ființă divină de dincolo de lume, o 
întrupare a virginităţii naturii divine, purtătoare ipostatic a 
Duhului Sfânt şi, împreună cu Hristos, icoană desăvârşită 
a Sofiei divine. Sfântă încă de la naştere, dincolo de orice 
poftă sau păcat, ea s-a ridicat mai presus decât îngerii şi a 
devenit mijlocitoare universală a mântuirii, la care a con- 
lucrat activ atât prin consimțământul la Întrupare şi mater- 
nitatea divină, cât şi devenind după Cruce mama spirituală 
a întregului neam omenesc, inima Bisericii, iar prin înviere 
şi înălţare la cer Împărăteasa întrepii creaţii. Cu toate aces- 
tea, pentru Bulgakov Fecioara Maria a avut şi păcatul stră- 
moşesc, cu toate urmările lui, deși în ea acesta n-a devenit 
niciodată păcătoşenie personală. Maria a comis chiar și 
păcatul strămoşesc, care pentru Bulgakov este un păcat 
voluntar. Fiecare suflet ar participa prin îngăduinţa lui 
Dumnezeu la propria sa creaţie dându-şi consimțământul 


“ S. BULGAKOV, Kupina neopalimaia. Opit dogmaticeskago istolko- 
vania nekatorih cert v pravoslavnom pocitanii Bogomateri [Rugul nears. 
Incercare de explicare dogmatică a unor trăsături din venerarea ortodoxă 
a Maicii lui Dumnezeu], Paris, 1927. Analiză critică în studiile lui 
TEOFIL SPACIL, Orientalia Christiana || (1928), p. 198-207 şi 22 (1939), 
p. 192—204), şi BERNHARD SCHULZE, „L-a mariologie sophianique russe”, 
în Marie. Etudes sur la S. Vierge (ed. H. du Manoir), vol. 6, Paris, 1961, 
p. 213-239. 

liber la propria existenţă; unindu-se cu un trup şi prin el cu 
ereditatea lui Adam atinsă de păcatul originar, s-ar molipsi 
astfel de bunăvoie de acest păcat ereditar. Doar botezul 
spală sufletul de această greşeală comisă personal în mo- 
mentul zămislirii. Din spirit de jertfelnicie şi devotament 
eroic față de neamul omenesc, Maria ar fi comis şi ea acest 
păcat de care a fost curățită abia la Cincizecime, zi în care 
şi Fecioara — care la Buna Vestire regăsise pentru Hristos 
modul originar al maternității feciorelnice, nesexuale — a 
fost botezată în apă şi în Duh. 

Pentru a evita acest balans între poziţii extreme — fie 
exaltarea idealistă prin speculaţii riscante şi neîntemeiate, 
fie degradarea polemică printr-un realism crud — poziţii 
„de nesusținut atât în faţa exegezei, cât şi în faţa istoriei 
tradiției răsăritene”, romano-catolicul Martin Jugie îşi în- 
cheia în 1952 ultima sa monografie apologetică cu dorința 
ȘI rugăciunea ca „să dispară spiritul polemic, iar Răsăritul 
disident să revină în sfârşit la unitatea catolică sub egida 
Celei pe care în cultul său o salută și azi, ca şi odinioară, 
cu titlurile de Preasfânta și Preaneprihănita” (p. 477). 


Mariologia romano-catolică 
după 1958 — Țlux, reflux şi iarăşi flux 


Situaţia mariologiei în Biserica Romano-Catolică din a 
doua jumătate a secolului XX nu reflectă însă această po- 
ziție mediană, de echilibru, pe care încercau să o acrediteze 
apologeți ca Martin Jugie, pentru care prin dogmele sale 
mariale romano-catolicismul n-ar face altceva decât să ex- 
prime formal vechea tradiţie a Biserici răsăritene şi bizan- 
tine, abandonată după schismă de ortodocşii „disidenţi” ex- 
clusiv din „spirit de contradicţie” şi obstinație antipapală. 


Mariologie şi antimodernism 


Comemorând în 1953-1954 centenarul dogmatizării 
Imaculatei Concepții prin proclamarea regalității Fecioarei 

Maria şi instituirea unei sărbători speciale închinată Fe- 
cioarei Regină, Pius XII părea să consacre definitiv în Bi- 
serica Romano-Catolică o mariologie triumfalistă „clasică”, 
ale cărei manifestări i-au indispus evident şi mai mult pe 
creştinii necatolici iritaţi deja profund de dogmatizarea 
Asumpţiei în 1950. Sub faţada triumfalistă oficială, criza 
internă a acestui romano-catolicism conservator şi polemic 
posttridentin se agrava tot mai mult în condiţiile unei 
raportări tot mai dificile la societatea occidentală şi cultura 
modernă. Acelaşi Pius XII, care credea că poate opune atât 
libertinismului şi materialismului civilizației capitaliste, cât 
şi persecuțiilor şi reprimării totalitare a catolicismului şi 
religiei din blocul sovietic puritatea imaculată a Fecioarei 
Regină, n-a ezitat să condamne drastic tot în 1950 (enciclica 
Humani generis) drept „modernism” orice eforturi ale teo- 
logilor catolici de eludare a neotomisului scolastic oficial 
şi de căutare de noi surse de inspiraţie în patristica răsări- 
teană (de Lubac, Chenu, Congar) sau în filozofiile moderne 
(Blondel, Th. de Chardin). 


Un protestant convertit la Traditie 
pledează pentru o mariologie catolică de echilibru 


În ultimul an al pontificatului lui Pius XII, în 1957, apă- 
rea la Paris, sub titlul Tronul Înțelepciunii, o extrem de 
interesantă „încercare asupra semnificației cultului marial”0. 
Autorul ei, Louis Bouyer (1913-2004), era deja o persona- 
litate cunoscută în lumea teologilor. Pastor luteran francez, 
crescut şi format într-un mediu protestant, dar apropiat de 
anglicanism şi aflat în căutarea unui protestantism în inte- 
riorul Tradiţiei Bisericii, specializat în patristica greacă, 
ceruse în 1939 să fie primit în Biserica Romano-Catolică, 
lar în 1944 fusese hirotonit preot şi intrase, asemenea lui 
Newman în 1845, în congregația oratorienilor. Era deja un 


1 Louis BOUYER, Le Trâne de la Sagesse. Essai sur la signification du 
culte inariale, Paris, 1957; ed. Il, 1961, la care facem referinţele. 

prolific autor de cărți teologice, ale căror titluri reflectă 
bine dominanta duhovnicească a preocupărilor sale”!. Înce- 
pând din 1957, Louis Bouyer alcătuise planul unei ample 
sinteze teologice a Scripturii şi întregii Tradiţii creştine 
sub forma a două trilogii: o trilogie „economică” despre 
lucrarea lui Dumnezeu în lume și o trilogie „teologică” 


= 


despre Dumnezeu în Sine. Dacă trilogia „teologică” era 
prevăzută să includă câte un volum despre Duhul Sfânt şi 
pnevmatologie, despre Fiul şi hristologie şi despre Tatăl 
ca obârşie a divinității ?, trilogie „economică” urma să cu- 
prindă şi un volum despre Maria sau o antropologie supra- 
naturală'î. După realizarea volumelor acestor trilogii între 
anii 1957-1982, longevivul oratorian a mai redactat şi 
volumele unei a treia trilogii „gnoseologice-metodologice” 
consacrate analizei principalelor noţiuni şi metode puse 
în joc în Revelația biblică pentru cunoaşterea teologică: 


Gnoza, Misterul şi Înţelepciunea (Sophia)'“. 


”! Întrupare şi Biserică în teologia Sfântului Atanasie cel Mare (1943), 
Misterul pascal (1945, 19652), Viaţa Sfântului Antonie cel Mare (1950), 
Biblia şi Evanghelia (1952), Newman, viaţă şi spiritualitate (1952), Sensul 
vieții monahale (1952), De la protestantism la Biserică (1953), Spiritua- 
litatea cistercienilor (1955), În jurul lui Erasm (1955), Viaţa Liturghiei 
(1956), Iniţierea creştină (1958), Uman sau creştin (1958), Sensul vieții 
preoțeşti (1960), Introducere în viața duhovnicească. Manual de ascetică 
şi mistică (1960), Spiritualitatea Noului Testament şi a Părinților (1961), 
Ritul şi omul (1962), Euharistia. Teologia şi spiritualitatea rugăciunii 
euharistice (1966), Arhitectură şi Liturghie (1967), Descompunerea cato- 
licismului (1968) şi altele. 

72 Volumele trilogiei „teologice” sunt: Le Fils efernel. Theologie de la 
Parole de Dieu et christologie (1973); Le Consolateur. Esprit Saint et vie 
de grâce (1980); şi Le Pere invisible. Approche du mystere de la divinite 
(1976). 

2 Volumele trilogiei „economice” sunt: Le 7râne de la Sagesse. Essai 
sur la signification du culte mariale (1957); L'Eglise de Dieu Corps du 
Christ et temple de I'Esprit (1970), şi Cosmos. Le Monde et la Gloire de 
Dieu (1982). 

"4 Volumele trilogiei „metodologice” sunt: Gnosis. La connaissance de 
Dieu dans l'Ecriture (1988); Mysterion. Du mystere ă mystique (1986); şi 
Sophia ou le monde an Dieu (1994). 

La realizarea acestui extrem de articulat şi estetic edi- 
ficiu — nu sistem! — teologic, comparabil doar cu trilogia 
monumentală a contemporanului său Hans Urs von Balthasar 
(Theoăsthetik — Theodramatik — Theologik), şi care l-a 
impus drept unul din principalii teologi ai secolului XX, 
Louis Bouyer a pornit în 1957 cu volumul dedicat Maicii 
Domnului ca „Tron al Înţelepciunii”. Intenţia programatică 
anunţată de la bun început este aceea de a prezenta 
„mariologia ca antropologie supranaturală”, ca „teologie a 
omului și a destinului său în faţa lui Dumnezeu” (p. 11). 
Intuiţia teologică aflată la baza acestei opțiuni este similară 
celei a lui Vladimir Lossky (faţă de care Bouyer avea o 
relaţie de prietenie și admirație, cum avusese şi faţă de 
preotul Serghi Bulgakov): dacă Hristos Dumnezeul-om este 
realizarea maximă a naturii umane, Fecioara Maria, Mama 
Sa, este realizarea maximă a persoanei umane (p. 9). 
Obiectivul era de a demonstra că mariologia şi cultul adus 
Maicii Domnului nu este în creştinism un detaliu acceso- 
riu, fără Maria creştinismul fiind „un creştinism mutilat, 
pentru că e bazat pe un Hristos desfigurat” (p. 9). Un capi- 
tol întreg este dedicat Imaculatei Concepții (p. 151-190), 
„formulă care prin ea însăşi — o recunoaşte onest Bouyer 
— nu e lipsită de un anume echivoc” (p. 151), nici chiar 
definiţia ei dogmatică neputându-se „pretinde că nu pune 
probleme” (p. 153). Deşi nu ni se spune care ar fi aceste 
probleme, este limpede că teologul oratorian sugerează o 
interpretare într-o cheie mai mult decât moderată. „Nu este 
vorba de un miracol care să fi suspendat ori răsturnat vreo 
lege naturală”, ci doar de afirmarea faptului că „încă din 
prima clipă a existenţei ei, harul lui Dumnezeu a reluat 
în posesie natura noastră”, astfel că nu se poate spune că 
Fecioara Maria a fost întâi adusă la existenţă şi abia apoi 
mântuită, ci că mântuirea ei începe odată cu apariţie ei 
(p. 152). Imaculata Concepţie nu face altceva decât să pună 
în evidenţă „una din cele mai delicate probleme ale teolo- 
giei”: cea a harurilor de care au avut parte sfinţii în Vechiul 

Testament, întrucât ea însăşi „nu este decât culmea şi desă- 
vârşirea acestora” (p. 153). Problema este în esenţă cea a 
raportului dintre prima creaţie și creaţia cea nouă sau, mai 
concret: dacă mântuirea vine doar prin Hristos, cum au 
putut exista atunci sfinți înaintea venirii Lui? (p. 154). Două 
răspunsuri trebuie eliminate din start ca egal nesatisfăcă- 
toare: atât cel rigorist, predestinațianist, de tip augustiniano- 
jansenist, pentru care harul vine doar după Golgota, toată 
Istoria anterioară Crucii lui lisus nefiind decât o istorie a 
păcatului, cât şi cel modern, liberal, pentru care harul e 
prezent şi după cădere în toţi oamenii de bună credință, 
ceea ce la rigoare face creştinismul inutil (p. 155). Simbo- 
lul nu doar al adevăratei soluții, dar și al adevăratei puneri 
a acestei probleme, e Fecioara Maria (p. 156); ea arată 
limpede că mântuirea nu se reduce nici la realizarea unui 
simplu decret al predestinației divine, nici la actualizarea 
liberă a potențialităților naturii umane, ci este rezultatul 
convergenţei a două mişcări: mişcarea iniţiativă a Cuvân- 
tului lui Dumnezeu, Care vine în căutarea umanității păcă- 
toase, pune în mişcare umanitatea păcătoasă spre Cuvântul 
lui Dumnezeu. Umanitatea se ridică astfel treptat de la păcat 
— care echivalează cu o scoatere din lume a lui Dumne- 
zeu, a Cărui absenţă aduce cu sine moartea creaturii — spre 
credinţă, care-L reintroduce în lume, Dumnezeu dându-Se 
omului pe măsură ce omul 1 se deschide (p. 165). Această 
mişcare spre Dumnezeu prin credință produce în umanitate 
o selecţie şi o sfințenie de pregătire, de deschidere spre 
Dumnezeu, realizată de figurile majore ale Vechiului Tes- 
tament: Avraam, Moise, leremia, loan Botezătorul (ultimii 
doi fiind atinşi de Dumnezeu încă din pântecul matern), și 
care-şi atinge culminaţia în Fecioara Maria. „Marele te- 
olog bizantin Grigorie Palama a arătat incomparabil cum 
atotsfinţenia Mariei apare ca încheierea sfințirii progresive 
a umanităţii păcătoase de-a lungul Vechiului Testament” 
(p. 176, n. 1). Ca răspuns la credinţa ei devenită precisă şi 
totală, Cuvântul lui Dumnezeu devine în ea trup (p. 167). 

Imaculata Concepţie ar fi astfel „certitudinea că actul ultim 
prin care umanitatea consimte la mântuirea ei era el însuşi 
rodul unei revărsări de har” (p. 179). În Maria, nu în lisus, 
se produce întâlnirea dintre taina libertăţii şi planul istoriei 
umane şi taina predestinației și planul metaistoriei divine 
(p. 179). În Fecioara Maria credinţa coincide paradoxal cu 
avansul harului; credinţa Fecioarei presupune un har unic 
— pe care vrea să-l exprime Imaculata Concepţie —, harul 
care face din ea o ființă care aparţine deplin atât urmaşilor 
lui Adam, cât şi Creatorului de Care a fugit Adam (p. 180), 
harul de a nu pune nici un obstacol izbucnirii harului 
(p. 183). Imaculata Concepţie nu este însă un har care să-şi 
fie autosuficient şi să-şi aibă desăvârşirea în el însuşi 
(p. 184): nu este decât „porticul harurilor Mariei, propileele 
care ne duc spre prima poartă către cer: Întruparea, care 
deschide calea spre arcul triumfal: preaslăvirea Mântui- 
torului şi a Mamei Sale în Ridicarea ei la cer” (p. 187). 
Fecioara Maria are un rol decisiv în restabilirea relaţiei 
autentice dintre Dumnezeu-Treime și umanitate, o relație 
care este în acelaşi timp una maternă, fraternă şi nupțială 
(p. 209). Centrală pentru Maria este paradoxala ei materni- 
tate feciorelnică, care devine oglindirea creată a la fel de 
paradoxalei paternităţi feciorelnice originare a lui Dumne- 
zeu Tatăl necreat, dar născător. Tatăl şi Maria, paternitatea 
necreată divină şi maternitatea creată umană, converg în 
misterul unei virginităţi fecunde şi a unei fecundități virgi- 
nale (p. 214-215). În fecunditatea virginală a maternității 
Mariei istoria creaţiei se intersectează cu viața Sfintei Tre- 
imi (p. 227). Maternitatea Mariei este însă una triplă, fiind 
în acelaşi timp o maternitate feciorelnică, o maternitate 
divină, precum şi o maternitate harică (p. 226). Aceasta 
înseamnă că, renunțând la afirmarea fecundității ei naturale, 
Fecioara regăseşte fecunditatea supranaturală a credinţei: 
născând cu trup pe Fiul lui Dumnezeu, ea naşte totodată 
umanitatea şi creaţia cea nouă menită atât înfieriui în Dum- 
nezeu şi pentru a deveni în totalitatea ei Mireasa Lui esha- 

tologică. Aici Louis Brouyer insistă asupra unui aspect care 
merită reținut, pentru că deşi este unul profund evanghelic, 
mai exact ioaneic (/n 19, 26-27), el nu a fost dezvoltat 
în tradiţia răsăriteană: așa cum pentru Hristos acceptarea 
Întrupării conţinea în sine acceptarea Crucii, tot aşa pentru 
Fecioara Maria acceptarea la Buna Vestire a maternității 
divine față de Fiul ei conţinea în germen acceptarea la 
picioarele Crucii a maternității harice față de noi (p. 243). 
Credinţa fecundă supranatural a Mariei are aşadar două 
faze: în prima, la Buna Vestire, ea renunţă la fecunditatea 
ei naturală și devine Mamă după trup a Fiului lui Dumnezeu 
şi a Dumnezeului ei, iar în a doua, sub Cruce, ea renunţă la 
Fiul ei, Care Se predă în mâinile Tatălui, şi devine Mamă 
după har a tuturor fiilor lui Dumnezeu (p. 247). Crucea lui 
Hristos aduce deci nu numai răscumpărarea și împăcarea 
lui Dumnezeu cu noi şi a noastră cu Dumnezeu, ci şi desă- 
vârşirea maternității Maicii Domnului. Prezenţa ei la pi- 
cioarele Crucii a făcut ca în teologia latină să i se atribuie 
titlurile de „Corăscumpărătoare” și „Comijlocitoare”. Şi 
aceste expresii, ca şi Imaculata Concepţie, ascund însă în 
ele un echivoc şi un „risc”: acela de a spune în acelaşi timp 
„prea mult şi prea puţin”. Cert este că, întrucât „actul Răs- 
cumpărării nu are şi nu poate avea decât un singur subiect: 
Dumnezeul făcut om” (p. 236), în nici un caz „Maria nu 
trebuie să apară ca un al doilea Mântuitor” (p. 242). Tre- 
buie evitate de asemenea „excesele echivoce care o exaltă 
inutil pe Maria drept cauză producătoare a harului, când 
însăşi umanitatea lui Hristos are aici doar o cauzalitate in- 
strumentală” (p. 241). Nu poate fi însă acceptată obiecţia 
protestantă potrivit căreia Maria ar diminua rolul unic al 
lui Hristos apărând ca un intermediar inutil între E] şi noi, 
pentru că ea ascunde „prejudecata” că, pentru a-Şi apăra 
suveranitatea și transcendența, Dumnezeu ar fi obligat să 
ne mântuiască doar „la modul catastrofic”. Fiindcă atunci 
creația nouă nu mai este o dezvoltare şi desăvârşire a crea- 
ției prime căzute, ci o „substituire a ei cu alta” sau „o mu- 

tilare supranaturală” a ei (p. 238). Or o înfiere a noastră 
doar printr-o relație cu Tatăl din cer fără una cu o Mamă 
pe pământ riscă să devină „inumană” (p. 239). Ca atare, 
pentru a afla adevăratul sens al realităţii pe care vrea să o 
exprime echivoc apelativul de „Corăscumpărătoare” acordat 
Maicii Domnului, „nu trebuie să ne întrebăm dacă mater- 
nitatea Mariei contribuie la producerea Răscumpărării, ci 
să descoperim cum anume se împlineşte în noi răscumpă- 
rarea prin extinderea la noi a maternității Mariei” în sensul 
cuvintelor lui lisus de pe Cruce către Mama Sa (p. 242). 
Pe Golgota lucrul cel mai important pentru Maria a fost 
acceptarea ca fii a1 ei a noastră, a tuturor celor ce cred în 
Fiul ei divin. Aceasta explică poziţia centrală a Maicii 
Domnului în Biserica apostolică: dacă Petru e capul ei vă- 
zut, Maria e inima ei tainică de rugăciune şi contemplare 
(p. 253). Duhul Sfânt coboară mereu acolo unde e Maria: 
dacă la Buna Vestire a coborât peste ea ca să nască pe Fiul 
lui Dumnezeu şi să devină Mamă a lui Dumnezeu, la 
Cincizecime şi în Biserică mereu Acesta coboară peste ea 
şi peste noi, pentru a face din noi în acelaşi timp fii ai lui 
Dumnezeu în Fiul ei şi fii ai ei, şi pentru ca ea să devină 
Mama noastră a tuturor (p. 255). Maternitatea Mariei de- 
vine maternitatea Bisericii. În desăvârşirea ei eshatologică, 
Biserica este chemată să cuprindă în sine totalitatea crea- 
ției îndumnezeite devenite atât Mireasă eshatologică a 
Mielului junghiat (cum arată Apocalipsa), cât şi realizare a 
Înţelepciunii lui Dumnezeu. În viziunea profund biblică şi 
patristică a lui Bouyer, care ia distanţă aici faţă de specu- 
laţiile gnosticizante ale sofiologiei ruse, Înţelepciunea lui 
Dumnezeu are drept realizări personale: în veșnicie pe Fiul 
Unul-Născut al Tatălui; iar în slava eshatonului Biserica 
desăvârşită ca Mireasă a Lui, iar în mijlocul istoriei reali- 
zarea în credinţă şi har a Înţelepciunii divine, pe Fecioara 
Mama lui Dumnezeu, care realizează anticipat pentru pri- 
ma dată într-o persoană umană tot ceea ce e chemată să 
realizeze la capătul istoriei toată umanitatea devenită Bise- 

rică (p. 281-287). Prin înălţarea ei cu trupul la cer, Maica 
Domnului devine Tronul creat al Înţelepciunii necreate a 
Sfintei Treimi. Şi aici Bouyer ţine să avertizeze că, așa 
cum nici „Imaculata Concepţie nu este un privilegiu anor- 
mal destinat să o sustrag condiţiei umane”, tot aşa nici 
Asumpțţia ei corporală „nu este un fel de apoteoză care ar 
scăpa-o de destinul uman” (p. 289). De aceea Imaculata 
Concepţie trebuie văzută ca fiind de fapt „gajul purității 
feciorelnice la care trebuie să ajungă într-o zi toată creația 
întinată pentru a deveni Mireasa lui Hristos”, iar Asumpţia 
ca fiind „gajul slavei pe care Hristos o va da Miresei Lui 
aşa cum a dat-o deja Mamei Lui” (p. 290). 

Remarcabilă prin echilibrul ei biblic şi patristic, mario- 
logia protestantului convertit Louis Bouyer contrasta la data 
publicării ei cu triumfalismul mariologiei romano-catolice 
oficiale şi anunţa o direcţie înnoitoare plină de speranţă 
într-un moment dificil, în care protagoniștii mişcării neo- 
patristice din romano-catolicism fuseseră suspendaţi şi 
marginalizați ca deviaționişti de la „ortodoxia” neotomistă 
oficială. 


Mariologia ecleziotipică conciliară şi postconciliară 


Primenirea Bisericii şi a teologiei romano-catolice era 
însă un imperativ care putea fi doar amânat, nu stopat. 
Bătrânul papă loan XXIII (1958-1963, Giovani Roncali, 
n. 1881) a surprins pe toată lumea convocând la Vatican un 
al Doilea Conciliu, menit să finalizeze opera ecleziologică 
rămasă neterminată în 1871, când Primul Conciliu de la 
Vatican a fost nevoit să-şi suspende lucrările ca urmare a 
războiului franco-german. Mariologia 1-a arătat acum pro- 
fund divizați pe cei 2500 de episcopi romano-catolici. Ju- 
mătate dintre ei erau adepți ai tendinței „hristotipice”?, de 
asimilare a Fecioarei cu Hristos, şi ai continuării dogmelor 


"9 Categorie forjată de teologul şi preotul romano-catolic Rene Laurentin 
(n. 1917). 

mariologice din 1854 şi 1950 prin proclamarea dogmatică 
a Fecioarei Maria Corăscumpărătoare (Coredemptrix) şi 
Mamă a Bisericii (Mater Ecclesiae), şi erau în favoarea 
adoptării unei constituții conciliare mariologice separate 
despre Fecioara Maria. Ei au fost învinși însă cu doar 40 de 
voturi în plus de cealaltă jumătate, care era în favoarea 
unei tendinţe „.ecleziotipice”, de asimilare a Mariei mai mult 
cu Biserica. Şi astfel mariologia a fost inclusă în capito- 
lul VIII, final, al constituției conciliare din 1965 despre 
Biserică Lumen gentium, capitol care tratează „Despre Feri- 
cita Fecioară Maria Născătoarea de Dumnezeu în misterul 
lui Hristos şi al Bisericii”. Formulele rezervate şi prudente 
din această secțiune mariologică (care evită titlurile contro- 
versate: Coredemptrix etc.), precum şi plasarea lor într-un 
context ecleziologic au fost apreciate şi salutate de necato- 
lici ca o deschidere ecumenică prin trecerea de la o mario- 
logie tot mai periculos autonomizată şi exaltată la una sobră, 
integrată şi funcțională, care revine de la tema Fecioarei 
Regină la cea biblică a Slujitoarei Domnului. 

Că era vorba doar de o prudență calculată, nu de o coti- 
tură radicală a arătat-o însă papa Paul VI (1963-1978), 
care în discursul său de la încheierea conciliului a procla- 
mat-o, în ciuda rezervei textului conciliar, pe Fecioara 
Maria „Mamă a Bisericii”, iar în exhortaţia Marialis cultus 
din 1974 a încurajat devoţiunile mariale tradiționale în 
romano-catolicism. Tema mariologiei a fost abordată şi de 
loan Paul II (1978-2005) în enciclica Redemptoris Mater 
publicată pe 25 martie 1987 cu ocazia proclamării anului 
1988 ca An Marial jubiliar, se pleca de la faptul că dacă 
Buna Vestire şi Întruparea au avut loc în anul 0, 1988 ar 
putea fi unul în care s-ar împlini 2000 de ani de la naşterea 
Fecioarei Maria, care la data Bunei Vestiri avea în Jur de 
12 ani. Lungă meditaţie biblică cu accent pe evenimentele 
Bunei Vestiri şi Cincizecimii puse în paralel, enciclica pa- 
pei loan Paul II trata, pe urmele capitolului mariologic din 
1965, într-o primă secţiune despre Maria în misterul lui 

Hristos (7—24), iar într-o a doua despre Maria în inima 
Bisericii peregrine (25-37); o a treia şi ultimă parte era 
consacrată temei speciale a „mijlocirii materne” a Mariei 
(38-48), citând aprobator şi dezvoltând formula lui Paul VI 
din 1964 şi 1968 despre Maria „Mamă a Bisericii” (Mater 
Ecclesiae). O formulare ambiguă pentru teologii ortodocşi, 
întrucât pare să o plaseze pe Fecioara Mania deasupra Bi- 
sericii, în timp ce în viziunea răsăriteană Maica Domnului 
este însăşi Biserica, arhetipul şi inima, personificarea şi 
realizarea ei eshatologică'€. Fidelă dogmei din 1854, enci- 
clica o prezintă pe Fecioara Maria scutită de păcatul origi- 
nar şi de urmările lui pe baza răscumpărării ei anticipate, 
excepționale, privilegiate (11; 22; 38), Imaculata Concep- 
ie fiind invocată şi drept temeiul Asumpţiei ei corporale 
(8 şi 41). 


Obiecţii şi convergențe ecumenice 


Să amintim aici că teologii ortodocşi — ultimul fiind 
regretatul preot profesor de la „Saint-Serge” din Paris 
Alexis Kniazev (1913-1991) în sinteza sa mariologică 
»ublicată în 1990 — continuă să adreseze serioase obiecţii 
logmelor mariale din 1854 şi 1950, pe care le văd contra- 
zicând, în formulările şi în teologia care le susțin, tradiţia 
patristică şi bizantină a Bisericii Ortodoxe. Astfel dogma 
Asumpției evită să definească şi moartea prealabilă a Fe- 
oarei, atestată în Răsărit de însuşi numele sărbătorii din 
5 august, care este „Adormirea”, nu „Înălţarea/Ridicarea 
a cer” a Maicii Domnului. lar dogma din 1854 presupune 
> misterioasă anticipare a efectelor răscumpărătoare ale 
Zrucii şi Învierii lui Hristos pentru Fecioara Maria încă din 
hpa zămislirii ei, plasând-o astfel cu anticipație în însăşi 


"9 Cf. reacţiile pr. prof. Alexis Kniazev de la Institutul „Saint-Serge” 
tât în 1964, cât şi în 1974 şi în 1987 în apendicele remarcabilei sale sinteze 
nariologice: ALEXIS KNIAZEFF, La Mere de Dieu dans l'Eglise Orthodoxe, 
cerf, Paris, 1990 (trad. rom.: Maica Domnului în Biserica Ortodoxă, Ed. 
Tumanitas, 1998, p. 217-235). 

starea naturii umane restaurate de după Cruce şi Înviere, 
o stare în care aceasta nu mai poate nici păcătui, nici muri 
(non posse peccare nec mori); în timp ce în Răsărit purita- 
tea Fecioarei este cea a naturii primordiale adamice dinainte 
de cădere, în care aceasta putea doar să nu păcătuiască şi 
să nu moară (posse non peccare et non mori). Ldeea însăşi 
de mântuire anticipată ca privilegiu, ca şi teoria scolastică 
a păcatului originar şi a graţiei în varianta augustiniană şi 
scolastică, menţine pentru răsăriteni un juridism teologic 
inacceptabil. Controversa mariologică dintre ortodocşi şi 
romano-catolici are aşadar o miză mult mai profundă decât 
disputa acerbă dintre dominicani şi franciscani în Biserica 
latină, întrucât divergenţele exprimate pun în joc întreaga 
antropologie, soteriologie şi haritologie, ansamblul dispo- 
zitivului teologic creştin. 

Mariologia recapitulează simbolic esenţialul diferendu- 
lui teologic şi dintre romano-catolicism şi protestantism. 
Aceasta e constatarea care se degajă din importantele do- 
cumente de convergență ecumenică mariologică redactate 
în ultimii ani de grupuri mixte de teologi protestanți (lute- 
rani, reformaţi şi anglicani) şi romano-catolici”. După 
secole de polemici acerbe, teologii protestanți recunosc 
acum şi ei că Maria nu poate fi separată de Hristos şi de 
Biserică fără a atenta la coerenţa, autenticitatea şi mărturia 
Scripturii, Maria făcând parte indisolubilă din planul de 
mântuire al lui Dumnezeu şi din viaţa Bisericii. Divergen- 
țele privesc nu atât locul Fecioarei Maria, cât mai degrabă 
cultul acordat acesteia şi locul ei teologic. Situaţiei Mariei 
seamănă cu cea privitoare la Biserică: teologii protestantis- 


71 “The One Mediator, the Saints and Mary” — al 8-lea document din 
1992 al dialogului teologic catolic-luteran din SUA. „Marie dans le dessein 
de Dieu et la communion des saints” — al 7-lea masiv document comun 
din 1997-1998 al aşa-numitului „grup de la Dombes”, grup mixt de teologi 
reformaţi şi catolici înfiinţat în 1971. „Mary Grace and Hope in Christ” — 
documentul comun din 2004 de la Seattle al Comisiei mixte de dialog teo- 
logic între Biserica Anglicană şi Biserica Romano-Catolică (ARCIC). 

melor clasice nu contestă faptul instrumentalității Bisericii 
în transmiterea mântuirii, ci natura acestei instrumentali- 
tăi: pentru protestanți Biserica este doar sfințită, în timp ce 
pentru romano-catolici (şi ortodocşi) Biserica este atât de 
sfințită, încât devine ea însăşi sfințitoare a credincioşilor; 
pentru protestanți Maria e doar lăudată, pentru romano- 
catolici este ea însăşi invocată cerându-i-se rugăciunile şi 
mijlocirea. Dacă nu Maria însăşi, mariologia continuă să 
fie un test în care se verifică poate cel mai bine dezacordu- 
rile doctrinare dintre diversele confesiuni creştine. 


Presiuni pentru o nouă dogmatizare 


În Biserica Romano-Catolică mariologia nu este însă un 
capitol încheiat; din contră, ea este în continuă evoluţie, 
fenomen care poate fi uşor observat în romano-catolicis- 
mul postconciliar. Aripa care a pierdut votul la Conciliu nu 
s-a resemnat cu mariologia moderată a capitolului VIII din 
Lumen gentium, în care a văzut o declaraţie de compromis, 
o încercare de a formula o poziţie de mijloc — şi fără efect 
vizibil — care să faciliteze apropierea ecumenică a celor- 
lalte Biserici şi confesiuni creştine de Biserica Romano- 
Catolică. În opinia lor, apropierea ecumenică s-ar fi făcut 
cu preţul ignorării bogăției și încetinirii inacceptabile a 
dinamicii teologice proprii mariologiei latine din seco- 
lele XIX-XX. Această dinamică nu poate şi nu trebuie să 
fe însă oprită; din contră, Vaticanul trebuie impulsionat să 
o asume prin mişcări petiționare şi pregătirea spiritelor 
pentru dogmatizarea şi a celorlalte „privilegii” mariale. 
Prima petiție, la care au aderat sute de episcopi, cerând 
proclamarea oficială ca dogmă a statutului de „Corăscum- 
părătoare” al Maicii Domnului fusese de altfel iniţiată încă 
din 1915 de cardinalul belgian Mercier. Se invoca în pri- 
mul rând paralelismul relației dintre Eva şi Adam pe baza 
textului Facerea 2, 20 (femeia, ajutor pentru Adam, ase- 
menea lui) cu cea dintre Noua Evă, Maria, şi Noul Adam, 
Hristos, precum şi solidaritatea permanentă în viață şi 

suferință şi comuniunea de voinţă între Maria şi Fiul ei. 
În enciclica /nter sodalicia din 1918, Benedict XV îi dădea 
o interpretare sacrificială: la picioarele crucii Maria şi-a 
oferit Fiul jertfă de împăcare Tatălui. Intenţionat evitat de 
documentele Conciliului din 1962-1965, titlul de „Core- 
demptrix” se află înscris, alături de alte două titluri, pe 
agenda puternicei mişcări „Vox Populi Mariae Mediatrici””*, 
al cărei scop este promovarea prin informare şi petiții a 
trecerii de către Vatican la declararea oficială a celei de-a 
cincea dogme mariale: dogma care să o proclame oficial 
pe Fecioara Maria „Coredemptrix, Mediatrix, Advocata”, 
primele patru dogme mariale fiind „Theotokia” şi „Aecipar- 
thema” (proclamate la Efes, 431), „Imaculata Concepţie” 
(Pius LX, 1854) şi „Asumpţia corporală” (Pius XII, 1950). 
La îndemnurile acestei mişcări, Vaticanului i-au fost tri- 
mise în ultimii cincisprezece ani şapte milioane de petiții, 
între care şi cele semnate de 43 de cardinali şi 550 de epis- 
copi. Pe 1 ianuarie 2008, un grup de cinci cardinali legaţi 
de Fatima au invitat şi ei printr-o declarație şi un formular 
difuzat electronic pe toţi cardinalii şi episcopii romano- 
catolici să ceară papei Benedict XVI (Joseph Ratzinger) 
să finalizeze edificiul doctrinar neterminat al mariologiei 
romano-catolice prin dogma mijlocirii mântuitoare a Maicii 
Domnului. 


Mariologia ortodoxă postbelică 
— reprezentanţi şi accente 


La cele două reuniuni de la Lausanne din 1927 şi de la 
Edinburgh din 1937 ale mişcării ecumenice „Credinţă şi 
Constituție” preotul profesor Serghi Bulgakov ( 1944) in- 
sistase ca aceasta să includă pe agenda ei şi tema mariolo- 
piei. Fără succes la acea dată, el a încercat să-i convingă 
pe interlocutorii săi protestanți că e imposibilă separarea 
cinstirii umanității lui Hristos şi a Bisericii de Maria ca 


73 Prezentă şi pe site-ul www. voxpopuli.org. 

Maică a lui Dumnezeu şi de cinstirea şi recunoaşterea ei 
specială. Demersurile sale în acest sens au fost continuate 
de alţi doi teologi ruşi din emigrație în contactele lor cu 
teologii anglicani, contacte instituționalizate în cadrul 
asociației de prietenie „The Fellowship of St Alban and 
St Sergius”. Reuniunea anuală a acestei asociații însoțită 
de câte un simpozion teologic anglicano-ortodox a fost 
dedicată în vara lui 1948 „Maicii lui Dumnezeu”. Tema a 
fost discutată de şase teologi, trei anglicani şi trei orto- 
docşi'”. Teologii anglicani au prezentat locul Maicii Dom- 
nului în Sfânta Scriptură (rev. L.S. Thornton), în teologia 
dogmatică (rev. E.L. Mascal) şi în devoțiunea creștină (rev. 
T.M. Parker); iar teologii ortodocşi au oferit profunde 
reflecții sintetice privitoare la Maica Domnului ca „Prea- 
sfântă” (V. Lossky), ca „Pururea Fecioară” (pr. G. Florovsky) 
şi la venerarea ei (arhim. Lev Gillet). 


Lossky şi Panaghia 


Vladimir Lossky (1903-1958) îşi începea eseul mariolo- 
gic$ cu câteva observaţii metodologice capitale: în Orto- 
doxie mariologia „nu e o temă dogmatică independentă”, 
ci un „laitmotiv antropologic” inerent întregii învățături 
creştine: fundamentată hristologic şi pnevmatologic, ea 
are în acelaşi timp implicaţii ecleziologice şi eshatologice. 
Dogmă e doar titlul hristologic de „Theotokos”, insuficient 
singur pentru a justifica locul unic al Maicii Domnului în 
Biserica Ortodoxă. Este imposibilă aici separarea atât a 
dogmei de evlavie, cât şi a datelor scripturistice de tradiţia 
Bisericii. Evlavia față de Maica Domnului este nu numai 


7 Intervenţiile au fost publicate în volumul 7he Mother of God. A Sym- 
posium of the Fellowship St Alban and St Sergius, ed. by E.L. Mascal, 
Londra, 1949. 

5 V. LosskY, „Panagia”, ibid, p. 24-36; versiunea originală franceză 
în volumul postum: V. LosskY, A /'image et ă la ressemblance de Dieu, 
Paris, 1967, p. 193-207 (trad. rom. A. Manolache: V. LosskYv, După chipul 
şi asemănarea lui Dumnezeu, Ed. Humanitas, Bucureşti, 1998, p. 188-203). 

„rodul” cel mai preţios, ci şi înşişi „germenele şi tulpina” 
Tradiţiei Bisericii, care e prefigurată şi personificată în 
Fecioara Maria „care păstra şi aduna în inima ei cuvintele” 
Fiului ei (Lc 2, 19. 51). Răspunsul ei liber dat îngerului 
„rezolvă tragedia umanităţii căzute” şi reflectă culmea 
sfințeniei Vechiului Testament. Sfântă şi curată încă din 
pântecul mamei sale, Maria n-a fost detașată de solidarita- 
tea cu umanitatea printr-un „privilegiu” special primit încă 
de la zămislire, cum crede romano-catolicismul. S-a născut 
sub legea păcatului originar, dar datorită voinţei ei drepte 
ereditatea păcătoasă nu s-a putut actualiza în persoana ei. 
A fost fără păcat nu așezată deasupra umanității pentru a 
servi un plan al lui Dumnezeu, ci realizând chemarea omului 
la sfințenie în condițiile apăsării universale a păcatului asu- 
pra umanităţii păcătoase supuse stăpânitorului acestei lumi, 
dar şi aşteptând mântuirea. Analogia relației Adam-Eva cu 
aceea între Hristos şi Maria are însă limite. Eva a apărut 
după Adam, ca o completare a lui, or Noul Adam vine după 
Noua Eva, care nu este completarea/ajutorul pe măsura 
Lui. Aşa se face că nu Maria, ci Fiul ei e Capul umanității 
celei noi, iar Biserica e completarea umanităţii Acestuia. 
Lossky aplică apoi şi Fecioarei Maria distincţia formulată 
în „Eseul” din 1944 între dubla pogorâre a Duhului Sfânt 
peste apostoli: funcţională în seara Învierii şi personală în 
dimineaţa Cincizecimil. Astfel, la Buna Vestire Fecioara 
Maria a primit prin Duhul Sfânt Persoana divină a Fiului 
întrupat, primind cu alte cuvinte pe Duhul în mod funcțio- 
nal, iar pe Fiul în mod natural; la Cincizecime abia L-a 
primit prin Fiul prezent în mod funcţional pe Duhul Sfânt 
în Persoană şi îndumnezeindu-se personal. Ar exista astfel 
o diferenţă între funcția „obiectivă” a maternității divine 
legată de episodul trecut al Bunei Vestiri şi funcţia „su- 
biectivă” a sfinţeniei personale maxime, prin care persoana 
Maicii Domnului „Panaghia” ar fi ridicată mult peste func- 
ţia ei obiectivă exprimată prin „theotokie”. În Maica Dom- 
nului există deci un proces de creştere în sfințenie de la 

sfințenia Vechiului Testament prin aceea a Bisericii (Cinci- 
zecimii) la aceea eshatologică a Împărăției cerurilor în care 
a intrat prin Adormire. Moarte unică urmată de înviere şi 
înălțare cu trupul la cer, sfârşitul Maicii Domnului e astfel 
o taină care trebuie venerată cu evlavie, nu dogmatizată, 
fiindcă orice formulare de acest tip e aici un exces şi un 
sacrilegiu. De altfel Maica Domnului n-a făcut obiectul 
predicii apostolice care L-a predicat de pe acoperişuri doar 
pe Hristos; în schimb însă ea a făcut parte din tradiţia tai- 
nică a Bisericii lui Hristos. De aceea, cu cât vom ajunge 
mai aproape de Hristos în Biserică, cu atât ne vom apropia 
şi de Mama Lui; pentru că devenirea Bisericii şi a întregii 
creaţii e realizată nu numai în Persoana necreată a Fiului 
lui Dumnezeu întrupat — Ipostasă divină înomenită —, ci 
şi în persoana creată a Mamei Sale — prima ipostasă umană 
deplin îndumnezeită. 


Florovsky şi Parthenometer 


Reflecțiile mariologice formulate în 1948 de preotul 
Georges Florovsky sunt puse sub semnul Mariei „Maica lui 
Dumnezeu Pururea Fecioară”*!. Asemenea lui homoousios 
pentru dogma trinitară în secolul IV, zheortokos a devenit şi 
e] din secolul V — deşi nu e un termen scripturistic — un 
test şi simbol al ortodoxiei hristologice: s-a simţit atunci că 
divino-umanitatea lui lisus Hristos, fheanthropia Lui, stă 
sau cade cu recunoaşterea sau contestarea Mariei a calităţii 
sale de Născătoare de Dumnezeu, /heozokia. Aşa cum ero- 
rile hristologice se reflectau în erori mariologice, tot aşa şi 
erorile mariologice moderne exprimă distorsiuni în înţele- 
gerea hristologiei. Maternitatea divină a Mariei nu trebuie 
astfel concepută strict funcţional, fiindcă nu se reduce la 
oferirea unui trup Fiului lui Dumnezeu. Maria n-a fost un 
simplu canal sau instrument pentru miracolul metafizic al 


ji ei FLOROVSKY, „The Ever-Virgin Mother of God”, ibid, p. 51-63; 
reluat în Co/lected Works III, 1976, p. 171-188. 

Întrupării, ci o persoană vie şi liberă cu un loc şi rol unic 
în realizarea planului mântuirii. A aflat har la Dumnezeu, 
fiind aleasă din veci şi pusă deoparte pentru acest rol, dar 
în acelaşi timp a conlucrat liber ca reprezentantă a umani- 
tății la realizarea tainei Întrupării, nu prin iniţiativă, ci prin 
consimţământ. A participat astfel activ la mântuirea lumii 
având în acelaşi timp ea însăşi nevoie de mântuire. Această 
relaţie nu poate fi exprimată decât „riscând paralelisme 
îndrăzneţe”, Florovsky considerând că „nu e prea mult” să 
se spună că nu numai că în cazul Mariei „Răscumpărarea a 
fost într-un anume sens anticipată în însuşi faptul Întrupă- 
rii”, Ci şi că pentru ea „Buna Vestire a fost o Cincizecime 
anticipată”. Poziţia unică a Mariei e exprimată, aşadar, nu 
simplu de expresia „Pururea Fecioară”, ci de cea mai cu- 
prinzătoare de „Fecioară Mamă”, Parthenometer. Pentru 
că Maria sigură atât reprezentarea şi continuitatea umani- 
tății vechi — Fiul Mariei e Fiul lui David, al lui Avraam 
şi al lui Adam —, cât şi răsturnarea acestei continuități 
printr-o naştere nouă — Maria e Mama unui Om Nou, a 
Noului Adam. Dogma romano-catolică a Imaculatei Con- 
cepţii ar fi „o încercare nobilă de a rezolva” acest mister 
antinomic „într-o schemă logică”, dar ea rămâne „validă 
numai în contextul doctrinei foarte particulare şi inadecvate 
despre păcatul originar”. Ca atare, ea este o „complicaţie 
nenecesară” şi o „terminologie nefericită”, care doar în- 
tunecă adevărul credinţei. Păcatul originar a fost nimicit 
numai pe Cruce, Întruparea fiind doar baza şi punctul de 
plecare al mântuirii prin inaugurarea creaţiei noi. Aşa cum 
a existat un progres în realizarea mântuirii de Hristos, 
tot aşa şi Maria şi-a avut propriul ei progres în har de la 
zămislire şi până la Adormire. Puritatea ei personală şi 
umplerea de har au fost însă posibile încă într-o lume 
nemântuită, nerăscumpărată. Virginitatea ei nu e doar o 
integritate fizică, ci o atitudine spirituală de autodedicare 
completă lui Dumnezeu. În orice caz, taina Fecioarei se 
descoperă în Biserică, iar aceasta o vede inseparabil unită 

cu Fiul ei întrupat şi înviat chiar şi după moarte. Dar Bise- 
rica nu dogmatizează taina Fecioarei, care e taina Bisericii, 
în care numai se contemplă şi înțeleg tainele Fecioarei. Atât 
„Virgo Mater”, cât şi „Mater Ecclesia” (nu „Ecclesiae”!), 
atât Maica Domnului, cât şi Biserica, sunt rugătoare şi 
născătoare de Viaţă, născătoare de Dumnezeu în om. 


Replieri defensive 


În ciuda speranţelor exprimate de participanţii ortodocşi 
la Simpozionul anglicano-ortodox din 1948, Pius XII a 
dogmatizat Asumpţia corporală a Fecioarei Maria. Procla- 
marea din 1 noiembrie 1950 a declanşat nu doar protestele 
unanime ale ortodocşilor de pretutindeni, ci a provocat în 
anii 1950-1952, cu un epilog în 1958 — cum s-a putut 
vedea —, şi disputa internă din teologia românească pe 
tema mijlocirii Maicii Domnului reafirmată pe urmele ma- 
riologiei bizantine din secolul XIV de Dumitru Stăniloae. 
Desfăşurată în România sovietizată de după „cortina de 
fier”, această polemică a rămas ignorată de teologii orto- 
docşi greci sau ruşi. Deşi ea n-a scăpat atenției ervdiţilor 
asumpționişti francezi: într-o amplă trecere în revistă din 
1964 a mariologiei „în teologia ortodoxă greco-rusă”, 
asumpționistul Daniel Stiernon (n. 1923) semnala într-o 
notă faptul că, în ciuda ostilităţii unanime a teologilor 
ortodocşi față de termenii „Mijlocitoare” şi „Comântui- 
toare”, „există totuşi chiar printre autorii contemporani, un 
P. Rezuş, ortodox român pentru care noțiunea de mijlocire 
bazată pe cea de Nouă Evă, e nucleul întregii mariologii 
bizantine («Sinteză mariologică», Candela 48, 1937, p. 289), 
şi colegul său, D. Stăniloae («Maica Domnului ca mijloci- 
toare», Ortodoxia 4, 1952, p. 711-129), ale cărui vederi pur 
bizantine şi patristice au fost viu combătute”*?. 


Sa D. STIBRNON, „Marie dans la thsologie orthodoxe greco-russe”, în: 
Maria. Etudes sur la Sainte Vierge (ed. H. du Manoir), Paris, vol. 6, 1964, 
[5279347 

În dogmaticile greceşti (Andrutsos, 1906; Karmiris, 1959; 
Trembelas, 1959) mariologia este un capitol mai degrabă 
discret şi rezervat, limitat la rolul de apendice al hristolo- 
giei şi la delimitări polemice; locul mariologiei ortodoxe 
propriu-zise fiind mai degrabă cultul şi evlavia populară 
decât reflecția teologică. Prima sinteză mai extinsă este 
cea publicată în 1957 de profesorul de liturgică din Tesa- 
lonic, Ioannis O. Kaloghiros&. Pentru acesta există, pe de 
o parte, „mariolatria romano-catolică”, iar, pe de altă parte, 
„antidicomarianismul” protestant, ivit din opoziţie faţă de 
„mariocentrismul” latin. Între excesul şi abuzul catolic şi 
nihilismul protestant echilibrul l-a păstrat numai Ortodo- 
xia: menținând intact hristocentrismul, ca a dat în acelaşi 
timp Maicii Domnului un loc special în viața Bisericii şi în 
evlavia credincioşilor. Şi în mariologie, ca de altfel şi în 
ecleziologie, soteriologie etc., acest echilibru se datorează 
fidelității ei față de tradiția biblică şi patristică încheiată 
dogmatic cu Sinodul VII Ecumenic (Niceea, 787). Dogme 
de credință sunt aşadar pentru Ortodoxie doar fheotokia, 
aeiparthenia şi panaghia; orice alte concepţii post- sau 
ne-patristice conduc la abuzuri şi excese inacceptabile; în 
acest sens Kaloghiros nu ezită să-l acuze de devieri de la 
tradiţia patristică pe însuşi Nicolae Cabasila, refuzând în 
acelaşi timp teologilor romano-catolici dreptul de a-l invoca 
în sprijinul Imaculatei Concepții (p. 86-93). 


Myrrha Lot-Borodine şi conflictul antropologiilor teologice 


În chiar anul în care apărea la Atena lucrarea mariolo- 
gică a profesorului Kaloghiros, la Paris se muta la Domnul 
după o lungă suferință una din cele mai interesante figuri 
ale teologiei ortodoxe ruse din emigrație, Myrrha Lot- 


% IOANNOU OR. KALOGEROU, Maria he Aeiparthenos Theotokos kata 
(en orthodoxon pistin, Tesalonic, 1957, IX + 157 p.; lucrarea fusese publi- 
cată anterior sub formă de articole în revista Gregorios ho Palamas în anii 
1957-1959. Kaloghiros este şi autorul articolului „Maria” din 7hreskeurike 
kai Ethike Enkyklopaideia, vol. VIII, 1966. 

Borodine (1882-1957)%. Cea care avea să devină un veri- 
tabil Lossky feminin se născuse în 1882 la Sankt Peterburg 
şi venise în 1906 în Franţa pentru a-şi desăvârşi studiile 
consacrate literaturii medievale curteneşti occidentale. În 
1909 îşi susținea în același timp doctoratul cu o teză de- 
spre „femeia şi iubirea în opera lui Chrâtien de Troyes (se- 
colul XIl)” şi se căsătorea cu faimosul medievist francez 
Ferdinand Lot (1866-1952). De-a lungul întregii sale vieți 
a fost pasionată de literatura medievală curtenească şi de 
cea legată de motivul căutării Graalului, despre care a scris 
câteva cărți şi o serie de studii şi interpretări într-un sens 
teologic creştin. Abia în 1929 a început să se intereseze de 
spiritualitatea şi teologia ortodoxă, pasiune stimulată deci- 
siv de revelația pe care a avut-o în urma unei conferinţe 
din 1930 a preotului Gh. Florovsky pe tema „îndumnezei- 
rii” omului. Provocată de dominicanul Yves Congar, Myrrha 
Lot-Borodine a început din 1932 să publice o serie de stu- 
du remarcabile despre antropologia teologică răsăriteană, 
despre bazele ei dogmatice, caracterizarea sacramentală şi 
implicaţiile ei duhovniceşti cu focalizare accentuată pe 
opera lui Nicolae Cabasila. Monografia despre Cabasila ca 
„maestru al spiritualității bizantine din veacul XIV”, alcă- 
tuită din aceste studii, a apărut în 1958, la un an de la 
decesul uimitoarei sale autoare. O altă culegere de studii 
despre îndumnezeirea omului şi relația har şi libertate în 
Răsărit a fost publicată în 1970 cu prefața elogioasă a lui 
Jean Danislou. Scrise într-o stilistică calofilă şi adeseori 
încifrată, ele ascund însă profunzimi teologice remarcabile 
dublate de o subtilă rigoare intelectuală și o fină sensibili- 
tate. Totul pe fondul unei fidelităţi absolute față de tradiția 
ortodoxă şi exigenţele ei dogmatice. Ultimul ei studiu, scris 
în 1955 la cererea lui Daniclou, care a renunţat însă să-l 
mai publice, apărând abia în 1994, a avut drept temă o ra- 


5 Date după necrologul din Jrenikon 30 (1957), p. 340-345 şi Istina 44 
(1999), p. 398-411. 

diografie a dogmei Imaculatei Concepții în lumina tradiției 
ortodoxe”. Dincolo de reticenţa faţă de orice dogmatizare 
în absența unei contestări evidente, refuzul arătat de Bise- 
ricile Ortodoxe față de dogma Imaculatei Concepții şi reti- 
cența față de dogma Asumpţiei corporale se explică prin 
rațiuni mai profunde. Acestea ţin, pe de o parte, de modul 
contemplativ şi liturgic al teologiei ortodoxe şi de specifi- 
cul evlaviei mariale răsăritene. Unica dogmă despre Mana 
este /heotokia ei proclamată în 431] pentru a asigura hris- 
tologia ioaneică. „Beneficiară a unei hristologii luminos 
degajate, Mama a crescut în Răsărit odată cu Fiul ei de 
negândit fără ea” (p. 329). Deşi devoţiunea marnială bizan- 
tină are o bogăţie fără egal, în care Maria e exaltată din- 
colo de heruvimi, aceasta nu este nici o clipă detaşată de 
umanitate. Cu toate că sărbătoarea zămislirii ei a apărut în 
Răsărit, ea n-a condus la teologia unei Imaculate Concepții, 
cum s-a întâmplat în Occident odată cu noua teorie a păca- 
tului originar dată de Anselm, care o reclamă aproape cu 
necesitate. „Opusă din principiu acestui mod de gândire, 
Ortodoxia răsăriteană n-a acceptat niciodată un astfel de 
privilegiu care o taie pe Maria de rădăcinile ei umane şi 
naturale şi micşorează notabil măreţia ei personală” (p. 331). 
La bază stă însă o „divergență fundamentală între greci şi 
latini” care priveşte antropologia teologică. Latinii pleacă 
de la o viziune pesimistă despre natura umană ca „Imper- 
fectă în sine”, peste care se „suprapune” graţia neconsti- 
tutivă a unei „dreptăţi originare” „preternaturale” gratuite. 
Pierderea prin cădere a acestei dreptăţi originare reduce 
creatura căzută la starea de natură pură şi dezvăluie impo- 
sibilitatea ei de a realiza binele fără har. Pentru greci însă, 
natura umană este ontologic bună, fiind creată de Dumne- 
zeu ca deiformă (chip al lui Dumnezeu tinzând spre ase- 
mănarea cu Arhetipul ei necreat), căderea în păcat slăbind 


5 MyRRIHA LOT-BORODINE, „Le dogme de l'Immaculs Conception ă la 
lumicre de l'Eglise d'Orient”, Jrenikon 67 (1994), nr. 3-4, p. 328-334. 


139 


şi pervertind doar manifestarea empirică a naturii, slăbire, 
nu paralizare, evidentă în întunecarea rațiunii şi pervertirea 
voinței libere. „Optimismul” antropologiei patristice gre- 
ceşti se vede în menținerea nucleului ontologic al naturii 
umane în ciuda dezordinilor existenţei sale empirice; chiar 
căzut, omul are puterea de a se ridica şi de a realiza în con- 
lucrare cu harul divin sfințenia care este modul de mani- 
festare autențic al naturii sale deiforme. Neînţeleasă de 
latini, care s-au grăbit să o taxeze fals drept „pelagianism” 
sau „semipelagianism” (p. 335), această viziune sinergistă 
nu doar explică „optimismul robust” al ascetismului răsări- 
tean creştin, dar e confirmată de sfințenia drepţilor Vechiu- 
lui "Testament şi mai ales de cea a Fecioarei Maria adusă 
de copilă să locuiască în templul sfânt al Dumnezeului Ce- 
lui Sfânt. Aşa cum arată Nicolae Cabasila (citat la p. 337), 
restituind astfel frumuseţea originară a naturii umane, 
expresie a Înţelepciunii lui Dumnezeu, Fecioara Maria a 
dobândit harul încă înainte de Răscumpărare. Cu Maria se 
încheie vârsta de fier a osândei şi întristării Evei şi începe 
vârsta de aur a bucuriei şi împăcării cu Dumnezeu. Acest 
paralelism al vechii tradiţii creştine între cele două Eve a 
fost însă dezvoltat în direcții divergente. Pe urmele viziunii 
antropologice augustiniene, Evul Mediu latin a tins spre o 
amplificare tot mai mare a privilegiilor şi harurilor gratuite 
acordate celei de-a doua Eve şi spre o identificare „de fac- 
to” a statutului lor preternatural, ceea ce a impus şi privi- 
legiul Imaculatei Concepții (p. 338). Invers, în Răsărit s-a 
văzut în Maica Domnului realizarea exemplară de către 
om, prin virtuți şi rugăciune în colaborare liberă cu harul, a 
asemănării sale ontologice cu Dumnezeu. Într-un aseme- 
nea context ascetic chestiunea unei exceptări privilegiate 
de la păcatul originar încă de la zămislire n-avea nici un 
sens, ba chiar îl contrazice de-a dreptul. Proiectând-o încă 
de la început în perfecțiunea creaţiei dinainte de cădere sau 
de după Răscumpărare, Imaculata Concepţie (care implică 
logic pentru Maria şi imposibilitatea morţii) micşorează 

inacceptabil meritul personal al Fecioarei. În Ortodoxie însă 
slava ei vine de la faptul că a fost prima persoană umană 
îndumnezeită liber, meritul ei fiind cu atât mai mare cu cât 
se născuse nu în situația dinainte de cădere a Evei, ci în 
condițiile dificile ale unei făpturi născute după căderea în 
păcat şi purtând în ea consecințele lui, a căror actualizare 
însă a stăvilit-o (p. 338, 341). Devenită fiinţă pnevmato- 
foră prin sfinţenia şi puritatea ei desăvârşite, Fecioara Maria 
a devenit la Buna Vestire şi hristoforă (p. 341). La picioa- 
rele Crucii, ca Mater dolorosa, a asumat şi „povara mater- 
nității sacrificiale”, iar prin Adormire s-a supus şi legii 
morții de după cădere. Mormântul gol şi absenţa relicvelor 
au certificat pentru Biserică minunea „preaslăvirii ei pos- 
tume: Mama şi Fiul reunindu-se pentru totdeauna în Împă- 
răţia Treimii” (p. 343). Întronizată în cer, ea este Mamă a 
celor vii şi a celor morți, Regină a creației, figură a Biseri- 
cii prin excelenţă, în acelaşi timp triumfătoare şi rugătoare 
şi mijlocitoare pentru toți şi toate, început nu doar al mân- 
tuirii, Ci şi al preaslăvirii noastre eshatologice (ii. ). 


Nellas şi mariologia ca umanism teocentric 


În spaţiul grec răspunsul la interpretarea minimalizantă 
a mariologiei bizantine de către reprezentanţii teologiei 
academice scolastice şi conservatoare a venit din partea 
tânărului Panayotis Nellas (1936-1986). În 1968, acesta a 
publicat, ca prim volum al unei serii ce se voia un fel de 
„Sources Chrstiennes” neogreacă, o ediție însoțită de tra- 
ducere neogreacă şi note a celor trei omilii mariologice ale 
lui Nicolae Cabasila&?. Era un gest de restituire necesară 
provenit dintr-o devoțiune faţă de gândirea teologului laic 
bizantin, devoțiune specială care l-a însoțit constant în tot 
parcursul şi scrisul tău teologic. Nellas va face din învăţă- 


55 NIKROLAOU KABASILA, He Theomelor. Treis theometerikes homilies. 
Keimeno — eisagoge — neocellenike apodose — scholia Panagiotou Nella 
(Epi tas pegas), Atena, 1968 (19723). 

tura „îndreptării în Hristos a omului la Cabasila” tema tezei 
sale de doctorat din 1974, iar din învăţătura sa duhovni- 
cească un capitol esenţial al farmoasei antropologii teolo- 
gice din Zoon fheoumenon, 1979. Toate acestea aveau 
drept referință principală faimosul tratat „Despre viaţa în 
Hristos”, cea mai cunoscută scriere a teologului bizantin 
din secolul XIV. Un alt merit incontestabil al lui Nellas 
este acela de a fi relansat în spaţiul teologic ortodox omi- 
liile mariale uitate ale lui Nicolae Cabasila, faţă de care 
ortodocşii erau rezervaţi şi suspicioşi. Nu puteau uita faptul 
că ele fuseseră puse în circulaţie în 1925 de asumpțţionistul 
romano-catolic Martin Jugie anume în scopul apologetic 
de a identifica precursori răsăriteni ai dogmelor mariale 
papale. De aceea, în scurtul studiu introductiv (p. 9-36) la 
ediția omiliilor mariale ale lui Cabasila din 1968, Nellas 
interpretează gândirea acestora pe dublul fundal al secolu- 
lui XIV (p. 10-18) şi al învățăturii despre Maica Domnului 
în tradiția ortodoxă anterioară (p. 18-29). Viguroasele şi 
excepțional de densele discursuri mariale ale lui Nicolae 
Cabasila, pe care Nellas le consideră anterioare „Vieţii în 
Hristos” şi „Tâlcuirii dumnezeieştii Liturghii” (p. 18), îi 
apar teologului grec ca fund adresate publicului cultivat 
bizantin ca o contribuţie la „un dialog cu «umaniştii»” 
epocii (p. 17), mariologia fiind prezentată aici drept o an- 
tropologie ideală concretă. Secolul XIV este, după veacul IV, 
secolul prin excelenţă al Maicii Domnului: Grigorie Pala- 
ma, Nicolae Cabasila şi Teofan al Niceei fundamentează 
acum trei puncte: 1. Absoluta sfinţenie personală a Fecioa- 
rei Maria şi locul ei eshatologic îndată după Sfânta Treime 
deasupra tuturor creaturilor; 2. Semnificația ei fundamental 
hristologică; şi 3. Poziţia ei centrală în Economia mântuirii, 
rolul ei activ în realizarea tainei Întrupării şi rămânerea ei 
în veci în centrul tainei Bisericii. Dacă primele două puncte 
sunt deja tradiționale, cel de-al treilea avea pecetea origi- 
nalității, atestând faptul că în secolul XIV tradiţia vie a 
Bisericii pune în valoare noi elemente ale dogmei de la Efes 

(p. 32). Deşi poate părea că viziunea lui Cabasila e influen- 
țată excesiv de ideile umaniste ale epocii sale, în realitate 
avem de-a face la el cu un umanism teologic duhovnicesc: 
omul de care este vorba nu este omul natural, biologic, ci 
omul creat în Hristos după chipul lui Dumnezeu şi înzestrat 
cu puterea natural-duhovnicească de a ajunge la asemăna- 
rea cu El. Realizând aceasta, Fecioara Maria a manifestat 
pentru prima dată scopul pentru care l-a creat Dumnezeu 
pe om (p. 35). Nici o erezie nu poate fi atât de îndrăzneață 
şi nici o condamnare a antropocentrismului eretic al seco- 
lelor XIV şi XX nu poate fi atât de radicală şi de absolută 
ca acest adevăr biblic revelat în Fecioara Maria care-l arată 
pe om chip şi asemănare a lui Dumnezeu şi natura umană 
chemată să fie născătoare de Dumnezeu (p. 36). Multiplele 
aplicări concrete ale acestui adevăr în gândirea lui Cabasila 
nu sunt însă explicitate de Nellas, care lasă deliberat citi- 
torului bucuria de a le descoperi meditând asupra textelor 
acestuia. 

Sensul profund al recursului său la omiliile mariale ale 
lui Cabasila este dezvoltat mai pe larg de Panayotis Nellas 
în remarcabilul eseu mariologic intitulat „Maica Domnului 
şi umanismul teocentric”*”. Lectura lui ne revelează moti- 
vația contextuală a demersului tânărului teolog grec. Aflat 
între 1964-1966 cu o bursă în Franța, acesta luase aici 
contact nu numai cu teologia neopatristică a lui Jean 
Danislou, dar şi cu agitaţiile sociale şi politice ale studen- 
țimui, care vor izbucni în revoltele din mai 1968 inspirate 
de convertirea marxistă a existenţialismului ateu al lui 
Jean-Paul Sartre. În dezbatere se afla sensul adevăratului 
umanism; pentru filozoful francez, libertatea omului era 
incompatibilă cu existenţa lui Dumnezeu, iar ateismul reli- 
gios era prima revoluție şi condiţie a unui umanism radi- 


57 P. NELLAS, „He Methera tou Theou kai ho theokentrikos anthropis- 
mos”, Gregorios ho Palamas 56 (1973), p. 314-328; publicat iniţial în 
versiune franceză în revista Dieu n 'echoue pas 78 (1969), decembre, 
p. 55-75 şi reluat în Contacts, nr. 164, 1993, p. 255-263. 

cal, a doua fiind revoluţia socială de tip marxist. În faţa 
acestei polarizări, Nellas pleacă de la constatarea că Întru- 
parea, care stă la baza creştinismului, are incluse în ea trei 
adevăruri capitale: 1. Întruparea Îl revelează pe Dumnezeu 
şi este Revelația Lui; 2. Întruparea Îl introduce pe Dumne- 
zeu în istoria umană dându-i posibilitatea de a activa în ea 
nu numai prin energiile necreate, ci şi personal, pentru a-l 
mântui pe om învingând din interiorul său păcatul, pe dia- 
vol şi moartea; şi 3. Întruparea îl desăvârşeşte pe om, omul 
realizându-şi prin ea menirea de a deveni Dumnezeu-om 
(p. 315). Dumnezeu adevărat şi Om adevărat, lisus Hristos 
este în acelaşi timp revelația supremă a lui Dumnezeu şi 
ultima realizare a omului (p. 314). Dacă însă hristologia 
patristică a studiat mai ales dimensiunea teologică a hris- 
tologiei, epocii noastre îi revine sarcina de a accentua 
„conţinutul antropologic al hristologiei ortodoxe”, de a 
evidenția faptul că în creştinism avem de-a face cu un „ade- 
vărat umanism”, cu un „umanism divino-uman (teandric)” 
(p. 315). Această teză Nellas o demonstrează în eseul său 
pe baza omiliilor mariale ale lui Nicolae Cabasila. În fina- 
lul acestuia se arată că Logosul divin a putut asuma natura 
umană fiindcă i-a oferit-o Preasfânta Fecioară; potrivit lui 
Cabasila, înainte de a apărea Maria, Dumnezeu era ca un 
Rege fără cetate. Sartre refuză o mântuire dată de Dumne- 
zeu omului ca o pomană, fiindcă aceasta ar însemna O 
alienare şi înjosire inacceptabilă a ființei umane. Or Maica 
Domnului arată că, departe de aceasta, omul trebuie să 
conlucreze liber, activ la realizarea şi dobândirea mântuirii 
sale, Dumnezeu manifestând în permanență un profund 
respect faţă de om şi de libertatea lui (p. 323). Dumnezeu 
l-a făcut pe om ca să găsească în el o mamă din care să 
se întrupeze, ca prin înomenirea Sa să-l ridice pe om la 
îndumnezeire. Dar Fecioara Maria „nu este o excepţie în 
umanitate”: „în persoana Mariei, «Mamă a lui Dumnezeu» 
adevărată şi reală, se descoperă drept Mamă a lui Dum- 
nezeu, «Născătoare de Dumnezeu», natura umană însăşi” 

(p. 326). Această constatare are consecințe imense pentru 
dialogul credincioşilor cu ateii şi revelează potențialitățile 
indefinite cuprinse în dogmele inepuizabile ale Bisericii. 
„Mulţi atei au afirmat că omul poate deveni el însuși, sin- 
gur, dumnezeu. Dar nici unul din ei n-a avut îndrăzneală să 
spună că omul poate să-L «nască», adică să-L aducă real şi 
efectiv pe Dumnezeu în istorie, cum au proclamat Părinții 
Bisericii” (p. 326). Cele două acuzaţii ale ateilor împotriva 
creştinismului sunt aşadar lipsite de consistență: „Dumne- 
zeu nu este deloc pentru creştini «tatăl sadic» al lui Freud. 
Nici nu este o alienare pentru om, cum îl văd Camus şi 
Sartre. Din contră” (p. 327). „Erezia umanismului antro- 
pocentric” este susținută şi în cultura greacă de Nikos 
Kazantzakis în eseul său „„Ascetica”, subintitulat elocvent 
„Salvatores De:”: pentru scriitorul grec Dumnezeu se gă- 
seşte ascuns în lucruri şi evenimentele istorice şi are nevoie 
de om ca să se arate, fiindcă numai acesta îl poate revela. 
În orice erezie există însă o „sămânță de adevăr” care poate 
fi dezvoltată şi asumată de teologie: adevărul deformat de 
Kazanizakis e „profundul respect al lui Dumnezeu pentru 
om” (p. 327), faptul că Dumnezeu nu forţează libertatea 
omului, „rămâne ascuns până în clipa în care un om, Maria, 
a putut şi a vrut să-i dea haina care să-L facă văzut şi co- 
municabil oamenilor: trupul ei. [...] Orieniată integra! spre 
Dumnezeu şi trăind neîntrerupt împreună cu el, umila co- 
pilă din Nazaret a revelat, aducându-L pe lume pe Hristos, 
în acelaşi timp pe Dumnezeu şi pe om. Înţelegem astfel 
acum de ce Născătoarea de Dumnezeu este adevăratul 
fundament pe care se poate edifica un umanism sănătos, 
adevărat, un umanism teocentric” (p. 328). 


Theotokos, model al sfințeniei creştine 


Realizări notabile în teologia greacă după tentativa tână- 
rului Panayotis Nellas de a relansa mariologia antropo- 
logică a bizantinului Nicolae Cabasila nu mai înregistrăm 
afară de masiva teză de doctorat susținută la Atena în 1970 

de Amalia Spurlaku-Eftihiadu (dar publicată abia în 1990) 
şi intitulată „Preasfânta Născătoare de Dumnezeu, model 
al sfinţeniei creştine. Contribuţie la poziţia ortodoxă față 
de Imaculata Concepţie şi dogmele legate de aceasta”*ă. 
O primă parte prezintă sistematic în expunere „simbolică” 
(comparativă) mariologia dogmatică ortodoxă cu cele trei 
puncte: 7heotokos, Aeiparthenos, Panaghia, la care se ada- 
ugă Adormirea, şi cea romano-catolică şi devierea ei de la 
credința în Theotokos prin noile dogme: Coredemptrix, Ma- 
fer Ecclesiae, Immaculata Conceptio şi Assumptio. A doua 
parte, cea mai amplă (p. 179-626), dezvoltă extins cu bo- 
gate referinţe patristice „perspectiva antropologică a dog- 
mei theometerologice” prezentând succesiv premisele 
antropologice obiective, apoi cele subiective, ale sfințeniei 
Maicii Domnului, precum şi pregătirea de către Dumnezeu 
prin alegere din veci, apoi cea îndepărtată şi mijlocită şi, în 
fine, cea nemijlocită, a Fecioarei Maria pentru opera ma- 
ternității divine. Lucrarea îşi propune să ofere nu o imagine 
istorică sau descriere etică a virtuţilor Fecioarei Maria, ci o 
analiză a premiselor ontologice ale temei sfinţeniei Maicii 
Domnului analizând — contrapusă soluţiei romano-cato- 
lice care o atribuie unei prezumptive imaculate concepţii — 
viziunea răsăriteană referitoare, pe de o parte, la relația 
dintre sfinţenia personală maximă a Fecioarei şi păcatul 
strămoşesc, iar, pe de altă parte, la relația dintre Fecioara, 
creștini şi Biserică. Astfel, sfinţenia personală maximă a 
Mariei nu se datorează unui privilegiu special al acesteia şi 
unei exceptări de la condiția umană căzută; ea s-a realizat 
în ciuda acesteia, ca rod al eforturilor ei ascetice şi duhov- 
niceşti prin care a valorificat în conlucrare cu harul puterile 
naturale sădite în ea de Dumnezeu de la creație pentru a-L 
putea primi pe Dumnezeu. Această taină însă nu are loc 


5 AMALIAS SPOURLAKOU-BUTHYCHIADOU, He Panagia Theotokos Iypos 
christianikes hagiotetos. Symbole eis ten orthodoxon topothesin enanti 
tes rhomaikotholikes Aspilou Syllepseos kai ton synaphon taute dogmaton, 
didaktorike diatribe, Atena, 1990, 646 p. 

numai în Maria, ci şi în Biserică: atât în general, cât şi în 
fiecare credincios în parte, au loc naşterea duhovnicească a 
lui Dumnezeu şi prelungirea întrupării Lui, care fac ca atât 
Biserica, cât şi fiecare creştin să deţină printr-o asimilare şi 
identitate mistică locul „Preasfintei Născătoare de Dumne- 
zeu” (în conformitate riguroasă cu vorbele Mântuitorului 
din Mr 12, 49-50; Me 3, 34-35; Lc 8, 21). Există astfel atât 
o dimensiune ecleziologică a mariologiei, cât şi o dimen- 
siune mariologică a ecleziologiei în realizarea sfinţenie. 
Esenţial este ca Fecioara Maria să nu fie scoasă din relația 
de continuitate atât cu sfinții Vechiului, cât şi ai Noului 
Testament, cu Biserica atât istorică, cât şi eshatologică; 
Maica Domnului nu este prin sfințenia ei o excepţie intan- 
gibilă, ridicată deasupra umanităţii, ci este realizarea poten- 
țialului maxim de sfințenie înscris de Dumnezeu în natura 
umană şi ca atare este modelul sfințeniei creştine, purtând 
toate caracteristicile ei distinctive. Sfinţenia Maicii Dom- 
nului este sfințenia Bisericii şi sfinţenia noastră, modelul şi 
programul vieţii creştine. 


Kniazev, sinteză cu integrare biblică 


O atentă investigaţie a misterului Mariei în tradiția orto- 
doxă a stat din 1951 şi până în 1990 în centrul preocupă- 
rilor teologice ale preotului Alexis Kniazev (1913-1991). 
Emigrat cu familia în Franţa în 1923, doctor în drept (1937) 
şi în teologie (1942), hirotonit preot în 1942, Kniazev a 
predat dogmatică şi Vechiul Testament la Institutul „Saint- 
Serge”, al cărui rector a fost din 1965. Cu un an înainte de 
mutarea sa la Domnul, a publicat cu ajutorul asistentei sale 
Francoise Jeanlin un remarcabil volum intitulat Maica 
Domnului în Biserica Ortodoxă”, în care sintetizează seria 
de studii şi articole pe teme mariologice publicate din 1951 
şi până în 1985. Volumul se distinge în primul rând prin 
noutatea metodologică a abordării. În autentic spirit neopa- 


5 Cf. supra n. 76. 

tristic, preotul Kniazev pleacă de la primatul experienţei 
ecleziale refuzând clasica metodă deductivă prin care dog- 
matica speculativă încerca să derive adevărurile concrete 
ale mariologiei din principii abstracte (fie maternitatea di- 
vină, fie alegerea din veci). Consecvent cu acest principiu, 
el preferă să pornească inductiv de la faptele particulare — 
afirmaţiile despre Maica Domnului din Scriptură, Tradiţie, 
cult — pentru a desprinde din ele sensul venerării ei de 
către Biserica Ortodoxă (un ultim capitol oferă trei reacții 
critice la documente mariologice romano-catolice din 1964, 
1974 şi 1987, ca puncte de vedere ortodoxe menite să ser- 
vească dialogului teologic). Rând pe rând, Maria e prezen- 
tată ca Mamă a lui Mesia (potrivit profeților vechi-testa- 
mentare), Eva cea Nouă (plecând de la Pe2-—3, Lel şi 
In 19, 25, dar şi 2, 1-11), Mama lui Dumnezeu Pururea 
Fecioară (potrivit Sinodului de la Efes, 431, şi învățăturii 
Sfântului Chiril al Alexandriei şi a întregii tradiții patristice), 
Panaghia (culme a sfinţeniei create) şi Pământ eshatologic 
al Făgăduinţei (ca Mireasă a Mielului din 4p 19). Concluzia 
desprinsă e că Fecioara Maria este Martorul cel mai impor- 
tant al Întrupării, Învierii şi Împărăției Fiului ei, e marele 
Semn dat de Dumnezeu oamenilor (/s 7, 14; Ap 122, l sq), 
personificarea şi icoana Bisericii lui Hristos, în care numai 
trăindu-L pe Hristos o descoperim şi pe Mama Lui şi taina 
sfinţeniei şi maternității divine, Panaghia Theotokos. 


Lacuna bizantină 


Alcătuind un real progres mai cu seamă în ce priveşte 
dimensiunea biblică a mariologiei articulată cu aceea a 
cultului şi dogmei, schița mariologică a preotului kniazev 
prezintă însă o lacună considerabilă la capitolul tradiţiei 
ortodoxe, din al cărei parcurs momentul mariologiei isihaste 
a secolului XIV lipseşte cu desăvârşire. Acesta lipseşte de 
altfel din practic toată literatura dogmatiştilor ortodocși din 
secolul XX (când, afară de referinţele Myrrhei Lot-Borodine, 
de tentativele de recuperare întreprinse în 1950-1952 de 

preotul Dumitru Stăniloae şi în 1968 de Panayotis Nellas, 
| ea n-a atras decât atenţia unor istorici). Studiul şi tradu- 
cerile care urmează îşi propun să acopere această lacună 
considerabilă permiţând, pe lângă posibilitatea unor im- 
portante aprofundări dogmatice şi duhovniceşti, corectarea 
unor imagini deformate, generatoare, cum s-a putut vedea 
mai sus, de polemici cel puţin neinspirate. 


Il. Maica Domnului 
în spiritualitatea isihastă 
bizantină a secolului XIV 


Ultimele secole ale istoriei Bizanțului”, care a urmat 
recuperării Constantinopolului din 1261 de la venețienii 
care-l cuceriseră în 1204 prin cavalerii cruciadei a IV-a, au 
fost o lungă şi disperată luptă pentru supraviețuire în con- 
dițiile unei rapide şi inexorabile pierderi de teritorii atât 
în Asia Mică, cât şi în Balcani, şi ale unei deprimante 
fragmentări şi disoluţii a coeziunii sociale interne în crize 
religioase şi politice nesfârşite. 


Etapele declinului şi disoluţiei 


Reinstalat în 1261 în Constantinopol şi menţinut în ciu- 
da tuturor forţelor contrare de eforturile energice ale lui 
Mihail VIII Paleologul (1259-1282) cu prețul impunerii cu 
forţa de stat a „unirii” cu Biserica latină, Imperiul Bizantin 
nu şi-a mai putut regăsi vechea poziție politică europeană. 
Sub următorii Paleologi — Andronic Il (1282-1328) şi 
Andronic III (1328-1341) — el a decăzut rapid la rangul de 
„putere de mâna a doua”, pentru ca sub loan V Paleologul 
(1341-1391) şi loan VI Cantacuzino (1341-1354) să intre 


% pentru detalii, a se vedea monografia lui D.M. NICOL, The Last Cen- 
turies of Byzantium, Cambridge, 1993, şi sinteza anterioară a aceluiaşi 
D.M. NICOL, Church and Society in the Last Centuries of Byzantium, 
Cambridge, 1979. 

într-un colaps fatal. Prăbuşirea lentă, dar sigură, se datora 
nu în ultimul rând haosului intern produs de dezastruoasele 
războaie civile dintre 1321-1328, care l-au opus pe „tânărul” 
Andronic III „bătrânului” Andronic II, şi dintre 1341-1347 
şi 1352-1354 (în care s-au confruntat adepţii lui loan V 
Paleologul cu aceia ai lui Ioan VI Cantacuzino). Între 
1342-1349, Tesalonicul este guvernat de regimul comu- 
nard al „zeloţilor”. Totul pe fundalul înaintării implacabile 
a turcilor otomani, mai ales după ce compania catalană, 
sosită în 1303 să lupte împotriva turcilor în Asia Mică, a 
întors armele împotriva bizantinilor devastând cumplit 
între 1305-1311 Tracia, Macedonia şi Grecia continentală. 
Conduşi de comandanţi militari capabili care au fost emirii 
Osman (1288-1326), Orhan (1326-1359) şi Murad 
(1359-1389), otomanii cuceresc şi ultimele cetăți bizantine 
din Asia Mică: în 1326 aceştia ocupă Brusa, care devine 
capitala lui Orhan, în 1331 cuceresc Niceea, iar în 1337 şi 
Nicomidia. Tot acum, după ce îi înfrâng pe bulgari şi vlahi 
în 1330, sârbii conduşi de Ştefan Duşan (1331-1355) ocupă 
treptat Macedonia şi Tesalia, amenințând Tracia; în 1345 
Duşan se proclamă la Skopie „împărat al sârbilor şi rome- 
ilor”. Pentru a evita dezastrul, loan VI Cantacuzino, prins 
şi în războiul civil cu partizani lui loan V Paleologul, se 
aliază — spre scandalul întregii creştinătăţi — cu otomanii, 
căsătorindu-și fiica Teodora cu Orhan. În cutremurul din 
11 mai 1346, în care s-a prăbuşit o parte a cupolei Sfintei 
Sofii, şi în ciuma din 1348 (ca şi cea din 1362) care a de- 
vastat Constantinopolul, contemporanii au văzut pedeapsa 
divină pentru toate păcatele scandaloaselor alianțe şi con- 
flicte interne interminabile. Înfrânt de genovezi în războiul 
Galatei din 1348-1349, şi apoi din nou în 1352 şi în 1354, 
loan VI abdică în sfârşit — devenind monahul Ioasaf 
( 1383) — cedând tronul ginerelui său, loan V Paleologul, 
reintrat cu sprijin genovez în Constantinopol la sfârşitul lui 
noiembrie 1354. Ca unic împărat, loan V s-a aflat în faţa 
unei situații catastrofale. Dacă Ştefan Duşan, care ocupase 

Adrianopolul în toamna lui 1355, murea în decembrie, în 
schimb turcii otomani profitaseră de cutremurul din 2 mar- 
tie 1354 pentru a ocupa cetatea Gallipoli de pe Dardanele 
stabilindu-şi aici un solid cap de pod pentru expansiunea 
în Europa: în 1361 ei ocupă Didymoteichon, iar în 1362 
Adrianopolul care devine capitala lui Murad ] şi Baiazid |. 
Încercuit de otomani, loan V călătoreşte în 1366 la Buda ca 
să ceară ajutorul regelui Ungariei, Ludovic (1342-1382), 
care-l umileşte cerându-i în prealabil să se reboteze. La 
întoarcere e luat prizonier de bulgari, de la care e eliberat 
în 1367 de expediția flotei vărului său, contele Amadeo de 
Savoia. În 1369, Ioan V pleacă şi la Roma convertindu-se 
în octombrie la romano-catolicism fără să obţină însă aju- 
torul militar antiotoman scontat de la noua cruciadă pro- 
clamată de papă. Pe 26 septembrie 1376 la Cirmen, pe râul 
Marița, otomanii zdrobesc decisiv armatele coaliției sârbo- 
bulgare (în luptă cad acum despoţii sârbi Uglieşa şi Vukașşin), 
deschizându-şi drum în inima Balcanilor: peste doar zece 
ani, în 1385, în bătălia de la Kosovopolie dispare ca stat 
independent Serbia, iar în 1385 şi 1389, căzând Sofia şi 
Tîrnovo, dispare şi Bulgaria, turcii lui Baiazid ajungând la 
Dunărea apărată dramatic de Mircea cel Bătrân. Din 1376 
și până la căderea Constantinopolului în 1453 — iminentă 
încă din 1390 şi amânată doar de înfrângerea şi capturarea 
lui Baiazid de către mongolii lui Timur Lenk la Ankara în 
1402 —, împăratul bizantin va fi vasalul sultanului otoman, 


Imperiul încetând să existe „de facto” ca o entitate politică 
autonomă. 


Renaştere clasicistă şi înviorare ortodoxă 


Acesta este deci fundalul istoric întunecat şi apocaliptic 
al veacului XIV pentru întreg sud-estul Europei. Pentru lu- 
mea bizantină el a marcat însă nu doar sfârşitul unei epoci, 
o lungă agonie socială, militară şi politică, ci şi o neaştep- 
tată, în condiţiile date, înflorire culturală şi strălucire du- 
hovnicească cunoscute sub numele generic de „renaşterea 

paleologă” a studiilor clasice şi isihasmul bizantin târziu. 
Începuturile acestora datează de la mijlocul secolului XIII 
fund în mare parte un răspuns la catastrofa din 1204. Criza 
din 1185-1204 însemnase sfârşitul Imperiului Bizantin 
clasic de tip iustinianic, restaurat după criza gravă din 
secolele VII-VIII de împărații din dinastia Macedonenilor, 
iar după cea din secolul XI de bazileii din dinastia Com- 
nenilor stinsă în 1185. Formula teocratică a Imperiului or- 
todox bazat pe „simfonia” între Imperiu şi Biserică, în care 
vioara întâi era împăratul, suferă acum o tot mai evidentă 
redistribuire a accentelor. Exilul de la Niceea (1204-1261) 
a arătat că nu Imperiul, drastic redus, ci Biserica Ortodoxă 
asigura unitatea lumii bizantine şi oferea legitimitate împă- 
raților. Confruntată cu ocupația latină, societatea bizantină 
şi-a regăsit coeziunea pierdută în Ortodoxie, Biserica 
devenind tot mai puternică. Odată cu renaşterea ortodoxă 
avea loc şi o renaştere a elenismului şi a patriotismului 
grec, care la reprezentanţii elitei intelectuale au luat forma 
unei redescoperiri şi exaltări de tip umanist a culturii eline 
antice clasice. La Niceea, iar după 1261 la Constantinopol 
şi la Tesalonic, asistăm la coexistenţa unei minirenașteri 
promovată de intelectuali de tipul umaniştilor religioşi şi 
a unei înviorări (revival) ortodoxe susținute de monahi. 
Ciocnirea lor a fost în mare parte rezultatul unei atitudini 
diferite față de Occidentul latin care diviza din nou lumea 
bizantină şi evidenția, pe parcursul ultimelor secole din 
istoria Bizanțului, existenţa în sânul elitei bizantine a două 
viziuni opuse despre viitorul lumii lor”!: dacă imperiul, 
birocraţia civilă şi ecleziastică, precum și intelectualii uma- 
nişti puneau pe primul loc activismul cultural, naționalismul 
grec şi salvarea politică a statului chiar cu preţul capitulării 
în faţa Occidentului latin și a sacrificării purității Ortodo- 
xIei, în schimb monahii puneau pe primul plan rezistenţa 


”! Cf. ]. MEYENDOREF, Byzantium and the Rise of Russia, St Vladimir's 
Seminary Press, 1989, p. 96-118 (ed. I, Cambridge, 1981). 

inflexibilă faţă de Occidentul latin, salvarea cu orice preţ a 
Ortodoxiei, consolidarea Bisericii, universalismul panorto- 
dox şi întoarcerea întregii societăți la Dumnezeu printr-o 
renaştere spirituală care să depăşească formalismul ritualist 
printr-un nou suflu religios dominat de o tonalitate afectivă 
pe fond apocaliptic. De aici s-a născut isihasmul bizantin 
târziu. Confruntarea dură cu Biserica a lui Mihail VIII Pa- 
leologul, care până la moartea sa în decembrie 1282 a ţinut 
să impună cu violenţă „unirea” de la Lyon (6 iulie 1274), 
s-a încheiat cu victoria deplină a monahilor asupra elitei 
birocraţiei imperiale şi patriarhale „latinofrone”. Fiul lui 
Mihail VIII, Andronic II Paleologul (1282-1328), tempe- 
rament foarte religios şi iubitor al artelor, a patronat resta- 
urarea necondiționată a Ortodoxiei tradiționale triumfătoare 
acum asupra umilinţei oricărui latinism. 


Un decret imperial: luna august — luna Maicii Domnului 


Andronic II Paleologul este şi la originea unei iniţiative 
liturgice mariale uitate astăzi, dar extrem de semnificative 
pentru lumea bizantină, demonstrând în acelaşi timp ade- 
vărul aserţiunii asumpţionistului A. Wenger, potrivit căreia 
„civilizaţia Bizanțului era una în întregime marială””. Prin 
capitala sa, Constantinopol, întreg Imperiul era dedicat 
Maicii Domnului, cum ne-o aminteşte până azi în cultul 
ortodox ziua de 11 mai, care prăznuieşte solemn amintirea 
acestei dedicări de către Constantin cel Mare în 330. Mai 
mult, în Constantinopol se aflau faimoasele relicve mariale 
ale veşmântului (maforion) Maicii Domnului, depus în se- 
colul V în celebrul sanctuar al bisericii de la Vlaherne (prăz- 
nuit pe 2 iulie) şi brâul Fecioarei adus aici în secolul VI şi 
depus în biserica de la Chalkoprateia, lângă Sfânta Sofia 
(prăznuit pe 30 august), iar în afara incintei fortificate, la 
Balukli, se afla (şi se află până azi) biserica ridicată pe fai- 


"2 A. WENGER, „Foi et piât& mariales ă Byzance”, în: Maria. Etudes sur 
la Sainte Vierge, vol. 5, Paris, 1958, p. 925. 

mosul Izvor al Tămăduirilor, un fel de veritabil „Lourdes 
bizantin” (prăznuit în vinerea Săptămânii Luminate). Sur- 
sele inventariate de asumpţionistul R. Janin atestă existența 
în Constantinopol a nu mai puţin de 124 de biserici închi- 
nate Maicii Domnului. 

În vara lui 1295%, generalul bizantin Alexie Philanthro- 
penos, care lupta de câţiva an: cu succes împotriva turcilor 
în Asia, s-a lăsat convins să întoarcă armele şi să îmbrace 
purpura imperială. Disperat, Andronic II, fire depresivă şi 
melancolică, a intrat în panică şi într-o profundă angoasă; 
se gândea să cedeze de bunăvoie puterea. După doar şase 
zile însă, împăratul primeşte vestea că unul din ofiţerii lui 
Philanthropenos, rămas loial bazileului Paleolog, a pus mâ- 
na pe generalul rebel şi l-a arestat (el va fi ulterior orbit). 
Primul gest al lui Andronic II a fost acela de a se duce 
în procesiune la biserica Maicii Domnului Călăuzitoarea 
(Hodegos) ca să-i mulțumească pentru neașşteptata răstur- 
nare a situației în favoarea sa”. Cu acest prilej Andronic II 
a proclamat printr-un edict imperial” întreaga lună august 
drept luna Maicii Domnului“. Decretul stabileşte cele trei 
sanctuare la care împăratul şi toţi locuitorii capitalei sunt 
invitați să celebreze începutul, mijlocul şi sfârşitul acestei 
perioade speciale: pe 1 august la biserica Maicii Domnului 
Călăuzitoarea (Hodegos), pe 15 august de Adormire la 
Sfânta Sofia (sărbătorire mutată aici acum, până atunci 
locul ei tradiţional de prăznuire fiind Vlaherne), iar pe 31 
august la Vlaherne (până atunci biserica acestei sărbători 


* C£.D.M. NICOL, The Last Centuries of Byzantium, p. 124. 

4 Cf. G. PACHYMERES, De Andronico Palaelogo III, 9-13; PG 144, 
231-255. 

” Ed, J.-F. BOISSONADE, Anecdota Graeca, vol. II, Paris, 1830 p. 107-137; 
Z.. v. LINGENTHAL, Jus Graeco-Romanum II, p. 672-682; şi J.-P. MIGNE, 
PG 140, 1497-1525. 

%9 Cf. studiul asumpţionistului V. GRUMEL, „Les mois de Marie chez 
Byzantins”, Echos d'Orient 3| (1932), p. 257-289. Data edictului ar fi, 
după Grume!l, 31 iulie sau | august 1297. 

fiind Chalkoprateia). Precizarea celorlalte biserici pentru 
restul zilelor lunii august menită să devină o laudă neîn- 
cetată a constantinopolitanilor adusă Maicu Domnului e 
lăsată pe seama patriarhului. Decretul propriu-zis este pre- 
cedat de o amplă compoziţie retorică, al cărei autor este 
— cum arată tradiția manuscrisă a operelor sale — prim- 
ministrul lui Andronic II, eruditul umanist şi om de stat 
Nichifor Chumnos (1250/1255-1327)”, cel care a condus 
practic imperiul între 1294-1316. Substanţa edictului este 
o lungă celebrare a harurilor dumnezeieşti și binefacerilor 
vremelnice pe care le datorează creştinii Fecioarei Maria, 
față de care recunoştinţa e o datorie nicicând achitată cum 
se cuvine. Se precizează că zelul împăratului faţă de Maica 
Domnului era atât de mare, încât ar fi dat o extensiune încă 
și mai mare solemnităţilor, dacă n-ar fi avut în vedere slă- 
biciunea firii omeneşti. Limitând celebrările doar la luna 
august, bazileul îşi declară convingerea că locuitorii capi- 
talei vor participa la ele cu elan duhovnicesc. Indiferenţa 
nefiind de conceput, Andronic Il nu prescrie nici o sancțiu- 


” Despre Nichifor Chumnos, a se vedea excelenta monografie a lui 
J. VERPEAUX, Nicephore Choumnos, homme d'etat et humaniste byzantin, 
Paris, 1959. În 1303, Nichifor şi-a căsătorit fiica Irina (1291-1355) cu fiul 
lui Andronic Il, despotul loan Paleologul (1286-1307); prin moartea tim- 
purie a principelui Ioan, lrina Chumnena Paleologhina, rămasă văduvă la 
16 ani, a intrat, în ciuda opoziţiei tatălui său, în monahism devenind maica 
Evloghia, egumena mănăstirii constantinopolitane Philanthropos Soter, 
fiind fiica duhovnicească a mitropolitului Teolipt al Filadelfiei ( 1322), 
ale cărui scrieri le-a adunat și salvat pentru posteritate. Compozițiile lui 
Nichifor Chumnos includ pe lângă un corpus de 172 de Scrisori, nouă eseuri 
filozofice pe teme de cosmologie, fizică şi psihologie antică, două eseuri 
religioase (despre minunea din Cana şi rugăciunea lui Elisei către Ilie, PG 
140, 1452-1466) şi un Discurs la Schimbarea la Faţă, şapte lungi decrete 
imperiale (unul din ele la încheierea schismei arsenite în 1310), opt compo- 
ziţii retorice, între care un elogiu al lui Andronic II, un necrolog la Teolipt 
al Filadelfiei şi o consolare a fiicei sale pentru văduvia prematură, precum 
şi două eseuri critice împotriva fostului său protejat, Teodor Metochites 
(1269-1333), ajuns prim-ministru în locul său, cu care a purtat o acerbă 
polemică intelectuală între 1321-1325. În 1325 a intrat ca monahul Nata- 
nail în mănăstirea condusă de fiica sa, unde a murit pe 16 ianuarie 1327. 

ne pentru neparticipare, ci evocă doar parabola evanghe- 
lică a invitaţilor la nunta fiului de împărat şi soarta celor ce 
au crezut că se pot eschiva de la ospăţul credinţei. După un 
ultim îndemn la prăznuire, o ultimă rugăciune aduce din 
nou mulțumiri Maicii Domnului cerându-i totodată inter- 
venţia stăruitoare şi eficace la Dumnezeu în dificultățile 
crescânde ale momentului. 

Celebrarea solemnă a lunii august ca lună a Mariei a 
avut loc cu siguranţă până în 1453, ocupaţia otomană a 
Constantinopolului cu demolările sau transformările bise- 
ricilor în moschei făcând-o imposibilă după această dată. 
Nu a dispărut însă fără urme, aşa cum arăta în studiul său 
din 1932 asumpţionistul Venance Grumel. O notă din edi- 
ţia oficială a Mineiului pe august, semnată de îngrijitorul 
şi monahul Vartolomeos Kutlumusitul şi pusă la ziua de 
23 august, când se serbează acum încheierea-odovania 
(apodosis) praznicului Adormirii Maicii Domnului, spune 
că în manuscrise aceasta din urmă este pusă pe 28 august, 
„după vechiul obicei al augustelor mănăstiri de la Sfântul 
Munte care închină toată luna slăvirii şi lăudării Mariei”. 
Edictul lui Andronic II a continuat aşadar să fie respectat 
la Athos şi după 1453. Devansarea „apodozei” de pe 31 pe 
28 august era motivată desigur de prăznuirea pe 29 august 
a sărbătorii Tăierii Capului Sfântului loan Botezătorul pre- 
lungită şi pe 30 august. Mutarea „apodozei” pe 23 august, 
data actuală, s-a făcut foarte probabil mai întâi în mănăs- 
tirile şi bisericile cu hramul Tăierii capului Sfântului loan. 
Acelaşi Vartolomeos Kutlumusitul mai spune că, într-un 
alt manuscris din 1610, slujba cuviosului Moise Arapul de 
pe 28 august e mutată pe 27 din pricina „apodozer” prazni- 
cului, „căci aşa am primit de la sfintele mănăstiri ale Ora- 
şului-Regină [|Constantinopol]”. Un singur locaş a păstrat 
până în epoca modernă „apodoza” Adormirii pe 28 august: 
catedrala patriarhală Uspenie din inima Kremlinului. 


% Constantinopol, 1880, p. 117 apud GRUMEL, op. cit. 

Un isihasm liturgic, misionar şi mariologic 


Vidul de autoritate spirituală creat de discreditarea ierar- 
hiei şi birocraţiei patriarhale prin cooperarea la politica 
„unionistă” a „latinofronului” loan VIII a fost ocupat sub 
lunga domnie a eviaviosului său fiu, Andronic II, de figu- 
rile „bărbaţilor sfinți”, monahi isihaşti şi în același timp 
mărturisitori pentru Ortodoxie, unii din ei ajunşi ierarhi şi 
deveniți campionii unei ortodoxii dogmatice stricte şi ai 
unei reforme morale şi înviorări duhovniceşti de tip isihast 
a societăţii bizantine. Tipice în acest sens sunt figurile 
exemplare — evocate de Grigorie Palama între isihaştii pre- 
cursori şi povăţuitori ai săi”” — reprezentate de monahul 
italian athonit Nichifor ( cca 1290)1%, de ascetul Atanasie 
(cca 1230/1235—1320, patriarh ecumenic între 1289-1293 
şi 1303-1309) sau Teolipt al Filadelfiei (1250-1322, mi- 
tropolit din 1283)!. Aşa cum scria bizantinologul italian 
Antonio Rigo, aceste ilustre personaje duhovniceşti 


„ne arată că în zorii marii epoci a isihasmului bizantin 
târziu, centrul isihast de importanță majoră n-a fost atât 
peninsula athonită, cât grupul de mănăstiri din regiunea 
Bosforului de pe muntele Sfântului Auxentios. E adevă- 
rat însă că schimburile între cei doi «munţi sfinți» au 
fost continue, cum arată faptul că Nicodim, primul po- 
vățuitor athonit al lui Grigorie Palama, provenea tocmai 
de la Sfântul Auxentios. 

Adevăratul început al isihasmului athonit coincide cu 
apariția figurii de primă mărime a lui Grigorie Sinaitul 


* Triade 1, 2, 12; Philokalia, Veneţia, 1782, p. 961 (cf. Triade II, 2, 3). 

100 Autor al unei faimoase metode psihologice de rugăciune isihastă: 
„Cuvânt despre trezie şi paza inimii”, Philokalia, 1782, p. 869-876; trad. 
rom. pr. prof. D. Stăniloae, Fi/ocalia românească (FR) VII, 1977, p. 11-32. 

0! Autor al unui important corpus de scrieri duhovniceşti recent editat 
de R.E. Sinkewicz: THEOLEPTOS OF PHILADELPHIA, The Monastic Discourses, 
Toronto, 1992; cf. trad. rom. diac. loan I. Ică jr: TEOLIPT AL FILADELFIEI, 
CUVIOSUL ŞI MĂRTURISITORUL, Cuvinte duhovniceşti, imne şi scrisori, Ed. 
Deisis, Sibiu, 2000. Pentru detalii, a se vedea studiul introductiv „Teolipt 
al Filadelfiei — un autor filocalic inclasabil”. 

(3 1346). După câţiva ani petrecuţi la Sinai, el a ajuns la 
Athos spre sfârşitul primului deceniu al secolului XIV. 
In scurtă vreme a adunat în jurul său un şir de ucenici 
între care Isidor şi Calist, viitori patriarhi ai Constantino- 
polului. Athosul a cunoscut atunci o adevărată înflorire 
a eremitismului, deşi dificila conjunctură politică, cu 
incursiunile continue ale catalanilor şi piraților turci, a 
făcut nu puţin dificilă viaţa monahilor Sfântului Munte. 
Vechi sihăstrii ruinate de vreme au fost restaurate, noi i 
schituri au fost întemeiate. Sunt anii în care la Athos 
trăiau Grigorie Palama, Maxim Kavsokalivitul, Gherman 
Marulis, Atanasie — care avea să întemeieze puțin mai 
încolo Meteorele în Tesalia — şi mulți alţii. Spre 1330 
Grigorie Sinaitul a părăsit definitiv Athosul pentru Paro- 
ria, localitate situată pe munţii dintre Tracia şi Bulgaria. 
[...] Aici s-a format o adevărată «şcoală» a Sinaitului 
alcătuită din monahi nu doar greci, ci şi din toate țările 
slave şi dunărene. Influenţa sa în mediul slav a fost con- 
siderabilă: operele sale au fost traduse în slavonă încă 
de la mijlocul secolului XIV. Unii dintre ucenicii săi au 
devenit figuri de prim-plan în ţările lor de origine: e de 
ajuns să ne gândim la Eftimie al Tîrnovei şi Ciprian al 
Kievului”!%2. 


Grigorie Sinaitul rămâne într-adevăr figura emblematică 
a isihasmului bizantin târziu, principalul apostol al isihas- 
mului în secolul XIV într-un pelerinaj nesfârşit care l-a 
purtat în Orientul Apropiat, în bazinul mediteranean şi 
Balcani. Abţinându-se de la orice polemici, el a dat isihas- 
mului bizantin o expresie ascetico-teologică integrată cu 
conştiinţa deliberată a unei mişcări de înviorare general 
creştină pe baze sacramentale şi etic-ascetice cu finalități 
mistice, dar cu obiective şi deschideri misionare vizând 


02 ] Padri esicasti. L'amore della quiete (ho tes hesychias eros). L'esi- 
casmo bizantino tra il XIII e XV secolo, a cura di A. RIGO, Bose, 1993, 
p. 13-14. 

convertirea elitelor urbane. În viziunea Sinaitului, scopul 
isihasmului este conştientizarea şi activarea prezenței lui 
Hristos în Duhul Sfânt ascuns în inimile fufuror creştinilor 
de la Botez. Aceasta are loc în două moduri: prin lucrarea 
poruncilor şi prin rugăciunea invocării numelui lui lisus, 
fiindcă „numai lucrarea rugăciunii încălzeşte inima şi O 
veseleşte şi aprinde sufletul spre dragostea negrăită de 
Dumnezeu şi de oameni”; din rugăciunea unită cu smere- 
nia şi zdrobirea inimii se naşte apoi lucrarea minţii pusă în 
mişcare de Duhul Sfânt, veritabil Botez al Duhului, lucra- 
rea Duhului Sfânt „răsărind la început din inimă ca un foc 
al veseliei, iar la sfârşit ca o lumină bine-mirositoare”!%. 
Necesitatea unui apostolat isihast e justificată de Cuviosul 
Grigorie în următorii termeni: 


„Flindcă suntem prunci în vremea naşterii noastre din 
nou, necunoscând nici harul şi nevăzând nici înnoirea 
noastră, ba neştund nici mărimea covârşitoare a cinstei 
și slavei de care ne-am împărtăşit, şi fiindcă suntem 
datori să creştem prin porunci sufletește și duhovniceşte 
şi să vedem cu mintea ceea ce am primit, cădem mulţi, 
prin lhpsa de grijă şi prin deprinderea cea preapătimaşă, 
în nesimţire şi întuneric. Aşa încât nu mai cunoaştem 
nici măcar de mai este Dumnezeu, nici cine suntem, NICI 
ce am ajuns, după ce am fost făcuţi fii ai lui Dumnezeu 
și fii ai luminii, copii şi mădulare ale lui Hristos. Chiar 
dacă ne botezăm ca bărbaţi, dar ne simțim botezați nu- 
mai în apă, nu şi în Duh. Și deşi ne înnoim în Duh, o 
credem aceasta numai prin credinţa simplă cea moartă şi 
nu prin cea lucrătoare; şi o credem numai cu îndoială. 
Astfel fiind cu totul trupuri, vieţuim şi umblăm trupeşte. 
Și chiar dacă ne pocăim, cunoaştem şi împlinim porun- 
cile numai trupeşte, nu şi duhovniceşte. Iar dacă, după 


19 învățătură cu de-amănuntul despre liniştire şi rugăciune 3, Philo- 
kalia, 1782, p. 908-909; trad. rom. pr. prof. D. Stăniloae, FR VII, 1977, 
p. 161-162. 

multe osteneli, harul îi învredniceşte pe unii să li se arate 
cu iubire de oameni, îl socotim înşelăciune. lar dacă 
auzim despre el că lucrează în alții, din pricina pizmei îl 
socotim amăgire. Şi aşa rămânem morți până la moarte, 
nevieţuind şi nelucrând în Hristos. De aceea, potrivit 
Scripturii, în vremea ieşirii, sau a judecății, se va lua de 
la noi şi ceea ce avem, din pricina necredinţei şi a dez- 
nădejdii [M/ 25, 29]. Nu înțelegem că fui trebuie să fie cu 
Tatăl, dumnezei din Dumnezeu şi duhovnicești din Duh. 
Căci «ceea ce este născut din Duh, duh este» [/n 3,6]. 
Dar no: suntem trupuri, deşi ne-am făcut credincioşi şi 
cereşti; de aceea Duhul lui Dumnezeu nu rămâne întru 
noi [Fc 7, 3]. De aceea a lăsat Domnul să se înmulțească 
nenorocirile, robirile şi măcelurile, ca, poate prin ele, să 
îndrepte, sau să taie, sau să tămăduiască, ca prin nişte 
leacuri mai puternice”!%. 


Aşa se explică atât misiunea dată în 1325 de Grigorie 
Sinaitul tânărului său discipol Isidor (1300-1349) de a pro- 
povădui isihasmul în societatea urbană a Tesalonicului, 
cât şi îndemnul dat tot de Sinait în jurul lui 1330 lui Maxim 
Kavsokalivitul (1280-1375) de a renunţa la viaţa rătăct- 
toare şi la arderea colibelor „sedentarizându-se” pentru a fi 


de folos tuturor celor de la Athos sau care vin la Athos: 


„Încetează de acum, rogu-te, să-ți mai arzi chilia, ci aşa 
cum spune înțeleptul Isaac cel Sirian de neam, adună-te 
pe tine însuţi într-un loc şi şezi în el ca să aduci rod mai 
mult şi să-i foloseşti pe mulţi ca unul foarte iscusit. Căci 
iată bătrâneţea aleargă şi sămânţa vrea să se înmulțească, 


'9 jbid. 1; Philokalia, p. 907-908; FR VII, p. 159-160. 

05 Prin aceasta isihaştii bizantini târzii depăşeau rezervele maximaliste 
ale tradiţiei monahale sinaite (sau siriene), pentru care isihia e un ideal 
eshatologic a cărui realizare e chiar şi pentru monahi un lucru extrem de 
rar; cf. Scara 27/1l/2: „Puţini au excelat în filozofia profană, dar şi mai 
puţini cunosc adevărata înțelepciune care e isihia”; sau Isaac Sirul Partea I: 
Cuvântul 32: abia unul din zece mii ajunge la rugăciunea curată şi la expe- 
rienţa tainei de după ea! 

iar moartea vine înainte de vreme. De aceea, prin aşezare 
împărtăşeşte talantul şi sămânţa dumnezeiască poporului 
lui Dumnezeu înainte să vină sfârşitul, ca să ai plată mai 
multă în ceruri, preasfinte. Căci sfinţindu-i pe apostoli, 
Domnul nu i-a trimis să petreacă mereu în munţi, ci mai 
degrabă la oameni, ca prin împărtăşirea sfinţeniei şi cei 
blestemaţi să se facă sfinți şi să se mântuiască prin sfin- 
țenie. De aceea le-a zis: «Lumina voastră să lumineze 
înaintea oamenilor», nu a stâncilor. Să lumineze, aşadar, 
şi lumina ta înaintea oamenilor, «ca să vadă faptele tale 
cele bune şi să slăvească pe Tatăl nostru cel din cerurb 
[Mt 5, 16], şi lasă de acum prefacerea că eşti nebun şi 
scrânteala, fiindcă devine scandal pentru cei ce nu cu- 
nosc cele ale tale. Primește deci acest sfat şi ascultare 
dumnezeiască şi fă ce îți poruncesc ca un prieten şi frate 
al tău, căci scris este: «Un frate ajutat de un frate e ca o 
cetate tare» [Pr 18, 19]!%. 


Viața Sfântului Maxim Kavsokalivitul scrisă de Teofan 
ne spune nu numai că acesta a urmat sfatul confratelui său 
Grigorie Sinaitul, dar ne redă, pe lângă o serie de minuni şi 
prorocii (19-31), şi extrem de interesantele rezumate ale 
unor cuvântări ținute de Maxim atât monahilor începători 
şi isihaşti (33), cât şi laicilor (32). Dacă monahilor Sfântul 
Maxim le dă îndemnuri generale la luptele înfrânării asce- 
tice şi răbdării, la posturi şi privegheri, la lacrimi, pocăință, 
smerenie, mărturisire și ascultare, în schimb isihaștilor le 
expune semnele adevăratei rugăciuni a inimii şi contem- 


ID Viaţa scrisă de Teofan $ 16; Viața şi conduita, asceza şi strălucitele 
lupte şi minuni ale cuviosului şi de Dumnezeu purtătorului părintelui nostru 
Maxim care-și ardea coliba din Sfântul Munte Athos. Facerea şi osteneala 
lui Teofan [mitropolitul] Perithorionului, fost egumen al [mănăstirii] 
Vatopediului; trad. rom. diac. loan ]. Ică jr după textul editat din ms. 352 
Panteleimonos (secolul XVI), f. 145-166 de F. HALKIN, „Deux Vies de 
S. Maxime le Kausokalybe ermite au Mont Athos (XIV* s.) [84G 1237]”, 
Analecta Bollandiana S4 (1936), p. 65—109, în volumul: Sfântul Maxim 
Arzătorul de colibe isihast şi văzător cu duhul din Sfântul Munte (cca 
1280-1375), Ed. Deisis, Sibiu, 2004, p. 11-78. Aici p. 45-46. 

plări, atunci când omul liniştit şi paşnic, detaşat de lucruri 
şi gânduri, Îl are pe Hristos întronizat în inimă prin rugă- 
ciune şi modelat în afară prin virtuțile smereniei, iubirii 
ŞI păcii: 
„Când în linişte neagitată şi stare pașnică mintea se 
smulge de lucruri şi de gânduri şi ajunge singură în adu- 
cerea-aminte de Hristos şi împreună cu inima liturghi- 
seşte necontenit în ca rugăciunea, atunci cu smerenie 
trebuie să ţină ca toiag rugăciunea, ca să nu fie furată de 
părere de sine. lar când mintea are în mod statornic în 
inimă rugăciunea împreună cu aducerea-aminte de isus, 
mai întâi se luminează cu mintea şi se străpunge la ini- 
mă, după care e scânteiată în duhul de lumina imaterială 
dumnezeiască spre înţelesuri dumnezeieşti mai presus 
de fire şi urcă spre contemplări mai strălucitoare având 
pe Hristos atât înăuntru întronizat în inimă, cât şi în- 
semnat şi modelat în afară prin smerenie, iubire şi pacea 
unită cu lacrimi. lar dacă din pricina părerii de sine are | 
repede rugăciunea, mai înțâi nenorocitul se întunecă la 
minte, după care se învârtoşează la inimă şi ajunge un 
duh înaripat de înşelăciune şi se mânie, se înfurie şi e 
nebun după slavă cu un ochi încruntat şi fără lacrimă, 
are gânduri întunecate şi rele şi fapte nepotrivite”!%. 


Laicilor însă Sfântul Maxim le aduce aminte că orice om 
trebuie să-şi păstreze chipul lui Dumnezeu refăcut de 
Hristos în Botez prin păzirea poruncilor făgăduită la Botez 

şi o viață de fii ai lui Dumnezeu, în care Dumnezeu să | 
locuiască şi venind să ne facă dumnezeu prin participare: 


„Orice om trebuie să păstreze chipul lui Dumnezeu din | 
el [Fc 1, 26] neatins de smintelile celui ce se războieşte 
cu noi și care sunt: trufia şi înălțarea, mândria şi părerea 
de sine, rătăcirea şi viclenia, neomenia şi hpsa de Dum- 
nezeu, destrăbălarea şi necucernicia, ura şi lipsa de 


107 ş 33: trad. rom. cit., p. 71-72. 

teamă, minciuna şi blasfemia, şi legătura tuturor relelor, 
puterea cea potrivnică; aceasta, luând început de la 
căderea întâiului Adam, încearcă să intre în firea noastră 
şi să o mânjească, şi duce în fiecare zi război cu toţi ca 
să facă nefolositor în toți chipul lui Dumnezeu, lucrul 
extraordinar. Drept pentru care, venind Hristos şi replă- 
mădindu-l prin dumnezeiescul Botez a dat legea mântui- 
toare de a ne abţine de la toate lucrurile rele ale diavo- 
lului şi a face lucrurile mântuitoare pe care ni le-a po- 
runcit: iubirea, credinţa şi dorul de Dumnezeu, sfinţirea 
trupului, iubirea nefățarnică faţă de aproapele, smerenia 
şi adevărul, pacea, îndelungă-răbdarea şi bunătatea, com- 
pătimirea şi mila, dispreţuirea tuturor celor deşarte şi rele 
și tăgăduirea patimilor stricătoare de suflet, exercițiul 
dreptăţii, frica de Dumnezeu şi răbdarea necazurilor care 
vin pentru Împărăţia cerurilor. Noi toţi, aşadar, trebuie 
să ne aducem aminte pururea de făgăduinţele pe care 
le-am făcut la sfântul Botez şi în Cine ne-am botezat şi 
credem, şi să trăim ca nişte fii ai lui Dumnezeu urmând 
atotțiitorului Hristos, scuipând pe cel rău şi peste toate 
faptele lui şi toată pompa lui, ca venind Domnul să lo- 
cuiască şi să umble în noi şi împreună cu chipul Lui să 
ne facă dumnezei prin participare. Priviţi spre Împărăția 
cerurilor, priviţi la bunătăţile cele veşnice rezervate nouă 
în ceruri, sârguiți-vă să luaţi Împărăţia cerurilor ca toți 
sfinții, ca să vă veseliți veşnic împreună cu ei. Ce folos 
veţi avea pentru cele deşarte şi rele care pier înainte de 
sfârşit şi vă fac să pieriţi şi vă pedepsesc? Priviţi, oameni, 
spre mormintele oamenilor. Înţelegeţi deşertăciunea lu- 
mii, nestatornicia bogăției şi a slavei şi neputinţa de a le 
moșteni. Unde e în morminte slava, noblețea sau bogăția? 
Nu sunt decât oase goale şi acestea vărsate într-o țărână 
urât mirositoare. Aduceţi-vă aminte, rogu-vă, de pedep- 
sele veşnice în care vor fi păcătoşii şi vor fi pedepsiți 
fiecare după păcatul lui, cum s-a scris mai sus. Adu- 
ceți-vă aminte de Judecătorul Care vine şi Dumnezeul 

nostru Care va veni să judece pe toți muritorii, Care va 
da fiecăruia după fapta lui [Mr 16, 27]. Plângeți şi jeliţi 
înainte de plângerea acelei osânde, vărsați lacrimi îna- 
intea acelei vărsări de lacrimi nemângâiate. Sârguiţi-vă 
până ce aveți vreme ca nu cumva sfârşitul să vă găsească 
în fărădelegi şi să mergem în gheena focului veşnic. 

Grăbiţi-vă, păcătoşilor, să luaţi prin pocăință iertare 

înaintea sfârşitului vostru, ca să dobândiţi mila şi iubirea 

de oameni a lui Dumnezeu, cum vă doresc, şi Împără- 
ta cerurilor. Amin. Fie aceasta prin soliile Maicii lui 

Dumnezeu”!%. 

Nu avem mărturii care să ateste o întâlnire între Grigorie 
Palama şi Maxim Kavsokalivitul, sursele nedocumentând 
de altfel nici vreo întâlnire între Grigorie Palama şi Grigorie 
Sinaitul, deşi astfel de întâlniri nu sunt deloc imposibile. 
Există însă în viaţa Sfântului Maxim Kavsokalivitul cel 
puţin un aspect care-l apropie mult de Sfântul Grigorie 
Palama: o intensă şi fierbinte evlavie faţă de Maica Dom- 
nului. Dacă însă la Grigorie Palama această devoțiune față 
de Fecioara Maria ca patroană a isihasmului dobândeşte 
O expresie teologică extrem de elaborată şi sofisticată, la 
Maxim Kavsokalivitul ea se menţine în registrul realismului 
duhovnicesc şi în cel al unei expresii populare dominate de 
vizionarism şi imagini, pline însă de un conţinut teologic 
profund. Astfel, încă din tinereţe Sfântul Maxim a avut la 
Constantinopol o vedenie a Fecioarei Maria pe care a 
văzut-o drept „tron al Treimii” (4). lar în discuţia cu Sfântul 
Grigorie Sinaitul din jurul lui 1330 îi arată cum anume a 
dobândit rugăciunea minţii (noera proseuche) încă din 
tinereţe: 

„Eu, cinstite părinte, având credinţă şi iubire multă în 

preacurata Doamnă de Dumnezeu Născătoarea, am cerut 

cu lacrimi să primesc de la ea harul rugăciunii. Şi fiind 
într-o zi, cum aveam obiceiul, în biserica Panaghiei, am 


1% 32: trad. rom, cit., p. 69-71. 

implorat-o iarăşi cu lacrimi pentru aceasta pe Născătoarea 
de Dumnezeu. Şi sărutând cu dor preacurata ei icoană, 
îndată s-a făcut în pieptul şi inima mea o căldură multă, 
dar care nu ardea, ci răcorea şi îndulcea şi mi-a făcut 
multă străpungere [a inimii]. Şi de atunci, părinte, inima 
mea a început să spună înăuntru rugăciunea, lar rațiunea 
are împreună cu mintea aducerea-aminte de lisus şi de 
Născătoarea de Dumnezeu a mea, şi nu m-a mai părăsit 
nicicând. lartă-mă!”!%. 


Avem aici aspectele unui isihasm popular, nesavant, 
practicat probabil de monahii athoniţi simpli, lipsiţi de 
educaţie. Radicalismul ascetic se împleteşte aici cu vizio- 
narismul şi profetismul, şi în primul rând cu un accent pe o 
devoțiune afectivă — plină de căldură, dar şi de lacrimi — 
şi vizual-iconică faţă de lisus Hristos şi Maica Domnului, 
cu omiterea oricărei referinţe la vreo „metodă” psihofizică 
de control al respirației şi unificare interioară, care apare 
la Nichifor, la Grigorie Sinaitul şi, ulterior, la Calist şi 
Ignatie Xanthopouloi (scriitori duhovniceşti prin excelenţă 
monahal). 


Un parcurs duhovnicesc sub ocrotirea Maicii Domnului 
— Grigorie Palama, mariologul isihast 


Principalul izvor pentru cunoaşterea vieţii Sfântului 
Grigorie Palama îl reprezintă „Cuvântul” de laudă scris în 


19% $ 15; trad. rom. cit., p. 40-41. Aşa cum arată Preasfinţitul Kallistos 
Ware (ibid., p. 169), această strânsă asociere între „aducerea-aminte de lisus 
şi de Născătoarea de Dumnezeu” e proprie Sfântului Maxim, dar mărturii 
că invocarea Maicii Domnului e încorporată efectiv în însăşi formula rugă- 
Ciunii lui lisus avem abia din secolul XVIII când apare formula: „Doamne 
lisuse Hristoase, Fiul lui Dumnezeu, pentru Născătoarea de Dumnezeu 
miluieşte-mă!” O invocare clară, mult mai veche, a Numelui Maicii Dom- 
nului de către isihaştii în luptă cu diavolul, întâlnim în vechea Viaţă a lui 
Petru Athonitul scrisă între 970-980 de monahul Nicolae la $ 13, 14, 15 şi 
16, care, aşa cum arată A. Rigo, sugerează clar existența unei „rugăciuni a 
Maicii Domnului” pe lângă „rugăciunea lui lisus”. 

cinstea lui cu ocazia pregătirii canonizării sale (în 1368) de 
către ucenicul său apropiat care a fost patriarhul ecumenic 
Filotei II Kokkinos (1350-1353, 1364-1376)11. De aici 
aflăm că viitorul sfânt s-a născut în 1296 (sau 1294) la 
Constantinopol, ca prim fiu al evlaviosului senator şi con- 
silier imperial Constantin şi al soţiei acestuia Kalloni!!!. 
Cei doi au avut trei fii (Grigorie, Macarie şi Teodosie) şi 
două fiice (Teodota și Epiharis). Constantin Palama e în- 
sărcinat cu educația prințului Andronic Paleologul (născut 
în 1295, viitorul împărat Andronic III, 1328-1341), însă 
moare în 1303, pe când Grigorie avea doar şapte ani. Pe 
patul de moarte e tuns în monahism şi, înainte de a muri, o 
mustră pe Kalloni, care îl îndemna să-şi încredinţeze copiii 
în grija împăratului Andronic II Paleologul (1282-1328), 
spunându-i că îi lasă în seama Maicii Domnului (evlavia 
fierbinte față de Maica Domnului fiind apoi o constantă şi 
în viaţa fiului său Grigorie): 


„Eu nu-mi voi lăsa copiii împăraților pământeşti şi par- 
țiali, ci Augustei Stăpâne a toate, Mamei Împăratului ce- 
rurilor, a zis el privind spre icoana Maicii lui Dumnezeu 
care îi stătea în faţa ochilor” !?. 


110 publicat iniţial de D. Kleopas la Ierusalim în 1857 ca anexă la ediția 
primelor 41 de omilii ale Sfântului Grigorie Palama, de unde textul enco- 
mionului a fost reluat în PG 151, 551-656. O ediţie ameliorată cu traducere 
neogreacă a dat prof. P. Christou: Philotheou Kokkinou Bios Gregoriou 
Palama (EPE 70), Thessaloniki, 1984, ediţia critică fiind publicată de prof. 
D. Tsamis în: Philotheou tou Kokkinou Hagiologika erga. 1. Thessalonikeis 
hagioi (Thessalonikeis Byzantinoi Syngrapheis 4), Thessaloniki, 1985, 
p. 427-591. Traducere românească în curs de apariţie la Editura Deisis ca 
volumul 1 din seria Scrierilor Sfântului Grigorie Palama. 

(1! Pentru o amplă discuţie a parcursului biografic al Sfântului Grigorie 
Palama, a se vedea partea 1 a monografiei standard încă, deşi se voia mo- 
dest a fi doar „o introducere în studiul lui Grigorie Palama: viaţă, gândire, 
operă”, a foarte tânărului pe atunci (avea, să nu uităm, doar 33 de ani!) 
JEAN MEYENDORFF, Introduction ă 1'Etude de Gregoire Palamas (Patristica 
Sobornensia 3), Paris, 1959, p. 45-170. 

'12 Jbid,, ed. D. Tsamis, p. 435. 

Familiaritatea părinţilor tânărului Grigorie cu monahii a 
făcut ca acesta, deşi a primit o solidă educație medie literară 
şi filozofică, să retuze oferta lui Andronic II de a rămâne 
la curte şi să se hotărască să îmbrățişeze viața monahală 
(determinându-i să facă același lucru pe toţi membru fami- 
liei lui). Aşa cum arată biograful Filotei, 


„împreună cu alții îl învăţa pe Grigorie aceste lucruri 
[ascetice] şi acel mare şi cu adevărat luminător al Fila- 
delfiei, Teolipt, care din acea sfântă isihie şi vieţuire în 
comun a muntelui sfinţeniei s-a mutat şi s-a urcat la 
sfânta prezidare a Bisericii, făcându-i-se dintre preabunii 
părinţi de sus părinte şi mistagog,; de care fiind inițiat în 
chip excelent în sfânta trezvie şi rugăciunea minţii, a 
ajuns la deprinderea ei în chip minunat încă pe când 
petrecea în zarva [vieţii] şi în lume”"!5. 


Astfel, în toamna anului 1316, Grigorie (în vârstă de 20 de 
ani) pleacă împreună cu ceilalţi doi fraţi ai săi spre Muntele 
Athos. Pe drum se opresc pentru câteva luni la călugării de 
pe Muntele Papikion, situat între Tracia şi Macedonia, unde 
are o serie de discuţii cu grupuri de bogomili („„mesalieni 
sau marcioniți”, cum îi numește arhaizant biograful Filotei), 
reuşind să-i convertească la ortodoxie! '*. Ajuns la Athos în 
primăvara anului 1317, se pune timp de trei ani sub povă- 
țuirea duhovnicească a unui isihast de lângă Vatopedi (sosit 
aici după ce se nevoise o vreme pe Muntele Auxentios, pe 
țărmul asiatic al Bosforului, în faţa Constantinopolului) ">. 
În al doilea an alături de Nicodim are parte de o vedenie 
care-l asigură de ocrotirea şi „alianţa” specială de care s-a 
bucurat şi se va bucura Grigorie din partea Maicii Domnu- 
lui ca răspuns la intensa dragoste şi fierbintea rugăciune a 
acestuia faţă de ea: 


11 Ibid, p. 439. 
'!% 1bid,, p. 441-445. 
115 Ibid,, p. 446. 

„Ajuns la Athos, bunul Grigorie vine la Nicodim, care 
locuia în isihie nu departe de lavra Vatopedi, e tuns de 
el [în monahism] şi se predă pe sine în chip desăvârşit 
ascultării. Iar ce fel de călugăr a fost minunatul îndată 
după ce şi-a făcut făgăduinţele şi renunțarea în cuvânt, 
în faptă şi în contemplarea minţii este evident de aici. 
Era în al doilea an de când venea la Dumnezeu zi şi 
noapte prin post, priveghere, trezvie şi rugăciune neîn- 
cetată, punând-o înainte drept călăuză, ocrotitoare şi 
mijlocitoare pe Maica lui Dumnezeu şi având în tot cea- 
sul alianţa şi chipul ei în cuvinte, rugăciuni şi mişcările 
minţii, şi săvârşind alergarea ascultării sub călăuzirea ei, 
când, odată, stând singur într-un loc pustiu şi luând sea- 
ma în linişte [isihie] la sine însuși şi la Dumnezeu, îi stă 
dintr-o dată înaintea ochilor în chip cuvenit lui Dumne- 
Zeu, aievea, nu în vis, un bărbat dumnezeiesc: acesta era 
loan, corifeul evangheliştilor, fiul tunetului, ucenicul şi 
prietenul special al lui Hristos. Acesta aruncând spre el 
priviri vesele îi spune: «Am venit la tine ca mesager de 
la Doamna aflată dincolo de toţi sfinții ca să te întreb 
pentru ce zi şi noapte nu încetezi aproape nici un ceas 
strigând: „Luminează-mi întunericul! Luminează-mi 
întunericul! [cf. 7 Co 4, 9]'; pentru că şi noi trebuie să 
ne folosim de cuvintele sfinte fără să le falsiticăm.» ŞI 
pentru că acela i-a replicat: «Dar ce altceva aş putea cere 
în rugăciuni lui Dumnezeu, fiind un pătimaş şi plin de 
păcate, decât să fiu miluit şi luminat, ca să ştiu şi să fac 
voia Lui mântuitoare?y, ucenicul iubit al lui Hristos îi 
spune iarăşi: «Nu te teme şi nu te îndoi, Doamna a toate 
îţi poruncește prin noi: „Pentru că eu însămi îţi voi fi 
ajutor.'» Şi pentru că Grigorie l-a întrebat iarăşi pe ini- 
țiatorul în taine: «Şi unde mi se va face alianţa Maicii 
Domnului: în prezent sau în viitor?», evanghelistul lu- 
crurilor mari şi înalte spune cu multă grație şi dulce: «Şi 
în trecut, şi acum, şi în viitor.» Și după ce acesta i-a 
descoperit în chip suprafiresc acestea și l-a umplut pe 

Grigorie în chip negrăit de acel dumnezeiesc mesaj şi de 
marile daruri ale Maicii lui Dumnezeu, s-a făcut nevă- 
zut. lar după mulți ani el a povestit acestea cu multe 
lacrimi lui Dorotei [Vlatis], bunul său ucenic, părtaş al 
casei lui, imitator pe cât îi era cu putinţă al conduitei lui 
şi ulterior tovarăș în marile lui lupte în apărarea evlaviei, 
adăugând la acelea şi acestea: «Încă din casa părintească, 
în timpul studiilor şi la palatul imperial, înainte să mă 
opresc din toate şi să petrec în retragere [anahoreză], era 
în mine o credinţă minunată şi un reazem şi o nădejde 
fierbinte în Fecioara de Dumnezeu Născătoarea. De aceea 
la începutul fiecărei zile socoteam că era mai de folos 
pentru mine decât orice lucru şi cuvânt ca, stând înaintea 
sfintei Ei icoane, să rostesc acea sfântă şi mare rugăciune 
în cuvinte şi lucruri cu cât mai multă străpungere şi 
zdrobire a inimii, adică acea rugăciune plină de mărturi- 
sire, căinţă şi cerere care şi-a luat începuturile şi strălu- 
cirea de la acea minunată [Maria] Egipteancă!16y”!117. 


Bătrânul Nicodim murind în al treilea an al şederii sale 
la Athos, în 1320 Grigorie se mută împreună cu fratele său 


Macarie la Marea Lavră, unde va rămâne în ascultare şi 


asceză timp de trei ani''6. După care se va nevoi alţi doi ani 


sub povăţuirea unui isihast de origine din Constantinopol 


numit „Grigorie cel Mare” (ho pany)'"? în sihăstria athonită 


'16 Aluzie probabil la rugăciunea: „Stăpână, Stăpână, nu mă părăsi!” 


(Viața Mariei Egipteanca $ 17, în volumul: cf. BENEDICTA WARD, „Vieţile 
Sfintelor care mai înainte au fost desfrânate ” ca un studiu asupra căinţei 
în monahismul timpuriu, Ed. Deisis, Sibiu, ed, III, 2007). 

'!7 fbid,, p. 446-448. Dorotei Vlatis — viitorul cofondator în 1361 îm- 
preună cu fratele său, Marcu, al mănăstirii Vlatadon („a Vlatazilor”, a fra- 
ților Vlatis) din Tesalonic — va ajunge mitropolit al Tesalonicului între 
1371-1379, 

"15 bid,, p. 448-449. 

19 jdentificarea acestui Grigorie cel Mare — numit şi Drymis de Nichifor 
Gregoras — cu Grigorie Sinaitul susţinută de D. BALFOUR („Was St. Gre- 
gory Palamas St. Gregory the Sinaite's Pupil?”, St Vladimir 's Theological 
Quarteriy 28, 1984, p. 115-130) contrazice flagrant sursele; cf. A. RIGO, 

Glossia, de lângă Marea Lavră. Acesta era, aşadar, altul 
decât faimosul isihast Grigorie Sinaitul (cca 1275-—1346)1%, 
care din 1307/1310 sihăstrea tot pe coasta de est a Atho- 
sului la schitul Magula, între Filoteu şi Iviron, împreună cu 
un umportant cerc de ucenici, între care se numărau Calist 
şi Isidor, deveniți ulterior patriarhi ecumenici!”! şi colabo- 
ratori apropiați ai Sfântului Grigorie Palama. 

Figura lui Isidor Buchir o cunoaştem mai bine din „Viaţa 
şi Elogiul” său pe care l-a scris puţin după 1355 acelaşi 
Filotei Kokkinos!7?. El ne spune că Isidor se născuse în 
Tesalonic (în jurul anului 1300) fund cel mai mare dintre 
cei zece copii, Cinci fii şi cinci fiice, ai unui preot de ori- 
gine din Chios. Acesta i-a dat fiului său mai mare, care a 
etalat de mic talente muzicale, o solidă educaţie literară, dar 
şi duhovnicească. Ajuns psalt cunoscut şi căutat profesor 
de limbă și literatură greacă, Isidor a dus o viaţă de ade- 
vărat monah încă din casa părintească, viețuind ascetic 
„nu în pustie şi în retragere, ci în lume” şi fiind povăţuitor 
duhovnicesc pentru elevii săi şi familiile aristocratice din 
Tesalonic „încă înainte de preoţie şi de a îmbrăca haina 
monahală”. În jurul său s-a format un cerc duhovnicesc cu 
sediul într-o mănăstire din centrul oraşului, unde s-a stabi- 
lit până la moartea sa în 1326 isihastul Gherasim, un vechi 
ucenic și colaborator al cuviosului Grigorie Sinaitul. Deşi 
era în lume şi se dedica studiilor profane, Isidor era aici 
între monahi, iar prin povăţuirea sa duhovnicească a exer- 
citat în ciuda tinereţii lui o influență persistentă asupra unui 
grup de importante personaje feminine din aristocrația ora- 


„La vita e le opere di Gregorio Sinaita”, Cristianesimo nella storia 10 
(1989), p. 570-608. 

Cf. exhaustiva sinteză „Gregorio il Sinaita” a lui A. RIGO pentru 
volumul colectiv La theologie byzantine et sa tradition 11, 2002, p. 35-121. 
Scrierile sale în Phi/okalia, 1782, p. 879-925, şi în trad. românească a 
pr. prof. D. Stăniloae în FR VII, 1977, p. 91202. 

2! [sidor 1, între 1347-1349 (el îl va hirotoni în 1347 pe Palama arhie- 
piscop al Tesalonicului) şi Calist |, între 1350-1353, 1355-1363. 
“ Ed. D. Tsamis, supra n. 110, 1985, p. 329-423. 

şului. Retrăgându-se în jurul anului 1324-1325 pentru o 
vreme la Athos în grupul discipolilor din jurul lui Grigorie 
Sinaitul, Isidor a fost însărcinat de acesta cu un veritabil 
apostolat isihast urban: 


„Nu în sihăstrii şi nu în aceşti munţi vreau să petreci, 
iubitule, ci în lume, lângă cei ce viețuiesc acolo, monahi 
şi mireni, ca să le fii, amestecându-te cu ei, exemplu de 
bună purtare al vieţii potrivit lui Hristos şi de virtuţi de 
orice fel şi tăcând şi grăind”!%. 


Raidul devastator al piraților turci asupra Athosului din 
1326 a condus la risipirea mai ales a isihaştilor care trăiau 
în afara zidurilor fortificate ale marilor mănăstiri. Atât 
grupul din jurul lui Grigorie Sinaitul, cât şi cel din jurul lui 
Grigorie Palama se retrag în Tesalonic. De aici Grigorie 
Sinaitul şi Calist îşi propun să plece spre Ierusalim şi Sinai. 
Ajung însă doar până la Constantinopol, unde rămân în 
iarna 1326-1327, şi după o scurtă vizită la Paroria (la gra- 
nița dintre teritoriul bizantin şi cel bulgar), în 1328 revin la 
Athos, stabilindu-se în jurul Marii Lavre!?, unde vor ră- 
mâne până în 1331/1334, după aceea Grigorie Sinaitul se va 
stabili definitiv la Paroria, unde va rămâne până la moartea 
sa pe 27 noiembrie 1346. Isidor şi Grigorie Palama rămân 
deci în 1326 în Tesalonic, unde timp de zece ani Isidor, 
deşi simplu frate, a animat un cerc spiritual (synagoge, 
hetairia) format nu numai din monahi, ci şi din mireni, nu 
doar bărbaţi, ci şi femei, aparținând familiilor nobile cele 
mai de vază din oraş, cărora le propovăduia virtuțile asce- 


125 bi, p. 353. 

'2+ Aici Grigorie Sinaitul va avea în jurul lui 1330 faimoasa convorbire 
cu celebrul isihast Maxim Kavsokalivitul (inclusă în parafrază neogreacă în 
Philokalia, 1782, p. 1198-1201; traducere românească pr. prof. Dumitru 
Stăniloae, FR VIII, 1978, p. 541-545. „Vieţile” Sfântului Maxim Kavsoka- 
livitul în traducerea diac. loan I. Ică jr în volumul: Sfântul Maxim Arzătorul 
de colibe isihast şi văzător cu duhul din Sfântul Munte (cca 1280-1375), 
Ed. Deisis, Sibiu, 2004). 

tice evanghelice şi rugăciunea lui Lisus!%5. Întrucât în 1326 
împlinise vârsta canonică de 30 de ani, la insistenţele prie- 
tenilor, Grigorie Palama acceptă hirotonia în preot. 

Nu după mult timp însă, însoţit de zece ucenici, se 
retrage timp de cinci ani lângă oraşul macedonean Veria 
ducând aici o viaţă de tip skitic, „clasică” pentru isihaşti, la 
mijloc între eremitism și chinovialism: cinci zile de izolare 
în tăcere şi rugăciune, iar sâmbătă şi duminică adunare la 
biserică pentru Sfânta Liturghie, împărtăşire şi convorbiri 
duhovniceşti!'2*. Aflând de moartea mamei, călugărită la 
Constantinopol, Grigorie pleacă în capitală, de unde se 
întoarce cu cele două surori pe care le va aşeza în mănăs- 
tiri de maici din jurul Veriei. Între anii 1326-1331, în care 
a s-a aflat lângă Veria, Grigorie a avut o discuţie în con- 
tradictoriu cu un monah ascet din zonă pe nume lov, care 
susținea că rugăciunea isihastă ar fi o practică posibilă şi 
recomandabilă doar pentru monahi. Sprijinit pe texte biblice 
şi patristice, Grigorie Palama susţinea, din contră, că tre- 
buie să-i învăţăm să se roage neîncetat (/ 7es 5, 17) şi mai 
mult decât respiră (Grigorie Teologul) „nu numai pe mo- 
nahi şi pe cei din afara lumii, ci şi pe bărbaţi, femei şi copii, 
înţelepţi şi fără carte, pe toți deopotrivă”. Monahul lov a 
recunoscut adevărul celor susținute de Grigorie Palama 
abia în urma unei angelofanii!?7. 

Din pricina incursiunilor sârbe în Macedonia, Grigorie 
Palama revine în 1331 la Athos, mai exact la sihăstria 
Sfântul Sava de lângă Marea Lavră, unde va rămâne până 
în 1338 — cu excepția unui scurt interval de două luni în 
1335, când a fost chemat egumen al mănăstirii Esfigmenu, 
pe care n-a reuşit să o reformeze în sens isihast. Aici va 
practica aceeaşi viață skitică ca şi la Veria: cinci zile de 


125 Bd. D. Tsamis, 1985, p. 354-358. 

'26 7bid., p. 454. 

27 /bid,, p. 457-458. Într-o parafrază neogreacă episodul a fost inclus în 
finalul Philokaliei, 1782, p. 1202-1206; trad. românească pr. prof. Dumitru 
Stăniloae în FR VIII, 1978, p. 546-552. 

| retragere, urmate de revenire la Lavra pentru Liturghie sâm- 
băta, duminica şi de marile sărbători. Acum, în jurul vârstei 
de 35 de ani, Grigorie Palama atinge maturitatea duhovni- 
cească desăvârşită atât în asceză, cât şi în contemplare, eve- 
niment deschis de biogratul Filotei în următorii termeni: 


„Aşadar, întrucât toată virtutea se divide în partea prac- 
tică şi cea contemplativă, despre care cei înţelepţi în 
aceste lucruri spun că are drept bază şi temelie partea 
practică, întrucât aceasta din urmă e mai uşoară şi-i duce 
mai repede la sfârşit pe cei ce se sârguiesc în ea, iar par- 
tea contemplativă e mai grea şi duce mai cu anevoie la 
sfârşit sau, ca să vorbim mai exact, nici nu are un sfârşit 
o dată pentru totdeauna — căci prin firea ei duce și 
uneşte în chip nemijlocit cu Dumnezeu mintea sfântă şi 
curățită a bărbaţilor deiformi, unde pentru cei ce ajung 
acolo e o odihnă de orice altă contemplare dumnezeiască, 
dar Diwvinul e de nedepăşit şi infinit fiindcă nici mintea 
cea mai filozofică, mai în stare să depăşească şi să cer- 
ceteze toate nu are şi nici nu va avea vreodată ceva mai 
înalt, întrucât, ca să vorbim potrivit marelui Dionisie, El 
este capătul ultim al tuturor celor ce pot fi dorite, în jurul 
căruia se mişcă în cerc pururea minţile cele mai înalte şi 
dumnezeieşti, unindu-se cu iluminările fără început şi 
fără sfârşit ale Binelui şi Frumosului'*% —, deci întrucât 
lucrurile stau aşa, în ce priveşte partea practică dumne- 
zeiescul Grigorie a fost văzut luptându-se şi izbândind şi 
înainte de renunțare[a la lume] şi după ce a luat haina 
[monahală] şi retragerea [din lume; anahoreza], întrucât 
încă de la începuturile ei era aproape desăvârşit şi riva- 
liza nu fără nobleţe cu cei mari şi singuratici în acestea. 
lar odată cu înaintarea timpului şi ascezei, ce mai trebuie 
să spunem cât de mult i-a întrecut în toate pe cei ce se 
sârguiau în acestea şi cum s-a arătat celor de aproape, şi 


125 Cf. DIONISIE AREOPAGITUL, Despre numele divine 4, 8. 

celor de departe exemplu minunat de simplitate şi neata- 
şare extremă, de post şi smerenie şi de tot felul de înfrâ- 
nare, retragere, plâns şi tăcere şi de toate cele asemenea 
acestora? Fiindcă lucrul pe care şi-l propunea şi spre care 
se sârguia în chip deosebit era contemplarea şi încă acea 
contemplare care e dincolo şi înainte de toate, şi pe care 
de Dumnezeu purtătorii [Părinți] obişnuiesc să o nu- 
mească vedere a lui Dumnezeu, unire nemijlocită, lumi- 
nare şi îndumnezeire şi altele asemănătoare acestora, şi 
prin ea şi împreună cu ea unii ca aceştia înaintează în 
chip frumos spre iubirea culminantă, spre asemănarea cu 
Dumnezeu şi spre teologia cea mai înaltă şi infailibilă 
prin rugăciune neîncetată, liniştirea [isihia] minţi, sme- 
renie şi plâns”. 


Între ucenicii pe care Grigorie Palama i-a făcut încă de pe 
când petrecea la Veria s-a numărat şi viitorul său adversar, 
mai tânărul Grigorie Akindynos (1300-1348)'%. Născut în 
oraşul macedonean Prilep, acesta făcuse temeinice studii 
umaniste mai întâi la Pelagonia, apoi la Tesalonic (cu Toma 
Magistros, Vryennios şi, se pare, Varlaam din Calabria), 
după care venise la Venia ca preceptor al unei familii bogate. 
Aici a devenit fiul duhovnicesc al lui Grigorie Palama, fapt 
recunoscut și afirmat în scris de amândoi!'”!. Akindynos 
l-a urmat pe Grigorie Palama şi la Athos, când Palama s-a 
stabilit în 1331 la sihăstria Sfântul Sava. Palama a depus 
toate eforturile ca fratele Akindynos să fie primit la Marea 
Lavră recomandându-i să scrie un elogiu (enkomion) în 
cinstea Sfântului Atanasie, întemeietorul în 963 al Marii 


12 Ed. D. Tsamis, 1985, p. 459-461. După care Filotei Kokkinos citează 
in extenso (p. 461-464) din Antireticul VII contra lui Akindynos, Ş 34-40, 
faimosul pasaj rezumativ al vieţii isihaste reluat şi în 7ratatele-epistolă 
către monahia Xeni Ş 54—62 şi către Ioan şi Teodor $ 14 şi 17-22. 

130 Cf. sinteza lui ]. NADAL CANELLAS, „Gregorio Akindinos”, în La /he- 
ologie byzantine et sa tradition II, 2002, p. 189-256. 

151 Cf. MEYENDORFF, Jntroduction..., 1959, p. 62. 

Lavre, discurs pierdut azi, dar pe care acesta l-a rostit în 
fața adunării tuturor monahilor Lavrei. În ciuda elocinţei 
lui Akindynos şi a patronajului lui Palama, Akindynos n-a 
fost primit la Marea Lavră, ducându-se la schitul unde se 
găsea Calist, ucenicul lui Grigorie Sinaitul şi viitorul patri- 
arh ecumenic, care a intervenit pentru el să fie primit fie la 
Iviron, fie la Filoteu sau la Simonos Petras, dar şi aici a 
fost respins „din gelozie poate față de talentele sale de 
umanist, cum a presupus atunci Calist, care preferă să 
explice aceste peripeții printr-o intervenţie divină menită să 
ferească Athosul de ereziile lui Akindynos”'*. După circa 
un an de zile, la sfârşitul lui 1332, Akindynos s-a reîntors la 
Tesalonic. Va rămâne aici până în 1341 în strânse relaţii cu 
Palama şi încercând să medieze conflictul izbucnit în 1336 
între acesta şi Varlaam din Calabria'*. Grigorie Palama 
„are propria lui versiune pentru aventurile athonite neferi- 
cite ale lui Akindynos: acesta din urmă ar fi venit la Sfân- 
tul Sava ca să practice rugăciunea curată, dar ar fi pretins 
după doar câteva zile că a contemplat nu numai lumina 
dumnezeiască, ci şi o faţă omenească — probabil cea a lui 
Hristos — care i-a apărut din interiorul său. Palama suge- 
rează că pentru a-l îndrepta şi îndepărta de această vedenie 
demonică a încercat atunci să facă să fie primit în severa 
chinovie a Lavrei, această explicaţie îi permite să îndepăr- 


'52 Ibid, p. 61. Informaţiile sunt date de Calist într-o omilie inedită la 
Duminica Ortodoxiei rostită de patriarh la Sfânta Sofia, pasajul respectiv 
fiind citat în original de MEYENDOREF, ibid., nota 88. 

155 Din 1333 Akindynos s-a stabilit la Constantinopol, fiind tuns în mo- 
nahism la mănăstirea Xerolofos, ocazie cu care a rostit un discurs azi pierdut 
în apărarea ctitorului acesteia, patriarhul ecumenic Atanasie | (1289-1293, 
1303-1309). Între 1333-1334 a purtat o corespondenţă cu principesa 
bizantină lrina-Evloghia Chumnaina Palaiologhina (1291-1354/5), fostă 
ucenică a mitropolitului Teolipt al Filadelfiei (1250-1322); ed. A.C. HERO: 
A Woman 's Quest for Spiritual Guidance: The Correspondence of Princess 
Irene Eulogia Choumnaina Palaiologina, Hellenic College Press, Brook- 
line MA, 1986; trad. românească în: TEOLIPT AL FILADELFIEI, Cuvinte 
duhovniceşti, imne şi scrisori, Ed. Deisis, Sibiu, 2000, p. 347-380. 

teze reproşul pe care 1 l-au făcut unii de a-i fi acordat odată 
lui Akindynos patronajul său”. 


Începutul activităţii literare — două elogii 
ale vieții isihaste în prototipurile ei 


În al treilea an al şederii sale în sihăstria Sfântul Sava 
de lângă Marea Lavră, cu alte cuvinte în anii 1332-1333, 
Grigorie Palama, acum în vârstă de 36-37 de ani, are o | 
nouă descoperire dumnezeiască în urma căreia începe să 
predice și să scrie. lată cum descrie acest episod biograful 
său, Filotei: 

„Au trecut doi ani de când marele [Grigorie] locuia şi se 

îndeletnicea cu aceste lucruri în zisa mănăstire |[sihăstria 

Sfântul Sava de lângă Marea Lavră]. lar în al treilea 

[1333], pe când stătea acolo singur după obicei şi-şi ținea 

mintea la Dumnezeu prin isihia şi rugăciunea minţii, 1 s-a 

părut că-i vine ca o umbră de somn dar care i-a arătat 

această vedenie. I s-a părut că ţine în mâini un vas plin 
de lapte care începând dintr-o dată să ţâşnească curgea 
în afară pe deasupra vasului; după care s-a prefăcut într-o 
clipită într-un vin foarte bun şi înmiresmat care i se re- 
vărsa atât de îmbelşugat pe haine şi pe mâini, încât erau 
îmbibate şi pline de mireasma lui. «Şi pe când mă delec- 
tam şi bucuram mai mult, a stat lângă mine un bărbat 
arătos şi plin de lumină care mi-a zis: „De ce nu dai şi 
celorlalți din această dumnezeiască băutură care țâşneşte 
în chip atât de minunat, ci o laşi să se reverse în zadar? 

Nu ştii că ea este un dar al lui Dumnezeu şi nu va înceta 

să ţâşnească şi să se dăruiască astfel?” lar când eu am 

pus înainte neputința mea de a o distribui şi absenţa 
acum â unor oameni care să dorească unele ca acestea, 


154 MEYENDORFF, Introduction..., 1959, p. 62-63; cf. Antireticul VU, 16 
contra lui Akindynos. Altundeva, Palama îl acuză pe Akindynos că e un 
autopator monachos (Antireticul |, 17) vrând să spună că Akindynos n-a 
rămas în ascultarea de părintele său duhovnicesc. 

acela mi-a zis: „Chiar dacă nu mai există cei care să o 
caute cu vrednicie, tu trebuie să-ți faci datoria şi să nu 
încetezi să o distribui, cum ziceam, şi să laşi pe seama 
Stăpânului cererea ta. Căci negreşit ştii bine și porunca 
ŞI talantul şi osânda robului trândav şi care n-a făcut po- 
trivit poruncii stăpânului.” După care acel bărbat strălu- 
cit a părut că se duce, iar eu scuturând umbra aceea ce 
somn, am şezut toată noaptea şi cea mai mare parte din 
ZI acolo învăluit în întregime în chip bogat de lumina 
dumnezeiască.) Acestea le-a spus minunatul Grigorie 
mal fârziu prietenului şi ucenicului său, sfântul Dorotei 
| Vlatis], când a început să alcătuiască acele minunate 
cuvinte despre dogmele dumnezeieşti, socotind că acest 
lucru îl sugerează prefacerea acelei sfinte băuturi în vin: 
mutarea cuvântului de la cel etic şi simplu, la cel dog- 
matic şi care duce sus [anagogic]. 

Care a fost urmarea? Înțeleptul s-a supus acestor re- 
velații dumnezeieşti şi deschizându-şi gura minții odată 
cu cea simțită începe să împărtăşească tuturor fără invi- 
die Duhul care curgea de sus aducând cuvinte ale lui 
Dumnezeu, cuvinte pe care socot că nici unul dintre toţi 
nu le-ar fi putut subscrie cu cuvântul său şi să fi avut zece 
limbi şi tot atâtea guri şi mâni, cum se spune de unii, 
dacă n-ar fi tost el însuşi şi dumnezeieştile şi sfintele lui 
cuvinte şi volumele pe care ni le-a lăsat în chip frumos 
în locul lui şi a marii gândiri şi voci a lui. La care pri- 
vind şi ascultând cei ce locuiau atunci în sfântul Athos, 
mai cu seamă cei care odată cu timpul aveau şi un cuget 
cărunt şi erau îndrăgostiți de frumoasa isihie şi cele 
deopotrivă, şi care socoteau că acela era un lucru dum- 
nezeiesc şi suprafiresc şi erau uimiţi peste măsură de 
comoara harului ascunsă în el, spunând tuturor în fiecare 
zi multe lucruri vrednice de cuvânt şi de pomenire şi 
adăugând în chip de confirmare şi acel cuvânt al minuna- 
tului părinte Isaac care după ei i se potrivea lui înaintea 
tuturor altora: «Cine a văzut un om care să strălucească 

prin virtuțile lui, dar oamenilor să le apară simplu, care 
să fie luminos prin viaţă şi înțelept în cunoaştere, dar 
smerit cu cugetul?», susținând că acesta şi nu altul este 
cel zugrăvit de cuvântul acelui mare părinte şi căutat cu 
multă cercetare şi greutate din pricina rarității unora ca 
aceştia. 

Lăsându-se deci convins de acele dumnezeieşti reve- 
laţi şi de Duhul Care locuia în el, înțeleptul Grigorie 
începe odată cu minunatul cuvânt prin limbă, de care 
vorbeam, să şi scrie şi să alcătuiască discursuri-tratate 
în chip minunat. Primul cuvânt compus de el a fost cel 
despre dumnezeiescul părinte Petru | Athonitul]; acesta a 
fost rod al acestui pământ şi un locuitor al lui purtând 
numele marii şi îngereșştii sale petreceri şi conduite aici. 
Al doilea după acesta a fost cel despre sfânta intrare în 
Templul Legii vechi şi despre viaţa deiformă aici a Mai- 
cii lui Dumnezeu după ce a aflat că unii de pe atunci 
flecăreau îndrăznind să insulte cu limbă cutezătoare şi 
neînvățată acele taine. La care s-au adăugat şi multe alte 
demne cu adevărat de cuvânt şi de sfântă pomenire”!*%. 


Primele două scrieri ale lui Grigorie Palama sunt, aşa- 
dar, două texte extrem de elaborate — cele mai retorice şi 
calofile dintre toate operele sale —, reprezentând două elo- 
gii (enkomia) ale vieţii isihaste întrupate, potrivit autorului 
lor, în figurile exemplare ale Cuviosului Petru Athonitul şi 
ale Fecioarei Maria. Aşa cum scria ]. Meyendorff, 


„în Bizanţ elogiul public al unui sfânt era un exercițiu 
propus adeseori retorului debutant la sfârşitul studiilor. 
Tinerii umaniști ca Nicolae Cabasila [1319/23-1397]155 
au trecut şi ei prin aceeaşi probă'”. La Athos stilul 


':5 Ed. D. Tsamis, 1985, p. 466-468. 

155 Cf. recenta sinteză a lui Y. SPITERIS / C.G. CONTICELLO, „Nicola 
Cabasilas Chamaetos”, La /hcologie byzantine 1], 2002, p. 315-395. 

137 Aluzie la Lauda Sfântului Dimitrie (ed. Th. loannou, Mnemeia ha- 
giologika, Veneţia, 1884, p. 67-114), scrisă în urma unui concurs de ora- 

exerciţiului era diferit, dar metoda rămânea aceeaşi: 
pentru a câştiga dreptul de a învăţa, se rostea un discurs 
de probă în faţa adunării monahilor. Grigorie Palama a 
întârziat până spre 37 de ani angajarea pe calea învăţă- 
turii orale sau scrise dedicându-se mai întâi exclusiv 
rugăciunii şi ascezei. Ajuns pe deplin matur, a publicat 
Viaţa Sfântului Petru, care a obţinut elogiul contempo- 
ranilor (cf. enkomion-ul lui Filotei) şi al primului editor 
(C. Janning)'*%. E sigur că alegerea sfântului nu este 
întâmplătoare: Sfântul Petru era şi rămâne încă şi azi 
patronul şi modelul isihaştilor athoniţi care refuză să 
se conformeze regulii chinoviale aduse în secolul X de 
Sfântul Atanasie. Deşi a trăit şi el însuşi multă vreme în 
obşti — în Lavra, la Esfigmenu —, Palama preferă viața 
sihăstriilor ca Sfântul Sava şi redactează Viața Sfântului 
Petru pentru a înviora la Athos idealul isihast. Acesta 
fusese şi scopul urmărit de monahul Nicolae, autorul 
primei Vieți a Sfântului Petru (ed. K. Lake). Spirituali- 
tatea pe care dascălul isihast o descrie la Sfântul Petru e, 
aşadar, cea pe care doreşte să o vadă adoptată la Athos 
şi Viaţa sa merită un loc privilegiat între operele sale 
didactice”!%?. 


Petru eremitul, întemeietorul Athosului 


În redactarea cuvântării sale de laudă, Grigorie Palama a 
prelucrat retoric prima Viață a Sfântului Petru Athonitul 
($ cca 890) scrisă în jurul anilor 570-980 de monahul atho- 


torie sacră iniţiat de „consulul filozofilor” din Constantinopol şi mare 


hartofilax între 1351-1354. Când a ajuns cunoscut la Tesalonic, discursul 
lui Cabasila a provocat vii reacţii împotriva autorului acuzat pentru faptul de 
a fi susținut că Sfântul Dimitrie e mai mare decât Sfântul loan Botezătorul 
(MEYENDOREEF, Introduction..., (959, p. 334, 347, 351). 

15% Acta Sanctorum lunii, vol. LI (1698), 538-556, ediţie reluată în PG 
150, 996-1040. Iată cuvintele bollandistului C. Janning: „Nihil insolitum et 
inauditum, nihil ex variis consarcinatum, nihil alteri contrarium, nisi forte 
in numero per errorem tale quid reperiatur” (PG 150, 990). 

'59 ]. MBYENDOREF, Introduction..., 1959, p. 383. 

nit Nicolae!“. Acesta a scris Viaţa în contextul agitat al 


controverselor iscate la Athos de apariţia aici în 963, odată 
cu Sfântul Atanasie Athonitul (cca 925/930-1001), a unei 
mari mănăstiri cu viață de obşte. Scopul său era acela de a 
oferi un argument hagiografic decisiv pustnicilor athoniți 
în conflictul lor cu chinoviții descriind viaţa exemplară a 
figurii întemeietoare a Athosului monahal: soldatul Petru, 
eliberat miraculos din captivitatea arabă şi devenit cu aju- 
torul Sfântului Nicolae şi al Maicii Domnului pustnic îsi- 
hast pe Muntele Athos. Monahul Nicolae insistă pe rolul 
protector special al Fecioarei Maria atât asupra lui Petru 
însuşi, cât şi al Athosului, care apare aici pentru prima dată 
drept moştenire cerută și promisă Mamei Sale de Hristos. 
„Profeţia” Maicii Domnului despre Athos din $ 10 al Vieţii 
cuviosului Petru scrise de Nicolae va cunoaşte un destin 


extraordinar fiind copiată aparte (BHG 1505e) în multe 


manuscrise, devenind parte integrantă a tradiţiei!“! şi vieţii 


140 B7IG 1505; ed. K. LAKE, The Early Days on Mount Athos, Oxford, 
1989, p. 8-17; trad. rom. diac. loan 1. Ică jr: SFÂNTUL GRIGORIE PALAMA, 
Scrieri II. Fecioara Maria şi Petru Athonitul — prototipuri ale vieții 
isihaste şi alte scrieri duhovniceşti, Ed. Deisis, Sibiu, 2005, p. 323-350; 
discuţie critică, p. 42-50. 

4! Cf. Viaţa Sfântului Maxim Kavsokalivitul scrisă de TEOFAN ($ 8); 
ed. Halkin-Kurilas, Ana/ecta Bo/landiana 54, 1936, p. 75; trad. românească 
citată, 2004, p. 24-27. „Profeţia” Maicii Domnului stă şi la baza tradițiilor 
legendare despre originile Athosului, aşa-numitele Ta Patria tou Athonos 
(BHG 1054vw) (ed. S. Lampros, Neos Hellenomnemon 9, 1912, p. 116-161, 
209-244), atestate începând din secolul XV şi unde, după înălțare, Maica 
Domnului a venit la Athos rostind cuvintele: „Acest munte mi-a fost dat 
moștenire de Fiul şi Dumnezeul meu” și a înălțat următoarea rugăciune: 
„Fiule şi Dumnezeul meu, binecuvântează locul acesta şi revarsă-Ţi mila 
peste muntele acesta și locuitorii lui până la sfârşitul lumii, pentru Tine şi 
pentru numele meu. Fă ca doar cu puţină osteneală să li se ierte păcatele şi 
mântuiește-i de osânda veşnică. Umple-i de tot binele în veacul de acum şi 
în cel viitor, slăvește acest loc mai presus de oricare altul şi întinde aici 
sălaşurile lor de la un cap la altul, de la miazănoapte la miazăzi, şi izbă- 
veşte-l de orice atac al văzuţilor şi nevăzuţilor vrăjmași” (p. 125; după 
A, RIGO, Alle origini dell 'Athos. Vita di Pietro l'Athonita a cura di Antonio 
Rigo, Ed. Qiqajon, Comunită di Bose, 1999, p. 37-39). 

athonite până astăzi. În Viaţa scrisă de Nicolae, Cuviosul 
Petru e înfățișat respingând atacurile demonilor invocând 
mereu „dulcele și doritul de noi nume al Maicii Domnului” 
(13, 14, 15, 16) şi rugându-se: „Maica Domnului, ajută-l 
pe robul tău!” (13)/%. Iniţial prăznuită pe 13 iunie, sărbă- 
torirea Cuviosului Petru Athonitul a fost mutată pe 12 iunie 
împreună cu aceea a Cuviosului Onufrie Egipteanul din 
secolul IV-V — atât Petru, cât şi Onufrie ilustrând tipul 
ascetic extrem al „pustnicului gol”, acoperit doar cu părul 
capului. Intrat în declin odată cu triumful chinovialismului 
la Athos, cultul Cuviosului Petru Athonitul a renăscut odată 
cu înviorarea isihastă de aici din secolele XIII-XIV. Noua 
înflorire e atestată în primul rând de aşa-zisa lui Viaţă scrisă 
de Grigorie Palama. În realitate, este vorba de un Cuvânt 
[Logos — Discurs/Tratat] despre viața minunată şi deopo- 
frivă cu îngerii a cuviosului şi de Dumnezeu purtătorului 
nostru Părinte Petru, care s-a nevoit ca ascet în Sfântul 
Munte Athos!**, un exercițiu de retorică duhovnicească ros- 
tit în faţa unui auditoriu monahal probabil de la Marea Lavră 
pe 12 iunie 1332 (sau 1333) cu ocazia zilei de prăznuire 
liturgică a eremitului athonit din secolul IX. În Logos-ul 
său, Grigorie Palama urmează întru totul Viața scrisă de 
monahul Nicolae, din care elimină însă şi rarele indicaţii 
cronologice şi geografice ale acestuia, transformând-o într-un 
elogiu al vieții anahoretic-isihaste ca „adevărată filozofie” 
(52). Originalitatea lui Grigorie Palama se poate observa, 
pe lângă prolog (1-6) şi epilog (50-52), în cele două pasaje 


'42 Existenţa unei „rugăciuni a Maicii Domnului” alături de mai celebra 
rugăciune a lui lisus este atestată în secolul XIV de Viara Sfântului Maxim 
Kavsokalivitul scrisă de Teofan, $ 15; trad. rom. cit., p. 41. 

'% Bd. critică P. Christou: Gregoriou tou Palama Syngrammata V, 
Thessaloniki, 1992, p. 161-191; trad. rom. diac. loan I. Ică jr în: SFÂNTUL 
GRIGORIE PALAMA, Scrieri [], 2005, p. 289-322 şi comentariu, p. 51-55; 
excelent studiu critic de profesorul ANTONIO RIGO, „La Vita di Pietro 
Athonita (B/G 1506) scritta da Gregorio Palamas”, Rivista di studi bizan- 
tini e neoellenici 32 (1995), p. 177-190. 

(17-20! şi 39) care descriu sintetic experienţa și practica 
isihastă. 


Fecioara Maria — prototipul biblic al vieţii isihaste 


Cea de-a doua scriere a Cuviosului Grigorie Palama, 
redactată la puţin timp după Cuvânrul/tratatul despre viața 
lui Petru Athonitul, între 1333-1335, a fost, potrivit bio- 
grafului Filotei, Cuvântul/tratatul despre intrarea în Sfânta 
Sfintelor şi despre viața deiformă aici a Atotpreacuratei 
Stăpânei noastre de Dumnezeu Născătoarei şi Pururea 
Fecioarei Maria. Transmis în manuscrise şi separat, el a 
fost inclus şi în toate manuscrisele ce cuprind colecția 
omiliilor Sfântului Grigorie Palama unde apare drept Omi- 
lia 531”. Tinut iniţial ca discurs la Marea Lavră în jurul 
anului 1334, Logosul la Intrarea în biserică a Fecioarei 
Maria a fost amplificat şi transformat în tratatul actual de 
Sfântul Grigorie Palama în 1341, în mănăstirea în care a 
stat la Constantinopol!“ Aşa cum arată ]. Meyendorff, 


„tema n-a fost aleasă la întâmplare. Filotei semnalează 
faptul că unii «îndrăzneau să defaime aceste taine». 
Despre ce anume este vorba? E greu de spus cu precizie. 
Să semnalăm însă faptul că Nichifor Gregoras, care avea 


'44 Paragrafele isihaste $ 17-20 din Cuvântul la Petru Athonitul repre- 
zintă, cronologic, prima schiță a vieţii isihaste făcută de Grigorie Palama, 
care o va relua (şi amplifica) de trei ori în scrierile sale din deceniul ur- 
mător (Antireticul VII împotriva lui Akindynos şi în cele două Episto- 
le/tratate către monahia Xeni şi către filozofii Ioan şi Teodos, toate din anii 
1343-1347), fiind citate „in extenso” şi de patriarhul Filotei în enko- 
mion-ul biografic scris în cinstea lui Grigorie Palama probabil cu ocazia 
canonizării acestuia în 1368. 

'%5 Bdiţia princeps de S. Oikonomou: Gregoriou archiepiskopou Thes- 
salonikes tou Palama Homeliai XXII, Atena, 1861, p. 131-180, reluată cu 
traducere neogreacă de prof. P. Christou în seria: Gregoriou tou Palama 
Apanta ta erga Il]: Homelies 43-63 (Ellenes Pateres tes Ekklesias 79), 
Thessaloniki, 1986, p. 260-346; trad. rom. diac. loan 1. Ică jr în: SFÂNTUL 
GRIGORIE PALAMA, Scrieri 17, 2005, p. 173-216 şi infra, p. 325-367. 

146 p. CHRISTOU, Apanta ta erga 11, 1986, p. 14. 

să devină mai târziu lider al partidei antipalamite, afirma 
caracterul legendar al relatărilor privitoare la intrarea 
Fecioarei în Sfânta Sfintelor şi pentru aceasta a făcut 
obiectul unei excomunicări pronunţate de mitropolitul 
Filotei al Selymbriei!“'; el se opunea sărbătorii înseşi, 
despre care spune că nu era prăznuită decât de paznicii 
care îl țineau sub arest (/szorii bizantine XXIV, 3). Dis- 
cursul lui Palama nu încearcă să dovedească caracterul 
istoric al cutărei sau cutărei relatări despre acest eveni- 
ment, ci constituie o lungă mărturisire de evlavie şi cre- 
dinţă, care dă sărbătorii o interpretare extrem de asemă- 
nătoare celei date de Grigorie al Nyssei urcuşului lui 
Moise pe Sinai, faptele nefiind decât expresia urcuşului 
mistic al sufletului spre Dumnezeu”!%8. 


Meyendorff pare a nu cunoaşte faptul că Gregoras e 
autorul unui Cuvânt despre Preasfânta Născătoare de Dum- 
nezeu care tratează atât despre naşterea, cât şi despre 
intrarea şi hrănirea ei în Sfânta Sfintelor!*, despre care 


147 „Gregoras și cei ce gândesc spun şi apără cele ale lui cu privire la 


celelalte dogme dumnezeieşti, dar şi cu privire la preacurata Mamă a lui 
Dumnezeu, spunând că n-a intrat în Sfânta Sfintelor, în care intra o dată 
pe an doar arhiereul, să fie anatema!” (F. MIKLOSICH / ]. MULLER, Acta 
Patriarchatus Constantinopolitani 1315-1402, vol. IL, p. 490 (nr. 239 sine 
anno). J]. DARROUZES, Les Regestes des actes du Patriarcat de Constanti- 
nople, vol. |, fasc. V: de 1310 ă 1376, Paris, 1976, nr. 2515, datează acest 
act în intervalul 1365-1367, cu probabilitate în mai 1366. Faptul e cu atât 
mai remarcabil cu cât avem de-a face cu o condamnare postumă, Gregoras 
fiind mort din 1361! Cf. şi MARIA CH. VAKALOPOULOS, Philotheos Selybrias. 
Bios kai syngraphiko ergo. Didaktorike diatribe, Atena, 1992, p. 61-62. 
Acest Filotei a trăit între anii 1325/1330 şi 1390, fiind mitropolit palamit 
al Selymbriei din 1362 până la moarte. E autorul unui interesant „dialog” 
istorico-dogmatic în stil platonic împotriva antipalamiţilor (editat aici 
p. 179-295). 

'%% J. MEYENDORFF, Jntroduction..., 1959, p. 391. 

'% Bd. de F. SCHMITT în Izvestia russkogo arheologiceskogo Instituta 
v Konstantinopole 1l (1906), p. 280-294 şi recent critic de P.L. LEONE: 
„Nicephori Gregorae de SS. Deiparae Nativitate, praesentatione atque educa- 
tione oratio”, în Quaderni Catanesi di cultura classica e medievale 3 (1995), 
p. 1-31. 

H.-V. Beyer, editorul primei sale serii de Antiretice împo- 
triva lui Palama, scrie: 


„În textul cuvântării locul din Templu în care a intrat 
Maria, care abia împlinise trei ani, e descris ca fiind «în 
jurul cortului celui mai interior numit Sfânta Sfintelor, 
loc consacrat fecioarelor până la împlinirea vârstei de doi- 
sprezece ani». În continuare Gregoras vorbeşte de intra- 
rea Fecioarei «la» (pros), nu «în» (eis) Sfânta Sfintelor, 
ca un episod pe care «evangheliştii îl trec sub tăcere», 
și încheie astfel: «Ceea ce urmează mi se pare obscur şi 
enigmatic şi cuvântul meu amuţeşte»”150. 


Deşi Discursul Sfântului Grigorie Palama despre intrarea 
Fecioarei Maria în Sfânta Sfintelor nu pare să fie o replică 
directă la discursul mariologic al lui Gregoras, partea lui 
finală — amplificată ulterior, după izbucnirea controverse- 
lor cu Varlaam, întrucât $ 51 e un citat literal din 7riade 
|, 3, 42 — e marcată de o delimitare polemică implicită a 
isihasmului, realizat prototipic de Fecioara Maria ca „ade- 
vărată filozofie”, față de „filozofia primă”, metafizica, 
anticilor relansată în secolul XIV de umaniştii bizantini 
gen Metochites, Gregoras şi Varlaam. 

Redactat în acelaşi stil căutat şi calofil ca şi Cuvântul 
despre Petru Athonitul, discursul mariologico-isihast al 
Sfântului Grigorie Palama, rostit probabil la Marea Lavră 
între anii 1333-1335 pe 21| noiembrie, cu ocazia praznicu- 
lui Intrării în biserică a Maicii Domnului, are o structură 
elaborată şi complexă. Într-un prolog dezvoltat, Palama 
subliniază dificultatea temei: Maica Domnului fiind vârtul 
culminant al sfintelor, superioară întregii creaţii, toată cre- 


'50 Nikephoros Gregoras Antirrhetika |, ed. şi introd. H.-V. BEYER 
(Wiener byzantinischen Studien XII), Viena, 1976, p. 66-67. Aşa cum scrie 
însă ultimul editor italian al discursului lui Gregoras: „Quod vero nescio an 
vir doctus Beyer ex his quae in ipsa oratione verbis he pros ta hagia ton 
hagion eisodos leguntur colligi posse recte concludat. Utcumque res est, 
illud sane patet Gregoram in omnibus suis opusculis theologicis non tam 
theologum se praebere quam rhetorem” (P.L. LEONE, 1995, p. 4). 

ația e prea puţină pentru slăvirea ei corespunzătoare (1). 
Pentru a putea realiza această în același timp dorinţă şi da- 
torie, el o invocă pe Fecioara (3) şi cere totodată spriţinul 
auditoriului (4). Inspirația de sus este obligatorie pentru 
orice cuvântare mariologică, dat fiind locul excepţional al 
Mariei în cadrul existenţei: Fecioara e la mijloc între Dum- 
nezeu şi om, fiind atât un receptacul corporal al plenitudinii 
divinității (cf. Col 2, 9), cât şi generatoare a unei înrudiri 
cu Dumnezeu pentru toți oamenii, atât de dinainte, cât şi 
de după ea (5). În acest ultim sens, Fecioara Maria e la 
mijloc între Israelul cel vechi, după trup, al strămoşilor ei, 
din care a făcut părinți ai lui Dumnezeu (heopatores), şi 
între Israelul cel nou, după duh, al creştinilor, pe care i-a 
făcut copii ai lui Dumnezeu. Acest ultim fapt a fost făcut 
cu putință însă întrucât stă la mijloc între Dumnezeu, pe 
Care L-a făcut Fiu al omului, şi om, pe care l-a făcut fiu al 
lui Dumnezeu, prin naşterea ca om a Celui prin care s-au 
făcut toate, devenind atât Mamă a lui Dumnezeu (Meter 
Theou), cât şi Regină a întregii creaţii (Basi/is pases ktiseos) 
(6). Regină a toate Fecioara Maria a ajuns nu numai la 
Buna Vestire (7) şi la Betleem, ci încă de la naşterea sa din 
Joachim şi Ana şi prin aducerea ei la Templu (8). Episodul 
aducerii la Templu este explicat printr-o exegeză tipologică 
a Psalmului mesianic 44, 11-18!!, care constituie urzeala 
biblică a întregului discurs. Fecioara a ajuns însă Împără- 
tească şi Mireasă a Împăratului mesianic nu prin dominație 


SID Împărăteasa stă de-a dreapta Ta, îmbrăcată în haină aurită şi 
preaîntrumuseţată. // Ascultă fiică şi vezi şi pleacă urechea ta și uită popo- 
rul tău şi casa părintelui tău, 72 că a poftit Împăratul frumuseţea ta, că EI 
este Domnul tău. 73 Şi se vor închina Lui fiicele Tirului cu daruri, feţei 
Tale se vor ruga mai-marii poporului. 74 Toată slava fiicei Împăratului 
vine dinăuntru, îmbrăcată cu ţesături de aur şi preaînfrumuseţată. 5 Împă- 
ratului i se vor aduce în urma ei fecioare, prietenele ei ţi se vor aduce. 
16 Vor fi aduse întru veselie şi bucurie, vor fi aduse în templul [naon] Îm- 
păcatului. 17 În locul părinţilor tăi ţi s-au născut fii; îi vei pune pe ei căpe- 
tenii peste tot pământul. 78 Vor pomeni numele tău în toate generaţiile; 
pentru aceasta popoarele te vor lăuda în veac şi în veacul veacului.” 

ŞI poruncind, ci prin ascultare şi supunere, nu coborându-i 
pe cei inferiori ei, ci ridicându-i prin ea pe toţi cei de 
sub ea (10). 

Făgăduită de Dumnezeu lui Ioachim şi Anei, Copila 
Maria a fost la rândul ei făgăduită de aceştia lui Dumnezeu 
şi adusă când a împlinit trei ani la templul lui Dumnezeu. 
Asci a intrat prin ascultare în Sfânta Sfintelor, iar prin ru- 
găciune a pus în inima ei suişuri (cf. Ps 83, 6) care L-au 
tras Jos din cer pe pământ pe Creatorului cerului, a cărui 
icoană conaturală Fecioara devenise prin virtuţi (9). Fe- 
cioara a ajuns astfel omul adevărat, un veritabil cosmos 
concentrat, unitate şi podoabă a perfecțiunilor sensibile şi 
inteligibile (în dublul sens al cuvântului grec kosmos, în 
acelaşi timp „lume” şi „podoabă”) (10). Aşa cum discul 
solar creat în ziua a patra a genezei a concentrat în el lu- 
mina dispersată a primei zile a creaţiei, tot aşa Fecioara e 
un alt soare creat concentrând în discul minţii ei Lumina 
dumnezeiască a Binelui Dumnezeu (11): dacă pentru crea- 
ție ea este un soare, pentru Dumnezeu, adevăratul Soare, 
ea este cerul prin excelență (12). Potrivit versetului 12 al 
Psalmului 44 — „a poftit Împăratul frumuseţea ta, că EI 
este Domnul tău” —, cea care urma să-L nască pe acest 
Împărat „mai frumos decât toţi fiii oamenilor” (Ps 44, 3) 
trebuia să fie şi ea cea mai frumoasă între toate (15); cum a 
şi ajuns, fiind împodobită de Creatorul ei cu toate frumu- 
seţile (13-17). Încă din pruncie a ajuns loc/vatră a tuturor 
harurilor, plenitudine a oricărei frumuseți şi bine (ka/oka- 
gathias), tablou însuflețit al oricărei virtuți (13), ca una 
care a venit pe lume printr-o naștere paradoxală şi a avut 
parte de o educaţie încă şi mai paradoxală. Prin aceasta a 
depăşit natura comună a oamenilor în unirea (synapheia) 
cu Dumnezeu nu numai prin natura ei nespusă, ci Și prin 
comuniunea ei prealabilă cu Acesta în tot binele în virtutea 
purității ei culminante (14). Astfel, aşa cum cine se uită la 
frumuseţea cosmosului vede în el pe Creatorul său (cf. Rm 
1, 20), tot aşa oricine contemplă frumuseţea Fecioarei urcă 

mental spre Cel care a creat-o şi împodobit-o (16). Spre 
deosebire de cosmosul fizic, toată frumuseţea şi slava Fe- 
cioarei nu este una exterioară, ci „vine dinăuntru” (eso- 
then, Ps 44, 14) din puritatea sufletului ei feciorelnic (17). 
Nici virtuțile, nici ştiinţa n-au intrat în Fecioara din exterior, 
introduse aici ca o a doua natură prin studii şi profesori, ci 
au venit de sus, Fecioara fiind educată nemijlocit de Dum- 
nezeu: în loc să fie dată pentru învăţătură unor profesori, 
Copila Maria a fost adusă de părinți la Templu pentru ca 
aici sufletul ei să devină un tron însuflețit al lui Dumnezeu 
(18), iar trupul ei să devină adevăratul cort însuflețit al lui 
Dumnezeu prefigurat umbratic doar de Templul din leru- 
salim (19-20). Viaţa ascunsă, nevăzută de nimeni, a Fe- 
cioarei în Sfânta Sfintelor e astfel o „apologie tăcută a vieţii 
isihaste nevăzute şi necunoscute de oameni” (21). Spre 
deosebire de drepți Vechiului Testament, care au locuit în 
pustiuri şi în peşteri (cf. Evr 11, 38), Fecioara a locuit în 
locul cel mai sfânt de pe pământ, semn al sfinţeniei ei şi al 
intimității ei maxime cu Dumnezeu (22). Rod al rugăciunii 
părinților ei, Fecioara a fost închinată de aceştia Celui ce 
le-a dăruit-o pentru ca prin rugăciunea ci în locaşul sfânt să 
devină un pom roditor lângă izvoarele apelor (cf. Ps 1, 3) 
(23). Adusă în templul sfânt pe când avea doar trei ani, 
Copila Maria a fost primită de fecioarele de aici (cf. Ps 
44, 15), care au escortat-o la marlee preot spre care a aler- 
gat singură şi care a întâmpinat-o în Sfânta (25); ca apoi 
să o facă să locuiască în Sfânta Sfintelor ca pe adevăratul 
chivot al lui Dumnezeu (29). Cu înţelepciune şi judecată 
matură, Copila a preferat în locul iubirii părinților (cf. Ps 
44, 11) pe Dumnezeu şi templul Său (26). 

Prin faptul că s-a avântat spre Dumnezeu cu inocenţa 
copilăriei şi înflăcărarea unui eros dumnezeiesc, Fecioara e 
superioară tuturor drepţilor Vechiului Testament: lui Moise 
(27), dar şi lui Avraam şi Melchisedec, care au ajuns la 
Dumnezeu la maturitate şi plecând de la spectacolul cos- 
mosului (28). Maria e mai presus nu numai de aceştia, ci şi 

de Enoh (31-32) şi Ilie (33), care au fost mutaţi de pe pă- 
mânt (nu însă în cer!), fără să mai fi revenit aici şi fără să 
fi desfiinţat păcatul şi contribuit la realizarea dreptății de- 
finitive a lui Dumnezeu. În timp ce pentru ea şi prin ea s-a 
arătat înnoirea lumii şi ni s-au deschis porțile cerului (31). 
Imitându-L pe Fiul ei, Fecioara a ieşit din templu şi s-a 
întors înapoi la oameni cu daruri suprafireşti (32). Mai 
mult, Maria e superioară chiar şi serafimilor văzuți de Isaia 
(Is 6, 1—7) în templu (34-36): în timp ce serafimii stau „în 
jurul” lui Dumnezeu (/s 6, 2), Fecioara stă „de-a dreapta” 
Lui (Ps 44, 10) (34) ca însuşi tronul înalt al lui Dumnezeu 
(Is 6, 1) (35) şi cleştișorul cărbunelui (Js 6, 6) sau rugul 
nears (/ş 3, 3) al focului dumnezeiesc (36). Toate acestea 
erau prefigurări ale minunii Întrupării care face din ea sin- 
gură „hotar” şi „mijlocitoare” între creat şi Necreat, astfel 
încât, pe de o parte, nimeni nu poate veni la Dumnezeu 
decât prin ea şi prin Mijlocitorul născut din ea, iar, pe de 
altă parte, nici un dar nu e făcut de Dumnezeu îngerilor şi 
oamenilor decât tot prin ea. Fecioara e lampa prin a cărei 
sticlă transparentă ne vine Lumina lui Dumnezeu (37). 
Iubind în mod unic pe Dumnezeu şi fiind iubită la rândul 
ei de Acesta, Fecioara Maria poartă în suflet (potrivit 
făgăduinţei din In 14, 23) „întreaga Treime necreată” (38). 
Unirea ei maximă cu Dumnezeu e baza mijlocirii universale 
a harurilor dumnezeieşti de către Maria: aşa cum numai 
prin ea S-a făcut văzut şi încăput Dumnezeul nevăzut, tot 
aşa acum şi în veac face să poată fi cuprinse şi încăpute 
(choretous) de creaturi toate harismele dumnezeiești, care 
fără ea nu pot fi cuprinse sau încăpute. Maica Domnului e 
tezaur (fameion) şi distribuitoare publică (prytanis) a bo- 
găţiei harurilor dumnezeieşti pentru întreaga ierarhie a cre- 
aturilor raționale, de la serafimi şi până la oameni (39-42). 
Ca una ce este încăperea Celui Neîncăput (4choretou chora) 
şi ca atare stă nemijlocit după Dumnezeu, „prin ea se 
împărtăşesc de Dumnezeu toți cei ce se împărtăşesc de 
Dumnezeu”, în conformitate cu legea ierarhilor cerești care 

cere ca toate cele inferioare să se împărtăşească de Cel 
peste toate prin intermediul celor superioare lor (Dionisie 
Areopagitul, Despre ierarhia cerească LV, 3) (40). Bucu- 
ria îngerilor, tema profeților, începutul apostolilor, piscul 
şi desăvârşirea sfinţeniei, Fecioara nu ţine harurile în ea 
însăşi, ci umple de ele toate făpturile (41). 

După această amplă şi fastuoasă meditaţie biblico-dog- 
matică (27-41), Grigorie Palama revine la tema discursu- 
lui său: misterul vieții în Sfânta Sfintelor a Fecioarei (42) 
devenită realitatea tuturor prefigurărilor ei cultice, ajunsă 
ea însăşi adevăratul cort şi chivot, adevărata carte a vieţii 
şi celelalte (43). Fecioara a fost hrănită aici nu de un corb 
ca Ilie, ci de un înger (cf. Ps 77,25) cu hrană cerească, 
pâinea îngerilor (44), simbol al conduite ei îngereşti. Supe- 
rioritatea ei față de îngeri o va arăta apoi faptul că la Buna 
Vestire ea va fi umbrită nu de un înger, ci de însăşi Puterea 
ipostatică a Celui Preaînalt (45). Uitând în Sfânta Sfintelor 
de toate cele văzute bune la mâncare (Fc 3, 6) şi de fru- 
museţea lor ispititoare şi arătându-se astfel prima făptură 
eliberată de tirania diavolului, Fecioara triumfă asupra lui 
Și primeşte în schimb prin îngeri o hrană supranaturală 
care-l întreținea vigoarea firii şi o arăta deja, prin faptul că 
era slujită de aceştia, drept Împărăteasă a cerurilor (46). În 
Sfânta Sfintelor, Fecioara a dus viaţa paradiziacă şi cereas- 
că, mai presus de plăcere, de patimi şi griji, trăind numai 
pentru Dumnezeu, fiind văzută, păzită şi hrănită numai de 
Dumnezeu, Singurul pe care-L vedea şi din Care se hrănea 
(47). Din lecturile biblice care se făceau în fiecare sâmbătă 
la templu, Maria aude vorbindu-se însă de căderea neamu- 
lui omenesc într-o viață plină de dureri şi al cărei sfârşit e 
moartea şi iadul; plină de milă, se hotărăşte să devină am- 
basadoarea oamenilor la Dumnezeu încercând să-L con- 
vingă prin solia (presbeia) ci să vindece fâptura căzută (48). 
Căutând să fie cât mai convingătoare şi sinceră în convor- 
birea ei cu Dumnezeu, ea inventează şi predă oamenilor o 
nouă practică (praxis) mai înaltă decât contemplarea umană 

şi o nouă contemplare (7heoria) diferită de contemplarea 
filozofilor ca realitatea față de imaginaţie (49). Este o taină 
de folos pentru toţi creştinii, dar mai ales pentru monahii 
care s-au lepădat de lume şi care, în cazul în care vor să o 
„imite” pe Maria, ajung la cetăţenia îngerească. E vorba de 
calea isihastă aflată dincolo de etica civilă şi cunoașterea 
rațională a naturii şi sufletului (50), ca şi de cunoaşterea 
metafizică a primelor principii ale existenţei prin raționa- 
mente şi analogii. Pentru că între contemplarea filozofică, 
pe care o cunoşteau şi anticii păgâni, şi vederea lui Dum- 
nezeu (7heoptia) isihastă există diferenţa între, pe de o parte, 
a-L şti şi a vorbi despre Dumnezeu din gândirea proprie şi, 
pe de altă parte, a-L întâlni (syntychein) în curăţie dincolo 
de gândire printr-o paradoxală simţire inteligentă (aisthesis 
noera), proprie unei necunoaşteri apofatice dincolo de 
cunoaștere (fyper gnosin agnoia) (51). Căutând întâlnirea 
cu Dumnezeu, Fecioara Maria găseşte drept călăuză „sfânta 
isihie” constând din uitarea lumii de jos şi oprirea minţii 
prin rugăciunea neîncetată care o desface de cele de jos 
dezbrăcând-o de reprezentările lor mentale pentru a o uni 
cu cele dumnezeieşti;, isihia este adevărata practică şi con- 
templare: dacă virtuțile vindecă patimile sufletului, contem- 
plarea isihastă e rodul sufletului sănătos, scopul său și o 
formă de îndumnezeire, cei care şi-au curății inima prin 
sfânta isihie văd în ei înşişi ca într-o oglindă pe Dumnezeu 
unindu-se în chip negrăit cu Lumina Lui supranaturală (52). 
Sfânta Fecioară este, aşadar, demonstraţia concentrată a 
sfintei isihii, pe care a practicat-o de copilă mică (53). 
Auditoriul este invitat, aşadar, să mediteze la viața deiformă 
în cel mai înalt grad (rheoeidestatos bios) a Fecioarei Maria 
şi să o imite după putere, pentru a se învrednici de darul de 
a vedea fără vedere cele nevăzute, dat celor curați cu inima 
(54). Urmează un excurs cosmologico-antropologic (55-56): 
omul şi cosmosul coexistă unul în celălalt, cu precizarea că 
în timp ce cosmosul e mai mare prin cantitate, omul e mai 
mare şi superior acestuia prin demnitate. Această diferență 

nu anulează analogia existentă, fiecare fiind alcătuit din 
armonizarea unor elemente şi funcţii contrare: cosmosul e 
alcătuit din cele patru elemente: pământ, apă, foc, aer, la 
care se adaugă eterul cerului, iar sufletul din cinci puteri: 
sensibilitate, imaginaţie, opinie, gândire şi inteligenţă/minte. 
Echivalenţă interioară a cerului, inteligenţa/mintea (nous) 
e superioară acestuia, întrucât e unica realitate creată după 
chipul lui Dumnezeu, capabilă să-L cunoască pe Dumnezeu 
şi să devină, dacă vrea, Dumnezeu, înălțând prin ea spre 
Dumnezeu şi trupul (56). Analizându-şi aşadar printr-un 
proces de introspecţie puterile sufleteşti, Fecioara a căutat 
să vadă dacă poate găsi în ele vreuna prin care să ajungă la 
Dumnezeu, dar le-a găsit pe toate legate de lume (57). 
Singură inteligenţa/mintea e capabilă de o dublă activitate 
putând atât să iasă din sine şi să se extindă diversifi- 
cându-se la întreaga realitate corporală multiplă (într-o 
mișcare rectilinie), cât şi să se concentreze şi unifice pe 
propria ei activitate superioară (într-o mişcare circulară 
mult mai dificilă), un eros sfânt şi dumnezeiesc o conduce 
atunci la unire dincolo de propria ei natură şi de lume cu 
Inteligenţa/Mintea divină însăşi (58). Dar numai cu condi- 
ţia întoarcerii minţii la sine prin atenție şi rugăciunea neîn- 
cetată, dincolo de orice gânduri, pentru a vedea dincolo de 
lume slava lui Dumnezeu „pe noua cale negrăită spre cer: 
tăcerea minţii [sige noos], calea isihastă” (59). Ce este 
lumina pentru ochi şi pentru cele sensibile, aceasta este 
Dumnezeu pentru inteligență/minte şi cele inteligibile. Aşa 
cum în actul vederii ochiul devine el însuşi lumină, se 
uneşte cu lumina şi vede prin ea, tot aşa şi inteligenţa/min- 
tea celor curați în actul întoarcerii spre sine al rugăciunii 
Isihaste cu inima transformată cu o transformare dumneze- 
1ască devine prin har — care e lumina lui Dumnezeu — ea 
însăşi lumină, se uneşte cu aceasta şi vede astfel conştient 
prin ea cele supranaturale. Acum, pe pământ, Dumnezeu i 
Se arată în „oglinda” (7 Co 13, 12) minţii, fiindcă abia în 
viața viitoare Îl vom vedea „faţă către faţă” (60). Fecioara 


193 


şi-a săvârşit solia ei pentru neamul omenesc prin însăşi 
această experiență de tip isihast: realizând în sine asemă- 
narea omului cu Dumnezeu L-a convins pe Acesta să Se 
asemene cu omul; lăsându-se acum „formată/modelată” 
(morphomene) de Dumnezeu prin harul îndumnezeirii, L-a 
înduplecat pe Acesta să Se coboare în pântecul ei, în care 
„a format” (morphosasa) ea chipul uman al lui Dumnezeu 
la Întrupare (61). A devenit Mamă a lui Dumnezeu (Theo- 
metor) pentru că devenise mai înainte Copilă a lui Dumne- 
zeu (7heopais), Dumnezeu unindu-Se cu carnea ei după ce 
aceasta şi-a unit în prealabil cu El mintea. Arătându-l pe 
om fiu al lui Dumnezeu prin har/îndumnezeire, iar pe 
Dumnezeu Fiu al omului prin întrupare, Fecioara Maria a 
împăcat astfel lumea cu Creatorul lumii. Nu în ultimul rând, 
Fecioara ne-a dat şi o lecţie de spiritualitate învăţându-ne 
că adevărata contemplare (/heorein) are loc nu numai prin 
simțuri sau rațiune, ci mai degrabă prin curățirea minții şi 
împărtășirea harului divin, prin care ajungem să ne desfă- 
tăm de frumusețile deiforme nu doar prin gânduri, ci prin 
contacte imateriale (62). Coborându-L în lume ca răspuns 
la implorarea minţii ei pe Cel ce este Însuşi Izvorul Vieţii 
şi al nemuririi, Maica Domnului ne-a făcut nemuritori şi fii 
ai lui Dumnezeu, pentru că acum suntem umţi intim cu EI 
şi întreolaltă prin trupul şi sângele dat de ea lui Hristos şi 
devenit trupul şi sângele lui Dumnezeu (64). Finalul dis- 
cursului e un îndemn la păstrarea acestei unități cu Dum- 
nezeu şi întreolaltă săvârşite în Hristos, Al Doilea Adam, 
ceresc, Care a înveşnicit firea noastră prin focul imaterial 
al Dumnezeirii, menţinând legăturile iubirii, ridicându-ne 
inimile sus, dezbrăcându-ne de hainele de piele şi îmbră- 
cându-ne în locul lor în lumina dumnezeiască (65). 


ÎIndumnezeire şi răscumpărare — mariologie şi hristologie 


Capodoperă a scrisului teologic bizantin, discursul ma- 
riologico-isihast al monahului athonit Grigorie Palama este 
şi textul teologic şi duhovnicesc cel mai original şi profund 

din întreaga sa operă, pe care o inaugurează la o altitudine 
maximă. Afirmarea îndumnezeirii reale a Fecioarei Maria 
înainte de Întruparea Fiului lui Dumnezeu şi de Răscum- 
părarea adusă de Hristos nu se poate spune însă că a fost 
înţeleasă de teologi. Dacă pe interpreţii romano-catolici 
(cum e M. Jugie) i-a făcut să vadă în Palama un adept 
bizantin al Imaculatei Concepții şi mijlocirii universale a 
Mariei, pe cei protestanți (cum e R. Flogaus) i-a determinat 
să vadă la Palama juxtapunerea a două soteriologii etero- 
gene, principial contradictorii: una isihastă, mistic-energetic, 
de origine neoplatonică bazată pe îndumnezeirea contem- 
plativă, şi alta biblică, paulin-augustiniană, bazată pe 
Întrupare şi Cruce, și unde îndumnezeirea e strict reversul 
kenozei Întrupării şi Curcii lui Hristos. Dificultăţi nu puţine 
creează această afirmare şi interpreților ortodocşi (cum e 
J. Meyendorff), pentru care spiritualitatea lui Grigorie 
Palama ar fi o mistică prin excelenţă a Întrupării prelungite 
în Tainele Bisericii, prin care acesta ar fi adus un corectiv 
biblic-hristologic platonismului rezidual al misticii eva- 
griano-dionisiene. Aşa cum au arătat însă preoţii profesori 
G. Florovsky şi |. Romanidis, Grigorie Palama ne obligă să 
vedem o diferenţă între îndumnezeire şi mântuire. Îndum- 
nezeirea persoanelor fund vocaţia creațională a omului, ex- 
perienţa vederii Slavei necreate a Logosului lui Dumnezeu 
neîntrupat — de care au parte atât îngerii, cât şi patriarhii 
şi prorocii Vechiului Testament, culminând în Fecioara 
Maria — este astfel cu putinţă şi înainte de Întrupare şi în 
afara ei. Mântuirea naturii umane din sclavia diavolului, a 
păcatului şi a morţii e realizată numai de Hristos, Fiul lui 
Dumnezeu, prin Întruparea, Crucea şi Învierea Sa prelun- 
pite în Tainele Bisericii, acestea fiind acte care înving 
moartea şi restaurează în aceasta capacitatea nemuririi şi a 
veşniciei pierdute prin căderea adamică!*?. Sau, altfel spus, 


152 CE. R. FLOGAUS, Theosis bei Palamas und Luther. Ein Beitrag zum 
Okumenischen Gesprâch (Forschungen zur systematischen und Skumeni- 


195 


Sfântul Grigorie Palama operează cu o înţelegere mai subtil 
nuanțată a noțiunilor de mântuire şi îndumnezeire, care îi 
permite printre altele să evite un hiat dintre Vechiul și Noul 
Testament şi să afirme, din contră, continuitatea teofaniilor 
şi identitatea revelației și a experienței ei îndumnezeitoare 
în cele două Testamente. În întreaga istorie a mântuirii, oa- 
menilor li se descoperă aceeaşi slavă necreată a lui Dum- 
nezeu văzută de patriarhi, profeţi, Maria, apostoli, sfinți 
într-un proces sinergic de urcuş ascetico-contemplativ al 
omului şi de pogorâre energetică a lui Dumnezeu. Această 
înțelegere optimistă cu privire la capacitățile omului de a-L 
vedea pe Dumnezeu, pentru care a fost creat, nu minimali- 
zează însă cu nimic drama căderii adamice a umanității în 
robia păcatului şi a morții din care o poate salva doar un 
Mântuitor în acelaşi timp Dumnezeu şi om, nu altcineva 
decât Dumnezeul întrupat, mort şi înviat în lisus Hristos. 
llustrarea detaliată a soteriologiei obiective a Sfântului 
Grigorie Palama ne-o oferă un amplu discurs/tratat din anii 
1347-1351 despre Economia mântuirii realizate de lisus 
Hristos!*5. Dacă isihasmul — formă a mântuirii subiective — 


schen Theologie 78), Gâttingen, 1997, p. 228-271. Pentru teologul luteran 
Flogaus, la Palama ar exista, pe de o parte, o juxtapunere a două soteriolo- 
gii principial contradictorii şi eterogene: una biblică, paulin-augustiniană, 
axată pe Întrupare şi Cruce, şi alta neoplatonică, mistic-energetică, isihastă; 
iat, pe de altă parte, o nouă concepţie despre zheosis identificată cu theoria 
sau vederea slavei necreate a lui Dumnezeu, distinctă de „theoza” vechilor 
Părinţi care e strict reversul întrupării şi al kenozei lui Hristos. O încercare 
mai nuanțată, dar nici ea satisfăcătoare, de a depăşi interpretările unilaterale 
ale lui H.-G. Beck şi J. Meyendorff, a încercat iezuitul G. PODSKALSKY, 
„Gottesschau und Inkarnation. Zur Bedeutung der Heilsgeschichte bei 
Gregor Palamas”, Orientalia Christiana Periodica 35 (1969), p. 5A4. Şi 
pentru el însă rezultatul final este tot cel al unei subminări „de facto” în 
gândirea Sfântului Grigorie Palama a centralităţii incontestabile (în omilii) 
a Întrupării, Tainelor şi harului, de o metafizică emanaţionistă şi o mistică 
ascensională de tip neoplatonic (în scrierile polemice despre energii). Cele 
două motive ar rămâne insuficient integrate pentru că ar fi din principiu 
neintegrabile. 

155 Cuvânt despre economia în trup a Domnului nostru lisus Hristos şi 
despre harurile dăruite prin ea celor ce cred cu adevărat în EI, şi că deși îl 

e văzut de Palama ca adevărata filozofie a Vieţii autentice 
a omului, răscumpărarea — mântuirea obiectivă — reali- 
zată de lisus Hristos se prezintă ca înnoire a acestei Vieţi 
afectate de căderea omului în sclavia păcatului şi sub tirania 
diavolului şi a morţii. Departe de a se contrazice principial, 
îndumnezeirea şi mântuirea, în speță mariologia şi hristo- 
logia, se susțin şi revendică una pe cealaltă fiind unite de 
acolada Vieţii lui Dumnezeu, în acelaşi timp ființă incomu- 
nicabilă şi energie comunicată şi împărtăşită real oameni- 
lor îndumnezeindu-le persoanele şi făcându-le nemuritoare 
natura. Cele două tratate/discursuri — mariologic şi hristo- 
logic — constituie pilonii de rezistență ai gândirii teologice 
şi duhovniceşti a Sfântului Grigorie Palama constituită în 
Jurul celor două persoane distincte, dar inseparabile, ale lui 
lisus Hristos, Fiul lui Dumnezeu şi Domnul Vieţii făcut om, 
şi a Fecioarei Maria, Mama Vieţii şi a Luminii unită mereu 
cu Fiul ei. Monah athonit, Grigorie Palama şi-a înţeles ast- 
fel monahismul ca viaţă în acelaşi timp în Hristos şi după 
modelul Fecioarei Maria, prima şi cea mai desăvârşită 
isihastă, Regina creației şi Doamna Sfântului Munte. 


Trei variante de isihasm 


Meditaţia asupra isihasmului l-a însoţit statornic pe 
Grigorie Palama în scrisul său şi o găsim astfel atât la în- 
ceputurile activităţii sale literare ca monah athonit în anii 
1332-1333, cât şi în anii polemicilor cu teologii umanişti 
la Tesalonic şi Constantinopol (1338-1341 şi 1341-1347), 
precum şi în ultimii ani ca arhipăstor al Tesalonicului (în- 


putea elibera în multe feluri pe om din tirania diavolului, Dumnezeu S-a 
folosit pe drept cuvânt mai bine de această economie. Editat princeps de 
D. Kleopas în ediţia primelor 41 de Omilii ale Sfântului Grigorie Palama 
de la Ierusalim 1857, text reluat cu traducere latină în PG 151, 189-220. 
Ediţie cu traducere neogreacă de P. Christou: Gregoriou tou Palama Apanta 
ia erga 9: Homelies 1-20, Thessaloniki, 1985, p. 422-480. Trad. româ- 
nească diac. loan LI. [că jr în: SFÂNTUL GRIGORIE PALAMA, Scrieri II, 2005, 
p. 219-248; comentarii, p. 70-78. 

tre 1347-1357/1359). În fiecare din aceste etape, Sfântul 
Grigorie Palama a oferit descrierea ideală a trei variante de 
isihasm ca „adevărata filozofie” a Vieţii creştinilor: un îS1- 
hasm anahoretic pentru pustnici (Lauda Cuviosului Petru 
Athonitul! din 1332-1333, un isihasm pentru monahii şi 
monahiile din mănăstiri, urban chiar (Epistola-tratat către 
monahia Xeni!"” din 1345-1346), şi un isihasm laic pentru 
intelectuali (Epistola-tratat către loan şi Teodor filozofii!" 
tot din intervalul 1345-1346). Nu există însă, cum s-ar 
putea crede superficial, o evoluție de la un isihasm eremitic 
radical asocial, pe a cărui apologie Palama ar fi făcut-o ca 
monah athonit, spre forme tot mai sociale, odată cu refu- 
gierea sa în orașe (Tesalonic şi Constantinopol) şi asumarea 
de responsabilități pastorale. Citită atent, încă prima sa 
scriere din 1332, Lauda Cuviosului Petru Athonitul, un 
manifest al radicalismului eremitic, ne revelează în secțiu- 
nile ei originale prezenţa a două programe isihaste: unul de 
tip monahal în descrierea urcuşului duhovnicesc al lui Petru 
însuşi (17-21), iar altul pentru laici, în sfaturile date de 
acesta vânătorului care l-a descoperit (39). Zece ani mai 
târziu, între 1344-1346, aflat în Constantinopol şi cu lecturi 
nemărturisite din Augustin, ieromonahul Grigorie Palama 
dezvoltă aceste două programe isihaste de filozofie a Vieţii 


154 Editată de P. Christou: Gregoriou tou Palama Syngrammata V, 1992, 
p. 161-191. Trad. rom. diac. loan 1. [că jr în: SFÂNTUL GRIGORIE PALAMA, 
Scrieri II, 2005, p. 289-322. 

55 Editată în Philokalia, 1782, p. 929-949, text reluat în PG 150, 1044- 
1088. Trad. rom. diac. loan . Ică jr în: SFÂNTUL GRIGORIE PALAMA, Scrieri 1], 
2005, p. 359-400, comentarii p. 92-—103. 

5 Editată pentru prima dată de S. Oikonomou ca anexă la ediția ultime- 
lor 21 de omilii palamite, Atena, 1861, p. 290-—308, şi critic de P. Christou: 
Gregoriou tou Palama Syngrammata V, 1992, p. 231-246 text şi p. 139-144 
introducere. Singurul comentariu pe care acest text l-a suscitat e cel al lui 
G. THEODOROUDES, „Arete kai sophia. Scholia eis ten epistolomaian prag- 
mateian Gregoriou tou Palama pros loannen kai Theodoron tous philoso- 
phous”, Epistemonike Epeteris Theologikes Scholes Panepistemiou Thes- 
salonikes, 1992, p. 489-501. Trad. rom. diac. loan I. Ică jr în: SFÂNTUL 
GRIGORIE PALAMA, Scrieri II, 2005, p. 407-425, comentarii p. 103—107. 


198 


amplificându-le în două tratate ascetico-mistice — unul 
către o monahie, iar altul către doi filozofi — profund ori- 
ginale prin modul de prezentare şi cadrul general de inter- 
pretare a vieţii duhovniceşti înțelese ca „adevărată filozofie” 
a Vieţii. 


Un isihasm mariologic 


Incontestabil însă, aspectul cel mai original şi unic al 1si- 
hasmului Sfântului Grigorie Palama îl constituie concentra- 
rea lui exemplară în figura Fecioarei Maria, din splendidul 
discurs-tratat din 1333, la intrarea sa în Sfânta Sfintelor. 
Aici Maica Domnului apare drept învăţătoarea adevăratei 
rugăciuni, cea isihastă, a cărei culminaţie e unirea reciprocă 
în iubire extatică a omului cu Dumnezeu şi a lui Dumnezeu 
cu omul: devenită asemenea lui Dumnezeu prin îndumneze- 
ire, Fecioara Îl convinge pe Dumnezeu să se facă asemenea 
omului prin înomenire, întruparea Fiului lui Dumnezeu 
fiind răspunsul divin la rugăciunea de foc a Fecioarei. Fapt 
explicabil, probabil, prin limba greacă extrem de dificilă şi 
stilistica deloc simplă în care a fost redactat, discursul- 
tratat mariologico-isihast al Sfântului Grigorie Palama a 
căzut repede în uitare chiar şi la monahii athoniţi odată cu 
declinul vieţii duhovniceşti de aici ca urmare a condiţiilor 
economice dificile impuse de regimul otoman pentru supra- 
viețuirea mănăstirilor de pe Sfântul Munte (care trec acum 
în masă la modul de viaţă idioritmic). A fost redescoperit 
abia de principalii protagonişti ai renaşterii neoisihaste, filo- 
calice, din secolul XVIII. Nicodim Aghioritul (1749-1809) 
realizează acum o traducere în greaca populară, rămasă din 
nefericire în manuscris. Dar cel care l-a citat şi utilizat ca 
argument a fost starețul Paisie Velicikovski în tratatul slavon 
în şase capitole cunoscut drept „Sulul despre rugăciunea 
minţii” (svitok o umnei molitve)!”!. Scris la Dragomirna în- 


157 Ed. Optina, 1847 şi Moscova, 1892: Jitie i pisanie Moldavskogo 
starța Paisia Velicikovskogo, p. 162-196, aici p. 174-177. Trad. româ- 

tre anii 1768-1770, el este o apologie împotriva unor mo- 
nahi care huleau rugăciunea lui lisus. După ce, în primul 
capitol, starețul Paisie arată că „rugăciunea minţii e din 
vechime” şi că ea nu este cauză de înşelare, ci de curăţie şi 
pază de înşelare (ale cărei cauze adevărate sunt 1dioritmia 
și mândria), în capitolul al doilea înfăţişează originea ei, 
precum şi mărturiile scripturistice care pot fi invocate în 
sprijinul ei. Rugăciunea minţii a fost dată ca lucrare de 
Dumnezeu Însuşi lui Adam în rai, dar ea a fost înălțată până 
la scopul ei, vederea lui Dumnezeu, de Maica Domnului 
când s-a rugat în Sfânta Sfintelor „făcându-se astfel pildă 
îngerescului chip al monahilor”, spune starețul Paisie. După 
care citează in extenso pasajele principale din partea finală 
a discursului-tratat al Sfântului Grigorie Palama'*. Din 
starețul Paisie s-a inspirat şi Sandu Tudor (1896-1960), de- 
venit ieroschimonahul Daniil şi stareţ al schitului Rarău, în 
extraordinarele sale meditațiu despre rugăciune concentrate 
şi decantate liric în unicul prin profunzimea sa teologică 
Imn-Acatist la Rugul Aprins al Născătoarei de Dumnezeu 
(1948, 1958). Acesta e un imn închinat Maicii Domnului 
isihasta sau „Doamna rugăciunii”, refrenul său fiind: „Bu- 
cură-Te, Mireasă, urzitoare de nesfârşită rugăciune!” 
„Lehnică a Întrupării” , „tainică lucrare a sfintei Întrupări 
în omenire, la stadiul fiecărui ins în parte”, rugăciunea isi- 
hastă e şi pentru părintele Daniil „rugăciunea raică, pe care 
o avea Adam în grădina Edenului înainte de păcat”, ea a 
fost reîntemeiată mai întâi de Maica Domnului Pururea 
Fecioară „când a fost dusă în Sfânta Sfintelor, unde a trăit 
în necurmată rugăciune de la vârsta de trei ani, când a fost 


nească de pr. G. Roşca în Sbornic şi, mai riguroasă, de cercetătoarea 
V. Pelin în: SFÂNTUL PAISIE DE LA NEAMȚ, Cuvinte şi scrisori, Chişinău, 
vol. II, 1999, p. 127-161. 

158 £ 48 sfârşit — 50, 52-53 şi 59; trad. V. Pelin, p. 139-142. 

15 Caietele Preacuviosului Părinte Daniile de la Rarău (Sandu Tudor). 
2. Sfinţita rugăciune, ed. A. Dimcea, Ed. Christiana, Bucureşti, 2000, aici 
și Imnul-Acatist (p. 177-179). 

închinată Templului, şi până la 16 ani, când a fost logodită, 
adică timp de 14 an”; iar mai apoi de Hristos pe Tabor şi 


la Înălţare!%. 


Un isihast mitropolit 


Că nu numai isihasmul (şi teologia energiilor necreate), 
ci şi mariologia a fost o constantă a meditaţiilor teologice 
ale Sfântului Grigorie Palama o arată corpusul omiliilor 
sale redactate şi rostite în ultimu ani ai vieţii sale ca arhie- 
piscop al Tesalonicului. Ales şi hirotonit în mai 1347 — în 
urma Sinodului din februarie care după intrarea în Con- 
stantinopol a lui loan VI Cantacuzino i-a condamnat pe 
adversarii săi, patriarhul loan XIV Kalekas şi ieromonahul 
Grigorie Akindynos —, Palama nu şi-a putut ocupa scaunul 
până în 1350 din cauza faptului că între 1342-1349 Tesa- 
lonicul s-a aflat în mâinile regimului „zeloţilor” ostili lui 
Cantacuzino şi aristocraților, dar loialişti fideli împăratului 
minor loan V Paleologul. Fiindu-i refuzată intrarea în oraş, 
Palama a rămas timp de un an de zile împreună cu tânărul 
Nicolae Cabasila la Athos, aflat pe atunci sub suveranitatea 
lui Ştefan Duşan. Kralul sârb se încoronase în aprilie 1345 
la Skopie ca ţar al sârbilor şi romeilor şi venise cu soția sa 
la Athos cu danii bogate pentru monahi, ca să-i facă să-l 
recunoască împărat. Dușan a încercat fără succes să-l rali- 
eze şi pe Palama politicii sale, aflându-se în negocieri şi cu 
zeloții ostili lui Cantacuzino. Nereuşind să-l atragă de par- 
tea sa, Duşan l-a expediat pe Palama la Constantinopol. În 
1349, Grigorie Palama va mai face o încercare de a intra în 
Tesalonic, zeloții arătându-se dispuşi să-l primească, dar 
cu condiția omiterii pomenirii la Liturghie a numelui lui 
loan VI Cantacuzino. Fidel acestuia, Palama s-a retras pe 
insula Lemnos, unde Cantacuzino 1-a acordat nişte venituri. 
În toamna lui 1350, Cantacuzino reuşeşte în sfârşit să intre 


99 7pi4.,:5.415,111=113 448-450. 

în Tesalonic cu ajutorul unei flote otomane, iar Palama este 
instalat ca mitropolit de Paştele anului 1351. În mai-iunie, 
el s-a aflat iarăşi la Constantinopol cu ocazia marelui sinod 
de la Vlaherne care a oficializat învățătura despre energiile 
necreate, condamnându-l pe noul ei adversar (după moartea 
lui Akindynos în 1348), umanistul şi filozoful Nichifor 
Gregoras (1292/1295-1359/1361). La întoarcere, i s-a re- 
fuzat pentru a treia oară intrarea în Tesalonic condus acum 
de tânărul loan V Paleologul (n. 1232), care se aliase cu 
Duşan împotriva lui Cantacuzino. Palama a stat iarăşi trei 
luni la Athos, până ce Ana Paleologhina (de Savoia) l-a 
convins pe fiul ei, loan V, să renunțe la alianţa cu sârbii şi 
să se împace cu Cantacuzino, cu a cărui fiică era căsătorit. 
Grigorie Palama intră astfel în activitatea pastorală efectivă 
abia de la începutul lui 1352 şi până în februarie 1354 
(interval în care însă a fost şi grav bolnav aproape un an de 
zile). La începutul lui 1354 a încercat o nouă mediere între 
loan V, aflat la Tenedos, şi loan VI, dar la începutul lui 
martie nava pe care se afla în drum spre Constantinopol 
este capturată la Gallipoli de turci, iar Palama este luat şi 
ținut în captivitate de otomani la Brusa şi Niceea timp de 
un an de zile în aşteptarea unei răscumpărări. Nici loan VI, 
nici loan V — care în toamna lui 1354 a intrat cu ajutor 
genovez în Constantinopol forțându-l pe Cantacuzino să 
abdice şi să intre în monahism — nu s-au grăbit să plă- 
tească suma importantă cerută, pe care o vor achita în cele 
din urmă sârbii lui Duşan. Eliberat în primăvara lui 1355, 
Palama a petrecut câteva luni în Constantinopol (în dispute 
publice cu Gregoras şi cu legatul latin Paul), după care a 
revenit în Tesalonic, pe care nu-l va mai părăsi până la 
moartea sa survenită în urma unei afecțiuni cronicizate pe 
15 noiembrie 1357. 

În cei doar câţiva ani de păstorire efectivă, Sfântul 
Grigorie Palama a dezvoltat o importantă activitate predi- 
catorială, de care dau mărturie cele 63 de omilii care fac 
parte din omiliarul transmis în manuscrise sub numele 

ierarhului isihast al Tesalonicului!'“!. În acest corpus de 
omilii au fost inserate pe poziţiile 76 şi 53 şi amplele dis- 
cursuri/tratate (/ogoi) la Economia mântuitoare a lui Hristos 
şi la viaţa deiformă în Sfânta Sfintelor a Fecioare: Maria, 
piese independente şi care n-au de-a face cu genul omiletic. 
Omiliile 1 şi 63 nu sunt nici ele de fapt predici, ci discur- 
suri ocazionale: Omijia ] este de fapt un fel de discurs de 
întronizare rostit a treia zi după intrarea în Tesalonic cu 
îndemnuri la pacea socială, iar Omilia 63 cu referiri şi ea la 
reacţia bogaţilor din Tesalonic după răsturnarea regimului 
zeloților ca meditație despre cauza nenorocirilor: neînde- 
părtarea de păcat şi atragerea prin nedreptate a pedepsei lui 
Dumnezeu. Restul celor 57 de omilii sunt predici propriu- 
zise dispuse în colecțiile manuscrise în ordinea aproxi- 
mativă a anului liturgic începând cu Duminica Vameşului 
şi Fariseului (Omilia 2) şi sfârşind cu Duminica lui 
Zaheu, care o precede nemijlocit (Omi/ia 62). 34 de omilii 
sunt predici la duminicile de peste an comentând peri- 
copele evanghelice, între care sunt intercalate predicile la 
14 sărbători ale anului bisericesc sau cu ocazii speciale. 
Puţine din ele pot fi datate cu oarecare precizie, majori- 
tatea lor fiind scrise şi rostite în Tesalonic fie în catedrala 
mitropolitană Aghia Sofia, fie în alte biserici din sau de 
lângă oraş. 


'9! Primele 41 de omilii au fost editate de D. Kleopas la Ierusalim în 
1857: Gregoriu tou Palama Homiliai XLI, ediţie veprodusă cu traducere 
latină de J.-P. Migne în PG 151, 9-526; restul de 22 au fost publicate de 
S. Oikonomou: 7Tou en hagiois Patros hemon Gregoriou archiepiskopou 
Thessalonikes tou Palama Homeliai XXII, Atena, 1861. Toate cele 63 de 
piese au fost reeditate cu traducere neogreacă de profesorul Panayotis 
Christou în 3 volume din seria Gregoriou tou Palama Apanta ta erga (seria 
„Ellenes Pateres tes Ekklesias” 72, 76, 79), vol. 9: Homelies I-XX, 
Thessaloniki, 1985; vol. 10: Homelies XXI-XLII, 1986 şi vol. |: Homelies 
XLIII-LĂUI, 1986. Ediţia critică anunţată ca volumul VI al seriei Grego- 
riou tou Palama Syngrammata n-a apărut încă. 

O viaţă teologică a Maicii Domnului în formă de omilii 


Nu mai puţin de şase omilii ale ierarhului isihast au în 
centru meditații mariologice cu ocazia principalelor sărbă- 
tori închinate Maicii Domnului în cultul ortodox; alături de 
discursul la viața Fecioarei în Sfânta Sfintelor, ele alcătu- 
jesc o adevărată „Viaţă” a Maicii Domnului în formă omi- 
letică. Pline nu doar de convențiile retorice tipice pentru 
oratoria sacră bizantină, ci de profunde reflecții teologice 
şi dogmatice, acestea alcătuiesc totodată o veritabilă „sum- 
ma” mariologică în formă omiletică. 

Omilia 42 la Naşterea Maici Domnului!“? se deschide 
cu o meditaţie asupra semnificației duhovnicești a locului 
acestui praznic în calendarul bisericesc: serbat la începutul 
toamnei, timpul roadelor pământului, în prima lună a anului 
bisericesc, Naşterea Fecioarei Maria e şi prima lui sărbă- 
toare: praznicul rechemării şi replăsmuirii noastre prin har, 
în care au început să se facă noi toate şi să se introducă 
în locul umbrelor/prefigurărilor vechi-testamentare adevă- 
rul/realitatea lor (2). Copila Pururea Fecioară născută din 
părinţi sterpi este adevăratul rai, cort însufleţit şi chivot 
cuvântător al lui Dumnezeu; potrivit Psa/mului 84, 12 — 
citat ulterior şi de Nicolae Cabasila —, Maria este „Adevă- 
rul care din pământ a ieşit”, aşa cum Hristos este „Dreptatea 
care din cer a răsărit” (3). Rod al rugăciunilor lui Ioachim 
şi Anei şi dezlegare a întristării lor, minunata Copilă va fi 
Născătoarea Creatorului ei, cea care a îndumnezeit toate, 
care a făcut pământul cer, pe Dumnezeu Fiu al omului, iar 
pe oameni fu ai lui Dumnezeu (4). A fost nevoie ca ea să 
se nască dintr-un pântec sterp pentru ca prin desfiinţarea 
întristării şi ocării părinților ei să prefigureze desființarea 
blestemului neamului omenesc ce va avea loc prin ea. 
Minunea Întrupării necesita această minune prealabilă, parte 
integrantă a unui proces de pregătire treptată, în care ve- 


'S2 Ed. S. Oikonomou, 1861, p. 1-16; Apanta ta erga 10, p. 582-602; 
trad. rom. infra, p. 369-377. 


204 


dem natura umană cedând tot mai mult harului. Întrucât în 
Israelul vechi se crease un dezechilibru între biologic şi 
spiritual, între natură şi virtute, evident în faptul că a avea 
copii mulți li se părea evreilor superior virtuţii şi dreptăţii, 
s-a ajuns astfel ca Ioachim şi Ana să fie nu atât lăudaţi prin 
virtutea lor, cât insultaţi pentru infecunditatea lor. Or Atot- 
curata şi Atotvirtuoasa Fecioară nu se putea naşte decât din 
părinți foarte curați şi foarte virtuoşi/cuminţi. Castitatea lor 
unită cu asceza şi rugăciunea au rodit în chip miraculos în 
naşterea unei feciorii care avea să nască pe pământ cu trup 
pe Însuşi Cel Născut în cer din veci dintr-un Tată feciorel- 
nic (expresie a Sfântului Grigorie din Nazianz) (5). Ultima 
parte a omiliei e un îndemn adresat tesalonicenilor spre 
virtute şi O evocare a datoriilor în acest sens pe care le au 
atât cei feciorelnici/monahii (7), cât şi creştinii căsătoriți 
din lume (8). Depăşirea sterpiciunii sufletului prin rodirea 
virtuților duhovnicești e o obligaţie pentru toți creştinii (6) 
chemați — potrivit profetului Isaia (26, 18; LXX) — la naş- 
terea mântuirii în suflete sterpe prin virtuţi şi rugăciune (9). 
Ca ierarh, Sfântul Grigorie Palama a predicat tesaloni- 
cenilor şi cu prilejul praznicului Intrării în Sfânta Sfintelor 
a Fecioarei Maria: Omilia 52'* rostită cu acest prilej are 
însă cu totul alte accente teologice decât ameţitoarele dez- 
voltări duhovniceşti-mistice din discursul redactat şi susținut 
pe aceeași temă cu două decenii înainte în fața monahilor 
athoniţi de un confrate al lor. Dacă, dogmatic vorbind, 
discursul athonit era axat pe teme legate de mântuirea 
subiectivă şi desăvârşirea personală a Fecioarei, omilia 
tesaloniceană se concentrează pe implicaţiile evenimentu- 
lui aducerii Mariei la Templu privit din perspectiva mântu- 
rii obiective plănuite şi realizate în lisus Hristos. Fecioara 
Maria e văzută aici ca aleasă din veci de Dumnezeu Cre- 
atorul în vederea mântuirii umanităţii căzute în Adam. 


'6 Ed. S. Oikonomou, 1861, p. 120-130; Apanta ta erga 1], p. 238-256; 
trad. rom. infra, p. 379-388. 

Voința lui Dumnezeu a fost însă ca această mântuire să ia 
forma unei înnoiri a naturii umane învechite, prin unirea 
intimă a acesteia cu EI în ipostasa Fiului Său. Ca atare, 
această înnoire prin unire voită de Dumnezeu trebuia să 
aibă loc „pornind de la noi”, Dumnezeu Însuşi având nevoie 
de o făptură atotcurată care să slujească tainei Întrupării 
Lui procurându-l o natură umană neîntinată. Prin urmare, 
aceasta nu putea fi aleasă de Dumnezeu din mulțimea oa- 
menilor la întâmplare, ci doar dintr-o linie umană alcătuită 
din oameni aleşi şi cunoscuţi prin credința, înțelepciunea şi 
virtuțile lor (1). După ce schițează acest cadru al planului 
divin de mântuire, omilia dezvoltă succint temele căderii 
omului în Adam şi ale mântuirii sale obiective în Hristos. 
Gelozia şi invidia pe om a diavolului, înger căzut din cer, 
l-au atras prin viclenie şi ispită pe Adam spre revoltă păcă- 
toasă împotriva lui Dumnezeu şi spre moarte (2). Slab şi 
neîntărit în virtute, Adam a cedat ispitei, a fost învins de 
diavol şi a ajuns purtător şi făcător de moarte. Întrucât el era 
rădăcina întregii umanităţi, ne-a făcut şi pe noi muritori. 
Pentru a fi mântuită din această cădere, umanitatea avea 
nevoie de o nouă rădăcină, de un nou Adam fără păcat, 
neînvins, purtător și făcător de viaţă (3). Numar Dumnezeu 
însă, Care e dreptate, înțelepciune şi viaţă, putea realiza 
mântuirea omului: îndrăgostit de mântuirea noastră, EI îl 
înfrânge pe diavol şi înnoieşte făptura Sa prin dreptatea, 
înțelepciunea, adevărul şi viața Lui (5). Dreptatea cerea însă 
şi ca însăși natura umană, ajunsă sclavă diavolului şi în- 
frântă, să lupte şi să respingă de bunăvoie această sclavie. 
De aceea, planul divin al mântuirii includea unirea iposta- 
tică a lui Dumnezeu cu natura umană. Fra imposibil însă 
ca Dumnezeu, Puritatea absolută, să Se unească cu o natură 
umană întinată. De aceea, pentru a-Și realiza întruparea, 
Dumnezeu avea nevoie de o Fecioară neîntinată, a cărei 
apariție a predestinat-o din veci (6). lisus singur n-a făcut 
păcat (15 53, 9), nici n-a fost zămislit în păcat (Ps 50, 7), ca 
să fie curat şi neavând nevoie de curăţire pentru El Însuşi, 

CI să suporte curățirea prin pătimire, moarte şi înviere pen- 
tru noi şi a noastră mântuire. E] a avut parte de o zămislire 
după trup mai presus de fire, lipsită de mişcarea pătimaşă 
involuntară, animalică, a poftei instinctuale (Ps 48, 13. 2), 
şi de o naştere fără stricăciune — pofta şi stricăciunea fiind 
simbolurile osândei lui Adam şi Evei după căderea lor în 
păcat (7). Zămislirea lui Hristos s-a făcut în rugăciune şi 
veselie duhovnicească din Duhul Sfânt, nu din poftă băr- 
bătească, şi dintr-o Copilă-Fecioară curată, lipsită nu numai 
de întinarea cărnii, ci şi de gândurile întinate ale cărnii, pe 
care Dumnezeu a predestinat-o din veci şi a ales-o dintre 
cei aleşi de EI din veac (8). Astfel, dintre copiii lui Adam, 
alegerea Fecioarei pleacă de la Set (9) — care este o prefi- 
gurare a învierii și începutul neamului fiilor lui Dumnezeu 
(10) — şi continuă până la David şi apoi prin urmaşii aces- 
tuia până la Ioachim şi Ana, Fecioara fiind rodul virtuţii şi 
rugăciunilor lor (11; pasaj identic cu Omilia 42, 4). Ei însă 
o redau pe Copila-Fecioară lui Dumnezeu, de la Care au 
primit-o, aducând-o la Templul sfânt. Aici Copila Maria 
vine nu adusă cu forța, ci de bunăvoie, cu voință (gnome) 
liberă, întraripată de un eros sfânt şi dumnezeiesc venii din 
însăşi natura ei (12). Introdusă de arhiereu în Sfânta Sfin- 
telor, Maria a locuit aici „ani nu puţini”, ducând o viaţă 
îngerească (despre care nu se dau însă detalii) şi hrănită de 
un înger cu 0 hrană care i-a întărit natura (13). Prin toate 
acestea Fecioara Mania a ajuns să devină ea însăşi adevărata 
sfântă a sfintelor, vrednică să fie folosită de Dumnezeu la 
întruparea Lui. Acum că înţeleg mântuirea lucrată prin ea, 
tesalonicenii sunt îndemnați să-i mulțumească şi să o laude 
cât pot (14), mutându-se şi ei cu sufletul în Sfânta Sfintelor 
din cer, unde este acum Fecioara Maica Domnului (15). 
Cum se poate observa uşor, tema omiliei tesalonicene a 
Sfântului Grigorie Palama la aducerea Fecioarei la Templu 
e mai degrabă rolul Mariei în economia obiectivă a mântu- 
irii în Hristos şi alegerea ei. Alegerea Fecioarei l-a preocupat 
intens pe ierarhul isihast al Tesalonicului care a reluat-o şi 

dezvoltat-o într-o predică specială: Omilia 57 despre gene- 
alogia după trup a lui Hristos şi Mamei Sale!*. Aceasta 
începe prin a arăta că, dacă în calitatea Sa de Dumnezeu, 
Hristos e lipsit de genealogie în virtutea consubstanțialității 
Persoanelor treimice (1), în schimb ca om are o genealogie, 
pe care Evangheliile ne-o transmit în două variante: cea 
din Matei 1, care urcă de la Avraam până la Iosif, şi cea 
din Luca 3, care coboară de la Iosif până la Adarn, fiul lui 
Dumnezeu (2). Sensul adânc al acestor genealogu după trup 
ale lui lisus este acela de a înfățişa concret procesul ale- 
gerii Fecioarei Maria predestinată din veci să fie receptacul 
(docheion) al ipostasei divino-umane a Fiului lui Dumnezeu 
întrupat şi vas vrednic al unirii ipostatice. Alegerea ei nu 
s-a făcut dintre mulți, ci dintre cei aleşi şi cunoscuţi pentru 
virtuțile lor (3); ea începe cu Set, prefigurarea lui Hristos 
(4—5, cf. Omilia 52, 8—11), şi continuă într-o primă etapă 
cu Enos şi cu Enoh cel mutat de pe pământ, cu Lameh și 
Noe. Când urmaşii lui Set, „fiii lui Dumnezeu”, şi-au luat 
femei dintre oamenii respinşi ca nevrednici, ei au fost 
îndepărtați din neamul Fecioarei. Fiindcă Dumnezeu a ales 
şi curăţit succesiv de-a lungul generațiilor şirul neamului 
ei primind în el pe cei vrednici sau pe părinţii unora ce 
aveau să fie vrednici şi scoţându-i afară din el pe cei ce 
s-au încăpățânat în nevrednicia lor şi cărora le-a luat Duhul 
Sfânt (6). Fecioara Maria este astfel din carnea şi sămânţa 
lui Adam, dar dintr-o carne purificată în multe feluri de 
Duhul Sfânt de la început prin faptul că a aparţinut unor 
aleşi pentru că erau mai buni din generația lor, ca Noe (7). 
Genealogiile evanghelice sunt însă selective, menţionându-i 
mai ales pe acei strămoşi ai lui Hristos care prin ei înşişi 
L-au arătat anticipat prin prefigurări (8), cum au fost Set 
(4—5), Noe salvatorul (9-10), Avraam, Isaac, Iacob, Iuda, 
lesei şi David (11). Începând cu David, arborele genealo- 


15 pd. S. Oikonomou, 1861, p. 212-224; Apanta ta erga 11, p. 423-452; 
trad. rom. infra, p. 389-400. 

gic al Mariei apare împletit în două moduri, menţionând 
descendenţi atât naturali, cât şi legali, precum şi proveniți 
atât din seminția regală a lui Iuda, cât şi din cea sacerdo- 
tală a lui Levi (12). O ultimă prefigurare a lui Hristos este 
Zorobabel, eliberatorul evreilor din captivitatea babilonică, 
strămoş atât al Fecioarei după trup, cât şi al lui Iosif potrivit 
Legii (13). Echivalenţa în genealogii între Îni naiurali şi 
cei legali e şi ea o prefigurare a înfierii şi înrudirii noastre 
prin har cu Hristos (cf. /n 1, 12) (14-15). Primită ca potență 
prin Botez, înfierea noastră în Dumnezeu e realitate a cărei 
plenitudine este eshatologică (7 In 3, 2), după cum arată şi 
episodul profetic al Schimbării la Faţă pe Tabor a lui lisus 
Hristos mărturisit de Fiu de Tatăl în Duhul Sfânt (16). 
De aceea înfierea noastră de Dumnezeu cere de la noi 
o viaţă fără de păcat după Botez, imitând viaţa lui Hristos 
pe pământ (17). Cei care cad însă în păcat şi după Botez 
nu trebuie să dispere, fiindcă toţi avem oricând şansa 
pocăinţei şi a întoarcerii la Dumnezeu prin schimbarea 
vieții (18). 

Scopul pentru care a ales-o Dumnezeu pe Fecioara Maria 
din veci pregătindu-i o natură umană purificată de-a lungul 
a zeci de generaţii a fost acela de a Se zămuisli şi naşte din 
ea ca om. Rolul esenţial al Fecioarei Maria în realizarea 
Întrupării lui Dumnezeu e descris de Palama în Omilia 14 
la Buna Vestire'%?. Taină ascunsă din veac şi pentru îngeri 
(cf. Ef 3, 9-10), Întruparea prin care Dumnezeu Se face 
natura noastră creată din nimic şi căzută, pentru ca să o 
facă egală cu EI, codivină (homofheon), e declarată superi- 
oară creaţiei din nimic (1). Atât creaţia lui Adam şi a Evei, 
cât şi întruparea lui Dumnezeu din Fecioară sunt misterele 
principale ale creaţiei creştine (2). lisus Se naşte din Fe- 
cioară, dar nu din unirea ei cu un bărbat, ci cu Duhul Sfânt 
pentru că nu este doar un profet — un simplu om inspirat, 


5 Ea. D. Kleopas, 1857, în PG 151, 165-176; Apanta ta erga 9, 
p. 373-396, trad. rom. infra, p. 401-410. 

care anunţă oamenilor voinţa lui Dumnezeu —, ci — aşa 
cum arată numele lisus” — Însuşi Dumnezeu venit pe 
pământ ca Mântuitor şi izbăvitor al acestora din prăpastia 
căderii blestemului, întristării şi morții (3-4). Necesitatea 
zămislirii Sale dintr-o Fecioară (cf. Omilia 52, 7) e una 
soteriologică: pentru a îi Mântuitor al oamenilor, E] trebuia 
să fie fără păcat, un om nou şi inițiator al unei vieți noi ca 
purtând în carnea sa, devenită izvor de sfințire, însăşi ple- 
nitudinea Dumnezeirii (5). Pentru a realiza economia în0o- 
menirii Sale, a avut aşadar nevoie ca martoră și ajutătoare 
de o fecioară curată (6). Numele acesteia, „Maria”, care 
înseamnă „Doamnă”, arată atât stăpânirea ei de sine desă- 
vârşită manifestată în puritatea ei deplină, cât şi demnitatea 
ci care-i vine din libertatea faţă de orice sclavie şi supu- 
nere, precum şi din participarea la domnia Fiului ei divin. 
Nesupusă prin căsătorie nici unui bărbat ca domn al ei, 
nici durerilor naşterii, Fecioara Maria e izvor de libertate 
și bucurie pentru neamul omenesc. Acel „Bucură-te!” al 
îngerului Gabriel şi „Binecuvântată eşti tu între femei” al 
Ehsabetei salută desființarea în Maria a întristării şi bles- 
temului Evei din osânda protopărinţilor după cădere (8). 
Cu aceasta Palama intră deja în a doua parte a omiliei, în 
care ne prezintă un comentariu exegetico-teologic al episo- 
dului Bunei Vestiri aduse de Gabriel Fecioarei din Nazaret. 
Tulburarea Mariei la anunţul naşterii unui Fiu e risipită de 
precizarea îngerului că zămislirea paradoxală va fi în ea 
tovarăşă bună de drum cu fecioria (9), cum vestise deja 
Isaia (Is 7, 14) (10). Numele Fiului Fecioarei descoperit de 
înger — „lisus” — Îl arată pe acesta Mântuitorul vestit de 
profeți, Dumnezeu şi om (Js 9, 6; Dn 7, 9. 13) (11), împărat 
și preot (12). Explicaţia dată de înger modului zămislrii 
întrebat de Fecioara este venirea peste ea a Duhului Sfânt 
pentru că din ea se va naşte un Sfânt. Respingând implicit 
teoria purificării Mariei abia la Buna Vestire, Sfântul 
Grigorie Palama atrage atenţia asupra faptului că, potrivit 
salutului inițial al îngerului, Fecioara era deja plină de har 

şi sfântă încă înainte de venirea lui Gabriel. Venirea Duhu- 
lui Sfânt peste Maria vestită de înger aduce un „surplus de 
sfințire” care va desăvârşi lucrarea lui Dumnezeu („theur- 
gia”) săvârşită deja în ea. După care o va umbri apoi Puterea 
Celui Preaînalt, umbrire care realizează modelarea/forma- 
rea ca om în pântecul Fecioarei a Celui ce este în forma lui 
Dumnezeu (//p 2, 6) (13). Dar această venire şi umbrire, 
prin care se realizează înomenirea lui Dumnezeu Creatorul 
universului, sunt condiționate de consimţământul liber al 
Fecioarei, de acel „Fie!” hotărâtor al omului spus voinţei 
lui Dumnezeu. Taina Întrupării lui Dumnezeu în Fecioară 
realizată la Buna Vestire nu este însă o noutate absolută, ea 
fiind capătul şi împlinirea unei serii de prefigurări vechi- 
testamentare care o descopereau anticipat pe Fecioara- 
Mamă drept cleştişorul cărbunelui de foc din vedenia lui 
Isaia (/s 6, 6-7) şi drept rugul nears al focului dumnezeirii 
din vedenia lui Moise (/ş 3, 2). Fecioara-Mamă a ajuns 
astfel singura creatură aflată la hotarul (rnerhorion) între 
creat şi Necreat, vasul tuturor harurilor şi tablou viu al 
tuturor virtuţilor. Aceste aprecieri sintetice cu privire la 
locul şi rolul Maicii Domnului în economia mântuirii din 
finalul Omiliei la Buna Vestire (15) le regăsim reluate 
aproape identic de Sfântul Grigorie Palama — semn al 
importanţei pe care le-o atribuia — şi în Omilia la Ador- 
mire (14 şi 18), dar şi în Discursul la Intrarea în Sfânta 
Sfintelor (37 şi 40). 

Între omiliile mariologice ale ierarhului isihast al Tesa- 
lonicului trebuie enumerată şi Omilia 18 la Duminica Mi- 
ronosițelor!*, a cărei temă este, aşa cum spune subtitlul ei, 
demonstrația exegetică a faptului că „Născătoarea de Dum- 
nezeu L-a văzut prima pe Domnul înviat din morţi”. Nu 
este vorba de o teză originală a Sfântului Grigorie Palama, 
ci de argumentarea unei opinii tradiționale şi consacrată 


15 Ed. D. Kleopas, 1857, în PG 151, 236-248; Apanta ta erga 9, 
p. 517-540; trad. rom. imfia, p. 411-420. 

liturgic în Ortodoxie. Apărută prima dată la Sfântul Roman 
Melodul (ţ cca 550), îl al cărui Imn-konthakion la durerea 
Mariei la picioarele Crucii Hristos îi spune: „Ai încredere, 
Mamă, că vei fi prima care Mă vei vedea ieşind din mor- 
mânt”, ea a fost reluată — şi e reafirmată de atunci an de 
an în cultul pascal ortodox — de Sfântul loan Damas- 
chinul (+ cca 750) în oda a 9-a a faimosului său Canon al 
Învierii. Într-o simetrie simbolică cu episodul Bunei Vestiri, 
și în dimineaţa Învierii „îngerul a strigat celei pline de har: 
Curată Fecioară, bucură-te!, şi iarăşi zic: Bucură-te!, că 
Fiul tău a înviat a treia zi din mormânt!” Plecând de aici, 
această poziţie e susținută şi de „sinaxarul” din Duminica 
Învierii redactat probabil, ca şi cele din duminicile „Trio- 
dului”, de un contemporan mai vârstnic al lui Grigorie 
Palama, istoricul şi scriitorul bisericesc constantinopolitan 
Nichifor Calist Xanthopoulos (cca 1265-1335). În comen- 
tariul său din Omilia 15, arhiepiscopul Grigorie Palama 
porneşte de la paralelismul dintre creaţia lui Adam și Învi- 
crea lui Hristos văzută în sensul ei profund de recreere a 
lui Adam. Aşa cum prima martoră a primului Adam creat 
fără martori a fost Eva, tot aşa prima martoră a învierii fără 
martori a celui de-al Doilea Adam a fost tot o femeie (1). 
Evangheliile spun toate acest lucru, dar dau răspunsuri 
diferite la întrebarea: care anume femeie? Astfel Marcu 
spune că dimineaţa Domnul înviat s-a arătat mai întâi Mari- 
ei Magdalena (Me 16, 9), după ce însă înainte afirmase că 
foarte de dimineaţă au venit la mormânt Maria Magdalena, 
Maria, mama lui Iacob, şi Salomeea (Me 16, 1-2) (2). loan 
pare a spune în capitolul 20 ceva diferit: aici Maria Mag- 
dalena vine singură la mormântul gol, după care dă de ştire 
apostolilor că Domnul a fost luat din mormânt, nepărând 
să ştie ceva despre învierea Lui. Este limpede, conchide 
Sfântul Grigorie Palama, că evangheliştii vor în acelaşi 
timp să ascundă şi să sugereze ceva, un secret: faptul că 
prima martori a învierii lui Hristos a fost Maica lui Dum- 
nezeu. Lucru pe care evangheliştii nu-l pot afirma pentru a 

nu da un motiv de suspiciune în plus necredincioşilor (3), 
aceștia putând obiecta că o mamă nu poate fi invocată ca 
un martor credibil. După ce tratează mai întâi în general 
despre femeile mironosiţe şi rolul lor așa cum apare în 
Evanghelu (4-5), ierarhul Tesalonicului arată că relatările 
acestora din urmă diferă atât în ce priveşte timpul venirii 
lor la mormânt (6), cât şi al numărului lor. Acest lucru 
sugerează: 1. că ele n-au venit la mormânt doar o singură 
dată, ci de două-trei ori, şi nu mereu aceleaşi; 2. că au venit 
în zori, dar nu în același timp; şi 3. că Maria Magdalena a 
mai venit o dată singură şi a rămas mai mult. Maica Dom- 
nului este așadar „cealaltă Marie” despre care se spune că 
a venit să vadă mormântul împreună cu Maria Magdalena 
(Mr 28, 1 ş.u.) (7). Fecioara Maria a fost astfel martora 
cutremurului, a luminii, a deschiderii mormântului gol şi a 
vestirii îngerului (8). Acest înger era chiar Gabriel, cum se 
poate deduce din similitudinea salutului său („Nu te teme!”, 
Le 1, 30, şi: „Nu vă temeţi!”, Me 28, 5) (9). Dar numai 
Maria Maica Domnului, ca una extrem de curată şi plină 
de credinţă, a înţeles din arătarea îngerului taina învierii 
Fiului ei; mai puţin curată şi credincioasă, Maria Magda- 
lena n-a priceput-o şi de aceea îi vorbeşte lui Petru doar de 
mormântul gol (/n 20, 2) (10). Atât mironosiţele (13), cât şi 
apostolii (14) au avut reacții omeneşti faţă de taina învierii, 
pe care au asimilat-o abia treptat. Întâmpinată prima de 
Hristos, Care le-a dat mironosiţelor salutul „Bucuraţi-vă!” 
(Mr 28, 9), Maica Domnului a fost cea care L-a recunoscut 
îndată, s-a atins de picioarele Lui şi a devenit apostolă a 
Sa, în timp ce Maria Magdalena a fost oprită să se atingă 
de EI (/n 20, 11-12) pentru lipsa ei de înţelegere a tainei 
(11). Dacă învierea lui Hristos nu poate fi primită decât 
prin credinţă, care presupune o deschidere a minţii şi a 
inimii, a cărei calitate şi amplitudine depind de puritatea 
sufletească şi trupească, atunci credinţa reală în înviere 
este cea pe care creştinii o atestă prin faptele credinţei şi 
virtuții (14). 

În fine, magnifica Omilie 37 la Adormirea Maicii Dom- 
nului!S” este nu doar o încununare a ciclului omiliilor ma- 
riologice al ierarhului 1sihast bizantin, ci prin multele aluzii 
şi citate explicite la Discursul athonit la Intrarea Fecioarei 
în Sfânta Sfintelor (Omilia 33) ea încheie circular, într-o 
superbă acoladă, întreg scrisul şi toată opera acestuia care 
apare astfel drept o veritabilă cunună adusă ofrandă Maicii 
Domnului. Ca şi discursul la Intrare, şi omilia la Adormire 
începe cu precizarea faptului că lauda Fecioarei este pentru 
creştini atât un dor, cât şi o datorie (| = Om. 33, 2), doar 
că Fecioarei incomparabile 1 se cuvine lauda maximă (2). 
Prima parte a omiliei e consacrată unei treceri în revistă 
a semnificaţiilor teologice ale principalelor momente ale 
vieţii Maicii Domnului. Prefigurată în Vechiul Testament 
şi rod al făgăduinţelor făcute de Dumnezeu lui Ioachim şi 
Anei, Maria a fost la rândul ei făgăduită şi închinată de 
copilă lui Dumnezeu fiind adusă la Templu. Aici a fost hră- 
nită de înger cu o hrană cerească, pe care dacă ar fi gustat-o 
Adam, n-ar mai îi căzut din viaţă. Lot aşa nici Fecioara 
n-ar mai fi trebuit în principiu să moară; dacă a făcut-o, a 
fost din pricina căderi lui Adam şi din solidaritate cu acesta 
(„ca să se arată că este din neamul lui”), cedând în fața 
consecințelor naturii căzute ca şi Fiul ei, şi mutată apoi la 
cer ca şi Acesta (3). Următorul moment a fost taina Întru- 
pării, taina pogorârii lui Dumnezeu şi a înălțării omului, 
fundcă umbrirea Fecioarei de Puterea Celui Preaînalt a fost 
de fapt o unire (henosis) a ei cu Dumnezeu şi formare 
(morphosis) a umanităţii Lui în sânul ei (4). Viaţa Fecioarei 
Maria a continuat să fie una supranaturală şi după naşterea 
lui Hristos sporindu-și mereu măreţiile ei dumnezeieşti; 
cofăptuind şi copătimind kenoza Lui, mereu alături de E] 
în activitatea şi pătimirea Sa, Maica Domnului a fost şi 
coslăvită, şi coînălțată cu EL. După Înălţarea Fiului ei a dus 


'57 Ed. D. Kleopas, 1857, în PG 151, 459-474; Apanta ta erga 10, 
p. 582-602; trad. rom. infra, p. 421-433. 

o viaţă de asceză şi rugăciune pentru toată lumea, sfătu- 
indu-i şi încurajându-i pe apostoli şi conlucrând cu ei la 
vestirea Evangheliei (5). De aceea, moartea şi adormirea ei 
(descrise în continuare) au fost şi ele purtătoare de viaţă şi 
o mutare la cer (6). Deşi Dumnezeu are mulți prieteni cin- 
stiți de El (cf. Ps 138, 17-18), Maica Domnului îi întrece 
pe toţi (cf. Ps 31,29): ea singură stă la mijloc între Dum- 
nezeu şi oameni, Mamă după trup a unui Dumnezeu îno- 
menit şi îndumnezeitoare după har a neamului omenesc, 
ajunsă prin ascultare Împărăteasă a toate (7). Acum ea este 
cu trupul la cer de-a dreapta Împăratului (cf. Ps 44, 11), 
pentru că mormântul şi moartea n-au putut ţine un trup 
devenit receptacul al lui Dumnezeu (8) şi chivotul sfințirii 
Lui, care, potrivit Psalmistului (cf. Ps 131, 8), se scoală/în- 
vie a treia zi împreună cu Hristos Cel Înviat, lăsând în 
mormânt doar giulgiurile ei. Ridicată la cer, ea luminează 
cu harurile ei tot pământul (9). Fiindcă prin ridicarea ei, 
Maica Domnului e o icoană a frumuseţii întregii creaţii, 
văzute şi nevăzute, începută încă de pe pământ şi desăvâr- 
şită în cer (10). Concentrare a tuturor virtuţilor şi harurilor, 
sufletul şi trupul ei îndumnezeite sunt un disc solar al ha- 
rurilor dumnezeieşti pe care le revarsă peste toată creaţia: 
soare pentru îngeri şi oameni, ea este un cer pentru Soarele 
Dumnezeu (11 = Om. 53, 12). Loc al tuturor harurilor, ta- 
blou viu al tuturor perfecțiunilor (cf. Om. 53, 13), ea, care 
a fost cort al lui Dumnezeu pe pământ, este acum cu EI în 
corturile Sale supracereşti mijlocind pentru toți cu solii 
neadormite (12). Ca tron al lui Dumnezeu (s 6, 2—3), 
aproape de EI (Cânr 6, 4) şi de-a dreapta Împăratului (Ps 
44, 11), Maica Domnului este în cer mai presus de heru- 
vimi şi de serafimi (13 = Om. 53, 34-35). Chiar şi îngerii 
se împărtăşesc şi se ating de Dumnezeu numai prin ea, 
adevăratul cleştişor al cărbunelui aprins dumnezeiesc (cf. 
Is 6, 6-7) şi adevăratul rug nears al focului Dumnezeirii 
(cf. 1ş 3, 2) (cf. Om. 53, 36). Dumnezeu este în mijlocul ei 
(cf. Ps 45, 5) care singură este hotar (mefhorion) între creat 

şi necreat (15; cf. Om. 53, 37). Această poziţie unică se 
datorează iubirii reciproce speciale dintre Fecioară şi Sfânta 
Treime, Care şi-a făcut sălaşul în ea (cf. Jn 14, 21. 23; după 
Om. 33, 38) (16). Aceasta este baza mijlocirii universale a 
Maicii Domnului (expusă ca în Om. 53, 39), care nu se re- 
duce la o simplă intervenţie exterioară, ci are, în concepția 
Sfântului Grigorie Palama, un sens adânc ontologic: așa 
cum Fecioara Maria L-a făcut încăput şi văzut pe Cel neîn- 
căput şi nevăzut, tot aşa face încăpută şi cuprinsă (chore- 
tos) pentru toate creaturile raționale întreaga plenitudine a 
Dumnezeirii neîncăpute, distribuind-o fiecăreia proporțio- 
nal cu credinţa lui şi deținând astfel poziţia de tezaur şi 
distribuitoare (7ameion, prytanis) a bogăției dumnezeieşti 
(17). Această distribuţie se face cu respectarea legii ierar- 
hiei cereşti formulate de Dionisie Areopagitul (Despre ie- 
rarhia cerească IV, 3; citată şi în Om. 53, 40) şi potrivit 
căreia foate cele inferioare şi secunde primesc iluminarea 
și harul de la cele superioare. Răsturnând prin ridicarea ei 
cu trupul la cer ierarhiile îngerilor asemenea lui Hristos, 
Maica Domnului, aflată deasupra lor şi în intimitate maxi- 
mă cu Dumnezeu- Treime, este vasul prin excelenţă al tutu- 
ror harurilor dumnezeiești (18). Pentru aceasta primeşte 
laudă și slavă neîncetată (cf. Om. 53, 41) de la credincioşi 
(19), omiha încheindu-se cu o patetică rugăciune rostită de 
arhiereul Grigorie Palama în numele păstoriților săi. În 
această rugăciune deloc convenţională Maica Domnului e 
chemată nu doar să împartă cu generozitate harurile dum- 
nezeieşti poporului creştin din Tesalonic, ci să-l apere din 
cumplitele încercări care-l înconjoară (20), aluzie la drama 
societății bizantine a epocii expusă ravagiilor aduse atât 
de dezastruoasele războaie civile, cât şi de devastatoarele 
invazii şi incursiuni otomane, cărora avea să le sucombe în 
cele din urmă. La treizeci de ani după moartea Sfântului 
Grigorie Palama, Tesalonicul se va preda în aprilie 1387 
turcilor; retrocedat în 1403 bizantinilor care, incapabili să-l 
apere, l-au cedat venețienilor, orașul va fi cucerit pe 29 mar- 

tie 1403 de sultanul Murad II. Ocupaţia otomană a durat 
până în noiembrie 1912, timp în care catedrala mitropoli- 
tană a Sfântului Grigorie Palama, biserica Sfânta Sofia 
din Tesalonic — iar din 1493 şi marea bazilică a Sfântului 
Dumitrie — a funcţionat ca moschee. 


Probleme de receptare 


Mariologia Sfântului Grigorie Palama este un capitol pe 
cât de spectaculos, pe atât de ignorat de teologia ortodoxă 
postbizantină şi contemporană. Locului ei în arhitectonica 
teologiei palamite, în care reprezintă fascinanta concentrare 
antropologică atât a dogmaticiui, cât şi a spiritualităţii, a 
scăpat dogmatiştilor moderni. Recuperată forţat şi nelegi- 
tim de orientaliştii romano-catolici, care au detaşat-o de 
contextul ei ascetico-antropologic şi pnevmatologic-ener- 
getic doar pentru a o instrumentaliza prin citate decupate 
din context în serviciul dogmelor mariologice papale din 
1854 şi 1950, ea a avut parte aici măcar de recunoaşterea 
unui fapt incontestabil: „Nici un scriitor bizantin n-a vorbit 
mai bine despre Preasfânta”!5. „Învățătura sa nu poate 
decât să atragă simpatiile tuturor ce au la inimă slava Fe- 
cioarei”, conchide tomistul francez Martin Jugie după ce 
n-a uitat să facă „delimitările” critico-polemice şi să atragă 
atenţia cititorilor săi că: „Numele său sună în general des- 
tul de rău în urechile catolice. Trezeşte deîndată amintirea 
«omfaloscopiei» [privirii buricului] şi a altor ciudăţenii 
mistice ale unor monahi athoniţi. Nu putem uita nici că 
s-a făcut apărătorul ereziei fotiene cu privire la purcederea 
Duhului Sfânt. Dar doctrina sa mariologică nu poate decât 
să-i atragă simpatiile tuturor celor care au la inimă gloria 
Mariei”1%. O privire intelectuală onestă, lipsită de prejude- 
căți, poate cu greu să înţeleagă acest straniu verdict, care-l 
secționează inacceptabil pe Grigorie Palama în două per- 


1% Supra, n. 17, p. 226. 
'% jpid,, p. 240. 

sonaje opuse: un mariolog catolic „avant-la-lettre” şi un 
eretic mistic și pnevmatologic (antifilhoquist). Pentru lati- 
nul Jugie, bizantinul Palama este „catolic” în mariologie în 
ciuda ereziei sale pnevmatologice. Nu era oare mai corect 
ca interpretarea să plece de la unitatea organică a mario- 
logiei episcopului 1Sihast atât cu pnevmatologia sa, cât şi 
cu o antropologie duhovnicească în care isihasmul mistic 
este încununarea inevitabilă a acesteia? 

Din 1950 încoace, lucrurile au evoluat însă considerabil 
în teologia romano-catolică. Un început de receptare nor- 
mală a mariologiei palamite a fost făcut deja de capucinul 
grec Yannis Spiteris (n. 1940, azi episcop romano-catolic de 
Corfu). Un important capitol din introducerea sa sintetică 
în viaţa și teologia Sfântului Grigorie Palama, publicată în 
1996, este consacrat prezentării corecte a „doctrinei” sale 
„mariologice”!70. Punctul de plecare al noii interpretări e 


170 Y ANNIS SPITERIS, Palamas: la grazia e l'esperienza. Gregorio Pala- 
mas nella discussione teologica, Ed. Lipa, Roma, 1996, 223 p. Capitolul 
„La dottrina mariologica”, p. 148-174, prezintă pe rând: 1. Locul Mariei 
în planul mântuirii; 2. Răspunsul activ al Fecioarei: calea ei „isihastă”; 
3. Sensul fecioriei Mariei; 4. Fecioara, prima martoră a Celui Înviat, 5. Prea- 
sfânta; 6. Distribuitoarea harismelor; şi 7. Fecioara Regină. Între altele, 
Spiteris recunoaşte că, în ciuda unor expresii, „nu avem dreptul să tragem 
concluzia că Palama învață doctrina catolică a Imaculatei Concepții, cum 
au făcut-o unii savanţi catolici în trecut. Aşa cum a fost concepută în Occi- 
dent, doctrina Imaculatei Concepții e foarte departe de concepția răsări- 
teană despre har şi păcatul originar” (p. 164). Acelaşi lucru e valabil şi în 
cazul mijlocirii harului de către Maica Domnului: „E sigur că Palama nu 
are intenţia să susțină doctrina unor teologi catolici potrivit cărora Dumne- 
zeu acordă în mod efectiv şi nemijlocit sufletelor toate harurile numai prin 
intermediul Mariei. Ar fi contrar învățăturii sale şi întregii tradiţii răsări- 
tene pentru care harul lui lisus Hristos sau viața în Hristos e acordată 
oamenilor nemijlocit de către Duhul Sfânt.” Ceea ce vrea de fapt să spună 
e că „Dumnezeu a devenit Mântuitorul nostru făcându-Se om, dar această 
înomenire a lui Dumnezeu s-a făcut prin intermediul Mariei, care e prin 
urmare inseparabilă de persoana și opera Fiului ei. E atât de unită cu Fiul, 
încât tot ceea ce se referă la Hristos poate fi aplicat prin extensiune şi Ma- 
mei Lui” (p. 169). „Maria e atât de hristificată, până acolo că devine una cu 
Fiul ei, încât El iradiază din ea ca dintr-un cristal foarte pur care concen- 
trează în el razele soarelui după care le revarsă în jurul lui” (p. 171). 

constatarea că fixarea excesivă a atenţiei pe polemica pri- 
vitoare la natura harului a lăsat neexplorate aspecte nu mai 
puţin originale şi fecunde ale învăţăturii palamite. Printre 
ele se află şi mariologia valorificată în Occident numai în 
registru apologetic, în măsura în care se găseau în ea con- 
firmări pentru dogmele mariane catolice, iar de ortodocşi 
numai ca ilustrare a pietăţii mariologice a lui Palama 
(p. 148). Fără a dori să fie exhaustivă, prezentarea oferită 
„vrea pur şi simplu să integreze mariologia în învățătura 
teologică globală a lui Grigorie, din care face parte inte- 
grantă şi din care derivă. De care este însă şi luminată. 
Fapt care ne ajută să înţelegem mai bine, la rândul său, 
palamismul în globalitatea lui” (p. 149). Cu câteva nuan- 
țări, la capătul prezentării regăsim această teză perfect 
justă: deşi este limpede că sub un anume aspect avem de-a 
face cu „o mariologie cu teză”, cu o mariologie isihastă de 
inspirație athonită, „aceasta nu înseamnă că e vorba de o 
doctrină instrumentală” (p. 174). „Chiar dacă nu are respi- 
rația celei a lui Nicolae Cabasila, mariologia dascălului isi- 
hast este totuşi prin multe aspecte originală şi stimulantă.” 
Lucrul cel mai interesant este însă fapiul că „învăţătura 
marială a lui Palama ne ajută să înțelegem mai bine fondul 
teologic şi duhovnicesc al gândirii sale. Theotokos sau 
Theometor e realizarea deplină a premiselor sale ascetice 
și teologice. Maria reprezintă întruparea teologiei sale; am 
putea spune că ea constituie dovada învățăturii sale despre 
har” (p. 173-174). 


Nicolae Cabasila, mariologul umanist 


Rămânând în acelaşi cadru general al Imperiului Bizantin 
muribund, concentrat în doar două oraşe: Constantinopol 
şi Tesalonic, cu Nicolae Cabasila însă microcontextul şi 
scena intelectuală se schimbă semnificativ. Dacă despre 
persoana 1erarhului isihast avem destule informaţii istorice 
cât să permită reconstituirea unei biografii riguroase, de- 
spre Nicolae Cabasila ştim exasperant de puţine lucruri. E] 

ai ci oi 


ilustrează cazul autorilor unor opere fundamentale devenite 
celebre, ale căror persoană şi restul scrierilor devin victima 
paradoxală a celebrităţii acelei opere care ajuns să le eclip- 
seze şi să împingă în uitare. Capodoperele incontestabile 
ale lui Nicolae Cabasila, cele două ample tratate duhovni- 
ceşti Despre viaţa în Hristos!”! şi Tălcuirea dumnezeieștii 
Liturghii! '?, au fost publicate în traducere latină încă din 
1604, respectiv 1624, fiind descoperite şi puse în circulaţie 
de umanişti romano-catolici pentru a servi drept argumente 
în polemica cu protestantismul în jurul teologiei Euharistiei 
şi a Sfintelor Taine. Faima unanimă de care s-au bucurat 
încă de atunci aceste două opere capitale ale spiritualității 
şi teologiei bizantine n-a fost însă un imbold suficient de 
puternic pentru ca erudiții occidentali să purceadă la reali- 
zarea unei ediţii a tuturor scrierilor lui Nicolae Cabasila. 
Aceasta deşi cele mai bune manuscrise ale operelor aces- 
tuia se găseau în bibliotecile din Paris, Viena, Vatican şi 
Miinchen, iar conţinutul lor era cunoscut din cataloage sa- 
vanţilor!”?. În cele din urmă aceste scrieri au fost editate şi 


'7! Textul grec a fost editat abia în 1849 de W. Gass; ediţie reluată în 
PG 150, 493-725, după care s-a făcut şi traducerea românească de către is- 
toricul şi profesorul de teologie sibian preotul Teodor Bodogae (1911-1994): 
NICOLAE CABASILA, Despre viața în Hristos, Sibiu, 1946, reed. Bucureşti, 
1989. Ediţie critică: Marie-Helene Congourdeau: NICOLAS CABASILAS, 
La vie en Christ LII (Sources Chretiennes 353 şi 361), Paris, 1989 şi 199]. 

72 Textul grec a fost editat prima dată de Frontou du Duc în 1624, edi- 
ție reluată în PG 150, 368-492, după care s-a făcut traducerea românească 
de către liturgistul şi profesorul de teologie bucureştean Ene Branişte 
(1913-1984): NICOLAE CABASILA, Tălcuirea dumnezeieştii Liturghii, 
Bucureşti, 1946; reed. Bucureşti, 1989. Ed. critică R. Bornert, J. Gouillard, 
P. Perichon: NICOLAS CABASILAS, Explication de la divine liturgie (Sources 
Chretiennes 4 bis), Paris, 1967. 

1% De ex., faimosul codice Parisinus graecus 1213, 428 f. Copiat la 
începutul secolului XV de monahul Ioasaf de la mănăstirea constantinopo- 
litană Xanthopouloi, în al cărei cerc de apropiaţi s-a numărat şi Cabasila, 
acest manuscris conţine în prima lui parte corpusul aproape complet al 
scrierilor lui Nicolae Cabasila, urmat de o selecție din scrierile prietenului 
acestuia, Dimitrie Kydones. O copie a acestui codice e reprezentată de 
manuscrisul vienez Vindobonensis theologicus graecus 262, 415 f. Un cor- 

Pati ră, n ——— 


ele toate la sfârşitul secolului XIX şi în cursul secolului XX, 
nu însă critic şi unitar, ci într-o puzderie de publicaţii, cele 
mai multe din ele foarte greu accesibile. Cel mai complet 
inventar al lor publicat în 2002!”* înregistrează un număr 
de 35 de opere grupate pe categorii astfel: 

A. Opere sacre: |. Viaţa în Hristos; 2. Tâlcuirea dumne- 
zeieştii Liturghii; 3—5. Cuvinte la Naştere, la Buna Vestire 
și la Adormirea Maicii Domnului [ed. 1925]; şase discur- 
suri teologice ed. 1976]: 6-7. două cuvinte la Patimă; 
8. un cuvânt la Înălţare; 9-11. trei cuvinte la lezechiel; 
12—13. două opuscule liturgice: despre sfintele veşminte şi 
un rezumat al celor săvârşite în dumnezeiasca Liturghie; 
şapte cuvântări hagiologice: 14-15. două la Sfântul Dimi- 
trie [ed. 1884 şi 1952]; 16. un poem în cinstea Sfântului 
Dimitrie [ed. 1976]; 17. un cuvânt la Sfânta Teodora [ed. 
1675 şi PG 150]; 18. un cuvânt la Sfântul Andrei cel Nou 
[ed. 1907]; 19. un cuvânt de laudă la Sfinţii Trei Lerarhi 
[ed. 1938]; şi 20. un cuvânt la Sfântul Nicolae [ed. 1976]; 
21. o rugăciune către lisus [ed. 1936]; 22. un opuscul că 
omul nu se poate desăvârşi fără credinţă [ed. 1970]; şi 
23. o prefață la tratatul Despre purcederea Duhului Sfânt 
al lui Nil Cabasila [PG 150]. 

B. Opere profane: două filozofice: 24. o demonstrare sub 
formă de teze a importanţei culturii profane [ed. 1970 şi 
1998], şi 25. o critică sub formă de teze a scepticismului 
pironienilor [ed. 1899 şi 1999]; şi una ştiinţifică: 26. un 
amplu comentariu la cartea II a Marelui tratat astronomico- 
matematic al lui Ptolemeu [ed. 1538]. 


pus similar Cabasila-Kydones există şi în codicele miinchenez Monacensis 
Bayer. suppl. graecus 624, 36| f., copiat şi el la începutul secolului XV în 
Constantinopol, dar unde Cabasila apare cu numele său după tată ca Nicolae 
Chamaetos, Cabasila fiind numele de fată al mamei sale. 

174 Y. SPITERIS / G.C. CONTICELLO, „Nicola Cabasilas Chamaetos”, în: 
La theologie byzantine et sa tradition II, Brepols, Turnhout, 2002, p. 315-395. 
Lista de opere realizată de G.C. Conticello la p. 322-352. Prezentarea vieţii 
şi teologiei aparţine lui Y. Spiteris şi reproduce cu un aparat critic mai 
bogat textul introducerii sale din 1996 (cf. infia n. 203). 

C. Opere ocazionale: 27. despre dreptul de azil |ed. 1970]; 
28. un memoriu către Augusta Ana de Savoia despre ca- 
mătă [ed. 1935]; 29. un cuvânt împotriva cămătarilor |ed. 
1595 şi PG 150], şi 30. un amplu cuvânt împotriva abuzu- 
rilor demnitarilor cu cele sfinte [ed. 1957]; două panegirice 
[ed. 1911]: 31. elogiul lui Matei Cantacuzino, şi 32. elogiul 
Anei de Savoia Paleologhina; şi 33. o invecuivă împotriva 
inepțiilor lui Nichifor Gregoras [ed. 1957]. 

D. Opere poetice: 34. un număr de 13 mici poeme. 

E. Scrisori: 35. un număr de 18 epistole (ed. 1953]. 


O viaţă de intelectual bizantin reconstituită din scrisori 


Investigaţiile istorice din ultimele decenii!” au permis 
şi precizarea cronologiei şi situarea mai clară a puţinelor 
informații existente în surse despre persoana şi viaţa lui 
Nicolae Cabasila. Ştim astăzi în mod sigur că Nicolae 
Cabasila nu trebuie confundat cu unchiul său după mamă 
care avea acelaşi nume. Acest din urmă, Nicolae Cabasila 
(1300-1363), fratele mamei autorului Vieţii în Hristos, a 
fost un strălucit erudit umanist şi teolog, profesor în Tesa- 
lonic şi Constantinopol'S; în 1361 s-a călugărit luând nu- 


12 Începând cu studiul esenţial al dominicanului RAYMOND J. LOENERTZ, 
„Chronologie de Nicolas Cabasilas (1345-1354)”, Orientalia Christiana 
Periodica 21 (1955), p. 205-231, continuând cu monografia lui ATHANASIOS 
ANGELOPOULOS, Nikolaos Kabasilas Chamaetos. He zoe kai to ergon autou 
(Analekta Vlatadon 5), Tesalonic, 1970, cu observaţiile critice ale lui 
G. THEOCHARIDIS în Makedonika 16 (1976), p. 383-401. O sinteză la 
M.-H. CONGOURDEAU, „Introduction” (Sources Chrstiennes 355), Paris, 1989, 
p. 11-25, şi Y. SPITERIS / C.G. CONTICELLO, op. cit., 2002, p. 315-322. 

175 Acest Nicolae Cabasila — unchiul autorului Vieţii în Hristos — a ac- 
tivat ca profesor în Constantinopol în intervalele 1334-1339 şi 1342-1361. 
În 1351-1352 a participat la redactarea faimosului Tomos al Sinodului 
constantinopolitan din 1351, care reprezintă cea mai amplă prezentare a 
teologiei energiilor necreate, pentru argumentarea căreia a alcătuit un vast 
florilegiu cu citate patristice (inedit încă). Tot acum au avut o serie de dis- 
cuţii cu fostul său prieten, filozoful antipalamit Nichifor Gregoras, pe care 
n-a reuşit să-l facă să accepte Tomosul din 1351. Deşi laic, acest Nicolae 
Cabasila — iar nu nepotul său cu acelaşi nume, care abia dacă împlinise 

mele Nil şi a fost ales arhiepiscop al Tesalonicului, al cărui 
scaun era vacant de la moartea Sfântului Grigorie Palama 
în 1357 sau 1359, dar în care n-a ajuns să fie întronizat, 
murind la Constantinopol în martie 1363 în timpul unei 
severe epidemii de ciumă. 

Puținele ştiri pe care le avem despre viitorul autor al 
Vieţii în Flristos, nepot de soră al lui Nicolae-Nil Cabasila, 
se datorează celor optsprezece scrisori păstrate ale aces- 


tuia!!! coroborate cu cele câteva scrisori care i-au fost adre- 


sate de câţiva dintre prietenii săi apropiaţi!'$ şi situate în 


contextele specifice ale epocii. Pentru prima parte a vieţii 
sale esenţiale sunt primele cinci scrisori adresate în timpul 
anilor de studiu din Constantinopol tatălui său rămas în 
Tesalonic, precum şi Epistola 87 adresată lui Cabasila 
de prietenul Dimitrie Kydones!"”. Originar din Tesalonic, 


30 de ani — s-a aflat între cei trei candidaţi la tronul patriarhal rămas va- 
cant în urma demiterii lui Calist 1 (care refuzase să-l încoroneze coîmpărat 
pe Matei Cantacuzino), Sinodul și împăratul preferându-l însă pe Filotei 
Kokkinos, mitropolitul Heracleei, fost egumen al Marii Lavre şi ucenic al 
Sfântului Grigorie Palama. Ca reacţie la discuţiile teologice purtate în 1355 
în Constantinopol cu legatul papal Paul, precum şi la pătrunderea teologiei 
scolastice latine în Bizanţ prin traducerea greacă în 1354 şi 1358 a celor 
două Saumme ale lui Toma d'Aquino (f 1274) de către eruditul umanist şi 
om politic Dimitrie Kydones, acest Nicolae Cabasila a redactat un vast 
tratat tripartit polemic Despre purcederea Duhului Sfânt, cea mai amplă şi 
temeinică tratare a temei din întreaga teologie bizantină. Cf. excelentul 
studiu introductiv al ieromonahului athonit Theophile Kislas la ediţia sa: 
NIL CABASILAS, Sur le Saint-Esprit, Paris, 1904, p. 43-59. 

'77 Studiate mai întâi de R. GUILLAND, „La correspondances inedite de 
Nicolas Cabasila”, Byzantinische Zeitschrift 30 (1929-1930), p. 96-102, 
ele au fost editate de P. ENEPEKIDES, „Der Briefwechsel des Mystikers 
Nikolaos Kabasilas”, Byzantinische Zeitschrift 46 (1953), p. 18-46, ediţii 
ale cărei deficienţe au suscitat importantele corecţii şi observaţii critice ale 
lui |. SEVEENKO, ibid. 47 (1954), p. 49-59. 

1% Cinci scrisori ale lui Dimitrie Kydones (nr. 87, 124, 125, 126 şi 213), 
patru ale lu: Manuel II Paleologul (nr. 6, 7 şi 15, plus 67, un eseu în formă 
de scrisoare), una a unchiului său Nicolae-NII, una a lui Grigorie Akindynos 
(nr. 14) şi una a învățatului monah Losif Vryenios. 

172 Pentru Dimitrie Kydones (1324/1325-1397/ 1398), a se vedea exce- 
lenta introducere la primul volum al eruditei traduceri germane a vastei 

acesta era de o vârstă cu Nicolae. Ambii se născuseră în 
acest al doilea oraș al imperiului în jurul anilor 1322-1325 
— 1322/1323 Nicolae, 1324/1325 Dimitrie — și făceau 
parte din familii înstărite ale aristocrației bizantine din me- 
tropola Tesaliei. În acei ani oraşul era un înfloritor centru 
economic şi intelectual (o a „doua Atenă”), dar şi de viaţă 
religioasă dată fund proximitatea sa cu Muntele Athos, în 
care se afla în plin având mişcarea în înviorare duhovni- 
cească isihastă legată de activitatea Cuvioşilor Grigorie 
Sinaitul şi Grigorie Palama, precum şi de cea a ucenicilor 
acestora, ca, de exemplu, Isidor Buchir (cca 1300-1350), 
ucenicul lui Grigorie Sinaitul şi Filotei Kokkinos (cca 
1300-1379), ucenicul lui Grigorie Palama, ambii isihaşti 
ajunşi ulterior patriarhi ecumenici. La capătul războiului 
civil care i-a opus între 1321-1327 pe Andronic II cel Bă- 
trân şi nepotul său, Andronic III cel Tânăr, şi partizanii lor, 
Tesalonicul s-a declarat loial lui Andronic III şi principalu- 
lui său susținător, „mega domestikos”-ul loan Cantacuzino 
(1296-1383), unul din cei mai cultivați şi bogați aristocrați 
bizantini!8. În 1328 acesta a venit şi a stat o vreme în 
Tesalonic, unde familiile Cabasila și Kydones au intrat în 
cercul de fideli şi de protejaţi ai marelui demnitar canta- 
cuzin, Din scrisorile lor aflăm că atât tânărul Nicolae Cha- 
maetos — Chamaetos era numele de familie al tatălui, care 
însă a preferat să se numească cu numele de familie al 
mamei sale, Cabasila —, cât şi Dimitrie Kydones au făcut 
în Tesalonic studii solide de gramatică, retorică, literatură 


corespondențe a acestuia (449 de scrisori) realizată de FRANZ ÎINNEFELD: 
Demetrios Kydones Briefe ubersetzt und erlăutert von F. Tinnefeld, Bd. 1/2 
(Bibliothek der griechischen Literatur), Stuttgart, 1981, p. 4-74. Ediţia 
critică a textului grec a epistolelor lui Dimitrie Kydones fusese realizată de 
dominicanul R.-J. Loenertz: DEMETRIUS CYDONES, Correspondance (Studi 
e Testi 186), Vatican, 1956-1960. 

130 Pentru detalii, a se vedea monografia lui D. NICOL, The Reluctant 
Emperor: A Biography of John Cantacuzene Byzantine Emperor and Monk, 
Cambridge, 1996. 

şi filozofie elină cu eruditul profesor Nicolae-Nil Cabasila, 
față de care au nutrit ambii un profund respect. Din „Via- 
ţa” lui Isidor Buchir scrisă de Filotei Kokkinos aflăm că 
mama lui Dimitrie Kydones făcea parte din cercul de 
Isihasm urban din Tesalonic, al cărui mentor a fost între 
1325-1335, la îndemnul lu: Grigorie Sinaitul, discipolul 
acestuia, Isidor Buchir. 

Grupul primelor cinci scrisori adresate tatălui său în in- 
tervalul 1335-1340 ni-l arată pe Nicolae Cabasila prezent 
în Constantinopol, unde venise să-şi desăvârşească studiile 
la îndemnul unchiului, din capitală tânărul student îşi in- 
formează tatăl de progresele făcute în studii (singurele vino- 
vate de întârzierea răspunsurilor la scrisori) exprimându-și 
totodată nostalgia faţă de oraşul natal şi prietenii îndepăr- 
taţi. În Epistola 5 Cabasila se plânge de absenţa duhovni- 
cului său, părintele Dorotei. Ucenic apropiat al lui Grigorie 
Palama, acesta va fi în 1361 întemeietor împreună cu fratele 
său Marcu al mănăstirii Vlatazilor (V/aradon, Vlatis era 
numele de familie al celor doi fraţi deveniți monahi) din 
Tesalonic existentă până astăzi, iar între 1371-1379 va de- 
veni mitropolitul Tesalonicului. Epistolele 2 şi 4 ni-l arată 
pe Nicolae studiind entuziast (până la periclitarea sănătăţii) 
retorica, filozofia, dreptul şi teologia, dar şi astronomia pe 
baza marelui tratat (Syntagma/Almagesta) lui Ptolemeu. 
Manuscrisele ne păstrează un comentariu sub formă de 
scolii la cartea III a Syntagmei astronomului alexandrin!€!. 
Îl vedem astfel pe tânărul Nicolae participând activ la reîn- 
vierea astronomiei ptolemeice în Bizanţ începută de Teodor 
Metochites (1270-1328) şi continuată de discipolul aces- 
tuia, Nichifor Gregoras (1296-1360/1361), de Varlaam din 
Calabria (1296-1348), Isaac Argyros şi alţii. În Epistola 3 
Nicolae îi scrie tatălui său că s-a înscris la concursul de 
oratorie sacră organizat de „consulul filozofilor” şi a com- 
pus un discurs (păstrat) elogiindu-l pe Sfântul Dimitrie, 


'8! Tipărit doar într-o ediţie rarisimă apărută la Basel în 1538. 

patronul Tesalonicului!'*2, pe care-l trimite şi acasă, precum 
și că, aşa cum i-a cerut, a început să-i scrie şi împărătesei 
(Ana de Savoia Paleologhina). Dintr-o scrisoare a unchiu- 
lui Nicolae Cabasila către nepotul său Nicolae!* aflăm că 
amplul encomiu retoric a produs în Tesalonic vii reacții 
critice la adresa autorului, provocate de încercarea acestuia 
de a-l prezenta pe sfântul martir din Tesalonic drept supe- 
rior chiar şi lui loan Botezătorul; informându-l de aceste 
critici, unchiul îi transmite totodată încuraţări şi faptul că îl 
susține şi apără. 

1341 a fost un an de cumpănă în viaţa celor doi prieteni. 
În primăvară, la întoarcerea dintr-o misiune diplomatică la 
Hoarda de Aur tătară, tatăl lui Dimitrie se îmbolnăveşte şi 
moare; împreună cu cele trei surori mai mici, mama sa va 
trăi ca văduvă în Tesalonic până în 1362, când va muri în 
cursul virulentei epidemii de ciumă din acei ani. Pe 18 iunie, 
la trei zile după ce prezidase sinodul care l-a condamnat pe 
Varlaam din Calabria şi calomniile sale împotriva monahi- 
lor isihaşti apăraţi de Grigorie Palama, moare la Constan- 
tinopol şi împăratul Andronic III. Moartea sa declanşează 
lungul şi dezastruosul război civil care-i va opune pe tu- 
torii minorului loan V Paleologul: pe patriarhul loan XIV 
Kalekas, marele duce loan Apokaukos și Ana de Savoia 
Paleologhina, împărăteasa-mamă, pe de o parte, marelui 
domestic loan Cantacuzino, pe de altă parte. Părăsind capi- 
tala, acesta din urmă s-a proclamat împărat în noiembrie 
în Tracia, strângând trupe ca să intre în Constantinopolul 
apărat de „troika” alcătuită din patriarh, duce şi împărăteasă. 
Pentru a slăbi poziţiile lui Cantacuzino, Apokaukos a sus- 
ținut canalizarea în revoltă socială antiaristocratică a nemul- 
țumirilor oraşelor din Tracia şi din Tesalonic, ai căror lo- 
cuitori, sub pretextul loialității față de dinastia Paleologilor, 


18 Cf, supra n. 137. 

1% Rd. C.FR. DE MATHEI, Poikila hellenika seu varia graeca, Moscova, 
1811, p. 246-249 şi de Sp. LAMBROS, Neon Hellenomnemon 2 (1905), 
p. 305-306. 

s-au organizat în adevărate comune. Din 1342 până în 1349 
Tesalonicul cunoaşte episodul regimului popular comunard 
al „zeloților” tlopaleologi, care vor refuza să-l recunoască 
pe loan Cantacuzino şi în câteva rânduri îi vor reprima şi 
masacra pe membrii familiilor aristocratice din oraş sus- 
pectate de înţelegere cu marele domestic. Tinerii aristocrați 
Dumitrie şi Nicolae încearcă să joace rolul de mediatori. 
Nicolae e trimis la începutul verii anului 1345 la Veria, 
unde se afla Manuel Cantacuzino, fiul domesticului, pen- 
tru a negocia ralierea oraşului de partea acestuia. Iritaţi, 
zeloții masacrează în iulie-august câteva sute de aristocrați 
din Tesalonic, jefuindu-le şi devastându-le casele. Nicolae 
se întoarce în oraş, dar este cruțat, semn al simpatiei de 
care se bucura printre zeloţi. În schimb, Dimitrie, trimis de 
zeloţi să-şi convingă un unchi să revină în Tesalonic, nu se 
mai întoarce. După ce în 1346 a stat o vreme în Veria, a 
plecat în Tracia, oferindu-şi serviciile lui loan Cantacuzino, 
de a cărui simpatie se bucura atât el, cât şi Nicolae. 

Pe 2-3 februarie 1347, loan Cantacuzino intră în cele 
din urmă în Constantinopol, unde un sinod îl depune pe 
patriarhul Kalekas, îl reabilitează pe Grigorie Palama, care 
fusese caterisit şi excomunicat de un sinod pe 4 noiembrie 
1344, şi-l condamnă pe adversarul său, Grigorie Akindynos. 
În mai, Isidor Buchir, caterisit şi el tot în noiembrie 1344, 
este ales, hirotonit şi întronizat patriarh ecumenic (păsto- 
rind până în 1350 când a murit de boală), şi el îl hirotoneşte 
pe Grigorie Palama mitropolit al Tesalonicului. În martie-— 
aprilie 1347, Dimitrie Kydones, ajuns prim-ministrul (7ne- 
sazon) lui loan VI Cantacuzino, prin Epistola 87 (în care 
evocă evenimentele dramatice din august 1345) în numele 
noului împărat îl cheamă la Constantinopol pe Nicolae 
Cabasila aflat în Tesalonic. Nicolae se conformează şi 
devine acum unul din principalii consilieri ai lui loan VI, 
poziție de favoare imperială pe care o atestă Epistola 6 
scrisă tatălui său în 1347-1349. În toamna lui 1347 îl înso- 
țeşte pe noul arhiepiscop Grigorie Palama în drumul său la 

Tesalonic pentru ceremonia de întronizare. „Zeloţii” anti- 
cantacuzini le refuză intrarea în oraș, aşa că Palama şi 
Cabasila vor petrece aproape un an pe Muntele Athos aflat 
sub dominația sârbească a hu Ştefan Duşan, încoronat pe 
16 aprilie 1346 la Skopie ca „ţar al sârbilor şi romeilor”. 
Aflat şi el pelerin la Athos cu daruri, Duşan a încercat, fără 
succes, să-l folosească pe Palama în serviciul planurilor sale 
care urmăreau instalarea sa ca împărat la Constantinopol. 
Tot la Athos, Nicolae Cabasila a luat parte la judecata pro- 
tosului Athosului, Nifon Skorpios, care era acuzat politic de 
„mesalianism” de monahii sârbi de la Hilandar. Cabasila dă 
mărturie de nevinovăția acestuia. Cazul Nifon va fi rejude- 
cat cu acelaşi rezultat, reabilitarea acestuia, în septembrie 
1350 în Sinodul din Constantinopol, la care a participat şi 
Grigorie Palama, şi în al cărui act se menţionează din nou 
mărturia lui Nicolae Cabasila ca intim al împăratului loan VI. 

Independenţa intelectuală a tânărului Nicolae Cabasila 
față de venerabilul ierarh isihast o atestă Epistola 8 scrisă 
în intervalul 1347-1349 către Synadenos, ostiar al catedra- 
lei Sfânta Sofia din Tesalonic. În contrapunct cu poziţia 
radicală din Zriadele în apărarea sfinților isihaşti ale lui 
Grigorie Palama, care, în contra raționalismului teologic 
apărat de Varlaam din Calabria, susținea inutilitatea studii- 
lor filozofice pentru monahi şi în general pentru mântuire, 
în scrisoarea sa către Synadenos Cabasila susține, din 
contră, că fără cultură (/ogo:) siinţii, chiar şi ajunşi nepăti- 
mitori, sunt încă nedesăvârşiţi (areleioi), întrucât, nereali- 
zându-şi şi potenţialitățile intelectuale înscrise în natura 
lor, nu pot spune că au atins desăvârşirea deplină. Aceeaşi 
argumentaţie o va dezvolta în jurul lui 1354 într-un mic 
tratat de tipul unei „quaestio” scolastice în apărarea valorii 
rațiunii şi culturii în viaţa religioasă!**. 


'8 Rd. Angelopoulos, supra n. 175, p. 111-113 şi critic cu un studiu 
exhaustiv de J. DEMBTRACOPOULOS, „Nicholas Cabasila's Quaestio de ra- 
tionis valore”, Byzantina 19 (1998), p. 53-93. 

După înfrângerea zdrobitoare de către genovezi cu dis- 
trugerea în aşa-numitul „război al Galatei” a ultimei flote 
bizantine, reconstituite cu un considerabil efort financiar, 
împăratul loan Cantacuzino — ne-o spune el însuşi în 
memoriile sale — s-a gândit o clipă să se retragă împreună 
cu „frăția” (adel/phaton) prietenilor săi apropiați, Dimitrie 
Kydones şi Nicolae Cabasila, la mănăstirea constantino- 
politană Sfântul Gheorghe din Mangana. Renunţă la acest 
gând la aflarea veştii că Ştefan Duşan era pe punctul de a 
intra în Tesalonic în urma negocierilor cu zeloţii care i-au 
propus să-i cedeze oraşul. Acest gest i-a costat pe zeloţi 
pierderea sprijinului popular, aşa că la sfârşitul lui 1349 
loan VI Cantacuzino, însoţit de loan V Paleologul, intră în 
Tesalonic, unde în martie 1350 va fi întronizat în sfârşit 
ca mitropolit şi Grigorie Palama. Tesalonicul devine acum 
reşedinţa tânărului loan V şi a mamei sale, Ana de Savoia, 
prezentă aici din 1352 până la moartea sa în 1365. În 1351, 
Nicolae îi va trimite împărătesei Ana Paleologhina un 
memoriu împotriva practicii cametei (demascate şi într-un 
tratat special) vinovate de sărăcirea unei părți importante a 
populaţiei bizantine, ca în 1352 să-i dedice un elogiu en- 
comiastic. Preocupările sociale ale lui Cabasila îşi vor mai 
găsi expresia într-un amplu tratat nedatabil, mai precis îm- 
potriva abuzurilor oficialităților, în care protestează contra 
exproprierii proprietăţilor bisericeşti şi mănăstirești de 
către autorităţi, care invocau necesitățile de apărare ale 
Imperiului. 

După 1350 opţiunile religioase şi politice ale lui Nicolae 
şi Dimitrie încep să se despartă tot mai muli, aceste deza- 
corduri neducând însă la ruperea prieteniei celor doi, care 
va continua. În timpul liber lăsat de responsabilităţile de 
prim-ministru exercitate începând din 1347, Dimitrie apu- 
case să învețe latină cu un dominican din cartierul genovez 
Galata (sau Pera) şi începe traducerea în limba greacă a 
Summei apologetice contra Gentiles a dominicanului Toma 
d” Aquino (ț 1274). Familiarizarea cu acest monumental 

produs intelectual al teologiei scolastice latine l-a convins 
pe umanistul Dimitrie de superioritatea teologiei occiden- 
tale asupra celei bizantine, apropiindu-l astfel de romano- 
catolicism şi făcând totodată din el promotorul susținut al 
unei politici de orientare spre Occident a Bizanțului ame- 
nințat grav de expansiunea otomană. Această politică filo- 
occidentală şi filocatolică („latinofronă”) se izbea de opo- 
ziţia hotărâtă a Bisericii bizantine, aflate din mai 1347 
sub controlul monahilor isihaști, ai căror lideri erau acum 
patriarhi şi mitropoliți. Isihasmul se bucura şi de sprijinul 
fără rezerve al lui loan VI Cantacuzino; în mai-iulie 1351 
acesta a prezidat marele sinod de la palatul de la Vlaherene 
care l-a condamnat pe filozoful Nichifor Gregoras şi a 
promulgat un amplu Tomos. Redactat de Filote: Kokkinos 
şi profesorul Nicolae Cabasila, unchiul mai tânărului con- 
silier imperial, Tomosul dogmatiza şi argumenta patristic 
pe larg teologia energiilor necreate a lui Grigorie Palama. 
Eliberat de loan V Paleologul, Gregoras a încercat, fără 
succes, să-l convingă să anuleze sinodul şi Tomosul din 
1351. În mai 1355, a avut chiar la palatul din Vlaherne o 
dispută publică, în prezenţa legatului latin Paul, între 
Nichifor Gregoras şi Grigorie Palama. Gregoras a contestat 
autenticitatea procesului-verbal al discuţiei redactat cu acel 
prilej şi a continuat să-l atace în scris pe Palama până şi 
după moartea acestuia în noiembrie 1357 (filozoful însuşi 
va deceda cândva între 1359-1361). Aroganţa revenirii po- 
lemice a bătrânului umanist a fost taxată drastic de Nicolae 
Cabasila cândva între 1355-1356 într-un scurt pamflet 
„împotriva aiurelilor lui Gregoras”, singurul text polemic 
transmis sub numele său. 

La diferențele teologice dintre Nicolae şi Dimitrie se 
adăugau şi deosebiri de vederi politice. În toamna lui 1352 
reizbucnise războiul civil, loan V Paleologul încercând, 
fără succes, să intre în Constantinopol şi să-l înlăture pe 
loan VI Cantacuzino, cu a cărui fiică, Elena, era de altfel 
căsătorit. Drept represalii în primăvara lui 1353 loan VI îl 


230 


proclamă coîmpărat, în ciuda sfatului contrar al ministrului 
său Dimitrie Kydones, pe fiul său, Matei Cantacuzino. 
Gestul echivala cu voinţa clară de înlăturare a dinastiei 
Paleologilor. Întrucât refuza să-l încoroneze, patriarhul Ca- 
list a fost depus în august. Sinodul i-a propus împăratului 
loan VI o listă cu trei candidaţi: Filotei Kokkinos, ucenic 
al lui Grigorie Palama, fost egumen al Marii Lavre atho- 
nite, devenit în 1347 mitropolit al Heracleei, Macarie 
Chrysokephalos, mitropolit al Filadelfiei, şi Nicolae Caba- 
sila, „încă laic”. Acesta nu putea fi însă, cum s-a crezut, 
viitorul autor al Vieţii în Hristos, care la acea dată avea 
doar treizeci de ani, ci cu siguranţă unchiul său omonim, 
profesorul Nicolae Cabasila, în vârstă de peste cincizeci de 
ani. Împăratul l-a numit patriarh pe Filotei, primul de pe 
listă, care l-a încoronat coîmpărat pe Matei Cantacuzino. 
Elogiul noului împărat asociat l-a rostit cu acel prilej tână- 
rul Nicolae Cabasila, consilierul lui loan VI, care îşi mani- 
festa astfel loialitatea totală față de familia Cantacuzino. 
Situaţia politică a lui loan VI devenea însă tot mai fragilă, 
stăpânirea sa intrând în cursul anului 1354 într-un declin 
accelerat. Cutremurul din 2 martie făcuse să cadă zidurile 
importantei cetăți bizantine Gallipoli, care controla strâm- 
toarea Dardanele, ducând la ocuparea ei de către otomani; 
aceştia câştigau acum capul de pod de care aveau nevoie 
pentru cucerirea peninsulei balcanice, pe care o vor supune 
în totalitate în doar patru decenii. Cu prilejul ocupării cetă- 
ţii Gallipoli a fost făcut prizonier de otomani mitropolitul 
Grigorie Palama, trimis la Constantinopol de loan V să ne- 
gocieze cu loan VI. (Captivitatea otomană a ierarhului isi- 
hast a durat un an de zile, el fiind eliberat abia în aprilie 1355, 
după ce importanta sumă cerută ca răscumpărare de turci 
fusese achitată de sârbii lui Ştefan Duşan.) loan V Paleo- 
logul a reuşit, pe 22 noiembrie 1354, să intre în Constanti- 
nopol. Ioan VI Cantacuzino abdică şi se retrage împreună 
cu Dimitrie şi Nicolae la mănăstirea din Mangana, unde 
va îmbrăca haina monahală devenind monahul Ioasaf. La 

doar treizeci de ani, Nicolae Cabasila se retrage acum 
pentru totdeauna din viaţa publică, petrecându-şi restul 
vieţii în jurul unei mănăstiri din Constantinopol, probabil 
chiar Sfântul Gheorghe din Mangana sau chilia celor doi 
frați isihaşti Calist şi Ignatie Xanthopouloi'*%, unde a fost 
alcătuit şi copiat codicele cuprinzând corpusul tuturor scri- 
erilor sale. 

Din retragerea sa studioasă şi evlavioasă Nicolae Caba- 
sila a asistat timp de aproape patru decenii ca spectator 
neangajat — asemenea fostului său suveran, loan-loasaf 
Cantacuzino, care va trăi ca monah până în 1383 — la epi- 
soadele dramatice ale agoniei Imperiului Bizantin, ai căror 
actori erau prietenii şi admiratorii săi de aceeași generație 
cu el sau mai tineri. Scrisorile acestora şi ale sale proprii 
ne permit să întrezărim şi câteva detalii personale, al căror 
relief apare mai clar atunci când sunt plasate în destinul 
acestora pe fundalul dramatic al epocii. Pentru aceasta va 
trebui să revenim la fatidica pentru Nicolae Cabasila lună 
decembrie a anului 1354: cei trei prieteni retraşi în singu- 
rătatea mănăstirii din Mangana îşi pierduseră toate funcțiile 
publice şi cariera lor politică părea definitiv încheiată. 
Acest lucru a fost însă valabil doar pentru Nicolae Cabasila. 
Chiar retras în mănăstire ca monahul Ioasaf, loan Canta- 
cuzino n-a încetat să fie un persona) influent; era doar 
socrul noului bazileu, iar fiii săi Matei şi Manuel au mai 
stăpânit o vreme Tracia şi mai ales Peloponezul, pe care 
Cantacuzinii l-au guvernat până în 1383, când a murit şi 
bătrânul bazileu-monah, retras şi el la Mistra. Timp de 
aproape trei decenii, loan-loasaf s-a ocupat intens prin 
scris teologic de susţinerea teologiei energiilor necreate, 
polemizând cu adversarii ei influenţaţi de textele scolastice 


1% Calist Xanthopoulos va ajunge în 1397 pentru o jumătate de an pa- 
triarh al Constantinopolului, decedând spre sfârşitul acestui an. Împreună 
cu fratele său, Ignatie, acest Calist alcătuise ca monah o foarte populară 
„Metodă” de viaţă isihastă în 100 de capitole (trad. rom. pr. prof. Dumitru 
Stăniloae în: FR VIII, Bucureşti, 1979). 

traduse de Dimitrie Kydones şi de fratele său, Prohor, mulți 
dintre aceştia convertindu-se la romano-catolicism. 

Pe 24 decembrie 1354 Dimitrie Kydones, retras şi el în 
Mangana, punea punct final traducerii greceşti a Summei 
contra Gentiles, în 1358 încheind şi traducerea primei 
părți din Summa Theologica a doctorului din Aquino. 
Dimitrie n-a rămas însă prea mult timp în liniştea din 
Mangana. În 1356 a fost chemat din nou la palat de loan V 
Paleologul și reînvestit, pentru calităţile sale indispensabile 
și pentru loialitatea față de dinastie, cu aceeaşi funcţie su- 
premă de prim-ministru (mesazon). Totodată a fost însăr- 
cinat cu educaţia prinţului moştenitor Manuel Paleologul 
(n. 1350; împărat între 1391-1425), cu care va lega o lungă 
prietenie şi va avea o bogată corespondență'**. Misionarul 
latin Filippo Incontri i-a pus la dispoziţie lui Dimitrie rezu- 
matul Actelor sinodului antifotian de la Constantinopol din 
869-870, a căror lectură îl convinge pe Kydones că prin- 
cipalul responsabil de schismă ar fi fost eruditul patriarh 
Fotie (f 892). În 1357, Incontri vorbeşte în rapoartele sale 
despre Dimitrie ca despre un „întors la credinţa” catolică şi 
un „adevărat credincios” catolic, ceea ce presupune o con- 
vertire deja împlinită a acestuia la Biserica latină. În orice 
caz, curând după 1362 Dimitrie scrie prima sa lungă apo- 
logie a convertirii sale. Acum vizitează şi Tesalonicul, unde 
mama sa, urmată la scurt timp de două din surorile sale, 
moare în urma pandemiei de ciumă care a făcut ravagii în 
anii 1361-1363 şi în lumea bizantină. 

1363 a fost un an dur şi pentru Nicolae Cabasila, care în 
teribila epidemie de ciumă ce lovise şi Constantinopolul 
(despre care vorbeşte în Epistola 11 adresată secretarului 
mitropoliei din Tesalonic) îl pierde pe unchiul său între 
timp călugărit sub numele Nil şi ales în 1361 mitropolit al 
Tesalonicului dar rămas însă în capitală fără să-şi fi ocupat 


'5 Ni s-au păstrat 80 de scrisori ale lui Dimitrie către Manuel şi 20 ale 
lui Manuel către Dimitrie. 

scaunul. Din Epistola 14, adresată lui Dimitrie Kydones din 
Tesalonic, şi din Epistolele 124 şi 125, scrise de Dimitrie 
lui Nicolae Cabasila din Constantinopol la sfârşitul verii 
anului 1363, aflăm că Nicolae venise în Tesalonic cu prile- 
jul morții afectuosului său tată — mama sa se va retrage la 
mănăstirea Sfânta Teodora din acelaşi oraş — şi începuse 
îndată un penibil proces cu membrii familiei care voiau să 
pună mâna pe partea sa de moștenire. Durere din care, aşa 
cum scrie, doar scrisoarea unui prieten îl mai putea mângâia. 

În faţa înaintării implacabile a turcilor, care în 1362 
ocupaseră Adrianopolul făcând din el noua lor capitală, 
Dimitrie îl convinge pe loan V că unica salvare e o cruci- 
adă a puterilor occidentale cu binecuvântarea papei. În faţa 
acestei politici filocatolice, patriarhul ecumenic Calist 
(revenit şi el în scaun la începutul lui 1355), sever monah 
isihast, ucenic al lui Grigorie Sinaitul, iniţiază un program 
contrar de consolidare a Ortodoxiei şi strângere a legătu- 
rilor dintre statele ortodoxe din Balcani. În cadrul acestui 
demers se inserează şi actul sinodal din mai 1359 prin care 
Calist recunoaşte transferul scaunului mitropolitan al Vicinei 
(devastată de tătari în 1337) şi a titularului său, lachint, la 
Curtea de Argeş ca prim mitropolit al Ungrovlahiei. Gestul 
urmărea consolidarea frontului ortodox de pe Carpaţi în 
fața campaniilor misionare susținute de regatul apostolic al 
Ungariei catolice sub regele Ludovic (1342-1382). Acelaşi 
efort e vizibil şi în alianţa dinastică promovată cu ţaratul 
bulgar şi încercarea de a pune capăt schismei dintre Patri- 
arhia Constantinopolului şi Biserica Sârbă, excomunicată 
după proclamarea unilaterală a acesteia ca patriarhie de către 
Ștefan Duşan în 1346. În acest scop patriarhul Calist s-a 
deplasat personal la Serres, în Macedonia, în vara lui 1363 
în fruntea unei importante delegaţii, ai cărei membri în 
frunte cu patriarhul mor intoxicații sau otrăviţi cu toţii în 
urma unui banchet dat în cinstea lor. 

A urmat un an între de vacanţă patriarhală, în care se 
poate citi ezitarea lui loan V şi Dimitrie Kydones în faţa 

instalării unei noi personalităţi monahale isihaste care s-ar 
fi opus făţiş planurilor lor occidentale. În cele din urmă, 
după lungi tergiversări, în octombrie 1364 e readus în sca- 
unul patriarhal Filotei Kokkinos, gest salutat elogios de 
Nicolae Cabasila în Epistola 17 adresată împăratului. 
Filotei promite solemn că nu va lua măsuri împotriva anti- 
palamiţilor și filolatinilor de la curte. 

În negocierile reluate cu papalitatea pentru o nouă cru- 
ciadă, Urban VI cere în 1365 drept condiţie preliminară 
unirea necondiționată a împăratului cu Biserica Romei. 
Disperat, loan V Paleologul pleacă în primăvara lui 1366 
la Buda să ceară ajutor militar regelui Ludovic, care-l umi- 
leşte cerându-i, se pare, rebotezarea. De altfel regele ma- 
ghiar începuse deja „cruciada” ocupând în 1365 Vidinul 
bulgar şi forțându-l pe ţarul Stratimir şi mii de bulgari 
ortodocşi să accepte rebotezarea. Furioşi, bulgarii l-au 
reținut şi întemnițat la Vidin pe loan V Paleologul care se 
întorcea de la Buda. Împăratul bizantin a fost eliberat abia 
ca urmare a expediției flotei militare conduse de vărul său 
după mamă, contele Amedeo de Savoia, care în august a 
reocupat Gallipoli de la turci, după care a atacat litoralul 
bulgar al Mării Negre. 

Revenit în Constantinopol abia în martie 1367, loan V 
asistă la discuţia dintre legatul papal Paul şi loan-loasaf 
Cantacuzino, în care acesta din urmă precizează condiția 
indispensabilă pentru ortodocşi a unirii bisericești cu Roma: 
un sinod ecumenic la Constantinopol. Patriarhul Filotei 
trimite acum scrisori de convocare Bisericilor Ortodoxe 
locale la viitorul sinod care urma să se reunească în 1369. 
Răspunsul papei, venit în noiembrie 1367, îi felicită pe 
bizantini pentru gândul unirii, fără să pomenească nimic 
de vreun sinod, ci doar invitându-l pe împărat la Roma. În 
aprilie 1368, patriarhul Filotei a prezidat în Constantinopol 
un sinod care l-a condamnat, în ciuda protestelor vehe- 
mente ale lu: Dimitrie, pe fratele acestuia, Prohor Kydones 
(1333-1371). leromonah la Marea Lavra a Athosului, dar 

teolog tomist ca şi fratele său, Prohor fusese denunţat încă 
din 1365 de monahii de aici pentru antipalamism fiind che- 
mat de patriarh încă din vara lui 1367 la Constantinopol 
pentru explicații. Tomosul sinodal redactat cu prilejul pro- 
cesului lui Prohor condamna totodată teologia scolastică 
sub forma utilizării silogismelor în teologie şi-l canoniza 
solemn pe sfântul de acum Grigorie Palama. Era un gest 
clar de sfidare de către Biserica Ortodoxă a autorităţii im- 
periale compromise religios şi neputincioase să reacționeze 
(chiar dacă era vorba de fratele prim-ministrului). 

În vara lui 1369, însoțit de Dimitrie Kydones, loan V 
pleacă în Italia, iar în 18-21 octombrie semnează la Roma 
un act de abjurare a ortodoxiei, fiind primit cu titlu perso- 
nal în Biserica latină. A rămas aici până în martie 1370, 
când a plecat spre casă fără să fi primit ajutorul cerut. Mai 
mult, pentru neachitarea unor datorii mai vechi, a fost reţi- 
nut şi umilit la Veneţia. Fiul său, Manuel, a reuşit în cele 
din urmă să strângă banii, dar bietul loan V revine în 
octombrie 1371 în Constantinopol doar pentru a afla vestea 
catastrofalei înfrângeri de la Cirmen: pe 26 septembrie 
armata otomană zdrobise forțele coaliției ortodoxe conduse 
de despoți sârbi loan Uglieşa şi Vukaşin, care au pierit în 
luptă. Urmarea directă a acestei victorii a fost aceea că 
împăratul bizantin a fost nevoit din 1372 să se recunoască 
vasalul sultanului Murad I. Imperiul Bizantin înceta practic 
să mai existe ca entitate politică independentă. 

Decepţionat, loan V aruncă acum vina pe politica pro- 
occidentală promovată de Dimitrie Kydones. Obligat să 
demisioneze, acesta se retrage în viaţa privată şi în cercul 
prietenilor cu care corespondează intens, rămânând pe mai 
departe fidel idealurilor sale catolicizante şi occidentali- 
zante şi loial lui loan V. În vara lui 1376, Andronic IV Pa- 
leologul, fiul cel mare al împăratului, intra cu ajutor geno- 
vez în Constantinopol, înlăturându-l de pe tron pe tatăl său 
ŞI pe fratele său mai mic, Manuel, pe care i-a întemnițat. 
În vara lui 1379, aceştia doi reuşesc să evadeze şi cu ajutor 

venețian şi otoman loan V îşi recapătă tronul obligându-se 
faţă de sultan la plata unui tribut anual de 30.000 de ducați 
şi la trimiterea unui contingent de 12.000 de militari pentru 
campaniile acestuia. Andronic IV rezistă însă în Galata 
genoveză, aşa că în noiembrie 1382 loan V e nevoit să-l 
recunoască urmaş la tron şi stăpân peste Tracia, iar pe fra- 
tele acestuia, Teodor Paleologul, despot al Moreei. După 
1379, Dimitrie Kydones revine la curte, fără a se mai 
bucura însă de favoarea lui loan V, care-i cunoştea simpatia 
pentru fiul său, Manuel. 

Instalat fără consimțământul tatălui său în Tesalonic, 
Manuel Paleologul a încercat o rezistență antiotomană, în- 
cheiată însă cu un asediu al Tesalonicului început în 1383 
şi care va dura trei ani. Din acest interval datează Episto- 
lele 6 şi 7, scrise de Manuel'* din Tesalonicul asediat lui 
Nicolae Cabasila aflat în Constantinopol. Manuel se declară 
prins în mijlocul unei tragedii la care Nicolae e doar spec- 
tator şi-i reproşează că l-a uitat şi privat de mângâierea 
unei scrisori în mijlocul dificultăților. Răspunsul lui Caba- 
sila nu ni s-a păstrat. Ştim însă că după ce a încercat şi el, 
fără succes, să obțină un ajutor occidental în schimbul 
promisiunii unirii cu Roma, în martie 1387 Manuel pără- 
seşte împreună cu câţiva prieteni oraşul, ai cărui locuitori 
nu erau de acord cu „tirania” lui, după trei zile Tesalonicul 
căzând în mâinile otomanilor. Manuel se refugiază un timp 
în insula Lesbos, de unde în vara lui 1387 îi scrie lui 
Nicolae Cabasila o lungă scrisoare (Epistola 67), de fapt 
un elaborat eseu literar, în care-i descrie mai vârstnicului 
său prieten peripețiile şi stările de spirit prin care trecea. 

Din Lesbos, unde nu i s-a permis să stea decât câteva 
luni, Manuel s-a dus curajos la Brusa, de unde, obținând 
sprijinul lui Murad I, vine toamna în Constantinopol. Nea- 


15 Ediţia exemplară a scrisorilor lui Manuel II este cea realizată de 
Georges Dennis: 7he Letters of Manuel II Paleologus (Dumbarton Oaks 
Texts 4), Washington DC, 1977. 

vând încredere în el, bătrânul loan V îl trimite într-un 
semiexil în insula Lemnos, unde Manuel va rămâne până 
la sfârşitul lui 1389. În acest an, pe 15 iunie, armatele 
otomane conduse de Murad I întrâng pe Câmpia Mierlei 
(Kosovopolie) coaliția forțelor creştine din Balcani condusă 
de cneazul Lazăr. Chiar dacă sultanul e ucis de un nobil 
sârb, fiul său, Baiazid Fulgerul, preia conducerea ofensivei 
otomane care pare irezistibilă. Soarta Bizanțului părând 
pecetluită, Dimitrie Kydones pleacă în 1390 spre Veneţia, 
unde primește drept de cetățenie perpetuu. În acest timp, 
în aprile, bătrânul loan V mai este răsturnat o dată de pe 
tron, cu susținerea lui Baiazid, de nepotul său, Andronic VII, 
fiul lui Andronic IV (mort în 1385). Dar în septembrie e 
repus pe tron de Manuel, care este însă nevoit în 1390-1391 
să-l însoţească în calitate de vasal pe Baiazid în campania 
sa din Anatolia, în care sultanul cucereşte şi Filadelfia, 
ultima cetate bizantină din Asia Mică rămasă liberă. 

În iarna dintre anii 1391-1392, aflat în tabăra militară de 
lângă Ankyra/Ankara, Manuel are o serie de discuţii cu un 
teolog musulman, care vor sta la baza celor 27 de dialoguri 
care alcătuiesc cea mai vastă apologie a creştinismului în 
fața islamului din întreaga literatură bizantină. Lui Manuel 
pare a-l fi adresată şi ultima scrisoare păstrată a lui Nicolae 
Cabasila. Purtând suprascrierea „unui împărat” nenumit, 
Epistola 18 aminteşte de absența acestuia, pentru probleme 
militare independente de voinţa lui, şi de prezenţa sa ală- 
uri de „perși” (otomani), în campanii pe care, dată fiind 
vitejia sa recunoscută, le doreşte cât mai grabnic terminate 
spre binele Oraşului (Constantinopol). Avem, din fericire, 
în Epistola 15 şi răspunsul lui Manuel, care în toamna lui 
1391 îi scrie lui Nicolae Cabasila că n-are nimic să-i spună 
din situația deprimantă în care se află, că îl invidiază pentru 
că stă în linişte în Constantinopol; îi promite totodată că la 
întoarcere îi va reproşa rezerva obişnuită, din pricina căreia 
a fugit şi tuge mereu de postul de judecător, pe care mulți 
Și l-ar dori. 

Aflând că pe 16 februarie loan V Paleologul murise, 
Manuel s-a grăbit să părăsească în fugă tabăra din Ankara, 
iar pe 9 martie era încoronat bazileu. Tot acum revine în 
Constantinopol şi Dimitrie Kydones, care se va bucura de 
relații excelente cu fostul său elev şi constant prieten. 
Începutul de domnie a lui Manuel II Paleologul se anunța 
însă ca unul extrem de dificil. În august 1391, Baiazid 
ordonă începerea unei blocade sistematice a capitalei bizan- 
tine. Izolată total de pe uscat, singurele comunicaţii vitale 
pe care le mai menținea erau cele navale. Între timp Baiazid 
îşi continuă ofensiva spre Dunăre: în iulie 1393 cucereşte 
Tirnovo şi pune capăt şi statului bulgar, cel sârb fiind 
lichidat în iunie 1389 în Kosovo. În 1395, trece Dunărea, 
dar e oprit la Rovine de Mircea cel Bătrân şi se retrage. 
Alarmați, cavalerii occidentali se pun în sfârşit în mişcare 
împotriva turcilor, dar sunt zdrobiți de Baiazid pe 26 sep- 
tembrie 1396 la Nicopole. 

În toamna aceluiaşi an, eruditul Manuel Kalekas, disci- 
polul lui Dimitrie Kydones, se convertește sub influența 
lui la romano-catolicism. Dimitrie se vede confruntat cu 
ostilitatea Bisericii conduse de patriarhul Antonie IV decis 
să-l elimine toţi antipalamiţii şi tomiştii bizantini. Fraţilor 
Kydones, consideraţi trădători ai Ortodoxiei, li s-au alcă- 
tuit acum şi formule speciale de anatemizare introduse în 
Sinodiconul Ortodoxiei alături de cele anterioare pentru 
Varlaam, Akindynos şi Gregoras. În octombrie, Dimitrie 
părăseşte pentru ultima dată Constantinopolul plecând spre 
italia, ca în iarna lui 1397-1398 să ajungă în Creta, unde 
moare la scurtă vreme. 

Tot în aceşti ani, dominați de reacția polemică împotriva 
teologiei latine a bizantinilor convertiți la tomism, s-a stins 
din viață la Constantinopol şi bătrânul Nicolae Cabasila, 
spectator interiorizat al declinului inexorabil al unei socie- 
tăți şi civilizaţii cândva înfloritoare. Ultima referință la 
persoana sa care ne-a parvenit este o scrisoare pe care I-a 
adresat-o din Creta (ocupată de venețieni şi în care orto- 

docşii sufereau presiuni de convertire la romano-catoli- 
cism sau la un regim de tip uniat) cândva în intervalul 
1391-1396 eruditul monah şi intransigent luptător pentru 
ortodoxie Iosif Vryenios (cca 1350-1431/1436)'%. După 
ce-l felicită pentru ortodoxia sa, acesta îl invită să ia con- 
deiul şi să scrie împotriva lui Filiogue. Probabil Cabasila 
1-a trimis monumentalul tratat polemic Despre purcederea 
Duhului Sfânt scris de unchiul său, pe care-l editase adău- 
gându-i o prefaţă (protheoria) proprie în care-şi exprimă 
clar dezacordul faţă de Filiogue. Semnificativă este adre- 
sarea din scrisoarea lui Vryenios: „Foarte înțeleptului bărbat, 
iubitor şi culme a virtuții și credinței, domnului Nicolae 
Cabasila din Constantinopol”, fiindcă ea tranşează o ches- 
tiune disputată. Absența oricărui titlu bisericesc şi monahal 
arată limpede că Nicolae Cabasila n-a fost nici preot, nici 
monah, ci a rămas toată viața sa un laic evlavios!*?. 


Un umanist isihast pentru o viaţă creştină în lume 


Fiind un „isihast laic”! şi ilustrând acest „isihasm în 


lume”, Nicolae Cabasila a dorit să demonstreze, atât prac- 
tic, cât și teoretic printr-o spiritualitate centrată liturgic şi 
sacramental, că „viaţa în Hristos” poate fi trăită şi de creş- 
tinii din lume, nu doar de monahi. Este vorba de un 181- 
hasm în sens larg, înţeles ca o căutare a liniştii şi păcii 
interioare prin fixarea în meditare a minţii, inimii şi voinței 
pe lisus Domnul prezent sacramental în fiecare creştin ini- 
tat şi încorporat în Biserică prin Sfintele Taine. Ajuns la 
deplina maturitate, în deceniile şapte şi opt ale secolului XIV, 
Nicolae Cabasila redactase în etape capodopera sa Despre 
viața în Hristos. Aşa cum ne arată tradiţia manuscrisă, 


'33 Ed. Ev. Vulgaris: Ioseph monachou ta paraleipomena, Leipzig, 1784, 
p. 138-141; ed. II, Thessaloniki, 1991, p. 144-146. 

189 Cum au arătat S. Salaville (1953), P. Nellas (1963), G. Theocharidis 
(1976) şi M.-H. Congourdeau (1989). 

'50 Cum arată, pe urmele lui P. Nellas, M.-H. Congourdeau în studi- 
ul introductiv la ediţia din SC 355, 1989, p. 22-25 şi 44-47. 

într-o primă variantă lucrarea era alcătuită din cinci cărți: 
I-IV şi VI; primele tratează despre dobândirea vieții în 
Hristos în dimensiunea şi configurarea ei sacramentale, 
prin Sfintele Taine în general (1), şi apoi în special prin 
Botez (11), Mirungere (111) şi Euharistie (1V), o ultimă carte 
fiind rezervată asimilării personale a vieţii în Hristos prin 
virtuți (VI). Este atestată şi o versiune intermediară în şase 
cărți, la care se ajunge prin adăugarea unei ultime cărți 
(VII) despre viaţa fericită a creştinului desăvârşit în lume. 
După această explorare a vieți în Hristos din perspectiva 
existenţei personale a creştinului, Nicolae Cabasila a simţit 
nevoia să accentueze şi dimensiunea ei eclezial-comunitară 
şi înrădăcinarea ei liturgică, pe care le-a dezvoltat sub for- 
ma unei extinse Interpretări (hermenia) a dumnezeieştii 
Liturghii ortodoxe urmărite în cele trei etape ale celebrării ei; 
pregătirea darurilor (2-11), Liturghia Cuvântului (11-23) 
şi Liturghia euharistică (23-52). Interpretarea simbolică de 
tip antiohian a ritualului liturgic ca icoană dramatică a vieţii 
lui Hristos de la naştere până la înălţare este scandată de 
câteva importante excursuri teologice despre sensul jertfei 
cuharistice (32), despre modul în care se împărtăşesc de 
jertfa euharistică şi credincioşii defuncți (42-45), precum 
şi despre modul şi momentul sfințirii darurilor (29-30), în 
care apără epicleza răsăriteană şi critică discret concepţia 
latină despre valoarea sfințitoare a cuvintelor de instituire. 
„Isihast de lume”, Nicolae Cabasila n-a încetat o clipă 
să fie şi intelectual de tip umanist: a fost un isihast umanist 
şi un umanist isihast. A avut însă, mai cu seamă, un remar- 
cabil simţ al moderaţiei, un admirabil cult al prieteniei, o 
fină discreţie şi un echilibru unic, care l-au făcut să aibă 
aversiune față de clişee şi partide, să refuze instinctiv pola- 
rizările şi să stea departe de orice polemici. N-a înţeles 
Ortodoxia în mod negativ şi polemic prin ceea ce ea refuză 
şi condamnă, ci plecând de la miezul ei pozitiv concentrat 
în Hristos şi iubirea/prietenia Lui faţă de noi şi a noastră 
faţă de EI. A fost şi el o viaţă întreagă prieten atât cu 

Palama şi cu discipolii săi palamiţi, fără să devină însă mo- 
nah, dar şi cu umanişti antipalamiţi tomiști şi filocatolici 
ca Dimitrie Kydones, fără să treacă la romano-catolicism 
sau să devină tomist. A fost fidel lui Grigorie Palama per- 
sonal şi a susținut dogmatizarea şi canonizarea oficială a 
palamismului de Biserica bizantină (patronată de protectorul 
său loan Cantacuzino şi la care a participat activ unchiul 
său), fără să vorbească însă nicăieri în scrierile sale despre 
lumina taborică sau despre energiile necreate. Şi aici a fost 
el însuşi, un palamit independent!”!, receptând selectiv 
temele atinse de Grigorie Palama mai ales în omiliile 
nepolemice ale acestuia'7, pe care le dezvoltă însă într-un 
sens personal, plecând de la propria sa cultură biblică, pa- 
înistică, dar și filozofică. Pavel, loan Hrisostom şi Aristotel 
(un aristotelism logic și etic moderat, dar ferm) sunt figuri- 
le dominante ale formaţiei şi universului intelectual ale lui 
Nicolae Cabasila. Nerecunoscându-se „nici în antiintelec- 
tualismul monahal! al palamiţilor, nici în platonismul uma- 
niştilor gen Gregoras”, a fost „mai aproape de un fel de 
aristotelism creştinat”"”5, fără să devină un tomist riguros 
sau romano-catolic ca Dimitrie Kydones, prieteniei căruia 
i-a rămas fidel, fără să-i aprobe opțiunile filozofice şi reli- 
gioase. Prin intermediul acestei amiciţii a frecventat în 
mod evident şi Părinţii teologi latini, citindu-i şi asimilând, 
iarăşi într-un mod personal, teme nu doar din Aristotel 


91 A se vedea trecerea în revistă a poziţiilor exprimate şi justa propunere 
de interpretare a cercetătoarei MARIE-HELENE CONGOURDEAU, „Nicolas 
Cabasilas et le palamisme”, în: Gregorio Palamas e oltre. Studi e docu- 
nenti sulle controversie teologiche del XIV secolo bizantino a cura di 
Antonio Rigo, Firenze, 2004, p. 191-210. 

2 Omiliile reprezintă gândirea cea mai personală a lui Palama, eclip- 
sată însă de polemica în jurul esenței şi energiilor. De aceea suntem 
convinși că Nicolae Cabasila şi Palama ar fi fost mult mai aproape unul de 
altul, dacă necesităţile polemice nu l-ar fi împins pe cel din urmă să forţeze 
anumite trăsături ale gândirii sale într-o direcţie în care Cabasila nu-l ur- 
mează”, M.-H. CONGOURDEAU, op. cit., p. 201, nota 44. 

1% Ibid,, p. 205. 

(Erica nicomahică), ci şi din Augustin (De vita beata) şi 
Anselm (Cur Deus homo). Cabasila oferă astfel „imaginea 
unui om hrănit de cultura antică şi deschis tradiţiei latine. 
Viaţa în Hristos e o sinteză, pe care am putea-o califica 
armonioasă, între tradiția Părinților (în primul rând loan 
Hrisostom), gândirea aristotelică, în componenta ei logică 
şi etică, şi noțiuni stoice, cel mai adeseori prin prisma 
autorilor patristici. Nu-i e necunoscută nici teologia răs- 
cumpărării elaborată de Anselm, pot fi stabilite numeroase 
paralele cu Augustin, iar unele din formulele sale n-ar fi 
negate de Toma d' Aquino”. Terminologia şi discursul 
intelectual nu trebuie să ne facă să tragem concluzii prea 
rapide şi să vedem în Nicolae Cabasila un teolog occiden- 
talizant. Chiar dacă problemele par puse sau traduse în 
termeni occidentali, răspunsurile sunt date mereu într-un 
registru teologic inconfundabil, foarte diferit de cel scolas- 
tic, ŞI care este mereu cel al tradiției patristice şi al experi- 
enţei liturgice ortodoxe şi duhovniceşti răsăritene. În timp 
ce prietenii săi umaniști deveneau tomişti şi se converteau 
la romano-catolicism, Nicolae a rămas în acelaşi timp inte- 
lectual umanist, dar şi integral ortodox, nepolemic însă şi 
orientat pozitiv spre izvoarele biblice, patristice şi liturgice 
ale credinţei Bisericii. Nu şi-a propus să realizeze o sinteză 
intelectuală, artificială, între umanism, isihasm şi palamism, 
c1 a dorit să exprime cu mijloacele culturii pe care o asimi- 
lase convingerea, înrădăcinată într-o profundă iubire faţă 
de Hristos izvorâtă din contemplarea frumuseții iubirii Sale 
mântuitoare revelate în Liturghia şi Tradiţia Bisericii, că 
orice creştin poate duce în Hristos şi în Biserica Lui o viaţă 
liturgică și isihastă, castă şi virtuoasă, dar şi înţeleaptă şi 
cultivată, fără a intra neapărat în monahism şi preoţie. Așa 
l-a cunoscut în ultimii ani losif Vryenios şi aşa va şi muri 
cândva între 1391-1398, lăsând în urmă un mănunchi de 
scrieri adunate şi publicate de prieteni. 


4 7Bid,, p. 201-202. 

O posibilă clasificare a scrierilor 


În jurul nucleului reprezentat de Viaţa în Hristos şi Tăl- 
cuirea dumnezeieştii Liturghii, veritabilă Filocalie pentru 
laici, şi care reprezintă gândirea sa matură ultimă, gravi- 
tează un număr de scrieri şi opuscule extrem de diferite 
mult mai puțin cunoscute. Editate şi studiate abia în ultimul 
timp, ele s-ar putea împărți în scrieri religioase şi eseuri 
profane, filozofico-științifice sau retorice ocazionale. Gru- 
pul scrierilor „profane” datează în majoritate înainte de 
momentul de cotitură din viaţa lui Nicolae reprezentat de 
retragerea sa din viaţa publică în decembrie 1354. Aici se 
înscriu comentariul astronomic inedit la cartea III a Marii; 
Syntagme a lui Ptolemeu, precum şi cele două „quaestio- 
nes” filozofice în apărarea valorii rațiunii împotriva fide- 
ismului monahal și a unui criteriu al adevărului împotriva 
scepticismului platonician al umaniștilor bizantini gen 
Metochites şi Gregoras. La acestea se adaugă patru scrieri- 
memorii pe teme sociale: două de combatere a cametei, 
una împotriva dreptului de azil în biserici şi lungul tratat 
împotriva abuzurilor autorităţilor faţă de proprietăţile mă- 
năstireşti;, două panegirice imperiale care elogiază pe Ana 
Paleologhina şi pe Matei Cantacuzino; şi un pamflet împo- 
triva aiurelilor lui Gregoras. Tot în genul retoric encomiastic, 
dar în registru sacru, trebuie menţionate cele şapte elogii 
pe teme hagiografice: trei (dintre care unul în versuri) în 
cinstea Sfântului Mucenic Dimitrie, unul în cinstea Muce- 
nicului Andrei cel Nou (martirizat de musulmani în lerusa- 
lim în secolul XIII-XIV, cunoscut doar de aici), unul în 
cinstea Cuvioasei Teodora din Tesalonic (secolul IX), unul 
în lauda Sfinților Trei Ierarhi şi altul în cea a Sfântului 
ierarh Nicolae. 

Un loc special îl ocupă, în fine, grupul celor nouă dis- 
cursuri teologice legate prin tematică de Viaţa în Hristos, 
pe care au pregătit-o sau însoțit-o. Unele dintre ele fac alu- 
zie la un context liturgic şi par a fi fost rostite în biserică. 
Încercând o clasificare „sui generis”, am putea spune că 

aceste nouă discursuri (/ogoi), veritabile tratate teologice 
în formă oratorică, alcătuiesc trei „trilogii”: 

— o trilogie exegetică alcătuită din trei profunde inter- 
pretări tipologice ale celebrei viziuni inaugurale a profe- 
tului lezechiel, ca prefigurări ale Persoanci şi economiei 
lui Hristos şi a Bisericii Sale; 

— o remarcabilă trilogie hristologic-soteriologică for- 
mată din două discursuri (un logos şi o homilia) la Pătimi- 
rile mântuitoare şi făcătoare de viaţă ale lui Hristos şi unul 
(logos) la Înălţarea Lui!%, în care regăsim în formă con- 
centrată idei teologice dezvoltate pe larg în Viața în Hristos; 
şi, în fine, 

— o fascinantă trilogie mariologică alcătuită din trei 
discursuri la Naşterea Maicu Domnului, la Buna Vestire şi 
la Adormirea Maicii Domnului editate în 1925 de Martin 
Jugie!*. 


Trilogia mariologică 


Plecat din primii ani ai secolului XX în căutarea de 
argumente patristice şi bizantine în sprijinul dogmelor 
Imaculatei Concepții şi Asumpţiei corporale a Fecioarei, 
asumpţionistul francez publicase încă din anii primului 
război mondial un studiu entuziast despre mariologia lui 
Nicolae Cabasila!” cu largi extrase din discursurile inedite 


19 Aceste şase discursuri au fost editate abia în 1976 de patologul din 
Tesalonic, profesorul VASILIOS PSEUTONKA, Wikolaou Kabasila hepta anek- 
dotoi logoi to proton ekdidomenoi, Thessaloniki, 1976; ed. II, 2006; cele 
trei discursuri la lezechiel există în traducere românească a diac. loan 1. Ică jr 
în: Scrieri filocalice uitate, Deisis, 2007, p. 131-168. 

1% NICOLAS CABASILAS, „Homslies sur la Nativite, l'Annonciation et la 
Dormition de la S. Vierge”, Patrologia Orientalis XIX.3, 1925, p. 456-510; 
reeditate cu traducere neogreacă de Panayotis Nellas: Wikolaou tou Kaba- 
sila Treis Theometorikes homilies (Epi tas pegas 1), Atena, 1968, reed. 1974. 

97 M. JUGIE, „La doctrine mariale de Nicolas Cabasilas”, Echos d'Orient 
18 (1916-1919), p. 375-388. Aprecierile din acest studiu vor fi reluate de 
Jugie atât în introducerea sa la ediţia din 1925: Patrologia Orientalis XIX, 
p. 456-465, cât şi în sinteza finală: L'Immacule Conception dans l'Ecriture 
Sainte et dans la iradition orientale, Roma, 1952, p. 246-263. 

ale teologului bizantin. În aceste veritabile tratate, diferite 
de retorica obișnuită a omiliilor bizantine, Jugie anunţa că 
„a regăsit, dar exprimate cu mai multă amploare şi strălu- 
cire, tezele dragi marelui dascăl isihast” Grigorie Palama 
despre stințenia desăvârşită a Maicii Domnului legată însă 
de ideea centrală potrivit căreia: „Maria e tipul 1deal al 
umanității; ea singură a realizat pe deplin ideea divină de 
om, ea este omul prin excelenţă. Inutil să mai remarcăm că 
această teză conține limpede [în mod virtual — va preciza 
în 1925] ideea dogmei catolice a Imaculatei Concepții”, 
pe care o dezvoltă în diverse forme prezentate pe rând. În 
exact aceeaşi formulare, Jugie va reatirma această poziție 
atât în 1925, cât şi în 19521%. Cu excepţia faptului că, 
vrând să scoată în evidenţă virtutea personală a Fecioarei, 
Cabasila se apropie periculos în unele formulări de o poziție 
„semipelagiană sau chiar pelagiană”, părând să compromită 
gratuitatea și suveranitatea absolută a harului divin, totuşi 
acest lucru nu scade valoarea excepţională a discursurilor 
sale mariologice. Fiindcă, aşa cum adaugă în introducerea 
la ediţia sa din 1925, „nimeni în Bizanţ, nici aiurea, cel 
puţin în aceeași epocă, n-a vorbit mai bine despre Maica 
Domnului decât autorul nostru. Suntem foarte departe de 


'9% Insistenţa lui Jugie a provocat reacția teologului grec american 
CONSTANTINOS TSIRPANLIS, „Ihe Mariology of Nicholas Cabasila”, K/ero- 
nomia | (1979), p. 273-288. Studiul discută pas cu pas pasajele invocat 
forțat de Jugie în sprijinul Imaculatei Concepții şi, restituindu-le în contex- 
tele lor, arată că ele vor să spună cu totul altceva. Eroarea de principiu vine 
din nesesizarea de către teologii occidentali a faptului că la baza grandioasei 
mariologii umaniste a lui Cabasila stă o cu totul altă antropologie teologică 
decât cea augustiniană. Dacă aceasta din urmă cere imaculata concepție ca 
privilegiul al Fecioarei, cea dintâi nu are nevoie de ea fiindcă distribuie 
altfel accentele în relația dintre natură şi har şi insistă pe natura ascetic- 
duhovnicească a curăţiei şi sfințeniei Fecioarei. În rest, Tsirpanlis își înca- 
drează discuţia în parametrii studiului lui Nellas din 1968 despre mario- 
logia lui Cabasila ca expresie a unui „umanism matriocentric” şi a unei 
„hristologii antropologice”, şi cei ai studiului lui Lossky din 1948, pentru 
care scopul omului şi al lumii s-a realizat nu numai în Persoana necreată a 
Fiului lui Dumnezeu, ci şi în persoana creată a Maicii Domnului. 

tiradele şi exclamaţiile interminabile ale primilor panegi- 
rişti bizantini ai lui Theotokos. Aici totul e bogat în idei, 
încărcat de doctrină. Ne vorbeşte un suflet profund teolo- 
gic, care ne livrează fructul contemplării sale”. Dacă i se 
poate aduce un reproş, acesta priveşte „stilul căutat, frazele 
într-adevăr puțin prea muncite, construcțiile manieriste, care 
dăunează uneori clarității şi fac deosebit de dificilă sarcina 
traducătorului”. Tocmai de aceea, ca şi pentru a evita 
interpretările abuzive bazate pe expresii scoase din con- 
text, degajarea liniilor de fond ale gândirii care susţin arhi- 
tectonica complexelor compoziţii ale discursurilor mario- 
logice cabasiliene este extrem de utilă pentru înţelegerea 
lor adecvată. 

Discursul dedicat de Nicolae Cabasila Naşterii Maicii 
Domnului”% pleacă de la un elogiu al părinţilor acesteia, 
Joachim şi Ana. „Fericita pereche” e proclamată superioară 
tuturor drepţilor Vechiului Testament, lui Noe, Moise, 
Iosua şi chiar lui Avraam, întrucât au devenit „instrumente” 
ŞI „colaboratori” ai lui Dumnezeul în realizarea „tainei” 
unirii cerului cu pământul. Superioritatea lor e stabilită 
plecând de la principiul biblic potrivit căruia orice pom se 
cunoaşte după rodul său (M/ 7, 16). lar rodul acestora, 
Fecioara Maria, nu este o simplă rodire a naturii biologice 
epuizate în cazul lor, fiindcă erau sterili, ci un rod suprana- 
tural atât al rugăciunii, cât şi al dreptăţii lor (1-2). Faptul 
că au adus-o pe lume pe cea care va fi adevăratul Cort al 
prezenţei lui Dumnezeu între oameni, Cartea vie în care va 
locui nu simplu Legea, ci Însuşi Dătătorul Legii, e o dovadă 
a dreptății şi virtuţii lor extraordinare, superioare simplei 
păziri a Legii vechi. Căci dacă prin post şi rugăciune Moise 
a primit Legea care avea să înceteze, Ioachim şi Ana au 


'% Patrologia Orientalis XIX, p. 458, 

'% BHG (Bibliotheca Hagiographica Graeca) 1107n. Textul editat de 
Martin Jugie: Patrologia Orientalis XIX (1925), p. 465-484, ameliorat de 
Panayotis Nellas: NIKOLAOU KABASILA, File Theometor (Epi tas pegas |), 
Atena, 1968, p. 40-115. Trad. rom. imfra, p. 437-460. 


247 


primit-o prin post şi rugăciune pe cea din al cărei sânge s-a 
alcătuit Cel ce avea să fie Noul Legământ veşnic al lui 
Dumnezeu cu oamenii (3). Chiar dacă atât înainte, cât şi 
după ea și alți drepți au venit pe lume ca dar dumnezeiesc 
în urma rugăciunii părinților lor, la toţi aceia acest lucru 
are — ca Şi sângele jertfelor vechi față de Sângele Victimei 
celei Mari — doar statut de prefigurare şi de umbră, fiindcă 
în mod real şi adevărat singură Fecioara Maria este aievea 
opera unei rugăciuni sfinte şi pure, un dar vrednic atât de 
Dumnezeu, Dăruitorul lui, cât şi de părinţii primitori ai 
acestuia. Gândind lucrurile în succesiunea lor logică (ako- 
louthos), era chiar necesar ca, dând deoparte natura, Dum- 
nezeu Însuşi să o creeze pe Fecioara ca pe primul om, 
aceasta devenind astfel prima şi singura care a arătat ce 
este de fapt natura noastră (4). Aceasta întrucât ceea ce ne 
face şi ne arată oameni este iubirea de Dumnezeu şi viaţa 
în conformitate cu rațiunea, aceasta din urmă înseamnă pu- 
terea de a lupta cu păcatul şi a stăpâni patimile prin virtuţi, 
la capătul cărora luptele încetează și rămânem buni şi fără 
păcat în chip natural, dobândind prin bar, alături de nepă- 
cătoșenia sufletului, şi nestricăciunea/incoruptibilitatea tru- 
pului. Sunt aici câteva concepții deopotrivă de false care, 
arată Cabasila, trebuie respinse: pe de o parte, aceea care 
susține că tendinţa spre păcat şi rău e înscrisă irezistibil în 
natura umană — or atunci Dumnezeu nu mai este bun şi 
drept, ci creatorul răului, şi atunci nu ne poate nici cere să 
facem binele, nici judeca dacă nu-l facem —, iar, pe de 
altă parte, aceea potrivit căreia binele este înscris la fel de 
irezistibil în natura noastră, caz în care nu mai facem noi 
binele, ci îl suferim pasivi — dar atunci ce rost mai are 
autonomia voinței omului şi lupta pentru virtute? Luptă care 
însă nu poate continua nici la nesfârşit — fiindcă atunci 
nimeni n-ar mai fi nenorocit decât omul. Adevărul este la 
mijloc: Dumnezeu a sădit în natura umană puterea de a 
lupta împotriva păcatului şi pentru virtute, pe care avem 
datoria de a o trece din potenţă în actualitate, pentru ca 

apoi Dumnezeu să adauge harul şi să desăvârşească binele 
din noi prin venirea şi prezenţa Lui. Fiindcă luptele cu pă- 
catul încetează numai atunci când Dumnezeu devine stăpân 
pe toată dorinţa noastră nemailăsând în noi nimic gol de el 
Însuşi. Deturnându-şi dorinţa spre lume şi aservindu-și pu- 
terile naturii diavolului, umanitatea s-a îmbolnăvit însă 
grav chiar începând cu primul om. Pervertirea produsă 
făcând să pară că răul ar fi de fapt natura noastră, binele nu 
mai era evident, pentru că nimeni nu mai trăia în confor- 
mitate cu el, şi astfel omul însuşi nu mai putea fi văzut 
aproape nicăieri (5). În această situaţie de cădere, chiar 
dacă originea ei nu era din cer, ci din pământ, în acelaşi 
mod cu neamul omenesc căzut, Fecioara Maria singură, 
folosindu-se corect de puterile naturii, a stat de la început 
şi până la sfârşit împotriva răului şi a redat-o lui Dumne- 
zeu curat în frumuseţea ei originară. Ea singură l-a arătat 
pe om aşa cum a fost creat la început, drept chip al lui 
Dumnezeu menit să-L reflecte pe Creatorul său. Salvând 
astfel în acelaşi timp în chip strălucit ideea umană pură de 
orice lucru străin ÎL arăta pe Dumnezeu desenat în ea însăşi 
prin virtuți în înţelepciunea şi iubirea Lui de oameni ne- 
grăită, încă înainte de a-L arăta tuturor îmbrăcat în trup. 
Faptul că, deşi este doar un om şi n-are nimic în plus faţă 
de toţi oamenii, Fecioara singură scapă de maladia păcatu- 
lui comună tuturor provoacă uimirea nu doar a oamenilor, 
ci Şi a îngerilor (6). Mai ales că, insistă Cabasila, Maria n-a 
apărut în lume nici cu natura curată dinainte de cădere a 
lui Adam, primul om creat nemijlocit de Dumnezeu şi tin- 
zând spre EI în chip natural, nici după ce S-a arătat Omul 
Nou, Hristos, cu ajutoarele supranaturale ale Sfintelor Taine 
şi Duhului Sfânt. Faptul că Fecioara şi-a păstrat sufletul 
curat de orice răutate fără aceste ajutoare numai prin înţe- 
lepciunea ei, deşi avea natura umană căzută şi era înconju- 
rată de oameni rău şi într-un moment de culminaţie isto- 
rică a răului, nu poate avea decât două explicaţii. Fie că 
Dumnezeu a desfiinţat anume pentru ea vrăjmăşia păcatu- 

lui înainte de împăcarea adusă pe Cruce de Marea Victimă, 
Hristos — soluţia mariologiei scolastice imaculiste, de care 
Cabasila se delimitează anticipat —, fie că hotărârea voinţei 
şi înflăcărarea sufletului ei au fost atât de puternice încât 
au unit-o cu Dumnezeu trecând peste zidul despărțitor al 
păcatului — un lucru cu atât mai uimitor, cu cât pentru 
această supranaturală biruință, repetă Cabasila, Fecioara s-a 
folosit numai de natura umană proprie şi de impulsurile 
spre virtute date în comun tuturor (7). Virtutea este însă o 
operă a voinţei, care alege binele. La creaturile spirituale, a 
căror existenţă (einai) stă în folosirea de rațiune şi de auto- 
nomia voinţei, buna folosire a acestora, în care constă vir- 
tutea, îi ridică la existenţa bună/fericită (eu einai), care e 
împlinirea existenței lor. Prin urmare, virtutea ca alegere 
constantă a binelui nu e nici 0 corupere a naturii umane, 
nici o desființare a libertăţii. Dumnezeu, Binele suprem, 
vrea ca toți oamenii să vină la acest bine și pentru aceasta 
a dat şi dă oamenilor un ajutor egal şi comun pentru toți; 
de acesta s-a bucurat şi Fecioara Maria, care n-a primit 
nimic în plus (8). Având același ajutor ca ceilalți oameni, 
Maria şi-a împletit cununa din dreptățile ei, întrecându-i 
pe toți prin ceea ce a adăugat de la ea. Biruinţa ei asupra 
păcatului este însă biruința exemplară a întregului neam 
omenesc, iar frumuseţea curăției ei arată frumuseţea tutu- 
ror (9). Dovada e însăşi Întruparea lui Dumnezeu, care arată 
că în Fecioara Maria nu exista nici un zid al păcatului care 
să împiedice coborârea lui Dumnezeu în ea. Ajuns aici, 
Cabasila ține să se delimiteze de opinia potrivit căreia 
Dumnezeu ar fi surpat zidul păcatului strămoşesc care exista 
în Fecioara, curăţind-o de acesta la Buna Vestire, în clipa 
în care S-a coborât în ea; aceasta era cu neputinţă, pentru 
că hotărârea din veci a lui Dumnezeu era ca acest zid să fie 
dărâmat doar prin Sângele şi Pătimirea lui Hristos. Acelaşi 
Dumnezeu, Care a condamnat-o pe Eva la întristarea 
(Fe 3, 16) care vine din păcat, îi vestește prin înger Mariei 
bucuria (Ic 1, 28) proprie doar celor ce nu mai au nimic cu 

păcatul; şi nimănui înainte de Maria nu i s-a spus de Dum- 
nezcu să se bucure. Spre deosebire de Isaia, a cărui limbă e 
curăţită de înger prin foc (15 6, 6-8), Gabriel nici nu-i vor- 
beşte, nici nu-i aduce Fecioarei vreo curățire prealabilă de la 
Duhul Sfânt. Chiar dacă „unii dascăli” ai Bisericii vorbesc 
de o curăţire prealabilă a Mariei de către Duhul Sfânt, 
această purificare e de fapt un „surplus de haruri”, similară 
celei a îngerilor care sunt şi ei curăţiți permanent în acest 
mod (10). Dovada limpede a purității depline a Fecioarei 
încă înainte de Întrupare este aducerea ei la Templu şi in- 
trarea ei în Sfânta Sfintelor cu bucurie fără nici un fel de 
jertfe şi ispăşiri, cum făcea o dată pe an arhiereul (11). 
Recunoscându-i-se puritatea şi sfințenia, i s-a îngăduit să 
locuiască în locul cel mat sfânt, devenit atât locaş al lui 
Dumnezeu, cât şi locuinţă a Fecioarei (12). Sfinţenia şi 
puritatea templului, distanţa lui de oameni şi de lume erau 
însă inferioare celor ale Fecioarei, acelea fiind doar o pre- 
figurare a acesteia, un simbol al faptului că prin viaţa ei 
filozofică, retrasă din toate cele omenești, în Fecioara Maria 
nu mai era nici măcar amintirea vreunei josnicii (13). Nu 
era doar plauzibil, ci absolut necesar ca înainte de arătarea 
lui Dumnezeu ca om cineva să arate prin sine însuşi spre 
cinstea Creatorului cum anume a vrut Dumnezeu să fie 
omul în această viaţă: putând să păcătuiască, dar nepăcătu- 
ind cu nimic (14), lucrând toate poruncile din Legea Sa şi, 
ajungând astfel curat de orice răutate, să arate în chip curat 
ce anume este natura umană creată de Dumnezeu. Cre- 
ându-ne, Acesta a pus în noi puterea de a domina păcatul 
prin sârguință şi trezie şi de a săvârşi binele, pentru ca, 
încununând acest efort, El Însuşi să ne împodobească prin 
har cu nemişcarea în bine (15). Asttel, Fecioara-Mamă a 
oferit naturii umane prima ei curăţire prin efortul ei asce- 
tico-duhovnicesc, iar Fiul ei i-a dăruit-o pe cea de-a doua, 
superioară, acum Mama fiind biruită de virtutea Fiului, 
câştigând prin El o slavă mai strălucită decât prin ea însăşi. 
Dumnezeu însă nu Se putea arăta om înainte ca omul să se 

fi arătat aşa cum trebuie să fie. Şi aşa cum în creație au 
apărut mai întâi lumea spirituală, apoi cea materială şi abia 
după aceasta omul compus din ambele, tot aşa şi în ordi- 
nea revelației au apărut mai întâi Dumnezeu, apoi omul și 
abia după aceea S-a putut arăta Dumnezeu-om compus din 
ambele (16). Cabasila se grăbeşte să precizeze: nu Fecioara 
l-a creat pe om şi natura umană, pe care doar a împiedicat-o, 
în ea, să cadă sub puterea diavolului, ca să o poată oferi 
Celui care putea să o recreeze, servindu-l Acestuia, ca Eva 
odinioară lui Adam, drept ajutor şi colaboratoare, iar nu 
drept simplă unealtă pasivă. Întâi Fecioara a dat natura ară- 
tând-o aşa cum era, după care Fiul ei a adăugat peste ceea 
ce ea era ceea ce aceasta nu era. Dar Soarele divin nu se 
poate arăta, ci ar fi rămas ascuns, dacă aerul uman nu s-ar 
fi înseninat o clipă printr-o spărtură produsă în ceața păca- 
tului (17). De aceea prăznuiesc creştinii ziua de naştere a 
Fecioarei, care e ziua de naștere a întregii lumi, prima şi 
singura în care vedem omul adevărat. Acum pământul şi-a 
dat roada lui (Ps 66, 7), cerul şi soarele au văzut pentru cine 
anume au fost create, fiindcă a strălucit podoaba întregului 
univers (18). 

Cu aceeași jubilație universală se deschide şi Discursul 
la Buna Vestire”! a cărei zi, suntem avertizați, e o întreită 
bucurie: pentru Creator, pentru creatură şi pentru Mama 
Creatorului. Dumnezeu Creatorul Se bucură pentru că poate 
săvârşi în sfârşit minunatul schimb prin care primeşte, 
golindu-Se, sărăcia noastră, ca să ne îmbogăţească, um- 
plându-ne de dumnezeirea Lui. Creatura se bucură vă- 
zându-L, pe Stăpânul în mijlocul robilor, nu însă dezbrăcat 
de stăpânirea sa dumnezeiască, ci asumându-L pe rob, nu 
căzând din înălțime, ci ridicându-l sus pe cel umil. lar 


21 BHG (Bibliotheca Hagiographica Graeca) 1092c. Textul editat de 
Martin Jugie: Patrologia Orientalis XLX (1925), p. 484-495, ameliorat de 
Panayotis Nellas: NIKOLAOU KABASILA, He Theometor (Epi tas pegas |), 
Atena, 1968, p. 118-161. Trad. rom. îpfra, p. 461-474. 

Mama Creatorului, cauza tuturor acestor minuni, se bucură 
nu numai pentru că acestea s-au făcut prin ea, ci şi pentru 
că Dumnezeu a lucrat această ridicare a omului nu numai 
din (ek) ea, ci şi prin (dia) intermediul ei (1). Pentru că 
Fecioara n-a fost la întrupare ca pământul inert, luat şi 
plămădit de mâna lui Dumnezeu la crearea lui Adam. 
Dumnezeu nu a luat pur şi simplu trup din ea, ci ea însăşi 
oferindu-l din carnea şi sângele ei acest trup viu ca EI să-l 
replăsmuiască. Mai mult, ea este cea care L-a atras pe 
pământ pe acest Meşter divin; prin viaţa ei nepătată, prin 
sufletul ei mai curat ca lumina, prin trupul ei duhovnicesc 
mai sfânt decât heruvimii, prin avântul erosului divin al 
minții ei, Fecioara a făcut atât de frumoasă natura oame- 
nilor, încât a reuşit să atragă spre ea ochiul lui Dumnezeu 
scârbit de ticăloşiile oamenilor; şi aşa Acesta S-a făcut om 
din pricina ei (2). Zidul din mijloc al vrăjmăşiei între Dum- 
nezeu şi om (£f 2, 14-15) adus de căderea în păcat n-a mai 
fost nimic pentru Fecioara, care a ajuns să fie înainte de 
Avocatul Hristos un avocat al nostru la Dumnezeu, pe Care 
L-a convins să vină la noi prin viaţa ei curată. Virtutea 
unui singur suflet a fost de ajuns să stăvilească o clipă rău- 
tatea tuturor oamenilor din toate timpurile; inundația catas- 
trofală a răutăţii care stăpânea lumea a dat înapoi pentru 
prima dată în faţa ei, şi prin ea în faţa întregului neam 
omenesc. Acesta e modul în care Fecioara Maria a con- 
tribuit la mântuirea comună încă înainte de coborârea lui 
Dumnezeu pe pămâni. Odată cu naşterea ei minunată din 
Joachim şi Ana, Fecioara a început să înalțe din făptura sa 
Împăratului ei Dumnezeu un palat frumos sau o cetate în 
acelaşi timp ospitalieră şi inexpugnabilă (3). Dacă n-ar fi 
fost pregătită astfel, Dumnezeu n-ar fi consimţit să coboare 
spre om, iar dacă ea n-ar fi consimţit la cele spuse ei de 
Gabriel, sfatul lui Dumnezeu pentru noi nu s-ar fi înfăptuit. 
Primul lucru îl arată salutarea îngerului: „Bucură-te, cea 
cu har dăruită!”, iar cel de-al doilea răspunsul Fecioarei: 
„Fie!” Dacă pe Eva Dumnezeu a creat-o din Adam fără să-i 


253 


ceară acestuia în prealabil acordul, pe Fecioara o înştiin- 
țează de întruparea Sa şi-i așteaptă întâi credinţa şi consim- 
țământul. Înainte de crearea lui Adam, Dumnezeu Tatăl 
S-a sfătuit cu Fiul Său (Fc 1, 26), iar înainte de întruparea 
Acestuia şi recrearea omului o înştiințează şi face părtaşă la 
statul Său pe Fecioara prin înger. Sfatul cel mare (Js 9, 5) 
rostit de Dumnezeu avea nevoie să fie întărit/confirmat de 
Fecioara. Opera Întrupării Cuvântului a fost astfel nu numai 
a Sfintei Treimi, ci şi a voinţei și credinţei Fecioarei, fiind 
imposibilă fără acestea (4). Aşa cum Hristos a fost om de- 
săvârşit cu trup, suflet, minte şi voință, tot așa şi Fecioara, 
Mama Sa, şi-a arătat desăvârşirea virtuţii, credinţei, gândi- 
rii ŞI înțelepciunii ei în toate momentele episodului Bunei 
Vesțiri. N-a dat dovadă de neîncredere și uşurătate, ci în 
același timp de credință și rațiune. Nu s-a îndoit, ci a cre- 
zut taina naşterii care i s-a vestit de înger că o va sluji fără 
să întrebe dacă e în stare sau pe măsura acestei slujiri, nici 
dacă are curăţia necesară (5). A întrebat numai despre mo- 
dul acestei nașteri, iar când a primit asigurare că aceasta 
nu-l va lua fecioria şi curăţia, şi-a declarat îndată disponi- 
bilitatea slujirii arătându-se gata să dea o casă Celui fără 
casă Care voia să locuiască în ea. Așa cum pentru Adam nu 
s-a găsit în rai ajutor pe măsură înainte de Eva, tot aşa nici 
pentru Cuvântul, Care a creat un loc tuturor făpturilor, nu 
s-a găsit loc şi casă înainte ca să i le dea Fecioara Maria (6). 
Faptul că aceasta era deja gata să-L primească pe Dumne- 
zeu fără să fi fost nevoie ca EI să o fi anunţat dinainte e un 
alt indiciu al faptului că Fecioara atinsese deja culmile 
sfinţeniei (7) şi că Dumnezeu nu cunoştea nimic mai frumos 
şi mai bun decât cele pe care le vedea în Maria. Fiindcă EI 
nu-Şi putea alege drept Mamă decât pe cel mai bun dintre 
toți oamenii, cel în care să se vadă obiectivul pentru care 
a creat Dumnezeu natura umană, şi anume ca aceasta să 
producă un om în stare să slujească cum se cuvine scopu- 
lui Său ultim. Fiindcă Dumnezeu l-a creat pe om anume ca 
să-Şi poată lua din el, atunci când va fi nevoie, drept Mamă 

pe cea mai bună dintre toţi, care devine astfel şi scopul 
creaţiei lumii (8). În actul tainic săvârşit cu ocazia Bunei 
Vestiri s-a realizat echilibrul perfect şi armonia deplină 
între Dumnezeu Stăpânul drept, slujitorul Său cel mai 
potrivit şi lucrul Său cel mai bun dintre toate: întruparea. 
Ca formă perfectă a înnoirii naturilor, întruparea este deci, 
pentru Cabasila, realizarea deplină a dreptății/echității 
divine. Era drept şi cuvenit ca Dumnezeu să devină Fiu al 
Fecioarei pentru că, potrivit dreptății, Fecioara trebuia să 
devină Mamă a lui Dumnezeu. Îndrăgostită la culme de 
Dumnezeu, Preacurata Fecioară făcuse tot ceea ce era 
datoare legilor acestei iubiri, iar Dumnezeu nu putea să nu 
facă şi EI cele cuvenite aceleiaşi iubiri luând-o drept Mamă 
pe cea care ] se arătase întru toate drept inima Lu! şi deve- 
nind Fiu al ei. Acest dor divin înflăcărat propriu Mariei 
explică bucuria şi seninătatea cu care s-a declarat sluţitoa- 
rea tainei naşterii Dumnezeului ei (9). lar în schimbul gla- 
sului ei primeşte în ea Duhul Creator al trupului sfânt al lui 
Dumnezeu. Cuvântul lui Dumnezeu e plămădit de glasul 
unei mame, iar Creatorul e creat de glasul creaturii Lui! 
Cuvintele Fecioarei unesc cerul şi pământul într-un unic 
cor în jurul Dumnezeului-om Care se zămislește acum. 
Singura mulţumire pe care i-o putem aduce pentru acele 
cuvinte decisive se concentrează în salutarea îngerului: 
„Bucură-te!” (10). 

Lauda Fecioarei Maria — îşi începe Cabasila formida- 
bilul elogiu teologic care face substanţa Discursului său la 
Adormirea Maicii Domnului”% — întrece puterea oame- 
nilor. Mai ales că aceasta trebuie lăudată nu numai pentru 
naşterea ei uimitoare şi pentru Cel pe Care L-a născut, ci şi 
pentru ceea ce a dat oamenilor şi mai înainte de aceasta, 


202 BHG (Bibliotheca Hagiographica Graeca) 1147n. Textul editat de 
Martin Jugie: Patrologia Orientalis XIX (1925), p. 495-510, ameliorat de 
Panayotis Nellas: NIKOLAOU KABASILA, He Theometor (Epi tas pegas 1), 
Atena, 1968, p. 164-222. Trad. rom. infra, p. 475-492. 

când taina acelei naşteri abia urma să se facă (1). Toate 
prefigurările profeților şi toată Scriptura se referă la ea. 
Fiindcă aici vedem că unirea cu Dumnezeu e cauza tuturor 
lucrurilor bune din noi, or cauza acestei uniri este Fecioara, 
prin care ne-am îmbogățit în Dumnezeu. Mai mult, Prea- 
curata este cauza pentru care rămânem şi suntem în gene- 
ral oameni. Și nu numai noi, ci toate cele care există — 
cerul, pământul, soarele şi celelalte — vin la existenţa 
bună şi la existența pur şi simplu pentru Fecioara, aşa cum 
grădina există pentru pom, iar pomul există pentru rod. 
Când la sfârşitul operei de creație Dumnezeu a spus că toate 
sunt foarte bune şi frumoase, El aducea un elogiu anticipat 
frumuseţii Fecioarei care trebuia să apară la capătul desfă- 
şurării primei creaţii a lui Dumnezeu (2). Dar şi a doua 
creație a lumii, creaţia cea nouă, apare abia atunci când 
pământul face să răsară din el în locul vechiului rod al 
păcatului floarea nouă a dreptăţii, pe Fecioara Maria, prin 
care toată creația îşi redobândeşte corpul mai bun, curat de 
orice stricăciune, şi libertatea unor copii ai lui Dumnezeu, 
fiindcă numai ea îi aduce preţul de răscumpărare al liber- 
tăţii: pe Întâiul-Născut din morţi. Şi aşa din rodul lucru- 
rilor ei, ale Fecioarei, se va sătura de slava Domnului tot 
pământul (Ps 103, 13). Împlinind la maximum dorința 
noastră de unire cu Dumnezeu prin aceea că a făcut să 
avem comuniune cu El în însăşi natura noastră, ea ne-a 
dăruit fericirea pierdută. Chiar şi îngerilor le-a dat prilejul 
de a deveni încă şi mai înţelepţi şi mai curați şi de a cu- 
noaşte mai bine ca înainte înţelepciunea variată şi bogăţia 
înţelepciunii lui Dumnezeu, pe care şi ei le văd prin ochii 
sau lumina ei, devenită singura călăuză a oricărei minţi și 
a oricărui suflet spre adevărul lui Dumnezeu (3). Maica 
Domnului este cerul nou şi pământul nou de care vorbeşte 
Isaia (Js 65, 17). Este „pământ”, pentru că vine din lume, 
dar unul „nou”, pentru că nu s-a asemănat în nimic cu stră- 
MOŞII €i, ci s-a făcut un aluat nou şi un nou început pentru 
neamul omenesc. Este însă mai cu seamă un „cer nou”, 

pentru că a întrecut cerul atât prin curăție, cât şi prin măre- 
ție, întrucât L-a cuprins în ea pe Cel de necuprins. Spre 
deosebire de cerurile cosmice care se interpun între Dum- 
nezeu şi oameni şi se rup atunci când Dumnezeu vine pe 
pământ, ca atunci când Duhul S-a pogorât peste lisus la 
Iordan (cf. Me 1, 10), Duhul Sfânt rămâne mereu peste 
„cerul cerului lui Dumnezeu” (Ps 113, 24), care e Fecioara 
devenită locul intermediar, permanent și indispensabil în 
care se stabileşte comuniunea între Dumnezeu şi oameni (4). 
Această comuniune s-a putut însă restabili pentru că Fe- 
cioara a realizat prima în faţa lui Dumnezeu o dreptate și o 
frumusețe care au acoperit toată răutatea şi urâţenia ome- 
nească. Pentru că nu erau curaţi de vină şi osândă, nici 
chiar drepții şi profeţii Vechiului Testament nu i-au putut 
întoarce pe oamenii dinaintea ei la viața dinainte de cădere. 
Dumnezeu ne voia mântuirea, dar n-avea cui să i-o poată 
dărui mai întâi, fiindcă aceasta nu putea fi dată fără ca 
oamenii să-şi aducă şi ei contribuţia (synreleia) lor. Era 
nevoie de o dreptate omenească atât de covârşitoare, încât 
curăţia ei să spele rușinea păcatului şi să stăvilească pute- 
rea diavolului, pentru ca astfel Dumnezeu să poată întinde 
oamenilor mâna împăcării Sale cu noi în Fiul Său (5). 
Această dreptate pentru întreaga lume a realizat-o Fecioara 
Maria, care a devenit pentru noi curăţie, ispășire şi sfințire, 
făcându-ne prin ea pe toţi drepţi înaintea lui Dumnezeu şi 
vrednici ca Acesta să-Şi întoarcă faţa spre noi. Pentru 
Nicolae Cabasila, aşadar, îndreptarea umanităţii în faţa lui 
Dumnezeu şi împăcarea Lui cu noi se realizează nu numai 
în Hristos, ci şi în Fecioara-Maică. Aducerea Fecioarei la 
Templu şi viaţa ei de sfinţenie aici au avut un sens sacrifi- 
cial: Copila Maria a fost jertfa noastră de curăţire prelimi- 
nară înainte ca Marea Victimă, Hristos, să ne împace desă- 
vârşit cu Tatăl prin crucea Sa. Aducându-şi astfel întreaga 
viață ofrandă lui Dumnezeu, Maria a contribuit însă la 
împăcarea noastră cu Dumnezeu mai cu seamă aducându-L 
oamenilor ca frate al lor pe Cel ce avea să fie Împăciuitorul 

lor definitiv cu Dumnezeu, unind şi împăcând pe Dumne- 
zeu cu omul în Persoana Lui divino-umană. Dacă Hristos 
este Dreptatea deplină ca Dumnezeu-om, Fecioara-Mamă 
este omul care înrudindu-se cu Dumnezeu prin dreptatea şi 
frumuseţea ei natural-supranaturală L-a atras prin acestea 
spre oameni, stârnindu-i iubirea față de ei. Dreptatea lui 
Hristos s-a arătat în moartea Sa nevinovată pe cruce ca 
jertiă şi plată pentru păcat în locul nostru. lar dreptatea 
Fecioarei s-a văzut în puritatea şi sfințenia unei vieţi aduse 
ofrandă nevinovată lui Dumnezeu, puritate și sfințenie care 
l-au făcut pe Gabriel să-i aducă doar ei salutarea bucuriei 
de la Dumnezeu (6). Şi Fecioara sfântă i-a adus ofrandă lui 
Dumnezeu sângele ei, dar nu ca să curgă pe un altar, ci 
pentru ca, dându-l trup, să-L îmbrace pe Însuși Fiul lui 
Dumnezeu în sângele ei ca şi cu o haină a mântuirii (15 
61, 10). Şi astfel, dincolo de o simplă înveşmântare exteri- 
oară (care rămâne o simplă imagine imperfectă în redarea 
profunzimii tainei acestei uniri), sângele Fecioarei devine 
sângele lui Dumnezeu egal în cinstire cu Dumnezeu fiindcă 
şade pe acelaşi tron cu Dumnezeu (7). Fecioara Maria este 
expresia umană exemplară a dreptăţii originare pentru că 
este prima realizare deplină a sfinţeniei. Faţă de ea toţi 
sfinții antertori e! au avut o sfinţenie prefigurativă, umbra- 
tică. Ea singură, deşi om, a fost prin voinţa și viața ei curată 
stavilă împotriva păcatului şi răutăţii, trăind (în Sfânta 
Sfintelor) ca şi cum era singură cu Dumnezeu Singur. 
Nemaiuitându-se la nimic creat, a depăşit soarele şi stelele 
şi nu s-a oprit până nu s-a înrudit curată şi sfântă cu Cel 
Curat şi Sfânt (8). A ajuns astfel mai presus de heruvimi și 
de serafimi. Dacă aceştia stau în cerc în jurul tronului lui 
Dumnezeu şi văd doar slava Lui, Maica Domnului a primit 
în ea însăşi ipostasa Cuvântului lui Dumnezeu învăluindu-L 
astfel în ea pe Cel de necuprins. Dacă îngerii au dat Legea 
veche, Fecioara a arătat chiar şi îngerilor pe Dătătorul Legii, 
Înţelepciunea şi Dreptatea mântuitoare a lui Dumnezeu. 
Mai mult, Cabasila susține că Fecioara Maria s-a aflat încă 

din această viaţă într-o stare specifică creației abia în etapa 
ei eshatologică, având încă de aici nu numai neclintirea în 
virtute şi iubire (9), dar chiar şi un trup deplin duhovani- 
cesc, saturat de prezenţa lui Dumnezeu, supus întru totul 
voinţei ei şi neaservit limitelor puse acestuia de natura 
căzută. Încă din viaţa aceasta Maica Domnului ducea în 
ascuns viaţa eshatologică a Împărăției viitoare, fiindcă 
legile naturii au cedat şi în această privinţă în faţa celei 
care spunea de altfel că „lucruri mari i-a făcut Domnul” 
(Le 1, 49) (10). Viaţa ei nu s-a mărginit însă doar la aceste 
stări duhovniceşti excepționale legate de bucuria primirii 
și unirii eshatologice definitive cu Dumnezeu. Acestora li 
s-a adăugat şi experienţa suferințelor și durerii interioare 
neasemănate pe care a făcut-o împărtăşind sufletește ura, 
pizma, ocările, chinurile şi moartea nedreaptă pe cruce a 
Fiului ei, Binefăcătorul comun al tuturor oamenilor. Mâh- 
nirea ei a fost una imensă, fiindcă nu era produsă doar de 
afecțiunea maternă naturală, ci, mai ales, de faptul că ve- 
dea şi simţea uriaşa nedreptate care se comitea atunci (11). 
Trebuia însă ca Mama să fie părtaşă la toate cele ale Fiului 
ei, atât la harurile, cât şi la durerile Lui. De aceea, atunci 
când Acesta a fost răstignit, sufletul ei străbătut de sabie 
s-a conformat prin asemănare morţii Mântuitorului, mu- 
rind înainte de moartea trupească. De aceea, s-a împărtăşit 
înaintea tuturor şi de Învierea Lui, văzându-L prima, vor- 
bind cu EI şi însoţindu-L şi atunci când Acesta S-a înălțat 
la cer. După care a ţinut locul Lui pentru apostolii şi prie- 
tenii Acestuia, suplinind cele ce lipseau din necazurile lui 
Hristos pentru Trupul său eclezial (cf. Co/ 1, 24). Şi pentru 
că se cuvenea să treacă prin mai toate cele prin care a tre- 
cut Fiul ei, a trebuit să facă în cele din urmă și experiența 
morţii trupeşti. Atunci preasfântul ei suflet s-a desfăcut de 
preacuratul său trup unindu-se cu sufletul Fiului ei ca o 
lumină secundă care se resoarbe în Lumina Primă. lar după 
ce pentru puţin timp a fost primit de pământul mormântu- 
lui, trupul ei duhovnicesc, pământul nou şi vistieria Vieţii 

noastre, a fost primit şi el de cer. Şi astfel a avut loc în cer 
minunata reunire a Împăratului cu tronul Său, a Pomului 
Vieţii cu grădina raiului, a Luminii cu discul solar, a Ro- 
dului cu pomul şi a Fiului cu Mama Lui (12). Tot aici, în 
sala de spectacole a teatrului cerului şi pământului nou, are 
loc acum şi adevărata laudă a Fecioarei-Mamă, elogiere al 
cărei public sunt sfinţii îngeri, iar Orator este Însuşi Dom- 
nul. Ceea ce ştim noi, cei de pe pământ, este doar că Maica 
Domnului concentrează în ea tot binele pe care-l cunoaş- 
tem atât în viața aceasta, cât şi în cea viitoare. Dreptatea 
ne obligă să atribuim și Mamei toate numele prin care 
desemnăm rolurile Fiului său în economia Sa față de noi; 
alături de EI, şi ea este mântuire, lumină, cale, ușă, viață. 
Dacă Hristos este Cauza (aifios) primă a acestor binefaceri, 
Fecioara-Mamă este şi ea cauză asociată cu El (synaitios) 
a sfinţeniei şi a tuturor celor ale Sale, de care ne-am des- 
fătat numai prin ca și prin cele ale ei. Prin extensiune, se 
poate deci spune că sângele ei curăţă păcatul lumii, trupul 
ei este izvor de sfințire, iar măruntaiele ei sunt Împărăţia 
lui Dumnezeu (13). 

Deşi sunt cunoscute încă din 1925, nu se poate spune că 
extraordinarele discursuri mariologice au avut parte de o 
lectură atentă şi de o receptare autentică. În teologia roma- 
no-catolică ele au fost utilizate (de Jugie sau Gordillo) în 
primul rând apologetic, ca surse de texte în sprijinul dog- 
melor mariologice din 1854 şi 1950. lar această valorificare 
a fost de natură să le facă deja suspecte pentru teologii 
ortodocşi scolastici; în ciuda eforturilor preotului Dumitru 
Stăniloae şi ale lui Panayotis Nellas, aceştia s-au menţinut 
într-o atitudine de rezervă sau chiar de indiferență ostilă 
față de „catolicizantul” Cabasila, criticat sau ignorat fără a 
fi măcar citit. În ultimii ani sunt însă semne îmbucurătoare 
că, în spațiul teologic occidental cel puțin, lucrurile încep 
să se schimbe în bine. Aceluiaşi Yannis Spiteris 1 se dato- 
rează, ca şi în cazul mariologiei Sfântului Grigorie Palama, 
prima lectură atentă, lipsită de prejudecăţi confesionale, a 

„doctrinei mariane a lui Cabasila”?%. Propunerea de recep- 
tare e ghidată de o sugestie care merită reţinută: „Ne putem 
face o idee despre mariologia cabasiliană numai dacă o pu- 
nem lângă hristocentrismul său. În fapt, «Omiliile mariane» 
ar putea constitui un capitol al «Vieţii în Hristos», dat fiind 
că e vorba de două opere complementare. Cabasila are o 
viziune grandioasă despre Maica Domnului dependentă de 
Hristos, dar inseparabilă de El şi necesară pentru El; astfel, 
dacă am vorbit de un «hristocentrismy al gândirii cabasi- 
liene, acesta trebuie completat cu schiţa «marianocentris- 
mului» său”20%, 


Teofan al Niceei, mariologul sintezelor 


Prin Grigorie Palama în anii 1330-1357 şi prin Nicolae 
Cabasila cândva între anii 1360-1380, refiecţia mariolo- 
gică bizantină se cristalizase în jurul a două axe structu- 
rante, rezultatul fiind o variantă de mariologie de inspirație 
isihastă şi alta de expresie umanistă, ambele configurații 
punând în valoare într-un secol marcat de umanism impli- 
cațiile dogmatice şi duhovniceşti ale antropologiei teologice 
răsăritene. Această surprinzătoare şi splendidă dezvoltare 
mariologică bizantină nu avea să se încheie aici, ea culmi- 
nând în jurul anului 1380 cu o a treia variantă, cosmică şi 
holistică, mariologia totală propusă de mitropolitul Teofan 
al Niceei, despre al cărui fastuos Discurs mariologic se 
poate afirma, fără nici o exagerare, că este culmea teologiei 
bizantine târzii. 


205 Y, SPITERIS, Cabasilas: teologo e mistico bizantino. Nicola Cabasilas 
Chamaetos e la sua sintesi teologica, Ed. Lipa, Roma, 1996, p. 45-58. 
Substanţa acestei micromonografii este reluată în articolul consacrat lui 
„Nicola Cabasila Chamaetos” în 7heo/ogie byzantine II, 2002, p. 315-322, 
352-389, aici p. 357-361. Fecioara e prezentată aici succesiv ca a) „scop” 
al universului, b) „tip al umanităţii”, c) ca „Panaghia”, d) „colaboratoare” 
a lui Dumnezeu, e) „dreptate” realizată a lui Dumnezeu şi f) „pârgă” a lui 
Hristos răstignit şi înviat. 

204 Jbid., p. 45-46 (p. 357). 

Regăsirea unei opere uitate 


Teofan al Niceei este un personaj ecleziastic şi un teo- 
log bizantin din a doua jumătate a secolului XIV încă puţin 
cunoscut. Această situație se datorează atât relativ puţi- 
nelor apariții ale numelui său în izvoarele epocii, cât, mai 
ales, faptului că operele sale teologice au rămas până nu 
de mult în manuscrise, fiind cunoscute şi accesibile doar 
câtorva specialişti, o stare de lucruri care a început să se 
schimbe substanțial abia din 1990 încoace. Până la începu- 
tul secolului XX tot ce se putea citi din opera lui Teofan 
al Niceei erau doar trei admirabile epistole pastorale şi o 
rugăciune de mulțumire „la izbăvirea din ciumă şi moarte”. 
Acestea fuseseră editate cu traducere latină de eruditul 
spaniol Gonsalvo Ponce de Leon într-un volumaş tipărit la 
Roma în 1590*%, al cărui conţinut a fost reprodus în 1867 
la Paris de abatele Jacques-Paul Migne în seria sa Patro- 
logia graeca” înaintea ediţiei scrierilor Sfântului Nicolae 
Cabasila. Deşi una din epistole face referire precisă la 
erezia lui Varlaam şi Akindynos (col. 296D), în prefața sa 
umanistul spaniol îl identifica eronat pe Teofan al Niceei 
cu predecesorul său omonim în scaunul niceean, mitropo- 
ltul Teofan Mărturisitorul (f 845) sau „Scrisul” (Graptos), 
cunoscut luptător împotriva iconoclasmului din secolul IX. 
Această confuzie a fost clarificată în 1740 de dominicanul 
Michel Lequien”", care a arătat că autorul epistolelor „a 
înflorit” de tapt în jurul anului 1347. Cel care a scos însă 
din uitare pe Teofan al Niceei şi opera sa teologică a fost 
însă acelaşi neobosit erudit asumpţionist Martin Jugie 
(1878-1954). Unul din cei mai temeinici cunoscători ai 
izvoarelor, în majoritate inedite pe timpul său, ale teologiei 
bizantine, îndeosebi ai teologiei palamite şi ai mariologiei 
bizantine, acesta a scris studii extrem de documentate de- 


2% Theophanis Archiepiscopi Nicaeni Quae exstant opera, Roma, 1590. 
2% PG 150, 281-356. 
207 M. LEQUIEN, Oriens christianus I, Paris, 1740, p. 652. 

spre teologia ortodoxă de-a lungul întregii ei istorii, domi- 
nate însă de critici excesive, prejudecăţi supărătoare şi ane- 
xionisme confesionale. Într-un articol polemic din 1930 
despre „controversa palamită”2%, Jugie atrăgea atenţia asu- 
pra unei viziuni mai suple asupra distincţiei între ființa 
divină şi energiile necreate („palamisme mitig&”) repre- 
zentate de teologii palamiţi din a doua generaţie, ca îm- 
păratul loan Vl/monahul Ioasaf Cantacuzino ( 1383) şi 
mitropolitul Teofan al Niceei (3 1381). În 1935 însă, Jugie 
edita cu traducere latină remarcabilul Discurs-tratat despre 
Maica Domnului al mitropolitului Teofan al Niceei”%, 
tratat care prin profunzimea aprofundărilor lui teologice a 
suscitat o serie de analize şi comentarii?!0. În fine, în 1946 
Jugie oferea?!! un tablou exact al datelor cunoscute despre 
Teofan al Niceei şi o listă completă a operelor sale rămase 
în majoritatea lor inedite. Pe lângă cele trei epistole şi ru- 
găciunea de mulțumire, precum şi discursul-tratat despre 
Maica Domnului, asumpţionistul francez arăta că manu- 
scrisele bizantine ne mai transmit sub numele mitropoli- 
tului Teofan al Niceei: o epistolă despre teologia palamită 
scrisă către legatul papal Paul în numele împăratului loan VI 


208. JUGIE, art. „Palamite (controverse)”, Dictionnaire de Theologie 
Catholique XI, 1930, col. 1797-1798, reluat în Theologia dogmatica Chris- 
tianorum Qrientalium ab Ecclesia Catholica dissidentium, vol. l-Il, Paris, 
1930, 1933. 

299 THEBOPHANES NICAENUS, Sermo in Sanctissimam Deiparam (Latera- 
num N.S. An I1, nr. 3-4), Roma, 1935. 

210 Cf. P. AUBRON, „Le discours de Thsophane de Nice sur la 
Ţ.S. Mere de Dieu”, Revue des sciences religieuses 27 (1937), p. 257-275; 
S. SALAVILLE, „Mariologie byzantine et mariologie latine medisvale”, 
Revue des Etudes byzantines || (1953), p. 266-271; M. CANDAL, „El 
Sermo in Deiparam de Teofanes Niceno”, Marianum 27 (1965), p. 72-103; 
B. SCHULTZE, De mariologia et oecumenismo, Roma, 1962, p. 345-422; 
D. STĂNILOAE, „Învățătura despre Maica Domnului la ortodocşi şi cato- 
lic”, Ortodoxia 4 (1950), nr. 4, p. 559-609, aici p. 587-588 şi, mai ales, 
„Maica Domnului ca mijlocitoare”, ibid. 6 (1952), nr. 1, p. 79-129. 

211 M. JUGIE, art. „Theophane de Nicee”, Dicrionnaire de Ti heologie Ca- 
tholiqgue XV, 1946, col. 1797-1798. 

Cantacuzino; un tratat despre lumina taborică, în cinci cărți; 
un tratat împotriva eternității lumii, un tratat împotriva 
latinilor despre purcederea Duhului Sfânt, în patru cărți; şi 
un amplu tratat împotriva iudeilor, în opt cărți. 

Până în 1990 situația editării operelor lui Teofan a ră- 
mas neschimbată. Cele câteva studii publicate au încercat 
o primă dar discutabilă interpretare a teologiei sale euha- 
ristice”'*, au semnalat existența unei serii de manuscrise 
postbizantine cu operele lu Teofan în Biblioteca Acade- 
miei Române?!” și au permis depistarea tuturor apariţiilor 
numelui lui Teofan în actele Patriarhiei Ecumenice între 
anii 1364-—13817!*. În 1990 însă, profesorul de teologie ate- 
nian Charalambos Sotiropolos a publicat ediţia tratatului 
despre Lumina taborică”!5, iar în 2000 profesorul atenian 
de filologie bizantină, loannis D. Polemis, a editat tratatul 
împotriva eternității lumii?'€. Profesorului Polemis i se 
datorează şi prima monografie ştiinţifică, cu dominantă 
filologico-istorică, asupra vieţii şi operelor lui Teofan 
al Niceei. Reprezentând teza de doctorat la Oxford a 
autorului publicată în 19967!7, ea constituie o piatră de 
hotar şi o referință obligatorie pentru toți cei interesaţi 
în studierea figurii şi gândirii acestui autor bizantin târ- 


Rai MEYENDORFE, „Le dogme eucharistique dans les controverses th6- 


ologiques du XIV“ si&cle”, Gregorios ho Palamas 42 (1959), p. 94-97. 

cu TEOTEOI, „La querelle hssychaste reflstee dans les manuscrits 
grecs de la bibliotheque de l'Academie de Roumanie”, în: Actes du XIV 
Congres Internationale des Etudes Byzantines Il, Bucarest, 1975, p. 275-280. 

214 ]. DARROUZES, Les regestes des Actes du Patriarcat de Constanti- 
nople. Fasc. V De 1310 ă 1376, Paris, 1977, nr. 2463, 2518, 2535, 1533, 
1576, 2594, 2600, 2665; şi Fasc. VI De 1377 ă 1410, Paris, 1979, nr. 2696, 
2702, 2704-2707, 2716. 

215 Theophanous II] episkopou Nikaias Peri Thaboriou Photos logoi 
pente, Atena, 1990. 

21% Theophanous Nikaias Apodeixis hoti adynato ex aidion gegenesthai 
ta onta (Corpus Philosophorum Medii Aevi. Philosophi Byzantini 10), 
Atena, 2000. 

217 1.D. POLEMIS, Theophanes of Nicaea: His Life and Works (Wiener 
byzantinische Studien 20), Viena, 1996, 234 p. 

ziu?!5. Pe baza unei inventarieri critice exhaustive a biblio- 
grafiei, a datelor vieții şi a întregii tradiţii manuscrise, 
Polemis consacră partea principală a investigaţiilor sale 
unei extrem de atente prezentări filologice a tuturor scrieri- 
lor teofaniene, nu însă în vederea unei evaluări teologice 
(unde contribuţia sa nu i se pare decisivă), ci a identificării 
surselor şi precizării adversarilor şi motivațiilor care l-au 
condus pes Teofan la redactarea operelor sale în majoritate 
polemice. Concluzia minuțioaselor analize ale filologului 
atenian?!” este aceea că, deşi n-ar fi fost un teolog de prim 
rang, Teofan a fost unul din intelectualii de frunte ai 
Bizanțului după dispariția în 1357 şi 1361 a lui Grigorie 
Palama şi Nichifor Gregoras. Mai exact Teofan a fost, ală- 
turi de împăratul-monah loan VI Ioasaf Cantacuzino, prin- 
cipalul purtător de cuvânt al teologiei palamite din timpul 
celui de-al doilea patriarhat al lui Filotei II Kokkinos 
(1364-1376), al cărui ucenic direct a fost şi a cărui operă 
de consolidare a teologiei palamiie împotriva fraţilor 
Kydones (Sinodul din 1368) a secondat-o şi continuat-o. 
Adversarii nenumiți ai scrierilor sale polemice sunt inte- 
lectualii antipalamiţi din a doua generaţie: tomiştii bizan- 
tini care au tost frații Kydones Prohor (ţ 1370) şi Dimitrie 
(+ 1397) sau loan Kyparissiotis (+ cca 1370), ultimii doi 
convertiți la romano-catolicism. Citite atent, tratatele sale 
polemice atestă clar cunoaşterea teologiei scolastice a lui 
Toma d'Aquino (ţ 1274) — ale cărei „summe” fuseseră 
traduse în greacă de Dimitrie Kydones în 1354 („contra 
Gentiles”) şi 1358 („Theologica”) —, precum și a polemicii 
antilatine a lui Varlaam şi Nil Cabasila, ale căror argumente 
şi poziţii sunt receptate în mod personal şi nuanţat, şi valo- 
rificate original într-o pnevmatologie originală. Teologia 
energiilor necreate, pnevmatologia şi triadologia teofaniană 


218 Monografia recentă a lui GEORGIOS TH. ZACHAROPOULOS, heopha- 
nes Nikaias. Ho bios kai to syngraphiko ergo (Byzantina keimena kai 
meletai 35), Thessaloniki, 2003, nu mi-a fost accesibilă. 

219 Theophanes of Nicaea, p. 205-207. 

apar astfel elaborate în contextul unei interesante dezbateri 
implicite, în acelaşi timp critice şi pozitive, cu teologia 
scolastică asumând în general o poziţie de mijloc între 
aceasta din urmă şi cea palamită strictă. Teofan ar fi astfel 
„primul teolog grec care a profitat de pe urma scolasticii 
occidentale fără a abandona învăţăturile tradiţionale ale 
Bisericu sale. Exemplul său va fi urmat de un lung şir de 


teologi bizantini şi mai ales postbizantini”20. 


Reconstituirea unei biografii 


Despre viaţa lui Teofan se cunosc foarte puţine lucruri. 
Nu ştim astfel data sau locul naşterii, nici modul exact în 
care şi-a făcut educaţia clasică şi solida formaţie teologică 
ŞI patristică pe care o atestă scrierile sale. Din acestea 
însă rezultă că l-a avut drept mentor pe patriarhul Filotei 
Kokkinos (1354-1355, 1364-1379), ucenicul şi biograful 
Sfântului Grigorie Palama, a cărui canonizare o va impune 
prin Sinodul constantinopolitan din aprilie 1368. Mai mult 
ca sigur, Teofan a fost hirotonit mitropolit al Niceei de 
Filotei nu mult după 8 octombrie 1364*!, când acesta din 
urmă a redevenit pentru a doua oară patriarh al Constanti- 
nopolului. Neputându-şi lua în primire eparhia, ocupată de 
turci încă din 1331, a rămas în Constantinopol, scriind însă 
după alegerea sa ca mitropolit creştinilor de aici câteva 
scrisori de încurajare la rezistență spirituală în faţa tentaţii- 
lor apostaziei. Numele lui Teofan apare pe o serie întreagă 
de acte ale patriarhiei ecumenice din intervalul 1364-1380. 
Demn de reţinut este faptul că în mai 1366 Teofan a fost 
trimis la Athos să ancheteze tensiunile ivite la Marea Lavră 
între monahii de aici și Prohor Kydones, care contesta 
sfinţenia persoanei lui Grigorie Palama şi ortodoxia teo- 
logiei energiilor necreate. N-a participat însă la Sinodul 


229 Ibid., p. 207. 

221 Dacă hirotonia s-a făcut cu respectarea generală în epocă a canoane- 
lor, care cer pentru episcop împlinirea vârstei de 50 de ani, obținem cu 
aproximaţie data naşterii: 1314. 

constantinopolitan din aprilie 1368 care l-a condamnat pe 
Prohor şi canonizat pe Palama, întrucât la acea dată se afla 
în misiune la Serres, capitala unui stat sârb, a cărui Biserică 
se afla din 1345 în schismă faţă de Biserica din Constan- 
tinopol. Graţie eforturilor lui Teofan s-a reuşit depăşirea 
schismei: printr-un act din martie 1368 redactat de Teofan 
însuşi, despotul loan Uglieşa declarând că supune Biserica 
sârbă autorității patriarhului ecumenic. Din actele semnate 
se mai poate deduce o relație de prietenie cu mitropolitul 
Ciprian al Kievului (hirotonit în 1375 într-un context de 
rivalitate cu mitropolitul Alexie), şi el ucenic al patriarhului 
Filotei. În urma loviturii de stat a lui Andronic IV Paleolo- 
gul — care între 1376-1379 a preluat puterea în Constan- 
tinopol arestându-l pe tatăl său, loan V Paleologul, împă- 
ratul legitim (1341-1391) — bătrânul Filotei a fost obligat 
să se retragă din scaun (murind către anul 1379). Teofan a 
rămas astfel câțiva ani cel mai distins membru al sfântului 
sinod sub patriarhii Macarie (1376-1379) şi Nil Kerameus 
(1379-1388). Ultimul act care poartă semnătura lui Teofan 
datează din iunie 1380, mitropolitul Niceei decedând cândva 
la începutul lui 138], întrucât un act din martie 1381 con- 
firmă transferul pe scaunul de mitropolit al Niceei al mi- 
tropolitului Alexie al Varnei. 

Existenţa, formarea intelectuală, spirituală și activitatea 
bisericească și teologică a lui Teofan al Niceei coincid cro- 
nologic cu epoca de înflorire a isihasmului bizantin târziu 
pe fundalul apocaliptic al unor evoluţii istorice şi sociale 
dezastruoase pentru societatea bizantină. 


Islamizarea Asiei Mici şi reacțiile Patriarhiei 


Intre acestea se numără şi finalizarea ocupaţiei islamice 
a Asiei Mici, o etapă decisivă în declinul elenismului? şi 


222 Pentru detalii, a se vedea monografia lu: S. VRYONIS JR., The De- 
cline of medieval Hellenism in Asia Minor and the Process of Islamization 
from the 11th through the 15th Century, Berkley CA, 1971, 532 p. 

Islamizarea acestei zone care reprezentase până în secolul XI 
centrul vital al Imperiului Bizantin. După dezastrul arma- 
telor bizantine de la Mantzikert din august 1071, turcii sel- 
giucizi reuşiseră în doar zece ani să ocupe întreaga Asie 
Mică stabilindu-şi între 1080-1097 centrul sultanatului la 
Niceea, în imediata proximitate a Constantinopolului. 
Niceea va fi recucerită de cavalerii cruciadei I care au re- 
trocedat-o bizantinilor. Împărații Alexie şi loan Comnenul 
reușesc apoi printr-un contraatac recuperarea vestului Asiei 
Mier. Niceea a reprezentat nucleul de rezistenţă bizantin în 
urma dezintegrării imperiului soldate cu ocupaţia latină a 
Constantinopolului între anii 1204-1261. În acest interval 
Asia Mică a cunoscut o perioadă de pace şi prosperitate 
economică şi culturală bazată pe stabilitatea şi coexistenţa 
pașnică între imperiul grec de la Niceea al împăraţilor 
Laskarizi şi sultanatul selgiucid de la Konieh (fostul oraş 
[conium). Acest echilibru s-a deteriorat rapid la sfârşitul 
secolului XIII. După recuperarea Constantinopolului, îm- 
păraţii Paleologi se vor orienta spre Puropa abandonând 
militar Asia Mică. Sultanatul selgiucid de la Konieh dezin- 
tegrându-se sub loviturile mongolilor, s-a deschis astfel 
calea invaziilor distrugătoare ale triburilor turcomane no- 
made în competiție pentru cucerirea teritoriilor selgiucide 
şi bizantine: în 1278 cade Caria, în 1282 Tralles şi Nyssa, 
în 1302 e cucerit Pergamul, în 1304 Efesul şi Pyrghi, 
Bithymia a mai rezistat câteva decenii, dar va cădea şi ea: 
în 1326 Brusa, în 1331 Niceea iar în 1336 Nikomidia; ulti- 
ma cetate bizantină din Asia Mică, Filadelfia, va fi cucerită 
de Baiazid în 1390. Situația dramatică a avut un impact 
direct şi în plan bisericesc. Dacă în secolul X Asia Mică 
bizantină număra 50 de mitropolii şi 400 de episcopii, la 
sfârşitul secolului XV mai supravieţuiau doar 17 mitropolii. 
Actele patriarhiei reflectă drama refugiului clericilor din 
zonele ocupate, sărăcia lor, absenţa ierarhiei, depopularea 
teritoriilor de creştinii refugiați şi apostazia islamizării 
maselor rămase fără conducători spirituali. 

Trei documente bisericeşti ilustrează reacția ierarhiei 
între anii 1338-1365 la drama creştinilor din Asia Mică 
expuşi, în baza principiului cujus regio ejus religio, pre- 
siunilor islamizării. Primul e reprezentat de două acte „fără 
an” care poartă suprascrierea „pitac patriarhal către cei ce 
se găsesc în Niceea” şi se află în registrul oficial al Actelor 
patriarhiei pe anii 1315—1402%%, din timpul păstoririi pa- 
triarhului loan XIV Kalekas (1334-1347). Întâiul „pitac” 
către niceeni (nr. 82) apare într-un grup de acte „fără an” 
(nr. 80-86) intercalate între un document (nr. 79) datat 
noiembrie 6847 (= 1338) şi altul (nr. 87) datat iunie 6847 
(= 1339). Emis cu probabilitate în anul 1338%%, el ne re- 
velează deruta spirituală a niceenilor la doar şapte ani de 
la cucerirea Niceci de către otomani şi merită redat în 
întregime: 


„Deschizând celor ce se întorc de la păcat uşile ei mân- 
tuitoare şi dând fiecăruia leacurile potrivite, Biserica lui 
Dumnezeu, spitalul obştesc al sufletelor, rânduieşte în 
economia ei cele de mântuire pentru toţi. Se cade așadar 
ca ea să nu oprească pe nimeni nici să-l facă pe cel cea 
căzut în disperare să dispreţuiască mântuirea lui, căci nu 
există, nu sunt în general păcate care să biruie iubirea 
de oameni a lui Dumnezeu, iar dumnezeiasca Scriptură 
oferă multe exemple ale celor care s-au depărtat de la 
răutatea lor inițială şi au arătat o autentică pocăință şi în- 
toarcere la Dumnezeu, între care e cel al fiului risipitor, 
al desfrânatei, al tâlharului, al ninivitenilor şi a lui Ma- 
nase, care timp de patruzeci de ani a făcut poporul să 
slujească la idoli depărtându-l de Ziditorul. Căci Dum- 
nezeu, Care are un ocean infinit al iubirii de oameni, nu 
respinge pe nimeni, nici nu întoarce spatele cuiva, numai 


223 păstrat sub forma a două codice de 308 + 222 de foi la Viena și 
cunoscute drept Cod. Vindob. hist. gr. 47-48. 

224 F. MIRLOSICH / ], MULLER, Acta Patriarchatus Constantinopolitani 
1315-1402, |, Viena, 1860, p. 183-184, nr. LXXXII. 

să ne pocăim autentic, să cădem, să plângem şi să rugăm 
bunătatea Lui. 

Deci, întrucât cu îngăduința [înțelegerea] lu Dumne- 
zeu, din pricina mulțimii păcatelor noastre năvala isma- 
eliților s-a întărit covârşitor împotriva noastră, şi aceştia 
punând mâna şi înrobind pe mulți dintre ai noştri i-au 
forțat şi târât cu violență, vai!, silindu-i să ia cele ale 
răutăţiu şi lipsei lor de Dumnezeu [ateismului lor], dar în 
cei ce au căzut în adâncul unei atât de mari răutăți s-a 
ivit simţământul că au ajuns ai celui rău, trezindu-i şi 
făcându-i să caute iarăşi cele ale creştinilor, dar a intrat 
în ei şi un alt gând, iar ei şovăie şi caută să afle ca pe un 
lucru sigur dacă nu vor greşi cu totul, ci vor dobândi 
mântuirea lor, de aceea Biserica lui Dumnezeu se apro- 
pie de toți şi le dă o certitudine sigură că pe cei ce au 
primit adevărata credinţă în Dumnezeu şi s-au depărtat 
de răutatea musulmanilor în care s-au rostogolit îi va 
număra iarăşi împreună cu partea creştinilor, îi va tămă- 
dui şi îngriji, şi că nu vor găsi nici o piedică în ce pri- 
veşte mântuirea sufletelor din pricina greșelii care li s-a 
întâmplat; ci câţi îşi vor arăta pe faţă şi cu îndrăzneală 
căinţa lor, aşa încât să aleagă şi să pătimească pentru 
credință în Dumnezeu, aceştia vor purta cunună muce- 
nicească — dovadă limpede a acestui fapt fiind marele 
mucenic al lui Hristos Iacob Persul [27 noiembrie] —, iar 
câţi de frica pedepselor împotriva lor vor voi să trăiască 
îmbrăţişând şi făcând cele ale creștinilor în ascuns, şi ei 
vor dobândi mântuirea, numai să se sârguiască să pă- 
zească după putinţă poruncile lui Dumnezeu. Şi pentru 
asigurarea lor cu privire la aceasta s-a făcut prezenta 
scrisoare a Bisericii lui Dumnezeu.” 


Următorul „pitac” adresat niceenilor (nr. 929% e tot „fără 
an”, fiind intercalat între două acte (nr. 91 şi 93) datate 
mai 6848 (= 1340), şi are următorul conţinut: 


25 Ibid., 1, p. 197-198, nr. XCII. 

x. 


„Celor ce se găsesc în Niceea clerici, preoţi, monahi şi 
tot restul poporului creştin, iubiţi copii în Domnul ai 
smereniei noastre, vouă tuturor vă dorim pacea şi mila 
care vin de la Dumnezeu şi eliberarea de mâhniri, pre- 
cum și orice alt lucru bun şi mântuitor de la Dumnezeu 
Atotţiitorul. Nu putem spune cât de mult suferim pentru 
voi şi pentru toți ceilalți creştini aflați între barbari. Fiţi 
siguri că nu încetăm ziua şi noaptea implorându-L şi 
rugându-l pe Dumnezeu ca să prefacă în cer senin fur- 
tuna venită asupra noastră din pricina mulțimii păcatelor 
noastre şi să întoarcă cele rele asupra vrăjmaşilor, lucru 
care am îndrăznire că nu se va lăsa aşteptat mult, pentru 
ca Domnul îndurărilor să dea un sfârșit bun implorărilor 
noastre pentru voi. Numai sârguiţi-vă şi voi să slujiţi lui 
Dumnezeu prin faptele voastre bune şi prin purtarea 
voastră iubitoare de Dumnezeu, căci chiar dacă duşmanii 
vă stăpânesc, voi înşivă sunteţi stăpâni peste sufletele şi 
socotinţa voastră, precum şi peste alegerea voastră de a 
păzi sau a nu păzi binele. Dar așa cum am aflat de la ju- 
decător, voi păziți şi păstraţi cele ale stării voastre creş- 
tineşti, în care ne rugăm să rămâneți neclintiţi şi fermi, 
ca să dobândiţi şi cele bune făgăduite pe care Dumnezeu 
le-a pregătit celor ce-l. iubesc din suflei şi păzesc po- 
runcile Lui mântuitoare, al Cărui har să vă păzească.” 


Primul „pitac” le reaminteşte aşadar niceenilor, care au 
apostaziat în urma violenţelor captivității dar regretă acest 
gest, că Biserica în calitate de „spital obştesc al sufletelor” 
le ține deschisă uşa pocăințel şi e gata să-i reprimească cu 
iubire şi să-i tămăduiască îndemnându-i pe cei curajoşi 
să-şi arate căinţa „pe faţă” prin martiriu, iar ceilalţi să ră- 
mână creştini „în ascuns” încredințându-i şi pe aceştia din 
urmă că se vor mântui dacă vor păzi poruncile lui Dumne- 
zeu. Doi ani mai târziu, al doilea „pitac” îi asigură pe toți 
cei din Niceea (clerici, monahi şi popor) aflaţi „sub bar- 
bar” de compasiunea şi rugăciunile celor din Constanti- 


PATA 


nopol, precum și de încredințarea acestora că schimbarea 
în bine a suferințelor lor „nu se va lăsa aşteptată”. Până 
atunci niceenii sunt îndemnați să rămână în starea creştină, 
întrucât duşmanii le stăpânesc doar trupurile, numai ei înşişi 
fiind stăpâni peste voinţa şi sufletele lor şi pe destinul lor 
veşnic. 


Captivitatea unui mitropolit 


Zece ani de la acest ultim „pitac”, la începutul lui martie 
1354, Sfântul Grigore Palama, acum mitropolit al Tesalo- 
nicului, era făcut prizonier de trupele otomane ale lui Sulei- 
man, fiul cel mare al lui Orhan, care profitând de puterni- 
cul cutremur de pământ din noaptea de 2—3 martie ocupase 
oraşul-port Kallipolis (Gallipoli în pronunția otomană) de 
pe malul european al strâmtorii Dardanelelor, cheia prin 
care bizantinii controlau accesul din Marea Egee în Marea 
Marmara. Otomanii câştigau astfel capul de pod esenţial 
care le-a permis instalarea permanentă în Europa. Captura- 
rea navei care-l transporta de la Tenedos la Constantinopol 
a fost pentru Sfântul Grigorie Palama începutul unei capti- 
vități care avea să dureze un an întreg (el va fi eliberat abia 
în primăvara lui 1355, după ce preţul de răscumpărare cerut 
de turci va fi plătit de către sârbi). În iulie 1354, Sfântul 
Grigorie scrie către Biserica sa din Tesalonic o epistolă în 
care relatează câteva din episoadele şi evenimentele acestei 
captivități””*. De la Gallipoli, Palama şi însoțitorii săi au 
fost trecuți pe țărmul asiatic al Dardanelelor la Lampsakos, 


22 Dosarul captivităţii otomane a Sfântului Grigorie Palama a fost 
editat critic de Anne Philipidis-Braat în Travaux et memoires 7 (1979), 
p. 102—222 şi încă o dată de V. Phanourgakis în cadrul ediţiei critice a 
scrierilor Sfântului Grigorie Palama îngrijită de prof. Panayotis Christou: 
Gregoriou tou Palama Syngrammata IV, Thessaloniki, 1992, p. 111-165 
text şi p. 52-68 introducere. O primă versiune românească am dat în stu- 
diul „Violenţă şi dialog inter-religios în captivitatea otomană a Sfântului 
Grigorie Palama”, în: Violenţa „în numele lui Dumnezeu” — un răspuns 
creştin. Simpozion internațional organizat de Facultatea de Teologie Orto- 
doxă din Alba Iulia, Ed. Reîntregirea, Alba Iuiia, 2002, p. 156-205. 

unde se afla cartierul general al lui Suleiman, care într-o 
discuţie i-a argumentat superioritatea islamului prin victo- 
riile musulmanilor asupra creştinilor. Sfântul Grigorie a 
profitat de şederea în oraş pentru ca prin discuţii să-l încu- 
rajeze în credință pe creştinii din oraş. După şapte zile a 
fost dus la Pegai, reşedinţa lui Suleiman, unde a fost ținut 
trei luni, slujind şi predicând comunităţii creştine de aici. 
La mijlocul lui iunie 1354 a fost adus la Brusa, capitala 
emiratului otoman condus de Orkhan, unde a avut discuții 
pe teme teologice cu nepotul acestuia, Ismael, şi cu „chionii” 
iudaizanţi (procesul-verbal al acesteia din urmă întocmit 
de medicul Taronites ni s-a păstrat). Graţie intervenţiei 
medicului Taronites, Grigorie a primit permisiunea de a se 
stabili la Niceea, unde aţunge în iulie 1354, primind do- 
miciliu obligatoriu la mănăstirea Sfântul [achint, devenită 
centrul spiritual al comunităţii creştine din orașul ocupat. 
Asistă la funeraliile unui musulman în afara zidurilor ce- 
tății, după care poartă o lungă dispută teologică cu clericul 
(„tasimanul”) care oficiase serviciul religios. Epistola se 
încheie cu un patetic îndemn adresat creştinilor din 'Tesa- 
lonic la seriozitate în ce priveşte angajamentul în credința 
creștină, Din introducere aflăm, pe lângă grija mitropolitului 
de a-şi informa turma de cele întâmplate cu el, şi interpre- 
tarea dată de el acestora. Palama vede în aceasta o dublă 
lucrare a Proniei divine: atât o pedeapsă purificatoare pentru 
păcatele şi greşelile sale personale din trecut, cât şi un 
mijloc ales de Dumnezeu pentru a descoperi ferocilor „bar- 
bar!” musulmani adevărul religiei creştine, evanghelizându-i 
pe ocupanți. La o generație după cucerirea Bithyniei de 
către otomani, cele două comunității păreau să Îi atins un 
mod acceptabil de coexistenţă. Reduşi numeric şi sărăciţi, 
creştinii grupați în jurul unor biserici-mănăstiri rămase 
deschise par a se bucura de toleranţă din partea musulma- 
nilor. Grigorie Palama crede chiar că putea folosi această 
toleranță pentru a realiza, prin discuţii şi convingere argu- 
mentată, convertirea ocupanților otomani la creştinism ca 

posibilă consecinţă providențală a cuceririi Asiei Mici de 
către turci. De aceea adoptă o atitudine de apropiere și dia- 
log. Reprezentanţi ai elitelor bizantine rămași în zonă sunt 
acum în serviciul turcilor și funcţionează ca protectori al 
populației creştine lipsite însă de episcopi. Pentru că epis- 
copil bizantini fie nu erau acceptaţi de otomani, care ve- 
deau în ei agenţi ai Constantinopolului, fie se temeau să-şi 
viziteze turmele din pricina persecuțiilor ținând legătura cu 
credincioşii prin scrisori transmise de preoți sau călugări 
care se mai aventurau în teritoriul ocupat. 


Scrisorile unui alt mitropolit 


Acesta din urmă e cazul celor trei epistole pastorale 
trimise după alţi zece ani, mai precis între anii 1364-1365, 
niceenilor aflați sub ocupație de noul lor mitropolit ales, 
Teofan III (1364-1381). Situaţia creştinilor din Bithynia 
otomană se agravase între timp, aşa că primele două scri- 
sori pastorale adresate niceenilor sunt îndemnuri patetice 
la rezistență spirituală în fața dublei tentaţii puse atât de 
atracțiile unei vieţi mai uşoare şi de succes, cât şi de per- 
spectiva unei vieţi condamnate la sărăcie și suferință. Prima 
epistolă adresată niceenilor de Teofan” încă în calitate de 
„ipopsifiu”, mitropolit ales (nehirotonit încă), al Bisericii 
acestora îi avertizează astfel încă din capul locului că ade- 
vărații creştini disprețuiesc ascetic toate lucrurile prezente, 
atât cele ce produc plăcere, cât şi cele care provoacă întris- 
tare, şi întorc spatele oricărei comuniuni cu necredincioşii, 
fie ei eretici, fie de altă religie, şi cu păcătoşii. Întreagă 
această primă epistolă e un îndemn adresat niceenilor să 
fugă de amăgirile şi ispitele demonice care vin fie prin mi- 
rajul unei vieți neascetice înglodate în plăceri, desfrânări şi 
alte pofte trupeşti la care-i invită necredincioşii musulmani, 
fie prin frica de suferinţe, ocări, necinstiri, persecuții, în- 
chisori sau captivităţi cu care-i amenință aceiaşi necredin- 


221 PG 150, 288-300; trad. rom. infia, p. 593-599. 

cioşi. Niceenii încercaţi sunt îndemnați să reflecteze la 
exemplu răbdării sfinţilor și mai ales la cel al persecuției lui 
lisus de către iudei care L-au dus la moartea de pe cruce. 
Fuga de plăceri şi răbdarea în dureri trebuie să fie deci 
liniile directoare ale comportamentului creştin adevărat. 
La acestea trebuie să se adauge şi fuga de cei care dezbină 
Biserica prin scandaluri şi erezii, niceenii fiind îndemnați 
expres să se ferească de „erezia deşartă a lui Varlaam şi 
Akindynos”; mai răi decât evreii care insultă umanitatea 
lui lisus, akindyniştii insultă slava Lui dumnezeiască a cărei 
comuniune o pierd prin faptul că o socotesc creată. 

Cea de-a doua epistolă pastorală către niceeni a mitro- 
politului Teofan”*% e o amplă meditaţie despre răbdare şi 
îndelungă-răbdare. Aceste virtuți sunt prezentate drept la 
fel de indispensabile pentru creşterea omului lăuntric cum 
sunt hrana şi băutura pentru omul din afară. Exemplul biblic 
clasic de răbdare este lov, şi aproape întreaga epistolă e o 
meditație asupra implicaţiilor etice ale exemplului său care 
a arătat că rigoarea Evangheliei a putut fi îrăită şi înainte de 
Lege şi de Scripturi. Virtuţilor sale inițiale — înfrânarea, 
compasiunea, dăruirea — manifestate atunci când a avut 
parte de la Dumnezeu de toate darurile, el le-a adăugat şi 
răbdarea pilduitoare atunci când a pierdut toate şi când, 
respingând sugestiile soției şi prietenilor, care-l îndemnau 
să hulească, a binecuvântat pe Dumnezeu şi în suferinţe, 
fiind pentru aceasta lăudat de Dumnezeu şi răsplătit cu 
vederea Lui. Prin tăria sa morală şi persistenţa sa în virtute 
atât în bogăţie, cât şi în sărăcie, atât în sănătate, cât şi în 
boală, şi prin faptul de a nu fi preferat lui Dumnezeu nimic, 
lov e modelul de imitat şi de niceeni. Istoria lui arată că 
poruncile lui Dumnezeu nu sunt imposibile şi că, dacă vor 
călca pe urmele lui prin martiriul răbdării, creştinii opri- 
maţi vor avea parte dincolo de suferințele pământeşti de 
Împărăţia lui Dumnezeu. 


“% PG 150, 300-320; trad. rom. infra, p. 600-610. 

În fine, cea de-a treia epistolă pastorală a mitropolitului 
Teofan” e adresată clericilor niceeni şi e o capodoperă 
teologică în miniatură, un remarcabil mic tratat despre 
preoție şi locul acesteia în economia mântuirii şi despre 
cum ar trebui să fie cei învredniciți de darul ei. Alături de 
vimitorul tratat despre Maica Domnului, această epistolă 
de învățătură despre preoție ni-l descoperă pe Teofan al 
Niceei drept unul din cei mai profunzi teologi bizantini din 
toate timpurile. Demnitatea supranaturală a preoţiei e vă- 
zută venind din comuniunea cu Natura divină (cf. 2 Prr 1, 4) 
pe care o mediază conformându-ne chipului Fiului lui 
Dumnezeu (Rm 8, 29) schimbându-ne viețile şi integrându-ne 
ca membre în Trupul Lui tainic al cărui Cap este. Creat 
pentru comuniunea cu Dumnezeu pentru a fi ca îngerii şi a 
alcătui o singură biserică cu er, omul a ajuns prin căderea 
în patimi mai rău decât animalele, slujind demonului, nu 
Creatorului. Restabilirea comuniunii cu Dumnezeu a avut 
loc prin Întruparea paradoxală a Fiului lui Dumnezeu Care 
ne face fii ai lui Dumnezeu, frați ai Lui şi dumnezei prin 
har. În Hristos oamenii îşi recâştigă forma lor divină (7heo- 
eideia) iniţială ajungând de aceeaşi formă (homoeideis) cu 
EI. Această modelare şi reformare divină a omului şi unire 
îndumnezeitoare a lui cu Hristos se comunică oamenilor 
prin Botez — care prin renaştere îi face pe oameni mem- 
bre ale trupului lu: Hristos asemenea Capului său — şi 
Euharistie?*0 — care uneşte/lipeşte membrele omeneşti cu 
Hristos Capul şi întreolaltă. Taina îndumnezeirii prin Botez 
şi Euharistie trebuie însă continuată până la sfârșitul lunii; 
de aceea la Cincizecime apostolii au primit har peste har, 
pe care l-au transmis prin hirotonie urmaşilor lor, preoții. 
Harul preoţiei este o putere dumnezeiască creatoare şi în- 
dumnezeitoare, fiindcă preoția face din pâine şi vin Trupul 


229 PG 150, 320-349; trad. rom. infia, p. 611-628. 

2% pasaj din Epistola III a lui Teofan al Niceei sunt citate de PR. PROF. 
DUMITRU STĂNILOAE în 7Zeologia dogmatică ortodoxă, vol. III, Bucureşti, 
1978, p. 43, nota 25 şi p. 90, nota 90. 

şi Sângele lui Hristos, iar din oameni dumnezei. Taina 
Preoţiei e taina îndumnezeirii, mai mare decât crearea ce- 
rului şi a îngerilor şi decât învierea morților, Preoția fiind 
definită de Teofan drept putere creatoare şi ştiinţă dumne- 
zeiască de a face pe oameni dumnezei prin har prin simbo- 
lurile liturgice ale Botezului şi Euharistiei. Prin urmare, 
preotul trebuie să fie şi el un om dumnezeiesc supranatural, 
imitator riguros al Întâiului Preot lisus Hristos. De aceea, 
partea a doua insistă, invocând o serie de exemple vechi- 
testamentare cu valoare de avertisment, asupra curăției 
morale pe care trebuie să o aibă mâinile şi gura preotului 
ca receptacole sfinte — linguriţă şi potir — ale harului. 
După aceea detaliază necurăţiile şi curățule gurii, preci- 
zându-se că toate cele spuse sunt valabile şi pentru diaconi, 
nu doar pentru preoți, iar în final sunt evocate calitățile 
speciale cerute în plus preoţilor duhovnici. Dincolo de 
aceste precizări utile şi îndemnuri morale nelipsite de ori- 
ginalitate în modul prezentării lor, valoarea excepţională a 
acestei a treia scrisori despre preoţie şi preoți stă în remar- 
cabila viziune teologică de ansamblu în care este articulată 
cateheza sa despre preoție. „Pentru a arăta cât de înaltă e 
demnitatea preotului, Teofan expune pe scurt întregul plan 
divin al mântuirii, astiel încât se poate spune că această 
scrisoare e un mic rezumat al teologiei”?!. 


O mariologie totală şi articulațiile ei 


Extraordinarul Discurs-tratat despre Preasfânta Theotokos 
şi misterul Întrupării, unire între Dumnezeu şi creaţia Sa, 
ca bine suprem şi cauză finală a existenţelor, cum sună 
titlul său în manuscris?"?, atestă la modul monumental forța 


251 M, JUGIE, 1935, p. XIII. 

*32 Discursul ne este păstrat doar în două manuscrise conservate unul 
în Oxford, Oxoniensis Baroccianus 193, f. 252-306, după care l-a editat 
Jugie, şi celălalt la Moscova, Mosg. Synod. 246, f. 1-77 (acesta din urmă 
făcuse parte din biblioteca mănăstirii athonite Iviron, fiind achiziţionat și 
adus în Rusia de arhimandritul Arseni Suhanov la mijlocul secolului XVII), 
la care asumpţionistul n-a putut avea acces în plină eră stalinistă. 

de sinteză remarcabilă a mitropolitului Teofan al Niceei, 
a cărui capodoperă teologică este. Discursul întruneşte în 
unanimitate superlativele exegeților moderni: ei este poate 
cel mai „magnific monument al pietăţii mariale bizantine” 
(E. Candal), „unic nu numai în literatura bizantină, ci şi 
în toată mariologia” prin faptul că e „expunerea cea mai 
viguroasă întreprinsă vreodată asupra mijlocirii universale 
a Mariei” (M. O'Carrol). Titlul său proclamă deschis un 
program: intenția autorului de a o situa pe Maica Domnu- 
lui în dinamica misterului Întrupării lui Dumnezeu văzute 
drept cauză şi sens ultim al întregii existenţe. Dacă — aşa 
cum scria în 1935 editorul său Martin Jugie — „nu este un 
tratat complet de mariologie, şi încă ma: puţin un tratat 
complet despre taina Întrupării, el atinge însă în acelaşi 
timp ambele subiecte într-un mod profund. E o vedere de 
ansamblu asupra întregului plan al lui Dumnezeu în ope- 
rele sale ad extra, un fel de concepție a lumii luminată de 
datele credinței, un We/fanschauung sau 0 viziune supra- 
naturală a lumii” (p. XIX). Sursele declarate sunt textele şi 
aluziile mariologice ale Sfintei Scriptuni citite în cheie tipo- 
logică şi în lumina gândirii câtorva Sfinți Părinţi capital: ai 
tradiției răsăritene citați adeseori: Maxim Mărturisitorul, 
loan Damaschinul şi Dionisie Areopagitul (şi doar câteva 
trimiteri la Grigorie din Nazianz şi Vasile cel Mare). În 
fundal poate fi sesizată şi prezența contemporanilor Nicolae 
Cabasila şi Grigorie Palama, ceea ce-l face pe primul edi- 
tor, asumpţionistul tomist Martin Jugie, să remarce că ex- 
ceptând „unele detalii”, care „pot părea îndrăznețe, ba chiar 
temerare”, „teologul nostru ar fi aproape ireproşabil din 
punct de vedere doctrinar în discursul pe care-l publicăm, 
dacă n-ar lăsa să răzbată de două sau de tre: ori convinge- 
rile sale palamite cu privire la harul necreat”, măcar că e 
vorba de „simple aluzii” (p. XXX). Dintre cele „două şcoli 
hterare” din Bizanţ: „şcoala retorilor, care se încăpăţâ- 
nează să scrie în greaca lui Platon şi Demostene, şi şcoala 
misticilor, care se îngrijeşte puţin de formă şi se leagă mai 

ales de idei, ca Palama şi discipolu săi”, Teofan se situează 
limpede,,de partea misticilor. Nu apare la el nici o grijă 
aparentă de a scrie bine. Posedat în întregime de ideea sa, 
o exprimă cum îi vine, dar rămâne atractiv, pentru că spune 
ceva iar redundanţele sale, frazele sale kilometrice, supra- 
încărcate de incidente şi paranteze, nu sunt goale, ci pline 
de gândire” (p. XXXI-X XXII). Comentându-şi propria tra- 
ducere latină, Jugie face o mărturie şi o observaţie impor- 
tantă: „Am încercat să redăm acest stil straniu şi încâlcit 
cât mai limpede cu putință fără a cădea în parafrază. De 
aceea ne-am siht să păstrăm alura originalului convinşi că 
a încerca să scriem mai bine decât autorul înseamnă a-l 
trăda” (p. XXXII). Evident, ca de regulă în cazul autorilor 
antici sau medievali, nici Teofan „nu aleargă la întâmplare”: 
„discursul pe care a vrut să-l ofere Preacuratei Născătoare 
de Dumnezeu în semn de recunoştinţă este unul îndelung 
meditat şi maturizat” (p. XXVII). 

Într-adevăr, sub lava incandescentă şi exuberantă a stilu- 
lui său, Discursul-tratat (/ogos) al lui Teofan are un plan 
extrem de riguros şi sistematic. Între un prolog şi un epilog 
despre lauda adevărată care 1 se cuvine, Maica Domnului 
este contemplată succesiv în relaţiile ei cu cosmosul, cu 
planul din veci al lui Dumnezeu de îndumnezeire prin 
Întrupare, cu Hristos şi trupul Său tainic, cu Sfânta Treime, 
cu sfinţii și cu noi, oamenii. 

În lauda adusă Maicii Domnului, şi în ea înţelepciunii şi 
bunătății infinite a slăbiciunii (asfheneia) iubirii lui Dum- 
nezeu (cf. 1 Co 1, 25) manifestată în Întruparea Sa, Teofan 
pleacă şovăitor, înfricoşat de sublimul temei, de la oceanul 
infinit al harurilor şi binefacerilor, atât generale şi comune, 
cât şi particulare şi individuale, pe care le face aceasta cu 
generozitate întregi creații. Fundcă în sensul cosmicelor 
doxologii dionisiene, care alcătuiesc urzeala întregului 
discurs-tratat, Fecioara Maria e lăudată nu numai de oa- 
meni, Ci şi de creația neînsuflețită, ca una care este con- 
cretizarea cea mai deiformă a Înţelepciunii lui Dumnezeu, 

statuia Frumuseţii divine, oglinda transparentă în care se 
vede Cel ce este Icoana natură a Dumnezeului nevăzut 
(Col 1, 15) (1). Copilă şi Mamă a lui Dumnezeu, Fecioara 
e şi Împărăteasă, şi Doamnă a întregii creaţii. De aceea, 
aşa cum Fiul ei, Binele arhetipal supranatural şi Împărat al 
universului creat, este lăudat în baza relaţiei analogice 
dintre Creator şi natura creată de El, drept Soare, Foc, 
Lumină, Apă etc.; tot aşa şi Maica Domnului, deși prin 
tainele supranaturale săvârşite în ea transcende întreaga 
creație văzută şi nevăzută, poate fi lăudată plecând de la 
elementele naturii cosmice, întrucât acestea din urmă sunt 
toate prefigurări şi umbre ale tainelor supranaturale (2). 
Ajuns în acest punct, Teofan introduce, plecând de la 
Sfântul Maxim Mărturisitorul, distincția-cheie între creaţia 
naturală a lumii şi creația ei supranaturală: Dumnezeu a 
creat existențele nu numai pentru existenţa simplă (Phaplos 
einai), ci şi pentru existenţa bună/fericită (eu einai). Primită 
la începutul timpului, existența simplă, naturală, este doar 
o umbră şi prefigurare a existenţei bune/fericite (existenţă + 
bine), în har, care vine la împlinirea timpului prin Întrupare 
și este scopul şi cauza finală pentru toate existenţele (fără 
existenţa bună, existența simplă îşi pierde sensul fiind ca şi 
cum n-ar exista, ar fi atunci mai bine pentru ea să nu fi 
existat deloc; cf. M/ 26, 24). Taina Maicii Domnului, taina 
Întrupării, nu este alta decât reaşezarea creaţiei în dinami- 
ca existenţei bune/fericite. Teotan dezvoltă şi adânceşte 
aici perspectiva Sfântului Maxim Mărturisitorul (din Răs- 
punsul 60 către Talasie), potrivit căruia unirea ipostatică 
între creat şi necreat, între finit şi infinit, este scopul final 
al întregii creații, în baza următorului raţionament implicit: 
dacă taina Întrupării Fiului lui Dumnezeu este scopul final 
al creaţiei universului, dar taina Întrupării nu s-a putut rea- 
liza fără Maria Fecioara-Mamă a lui Dumnezeu, de aici 
urmează că toate cele văzute şi nevăzute, întregul cosmos, 
au fost create pentru taina Fecioarei. Maica Domnului este şi 
ea în Fiul ei scopul final penultim al existenţei universului, 

Şi ca atare şi ei i se poate aplica în sens dionisian predicaţia 
analogic-doxologică valabilă în cazul relaţiei între Creator 
şi creatură (în conformitate cu pasajul paulin Romani 1, 20: 
„Cele nevăzute ale lui Dumnezeu se văd de la facerea 
lumii înţelegându-se cu mintea din creaturile Lui”) (3). 
Astfel Maica Domnului trebuie cântată în sens doxologic 
dionisian plecând mai întâi de la structurile fundamentale 
ale cosmosului vizibil, iar apoi de la cele ale universului 
invizibil. Plecând de la lumea văzută, Fecioara este întâi 
de toate adevăratul „Pământ” (4—8). Aşa cum Adam cel 
vechi a fost creat de Dumnezeu luat direct din pământ, tot 
aşa şi Adam cel nou, Hristos, a venit în lume din Duhul 
Sfânt, Care s-a pogorât peste Fecioara Maria ca peste un 
pământ fertil. Crearea lui Adam a fost deci o prefigurare a 
tainei Fecioarei, taina Întrupării. Dacă însă primul pământ, 
din care a fost luat Adam, a fost blestemat (Fe 3, 17), în 
schimb al doilea Pământ, cel adevărat, al Fecioarei, a fost 
fericit şi binecuvântat (Lc 1, 42) (4). Fecioara este Pământ 
atât ca Ogor din care a ieşit Pâinea Vieţii (n 6), cât şi ca 
un Centru secund, un Centru uman după Centrul divin, al 
întregului cosmos. Aşa cum, în conformitate cu concepția 
astronomică geocentrică antică şi medievală, toate planetele 
şi stelele se rotesc în jurul pământului, tot aşa ca recepta- 
cul matern al Centrului divin al universului şi al comorii 
îndumnezeirii tuturor creaturilor raționale, Maica Domnu- 
lui e şi ea după Fiul ei, dar mereu în unire cu EI, centru 
spiritual ai întregului univers. Ca Mamă a lui Dumnezeu 
Cuvântul Întrupat, ea este după EI, dar inseparabilă de EI, 
cale, ușă, izvor şi procurătoare a tuturor harurilor suprana- 
turale ale îndumnezeirii pentru toate creaturile spirituale, 
atât pentru cele aflate pe treapta desăvârşirii, cât şi pentru 
cele care înaintează spre desăvârşire, precum şi pentru cele 
ce abia încep să pornească pe calea ei. Între acestea Fe- 
cioara Maria are o poziţie unică prin desăvârşirea ei supre- 
mă, fapt sugerat pentru Teofan de Cântarea Cântărilor: 
Porumbiță unică între reginele, concubinele şi fetele din 

haremul lui Solomon, ea este frumoasă ca Zorile care răsar 
înaintea Soarelui Dreptăţii, şi străluceşte ca luna între ste- 
Jele îngerilor şi sfinţilor (5). Maica Domnului mai e Pământ 
ŞI într-un sens susținător şi nutritiv: aşa cum pământul vă- 
zut dă hrană tuturor făpturilor vii, tot aşa şi Fecioara Mana 
oferă creaturilor raționale nectarul și ambrozia Trupului şi 
Sângelui Fiului ei, precum şi râurile veşnice ale harismelor 
Duhului Sfânt. Pentru adevăratul Israel, care e Biserica, ea 
este în același timp şi Pământul Făgăduinţei (6), din care 
curg laptele trupului lui Hristos, hrana oamenilor, şi mierea 
divinității Lui, hrana îngerilor. În acest Pământ al Făgădu- 
inței ea este adevăratul Sion şi Templu al lui Dumnezeu 
înălţat de adevăratul Solomon, Hristos, la cer, pentru ca la 
putin timp doar după această ridicare la cer (care a urmat 
adormirii Maicii Domnului), templul văzut din Ierusalim, 
prefigurarea lui, să fie distrus de romani (7). În acest tem- 
plu ceresc, Maica Domnului este sfânta sfintelor, chivotul 
aurit, tablele Legii Noi, vasul de aur cu mana cerească, 
toiagul lui Aaron care a odrăslit floarea nemuririi. Este 
totodată aici şi adevăratul Rai al desfătăriu, în care creşte 
adevăratul Pom al Vieţii şi cunoaşterii, Hristos, şi în care 
Maica Domnului este izvorul unic al harismelor Duhului 
sfințeniei care irigă cele patru zări ale pământului prin cele 
patru fluvii în care se împarte şi care pentru Teofan sunt: 
apostolii, ierarhii, martirii şi asceţii Bisericii. Fiindcă aşa 
cum nimeni nu vine la Tatăl decât prin Fiul (n 14, 6), tot 
aşa nimeni nu vine la Fiul, Izvorul natural al Duhului Sfânt, 
decât prin Mama Lui. Hristos este în umanitatea (pomul) şi 
divinitatea Sa (Viaţa) Pomul Vieţii sădit în mijlocul Raiului 
Fecioarei şi păzit de sabia de foc a serafimilor (8). 

Maica Domnului este apoi şi adevăratul „Cer” (9-12). 
În vechime pământul era al oamenilor, iar cerul îngerilor 
era tronul lui Dumnezeu. Întruparea a răsturnat însă această 
ordine: dacă înainte de Întrupare oamenii de pe pământ se 
uitau spre cer, după Întrupare îngerii din cer se uitau pe 
pământ, iar acum în cer privesc la Fecioara-Mamă a lui 

Dumnezeu aflată acum deasupra lor. Dacă în îngeri Dum- 
nezeu locuieşte prin har, atunci Maica Domnului, în care 
Dumnezeu locuieşte ipostatic în Fiul Său, Soarele Dreptă- 
ţii, este adevăratul cer şi tron al lui Dumnezeu. Preasfânta 
Theotokos este acum în vâriul ierarhiei întregii creaţii. Le- 
gea comunicării ierarhice a luminării de la cele superioare 
la cele inferioare — stabilită de Dionisie Areopagitul în 
Despre ierarhia cerească IV, 3 — se menţine, dar aplicarea 
ei se modifică: tot binele vine la îngeri şi la oameni prin ea, 
care asemenea cerului învăluie toată creația văzută şi nevă- 
zută şi-l comunică razele Soarelui dumnezeiesc. Fiindcă în 
cer exIstă nu un singur rezervor, ci două receptacule (do- 
cheia) ale plenitudinii divine: primul e trupul sau natura 
umană asumată de Hristos şi unită ipostatic cu EI, iar al 
doilea e trupul făcător de viaţă al Mamei lui Dumnezeu 
care L-a născut ca om. Fecioara-Mamă moşteneşte acum 
toate calitățile dumnezeieşti ale Fiului ei, aşa cum la întru- 
pare Acesta a moştenit toate proprietăţile ei omeneşti. 
Teofan reafirmă apoi principiul fundamental al soteriolo- 
giei răsăritene: mântuirea începe la Întrupare care-i reve- 
lează natura profundă, aceea de schimb reciproc între om şi 
Dumnezeu: noi Îi dăm trupul şi sângele nostru, iar El ne dă 
în schimb dumnezeirea Lui. Dar mijlocitoarea (mesires) şi 
atelierul (ergasterion) viu al acestui schimb supranatural, 
prin care realizează atât darul (dosis) întrupării/înomenirii 
lui Dumnezeu, cât și contradarul (anridosis) îndumnezeirii 
noastre este Preacurata Fecioară-Mamă a lui Dumnezeu (9). 
Chiar şi îngerii se împărtăşesc acum de îndumnezeire şi de 
toate darurile dumnezeieşti tot prin ea. Fiindcă, ne spune 
Teofan pe urmele omiliei la Schimbarea la Faţă a Sfântului 
loan Damaschinul, aşa cum lumina difuză a primei zile a 
creației a fost concentrată în ziua a patra într-un disc solar 
devenit receptaculul şi izvorul ei, tot aşa şi Lumina ade- 
vărată difuză înainte de întrupare şi-a făcut din trupul lui 
Hristos luat din Fecioara Maria un disc receptacul şi izvor 
prin care se revarsă în toate creaturile raţionale. Fecioara- 

Mamă e aici norul luminos care atenuează şi face suporta- 
bilă forţa razelor emise de Soarele trupului îndumnezeit al 
lui Hristos Cel înviat şi înălțat (10). Acest schimb minunat 
realizat în Maica Domnului se continuă în Biserică prin 
slujitorii/colaboratorii acestei taine, care este în acelaşi timp 
a lui Hristos şi a Maicii Lui. Fiindcă, devenită Mama după 
trup a Fiului lui Dumnezeu întrupat, Maica Domnului e şi 
Mamă după har a tuturor celor ce devin fiii lui Dumnezeu. 
Și aşa cum Fecioara Maria i-a avut colaboratori la naște- 
rea, hrănirea şi creşterea lui Iisus pe losif şi sfintele femei, 
tot aşa şi în Biserică credincioşii primesc purificarea şi 
credinţa prin diaconi; sunt renăscuţi în botezul înfierii prin 
prezbiteri şi sunt învăţaţi şi crescuţi de arhierei, care îi 
inițiază în tainele lui Dumnezeu din Biserică, Templul Său 
veşnic. Perdeava interioară a sanctuarului acestui templu 
este însă Maica Domnului, prin care devenim dumnezei 
prin har şi fraţi ai lui Hristos. Aceeaşi poziție de mediere a 
îndumnezeirii o are Preasfânta Născătoare de Dumnezeu şi 
faţă de îngeri. După Primul Ierarh Hristos, nu ezită să 
afirme Teofan, Maica Domnului este în acest templu al 
Bisericii ea însăşi un „alt ierarh” mijlocind între Dumnezeu, 
îngeri şi oameni şi un „părinte” al tuturor celor îndumne- 
zeiți prin har (11). 

Fecioara-Mamă trebuie lăudată apoi şi plecând de la iu- 
mea nevăzută a îngerilor, care sunt în acelaşi timp mesageri 
ai lui Dumnezeu şi icoane ale perfecțiunilor Lui (13-14). 
Maica Domnului este ea însăşi „înger” în mai multe sen- 
suri: mai întâi, ca mesageră nu doar în cuvânt, ci în mod 
concret a Sfatului celui mare al lui Dumnezeu (/s 9, 6), 
planul Său originar de îndumnezeire a creației, al cărui 
Mare Mesager este Hristos, Fiul lui Dumnezeu întrupat de 
Fecioară devenită astfel mesageră a Marelui Mesager; în al 
doilea rând, ea este „înger” ca statuie deiformă şi oglindă 
vic, îngerii înşişi văzând în transparenţa şi puritatea sufle- 
tului ei Frumuseţea absolută a lui Dumnezeu, de care în- 
drăgostindu-Se a venit apoi la Întrupare Fiul lui Dumnezeu; 

Și, în fine, este „înger” fiindcă în ea se reflectă şi proprietă- 
țile specifice ale tuturor celor nouă ordine ale ierarhiei ce- 
reşti (14). Într-un sens derivat, sugerat de Apostolul Pavel, 
care spune (7 Co 8, 5) că în cer şi pe pământ sunt mulți 
dumnezei, adică îngeri, şi domni, adică sfinţi, şi de Penta- 
teuh, unde Dumnezeu face din Moise „dumnezeul lui Fa- 
raon” (ş 7, 1), se poate vorbi despre Maica Domnului chiar 
şi ca un „dumnezeu al dumnezeilor” și un „domn al dom- 
nilor”, expresii care o califică în calitate de patroană a în- 
dumnezeirii celor îndumnezeiți prin intermediul ei (15). 
Înainte de a dezvolta rolul Maicii Domnului în realiza- 
rea planului divin de mântuire/îndumnezeire a lumii prin 
întrupare (18-22), Teofan ţine să precizeze rolurile incon- 
fundabile pe care le joacă în această realizare voinţa pre- 
destinatoare a lui Dumnezeu şi voinţa slujitoarea a omului 
manifestată în Fecioara Maria. Chiar dacă bunătatea lui 
Dumnezeu predestinase din veci taina întrupării/îndumne- 
zeirii drept modul de înnoire al întregii creații, dreptatea 
Lui Îl obliga să încredinţeze slujirea acestei taine doar celei 
mai bune, mai curate şi mai sfinte făpturi din univers, sin- 
gura care putea fi vasul potrivit în stare să-L primească (16). 
Aceasta înseamnă că — spre deosebire de teologia scolas- 
tică latină, a cărei premisă Teofan o respinge implicit, şi 
asemenea lui Nicolae Cabasila, pe care-l urmează aici — 
Fecioara Maria n-a ajuns mai presus de îngeri printr-un 
favor divin arbitrar, irațional, ci a fost aleasă şi predestinată 
înainte de veci spre slujirea tainei de dreptatea lui Dumne- 
zeu, Care a preştiut că prin alegere libera ea va progresa 
duhovniceşte ajungând cea mai sfântă dintre făpturile create. 
Expresie a dreptăţii şi echităţii lui Dumnezeu, predestinația 
divină ține seama atât de calitățile naturale, cât şi de cele 
spirituale ale creaturilor sale, iar în baza acestei echităţi 
slujitoarea tainei Întrupării Sale trebuia să fie o ființă umană 
feminină înzestrată cu suflet şi cu trup şi ajunsă prin voință 
cea mai sfântă dintre toate făpturile (17). Dumnezeu nu 
putea asuma natura spirituală angelică, mai apropiată de EI, 

ci pe a noastră, ultima creată, pentru că scopul întrupării 
era vindecarea ei prin asumare şi preaslăvirea ei prin uni- 
rea şi schimbul reciproc între Dumnezeu şi om. Această 
unire şi acest schimb erau însă cu putinţă întrucât prin 
însăşi structura complexă a naturii lui omul e un inel de 
legătură (syndesmos) între lumea spirituală şi cea materială, 
o convergență (syndrome) a întregii creaţii, iar unirea 
ipostatică naturală din persoana lui a acestor realităţi con- 
trastante era deja o prefigurare a tainei supranaturale a 
economiei întrupării şi îndumnezeirii (18). Citându-i extins 
pe Sfinţii loan Damaschinul şi, mai ales, pe Maxim Mărtu- 
risitorul, Teofan argumentează şi dezvoltă analogia dintre 
rolurile cosmice ale omului şi ale lui Hristos: aşa cum 
omul e prin natura sa mediator şi inel de legătură (nesires, 
syndesmos) între spirit şi materie, creat pentru unirea lor 
ipostatică, tot așa şi Hristos este mediator şi inel de legătură 
între Dumnezeu şi creaţie, separate de o distanţă infinită, 
El întrupându-se pentru unirea ipostatică între creat şi 
necreat, care devin în El o unică persoană indivizibilă. Aşa 
cum creația văzută există pentru om, care e cauza lui finală 
nemijlocită, tot aşa întreg cosmosul material şi spiritual 
există pentru Hristos, în Care-şi găseşte existenţa bună/fe- 
ricită prin îndumnezeire și Care este, aşadar, cauza lui fi- 
nală. Prin umanitatea Fecioarei Maria întreaga creaţie în- 
tinde spre Creator mâna ei dreaptă, prin ale cărei palmă şi 
degete, sufletul şi trupul ei, intră în contact şi se alipeşte de 
Cel ce este Dreapta Celui Preaînalt în schimbarea Lui faţă 
de om (Ps 75, 11) (19). Comentând pe larg celebrul kăs- 
puns 60 către Talasie al Sfântului Maxim Mărturisitorul 
despre unirea între creat şi necreat, mişcare şi stabilitate, 
finit şi infinit, unire gândită de Dumnezeu din veci şi rea- 
lizată în Hristos (20), Teofan insistă asupra faptului că 
aceasta nu este o fuziune naturală finalizată cu apariția unei 
realități terțe hibride, ci printr-un schimb şi perihoreză sau 
învăluire personală reciprocă care are loc atât în Hristos, 
cât şi în sfinţi: Hristos necreatul devine creat prin iubire, 

iar sfinţii devin dumnezei prin har, fără început şi fără 
sfârşit, asemenea lui Melchisedec, în sensul explicării ana- 
gogice a Sfântului Maxim din Ambigua (1). Posibilitatea 
unirii ipostatice ca simultană şi paradoxală identitate şi 
alteritate este văzută apoi dată în relația paradoxală simul- 
tană de alteritate şi identitate dintre Persoanele Sfintei Tre- 
imi, mai exact dintre Fiul şi Tatăl din veşnicie. Aşa cum 
Fiul Unul-Născut are prin naştere față de Tatăl o relație de 
simultană identitate de natură şi diferență/alteritate iposta- 
ucă, tot aşa şi Fiul născut om își păstrează față de Mama 
Sa atât identitatea ipostatică, cât şi alteritatea/diferenţa na- 
turilor. Relaţia de simultană identitate naturală şi alteritate 
postatică pe care o au între ele creaturile spirituale, îngerii 
şi oamenii, € o icoană imperfectă a acestei relaţii la nivel 
trinitar. În Hristos Mediatorul are loc o identitate-alteritate 
ipostatică între Dumnezeu şi creatura Sa, prin care Dum- 
nezeu devine toate în toți (/ Co 15, 45) învăluind şi eni- 
postaziind în EI toate în acelaşi timp cu menţinerea integri- 
tății lor ontologice, dar şi cu comuniunea perfectă într-o 
unică energie, slavă şi Împărăţie între Dumnezeu şi cei 
vrednici de El. Astfel că în Hristos, Fiul Tatălui şi Dărui- 
torul Duhului, Dumnezeu-Treime şi creația apar ca o unică 
persoană corporativă având drept membre pe oameni, iar 
drept Cap pe Hristos (Hristos având drept Cap pe Tatăl 
Său). „Gâtul” acestui Corp mistic, mediator şi inel de legă- 
tură între Capul şi membrele lui, este însă Maica Domnu- 
lui — argumentează Teofan pe baza unei exegeze la pasaje 
din Cântarea Cântărilor (1, 9; 4, 49%. Aşa cum Capul 


233 Asumpţionistul SEVERIEN SALAVILLE, „Mariologie byzantine et ma- 
riologie latine. Une coincidence d'expression sur la Mâdiation de Marie”, 
Revue des ctudes byzantines |l (1953), p. 266-271, a arătat că imaginile 
folosite pentru a exprima mijlocirea universală a Mariei îndată după Mijlo- 
citorul universal Hristos se regăsesc — fără a putea fi vorba de o influenţă 
directă, ci doar de o coincidenţă, care reflectă un acelaşi tip de gândire 
teologică — la autorii medievali latini. Astfel, dacă imaginea Maicii Dom- 
nului ca Rezervor secund şi Apeduct al harurilor e folosită de Bernard de 

Hristos e deasupra întregului său Corp mistic şi conţine în 
El Duhul Sfânt pe care-l, comunică în mod proporțional 
tuturor membrelor, tot aşa şi Gâtul său, Maica Domnului, 
este şi ea singură deasupra corpului mistic în care stă ne- 
mijlocit după Hristos-Capul şi strălucește de Duhul Sfânt, 
fund un receptacul în stare să încapă şi să mijlocească toată 
plenitudinea divină pe care Capul o transmite membrelor 
sale numai prin intermediul Gâtului. De aceea, așa cum 
Hristos-Capul Bisericii e unica noastră cale de acces la 
Tatăl, tot aşa şi Maica Domnului Gâtul e unicul acces pen- 
tru toți la cel ce e Capul nostru tainic, în care Dumnezeu a 
recapitulat toate (23). 

Prin poziţia ei unică în planul de îndumnezeire prin În- 
trupare a întregii creații continuat în Biserică, Preacurata 
Fecioară stă într-o legătură tainică atât cu creația, cât şi cu 
Dumnezeu, relaţii pe care Teofan le explorează în ultima 
parte a Discursului său plecând de la raporturile Fecioarei- 
Mamă cu Persoanele Sfintei Treimi. Elementul comun în- 
tre Născătoarea de Dumnezeu şi Tatăl e văzut în faptul că 
Fiul Unul-Născut este Măruntaiul (splanchon) lor comun, 
lubirea sau Inima lor comună, Care odihneşte în același 
timp în sânul Tatălui ca Dumnezeu și în sânul Mariei ca 
om, sau, mai exact, rodul iubirii Tatălui odihnind în sânul 


Clairvaux (1090-1153), imaginea ei ca Gât al Capului mistic al lui Hristos 
se întâlneşte începând din secolul XIII într-un context similar, de comen- 
tariu la Cântarea Cântărilor, la o serie de autori latini: Richard de Saint- 
Laurent ( cca 1250), Jacques de Voragine (1230-1298), Jean Gerson 
(1363-1429) şi Bernardino da Sienna (1380-1444) până la faimosul cardi- 
nal Roberto Bellarmino (1542-1621). Dar în timp ce „latinii formează un 
grup impunător”, „Teofan al Niceei rămâne singurul cunoscut între bizan- 
tini care să fi aplicat Mariei această comparație a Gâtului şi să se fi folosit 
de ea pentru a exprima doctrina teologică a mijlocirii Fecioarei”. „Se poate 
fără teamă afirma că nu i-a cunoscut nici pe Richard de Saint-Laurent, nici 
vreun alt scriitor bisericesc latin. L-a condus la aceasta doar evlavia sa 
marială solid întemeiată pe lunga tradiţie a Bisericii bizantine.” Tocmai de 
aceea este şi important, crede Salaville, pentru că „această coincidență 
literară şi doctrinară în întregime spontană subliniază minunat acordul 
funciar între Răsăritul şi Apusul creştin asupra mijlocirii Mariei” (p. 271). 

Mariei, şi rodul iubirii Mariei odihnind în sântul Tatălui. 
Rezultatul este că Preasfânta are întreaga sa făptură, mem- 
brele şi inima guvernate integral de energia divină, fiindcă, 
aşa cum scrie Sfântul Maxim în Ambigua, sfinţii îndumne- 
Zeiți şi Dumnezeu au o unică energie (24). Această unitate 
nu se realizează însă printr-o predominare fizică, ci prin 
predarea voluntară permanentă de către Maica Domnului 
lui Dumnezeu a întregii sale ființe; astfel inima ei devine 
jertfelnicul şi perdeaua templului mistic, în care are loc în 
permanenţă schimbul minunat al întrupării şi îndumne- 
zeirii, al cărei har iese prin perdeaua trupului ei spre toţi 
cei vrednici. Sanctuarul acestui templu rămâne inaccesibil 
pentru oricine, cu excepția Marelui Arhiereu, Hristos Cel 
înviat şi înălțat Care locuieşte în el, dar perdeaua lui, Mama 
Sa, e un văl transparent care îngăduie celor curaţi să vadă 
prin el frumuseţea neasemănată a feţei Acestuia (25). Dacă 
Hristos Dumnezeul-om e ca Dumnezeu integral asemă- 
nător Tatălui Său, iar ca om are o asemănare perfectă cu 
Mama Sa, de la care are, pe lângă trup, şi temperamentul şi 
caracterul, atunci şi Fecioara-Mamă are atât în trupul, cât 
şi în sufletul şi voinţa ei o identitate perfectă cu Fiul ei. 
Voința şi energia necreată ale Fiului învăluie şi guvernează 
sufletul și trupul ei aşa cum sufletul învăluie şi guvernează 
corpul şi membrele lui (26). În baza unirii ipostatice, aşa 
cum trupul asumat de Hristos din Mama Sa devine propriu 
Tatălui şi odihneşte împreună cu divinitatea Lui în sânul 
Tatălui șezând pe tron împreună cu Tatăl şi cu Fiul, tot aşa 
şi divinitatea Fiului, devenită proprie Mamei Sale, care e 
în mod real Născătoare de Dumnezeu, face din Mama Sa 
Doamnă şi Regină a întregii creaţii. Și aşa cum mişcările 
trupului vorbesc despre mişcările sufletului, tot aşa mişcă- 
rile trupului lui Hristos devin simboluri ale tainelor divini- 
tății Lui. Astfel, semnele de afecțiune ale Pruncului faţă 
de Mama Sa — zâmbetele, privirile, îmbrăţişările Lui (cf. 
Cânt 1, 3; 2, 6) — sunt simboluri ale nespuse: perihoreze 
sau învăluiri reciproce de iubire între Fiul şi Mama Sa (aşa 

cum sunt rugăciunea sau minunile lui Hristos simboluri ale 
iubirii dintre Fiul şi Tatăl). Între Hristos şi Maria are loc 
astfel un transfer şi o perihoreză reciprocă în baza cărora, 
aşa cum atunci când petrecea în trup Fiul era văzut în înfă- 
țişarea Mamei Lui, tot aşa acum Mama Lui să fie văzută 
de cei vrednici în înfățișarea transfigurată şi plină de fru- 
museţe a Fiului ei (27)*. Diferenţa dintre Maica Domnului 
şi celelalte făpturi spirituale stă în aceea că, în timp ce 
prima e unită cu Dumnezeu în chip nemijlocit şi integral, 
având cu El o identitate atât de natură, cât şi de voinţă, 
celelalte sunt unite cu EI prin ea şi doar în parte, având cu 
El doar identitate de natură, nu şi de voinţă. Mai mult, în 
schimbul laptelui cu care L-a hrănit din sânul său pe lisus 
Domnul, Maicii Domnului i s-a dat acum în chip nemijlocit 
din sânurile Fiului şi Duhului laptele Tatălui, care e viața 
dumnezeiască, nemurirea şi îndumnezeirea (28). Hrănită 
şi alăptată acum ea însăşi de Fiul şi Împăratul ei, Maica 
Domnului, care ca Mamă a fost hrănitoare cu lapte a lui 
Dumnezeu făcut om, este acum ea însăşi Împărăteasă şi 
hrănitoare cu har a întregii creații (29). Tatăl nevăzui are 


234 Prin natura umană a Fiului, între EI şi Mama Sa există o unire ana- 


logă celei care-L uneşte cu Tatăl. Aşa cum Se distinge de Tatăl Său prin 
persoana Lui şi Se identifică cu E! prin natura Sa divină, tot aşa EI Se dis- 
tinge personal de Mama Sa, dar Se identifică pe cât este posibil cu Ea prin 
natura Sa umană. Dar Fiul e unit încă şi mai profund și mai strâns cu Ma- 
ma Sa în virtutea divinității Lui. Ca urmare a unirii ipostatice, Cuvântul 
întrupat este chiar ca om Fiul Tatălui şi chiar ca Dumnezeu Fiul Mariei. 
Aşadar, între Fectoara şi natura lui Hristos există o unire analogă celei care 
există între umanitatea lui Hristos și Tatăl. În această unire Fiul a primit de 
la Mama Sa toate trăsăturile naturii ei umane comunicându-i în schimb 
atributele divinității Sale. Şi pentru că prin atitudinile Sale omeneşti lisus 
îşi manifesta atributele Lui divine, în zămislirea, alăptarea, odihna Sa la 
sânul mamei, surâsurile şi sărutările Lui pe care ni le evocă Cântarea Cân- 
tărilor, trebuie să vedem nu numai semnele distinctive ale iubirii Sale 
omeneşti, ci semnele acestei negrăite intimități divine. [...] Prin natura Sa 
umană, lisus e icoana desăvârşită a Mamei Sale, iar prin har Maria e icoana 
cea mai desăvârşită a Fiului ei; deşi rămân distincți unul de altul, au între ei 
o astfel de împropriere reciprocă, în care putem vedea un fel de perihoreză” 
(AUBRON, 0p. cif. supra n. 210, p. 269-270). 


290 


însă nu doar un Braţ sau o Mână Dreaptă în Fiul Său Unul- 
Născut, ci are şi un Deget în Duhul Sfânt. Şi aşa cum toate 
cele de sus vin la creaturi de la Tatăl prin Fiul în Duhul 
Sfânt, tot aşa creaturile vin la Tatăl prin Fiul în Duhul Sfânt. 
Duhul Sfânt e a fost Cel care a pregătit-o pe Maria ca să 
fie Mireasă şi Mamă: a conlucrat la zămislirea ei suprana- 
turală şi uimitoare din pântecul necrozat al sterpei Ana — 
preludiu al zămislirii feciorelnice a Fiului ei —, a păzit-o 
şi pregătit-o pentru taina Întrupării (30). Pentru aceasta a 
introdus-o în Sfânta Sfintelor, pentru ca făptura cea mai 
sfântă să locuiască în locul cel mai sfânt de pe pământ și 
să primească aici educarea şi formarea care să facă din ea 
însuşi locul prezenţei lui Dumnezeu (31). lar după ce a 
precurăţit-o şi sfințit-o astfel prin Duhul Sfânt, Fiul și 
Cuvântul lui Dumnezeu S-a unit cu trupul ei feciorelnic, 
atingându-Se de acesta prin Degetul Duhului Sfânt şi for- 
mându-Și astfel trupul unit ipostatic cu El. Şi astfel Cuvân- 
tul a umplut de plenitudinea divină, care e energia naturală 
comună a Sfintei Treimi, atât casa şi templul propriului 
Său trup, care devine primul ei izvor, cât şi casa sau cortul 
Mamei Sale, care e al doilea ei izvor nemijlocit după întâiul. 
Preasfânta are astfel o relaţie de perihoreză reciprocă nu 
doar cu Fiul ei, ci şi cu Duhul Sfânt: dacă Fiul e icoana 
naturală a Tatălui, iar Duhul e icoana naturală a Fiului, 
atunci Mama lui Dumnezeu e icoana prin har a Duhului 
Sfânt, întrucât aşa cum Acela arată în transparenţa Sa cele 
ascunse ale Dumnezeirii, tot aşa ea descoperă în transpa- 
rența făpturii ei comorile ascunse ale Duhului (32). De 
aceea, este limpede că fiecare din sfinţii care au urmat lui 
Hristos, şi apostolii, și martirii, şi asceţii, au putut ajunge 
la capătul sfinţeniei doar cu ajutorul Duhului Sfânt, dar şi 
prin conlucrarea Maicii Domnului. În calitate de arhistra- 
tegă a tuturor regimentelor duhovniceşti cereşti și pămân- 
teşti, ea i-a călăuzit şi îi conduce în luptele lor. Şi tot ea 
este şi răsplata luptelor lor, premiul şi cununa lor, în calita- 
tea ei de adevărat Pământ al Făgăduinţei, Rai şi moştenire 

a drepţilor şi sfinților, tezaur şi procurătoare a înseși Vieţii 
Și nemuririi (33). 

Izvor al tuturor binefacerilor şi darurilor, atât comune, 
cât şi private, adânc al milei, Maica Domnului este în ace- 
laşi timp şi Mama noastră, a tuturor. O palhdă imagine a 
bunătăţii şi afecțiunii ei iubitoare față de noi este afec- 
țiunea şi compasiunea naturală, de multe ori, iraţională, a 
mamelor față de copiii lor, pentru care acestea se uită pe 
ele şi suferă toate mergând în abnegaţia lor până la sacrifi- 
ciul vieţii. În iubirea şi compasiunea faţă de noi ale Maicii 
Domnului se manifestă însă iubirea şi compasiunea supra- 
naturale ale Fiului ei, cu Care este atât de unită, încât pentru 
noi iubirea lor apare una şi aceeaşi. Mai mult, dacă mame- 
lor noastre naturale le daţorăm doar existența simplă, pre- 
cară, și care face din noi oameni muritori, Maica Domnu- 
lui ne dăruieşte existența bună/fericită, prin care devenim 
dumnezei prin har. Dar din faptul că simpla existenţă e 
doar o prefigurare a tainei existenţei bune/fericite, care e şi 
taina Maicii Domnului, rezultă că mamele noastre şi afec- 
țiunea lor sunt doar prefigurări ale adevăratei noastre 
Mame, care este Maica Domnului, ale afecțiunii şi purtării 
ei de grijă supranaturale. „Trebuie să mărturisim că mama 
noastră pământească nu e decât o colaboratoare a Mamei 
noastre cereşti, singura care ne dă adevărata viaţă, nu e 
decât o doică în grija căreia Maria ne-a încredințat pentru 
un timp, până ce această adevărată viaţă ajunge în noi la 
maturitate”"?*5. Mama Celui care în negrăita Sa bunătate a 
vrut să Se facă Frate al nostru este procurătoarea şi distri- 
buitoarea tuturor darurilor supranaturale şi necreate care 
fac din noi, nu printr-o înrudire naturală, ci printr-o înrudire 
harică, fii ai lui Dumnezeu, frați ai lui Hristos şi propriii ei 
ful. Ceea ce ni se cere este deci să trecem de la pruncie, de 
la tatăl nostru şi de la mama noastră pământeşti la matu- 
ritatea duhovnicească în care recunoaştem în Dumnezeu 


235 AUBRON, op. cit.» p. 273. 

adevăratul nostru Tată, iar în Maica Domnului adevărata 
noastră Mamă (34). Fiindcă aşa cum inspirarea permanentă 
a aerului menţine în noi fluxul acestei vieți trecătoare, tot 
aşa împărtăşirea neîncetată din energiile Domnului, care ni 
se dau pururea din izvorul perpetuu care este Mama Cu- 
vântului, asigură în noi viața noastră adevărată. De aceea, 
de numele ei trebuie să ne aducem aminte în mintea noas- 
tră mai mult decât respirăm din generaţie în generație (cf. 
Ps 44, 18), iar frumuseţea ei îndrăgită trebuie să răpească 
Zi Şi noapte inimile noastre asemenea unor îndrăgostiţi. lar 
drept mulţumire pentru darurile ei trebuie să-i aducem nu 
numai laude şi imne, ci, mai ales, o viaţă curată împodobită 
cu frumuseţea virtuţilor care ne dau înrudirea reală cu ea 
care vine din imitarea şi asemănarea cu ea (35). 

Se poate observa aşadar că, departe de a ne prezenta un 
complicat exerciţiu de retorică bizantină, mitropolitul 
Teofan al Niceei ne oferă în realitate o amplă și originală 
sinteză dogmatică extrem de precis concepută şi riguros 
elaborată. Nu avem de-a face cu o capodoperă literară, ci 
cu un pisc al teologiei bizantine, al teologiei medievale, ba 
chiar al gândirii teologice din toate timpurile?*6. Se poate 
vedea de asemenea cu ochiul liber că, departe de a fi fost 
un autor bizantin „catolicizant” sau „latinofron”, Teofan 
— care în celelalte scrieri ale lui a polemizat cu autori de 
acest tip, cum au fost fraţii Kydones?* — este în realitate 
un teolog profund patristic. Aş spune chiar că — alături de 
Palama şi de Cabasila — e un teolog neopatristic bizantin, 
întrucât nu se mulţumeşte cu simpla repetiţie ori rezumare 


*% În lumina Discursului-tratat despre Maica Domnului, evaluarea mi- 
nimalizantă: „Deși a fost unul din intelectualii de frunte ai Bizanțului după 
moartea lui Palama şi Gregoras”, Teofan „n-a fost un teolog de prim rang” 
(POLEMIS, op. cit., p. 205) e o judecată care suportă nuanțări şi revizuiri. 

257 Asemenea lui Nicolae Cabasila şi Grigorie Palama, Teofan a ştiut şi 
el să citească şi să folosească liber şi original elemente pozitive din teolo- 
gia latină augustiniană sau tomistă, pe care le-a exploatat şi de care „a pro- 
fitat, fără a abandona învățăturile tradiționale ale Bisericii sale” (POLEMIS, 
op. cit., p. 207). 

a textelor Sfinţilor Părinţi din secolele IV-VIII, ci asumă 
şi dezvoltă creator elemente şi aspecte rămase implicite în 
gândirea teologică a acestora. Palamitului Teofan îi dato- 
răm aşadar nu altceva decât mariologia lăsată nescrisă de 
Sfântul Maxim Mărturisitorul“: o monumentală mariolo- 
gie hristocentrică bazată pe o antropologie duhovnicească 
de dimensiuni cosmice. Retrospectiv privind, nu putem 
decât regreta faptul că, în deruta care a însoţit intrarea 
lumii bizantine sub umbra semilunii și în reconstituirea ei 
spirituală sub turcocraţie în cadre intelectuale occidentale, 
scrierile lui Grigorie Palama, Nicolae Cabasila şi Teofan al 
Niceei — redactate într-o limbă greacă extrem de preten- 
țioasă — au căzut secole de-a rândul aproape cu totul în 
uitare în spaţiul ortodox. În catehismele, în mărturisirile 
de credinţă sau în predicile scrise şi difuzate începând din 
secolul XIV şi până în secolul XX au dominat, şi mai 
domină încă, nu inspirația patristică şi bizantină — nu 
Atanasie sau Maxim, nici Palama ori Cabasila —, ci clişe- 
ele rudimentare, dar rezistente, ale scolasticii augustiniano- 
tomiste târzii, instrumentalizate polemic sau apologetic în 
disputele confesionale ale acestei mult prea lungi perioade 
atât în Apus, cât şi în Răsărit. 


Un epilog modern: 
Apologia mariologică a lui Nicodim Aghioritul 


Un exemplu tipic pentru distorsiunea polemică în cheie 
confesională este şi destinul mariologiei în teologia orto- 
doxă din ultimele cinci secole schițată mai sus. Un exemplu 
— care a scăpat erudiției exhaustive a lui Martin Jugie — 
ilustrează perfect această situație şi merită să fie menţionat 
ca epilog instructiv al unei întregi evoluţii. El este legat de 
intensa activitate editorială a Cuviosului Nicodim Aghioritul 


258 Aşa cum observa în treacăt JUGIE, 1935, p. XXVIII-XXIX: „În fond, 
Teofan n-a făcut decât să dezvolte concepţia acestuia [a Sfântului Maxim 
Mărturisitorul] şi să tragă din ea consecinţele ei logice în legătură cu Maica 
lui Dumnezeu.” 

(1749-1809). Monah isihast, coeditor al Filocaliei şi im- 
ițiator al unei ediții, din nefericire nerealizate, a integralei 
operelor Sfântului Grigorie Palama, bun cunoscător al tradi- 
ției patristice, monahul Nicodim s-a ocupat şi cu adaptarea 
şi prelucrarea câtorva scrieri populare de pietate romano- 
catolice deţa traduse în greaca populară — ştim astăzi — 
de Manuil Romanitis (ţ 1757), monah de la Patmos, dar 
rămase în manuscris**%. Între acestea s-a aflat şi faimoasa 
carte Războiul nevăzut, adaptare a scrierii I/ combatimento 
spirituale (1589, 1599) aparținând teatinului italian Lorenzo 
Scupoli (1530-1610). Adaptarea Cuviosului Nicodim se 
concretizează mai ales în adăugarea de note mai mult sau 
mai puţin dezvoltate. Una din aceste note — cea de la ca- 
pitolul 39 al părţii [** — a generat reacții şi discuţii con- 
tradictorii. Nicodim redă aici opinia unor teologi potrivit 
căreia, chiar dacă toţi îngerii şi toate creaturile ar fi căzut 
devenind demoni, Fecioara Maria, pe care Dumnezeu o 
cunoştea în preştiința Sa, l-ar fi produs o atât de mare bu- 
curie, încât L-ar fi împiedicat să se întristeze compensând 
căderea întregii creaţii. Aceasta întrucât, ajungând prin 
ascultarea ei un receptacul al tuturor harismelor naturale, 
voluntare şi supranaturale acordate de Dumnezeu întregii 
creaţii, Preasfânta Fecioară devine ea singură o întreagă 
lume, un alt cosmos care prin frumuseţea lui incomparabilă 
satisface deplin pe Dumnezeu. De altfel, Maica Domnului 
face parte din predestinaţia din veci a lui Dumnezeu, din 
planul Său inițial şi principal (care nu avea în vedere căde- 
rea creaturilor rationale, cum este planul său succesiv şi 
consecutiv) de creare şi desăvârșire a lumii. Aşa cum gră- 


Căi monografia lui ELIA CITTERIO, Nicodim Aghioritul. Personalita- 
lea — opera — învățătura ascetică şi mistică cu traducerea Vieţii sale şi a 
Prologurilor la scrierile duhovniceşti, Ed. Deisis, Sibiu, 2001, p. 311-326. 
Aici şi biografia Cuviosului Nicodim scrisă de Eftimie Monahul în 
1811-1813,p. 339-351. 

20 Aoratos polemos, Veneţia, 1796, p. 206; trad. românească veche 
Neamţ, 1826. 


PA 


dina este pentru pom, iar pomul este pentru rod, tot aşa 
întreaga lume văzută şi nevăzută a fost creată pentru un 
scop penultim, care este apariția lui Theotokos, iar acesta 
pentru scopul ultim, care este apariția lui lisus Hristos 
Dumnezeul-om. Pentru ca astfel toate existenţele să fie 
recapitulate în Hristos, iar creatura să se unească cu Crea- 
torul ei nu numai natural sau voluntar, ci ipostatic, care e 
treapta cea mai înaltă a unirii. 

Criticilor formulate de „unii învățați” nenumiţi — în care 
trebute să vedem teologi ortodocşi de formaţie scolastică — 
la adresa acestor idei proprii tradiţiei patristice răsăritene şi 
celei bizantine, monahul Nicodim a ţinut să le răspundă pe 
larg într-o amplă „Apologie a notei din Războiu/ nevăzur”, 
apologie anexată la Manualul său isihast despre paza celor 
cinci simțuri”! EL începe prin a arată că prima afirmaţie, 
ipoteza că dacă toată creația ar fi devenit rea, Theotokos 
singură L-ar fi putut mulţumi pe Dumnezeu, s-ar găsi ex- 
plicit la Sfântul Grigorie Palama, dar pentru că nu are la 
îndemână cartea acestuia, redă un citat din Omilia 4] la 
parabola chemării la nuntă, în care se spune că Dumnezeu 
n-ar fi renunțat la creaţie chiar dacă s-ar fi mântuit doar un 
singur om, iar toți ceilalți ar fi pierit. Fără să insiste, Nico- 
dim subliniază că această teză nu e o afirmaţie declarativă, 
dogmatică, ci una ipotetică, dubitativă. Nu tot aşa stau lu- 
crurile cu cea de-a doua teză, potrivit căreia toată lumea a 
fost creată pentru Fecioara Maria, iar Maria pentru Hristos. 
Mai mult chiar decât atât, susține Nicodim, se poate spune 
că întregul cosmos spiritual şi material a fost preştiut şi 
predestinat din veci de Dumnezeu pentru acest scop, în 
acelaşi timp unic şi dublu. Această teză e demonstrată cu 
citate biblice și patristice. Înţelepciunea (sophia) creată de 
Dumnezeu pentru a fi începutul căilor Lui (Pr 8, 22-23) 
este lisus Hristos, nu însă în divinitatea Lui — cum susţi- 


*1 Symbouleutikon encheiridion etoi peri phylakes ton pente aistheseon, 
Viena, 1801, p. 302-316; trad. românească veche Neamţ, 1826. 


296 


nea arianismul combătut de Atanasie cel Mare, Chiril al 
Alexandriei şi Augustin —, ci în umanitatea Lui. Ca prima 
în ordinea excelenței dintre creaturile lui Dumnezeu, uma- 
nitatea lui Hristos este tema centrală a preştiinţei şi predes- 
tinației divine. lar predestinarea umanităţii lui Hristos e 
începutul predestinării tuturor celor mântuiți chemaţi să fie 
conformi chipului Fiului Său (fr 8, 29-30), adică să aibă 
viața de sfinţenie a Fiului lui Dumnezeu în trup. Aşa cum 
arată Sfântul Maxim Mărturisitorul (Răspunsul 60 către 
Talasie), taina unirii ipostatice e scopul ultim al creaţiei; 
acelaşi lucru îl afirmă şi Sfântul Grigorie Palama (în Omi- 
lia la Botezul Domnului): bunăvoirea sau voinţa iniţială a 
lui Dumnezeu, care se realizează în Fiul Său întrupat, arată 
că toate există pentru un singur scop: economia divino- 
umană a Întrupării Acestuia. Însuşi omul a fost creat, pe de 
o parte, după chipul lui Dumnezeu ca să-şi poată cuprinde 
cândva în sine pe Creatorul şi Arhetipul său divin, iar, pe 
de altă parte, el apare ultimul ca un inel de legătură al în- 
tregii creații materiale şi spirituale, ca un rezumat şi o re- 
capitulare a ei tot pentru că Dumnezeu voia să recapituleze 
în Hristos Dumnezeul-om toate (£f 1, 10). Întruparea a fost 
necesară atât pentru ca omul să poată suporta slava lui 
Dumnezeu (Sfântul Chiril al Alexandriei), cât şi pentru ca 
omul să-şi primească fericirea trupului de la umanitatea lui 
Hristos, iar cea a sufletului de la divinitatea Lui (Sfântul 
Augustin). Mai mult, Întruparea a fost necesară și pentru 
îngeri, atât pentru ca, învățând smerenia de la Hristos, să-şi 
câştige neschimbabilitatea în bine (Nichita Scoliastul şi 
Grigorie Palama), cât şi pentru ca să primească astfel o 
luminare şi inițiere mai profundă în taina lui Dumnezeu 
(Dionisie Areopagitul, Isaac Sirul). Că Hristos e predesti- 
narea inițială a lui Dumnezeu şi scopul ultim al tuturor 
lucrurilor lui Dumnezeu o spun şi teologii moderni (Ilie 
Miniat, Gheorghe Koressios), iar filozofu (Aristotel) ne 
arată că dacă scopul apare ultimul în ordinea cronologică 
și în realizarea concretă, în ordine ontologică şi în gândire 

el este primul: ultima cronologic, Întruparea e primul 
gând/plan/sfat al voinţei lui Dumnezeu. Întrucât în Dum- 
nezeu există trei realități (pragmata): fiinţa (ousia) cu inte- 
rioritate maximă, ipostasa cu interioritate relațională şi 
energia deschisă spre exterior, există de aceea trei tipuri de 
relație (scheseis) de comuniune: una potrivit ființei, ca a 
Tatălui cu Fiul şi cu Duhul; alta potrivit ipostasei, ca a Fiu- 
lui cu umanitatea; şi alta potrivit energiei, ca a Duhului 
Sfânt cu toate creaturile. Preştiinţa şi predestinarea umani- 
tății lui Hristos fiind potrivit ipostasei, sunt mai interioare 
şi anterioare celor potrivit energiei proprie creaturilor. Cel 
care o laudă pe Theotokos aproape în aceleaşi cuvinte cu 
care vorbeşte Sfântul Maxim Mărturisitorul despre taina 
Întrupării lui Hristos este Sfântul Andrei Cretanul?*?: în 
Cuvântul al 21-lea la Adormire, acesta spune că Fecioara 
Maria e scopul penultim pentru care a creat Dumnezeu 
toate, iar scopul ei şi scopul ultim al creaţiei este Întrupa- 
rea lui Dumnezeu din ea. Bizantinul Iosif Vryenios spune 
şi el că prin Maica Domnului oamenii au ajuns la cunoaş- 
terea lui Dumnezeu, iar îngerii la neschimbabilitatea în 
bine. lar acum Maica Domnului fiind în cer mai presus de 
heruvimi şi de serafimi, nemijlocit după Dumnezeu, toată 
bogăţia harurilor şi luminărilor vin de la Dumnezeu la toți 
îngerii şi oamenii prin intermediul ei înseși. De aici rezultă 
două concluzii generale: 1. taina Întrupării fiind voinţa 
inițială a lui Dumnezeu, preştiința şi predestinarea ei e an- 
terioară celei a tuturor creaturilor, şi 2. întrucât Theotokos 
este mijlocul (mneson) şi cauza asociată (synaifios) în reali- 
zarea acestei taine, de aici urmează şi că preştiința și pre- 
destinarea ei este anterioară celei a tuturor creaturilor, care 
au fost preştiute şi voite/hotărâte de Dumnezeu pentru ea. 
Ajuns în acest punct, Nicodim arată că se confruntă și cu o 


2 Nicodim nu-l putea cunoaşte pe Teofan al Niceei întrucât singurele 
două manuscrise care ne-au păstrat Discursul-tratat despre Theotokos se 
află la Oxford şi la Moscova, 

altă întrebare de principiu: dacă Sfântul Maxim spune că 
Întruparea e scopul creaţiei, de ce oare Scripturile şi cei- 
alți Părinţi spun că Întruparea s-a făcut pentru mântuirea 
oamenilor? În spatele acestei întrebări stă mai vechea pro- 
blemă a motivului Întrupării Fiului lui Dumnezeu“: dacă 
El S-a întrupat doar pentru a ne mântui/răscumpăra din 
sclavia diavolului prin moartea Sa de pe cruce, atunci 
Întruparea Lui e condiţionată de păcatul lui Adam, fără a 
cărui cădere ea n-ar fi avut loc, şi atunci păcatul devine 
mobilul Întrupării. Problema a fost discutată explicit în 
Occident mai ales în timpul scolasticii, când teologii fran- 
ciscani au susținut, împotriva celor dominicani, că e mai 
corect să se spună că Întruparea ține de actul creaţiei, fiind 
decisă de Dumnezeu printr-un decret anterior căderii. În 
Răsărit, această ultimă viziune a fost dezvoltată mai ales 
de Sfântul Maxim Mărturisitorul, pentru care Logosul di- 
vin s-ar fi întrupat mistic în Adam, chiar şi fără ca acesta 
să fi căzut, dat fiind că numai Întruparea Sa poate realiza 
desăvârşirea omului ca unire cu Dumnezeu (0 unire ale 
cărei inițiativă şi realizare nu stau în puterea creaturii). 
Fără să discute această chestiune în toate aspectele ei, 
Nicodim face apel la o distincție filozofică: unele lucruri 
(cele inferioare) sunt numai mijloace, nu scopuri, altele 
sunt şi mijloace (pentru cele superioare), şi scopuri (pentru 
cele inferioare), iar altele nu sunt mijloace, ci numai sco- 
puri (cele superioare ultime). Este limpede că taina Întru- 
pării nu poate fi mijloc, ci doar scop, şi nu orice scop, ci 
scopul scopurilor, pentru care sunt toate, iar el nu e pentru 
nimic. Dar, în acelaşi timp, taina Întrupării este început, 
mijloc şi sfârşit al tuturor creaturilor spirituale, materiale şi 
mixte: este început, pentru că preştiința şi predestinarea ei 


245 A se vedea studiul PR. GEORGES FLOROVSKY, „Cur Deus homo? 
The Motive of Incarnation”, Fucharisterion Hamilkar Alivizatos, Atena, 
1957, p. 70-79 şi Collected Works. III. Creation and Redemption, 1976, 
p. 163-170. 

s-a făcut început şi cauză a preştiinţei şi predestinării tutu- 
ror creaturilor; este mijloc, pentru că dăruieşte mântuire 
atât îngerilor (neschimbabilitatea în bine), cât şi oamenilor 
(iertarea păcatului strămoşesc, harul, incoruptibilitatea etc.); 
şi este sfârşit, pentru că este desăvârşirea, îndumnezeirea, 
slava, fericirea şi recapitularea întregii creații în Creatorul 
slăvit astfel nu numai de creaturi, ci de Însuşi Fiul Său 
întrupat. Întruparea era aşadar indispensabilă la modul 
absolut — conchide Nicodim — atât din perspectiva lui 
Dumnezeu — a Cărui voinţă inițială este, revelând în 
adâncurile ei bunătatea infinită a lui Dumnezeu Tatăl —, 
cât și din perspectiva tuturor creaturilor ca început, mijloc 
şi sfârşit al lor. Încheind succinta demonstraţie a „Apolo- 
giei” sale în favoarea viziunii patristice şi bizantine despre 
mariologie şi hristologie, Cuviosul Nicodim — acuzat nu 
o dată de „inovaţii” şi „catolicisme” de către contempora- 
ni! săi ortodocşi ignoranţi ai propriei lor Tradiţii — îi aver- 
tizează pe calomniatorii săi că dacă insistă să-l acuze în 
continuare, purtați de împătimire, deschid de fapt un proces 
Părinților teofori ai Bisericii, aducându-i în boxa acuzaților 
pe Sfinții Maxim Mărturisitorul, Grigorie Palama al Tesa- 
lonicului și pe marele Andrei Cretanul. 


In loc de concluzii — lecţiile unor receptări distorsionate 


Procesul tradiţiei patristice şi bizantine în numele sco- 
lasticii, atât latine, cât şi ortodoxe, a continuat, după cum 
s-a putut vedea, mult dincolo de lunga epocă istorică în 
care ortodocșii au fost nevoiţi să supravieţuiască sub semi- 
luna islamică, până în istoria recentă a Europei. Creştinii 
din Bisericile prinse între totalitarismele brun și roşu, care 
au însângerat continentul sub flamurile cu zvastici sau cu 
seceră şi ciocan, şi-au pus iarăşi toată nădejdea în Maica 
îndurărilor. În loc să aducă însă pace şi unitate între ei, 

or m a sau m 


relansarea mariologie: ca temă de creativitate dogmatică 
în Biserica Romano-Catolică a devenit sursă de polemici 
aprinse şi un motiv în plus de discordie. 

Un eieci pozitiv al eforturilor apologetice depuse în 
sprijinul fundamentării noilor dogme mariale romano-cato- 
lice a fost însă acela de a fi readus în actualitate un palier 
uitat al tradiției răsăritene, reprezentat de fascinantele ma- 
riologii bizantine ale veacului al XIV-lea. Grigorie Palama, 
Nicolae Cabasila se dovedeau a fi nu doar polemişti sau 
dogmatişti, apărători redutabili ai teologiei energiilor 
necreate sau subitih autori duhovniceşti reprezentând un 
isihasm atât monahal, cât şi umanist, dar și protagoniștii 
unei extraordinare reflecții mariologice, autori a trei vari- 
ante succesive de mariologie: isihastă, umanistă şi cosmic- 
holistică. În fapt, trei viziuni bizantine complementare 
asupra misterului persoanei Maicii Domnului, abordat însă 
dintr-o altă perspectivă decât aceea propriu-zis patristică. 

Cele două tipuri de „receptări” scolastice de care au 
avut parte au fost însă, din nefericire, tot atâtea distorsiuni. 
Scolastica romano-catolică a încercat să le anexeze în 
schema evoluționistă a auticipărilor bizantine ale doctrine- 
lor Imaculatei Concepții sau medierii universale a Mariei, 
văzute ca dezvoltări legitime ale tradiției Bisericii. Scolas- 
tica ortodoxă sau ortodoxistă, fixată tradiţionalist în sche- 
ma conservatoare a teologiei-standard a „epocii de aur” a 
patristicii şi a celor Şapte Sinoade Ecumenice, fie le-a 
repudiat, fie le-a privit cu rezervă ostilă ori cu indiferenţă, 
văzând în ele produse tardive, suspecte de influenţe neor- 
todoxe sau teoretizări ale unor exaltări mistice dubioase. 

Doar foarte puţini ortodocşi au sesizat în secolul trecut 
(D. Stăniloae, P. Nellas, M. Lot-Borodine) semnificaţia 
unică a reflecției mariologice bizantine din secolul XIV. 
Depăşind evident stadiul patristic propriu-zis fără a cădea 
în excesul dezvoltărilor mariologiilor scolastică sau sofio- 
logică, cei trei bizantini rămân ferm în cadrele Tradiţiei 
clasice, contemplându-i și descriindu-i însă celălalt versant, 

neexplorat, al misterului divino-umanității aflat în inima ei. 
Dacă reprezentanţii tradiției patristice din secolele V-VIII 
o privesc pe Fecioara Maria şi taina ei din perspectiva hris- 
tologică a Dumnezeului Care Se face om din ea, mario- 
logii isihaşti din secolul XIV o văd însă din perspectiva 
antropologică duhovnicească a omului care devine pentru 
prima dată în ea dumnezeu prin har. Maniologia este pentru 
e! antropologia teocentrică autentică în realizare concretţă. 

Dacă receptarea distorsionată sau blocată a acestor 
capodopere uitate e un verdict asupra limitelor teologilor 
contemporani, o punere în evidență a mizeriei şi rătăcirilor 
teologiei contemporane“, asimilarea lor oferă teologiei 
şansa unei regăsiri de sine unice în autenticitatea cea mai 
pură şi substanțială a proiectului ei. 


24 Există în această restituire şi o valență ecumenică, dat fiind că textele 
mariologice din secolul XIV ne arată cadrele adevăratei problematizări prin 
care pot fi evitate aporiile soluţiilor unilaterale oferite de dogmele mario- 
logice romano-catolice ale Imaculatei Concepții, Asumpţiei şi Medierii 
universale ale Fecioarei Maria. Refuzul soluţiilor scolastice discutabile 
date acestor trei probleme nu se poate face prin ignorarea temelor profunde 
aflate la baza lor — Panaghia, Theosis, Mesiteia —, teme care şi-au primit 
o explicare autentică în mariologia decisivă a bizantinilor din secolul XIV. 

III. Lexte mariologice 
bizantine din secolul XIV 


Edictul imperial bizantin din 1297 
de proclamare a lunii august 
drept luna Maicii Domnului 

redactat de prim-ministrul 
Nichifor Chumnos în numele 
lui Andronic II Paleologul 


Edict pentru marea şi desăvârşita sărbătorire a 
întregului mister al lui Hristos, atât al Însuşi 
Celui ce S-a urcat iarăşi la cer de unde S-a po- 
gorât cu trupul luat de EI din curata Fecioară, 
cât şi al Preasfintei Lui Mame care s-a mutat la 
el în modul în care a fost bunăplăcerea Lui, cel 
celebrat acum. Decretul vrea ca această săr- 
bătoare să fie celebrată nu numai o singură zi, 
după obiceiul care a domnit în vechime, ci 
inițiindu-se de la începutul lunii, din prima zi a 
lunii în care se celebrează acest mister, să o 
străbată toată şi să se încheie acolo unde se 
sfârşeşte ea. 


Lucrurile minunate şi supranaturale pe care Mama lui 


Dumnezeu le-a oferit întregii vieţi făcând bine mereu nea- 


mului oamenilor ştiindu-le în chip limpede toţi oamenii, au 
cu toții şi buna voinţă de a le mărturisi şi vesti; şi nu e ni- 


meni din toți cei ce au parte de simţire şi rațiune care să nu 
vrea foarte tare acest lucru. Totuşi, ştiind bine toţi că, în- 


! Traducere diac. loan |. Ică jr după: PG 140, 1497-1525. 

trucât acestea sunt cu adevărat mai presus de orice putere 
ŞI cuvânt, e cu neputinţă chiar şi pentru cei mai râvnitori să 
le grăiască în chip destoinic ori să facă mulţumirea adec- 
vată, nu numai grăindu-le câte unul şi încercând fiecare să 
le dea câte o limbă, dar nici dacă s-ar aduna la un loc toţi 
câți sunt acum şi câţi au fost în vechime, nici măcar dacă 
s-ar face o singură buză şi o singură gură spre glăsuire 
[cf. Fe 11, 1], nici aşa n-ar putea cineva să se apropie câtuşi 
de puţin să ridice această conglăsuire [simfonie] universală 
[a toată lumea] spre mărturisirea măreției minunilor fără să 
cadă jos şi să piardă totul. Ci toată firea oamenilor e 
într-adevăr mică şi slabă pentru aceasta, atunci când e cer- 
cetată puterea ei, încât să poată grăi ceva vrednic de nişte 
binefaceri atât de mari şi de acest fel, este slabă chiar de-ar 
vol să ia şi ar lua înseși limbile îngerilor şi arhanghelilor, 
sau dacă mai sunt alte limbi ale unor făpturi imateriale 
obişnuite cu imnele neîncetate, şi apoi ar conlucra cu ele 
împlinind astfel cele de mulţumire; căci măreţia acestor 
nesfârşite lucruri minunate făptuite şi lucrate acum pentru 
noi întrece şi lasă înlemniți de uimire nu numai pe oameni 
şi toată firea noastră rațională, dar şi înseşi puterile cereşti. 
Și avem credinţele ferme şi nădejdile sigure că ele se vor 
celebra mereu şi în continuare. 

Și ca acest cuvânt al nostru, urcând la început, să pur- 
ceadă de aici în chip metodic să spunem aşa: omul a fost 
plămădit de mâna lui Dumnezeu, s-a împărtăşit de chipul 
lui Dumnezeu |Fc 1, 27] şi a fost cinstit cu acesta mai mult 
decât toate cele văzute; ar fi putut primi şi mai multă cin- 
ste şi slavă, spre care-l purta însăşi rațiunea creației lui, şi 
le-ar fi primit, dacă păstrând acest chip l-ar fi păzit împre- 
ună cu porunca. Dar pentru că a fost furat de plăcere şi, 
nesinchisindu-se de cele poruncite, s-a încrezut în cele 
amăgitoare, cade de îndată de acolo din desfătarea şi îm- 
părtăşirea multor şi mari lucruri bune în care fusese așezat, 
căzând totodată din mai marea vrednicie pe care urma să o 
experieze şi se întoarce iarăşi în pământ zdrobit de păcat, 

nepăzind nici ceea ce era, nici devenind lucrul mai bun şi 
mai înalt la care era chemat şi educat. Acesta a alunecat 
aşa căzând din Dumnezeu şi din partea dumnezeiască, dar 
EI vrea să-l tragă iarăşi la Sine. Vrea aceasta şi priveşte la 
măreția iubirii de oameni. Nu socotește un lucru nedemn 
să Se golească pentru noi [cf. F/p 2, 7] şi să-i poarte pe cei 
căzuți şi să-i ia asupra Sa pe cei ce zăceau jos, restabi- 
lindu-i iarăşi nu numai în ceea ce eram, ci şi în starea pen- 
tru care ne-a adus la existență plămădindu-ne, ca să nu mai 
fim nici victima uneltirilor celui invidios pe noi, nici căzuți, 
nici netrebnici. 

Acestea le vrea Dumnezeu şi priveşte îndată spre cea 
care avea să fie Mama Lui în vremurile de pe urmă, ale- 
gând-o pentru Sine Însuşi din toate generaţiile încă înainte 
de a aduce la existență lumea. Şi aşa se face această taină 
ascunsă, aşa-zicând, mai înainte de toată creaţia; taină care 
ulterior, prefigurată umbratic, mântuieşte chiar şi acolo 
unde e primită prefigurarea sau umbra ei. Acest lucru e 
evident pentru oricine observă atent lucrurile. 

Fiindcă Israel ajunge rob în Egipt şi e tiranizat de Faraon 
cu amare împilări şi chinuit de greutatea muncilor, şi e 
târât spre cele de care vorbesc cărțile Scripturii şi poves- 
tesc istoriile vechi, dar se ridică Moise cu zel pentru cei 
ce sufereau și, fugind din Egipt, se apropie de Dumnezeu. 
Și acolo vede acea mare şi minunată vedere [cf. 7ș 3, 3]: 
un foc într-un tufiş care ardea, dar n-a ars-o, nici n-a vătă- 
mat-o nicidecum. Atunci Moise aude îndată că piciorul său 
calcă un pământ sfânt şi de aceea să-şi dezlege curelele 
încălțămintelor picioarelor [/ş 3, 5], iar el şi le dezleagă şi 
descalţă. De ce? Poate pentru că nu e îngăduit pentru nimic 
mort să se atingă de locul unde e prezenţa lui Dumnezeu şi 
care este ca o prefigurare a Edenului nestricăciunii, în care 
Cel ce S-a arătat atunci ne anunţă că vom intra şi locui ia- 
răşi şi ne dă simbolurile lui; sau poate porunceşte astfel ca 
oricine să arunce orice ajutor venit din păcat al cărnii slabe 
și să îndrăznim să călcăm cu picioarele goale peste şerpi 

şi capul năpârcii care ne-a legat amăgindu-ne. Moise vede 
acestea şi se încrede în libertatea care vine de aici pentru 
Israel, şi, îndrăznind în puterea vederii, se duce, învățând 
de aici şi libertatea comună a tuturor oamenilor, pentru că 
aşa cum l-a izbăvit atunci pe Israel din tirania lui Faraon, 
aşa ne-a izbăvit şi pe noi în zilele de pe urmă de amarnicul 
tiran, Satana, Dumnezeu Cel ce S-a făcut ca noi dintr-o 
Mamă Fecioară. Aşadar, cum spuneam, îi mântuieşte acolo 
pe toţi cei tiranizaţi şi-i dezleagă din mâna grea a egipteni- 
Jor, ceea ce e prefigurarea acestui mister mântuitor şi sim- 
bolurile celor mântuiţi ulterior. 

Dar egiptenii încearcă iarăși să-i urmărească pe cei ce 
fugeau de sclavie |/ş 12, 8] şi i-au urmărit alergând asupra 
lor cu toate carele şi caii. ŞI poate că i-ar fi prins şi i-ar fi 
dus iarăşi într-o amară sclavie, dacă nu i-ar fi mântuit şi 
aici în chip strălucit umbra celor viitoare, umbrindu-i și 
acoperindu-i toată ziua un nor []ș 13, 21], un simbol clar 
ca şi lâna lui Ghedeon [J/d 6, 37]. Căci aceasta arăta ploaia 
vie care s-a pogorât la noi cei uscați şi cu totul morți, iar 
norul o prefigurează limpede pe Fecioara, care s-a arătat 
acoperământ al lumii şi mai largă decât toate cerurile. 

Dar lucrurile n-au rămas la atât. Marea Roşie, ea care a 
făcut lucruri uriaşe, a salvat un popor mult pentru Dumne- 
zeu Şi a scufundat în adânc puterea lui Faraon şi căpeteniile 
egiptene [7ș 15, 4], de unde altundeva a putut aceste lucruri 
mari decât raportându-se la însuși Cel care era și sfârșitul 
făgăduințelor lui Avraam, şi înmulțirea seminţiei născute 
din el [/c 15, 5, care a reînnoit lumea toată, făcându-i pe 
toţi ai Lui Însuși, dar şi copii autentici ai lui Avraam? 

După care stânca izvorăşte [/ș 17, 6] şi — o minune 
mare! — curgerile apelor produse avansează în râuri per- 
manente |cf. Ps 77, 16], iar ei, care erau chinuiţi de sete 
într-un loc lipsit de apă, beau pe săturate. Negreşit stânca e 
dintr-un munte care este prefigurarea Fecioarei, din care 
e Hristos Piatra din capul unghiului şi Apa vieţii: prima 
|Piatra) ne adună pe noi cei depărtați de Dumnezeu şi ne 

ține la un loc cu o legătură cu neputinţă de rupt, iar cealaltă 
[Apa] ne adapă ţâşnind pururea şi oferind o viață care nu 
sfârşeşte vreodată. 

Și mai ce? Flămânzesc în pustie şi îi cuprinde foamea, 
suferința cea mai grea, şi iarăşi se pornesc împotriva lui 
Moise, care le-a zis: „Dacă a lovit stânca şi a curs apă, nu 
va putea da şi pâine?” [Ps 77, 20]. Cel ce n-a suferit să le 
dea hrană din pământ şi care poate face pâini până şi pie- 
trele [M/ 4, 3 | preschimbând aceeaşi putere într-o nouă mi- 
nune le dă pâine; dar de unde? îi hrăneşte din cer [/ş 16], 
arătând că de acolo sunt şi cele săvârşite mai înainte. Şi cei 
ce deznădăjduiseră de pâini mănâncă mana, o hrană nouă şi 
cu mult ma: de preţ decât cea căutată, totodată din belşug 
ŞI uşor de dat tuturor celor ce o voiau. Căci era îngăduit să 
fie luată nu numai cât era de ajuns pentru nevoie, dar şi să 
fie posedat ce putea fi de prisos, chiar dacă prisosul era de 
neconceput. O altă minune desființa nesăturarea, îndrep- 
tând totodată necredinţa. Deci hrana le întărea inima ca în 
nici o dificultate să nu mat fie lipsiţi de credinţă că nu Îi se 
va face atunci când se întorc la Dumnezeu și-L cheamă cu 
adevărat, ca Moise care, fiind marele slujitor al Aceluia, 
L-a chemat cu îndrăznire şi îndată a avut toate potrivit ce- 
rerilor Lui, i-a întărit însă nu numai pe oamenii de atunci, 
Ci Şi pe toţi cei de după aceea ca să nu fie lipsiţi de credință 
că nu se va cobori la noi din cer o pâine a vieţii [In 6, 33] 
şi care să ofere desfătarea celor veşnice. 

Aşadar se aşază [în Cort] un vas de aur cu mană []ș 
16, 33] şi care poartă în el în chip strălucit icoana celor 
viitoare. Uită-te şi la table şi la legea scrisă pe ele de 
Dumnezeu [Dr 5, 22] şi care-i ajută nu numai la cele din 
afară, fiind mântuitoare pentru trupurile aflate în primeţdii, 
ci care atinge şi sufletele educându-le şi smulgând orice 
opinie greşită despre Dumnezeu. Uită-te la acestea şi, fiind 
atent în chip frumos cu mintea la cele văzute, învață Cu- 
vântul ipostatic scris în Fecioară de degetul lui Dumnezeu, 
Care e Duhul dumnezeiesc, golindu-Se din sânurile Tată- 

lui, dar nedepărtându-Se de ele, ci rămânând în ele şi um- 
plând toate, făcându-Se încăput în sânurile Mamei, ca în 
acest mod să mântuiască din nou lumea toată şi să izbă- 
vească sufletele ținute în întunericul neştiinţei și în umbra 
morții [Ps 106, 14]. 

Acestea sunt astfel, iar cele privitoare la Fecioara Mama 
lui Dumnezeu care vin astfel de la început prin multe şi 
mari simboluri le vei găsi oterind peste tot o putere de mi- 
nuni supranaturale, precum şi o mântuire a celor aflați în 
primejdii extreme. Şi la cele mai multe cuvântul nostru a 
lăsat deoparte expunerea lor extinsă, pentru că nici nu poate 
să treacă prin toate, căci acest lucru e cu totul cu neputinţă, 
dar nu poate expune suficient nici măcar unele. Şi cum ar 
putea-o face? Fiindcă şi acestea, de care am amintit, nu 
le-am amintit ca alegând să punem puțin din multe, ci nu- 
mai ca să le atingem şi să sugerăm cele spuse, şi anume că 
sunt peste tot pretigurările şi umbrele mântuitoare ale celor 
ce s-au arătat ulterior în chip strălucit fără nici un acope- 
rământ cu Fecioara. Dar după ce prefigurările au trecut şi 
umbrele au cedat locul adevărului/realității înseși care a 
apărut în chip curat între oameni, aducând Fecioarei o slavă 
care ascunde toate cerurile, întrece strălucirile de sus şi 
lasă mai prejos decât Ea înşişi serafimii şi heruvimii, după 
aceasta ce cuvânt sau ce limbă ar putea povesti mulțimile 
atât de multor minuni infinite și înfricoşătoare de acest fel? 
Mă tem ca nu cumva să mi se facă osândă şi vină chiar şi 
acest lucru: dacă mă apropii nu numai cu mâini, dar şi 
cu buze necurate de chivotul care primeşte pe Dumnezeu, 
atunci când iarăşi o altă minune ameninţă de departe şi 
opreşte pe cineva din cei necurați să îndrăznească să se 
atingă chiar şi de chivotul umbrei [cf. 2 Re 6, 6-7], şi aş 
putea auzi pe Dumnezeu Însuși spunându-mi pe drept cu- 
vânt aceasta: „De ce tu, care nu te foloseşti nici de un căr- 
bune curățitor al buzelor, ca Isaia [6, 6-7], nici nu laşi 
limba liberă de povara relelor care apasă asupra ei, de ce 
aşadar povesteşti tu lucruri minunate, la care nu ajunge 

nici firea îngerilor? Căci până şi aceasta rămâne nedumerită 
înțelegând măreţia lor.” 

Înspăimântându-mă aceste lucruri, nu mai pot veni la 
cele care urmează în continuare. Dar pentru că am fost 
mântuit prin tine şi, căzând, am fost îndreptat şi, zdrobit 
fiind, am fost replămădit, cum oare având puterea cuvântu- 
lui şi putând da glas, m-aş putea sârgui să proclam altceva 
înaintea acestora? Prin urmare, nu voi trece sub tăcere 
modul mântuirii, ci-l voi lăuda după putință. 

Ne avea aşadar sclavi ai lui cel care de la început a rătă- 
cit şi s-a depărtat/răzvrătit de la Dumnezeu, care, pe de o 
parte, pe noi, care urma să o moştenim, ne împingea de- 
parte de slava din care a fost aruncat fiind scos afară, ar, 
pe de altă parte, ne dobora spre patimile necinstei ultime 
şi ne avea legaţi cu ele ca şi cu nişte lanţuri de picioare 
de care nu se putea fugi, ca nu cumva, dezlegându-ne din 
tirania lui, să alergăm iarăşi la Stăpânul, şi care ne-a pus 
drept paznic moartea, ne-a tras în iad şi ne ținea închişi 
aici în chip sigur prin porţi de întuneric. lar noi eram sclavi 
care slujeam puterii şi tiraniei lui, fără să simțim măcar 
aceste rele în care suntem, ci, bucurându-ne de pierzania 
noastră, cinsteam patimile plecând de la care alergam spre 
moarte, ajunşi vrednici de milă pentru această amăgire şi o 
atât de mare lipsă de slavă. Şi cine anume pătimeau aces- 
tea? Cei care, având chipul lui Dumnezeu, ajunsesem cei 
mai vrednici de milă din pricina sclaviei şi tiraniei vrăjma- 
şului, cu mult mai nenorociţi din pricina nesimțirii noastre, 
pentru că, părăsindu-L pe Ziditorul nostru, ne-am predat 
pe noi înşine vrăjmaşului care, ţinându-ne tare în mână, ne 
trăgea pe toţi care-i urmam cu râvnă în prăpăstiile, care 
sunt sălașul său. 

Dar nu putea să ne treacă cu vederea cu totul Cel ce ne-a 
plămădit cu mâinile Lui şi ne-a dat chipul şi cinstirea Lui; 
prin urmare nici nu ne-a trecut cu vederea, nici ne-a lăsat 
să fum duşi sclavi în modul pe care l-am spus, pe noi pe 
care ne-a făcut nu numai liberi, ci ne-a distins şi cu stăpâ- 

nirea tuturor celor de pe pământ, ci Acesta vine la noi şi ne 
scoate din mâna celui ce ne stăpânea desființând puterea 
lui, precum și întunericul neştiinţei sub care ne ținea pe noi, 
cei duşi în rătăcire. Cum anume vine? Dar spre aceasta 
năzuia întreg cuvântul meu, fiindcă aici se împlinesc toate 
prefigurările şi simbolurile şi cele care au vestit dinainte şi 
care au drept ţel pe Fecioara. Fiindcă Însuși Cuvântul mai 
înainte de veci al lui Dumnezeu coborând în Ea, care era 
curată şi nepătată, şi vrednică de orice altceva ce ţine de Cel 
ce cobora la Ea, se face trup/carne pentru noi purtând-o din 
preacuratul şi preaneprihănitul ei sânge şi, luând asupra Sa 
toată firea după chipul lui Dumnezeu care se stricase, Se 
amestecă cu ea şi o replămădeşte prin comuniunea cu ea, 
mântuindu-i din noi pe cei ai Săi şi făcându-ŞI-i iarăşi 
intimi pe cei depărtați prin păcat. 

Acesta e modul mântuirii noastre. Aceasta e taina mare 
şi înfricoşătoare prefigurată şi prevestită şi grăită în vechi- 
me de profeţi: Dumnezeu făcut om ca să-l mântuiască pe 
om, Dumnezeu întrupat și plămădit în pântecul unei Fe- 
cloare, primind naştere în timp, văzut ca prunc şi purtat în 
brațe de mamă Cel ce umple toate şi nu e încăput nicide- 
cum de nimic. Ce îngeri, ce arhangheli n-au rămas înlem- 
niți de uimire la acestea? Ce serafimi, ce heruvimi nu s-au 
mirat văzând atât de marea golire [kenosin] a lui Dumne- 
zeu, precum şi atât de marea amploare a iubirii Sale de 
oameni pentru noi şi a bunătății Lui dincolo de orice hiper- 
bolă? Prin urmare, toate puterile cerurilor au izbucnit în 
imne şi au recunoscut că trebuie să stea împreună cu noi, 
care în toate generaţiile o fericim pe Fecioara; şi o fericim 
atât pentru aceste lucruri atât de mari şi supranaturale 
făcute prin Ea, cât şi pentru că prin Ea ne-a fost dat să 
primim libertatea comună, precum şi pentru celelalte bine- 
faceri, pe care n-a încetat şi nu încetează nicicând să le 
lucreze mereu. Căci primindu-ne ca pe moştenirea ei şi pe 
noi, cei răscumpărați din greaua şi reaua sclavie prin sân- 
gele Fiului Său, a făcut şi face pentru noi toate ca toată 


312 


viaţa noastră să fie plină de lucruri bune excepţionale şi 
care se săvârşesc mereu. 

Căci întrucât cel care a ridicat mâna împotriva primei 
noastre libertăţi şi, desfiinţând-o în chip rău, ne-a făcut de 
ocară toată demnitatea noastră, nu se opreşte uneltind me- 
reu şi împotriva lucrurilor mai bune care ni s-au făcut spre 
slava noastră, de nicăieri altundeva nu putem avea scăpare 
de multele şi variatele lui meşteşugiri decât de la tine, 
Fecioară, pe care te-am dobândit tare apărătoare în lupta şi 
ocrotitoare, care întoarce înapo! peste tot năvălirile lui. 
Fiundcă acela ridică împotriva noastră un îndoit război: 
unul atingându-se de sufletele însele şi uneltind nevăzut 
împotriva lor, iar altul făcându-le să se arunce spre lucrurile 
din afară şi împlinindu-şi răutatea văzută în acestea. Tu 
însă eşti tare ajutătoare în ambele acestea, nu numai vrând, 
ci şi putând uşor să ne dai orice ajutor. Ne ajuţi stând îna- 
inte şi apărându-ne, și, înainte ca noi să simţim limpede 
relele care vin peste noi, le întorci înapoi şi le nimiceşti. Şi 
nu numai aceasta, ci chiar dacă noi nu opunem nimic unel- 
tirilor aceluia, ci mai degrabă suntem aliații lui, căzând 
în rele alese de noi de bunăvoie — iar acela luându-ne 
corupți de bunăvoie ne duce cu putere spre ceea ce vrea 
el, şi vrea şi ne duce negreşit spre cele mai rele —, iar 
Dumnezeu se indignează împotriva noastră şi, stârnit spre 
o dreaptă mânie, vrea să ne judece și să ne dea dreapta 
pedeapsă pentru acesta, tu vii şi aici făcându-te mijlocitoare 
[mestis), înduplecându-L, cu îndrăznirile tale de mamă şi-ţi 
întinzi rugăminţile ca pentru cele ale tale punând înainte 
rudenia firii, precum şi faptul că L-ai primit în măruntaiele 
tale, L-ai hrănit la sânul tău, L-ai adăpat cu lapte şi ai su- 
portat a vedea pătimirea Lui de pe urmă, crucea şi moartea 
şi toate câte Acela a răbdat de bunăvoie pentru noi, cei 
osândiţi, răscumpărându-ne din osândă, li-L pleci spre noi 
făcându-te ambasadoarea noastră; apoi dându-ne să facem 
experienţa unui Dumnezeu iubitor de oameni în locul unuia 
mânios, dându-ne şi să pătimim de la El cele bune şi să 

primim daruri în locul relei pătimiri şi să cădem sub pe- 
depse drepte. Căci nu e nimic pe care tu să-l vrei şi să nu-l 
poţi încredința de la Dumnezeu spre binefacerea noastră, 
ci poţi toate şi dai cu mult mai mult și mai uşor decât am 
putea cere noi. De aceea ne împlinești dinainte cererile, iar 
noi venim cu cererile noastre în urma tuturor darurilor care, 
dacă am avea nevoie de ele, ni se fac prin tine încă înaintea 
cererilor noastre. lar când noi voim rău, şi când recunoaş- 
tem şi lucrăm rău cu privire la cele ce ne sunt de folos, tu 
însuți le faci rânduindu-le în chipul cel mai bun şi arăţi în 
acesta încă şi mai mult bogăţia iubirii de oameni, întrucât 
cu privire la cele pe care noi nu le ştim, nici nu cerem ni- 
Mic, ba chiar atunci când voim cele mai rele, nu ne sileşti 
spre ele, ci faci ca să ne folosim de ele foarte tare ca de 
nişte lucruri cu adevărat utile, făcându-ne bine în acest 
mod parcă fără voie, deşi după ce ajungem la simţirea lor, 
atunci când am ajuns la experiența binelui, le iubim. Ne 
izbăveşti aşadar şi de boli, pe unele desfiinţându-le de 
departe, ca nici măcar să nu începem să fim prinşi de ele 
atunci când urmează să ne prindă pe neașteptate, iar dacă 
totuşi cădem în ele, întorci înapoi vătămarea lor; şi dacă 
totuşi una din ele ne ţine în stăpânirea ei, tu, punând la 
încercare credința noastră, laşi să apară limpede primejdia 
lor superioară oricărei invenţii şi meșteșug medical chiar şi 
celor ce li se pare că pot să se ajute puternic cu unele ca 
acestea; iar pe noi, care privim curat cu toate nădejdile şi 
cu toţi ochii numai spre tine — o, multa şi marea ta putere 
ce poate toate! o, ajutor fierbinte! o, foarte grabnică elibe- 
rare de cele ce ne fac rău! —, pe noi, care zăcem morți şi 
de-abia răsuflăm puţin şi imperceptibil, pierzându-ne toată 
viața, ne ridici, pui pe fugă boli incurabile şi destrami sufe- 
rințe puternice, care nu seamănă nicidecum cu vreuna din 
celelalte. De aceea şi noi, care seara ne facem sălaşul în 
plângere, dimineața plecăm iarăşi desfătându-ne în veselie 
[Ps 29, 6] şi ne bucurăm de două ori: pentru că nici una 
din nenorocirile venite peste noi n-a putut să ne ţină în stă- 

pânirea ei până la sfârşit, şi pentru că prin tine am primit 
mântuirea, având şi pentru cele care urmează nu mică în- 
drăznire că nimic nu ne va vătăma nicidecum cât timp ne 
ținem de tine mereu. Acestea sunt, ca să zic aşa, cele lucrate 
în comun tuturor şi fiecăruia în parte la timpul lor. 

lar cele ce mi s-au făcut mie îndeosebi cum le-aş putea 
spune îndeajuns? Căci îmi lipseşte timp ca să le povestesc, 
nu pentru că am doar o singură limbă, ci chiar şi dacă aş 
împărți-o în zeci de mii, ca fiecare să povestească altele. 
Dar şi pentru că, dacă mă gândesc la cele care mi se fac în 
chip limpede și îndeosebi față de fiecare, nu este nimeni, 
cred, care să aibă o dublă voinţă [gnomen] pentru aceasta. 
Fiindcă atât forma, cât şi rostul stăpânirii imperiale, dar şi 
modul meu de purtare, îi adoptă pe toți, şi voi ştiţi negreşit 
că mă aplec spre tot cel prins în nenorociri şi, din contră, 
adopt recunoştinţa în cazul în care cineva căruia îi merge 
bine este izbăvit de ele învrednicindu-se de o purtare de 
grijă dumnezeiască. De aceea este drept ca eu însumi mai 
mult decât toți ceilalți să mă mărturisesc Mamei lui Dum- 
nezeu sau, mai bine zis, pe cât e o datorie necesară comună 
tuturor să aducem mulțumiri pentru cele de care vorbeam şi 
pentru multe altele — căci cine ar putea spune cât de mari 
ŞI cât de multe sunt? — acest lucru îmi revine nu numai în 
întregime, ci cu mult mai mult pentru adaosul celor de care 
s-a vorbit, şi chiar dacă nu mă voi atinge de aceasta după 
vrednicie, nu voi fi măcar nerecunoscător atingându-mă de 
cele ce-mi sunt cu putinţă. Îmi voi lărgi deci inima [cf. Ps 
118, 32] şi gura mea cu mulțumiri pe cât îmi este cu putință 
ŞI mi-am propus, pentru că în câte strâmtorări şi mâhniri 
m-am găsit, în toate am aflat lărgime sufletului și lărgime 
INIMII. 

[Tu, Fecioară,| ne-ai mărit şi ne-ai ridicat chiar din scu- 
tece la acest tron şi această soartă înaltă şi mai puternică 
decât toate celelalte, şi faptul de a ne duce viaţa pururea în 
cele mai voioase lucruri a fost de la început sfatul/planul 
Tău; şi am şi putea fi așa, dacă am fi împreună cu cele de-a 

dreapta şi n-am fi deloc supăraţi de nimic din cele de-a 
stânga, dacă am fi umblat în urma voii Tale şi nu a inimi- 
lor noastre [cf. Jz 20, 16]. Dar pentru că, abătându-ne de la 
calea dreaptă a celor buni, ne-am întors spre cele ce nu se 
cuvine, au venit supărându-ne pe drept cuvânt cele întristă- 
toare; şi strânşi fiind noi în deprimări ca de propriile noas- 
tre lanţuri și mâhnindu-ne pe deasupra de dificultăţile a 
căror nădejde de dezlegare nu se arăta nicăieri, Tu Însăţi 
Te-ai prezentat la greutățile noastre şi, împingând deoparte 
nevoile, fiind orice rânduială a unor astfel de lucruri ce- 
dează înaintea Ta, ne faci să ne folosim de lucrurile uşoare 
și să facem experiența unor lucruri mai bune decât greută- 
țile dintâi. 

Dar, ajungând aici, cuvântul nostru a venit în chip lim- 
pede la minunile clare săvârşite în fiecare zi spre ajutorul 
nostru şi spre zdrobirea foarte multor vrăjmaşi — şi cum aş 
putea spune câți anume? — care se năpustesc peste noi de 
pretutindeni. Căci se pun în mişcare ridicându-se aproape 
din tot pământul; şi se pun în mişcare unii având drept pre- 
text impietatea lor, iar alții neacuzând nimic altceva decât 
că unele din cele ale noastre sunt bune — negreșit acestea 
sunt procurări și daruri ale harurilor Tale — și pe care bel- 
şugul celor bune îi loveşte. Aşadar, dacă ne-ar ataca sepa- 
rat, tulburându-le doar pe unele, iar împotriva altora unel- 
tind ma: puţin, poate n-ar fi un lucru mare pentru noi să le 
rezistăm apărându-ne. Dar acum, pentru că toți se scurg în 
cerc împotriva aceluiaşi, atacă din toate părțile şi plănuiesc 
jucruri cumplite, şi la toate aceste pregătiri nu mai este nici 
o pregătire și plănuire, ci se răsucesc mai degrabă în voile 
lor și sunt stricați în pregătirile lor, cine oare lucrează 
acestea şi le întoarce pentru noi spre bine? Cine luptă pen- 
îru liniştea noastră în multele lupte pe care le ducem şi 
respinge în modul zis pe vrăjmaşii noştri? Cine ni se pune 
străjer veghetor tot timpul pentru noi când dormim zădăr- 
nicind prin observările lui permanente vătămările care vin 
asupra noastră? Cine, înconjurându-ne ca un zid de fier, va 

zdrobi şi săgețile trase şi sabia scoasă [Ps 36, 16] respin- 
gând și toate uneltirile lor? Cine va bate iarăşi Egiptul şi 
va lovi pe întâi-născuţii lui [Jş 12, 29] aducând asupra lui 
lovituri numărate, scufundând pe Faraon, surpând trufia 
păgânilor şi mântuindu-l pe Israel, moştenirea lui? Cine — ca 
să nu întind cuvântul la fiecare amănunt — va lucra aceste 
multe şi mari puteri? Și cine suntem noi? pentru că toate 
aceste atât de mari minuni şi de acest fel sunt pentru noi. 
Privind la mine însumi, am zis: „le-ai întors de la noi 
[/s 64, 7] şi nu vei mai privi spre îndurări |P/g 4, 16].” Dar 
Tu ai zis; „Nu vă voi lăsa, nici nu vă voi părăsi [Dr 31, 6], 
nici nu voi depărta mila Mea de la voi |] Par 17, 13] pen- 
tru Mama şi Fecsoara care în implorări cheamă pururea 
fierbinte milostivirea/compasiunea Mea.” Aşadar, nu Te 
depărta, ci toate acelea şi acestea, vestite din vechime şi pe 
care le-a amintit mai înainte cuvântul meu, adaugă-le mai 
mult şi pe mai: departe, ca mâna Ta puternică să fie socotită 
minunată cu nimic mai puțin decât cele de acum sau din 
vechime, ci cu mult mai mult; căci, având-o procurătoare a 
îndurărilor pe Fecioara, suntem ca un popor miluit. 

Dar pentru că suntem aceasta, se cade ca şi voi, cei pre- 
zenți acum şi cei care veţi fi în timpurile de după — căci 
negreşii minunile nu vor lipsi nici la voi, oamenii de după 
n0i —, să aduceţi ofrandă toate averile şi toate lucrurile 
necruţând nimic din cele ce avem, pentru că nimic nu este 
propriu nouă, ci pe cât le vom aduce ofrandă, pe atât le 
vom dobândi primindu-le înapoi. Și dați fiecare, chiar dacă 
nu totul, ci cât să nu părem că am oprit datoria cuvenitei 
recunoştinţe. Dar cuvântul de faţă nu vrea aceasta, ci vrea 
să spună că această ofrandă are un alt mod. Care anume? 
Ca toți să înalțe imne şi mulțumiri, cele câte sunt cu putință 
tuturor, în tot timpul, întrucât binefacerile ni se dăruiesc 
tot timpul. lar dacă nu, să urce la gândul vostru ceea ce am 
hotărât să instituim acum. 

Vine acum această lună, în care apare săvârşită cu Fe- 
cioara marea taină a Adormirii, adică a mutării sau a stabi- 

lirii Ei cu domiciliul în ceruri la Fiul ei, sau oricum ar voi 
cineva să numească această sărbătoare, şi noi o prăznuim 
după obiceiul care domneşte din vechime într-una din zilele 
ei, la miţlocul lunii, curăţindu-ne mai întâi prin post în 
zilele dinaintea ei. Lăudând legea postului, eu nu primesc 
însă restul, şi anume faptul de a rezerva doar o singură zi 
prăznuirii pentru imnologia privegherii de toată noaptea. 
Ci această sărbătoare e una, împărțită pe toate zilele lunii de 
la începutul ei şi până la cea care este cinstită acum îndeo- 
sebi [15 august] şi apoi până în ultima ei zi. Acest lucru 
cred că se cade să fie şi vreau să legiferez prin prezentul 
edict. Va spune că este negreşit că e o lege dreaptă oricine 
a simţit întrucâtva că Fecioarei îi datorăm tot timpul imne 
neîncetate şi simte totodată şi măreţia acestei sărbători. 
Prin urmare, cum spuneam, începutul lunii şi începutul 
sărbătorii nu vor fi deosebite, nici nu vom posti mai mult 
decât ne vom desfăta de imne, ci acestea vor fi deodată; iar 
cele ale sărbătorii vor merge şi mai departe şi vor înceta 
abia acolo unde va înceta şi luna, ca această lună să fie în 
întregime o lună sacră [hieromneia)], adică una şi aceeași. 
Odată cu prima zi a lunii vom începe şi prima zi a celorlalte 
două, atât a sărbătorii, cât şi a postului, şi nu vor fi cu nimic 
mai prejos decât cele următoare, nici decât cea în care se 
celebrează taina | Adormirii], nici decât ultima, în ce pri- 
veşte imnele și celelalte ce se cuvin prăznuirii, ci în toate 
[zilele] vor fi celebrate cu aceeaşi cinste ca şi aceasta. lar 
ceea ce spun despre prima zi se va înţelege şi despre cele- 
lalte fiindu-le atribuite într-un mod egal, nelipsindu-le nimic 
din ale praznicului, nici zilei de mijloc şi principale, nici 
ultimei. Fiindcă legea mea nu vrea să dividă sărbătoarea în 
mai multe, ci mai! degrabă să fie una întrucât sărbătoarea e 
legată. Şi acest Oraş-Regină, care domneşte peste toate ce- 
lelalte, va păzi această lege tot timpul cu foarte mare tărie 
cinstindu-şi Patroana. Divizând prăznuirea în coruri, ale 
monahilor, ale preoţilor, fără să lipsească nici ceilalți din 
toată starea — căci negreşit pentru binefaceri comune şi 

mulţumirea trebuie să fie comună —, va petrece noaptea în 
rugăciune şi imne când într-una din biserici, întâi de toate 
acolo unde Lucrătoarea minunilor e numită plecând de la 
altă minune „Odighon” |Călăuzitoarea], când în alta, şi aşa 
mai departe; dar mijlocul tainei de care vorbeam se va ce- 
lebra aici [la Sfânta Sofia], unde ca într-o boltă pămân- 
tească sau un al doilea cer — sau orice alt nume înalt, mare 
și foarte mare am dori să-i dăm fără a ieşi din adevăr — 
locuieşte Înţelepciunea lui Dumnezeu (he 7ou Theou So- 
phia]; iar cea care are loc în ultima zi a lunii o va primi 
strălucita între strălucite biserică din Vlaherne. 

Gândul nostru stăruitor a fost să întindem prăznuirea un 
timp încă şi mai lung, dar am cedat de dragul celor mulţi, 
ca astfel toți să se aprindă de o râvnă egală și să gândească 
la fel, iar ceea ce a fost legiuit să fie uşor pentru toţi. Căci 
dacă ar fi trebuit să se golească vistierii de bani sau să se 
depună eforturi care să necesite o mare forță, în timp ce 
aceea de acum e mică, cineva ar putea să decline propu- 
nerea având pretext faptul că nu se poate. Dar acum nu e 
nimic din unele ca acestea, ci, cum spuneam, e vorba de o 
împărtăşire de sfințire şi desfătare şi de participarea la o 
strălucită prăznuire, a cărei părăsire e un semn nu doar de 
indolenţă, dar şi de lipsa unei simţiri sănătoase care nu ştie 
că nu se poate ajunge la bine fără osteneală. Şi dacă ar fi 
nevoie de osteneli şi eforturi continue, pentru ce ar asuda 
cineva mai drepi sau mai folositor decât în acest lucru 
pentru care şi tinde cu râvnă/înflăcărare în chip natural? 
Căci dacă-i putem vedea pe unii care se chinuie peste mă- 
sură pentru lucruri mici şi rele şi cărora părutul câştig al 
mizeriei lor le fură simţirea, de ce dispreţ n-ar fi atunci 
demni cei pe care numai voinţa i-a păgubit de strălucirea 
prăznuirii? 

Și nu spun aceasta: că nu trebuie să cadă cineva cu ceva 
din toată această sărbătoare dintr-un suflet indolent, pentru 
că nu cred că vreunul dintre voi toţi a ajuns la o atât de 
mare nerecunoştință, nici n-a ales să trăiască parcă într-o 


319 


stare de moarte şi să fie insensibil la orice lucru frumos, 
încât dintr-o toropeală şi o nemișcare desăvârşită să fugă 
de toată prăznuirea; ci prezentul decret vrea să se ştie că, 
dacă nu se sârguiesc să vină la toată sărbătoarea sau măcar 
la cea mai mare parte a ei, însuşi acest lucru va fi pentru 
cei zăbavnici drept acuzație şi ca o învinuire. ŞI-şi vor ridi- 
ca împotriva lor indignarea [lui Dumnezeu] nu mai puţin 
decât cei chemaţi în evanghelie la cină, care însă mai apoi 
au refuzat să se ducă invocând drept pretext vederea unei 
țarini, căsătoria cu o femeie şi punerea la încercare a cinci 
perechi de boi [Le 16, 16 ş.u.]. Fiindcă aşa cum la aceia 
refuzul n-a fost întemeiat, el nu este întemeiat nici aici, 
orice scuză ar invoca aici cineva drept suficientă, întrucât 
nimic nu e mai folositor, nici mai tare pentru a atrage şi a 
întoarce spre aceasta pe cel ce zoreşte cu simţire spre 
această sărbătoare. Căci ce ar putea fi vreodată mai de cin- 
ste decât aceasta sau ce ar putea aduce un mai mare câștig 
decât ca odată cu folosul tuturor să fie în mod egal şi bucu- 
ria tuturor? Astfel încât fie să te atragă câştigul, care e mai 
mare şi mult mai mare decât toate cele spre care te sârgu- 
iești preocupându-te de ele, fie, dacă nu poţi să priveşti 
curat în chip nevăzut la aceasta, fă-te văzător al desfătării Şi 
frumuseţii celor văzute privind corurile preoților, corurile 
monahilor, celelalte adunări ale celor ce o laudă în imne pe 
Fecioara, buna ordine a tuturor, gravitatea tuturor şi imita- 
rea de către ei a celor cereşti. Dumnezeieştile şi sfintele 
melodii şi cântări care împlinesc laudele lor împodobesc 
sărbătoarea; ce covârşire a plăcerii lipseşte? Sau cine, 
întorcând spatele unor asemenea auziri şi privelişti, ar iubi 
mai mult altele ca unele mai strălucitoare şi mai plăcute 
decât aceasta? Nimeni dintre toți. 

Oricine ia parte la această sărbătoare să celebreze în ea 
cele cuvenite ei: fă-te fără prihană cu postirea, curăţeşte-te 
prin înfrânare, sfinţeşte-te prin rugăciuni. Toate să-ți fie 
duhovniceşti, întrucât prăznuirea e duhovnicească. De vrea, 
să şi salte înaintea chivotului şi să dănțuiască în veselie ca 

David domnul săltărilor (cf. 2 Rg 6]. Şi, dacă vrei, aleargă 
până la marginile pământului împreună cu apostolii; căci 
sunt convins că ei vor veni iarăşi împreună, numai că nu 
văzuți, şi-şi vor face împreună imnele, aşa cum odinioară 
au fost cortegiul de îngropare adunându-se dintr-odată de la 
marginile pământului. Să nu-i părăsești aşadar pe corifei, 
nici corul lor, nici să nu vii când e încuiată odaia de nuntă, 
în care se celebrează aceste taine sfinte, ca să nu rămâi 
afară bătând şi văitându-te că ai fost scos afară din bucurie 
(cf. Mr 25, 10]. Vino deci sârguincios luptând lupta cea 
bună şi alergând înaintea altora, bine ştiind că e o pagubă 
să fi văzut de Mama lui Dumnezeu al doilea. Dacă atunci 
când ceva din cele altfel strălucitoare, dar de la care n-ai 
putea câştiga nici un folos, ci mai degrabă se strică repede, 
e pus înainte pentru a fi împărtăşit ca un lucru de cinste, 
n-ai suporta să pari că nu ai parte de el primul înaintea al- 
tuia, acum că acest câştig e cu atât mai de preţ, cedezi altuia 
faptul de a pune mâna pe el primul? Tu însă, iubitorule de 
Dumnezeu şi iubitorule de praznice şi cunoscătorule al 
celor bune, să nu fii aşa, ci, ațungând la simţirea celor de 
față, aleargă degrabă la celebrări. 

Acum este o prăznuire comună a celor cereşti şi pămân- 
teşti. Acum îngerii coborând de sus se amestecă cu noi, 
oamenii. Acum oamenii vin la un loc cu îngerii și ca un 
singur cor cântă o singură melodie lăudând-o în imne pe 
Fecioara. Acum şi Hristos venind în mijlocul celor ce 
prăznuiesc răsplăteşte Fecioara cu binecuvântări decât care 
nimic mai mare nu poate fi spus. Acum Însuşi Dumnezeu 
vine şi o cheamă pe Mama Lui și primind în sânurile Lui 
preasfântul ei suflet îl urcă la ceruri în escortă de îngeri 
care împlinesc laudele ei. Acum Fecioara, chiar dacă se 
mută cu trupul de la noi, nu se depărtează de nos, ci stă de 
strajă de sus privind la noi în veac. Acum se cade ca şi noi, 
lăsând toate celelalte, să ne facem întregi ai acestei sărbă- 
tori lăudând, cântând psalmi, mulțumind şi împlinind după 
putinţă toate câne ne revin drept datorie. Şi aşa va fi. 

Iar tu, Mama lui Dumnezeu, primește-ne cu bunăvoință 
şi folosindu-te de îndurările tale obişnuite întoarce-i pe 
vrăjmașii care se năpustesc nevăzut asupra noastră, ca să 
nu ne vatăme nici una din uneltirilor lor; întoarce-i şi pe 
cei ce se războiesc cu noi în chip văzut şi arată mereu de- 
şarte toate câte pregătesc şi plăsmuiesc împotriva noastră. 
Zdrobeşte orice arc întins împotriva noastră şi sabia pusă 
în mişcare întoarce-o asupra celor ce o pun în mişcare [cf. 
Ps 36, 14-15]. Stai lângă noi ca apărătoare continuă întin- 
zându-ți mâna ta tare şi aruncă jos capetele răuvoitorilor 
pe care le vezi ridicate cu atâta insolenţă. lată, alergăm la 
tine nu pe care, nici pe cai, nici pe sabie şi pe arcuri, 
nepunându-ne câtuşi de puțin îndrăznirea în nimic din unele 
ca acestea, fiindcă toate sunt mici şi slabe, oricum și oricât 
ar spune cineva că sunt ele, şi nu sunt de nici un folos pen- 
tru cei care nu s-au înarmat mai bine cu nădejdile tari în 
tine. Fie însă ca noi, care ni le punem frumos pe toate în 
tine, să nu cădem din ele, nici să nu ne arătăm făcuţi de 
ruşine. Dă-ne dar să o ţinem şi să o prăznuim strălucit în 
tot timpul şi fă ca această sărbătoare să fie nedesființată în 
tot veacul. 


| IGrigorie 
Palama 


Discurs [tratat] despre intrarea în Sfân- 
ta Sfintelor şi despre viața deiformă 
aici a atotpreacuratei Stăpânei noastre 
de Dumnezeu Născătoarea şi Pururea 
Fecioara Maria 


Prolog: dificultatea temei 


]. La lucrurile mai mari decât puterea omenească, fie că 
trebuie ridicată o greutate, fie că se face o întrecere în cu- 
vânt, cei care se disting prin vigoarea trupului sau deprin- 
derea cuvintelor vor ajunge în ambele privinţe la acelaşi 
rezultat ca şi cei neputincioşi, întrucât în chip asemănător 
unii cu alții nu realizează nimic şi nu-şi ating scopul în 
vreo privință. Şi aşa cum dacă încearcă cineva să atingă 
stelele cu mâna, chiar dacă ar avea o mână lungă şi chiar 
dacă ar întinde mâna mai presus de ceilalți, ar fi tot atât de 
departe de acele înălțimi eterice ca şi cei care sunt mult 
mai deficitari în ce priveşte mărimea trupului, tot aşa şi la 
lucrurile mai presus de cuvânt cei iscusiți în cuvânt nu sunt 
cu nimic mai buni decât cei ce nu se disting într-o măsură 
demnă de remarcat în ce priveşte faptul de a cuvânta. Căci 
cine oare a încercat să atace cele în faţa cărora oricare cu- 
vânt iese înfrânt o dată pentru totdeauna şi nu se va arăta 
doborât de povara acestor lucruri asemenea celor despre 
care poeţii cântă că au promis să contrabalanseze ei înşişi 
greutatea universului [ca Atlas] sau asemenea celor despre 


! Omilia 53, trad. diac. loan 1. Ică jr după ed. Panayotou Christou: 
Gregoriou tou Palama Apanta ta erga 1]: Homelies 43-63 (EPE 19), 
Thessaloniki, 1986, p. 260-347. 


323 


care se povesteşte că încercau să umble pe cer [ca Icar], 
fiind pe atât de lipsit de adevăr pe cât de neatinsă e tema 
lui de raționamentele şi cuvintele oamenilor, ca una ce e 
un lucru mai presus de lume întrucât depăşeşte cele de pe 
pământ şi din jurul pământului şi este şi se numără împre- 
ună cu cele deiforme şi dumnezeieşti? 

2. În ce priveşte însă vârful culminant al tuturor sfin- 
ților, şi anume pe Mama lui Dumnezeu care trece acum, 
ca să vorbim împreună cu Psalmistul, „în locul cortului 
minunat” şi intră în Sfânta Sfintelor „în glas de veselie şi 
mărturisire” [Ps 41, 4] cu sunet dumnezeiesc al celor ce o 
însoțeau atunci şi al nostru al celor ce o prăznuim acum, în 
ce o priveşte deci pe Aceasta mai presus decât sfinții din 
cer, nici unul singur dintre toți, oricare ar fi el, n-ar putea 
ajunge câtuşi de puţin la o laudă vrednică de Ea, nici toți 
împreună, chiar dacă toți câţi au fost mântuiţi prin naşterea 
ei s-ar putea aduna la un loc devenind o singură gură, căci 
întreaga creaţie ar fi prea puţină pentru a-i aduce slava 
corespunzătoare ei, care s-a făcut Mamă a Celui ce a creai 
toate; şi atunci cum ar putea fi de ajuns cele ale noastre 
pentru lucrurile mărețe făcute pentru Ea de Fiul ei, chiar 
dacă ne-ai putea gândi pe toți adunaţi la un loc, şi n-ar fi 
mai degrabă ca o picătură foarte mică faţă de abisul unei 
slave negrăite? Atât de superioară puterilor mele e această 
încercare şi atât de departe sunt de faptul de a crede că am 
inventat un discurs de elogii care să egaleze virtutea supra- 
naturală a Născătoarei de Dumnezeu care e cu adevărat 
fericită şi întru toate superioară întregii creaţii. 


Invocarea ajutorului Fecioarei 


3. Dar cum aş putea, fie să-mi împlinesc dorinţa, fie 
să-mi plătesc datoria, fie să mărturisesc harul darurilor in- 
finite care-mi vin de la Ea, altfel decât cântându-i imne pe 
cât îmi stă în putere? Fiindcă dorul scoală, iar datoria, atât 
cea [a noastră] comună, cât şi cea a mea proprie, sileşte; 
dar harul care a venit deja făgăduieşte și în continuare ier- 

tarea care vine de acolo, iar nelipsita iubire de oameni a 
Miresei Pururea Fecioare străbate prin toţi care ascultă, ca 
una care ține la un loc şi constituie toate şi e prezentă și 
aproape pururea de cei ce o cheamă prin intervenţia [solia] 
ei neobosită şi foarte folositoare la Dumnezeu Care S-a 
născut din Ea, [intervenţie] care duce la bun sfârşit în chip 
folositor toate câte le ştim şi noi, pe care le-am cunoscut 
din cele bune lucrate de Ea pentru noi şi plecând de la care 
am avut o credință încă şi mai tare. Pe Aceasta strigând-o 
şi eu cu aceeaşi credință, nădăjduiesc să o am spriţin până 
la sfârşit, scufundându-mă acum în oceanul minunilor ei. 


Cererea sprijinului auditoriului 


4. N-am socotit însă necesar să mă rog de voi, câţi 
sunteți acum în jurul nostru şi veţi fi apoi în jurul acestui 
cuvânt. Căci voi vă puteţi arăta iertând uşor, ca unii care le 
aveți în minte pe toate: pe cel ce vorbeşte, cuvintele lui şi 
dimensiunea covârşitoare a temei propuse, precum şi fap- 
tul că şi voi înşivă aveţi nevoie de iertare fiecare de la toţi 
atunci când împletiţi felurite imne Născătoarei de Dumne- 
zeu — şi împletiți-le necontenit, fiindcă toţi avem datoria 
de a-i aduce acest tribut Mamei lui Dumnezeu, atât toţi în 
comun, cât şi fiecare în parte, atât prin noi înşine, cât şi 
unii prin alții —, dându-i, pe de o parte, datorata laudă, 
ştiind însă, pe de altă parte, că suntem deficitari în cântarea 
de imne după vrednicie; prin urmare, punând în comun și 
odele care i-au fost aduse ei din orice veac, împletiţi în 
toată ziua şi în tot ceasul o horă dumnezeiască, melodioasă 
şi nesfârşită în jurul acestui ceresc pat de nuntă. 

Vino deci, dumnezeiască tabără, teatru sfânt, cor armo- 
nizat de cerescul Duh, şi lucraţi împreună cu mine acest 
cuvânt şi taceţi-l comun, nu numai plecându-vă urechea şi 
întinzându-vă gândirea, ci aducându-vă şi ajutorul printr-o 
rugăciune curată, pentru ca astfel Cuvântul Tatălui dând de 
sus o mână de ajutor la cuvintele pentru Mama Lui să-mi 
dea să grăiesc lucruri nu cu totul dezacordate, ci mai de- 

grabă să-mi dea să duc la capăt ceva armonios pentru ure- 
chile iubitoare de Dumnezeu. Căci de ajutor îmbelşugat 
de la Dumnezeu au nevoie cei ce se angajează la acestea, 
întrucât sunt lucruri ce ţin doar de insuflarea care vine de 
acolo, mai proprii acesteia şi mai desăvârşite decât cele 
lucrate din veac. 


Fecioara, la mijloc între Dumnezeu şi om 


5. Fiindcă după ce a sădit la început orice formă de lu- 
cruri care cad sub simţiri şi care au simțuri, întrucât nimic 
din cele de pe pământ nu era un receptacul al minţii/in- 
teligenţei, Dumnezeu l-a plămădit pe om ca receptacul al 
minții/inteligenţei [choretikos noul. Apoi, iarăşi, întrucât, 
deși neamul omenesc a sporit, nimeni din el nu s-a găsit 
fiind aşa cum trebuia un receptacul al lui Dumnezeu |cho- 
retikos Theou| „prin Care şi pentru Care sunt toate”, ca să 
vorbim împreună cu Apostolul [Pavel; / Co 8,6; Col 1,6; 
Rm 11, 36], a făcut-o mai apoi cum I-a bineplăcut pe 
această Pururea Fecioară ca palat al Lui Însuşi, ca să spun 
aşa, fiindcă pentru culmea curăţiei ei Aceasta s-a arătat un 
receptacul |choretiken] al plinătății Dumnezeirii în chip 
trupesc [cf. Col 2, 9], şi nu numai un receptacul, ci — o, ce 
minuni neobişnuite! — şi născătoare şi făcătoare a unei 
înrudiri dumnezeieşti pentru toţi oamenii dinaințea ei și de 
după ea. 


Fecioara, la mijloc între Israelul cel nou şi cel vechi 


6. Două neamuri au fost alese din orice veac de către 
Dumnezeu, în mijlocul cărora Născătoarea de Dumnezeu a 
stat mai înaltă, strălucită, ca o statuie însuflețită a oricărui 
bine, icoană însuflețită a oricărei virtuţi, vatră şi conver- 
genţă a harurilor dumnezeieşti şi omeneşti şi, ca să spun 
aşa, rivalitatea de cel mai mare folos comun a cerului și a 
pământului şi a celor de dincolo de ele. Fiindcă, pe de o 
parte, Ea este obârşia preadumnezeiască a Israelului după 
duh, adică a plinătății care poartă numele lui Hristos [a 

creştinătăţii], ca una care s-a făcut cauză a Celui mai pre- 
sus de cauză şi prin EI a ridicat de la pământ neamul ome- 
nesc şi 1-a făcut pe toţi cereşti arătându-i duh în loc de trup 
şi făcându-i copii ai lui Dumnezeu; iar, pe de altă parte, 
pe strămoşii ei din Israel după trup, din care Ea a odrăslit, 
1-a ridicat la o atât de mare faimă, încât din pricina ei sunt 
auziţi numindu-se părinţi ai lui Dumnezeu [/heopatoras]. 


Mijlocitoare între Dumnezeu şi om şi Împărăteasă 


Sau, mai bine, ca să spun ceva încă şi mai cuvenit dem- 
nității Mirese: Fecioară, Ea n-a mijlocit doar între două 
neamuri alese, ci stând între |meraxy)] Dumnezeu și neamul 
omenesc, pe Dumnezeu L-a făcut fiu al omului, iar pe oa- 
meni i-a făcut fii ai lui Dumnezeu. Căci numai Ea s-a arătat 
deasupra oricărei firi/naturi Mamă a lui Dumnezeu | Mezer 
Theoul] din fire şi prin nespusa naştere a devenit Împără- 
teasă |Basi/is] a întregii făpturi din lume şi de dincolo de 
lume, căci prin Cel făcut din Ea s-au făcut toate şi fără El 
nu s-a tăcut nimic din ce s-a făcut [/n 1, 3]. 


Cum a ajuns Fecioara în etapele principale 
ale vieţii ei Impărăteasă a toate 


7. Iar simboluri ale împărăției Ei nu sunt confecţionarea 
de diademe, inaccesibile pentru cei mulţi, pietre preţioase, 
culori, veşminte speciale şi o podoabă împărătească deo- 
sebită de cele ce vin de jos şi născocită de cei ce nu pot să 
se ridice de la cele pământeşti şi cărora hainele le împără- 
țesc sufletele, ci niște haruri de nespus şi de neînțeles, nişte 
puteri şi lucrări/energii mai presus de fire care tind sus, 
mai presus chiar de înseși ordinele cereşti: apelative şi me- 
saje dumnezeieşti care transformă în ceva superior legile 
naturii, o venire a Duhului dumnezeiesc, o umbrire a puterii 
Celui Preaînalt, o coincidență mai presus de fire a zămisli- 
rii şi fecioriei, o golire |/enosis] a lui Dumnezeu Cuvântul, 
o graviditate a unei Copile Pururea Fecioare, o minune 

între minuni, o slobozire din pântec a unui Prunc și o naş- 
tere care nu ştie de bărbat şi care n-a dezlegat, ci a păzit 
neatinse simbolurile fecioriei. 

8. Cine ar putea nu să pătrundă în adânc, ci doar să se 
plece spre cele cu adevărat de nepătruns şi să ajungă la 
porţile din afară ale sălașului [de lângă Betleem] în care 
S-a sălăşluit Cel ce locuieşte mai presus de tot ce este, 
Împăratul cerurilor, Domnul domniilor, Care are prin fire 
stăpânirea a toate? Ce cuvânt s-ar putea apropia chiar puţin 
de această demnitate şi, lăsând cele privitoare la Ea, să 
povestească cele din jurul Ei, şi anume cele de dinaintea şi 
de după negrăita ei naştere? Cine ar putea spune procurarea 
de sus a hranei ei negrăite, călăuzirea din cer a [magilor] 
celor veniţi să i se închine de departe, doxologia făcută de 
o mulţime de îngeri şi care a unit cele cereşti cu pământul 
şi le-a adunat spre supunere față de această Împărăteasă a 
toată lumea? 

Dar chiar şi înainte de toate acestea şi din pricina lor: 
preziceri ale unor profeţi insuflați de Dumnezeu, faceri de 
minuni care arată dinainte prin enigme marea minune ce 
avea să vină, așezăminte ale Duhului care prefigurau în 
chip variat adevărul ce avea să fie, schimbările unor gene- 
rații şi alte lucruri care conduceau spre sfârșitul/țelul [7e/os] 
acestei taine noi, făgăduinţa făcută de Dumnezeu lui 
Ioachim şi Anei şi dusă la capăt că vor naşte la bătrâneţe 
un copil, ei care erau sterpi din tinereţe, făgăduinţa făcută 
apoi lui Dumnezeu de acest minunat cuplu că vor da copi- 
lul dat înapoi Celui ce li l-a dat; iar apoi, în conformitate 
cu acea într-adevăr potrivită şi foarte dreaptă făgăduință, 
urcarea la templul dumnezeiesc împreună cu cea |Copila] 
făpăduită şi intrarea excepțională a acestei Împărătese mai 
presus de lume în însăşi Sfânta Sfintelor, în spaţiul rezervat 
numai pentru Dumnezeu, de unde numai vorbea EI arhie- 
reilor care intrau aici o dată pe an [/ş 30, 10; Lv 16, 2-34; 
Evr 9, 7], şi unde Fecioara Mamă de trei ani a intrat şi a 
rămas pentru noi. 

9. De aceea şi prăznuim noi astăzi văzând premiul de 
comun folos al fermităţii ei fără rival: pogorârea mai presus 
de fire a lui Dumnezeu pe pământ prin Ea şi preaslăvita 
noastră urcare prin El la cer. Căci petrecând Copila lui 
Dumnezeu acolo, în sanctuarul cel de nepătruns, a pus în 
inima ei urcuşuri [cf. Ps 83, 6] înalte care ajung cu adevă- 
rat până la ceruri şi-L trag de acolo până la noi pe Stăpânul 
ceresc. Acolo, potrivit cu ce stă scris, toată „slava fiicei 
împăratului e dinăuntru” [Ps 44, 15] şi, întrucât Ea se dis- 
tingea de toți oamenii prin negrăitele frumuseți ale curăţiei, 
Făcătorul făpturii a ales să-şi facă din Ea ca dintr-un aur 
strălucitor o icoană conaturală Lui şi, făcându-Se om — o, 
nespusa Ta iubire de oameni, Stăpâne! — să armonizeze 
plăsmuirea Sa cu demnitatea Lui, a Celui care a plăsmuit-o. 

10. Vedeţi împletirea cununilor fecioreşti? Vedeţi folosul 
comun al acestei înveşmântări în purpură? Căci Fecioara 
n-a ajuns Împărăteasă a toate printr-o stăpânire făcându-şi 
inferiori ei pe cei ce sunt de aceeaşi cinstire cu ea din fire, 
fiindcă afară de nume nu şi-a atribuit ei înseşi nimic supe- 
FIor, iar pe cei de o seminţie cu Ea şi i-a făcut supuşi potri- 
vit aşezămintelor pământeşti, care îngăduie deosebirea prin 
înălțime de cei ce zac Jos, nu şi de cei ce stau drept. Ci pe 
toți cei aflați sub Ea i-a ridicat prin Fa şi, arătându-l pe cel 
ce ascultă ceresc în loc de pământesc, şi împărtăşindu-se 
astfel de o demnitate superioară şi de o putere mai înaltă şi 
de alegerea din ceruri, a fost pusă Împărăteasă preaînaltă a 
celor înalte şi preafericită a unui neam fericit, scânteind de 
peste tot, atât din trup, cât şi suflet, cu pâlpâiri de lumină 
foarte strălucitoare şi foarte dumnezeieşti. 


Fecioara, Cosmos concentrat 


Căci aşa cum atunci când Dumnezeu a vrut să înalțe o 
icoană a tot ce e frumos şi să arate îngerilor şi oamenilor în 
chip limpede puterea Lui privitoare la acestea, a dat sub- 
zistență [omului] unei lumi/podoabe [kosmon] comune din 
văzute şi nevăzute sau, mai bine zis, a arătat [în el] un 

amestec comun din toate harurile dumnezeiești şi omeneşti 
şi o frumusețe mai înaltă care împodobeşte amândouă lu- 
mile, tot aşa şi pe Aceasta [Fecioara] a făcut-o cu adevărat 
atotfrumoasă concentrând toate cele prin care a împodobit 
toate divizându-le, arătându-ne un mod excepţional al pu- 
terii creatoare care-L distinge doar pe El şi care se cuvine 
cu adevărat Mamei Luminii. 


Fecioara, concentrare a Luminii dumnezeieşti 


11. Fiindcă, aşa cum atunci când la început a pus ca stă- 
pân al zile: luminătorul cel mare [soarele], mai întâi a făcut 
lumina absolut împrăştiată, şi abia apoi discul soarelui care 
o primeşte, tot aşa şi acum pe Născătoarea Lui: Pururea 
Fecioară a arătat-o prin virtute sfeşnic al întregii lumini 
dumnezeieşti şi negrăite, întrucât mai înainte binele era 
împrăștiat în toți, după care în Ea s-a concentrat asupra ei 
în chip mai presus de minte şi de cuvânt orice formă de 
virtute şi încă Ea le depăşeşte. Prin urmare, câte erau de 
ajuns tuturor celor foarte buni din orice veac, cărora le 
fuseseră acordate ca să fie foarte buni, şi câte toți, îngeri şi 
oameni, le primiseră ca haruri de la Dumnezeu în parte, pe 
toate acestea adunându-le şi desăvârşindu-le Ea singură, şi 
oferindu-le cât nu se poate spune, revarsă din belşug harul 
şi spre cei ce o cinstesc, dăruindu-le şi faptul de a tinde 
spre Ea, care e discul unor atât de mari baruri, şi adăugând 
din bunătate şi cele mai bune. Prin urmare, Ea nu va ieși 
niciodată din această dispoziţie milostivă faţă de toţi 
oamenii, nici din această folositoare pornire și îmbelşugată 
contribuţie. 


Fecioara, soare al creaţiei, cer al Soarelui Dumnezeu 


12. Dar, dacă priveşte cineva spre o asemenea concen- 
trare şi procurare a tot binele, va spune negreşit că în virtute 
ŞI în cei ce viețuiesc potrivit virtuții Fecioara e ceea ce e 
soarele în lumina sensibilă şi în cei ce viețuiesc sub ca, şi 

că lucrul petrecut cu Aceasta la început e o schiță prelimi- 
nară şi o prefigurare a lucrurilor negrăite săvârşite pentru 
Ea ulterior. lar dacă îşi mută cineva ochiul gândului spre 
Soarele care a răsărit în chip excepţional din Ea oamenilor 
şi Care are şi supra-are prin firea/natura Sa toate cele dăru- 
ite ei prin har, numaidecât Fecioara va apărea ca un cer 
care are moştenirea tuturor celor bune cu atât mai strălucită 
în chip dumnezeiesc decât cei ce au primit har sub cer şi 
deasupra lui, cu cât cerul e mai mare decât soarele, dar 
soarele e mai strălucitor decât cerul. 


Lauda frumuseții Fecioarei 


13. Ce cuvânt va putea zugrăvi, Mamă a lui Dumnezeu 
Fecioară, frumuseţea Ta cu scânteieri dumnezeieşti? Căci 
cele ale tale nu pot fi definite în gânduri şi cuvinte, fiindcă 
toate întrec şi minte şi cuvânt. Le putem cânta în imne, 
fundcă Tu primeşti cu iubire de oameni acest lucru. Căci 
Tu eşti loc al tuturor harurilor, plinătate a oricărui fel de 
lucru frumos şi bun [kalokagathias], tablou însufleţit al 
oricărei virtuți şi bunătăți, ca Una ce singură dintre toţi 
te-ai învrednicit de toate harismele Duhului sau, mai bine 
zis, ca Una ce singură ai avut în chip uimitor în măruntaiele 
tale pe Cel în care sunt toate comorile şi ai fost cortul Lui 
uimitor, drept pentru care din pruncie până într-atât ai pur- 
tat de grijă de EI, încât să te primească în chip străin să 
locuieşti din fragedă pruncie în cortul Lui, arătând încă de 
atunci din astfel de lucruri atât de uimitoare că eşti o vatră 
neclintită a harurilor Lui. 

14. Te-ai învrednicit întru toate de cinstiri atât de mai 
mari decât cele obişnuite la oameni, încât ai avut şi o naş- 
tere uimitoare |paradoxos], precum şi o educaţie încă şi 
mai uimitoare, iar lucrul în chip covârşitor cel mai uimitor 
a fost acela că ai născut fără să cunoşti bărbat, precum şi 
acela că la naşterea ta ai fost împodobită cu acele făgădu- 
inţe de la Dumnezeu şi de la oameni, adică de la cei care 
te-au născut — fundcă aceştia făcând bine te-au făgăduit la 

rândul lor pe tine cea făgăduită Celui de la Care primiseră 
făgăduinţa — şi că prin făgăduinţele mai presus de lume 
făcute la vremea lor te-ai împodobit pe tine şi a împodobit 
lumea întreagă. Căci după puţin timp ţi-a fost făgăduit 
Însuşi Cel de la Care şi pentru Care s-a făcut o asemenea 
făgăduință, ca făgăduințele făcute din veac cu privire la 
tine prietenilor lui Dumnezeu şi marile lor vedenii să fie 
nişte arătări tainice şi ca nişte idei negrăite;, fiindcă singură 
Tu ai desăvârşit vederile tuturor, depăşind firea/natura 
comună tuturor în unirea |spnapheia] cu Dumnezeu nu 
numai prin naşterea ta negrăită, ci şi prin comuniunea pre- 
alabilă cu El în tot binele venită din curăţia Ta culminantă. 

15. Se cuvenea deci ca Aceca care avea să-L, nască pe 
Cel mai frumos decât fiii oamenilor [Ps 44, 3] să fie Ea 
Însăşi fără rival pentru toți întru toate şi să se îmbrace încă 
de copilă într-o frumuseţe minunată, care să-i fie în mod 
riguros potrivită, ca şi din asemănarea arătată în aceasta 
întru toate Acela să poată fi recunoscut Copil al unei Co- 
pile Pururea Fecioare şi orice ochi care vede să vestească 
obârşia după trup a Celui fără tată. Căci cum şi ce sens are 
în general ca Acela care numai cu cuvântul a alcătuit uni- 
versul şi l-a împodobit cu multe feluri de frumuseți să nu 
împărtăşească întru totul puterea făcătoare de frumos, de 
care ştia că se va împărtăşi puţin mai târziu EL Însuşi, celei 
prin care El Însuşi avea să aibă acest lucru potrivit firii? 
De aceea, deci, Cel ce împodobeşte crinii țarinii mai fru- 
mos decât veșmântul împărătesc al lui Solomon [M/ 6, 25] 
a împodobit-o E] Însuşi în chip supranatural pe Fecioara 
de la care Şi-a avut veşmântul de om, făcând-o să atragă 
privirile tuturor ca Una care este sălaş dumnezeiesc al tu- 
turor celor frumoase şi bune atât împreună, cât şi fiecare în 
parte, şi care Singură între toți oamenii din veac s-a arătat 
nelipsită de nimic în nici o privință, ci s-a distins foarte 
mult de toţi întru toate pe cât se deosebeşte cerul de pământ, 
cum ni se arată şi nouă care stăm departe de Ea şi privim 
țintă spre cele ale ei ca unii ce se uită la stele. 


334 


16. Căci, chiar dacă se spune că de aceea a fost adus la 
existență de Dumnezeu neamul oamenilor ca, simțind ce- 
rul, pământul şi toate cele din ele ca pe nişte lucruri supuse 
simțurilor şi străbătând cu mintea prin acestea spre frumu- 
sețile celor nevăzute să laude pe Dumnezeu Ziditorul co- 
mun a toate [cf. Rm 1, 20], totuși Cea lăudată de noi acum 
n-ar putea spune cineva că a fost făcută pentru aceasta de- 
cât ca să-i convingă pe cei ce se uită la Ea să urce printr-o 
minune spre Creatorul, întrucât prin multele şi feluritele Ei 
frumuseți Ea s-a arătat pe pământ ca o minune a minunilor 
şi a întrecut prin strălucire luminătorii şi minţile/inteligen- 
țele cereşti. Şi pe drept cuvânt, căci dacă toată slava fiicei 
împăratului vine dinăuntru [Ps 44, 14], atunci cele din afara 
şi din jurul ei nu sunt în dezacord, ci în chip potrivit în 
deplin de acord şi prietene cu cele dinăuntru. 


Frumuseţea Fecioarei vine dinăuntrul ei 
şi e mai mare decât a lui losif 


17. Dacă vei în cu luare-aminte, vei înţelege că şi gândi- 
rea profetului [David] tinde spre acest lucru; fiindcă n-a 
spus că toată slava fiicei împăratului „este înăuntru [enros]”, 
Ci „vine dinăuntru [esothen]”, revărsându-se dinăuntru ca 
o lumină, indicând tuturor celor ce văd bunăcuviința venită 
dintr-o nepătimire culminantă încuiată în interior şi arătând 
că sufletul feciorel]nic e cu adevărat preafrumos. 

Căci dacă Iosif cel cuminte e numit pe drept cuvânt 
preafrumos [/'c 39, 6], cum nu va fi Ea foarte vrednică de 
acest apelativ preacurat? Cum nu se va deosebi Ea de acela 
în frumusețea desăvârşită pe cât se deosebesc între ele fecio- 
ria de cuminţenie, și încă o feciorie care rivalizează cu cele 
netrupeşti, sau mai bine zis cât se deosebeşte de cumin- 
țenie toată virtutea şi harul care locuiesc într-un suflet 
împreună cu preacurata feciorie? Astfel că lui losif nu i se 
potriveşte întru toate acest nume sau poate că el se numeşte 
preafrumos numai la trup, dar Aceea are şi sufletul ca epo- 
nim al oricărui bine şi-l poartă cu adevărat preafrumos şi 

locuind într-un trup preacurat, căci pentru cei care văd ca 
şi noi, el se arată din afară, dar pentru duhul străvăzător al 
profeției e cunoscut dinăuntru. 


În loc de studii Fecioara e închinată la Templu 
să fie tron însufleţit al lui Dumnezeu 


18. Având Ea astfel harismele dumnezeieşti şi câte sunt 
daruri ale naturii din însuşi pântecul matern, ca să spun 
aşa, n-am cunoscut ca Ea să fi introdus în sine, studiind cu 
învăţători, o altă natură dobândită — fiindcă așa cred că 
trebuie numite deprinderile câştigate din învățătură —, ci 
arătându-şi mintea/inteligența conducătoare |noun hege- 
mona] supusă întru toate lui Dumnezeu şi lăsând deoparte 
după putere îndrumările oamenilor şi aşa primind din bel- 
șug înțelepciunea de sus, la vârsta la care părinții îşi pun 
sub pedagogi copiii, care nu vor asta din pricina copilăriei 
lor, şi îi predau grămăticilor să-i înveţe literele, Ea a fost 
închinată lui Dumnezeu în sanctuarul sfânt ca într-un dum- 
nezeiesc palat, şi era acolo ca un tron împărătesc însuflețit, 
mai presus decât orice lucru pedestru, gătit întreg cu virtuţi 
cuvenite unui astfel de Împărat Care şade pe el. 


Relaţia tainică între Fecioară şi Sfânta Sfintelor 


19. Căci întrucât nu se cădea ca această odaie de nuntă 
[/halamon] însuflețită a Atotîmpăratului să se afle în ochii 
tuturor, cum dă mărturie şi Scriptura, care spune că Dum- 
nezeu locuieşte într-o lumină neapropiată [/ fim 6, 16], 
adică nevăzută; așadar, pentru că nu se cuvenea să aibă o 
purtare văzută a vieții cortul în care S-a sălăşluit pe pământ 
Cel Preaînali, de aceea Sfânta Sfintelor, sălașul Numelui 
dumnezeiesc, cum spune David [Ps 73, 7], a fost dorită 
încă din pruncie ca loc de petrecere de Fecioara Mamă. 
Căci unde era mai cuviincios să locuiască Cea care e ade- 
vărata Sfântă a Sfintelor? Unde altundeva era mai bine să 
fie înfiptă Cea care e cortul adevărat al lui Dumnezeu? Cum 

nu se cuvenea ca Ea, adevăratul cort [al lui Dumnezeu], să 
fie pusă peste cortul prefigurării? Ea care e un cort în care 
S-a sălăşluit Cel ce şade peste tot ce este, adevăratul Îm- 
părat, Stăpânul împăraţilor, Care a îmbrăcat minunata şi 
multicolora mantie de purpură țesută din natura creată şi 
necreată; un cort care strălucește nu cu lucirile metalelor, 
ci e plin de haruri cuvântătoare/raționale; un cort care nu 
conţine în el prefigurări ale unor realităţi netrupeşti sau 
începuturile unor prefigurări trupești, ci care poartă în sine 
scânteierile supranaturale şi nespuse ale curăţiei minţii, 
socotința/voința |gnome] deiformă, strălucirea plăcută lui 
Dumnezeu a fecioriei, lucirile graţioase şi cuviincioase ale 
tuturor celor bune şi, ca să spun scurt, care e adevăratul loc 
[ropon] al lui Dumnezeu Care conţine toate. 

20. Văzând mai înainte despre Ea că va fi un loc însufle- 
țit al lui Dumnezeu, a ridicat Moise cortul acela şi pentru 
Ea a pregătit acele locuri sacre de nepătruns şi, aflând de la 
Dumnezeu cele ce vor fi cu Ea, le-a învrednicit de apelative 
covârşitor de înalte, arătând dinainte tuturor prin faptă şi 
cuvânt demnitatea ei schimbată şi care covârşeşte toate 
încă de la primii peri ai capului, cum se spune. Dar dum- 
nezeiasca Pruncă Fecioară n-a avut de la început acest loc 
foarte cuvenit pentru Ea doar prin modul ei de comportare, 
fiindcă i se hărăzise o demnitate aflată mai presus de cea a 
unui cort, ci aşa cum i-a supradepășit pe toţi prin demni- 
tatea purtării, a pus înainte şi un semn clar al foarte marii 
taine ce avea să fie cu ea. Fiindcă primind în chip uimitor 
spre petrecere pentru nu puțini ani locul hărăzit doar lui 
Dumnezeu şi care fusese consacrat spre petrecere Lui şi de 
unde vorbea cu Moise şi Aaron şi cu cei care după ei se 
apropiau de el având aceeaşi demnitate la mari intervale de 
timp, şi unde se credea că locuieşte neîncetat şi între acele 
convorbiri, această Copilă a lui Dumnezeu a arătat tuturor 
celor ce au minte şi a vestit dinainte că avea să fie negreşit 
o vatră adevărată şi o petrecere a lui Dumnezeu, un altar 
de ispăşire al Aceluia incomparabil mai bun şi o vistierie 

[tameion] cuvenită lui Dumnezeu a vârfului culminant al 
tainelor Duhului. 


Viaţa ascunsă a Fecioarei în Sfânta Sfintelor 
— apologie tăcută a vieții isihaste 


21. Pe lângă cele zise, Ea oferea şi tăcând o apologie 
demnă de remarcat a faptului că nu în chip neverosimil a 
ales viaţa liniştită/isihastă şi fără nici o comuniune cu toți. 
Căci dacă această Sfântă a Sfintelor era nevăzută aproape 
de ochii tuturor şi era încuiată de toți oamenii cu tot felul 
de ziduri despărțitoare şi perdele întinse de jur-împrejur și 
cu pânze şi acoperăminte la uşă, care nu se deschideau 
nimănui dintre toţi decât celui ce era arhiereu după Lege, 
dar chiar şi lui atunci când intra o dată pe an aici și-l făcea 
milostiv pe Dumnezeu aducând ispăşire pentru el însuşi şi 
pentru toţi cei de afară, cum oare atunci masa desfătării 
îngerilor, ogorul Plantei pururea înflorite sau mai bine zis 
veşnice, altarul comun al ispăşirii întregului neam al oame- 
nilor, unde potrivit Apostolului [Evr 6, 20; 7, 26] a intrat 
odată în veacuri Arhiereul nostru cu obârşie dumnezeiască 
și singurul cuvenit nouă, şi în care L-a împăcat şi L-a unit 
în chip neîmpărțit pe Dumnezeu cu oamenii, cum oare acest 
vas feciorelnic să nu fi fost păzit în sanctuarul nepătruns 
ducând aici o viaţă nevăzută pentru toți oamenii? 

22. lar dacă potrivit Apostolului (Pavel; Evr 11, 38] lu- 
mea nu era vrednică de sfinţii Vechi[ului Testament], cum 
ar fi fost aceasta vrednică de Ea, care e mai înaltă şi decât 
sfinţii din cer? Înţelege deci şi din aceasta cât de mare era 
superioritatea covârşitoare a Fecioarei. Căci acelora care 
fugeau de petrecerea împreună cu oamenii, Îi s-au dat drept 
loc de petrecere munţii, pustiile şi crăpăturile pământului 
[Evr 11, 38], dar Acesteia i s-a dat Sfânta Sfintelor, unde 
Preacurata a fost lăsată să intre înainte să fi ajuns la vârsta 
copiilor, deşi, aşa cum va arăta în continuare cuvântul nos- 
tru, arătase că era mai înțeleaptă decât cei ajunşi la vârsta 
înțelepciunii. 

Rod al rugăciunii, Fecioara e închinată 
Celui ce a dat-o pentru rugăciune 


23. Căci dată fiind de Dumnezeu şi lui Dumnezeu încă 
înainte de naşterea ei — şi cum ar fi putut să nu fie aşa, 
cea care fusese predestinată înainte de veacuri să fie locu- 
inţă a Făcătorului veacurilor? —, dată fiind deci lui Dum- 
nezeu şi fiind rod al rugăciunii şi cererii unor drepți — o, 
aripile acelei rugăciuni!, o, îndrăznire pe care a aflat-o la 
Domnul!, o, inimile atât de neprihănite ale acelor încât 
să înalțe o asemenea rugăciune care a dus la şi a câştigat 
lucruri atât de mari! —, fiind deci Fecioara rod al unei 
asemenea rugăciuni, a fost adusă la rândul ei de cei ce au 
născut-o ca o închinare iubită Celui ce o dăduse prin rugă- 
clune — 0, aleasă pereche de vite!, o, jug ales care a lucrat 
şi a adus lui Dumnezeu în dar un loc de petrecere mai iubit 
decât cerul! —, a fost adusă, aşadar, ca un vlăstar preasfânt 
dintr-o rădăcină sfântă, vlăstar care prin măreţia demnităţii 
ajunge de la pământ la cer, vlăstar care nu după mult timp 
avea să dea din el Floarea mai înainte de veci şi neveşte- 
jită, vlăstar care avea să odrăslească pe Cel prin al Cărui 
cuvânt doar odrăslise toată firea şi cele mai presus de ea; 
acest vlăstar a fost adus așadar ca să fie sădit — să vină 
David strălucind de bucurie cu chitara şi să ne spună cân- 
tând melodios! — ca un măslin roditor în casa lui Dum- 
nezeu [Ps 51, 8], ca un pom care să pună capăt tainelor lui 
Dumnezeu şi să aducă roadă în chip negrăit lângă izvoarele 
apelor [Ps 1, 3] Duhului. 


Fecioara e adusă la Templu la doar trei ani” 


24. Dar Mama lui Dumnezeu a fost adusă de cei ce o 
născuseră lui Dumnezeu nu fată, nu copilă, căci era nu 
puţin departe de acestea, ci având abia trei ani şi fiind abia 


2 Detaliile despre episodul aducerii la Templu a Fecioarei Maria dez- 
voltă tema din Protoevanghelia lui lacob VII, trad. românească: Trei Vieţi 
bizantine ale Maicii Domnului, Deisis, Sibiu, 20072, p. 225. 

de ieri sau alaltăteri înțărcată şi depărtată de alăptare şi de 
sân. Dar chiar şi la această vârstă Ea a arătat lucrul cuvenit 
celor ce ştiu să judece fără greş, căci s-a arătat înaintând cu 
O veselie negrăită. 


Escortată de fecioare 


lar când s-a apropiat de porţile sanctuarului şi tinere de 
neam bun îmbrăcate cum se cuvine neamului lor au încon- 
jurat-o ţinând în mâini făclii şi aşa, cu pompă plină de 
onoruri, au condus-o cu multă decenţă în cele dinăuntru, a 
arătat limpede că simte mai bine decât toţi cele ce se să- 
vârşeau sau aveau să se săvârşească cu Ea. Căci înaintând 
demnă şi plină de graţie şi atrăgând privirile tuturor cu hai- 
na, purtarea şi cugetul ei şi trecând în bună ordine şi cum 
nu s-ar putea spune printre celelalte, după aceasta ameste- 
când ordinea cu înflăcărarea, grăbind dintr-odată pasul şi 
lăsând în urmă corul fecioarelor care o înconjurau, a luat-o 
înaintea tuturor celor care erau aduse în urma Ei, ca să se 
facă arătat că pentru Ea s-a spus acel verset din psalmi: 
„Se vor aduce împăratului fecioare în urma ei; cele aproa- 
pe de ea se vor aduce în bucurie şi veselie; se vor aduce în 
templul împăratului” [Ps 44, 15]. 


Intâmpinată de arhiereu 


25. lar când s-a arătat şi arhiereul venind în întâmpinare 
şi rostind către Ea acel cuvânt profetic: „Ascultă, fiică, şi 
vezi, şi pleacă urechea ta, şi uită poporul tău şi casa părin- 
telui tău, iar împăratul va potti frumusețea ta” [Ps 44, 10], 
s-a oprit puțin în chip cuviincios şi, plecând urechea la 
acestea, i-a lăsat numaidecât pe toţi, părinți, doici, tovarăşi 
de vârstă şi, despărțindu-se de cele aduse împreună cu ea, 
înaintează singură cu strălucire şi strălucind între toți spre 
ierarh privind spre el cu bucurie şi blândeţe şi întărind prin 
felul în care arăta şi prin stângăcii integrala ei înclinare 
spre Dumnezeu. 

Preferă cu înțelepciune pe Dumnezeu 


26. Dar oare acestea n-au produs uimire tuturor? Cum 
anume o Copilă de trei ani devine întreagă a Celui ce în- 
drepia cele ale ei printr-o purtare de griță mai mare, cum 
discerne prin ea însăşi cu pricepere între fire/natură şi Cre- 
atorul firii/naturii şi atribuie partea mai bună Celui mai bun, 
preferă pe Dumnezeu îmbrăţişărilor tatălui şi mamei şi pune 
mai presus de alintările de acasă templul lui Dumnezeu şi 
ierarhul lui, şi aşa, socotindu-le drept nimic pe toate, iar pe 
Dumnezeu şi cele dumnezeieşti ca fiind în locul a toate, 
aleargă spre ele cu bucurie? 

Despre Ea spune lui Dumnezeu profetul David: „Drep- 
tate şi judecată sunt pregătirea tronului Său” [Ps 88, 15] şi: 
„Dreptate şi judecată sunt lucrul tronului Său” [Ps 96,2]. 
Deci întrucât Ea a fost un tron însuflețit al lui Dumnezeu 
sau, mai bine zis, numai a Ei este această demnitate — 
fiindcă aceasta nu se spune în sens propriu şi despre ordi- 
nele imateriale cele mai de sus [ale îngerilor] —, de aceea 
lucrul marii judecăți şi al dreptăţii negrăite s-a făcut şi s-a 
arătat mai mult decât la acele tronuri. O atât de slăvită şi 
ageră judecată a minţii şi socotinței/voinţei [gnomes] a 
avut Fecioara şi înainte de naştere, şi pe ea a arătat-o acum 
tuturor drept una foarte sigură chiar şi înainte de a ajunge 
la maturitate. 


Superioritatea Fecioarei față de Moise 


27. În cazul lui Moise, lipsa de judecată a vârstei în 
această privinţă o vestea limpede și limba lui care, chiar 
dacă în celelalte era gângavă [/ș 4, 10], păstra urme ale 
flăcării preferate strălucirii aurului şi care, cum spune cu- 
vântul |/ Co 3, 12-15], este pusă deoparte spre punerea la 
încercare a puterii de judecată a socotinţei |gnomes]. Cele- 
lalte ale lu: sunt simboluri bune ale vitejiei sufleteşti vii- 
toare, dar față de cele de acum nu arată aproape nimic 
demn de uimire. Căci ce putea avea atractiv pentru dispozi- 

ţia copiilor o coroană împodobită cu petale de aur şi pietre 
strălucitoare [ca a arhiereului] față de afecțiunea, căldura 
şi grija unor îmbrățişări de mamă, pe care singură dintre 
toţi cei de o vârstă le-a trecut cu vederea de bunăvoie 
Fecioara? lar faptul de a alerga la această vârstă la Dum- 
nezeu cu dragoste [eroros| simplă şi a rămâne singură în 
sanctuarul de nepătruns ca slujind acolo în negrăire tot 
timpul, unde anume i s-a întâmplat oare aceluia [lui Moise], 
pe care atunci când a ajuns bărbat l-a îndepărtat de slujirea 
lui Faraon nu o dragoste dumnezeiască [eros rheios], ci o 
frică, măcar că după multul răgaz acordat virtuţii şi lupte- 
lor ei şi după înălțarea la Dumnezeu pe munte s-a învred- 
nicit să fie inițiat în prefigurările acestei Fecioare şi a sluţit 
pregătirilor făcute pentru ea. 


Superioritatea Fecioarei față de Avraam şi Melchisedec 


28. Dar să-l lăsăm jos pe acesta [pe Moise], care s-a 
arătat pe drept cuvânt împreună cu robii, şi să aducem 
cuvântul nostru venind la cei care au venit în mod spontan 
la cunoaşterea lui Dumnezeu. Îi admirăm pe Avraam şi pe 
faimosul Melchisedec care au venit spontan la Dumnezeu, 
dar care erau acum la vârsta înţelepciunii, şi priviseră la 
această mare arătare a lui Dumnezeu, lumea asta mare, 
pământul, cele din jurul pământului, amestecul stihiilor, 
armonia excelentă a contrariilor, cerul, acest mare hotar 
care cuprinde la un loc toate câte țin de această parte a ei 
supusă simţurilor, mulțimea stelelor fixate pe el, diversa şi 
minunata lor poziție, mişcarea nici simplă, nici foarte con- 
trară, ci armonioasă, melodică şi foarte muzicală a stelelor, 
rotirile lor în ea, conjuncţiile, convergentele, paralaxele, 
diversele lor figuri, cum spun cei ce au cunoștință de ele, 
şi toate celelalte care săvârşite fiind prin raţiunea naturii Îl 
vestesc pe Dumnezeu Cel mai presus de ele prin veșnicie. 
Ea însă, care nu putea să-şi arunce privirile spre nimic din 
acestea — căci nu-i îngăduia vârsta —, Îl înţelege pe 
Dumnezeu şi fiind adusă Lui s-a bucurat sau, mai bine zis, 

a venit la El din proprie voinţă ca întraripată spre dragostea 
sfântă şi dumnezeiască [hieron kai theion erota]. 


Fecioara, adevăratul vas al alegerii 


29. Lucru pe care văzându-l frumos atunci arhiereul, şi 
anume că acestea, care în sufletele celorlalți, chiar şi în ale 
celor aleşi, de-abia se produc la vârsta maturității, Fecioara 
le avea locuind în ea din pruncie şi că le va avea toată viața 
mai mult decât toţi, a învrednicit-o de cinstiri mai bune 
decât pe toți, a introdus-o să locuiască în Sfânta Sfintelor 
Şi i-a convins pe toţi cei de pe atunci să accepte lucrul făcut, 
ceea ce s-a și făcut în chip foarte drept cu conlucrarea şi 
aprobarea lui Dumnezeu. Fiindcă Ea avea să fie un vas al 
alegerii nu ca acel chivot plin de umbre şi prefigurări, ci ca 
unul plin de însuşi adevărul şi realitatea acestora; nici ca să 
poarte înaintea împăraţilor şi păgânilor Numele dumneze- 
iesc, potrivit cuvântului ulterior al lui Pavel [FA 9, 15], ci 
ca să poarte în pântec pe Însuşi Acela al Cărui Nume este 
minunat (Le 11,27], astfel încât pe acela numit Pavel în 
loc de Saul să-l arate cu nimic mai prejos decât numele cele 
mai mari din veac şi învrednicit să-l poarte cu îndrăzneală. 


Superioritatea Fecioarei față de Enoh şi Ilie 


30. De aceea pe drept cuvânt, dacă s-ar uita cineva nu 
numai la începutul celor ce s-au arătat minunaţi în virtute, 
ci şi la întreaga alergare şi întrecere a virtuţii acelora, pre- 
cum şi la premiile din final şi cununile de sus, ar afla că 
ele sunt extrem de deficitare față de începutul acestei 
Copile a lui Dumnezeu, pe care o prăznuieşte acum toi 
neamul [omenesc] aducându-și aminte cu negrăită bucurie 
de strămutarea ei dintre oameni în însăşi Sfânta Sfintelor. 
Căci strămutat a fost şi Enoh [Fc 5, 24], dar pentru aceasta 
nu se adună un praznic a tot poporul. După acesta a fost 
răpit în car de foc şi lie [4 Rg 2, 11], dar nici aceasta n-a 

devenit tema unui asemenea sărbători pentru toată lumea, 
nici nu i-a cuprins pe toți o plăcere dumnezeiască dând 
prilej de săltare pământului împreună cu cele cereşti. După 
aceştia a fost strămutată o Copilă de trei ani şi toată lumea 
s-a veselit, toate s-au umplut de bucurie şi au fost cuprinse 
de un avânt dumnezeiesc. Vai! Ce minune e aceasta? Care 
e tăria Copilei, culmea virtuţii, prisosul măreției? Cine e 
Aceasta care a biruit lumea [cf. Jn 5, 1], care a preschimbat 
neamul [omenesc], care a desființat dintre oameni întris- 
tarea, rodul blestemului strămoşesc, şi a sădit pe pământ 
această strălucire dumnezeiască şi curată: veselia comună 
de fiecare an, cea neîmbătrânitoare, pururea înfloritoare, 
mai bună decât curgerea timpului care desființează toate? 
Dar să revenim puţin la cuvântul nostru. 

31. Aşadar, Enoh a fost strămutat fiindcă a bineplăcut 
lui Dumnezeu; căci las iarăşi acum deoparte faptul că el 
avea trei sute şaizeci şi cinci de ani Şi-şi săvârşise toată 
viaţa lui [Fe 5, 24], iar Cea care ne stă înainte acum era o 
Copilă de trei ani când s-a atins de lucrurile cele mai pre- 
sus de fire şi a început harurile pe pământ, după care faima 
care a cuprins toate s-a rezemat de pe pământ în cer. Dar şi 
pe acela l-a strămutat Dumnezeu. Oare însă în cer? Să nu 
fie! „Căci nimeni nu s-a suit în cer, decât Cel ce S-a po- 
gorât din cer” făcându-Se pentru noi ca şi noi din această 
sfântă Fecioară şi „Care este în cer” [In 3, 13]. Deci dacă 
stă scris că Enoh a fost strămutat de Dumnezeu pe pământ, 
negreşit a fost strămutat într-un loc mai prejos decât cel 
care a fost hărăzit acum Fecioarei, căci pe pământ nu era 
nimic mai sfânt decât cel din Sfânta Sfintelor. Apoi ceea 
ce s-a întâmplat cu acela n-a folosit cu nimic neamului 
omenesc, nici n-a desființat păcatul, nici n-a contribuit cu 
ceva la dreptate, astfel încât la a treia generaţie după el a 
avut loc potopul acela universal. Acum însă pentru Ea şi 
prin Ea s-a arătat înnoirea lumii și prin Ea cerul ne-a des- 
chis iarăşi porțile lui, nu trimiţându-ne o ploaie năprasnică, 
cumplită şi pierzătoare pentru toată suflarea, ci roua Du- 

hului, îndulcirea comună a sufletelor noastre, Lumina mai 
presus de minte, mare şi neapropiată [/ Tim 6, 16] care 
luminează pe tot omul ce vine în lume [n 1, 9]. 

32. lar dacă ar invoca cineva faptul că mai apoi Fecioara 
a ieşit la oameni, să ştie că adaugă un lucru mare la supe- 
rioritatea ei; căci aşa cum Fiul Unul-Născut al Tatălui a 
coborât pentru noi din sfintele ceruri, aşa şi Ea a ieşit pen- 
tru noi din cele sfinte ale templului. De aceea Mireasa fără 
mire a Tatălui Nemuritor s-a făcut logodnica unui muritor, 
nu pentru că a avut ea nevoie de aceste lucruri, Ci ca să ni 
se arate cu martori marea minune a negrăitei ei naşteri şi 
să-l mântuiască pe cei ce au crezut în ca. 

Şi aşa cum de soarele care ne răsare la intervale şi se 
roteşte pururea în cerc nu este nimeni care să se poată as- 
cunde de căldura lui, precum stă scris — căci zice Scriptura: 
„De la vârful cerului e ieşirea lui şi ajungerea lui e până 
în vâriul cerului” [Ps 18, 6] de unde a ieşit —, tot aşa și 
Preacurata, după ce şi-a făcut ieşirea dintre oameni şi a 
intrat în Sfânta Sfintelor, iarăşi s-a întors înapoi la oameni 
ca, funcţionând aici ca un tezaur public [pryfaneion] de 
sfințire, să împărtăşească tuturor în chip nedesfiinţabil din 
darul sfințirii, de care nu rămâne lipsită nici o parte, nici 
înseşi cele ascunse ale lumii locuite, adică acel sanctuar 
nepătruns. Întrucât cele câte ni se fac de soare se schimbă 
repede, de aceea avem nevoie de multe şi continue rotații 
ale acestuia. Dar întrucât darurile Pururea Fecioarei sunt 
nestricăcioase, Ea a avut nevoie doar de o singură rotaţie 
şi îi luminează prin Ea fără sfârşit pe toți ca una ce ţine 
pentru noi în chip de nespus Soarele acela „la Care nu e 
schimbare sau umbră de mutare” [/ac 1, 17]. 

33. De aceea, lăsând mutarea lui Enoh de către Dumne- 
zeu, să ne mutăm ochiul gândului spre răpirea lui Ilie care 
a făcut ceva mai mare decât acela, lăsând ucenicului său 
[Elisei] ca mare dar cojocul [4 Re 2, 14] prin care acesta 
a ajuns făcător al unor duble minuni. Dar şi aici cele ale 
Fecioarei Mamă se disting cu mult mai mult prin superio- 

ritatea lor; fiindcă Ea s-a făcut o minune a minunilor pe 
pământ şi un semn uriaş şi de comun folos mai mare decât 
toate cele din veac şi a dat Însuşi Fiului lui Dumnezeu din 
pântecul ei închinata piele de diamant, prin care ni s-au 
făcut toate câte „dacă s-ar scrie câte una, nici chiar toată 
lumea n-ar încăpea cărțile ce s-ar scrie” [/n 21, 25], cum 
spune cel ma: teologic dintre evangheliști. 


Superioritatea Fecioarei față de serafimi 


34. Dar de ce să nu împletesc în cununa Fecioarei stră- 
lucirea cea mai presus de lume, ci să rămân la cei ce au 
strălucit pe pământ? Fiindcă atunci când urma să-L nască, 
fecioară fiind, pe Cel ce este prin fire dincolo de toate, era 
încă aproape din fragedă vârstă dincolo de toți în ce pri- 
veşte demnitatea şi incomparabil mai presus decât înseşi 
mințile mai presus de lume [inteligenţele supracosmice]. 
Oare cărui înger 1 s-a spus vreodată ceea ce i s-a spus el 
încă pe când era pruncă, şi anume că: „Împăratul va pofti 
frumuseţea ta” [Ps 44, 11]? Căci n-au pofiit mai degrabă 
aceia să privească spre cele dăruite nouă prin Ea potrivit 
cu ce stă scris [/ Prr 1, 12|? Despre preaînaltul batalion al 
acestora, Isaia scrie: „Și serafimii stăteau în jurul Lui în 
cerc” [/s 6, 2], dar despre Ea tot David spune: „A stat 
împărăteasa de-a dreapta Lui” [Ps 44, 11]. Vezi deosebirea 
stării [stasis]? Învață de aici şi deosebirea ordinii [taxis]; 
căci serafimii stau în jurul lui Dumnezeu, dar aproape de 
EI stă singură Împărăteasa a toate, care e admirată și lău- 
dată de Însuşi Dumnezeu, Care o vesteşte puterilor din ju- 
rul Lui şi spune potrivit celor zise în Cântarea Cântărilor: 
„Ce frumoasă e cea aproape de Mine!” [4, 1.7]. E mai 
strălucitoare decât lumina, mai înfloritoare decât raiul, mai 
împodobită decât toată lumea văzută şi nevăzută. Dar Ea 
nu stă doar aproape, ci şi de-a dreapta; şi pe drept cuvânt, 
căci acolo unde a şezut Hristos, şi anume „de-a dreapta 
măreției” |Evr 1, 3; 8, 1], acolo stă şi Ea, nu numai pentru 
că îndrăgeşte şi e îndrăgită de toți chiar şi după rânduielile 

firii, ci pentru că e într-adevăr tron al Lui, iar unde şade 
împăratul, acolo stă şi tronul Lui. 

35. Acest tron l-a văzut şi Isaia între heruvimi şi l-a nu- 
mit „înalt şi ridicat” [/s 6, 1], arătând astfel superioritatea 
Mamei lui Dumnezeu faţă de puterile cereşti. Căci, chiar 
dacă ordinului celui mai de sus al ierarhiilor mai presus de 
lume i s-a hărăzit acum locul secund, îndată după Ea, în ce 
priveşte demnitatea el nu are câtuşi de puţin rang secund; 
căci dacă, prin comparaţie, aceștia îi erau inferiori şi Ea 
le era superioară într-o mică măsură, acum diferenţa este 
covârşitoare. Fiindcă aşa cum după discul soarelui nu putem 
arăta un alt luminător secund prin bogăţia luminii decât 
luna, deşi are o strălucire mult ma: mică, în acelaşi fel, 
socot, că nici un alt ordin nu poate fi gândit secund în stră- 
luciri dumnezeieşti față de Mama lui Dumnezeu decât sera- 
fimii; dar pentru cei ce cercetează în chip riguros demni- 
tatea acestora se arată mult mai mică, ca o candelă faţă de 
o torță strălucitoare. De aceea profetul îi aduce pe îngerii 
înşişi să-L slăvească pe Dumnezeu plecând de la Ea şi să 
zică: „Binecuvântată e slava Domnului plecând de la tronul 
Lui” [iz 3, 12]. 

36. lar David, adunând din altă parte la sine mulțimile 
celor mântuiţi şi folosindu-se de ziceri diferite potrivite 
pentru Ea, dar de un gen diferit, bate în imn măsura unei 
melodii preaarmonioase zicând: „Îmi voi aduce aminte de 
numele Tău în orice generaţie şi generaţie. De aceea po- 
poare se vor mărturisi Ţie în veac şi în veacul veacului” 
[Ps 44, 17]. Vezi întreaga creaţie lăudând-o pe această Fe- 
cioară Mamă, şi nu în ani mărginiţi, ci în veac şi în veacul 
veacului? De aici se poate vedea că nici Aceea nu va înceta 
în tot veacul să facă bine întregii creaţii, nu numai celei 
a noastre, ci înseşi batalioanelor celor fără de materie şi 
supranaturale. 

Căci Isaia a arătat în chip luminos că doar prin Ea se îm- 
părtăşesc şi ele împreună cu noi și se ating de Dumnezeu, 
de acea Fire de atins; căci nu l-a văzut pe serafim luând 

cărbunele în chip nemijlocit de pe altar, ci printr-un cleşti- 
şor, prin care l-a atins şi de buzele profetului dându-le cu- 
rățire [/s 6, 6]. Această vedenie a cleştișorului era identică 
cu acea mare vedenie pe care a văzut-o Moise în rugul care 
ardea, dar nu se mistuia în flăcări [1ş 3, 3]. Şi cine nu ştie 
că Fecioara Mamă este acel rug şi acel cleştișor, Ea care a 
zămislit fără să ardă Focul dumnezeiesc, acestei zămisliri 
slujindu-i un arhanghel care a unit prin Ea cu neamul 
omenesc pe Cel ce a ridicat păcatul lumii [/n 1, 29] şi ne-a 
curățit prin această negrăită unire? 


Fecioara, hotar şi mijlocitoare între creat şi Necreat 


37. Prin urmare, numai Ea singură e hotar |methorion] 
al naturii create şi necreate, şi nimeni n-ar putea veni la 
Dumnezeu decât prin Ea şi prin Mijlocitorul care S-a năs- 
cut din Ea; şi nici unul din darurile lui Dumnezeu n-ar pu- 
tea fi făcute atât îngerilor, cât și oamenilor decât prin Ea 
[eime dia tautes]. Căci aşa cum la lămpile pe pământ făcute 
dintr-o sticlă sau altă materie transparentă nu se poate uita 
cineva spre lumină, nici împărtăşi de raza venită de acolo 
decât prin acea lampă, ridicarea spre Dumnezeu, precum şi 
ieşirea Lui spre ceva din toate sunt la fel de imposibile afară 
numai dacă are loc prin acest sfeşnic cu adevărat purtător 
de Dumnezeu şi cu strălucire dumnezeiască care e Pururea 
Fecioara. Căci spune [Psalmistul)]: „Dumnezeu e în mijlocul 
Ei şi nu se va clătina” [Ps 45, 5]. 


Fecioara, sălaş al Treimii prin iubire 


38. lar dacă cele date în schimb sunt pe măsura iubirii 
de Dumnezeu şi cine iubeşte pe Fiul este iubit de EI şi de 
Tatăl Lui şi se face în chip tainic sălaş al Amândurora [/p 
14, 23; 8, 42] Care locuiesc şi umblă în sufletul lui potrivit 
făgăduinţei Stăpânului [2 Co 6, 16], cine oare L-ar putea 
iubi pe Acesta mai mult decât Mama Lui, care nu numai că 
L-a născut ca Unul-Născut, dar L-a născut singură fără o 

însoţire, ca afecțiunea ei să fie dublă prin fire, neîmpărțită 
de nici un soţ? Şi cine ar putea fi iubită mai mult decât 
Mama Lui de Fiul Unul-Născut Care în veacurile din urmă 
a ieşit în chip negrăit numai din Ea, aşa cum înainte de 
veacuri a ieşit numai din Tatăl? Cum să nu se înmulțească, 
pe lângă dispoziția cuvenită, şi cinstirea datorată ei de că- 
tre Cel ce a venit să plinească Legea [M/ 5, 17]? lar dacă 
una e iubirea Tatălui şi a Fiului, iar cinstirea şi convergența 
de la Amândoi Aceştia este şi a Duhului — o, harurile mai 
presus de minte ale Fecioarei! —, atunci Ea poartă în mij- 
locul sufletului ei întreaga Treime necreată, din Care pe 
Unul L-a zămislit fără sămânță şi, fiind fecioară, L-a născut 
fără dureri. 


Toate harurile se împărtăşesc 
tuturor făpturilor prin Fecioara 


39. Deci aşa cum, când a venit El la noi, numai prin Ea 
„S-a arătat pe pământ şi a petrecut împreună cu oamenii” 
[Bar 3, 37], înainte de Ea fiind nevăzut pentru toți, tot aşa 
şi în veacul fără sfârşit care va veni orice arățare a luminii, 
orice emanare dumnezeiască şi orice descoperire a tainelor 
cu maximă obârşie dumnezeiască şi orice fel de harisme 
duhovniceşti sunt pentru toţi cu neputinţă de încăput 
[achoretous] fără Ea. Ea însă, primind prima plinătatea 
Celui ce plineşte toate [Col 2, 19], o face cu putinţă de în- 
căput pentru toți împărţind-o fiecăruia după putere şi după 
măsura curăției fiecăruia. Astfel încât Ea este şi vistierie 
[fameion], şi administratoare publică [prytanis] a bogăției 
Dumnezeirii, spre Ea se uită şi în Ea îşi pun încrederea 
ierarhiile cele mai de sus ale heruvimilor, şi pe atât mai 
mult dintre toți sunt răpiți aceștia de dorul Ei în tensiune 
spre cele de sus, pe cât mai mult doresc revărsarea luminii 
şi dăruirea harurilor negrăite şi cu obârşie dumnezeiască 
care vin prin Ea; şi toate puterile inteligente de sub aceştia 
se împărtăşesc în mod proporţional de dragostea dumneze- 
iască şi strălucirea cu obârşie dumnezeiască care vin prin 

Ea, iar după acelea, oprirea [minţii] şi claritatea luminării 
dumnezeieşti vor urma atât pentru noi, cât şi, simplu spus, 
pentru toți şi pentru toate, pe măsura dorului nepătimaş şi 
dumnezeiesc, a dragostei imateriale şi nesfârşite şi a dorinței 
culminante şi sincere față de această Fecioară cu adevărat 
deiformă. 


Lauda Fecioarei şi a mijlocirii ei 


40. Căci dat fiind că în ceruri există această lege veşnică: 
ca cei mai mici să se împărtăşească de Cel ce șade dincolo 
de toate prin cei mai mari”, iar Fecioara Mamă e incompa- 
rabil mai mare decât toţi, de aici urmează că prin Ea se vor 
împărtăşi de Dumnezeu câţi se împărtăşesc de EI şi că pe 
Ea o vor şti drept cuprindere a Celui de necuprins/neîn- 
căput [fou Achoretou choran] câţi Îl cunosc pe Dumnezeu 
şi tot pe Ea o vor cânta în imne după Dumnezeu câți ÎI 
cântă în imne pe Dumnezeu. Ea este cauză [aizia] a celor 
dinaintea Ei, patroană [prostatis] a celor de după Ea şi ofe- 
ritoare |[proxenos) a celor veşnice; Ea este tema profeților, 
începutul apostolilor, temelia martirilor, postamentul învă- 
țătorilor;, Ea este slava celor de pe pământ, desfătarea celor 
din cer, podoaba întregii creații; Ea este obârşie, izvor şi 
rădăcină al bunurilor negrăite; Ea este pisc şi desăvârşire a 
tot ce-i sfânt. 

41. O, Fecioară dumnezeiască, cum voi spune toate ale 
tale? Cum voi împlini dorul? Cum te voi slăvi pe tine, co- 
moara slavei? Chiar şi numai aducerea-aminte de tine l-a 
sfințit pe cel ce s-a folosit de ea; şi numai aplecarea spre 
tine a făcut mintea mai luminoasă ridicând-o numaidecât 
spre o înălțime dumnezeiască; întru tine se limpezeşte 
ochiul gândului; întru tine se luminează duhul cu venirea 
Duhului dumnezeiesc; fiindcă te-ai făcut vistierie şi conţi- 
nere a harurilor, nu ca să-l ţii în tine însăţi, ci ca să umpli 
de har toate. Căci această împărțire o patronează Vistierul 


3 C£. DIONISIE AREOPAGITUL, Despre ierarhia cerească IV, 3. 

comorilor nedeşertate; şi ce ar putea închide această bo- 
găție care nu se micşorează? Dă-ne-o, aşadar, cu bogăţie, 
Stăpână, şi, dacă n-o putem cuprinde, fă-ne mai încăpători 
și aşa ne-o măsoară, căci numai Tu singură n-ai primit cu 
măsură, pentru că toate s-au dat în mâna ta. 


Reluarea temei cuvântului 


42. Acestea să fie aşa. Cred însă că trebuie să reiau cu- 
vântul şi să-l duc mai departe, în cazul în care aș putea să 
străbat cele nepătrunse şi să le scot afară, să le laud şi să 
le povestesc. Să-mi fie însă iarăşi ajutor Dumnezeu. Căci 
natura cuvintelor ne-o rezemăm pe o vigoare neputincioasă, 
întrucât dificultăţile sunt multe şi mari şi cu totul imposibil 
de străbătut, dacă n-ar veni de sus un ajutor dumnezeiesc. 
Haideţi toţi, câți sunteţi cinstitori ai Miresei Pururea Fe- 
cioare ca, rugând-o să ajute cuvintelor noastre din cerurile 
nepătrunse unde e acum, să intrăm în iatacul de nuntă 
|nymphona], să ne adunăm în el, să privim spre cele de 
nepătruns; căci prin Ea |[d;'autes] ni se deschid toate câte 
sunt sus în cer şi câte sunt jos pe pământ. 


În Templu Fecioara realizează prefigurările Legii Vechi 


43. Să vedem deci cum anume se suprapune peste prefi- 
gurări sfârşitul, cum se desăvârşeşte peste acea schiță um- 
bratică forma adevărului/realităţii. A intrat în sfânta sfinte- 
lor cea vremelnică Sfânta Sfintelor cea fără sfârşit, a intrat 
aici cortul nefăcut de mână al Cuvântului, chivotul cuvân- 
tător şi însuflețit al Pâinii Vieţii Care ne-a fost trimisă cu 
adevărat din ceruri şi al Cărei chivot făcut de mână a fost 
Aceea, chivot în care e vasul care poartă mana alcătuită 
din rouă de dimineaţă prefăcută prin voia creatoare dum- 
nezeiască într-un fel de mâncare numită de cei neinițiaţi în 
cele dumnezeieşti pâine a îngerilor ca una care vine de sus, 
dar care pentru cei pricepuţi în cele dumnezeieşti şi care 
văd înainte prin dumnezeiescul Duh era o prefigurare a 

adevărului care avea să vină în această Fecioară. A intrat 
cartea vieţii, care n-a primit doar întipărirea unui cuvânt, ci 
pe Însuşi Cuvântul Tatălui în chip negrăit, ale Cărui sunt 
tăbliţele testamentului în care s-a gravat doar întipărirea 
neînsuflețită a unui cuvânt. A intrat pomul veşnic înflorit, 
din care a ieşit Floarea nestricăcioasă care ne-a dăruii 
nestricăciunea, de care ține toiagul lui Aaron, care prin 
ramurile pe care le-a odrăslit fără umezeală însemna dina- 
inte naşterea tără de sămânță din Fecioara. 


Fecioara, hrănită de înger 


44. Aproape tot templul era îmbrăcat în aur şi acel sacru 
chivot era şi el ferecat în aur curat şi scânteia de Jur- 
împrejur de strălucire [/ș 25, 11]. Dar frumuseţea feciorel- 
nică, de care s-a îndrăgostit Dumnezeu Însuşi, nu era încă 
şi mai strălucitoare şi clară? Sau vreţi să vedeţi un semn 
din ceruri al celor spuse? Figuri de îngeri turnați în aur 
stăteau în Jutul chivotului umbrindu-l [7ş 25, 19], dar în 
jurul acestui chivot adevărat stăteau nu figurile unor îngeri, 
Ci îngerii înşişi şi, mai mult, nu umbrind-o, ci slujindu-i şi 
servindu-i hrana, o hrană de care nu se poate spune ce era, 
pe atât de mult întrecea în minune mult vestita mană şi 
hrana adusă lui Ilie. Dovada vine de aici: mana o purta 
aerul care o făcea să cadă de sus, fiind alcătuită printr-o 
poruncă dumnezeiască, şi dacă tot din poruncă dumneze- 
1ască, aducându-și aminte de ea, dumnezeiescul cântăreţ 
David a zis: „Pâinea îngerilor a mâncat omul” [Ps 77, 25], 
a făcut aceasta văzând dinainte cu adevărat în ea prefigu- 
rarea hranei cu adevărat cereşti a Fecioarei. Acea mană o 
oferea în fiecare dimineaţă aerul care o făcea să cadă jos, 
dar această hrană o aducea în fiecare zi un înger ca una 
care era mai eficientă, mai tainică şi proprie lui însuşi şi 
înrudită cu el, şi pe atât de superioară prin natură manei, 
pe cât îngerul e superior aerului. lar lui [lie i-a slujit un 
corb (3 Re 17, 6], vietatea care urăşte copiii şi simbol, cum 
se spune, al lipsei de compasiune faţă de cei de o seminţie. 

Hrănirea şi umbrirea Fecioarei 


45. Prin urmare, aducătorul [hranei ei, îngerul] era un 
simbol limpede al conduitei îngereşti a Fecioarei încă la 
acea vârstă, iar acesta pe drept cuvânt îi slujea, dar n-a 
umbrit-o, prevestindu-i măreţia care urma să-i vină. Căci 
pe Ea avea să o umbrească nu un înger, nu un arhangheli, 
nici înşişi heruvimii sau serafimii, ci Însăşi Puterea enipos- 
tatică a Celui Preaînalt [Lc 1, 35], şi — lucrul cel mai mare 
— vorbind cu Ea nu prin vijelie şi nor [ov 38, 1], nu prin 
beznă şi foc [/ş 19, 18; 20, 21], nu printr-o adiere de vânt 
subțire [3 Reg 19, 12|, cum o făcuse odinioară celor vred- 
nici, fiecăruia la timpul lui, ci Însăşi Puterea Celui Prea- 
înalt a umbrit pântecul feciorelnic în chip nemijlocit, fără 
acoperământ, fără să mai fie ceva între Cel ce umbrea şi 
ceea ce era umbrit, nici aer, nici eter, nici ceva din cele 
sensibile sau din cele mai presus de acestea. Dar acest 
lucru nu e umbrire [episkiasis), ci de-a dreptul unire 
[henosis]. Dar pentru că prin natură tot ceea ce umbreşte 
îşi produce forma Lui şi întipărirea proprie în ceea ce e 
umbrit, în pântec s-a făcut nu numai o unire, ci şi o for- 
mare |morphosis], iar ceea ce s-a format din amândouă, şi 
anume din Puterea Celui Preaînalt şi din acel pântec prea- 
sfânt şi feciorelnic a fost Cuvântul lui Dumnezeu întrupat. 
Vai, la ce adânc de taină am coborât cuvântul! 


Viața ascetică a Fecioarei în Templu ca într-un rai 


46. Dar, scoțându-ne afară de acolo — căci nu e cu pu- 
tință ca ceva muritor sau un gând mărginit să atingă fundul 
abisului —, să ne continuăm tema care ne stă înainte. A in- 
trat, aşadar, Fecioara în Sfânta Sfintelor; şi uitându-se de 
jur-împrejur, de cum a văzut a rămas fermecată socotind-o 
un sălaș potrivit pentru Ea Însăşi, iar prin frumuseţea celor 
văzute întinzându-şi numaidecât ochiul gândirii spre fru- 
museţile nevăzute, n-a mai socotit desfătător nimic de pe 
pământ. Ajungând deci mai presus de nevoile firii şi de 

plăcerile simțirii, și socotind de neprivit cele frumoase la 
vedere şi de trecut cu vederea cele bune de mâncare [cf. Fe 
3, 6], s-a arătat prima şi singura cu desăvârșire cu neputinţă 
de prins de tirania exercitată prin ele împotriva noastră şi 
a repurtat din partea ei un triumf împotriva acesteia. Şi 
aceasta nu luptându-se din zori până seară, nici pentru ro- 
dul unui singur pom, ci timp de mulți ani şi pentru tot felul 
de plăceri născocite de stăpânitorii întunericul drepti mo- 
meală împotriva sufletelor. Pe care toate singură dintre toți 
această Copilă a lui Dumnezeu, disprețuindu-le în chip 
uimitor până la sfârşit de la vârsta prunciei, 1 s-a dat pe 
bună dreptate drept premiu din ceruri hrana prin înger, prin 
care şi-a înzdrăvenit şi firea care dădea mărturie de condu- 
ita ei demnă de ceruri; sau, mai bine zis, ca să spun iarăşi 
ceva mai cuvenit şi mai potrivit cu demnitatea Miresei 
Pururea Fecioare, s-a arătat încă de la acest început Împă- 
răteasă a cerurilor ca una ce avea slujindu-i minţile cerești. 

47. Şi aşa îşi ducea viaţa ca în rai şi într-un loc înălțat de 
pe pământ sau, mai bine zis, ca în nişte curți cereşti, fiindcă 
acel sanctuar nepătruns era prefigurarea acestora. Ducea 
deci o viaţă de asceză, fără griji şi fără alte treburi, fără 
întristare, nepărtaşă la patimile de jos, mai presus de plăce- 
rea care nu e fără durere, trăind numai pentru Dumnezeu, 
văzută numai de Dumnezeu, hrănită de Dumnezeu, păzită 
numai de Dumnezeu Care avea să se sălășluiască între 
noi prin Ea, şi negreşit văzând şi Ea numai pe Dumnezeu, 
făcând din Dumnezeu mâncarea ei, alipindu-se numai de 
Dumnezeu. 


Plină de milă pentru căderea oamenilor, Fecioara 
îşi propune să mijlocească pentru ei la Dumnezeu 


46. Auzea însă cu cea mai înaltă înţelegere şi cele scrise 
de Moise şi arătate de ceilalți profeţi, întrucât tot poporul 
din afară se aduna în fiecare sâmbătă precum era rânduit de 
Lege, iar de aici a aflat Ea de Adam şi de Eva şi de toate 
cele ale lor, de aducerea lor din neființă, de aşezarea lor în 

rai, de porunca din el, de sfatul pierzător venit de la cel 
rău, de furtul care a urmat plecând de la el, de izgonirea 
de acolo din pricina lui, de alungarea din nestricăciune şi 
de transformarea lor pentru această viaţă cu multe dureri. 
A văzut şi viaţa blestemată întinzându-se odată cu trecerea 
timpului şi câştigând mereu ceva mai rău, precum şi făp- 
tura creată după chipul lui Dumnezeu înstrăinându-se de 
Dumnezeu Făcătorul et și asemănându-se odată cu anii tot 
mai mult cu [Satana] cel care o zdrobise cu rele vicleşu- 
guri — vai, ce putere rea şi nebunie nesăturată împotriva 
noastră! Vai, ce nesimţire Şi înclinare de neîntors spre pă- 
mânt şi din partea noastră! —, fără ca nimeni să poată opri 
acest elan comun şi pierzător pentru om şi această mişcare 
nestăvilită a neamului omenesc spre iad. lar când Fecioara, 
Copila lui Dumnezeu, a auzit şi a văzut acestea, făcându-i-se 
milă de neamul omenesc comun cu ea și sârguindu-se să 
găsească un leac [pharmakon] care să contracareze o atât 
de mare suferinţă, a hotărât să se întoarcă cu toată mintea 
spre Dumnezeu şi, luând asupra Ei solia [presbeian] pen- 
tru noi, să-L, silească pe Cel cu neputinţă de silit şi să-L 
tragă spre noi mai repede, ca Acesta să depărteze din mij- 
loc blestemul, să oprească focul care arde sufletele şi să-i 
facă mai slabi pe potrivnici, şi să dea în schimb binecuvân- 
tarea, să facă să strălucească lumina nepătrunsă şi să lege 
cu Sine Însuşi făptura vindecându-i neputinţa. 


In convorbirea cu Dumnezeu descoperă 
O nouă practică şi o nouă contemplare 


49. Aşa gândind în ea însăşi în chipul cel mai cuviincios 
Fecioara cu har dăruită şi-a rânduit solia [presbeia] ei pen- 
tru toată firea/natura [omenească] în chip minunat şi mai 
bun decât orice cuvânt. Căci, căutând să vorbească cât mai 
convingător şi sincer cu Dumnezeu, la Care venea ca un 
sol autodesemnat sau, mai bine zis, pus înainte de Dumne- 
zeu, şi analizând orice formă de virtute atât din cele spuse 
de Lege, cât şi din cele aflate de rațiune şi de cei ce se ţin 

de fiecare din ele, şi ocolind fiecare din formele ştiinţei de 
vârf [metafizicii] ca o pecetluire [a minţii] observând care 
e mai proprie lui Dumnezeu, și anume cea care avându-şi 
întipărirea de aici ştie să-i întipărească pe cei ce se folo- 
sesc de ea în vederea Aceluia, ştergând însă contururile 
materiale, întrucât vedea că nimic din cele arătate oamenilor 
înaintea ei nu tindea în mod exact spre aceasta, inovează 
atunci lucrurile cele mai mari şi desăvârşite, inventează, 
practică şi predă celor de după ea o practică mai înaltă de- 
cât contemplarea şi o contemplare care se deosebeşte tot 
atât de mult de cea [filozofică] de care se vorbea înainte, 
pe cât se deosebeşte adevărul/realitatea de imaginaţie. 


Dincolo de virtute şi cunoaştere 


50. Ascultată să fie dar acum pe scurt măreţia tainei, 
căci voi spune cuvântul care e de folos întregii plinătăţi 
care poartă numele lui Hristos [creştinătăţi], şi mai cu 
seamă celor ce s-au lepădat de lume [monahilor], şi prin 
care oricine va putea gusta bunătăţile viitoare, va putea sta 
împreună cu îngerii şi va putea avea cetățenia în ceruri 
[ip 3, 20], dacă va voi să o imite după putere pe Mireasa 
Pururea Fecioară, prima şi singura care s-a lepădat din 
pruncie de lume pentru lume. Fiindcă orice formă de virtute, 
din câte s-au găsit înaintea Ei şi s-au predat în chip vădit şi 
în comun zişilor oameni, împodobea moravurile şi rânduia 
bine casele şi cetățile, iar fapta virtuţii se rostogolea închisă 
în acestea. Iar cealaltă parte a ei, mai înaltă decât cele 
enumerate, e toată o cunoaştere, prin care găsim raţiunile 
naturii şi contemplăm pe cât e cu putinţă proporțiile, figu- 
rile şi cantitățile sufletului însuşi, precum şi ale celor sepa- 
rate în chip inseparabil de materie. 


Dincolo de filozofie şi gândire 


51. lar dacă teologizăm şi filozofăm şi despre cele cu 
totul separabile de materie, lucru pe care copiii elinilor sau 
mai degrabă părinţii şi patronii acestui meşteşug îl numesc 

filozofie primă, întrucât nu cunosc nici o formă de con- 
templare mai veche decât ea, chiar dacă aceasta are un 
adevăr, el este departe de vederea lui Dumnezeu și tot atât 
de separat de convorbirea cu Dumnezeu pe cât e de departe 
faptul de a avea de acela de a cunoaşte. <* Fiindcă a spune 
ceva despre Dumnezeu şi a te întâlni cu Dumnezeu nu e 
acelaşi lucru. Căci primul lucru are nevoie şi de cuvânt, de 
acest cuvânt, şi poate şi de tehnica lui, dacă va vrea nu 
numai să aibă, ci şi să folosească şi să comunice ştiinţa, ba 
chiar şi de raționamente |[silogisme] de tot felul, de con- 
strângerile care vin din demonstraţii şi de exemplele luate 
din lume, întreagă sau cea mai mare parte a lor fiind adu- 
nată din vedere şi auzire şi aproape din toate cele ce se 
rotesc în lumea aceasta, o ştiinţă care poate fi dobândită şi 
de înţelepții acestui veac, chiar dacă nu sunt cu desăvârşire 
curaţi cu viaţa şi cu sufletul. Iar faptul de a ajunge împreună 
cu Dumnezeu face într-adevăr parte din cele cu neputinţă, 
dacă n-am ajuns mai întâi prin curăţire în afara noastră 
înşine sau, mai bine zis, mai presus de noi înşine, lăsând 
orice lucru sensibil împreună cu simţirea, ridicându-ne 
deasupra gândurilor, raționamentelor și întregii cunoașteri, 
ba chiar şi a gândirii înseşi, şi devenind întregi străbătuți 
de activitatea simţirii minţii, > pe care Solomon a numit-o 
mai dinainte simţire dumnezeiască [Pr 1, 7; LXX”], câşti- 
gând astfel necunoașterea mai presus de cunoaştere, mai 
presus adică şi de orice formă a mult trâmbiţatei filozofii, 
dacă sfârşitul părţii ei cele mai distinctive e cunoaşterea. 


ISihia, călăuză îndumnezeitoare 
spre vederea lui Dumnezeu în lumină 


52. Acest lucru căutându-l deci Fecioara — căci este 
foarte necesar ca solii să se întâlnească cu cei la care se 


* Pasaj identic cu Triade |, 3, 42. 
* În Septuaginta la Proverbe |, 7 există şi textul: „lar evlavia către 
Dumnezeu e începutul simţirii.” 

face solia —, găseşte drept călăuză sfânta 1sihie; isihia, 
oprirea minții şi a lumii, uitarea celor de jos, inițierea în 
cele de sus, dezbrăcarea de reprezentările mentale pentru ce 
e superior: aceasta e adevărata practică, adevărata treaptă a 
contemplării sau vederii lui Dumnezeu |/heorias e fheop- 
fias), ca să vorbim mai propriu, singurul indiciu al sufle- 
tului cu adevărat sănătos. Fiindcă orice altă virtute e ca un 
leac şi antidot pentru neputințele sufletului şi pentru pati- 
mile rele înrădăcinate în el de indolenţă, dar contemplarea 
e rodul sufletului sănătos, fiind ca un scop al său şi o formă 
de îndumnezeireS; căci prin ea se îndumnezeieşte omul, nu 
prin analogia conjecturală care vine din raționamente şi din 
cele văzute — să nu fie!, fiindcă aceasta e pământească și 
omenească —, ci din educaţia în isihie”, pentru că prin ea 
ne dezlegăm de cele de jos şi ne aplecăm spre Dumnezeu 
Şi aşa, stăruind zi şi noapte în rugăciuni şi cereri ca într-un 
foişor, atingem cumva acea neapropiată şi fericită Fire/Na- 
tură. Şi aşa cei care şi-au curăţit inima prin sfânta isihie văd 
în ei înşişi ca într-o oglindă pe Dumnezeu, întrucât cu ei se 
amestecă în chip negrăit Lumina mai presus de simţire şi 
de minte. 


Fecioara, dovada vie a isihiei 


53. Demonstrația concentrată a acestei sfinte isihi, ca 
una care e extrem de folositoare şi-i recomandă mai bine 
decât orice lui Dumnezeu pe cei ce se folosesc de ea, e 
însăşi Fecioara care a crescut cu ea aşa-zicând din cea mai 
fragedă vârstă; căci practicând în chip supranatural isihia 
de copilă foarte micăs, Ea singură dintre toți a purtat în 
pântec, fără să ştie de bărbat, pe Cuvântul Dumnezeu-om. 


4 Hoion ti telos ousa kai eidos theourgon. 
7 Alla tes apo ten kath'hesychian agogen. 
* Mone gar apanthon ex outo pany paidos hyperphyos hesychasasa. 

Să medităm la viaţa deiformă a Fecioarei în Templu 


54. Dar să reluăm puţin cuvântul, ca această mare tâlcu- 
ire contemplativă |[/heorema] să poată fi uşor sesizată de 
cei ce au urechi. Eu admir acel mod de elogii care e de 
folos celor ce-l ascultă descoperindu-le calea mântuirii; şi 
chiar dacă ceva din cele spuse e cu anevoie de înţeles şi nu 
e uşor de sesizat, socot că nu trebuie să-l aruncăm în afara 
curții sfinte, fiindcă nici de la calea care duce la viaţă nu 
ne abatem pentru că e strâmtă şi greu de umblat pe ca [cf. 
Mt 7, 13]. Veniţi deci, vitejilor, câți nu puneţi ţărâna cea 
uşor de procurat înaintea aurului cu anevoie de procurat şi, 
adunându-vă fiecare mintea în sine însuşi, aşa cum îşi adu- 
nă pe ei hainele cei ce umblă prin locuri strâmte, vă ridi- 
caţi în chip încordat spre măreţia gândirii, căci atunci când 
aceasta se ridică sus, nici treptele de jos nu mai există pen- 
tru cei ce se zvârcolesc acolo. Dar dacă v-aţi ridicat mintea 
din cele materiale şi v-aţi lăsat convinşi să meditaţi la viața 
extrem de deiformă |[/heoeidestatos bios] a Mamei lui 
Dumnezeu din sfântul sanctuar de nepătruns cu gândul pen- 
tru a înțelege şi imita după putere ceva din cele de acolo, 
atunci veţi putea avea nu foarte departe acel fericit dar al 
celor curăţiţi cu inima de a vedea în chip nevăzut cinstirile 
lumii nevăzute. 


Cosmosul şi omul 


55. Căci omul, această lume mai mare într-una mică”, 
convergenţa universului, recapitularea creaturilor lui Dum- 
nezeu, de aceea a fost adus la existenţă cel din urmă dintre 
toți — ca să facem epilogul cuvântului nostru —, căci 
cineva ar putea spune că acest univers e ca o scriere a Cu- 
vântului autoipostatic. Prin urmare, acest om, care adună 
într-una mintea şi simţirea [inteligenţa şi sensibilitatea] 
printr-o înţelepciune mai bună a Celui ce amestecă cele 


? Cf. GRIGORIE DIN NAZIANZ, Cuvântarea 38 la Teofanie 10. 

ncamestecate, se foloseşte de mijloacele imaginației, opi- 
niei şi gândirii ca de nişte legături foarte autentice între 
extreme, aşa cum în tetrada elementelor sensibile ale aces- 
tui univers din jurul nostru aerul mijloceşte între foc şi apă, 
iar aceasta din urmă între aer și pământ, şi aşa se leagă 
între ele cele contrare şi se împacă cele ce se luptă între 
ele, fără a elimina nicidecum puterile prin care acestea se 
apără unele de altele. Aşa este lumea mare sub aspectul 
cantităţii [cosmosul] şi așa este şi lumea mare sub aspectul 
demnităţii [omul]: căci au comuniune între ele în ce pri- 
veşte modul [fropos], dar aceea [cosmosul] e superior prin 
mărime, iar aceasta [omul] prin înţelegere. Şi ele coexistă 
fiecare fiind închisă ca o comoară în cealaltă ca într-o casă 
mare un lucru de mare preţ, mult mai prețios decât ceea ce 
îl conţine, şi ca într-un palat împărătesc nu împăratul, 
fiindcă acesta piere, ci un vas împărătesc foarte împodobit 
şi foarte preţios, pentru că palatul e făcut din pietre foarte 
mari, dar uşor de cumpărat de oricine, dar vasul e făcut din 
pietre foarte mici, dar dificil de procurat şi foarte scumpe. 


Simţire — imaginație — opinie 
— gândire — minte/inteligenţă! 


56. Cu cât însă nu e superioară cerului mintea/inteli- 
genţa care este chip/icoană al lui Dumnezeu şi-L cunoaşte 
pe Dumnezeu şi e singura dintre cele din lume care devine, 
dacă vrea, dumnezeu, înălțând împreună cu ea trupul umi- 
linţei? Cu cât nu se deosebeşte de pământ simţirea, care a 
perceput nu numai măsurile, mărimea şi diversele lui cali- 
tăți, dar prin cunoaştere a atins sferele cereşti, a simțit dife- 
ritele mișcări, a cunoscut conjuncţiile şi distanţele cu multe 
forme şi multe sensuri ale stelelor şi aşa a făcut începutul 
ştiinţelor eterice? Iar cele dintre cer şi pământ sunt în ce 
priveşte demnitatea mai prejos decât cele de la graniţa din- 
tre minte și simțire, chiar dacă în virtutea analogiei |pro- 


10 Cf. 150 de capitole naturale, teologice, etice şi practice 15-20. 

porționalității] sunt identice, dar în ce privește ponderea 
celor ce le conţin se deosebesc foarte tare. Aşadar, simţirea 
[aisfhesis] e o putere iraţională care cunoaşte şi percepe 
lucrurile sensibile prezente; imaginaţia [phantasia] îşi are 
începutul plecând de la aceasta, dar îşi lucrează cele ale ei 
şi în absenţa celor sensibile; iar minte/inteligență [nous] 
s-ar putea numi cea care activează fără acestea, dar pasivă 
ca una care nu este în afara celor divizibile. Opinia [doxa] 
care porneşte din imaginație e o judecată iraţională, nu şi 
cea care porneşte din gândire; căci această deprindere le 
are în vedere pe amândouă. lar gândirea |dianoia] este me- 
reu rațională, dar purcede în mod extins sfârşind în opinia 
rațională. Toate acestea se constituie şi activează prin întâ- 
iul instrument, spiritul psihic care e în creier!|!. Nu există 
însă nici un instrument al minţii/inteligenţei care este o 
substanță cu propriul ei scop şi activă de sine'“, chiar dacă 
se coboară la viața psihică desfăşurată în gândire. 


Fecioara îşi cercetează puterile sufleteşti 


57. Dar pentru ce am împărțit acestea şi am tratat acum 
despre ele? De ce am făcut mai întâi un catalog al formelor 
virtuţii, tar apoi al puterilor sufletului? Pentru că de aici 
sunt seminţele acelora şi de aici îşi au acelea existența. 
Deci cum înţelepţita de Dumnezeu Fecioară n-a putut să 
facă să-i rodească din acelea intimitatea culminantă [akran 
oikeioteta]| cu Dumnezeu, a cercetat atunci puterile sufle- 
teşti să vadă dacă nu cumva află aici mijlocul prin care să 
ajungă la o unire [synousia] cu Dumnezeu. Deci cum pe 
unele le-a găsit cu totul iraționale şi nenidicându-se câtuşi 
de puţin peste cele sensibile, iar opinia şi gândirea, chiar 
dacă sunt puteri raționale, nu le-a găsii desfăcute de vistie- 
ria simţurilor, adică de imaginaţie, ci încă săvârşite prin 


! Di'organou protou, tou psychikou en enkephalo pneumatos. 
'2 Nou de organon ouden esti, all 'autoteles estin ousia kai kath 'heauten 


0usan energetiken. 

spiritul psihic ca printr-un instrument, înțelegând ceca ce a 
spus după acestea şi Apostolul, şi anume că „omul psihic 
nu primeşte cele ale Duhului” [/ Co 2, 14], a căutat viaţa 
adevărată a minţii mai presus de acestea şi neamestecată 
cu cele de jos, dorind în chip supranatural pe Dumnezeu și 
unirea supralumească cu E]. Căci aşa cum nu e cu putinţă 
a dori lumina sensibilă şi nu soarele, în acelaşi mod stau 
lucrurile şi aici. 


„.. şi alege numai viața minții 


58. Găseşte atunci că numai în vederea acestui eros sfânt 
şi dumnezeiesc există în chip riguros lucrul cel mai înalt 
din noi [mintea/inteligența], singura substanță desăvârşită 
şi cu totul fără părți din noi, care are şi desfăşurările gândi- 
rii, în care îşi au asigurarea şi ştiinţele, care avansează ca 
reptilele prin contragere şi diviziune, şi le defineşte şi uni- 
fică întrucât e o formă a formelor [eidos eidon]. Căci dacă 
mintea/inteligența coboară şi la ele şi prin ele spre viața cu 
multe părți întinzându-şi activitățile la toate, ea are însă şi 
o altă activitaţe superioară, pe care poate să o activeze de 
sine ea însăşi, întrucât prin purtarea de grijă a harului dum- 
nezeiesc care o ridică împreună cu el se poate ridica din 
acest regim cu multiple moduri şi multe forme care se 
târăşte pe pământ. Aşa cum călăreţul are o activitate mult 
mai bună decât faptul de a ţine hăţurile unui car şi pe care 
o poate activa de sine nu numai când se dă jos din el, ci şi 
când e pe cal şi în car, afară numai dacă nu s-ar preda de 
bunăvoie întreg, grijii ținerii hăţurilor. Aşadar, şi mintea/in- 
teligenţa, dacă nu s-ar întoarce în întregime în jurul celor 
de Jos, s-ar putea deda şi activităţii ei superioare şi mai 
înalte, adică de sine, prin care numai ar putea fi împreună 
cu Dumnezeu, deși e mult mai greu pentru ea, întrucât are 
prin natură împletirea cu trupul şi e amestecată cu cunoş- 
tințe corporale şi cu relaţiile multiple şi cu anevoie de 
depăşit cu cele pământeşti care vin din această viaţă. 

Viața isihastă a Fecioarei 


59. De acestea desfăcându-se Preacurata încă de la în- 
ceputul vieţii, cum se spune, s-a depărtat de oameni. Şi 
fugind de viaţa vinovată, a ales viaţa nevăzută și neînsoţită 
cu nimeni, petrecută în sanctuarul de nepătruns, în care 
desfăcându-se de orice legătură materială, scuturând orice 
relație şi depăşind însăşi compasiunea față de propriul trup, 
a unit mintea cu întoarcerea spre sine, cu atenţia și dumne- 
zeiasca rugăciune neîncetată. Şi prin aceasta ajungând în- 
treagă a ei înseşi şi mai presus de gunoiul cu multe forme 
al gândurilor şi, simplu spus, mai presus de orice formă 
[eidous], a croit o cale nouă şi negrăită spre ceruri: tăcerea 
minţii |fen noefen sigen], ca să spun aşa. Şi alipindu-şi 
mintea de aceasta, zboară mai presus de toate cele create, 
vede o slavă a lui Dumnezeu superioară celei a lui Moise 
şi contemplă harul dumnezeiesc care nu cade câtuşi de 
puțin în puterea simțirii, ci e o privelişte plăcută şi sfântă 
pentru sufletele şi minţile nepătate; de care împărtăşindu-se 
se face, potrivit dumnezeieştilor imnografi, nor luminos al 
Apei celei vii, strălucire a Zilei celei tainice şi car de foc al 
Cuvântului. 


Necesitatea luminii şi vederea lui Dumnezeu 


60. Căci fără venirea unui harul dumnezeiesc n-ar putea 
exista minte/inteligenţă care să vadă aflând o simţire dum- 
nezeiască şi să ajungă să fie cu adevărat ea însăşi în act, 
aşa cum nici ochiul nu poate asta fără lumina simțită. Căci 
pentru cele veşnice, adică deiforme, El Însuşi este lumină, 
şi nu altceva; şi ceea ce este pentru cele sensibile soarele, 
aceasta este pentru cele inteligibile Dumnezeu. lar așa cum 
atunci când e activ, ochiul devine el însuşi lumină, se 
uneşte cu lumina şi priveşte împreună cu lumina, şi vede mai 
întâi acea lumină revărsată în jurul tuturor celor văzute, în 
acelaşi mod şi cel ce a avut parte de activitatea/energia 
dumnezeiască şi s-a schimbat/transformat cu schimba- 

rea/transformarea dumnezeiască [rheian alloiosin], este el 
însuşi ca o lumină, se uneşte cu lumina şi împreună cu lu- 
mina vede în chip conștient cele care fără acest atât de mare 
şi negrăit har sunt nearătate pentru toţi, ajungând nu numai 
mai presus de simțurile trupeşti, ci şi mai presus de orice 
din cele cunoscute de noi și care sunt negreşit nearătate şi 
pentru cele mai presus de noi prin puterea noastră naturală. 
Căci pe Dumnezeu Îl văd cei curaţi cu inima, potrivit feri- 
cirii nemincinoase spuse de Domnul [M/ 5, 8], Care fiind 
lumină, potrivit expresiei foarte teologice a lui Ioan, fiul 
tunetului [In 8, 12; 9, 5; 12, 46], locuieşte şi Se arată celor 
ce-L iubesc şi sunt iubiţi de E] potrivit fâgăduinţei făcute 
lor de EI Însuşi [Jn 14, 23]. Dar minţii curăţite Se arată „ca 
în oglindă”, în Sine fund nevăzut, fiindcă forma din oglindă 
e aşa: nu e văzută atunci când se arată şi e cu desăvârşire cu 
neputinţă să vadă cineva ceva în oglindă şi în același timp 
să vadă şi ceea ce creează forma în oglindă. Aşa e văzut 
acum Dumnezeu de cei curățiți în iubire dumnezeiască, iar 
atunci, spune [Apostolul], „faţă către faţă” [/ Co 13, 12]. 


Fecioara realizează asemănarea omului cu Dumnezeu 
şi a lui Dumnezeu cu omul 


6]. Dar cine a iubit pe Dumnezeu mai mult decât Cea 
cântată în imne de noi acum? Și cine a fost iubit de Dum- 
nezeu mai mult decât Ea? Care altă creatură e mai curată 
decât Ea, fie în mod egal, fie pe aproape? De aceea, inițiată 
fiind prin aceste contemplări culminante în iniţierile cele 
mai înalte, unită şi asemănată în acest mod cu Dumnezeu, 
Ea singură din toți cei din veac a săvârșit această solie su- 
pranaturală pentru noi şi a dus-o la capăt prin Ea însăşi, nu 
numai dobândind acest urcuş al minţii mai presus de cu- 
vânt, dar folosindu-se de acesta pentru noi toți şi lucrând 
astfel prin îndrăznirea |parrhesia] ei la Dumnezeu acest 
mare şi mai presus de mare lucru. Fiindcă nu numai că s-a 
făcut Ea după asemănarea lui Dumnezeu, dar L-a făcut şi 
pe Dumnezeu după asemănarea omului, nu numai con- 

vingându-L, dar și purtându-L în pântec fără sămânță şi 
născându-L în chip nespus după ce a fost formată |memor- 
phomene] prin har de Dumnezeu — drept pentru care a fost 
numită de arhanghel „cu har dăruită [echaritomene)” — şi 
dându-l lui Dumnezeu o formă [morphosasa] prin natura 
omenească — drept pentru care i s-a binevestit: „Bucură-te!” 
[Lc 1, 28]. 


Lauda unirii cu Dumnezeu realizată de Fecioara 


62. Cine va grăi măreţiile tale, Fecioară? „Auzite va face 
toate laudele tale” [Ps 105, 2], Copilă a lui Dumnezeu 
| Zheopais]. Te-ai tăcut Mamă a lui Dumnezeu [7heometor]; 
ți-a1 unit mintea cu Dumnezeu, ai unit pe Dumnezeu cu un 
trup; L-ai făcut pe Dumnezeu Fiu al omului şi pe om fiu al 
lui Dumnezeu; ai împăcat lumea cu Făcătorul lumii; ne-ai 
învăţat cu fapta că la oamenii adevăraţi faptul de a con- 
templa [70 fheorein] are loc nu numai prin simţire sau gând 
|aisthesei kai logismo) — fiindcă atunci el ar fi doar puţin 
superiori necuvântătoarelor —, ci mult mai mult prin cură- 
țirea minţii [nou karharsei] şi împărtăşirea de harul [chari- 
los melhexei] dumnezeiesc, prin care ne desfătăm de frumu- 
sețile deiforme nu prin gânduri, ci prin atingeri imateriale. 

63. Ne-ai dat să-L vedem chiar şi prin aceste simţuri pe 
Cel Nevăzut într-o înfăţişare [eidei] şi o tormă [schemari] 
ca a noastră, și să ne atingem în materie de Cel Imaterial şi 
Negrăit. L-ai hrănit cu hrană ca a noastră pe Hrănitorul 
îngerilor; ne-ai hrănit şi pe noi prin Însuşi Hrănitorul înge- 
rilor cu hrana cu adevărat cerească şi nestricăcioasă. I-ai 
făcut pe oameni să aibă aceeaşi viață cu îngerii sau, mai 
bine, i-ai învrednicit de cinstiri încă şi mai mari, zămislind 
de la Duhul Sfânt şi născând în chip uimitor o formă divino- 
umană |/heandriken morphen] şi făcând în chip negrăit 
natura umană concrescută [symphya] cu natura divină şi 
aşa-zicând codivină |homorheon]. 

64. Se spune despre împăratul Pius — căci pe cât se pare 
acesta îşi avea acest supranume |piosul] din fapte — că 

odată, când cei din jurul lui sufereau de sete, ridicându-şi 
mâna dreaptă spre Dumnezeu, a zis: „Cu această mână cu 
care n-am luat viaţă Te implor, Dătătorule de viață”, şi 
îndată din cer s-au adunat nori grei şi o ploaie năprasnică a 
căzut de sus!*. Dar Fecioara, Împărăteasa celor cu adevărat 
pioşi, ținându-şi în sanctuarul de nepătruns mintea depărtată 
în chip desăvârşit de cele de jos, sau mai degrabă nici 
măcar puţin unită cu ele, şi spunând lui Dumnezeu: „Cu 
această minte, la care nu s-a suit ceva pământesc, Te im- 
plor”, a făcut din tot pământul un cer, nechemând nişte 
nori, care de multe ori ascultă prin rugăciune de mulți, ci pe 
Însuşi Cel ce face să urce nori de la marginea pământului 
[Ps 137, 7]; n-a tăcut o mângâiere vremelnică a sufletelor 
prin ploaie, ci ne-a adus însăşi Comoara tuturor bunătăților, 
Izvorul veşnic care ţâşneşte în chip inseparabil din sânurile 
Tatălui, Cuvântul Care şade deasupra bolților cereşti, Care 
ne-a adus de acolo apă vie şi ne-a dat o hrană care pe cei ce 
se împărtăşesc de ea îi face nemuritori și fu ai lui Dumne- 
zeu, făcuți fii nu printr-un simplu nume, ci prin comuniunea 
[koinonia] dumnezeiescului Duh — o, dar nespus! — uniţi 
intim cu Dumnezeu şi întreolaltă prin trupul şi sângele lui 
Dumnezeu. 


Îndemn final 


65. Să păzim, aşadar, prin legăturile iubirii unitatea cu 
Dumnezeu şi întreolaltă lucrată pentru noi în chip dumne- 
zeiesc de Dumnezeu. Să privim mereu spre Născătorul/Ta- 
tăl de sus. Să lăsăm pământul, fiindcă nu mai suntem pă- 
mânteşti din pământ, ca primul om [Adam], ci ca al Doilea 
Om, Domnul, din cer [7 Co 15, 47]. Sus la El să avem 
inimile! Să privim această mare privelişte: firea/natura 
noastră înveşnicită de focul imaterial al Dumnezeirii. Şi 


SE EUSEBIU, Jstoria bisericească V, 5, 3. Este vorba de legiunea sal- 
vată de ploaia venită în urma rugăciunilor creştinilor, fapt întâmplat însă 
sub Marcus Aurelius (161-180), nu ca aici sub tatăl său, Antonius Pius 
(138-161). 

dezbrăcând hainele de piele, pe care le-am îmbrăcat de la 
cădere [Fc 3, 21], să stăm în [pământul] sfânt arătându-ne 
fiecare pământul |inimii] sfânt prin virtute şi înclinarea 
neclintită spre Dumnezeu; ca atunci când Dumnezeu vine 
în foc să avem îndrăznire şi, alergând, să ne luminăm şi, 
luminaţi fiind, să ne înveşnicim spre slava Lui, a Luminii 
Celei mai de sus, a strălucirii în Trei Sori şi care alcătuieşte 
la maximum o Unică Obârşie/Stăpânire. Căreia 1 se cuvine 
slava, puterea, cinstea şi închinarea acum şi în veci nesfâr- 
şit. Amin. 


La mântuitoarea naştere a atotpreacura- 

tei Doamnei noastre de Dumnezeu Năs- 
NY si i 

cătoarei şi Pururea Fecioarei Maria 


Vremea potrivită pentru munca mântuirii 


1. Orice vreme [kairos] e potrivită pentru a pune început 
unei conduite mântuitoare. Arătând acest lucru, marele 
Pavel spunea: „lată o vreme bineprimită! lată o zi de mân- 
tuire! Să lepădăm faptele întunericului şi să lucrăm faptele 
luminii! Să umblăm cu bună-cuviinţă ca în lumina zilei!” 
[Rm 13, 11-13] numind „vreme bine-primită pentru mân- 
tuire” nu vreun ceas sau vreo zi, ci tot timpul de după ară- 
tarea Domnului şi Dumnezeului şi Mântuitorului nostru 
lisus Hristos. Căci așa cum atunci când soarele simțit răsare 
pe pământ vine pentru oameni momentul muncii trupești, 
precum spunea şi David: „Răsărit-a soarele, iar omul va ieşi 
la lucrul său şi la munca sa până seara” [Ps 103, 22-23], tot 
aşa şi atunci când ni s-a arătat prin trup Soarele dreptății 
[Mal 3, 20], tot timpul de după arătarea Lui e potrivit pen- 
tru munca duhovnicească; lucru pe care arătându-l în altă 
parte acelaşi profet, după ce a spus despre venirea Domnu- 
lui: „Piatra pe care au respins-o ziditorii, aceasta a ajuns 
în capul unghiului”, a adăugat: „Aceasta e ziua pe care a 


! Omilia 42, trad. diac. loan I. Ică jr după ed. Panayotou Christou: 
Gregoriou tou Palama Apanta ta erga 10: Homelies 21-42 (EPE 76), 
Thessaloniki, 1985, p. 582-602. 

făcut-o Domnul! Să ne veselim şi să ne bucurăm în ea!” 
[Ps 117, 22. 2]. Dar dacă în cazul soarelui simţit, dat fiind 
că acesta este întrerupt de noapte, spune: „ieşi-va omul la 
munca sa până seara” [Ps 103, 23], în schimb Soarele 
dreptății, întrucât e neînserat şi nu are potrivit Apostolului 
„schimbare sau umbră de mutare” [Jac 1, 17], oferă un bun 
prilej neîntrerupt pentru munca duhovnicească. 


Vremea toamnei — primul praznic al mântuirii 


2. Dacă însă trebuie să spunem că o vreme e mai potri- 
vită decât celelalte și, aşa cum e o vreme pentru a semăna 
ŞI O vreme pentru a secera, o vreme pentru a sădi şi o vre- 
me pentru a strânge roadele, şi e o vreme pentru orice alt 
lucru, tot aşa, de cauţi un ceas deosebit de potrivit pentru 
facerea de bine, acesta este vremea toamnei şi mai cu sea- 
mă luna aceasta [septembrie]. Aceasta e şi prima lună şi 
începutul anului, cea în care au primit început şi cele ale 
noastre, lucru pe care-l prăznuim astăzi. Fundcă sfânta 
sărbătoare şi prăznuire pe care o aducem astăzi e prima a 
rechemării şi replăsmuirii noastre în har, cea în care au 
început să se facă noi toate [cf. Ap 21, 5] şi să se introducă 
în locul celor trecătoare ale Legii cele dăinuitoare, în locul 
literei Duhul şi în locul umbrelor adevărul/realitatea. 


Fecioara — împlinire a prefigurărilor 
vechi-testamentare 


3. Căci astăzi s-a arătat o „lume” nouă şi un „rai” străin, 
în care şi din care s-a făcut un Adam nou Care replămă- 
dește vechiul Adam şi înnoieşte toată lumea, Unul care nu 
se lasă amăgit, ci-l amăgeşte pe amăgitorul, iar celor ajunşi 
prin amăgire sclavii păcatului le dăruieşte libertate. 

Astăzi s-a pregătit pe pământ o „carte” uimitoare [cf. /z 
44, 2], care poate purta nu doar întipărirea unor cuvinte, 
ci în chip negrăit pe Însuşi Cuvântul viu, un Cuvânt nu 
pierdut în aer, ci ceresc, nu unul care se alcătuieşte în 

însăşi stricarea lui, ci Unul care-i răpește stricăciunii pe 
cei ce se apropie de EI, nu unul produs de o limbă ome- 
nească pusă în mişcare, ci Născut înainte de veci din Dum- 
nezeu Tatăl. 

Astăzi s-a arătat un „cort” însufleţit şi nefăcut de mână 
al lui Dumnezeu, un „chivot” cuvântător şi duhovnicesc al 
Pâinii Vieţii care ne-a fost trimisă din ceruri (/n 6, 32] cu 
adevărat. 

Astăzi, potrivit cuvântului Psalmistului, „adevărul din 
pământ a răsărit”, adică [Fecioara] statuia nemincinoasă a 
nobleţei umane de la început, „şi dreptatea din cer s-a ivit” 
[Ps 84, 12], [Hristos] Dreptatea care l-a scos afară pe 
însuşi stăpânul nedreptăţii şi din însăşi stăpânirea celor 
nedrepţi, întrucât a fost osândită în chip nedrept, l-a legat 
pe cel tare în răutate, i-a răpit vasele, le-a transformat şi 
le-a arătat în stare să primească dreptatea dumnezeiască; şi 
aşa pe captivi păcatului i-a luat să fie veşnic împreună cu 
ea însăşi îndreptățindu-i prin credinţa în EI, iar pe stăpâni- 
torul păcatului strângându-l în lanţuri din care nu se poate 
scăpa îl va preda unui foc veşnic şi lipsit de lumină. 

Astăzi a odrăslit „toiagul” profețit „din rădăcina lui leser”, 
din care „a răsărit o floare” [/s 11, 1] care nu primeşte veş- 
tejire, ci recheamă firea noastră care-şi pierduse floarea, şi 
de aceea căzuse din locul neveștejit al desfătării, şi o rea- 
duce la bună-înflorire şi-i dăruie înflorirea veşnică, o urcă 
la cer şi o aduce în rai; un „toiag” prin care Marele Păstor 
a dus turma cuvântătoare la păşuni veşnice; un „toiag” de 
care rezemată fiind firea noastră leapădă vechimea şi bă- 
trâneţea neputincioasă şi păşeşte uşor spre cer, lăsând jos 
pământul celor ce sunt purtaţi spre cele de jos ca unii care 
n-au reazem. 

Dar cine e lumea nouă, raiul străin, cartea paradoxală, 
cortul şi chivotul duhovnicesc al lui Dumnezeu, adevărul 
răsărit din pământ, toiagul mult lăudat al lui lesei? Copila 
pururea fecioară înainte şi după naştere, a cărei naştere 
dintr-o femeie stearpă o prăznuim astăzi. 

Joachim şi Ana — virtutea şi rugăciunea lor ascultată 


4. Căci deşi trăiau împreună şi erau ireproşabili înaintea 
lui Dumnezeu, Ioachim şi Ana păreau iudeilor a fi vrednici 
de reproş potrivit Legii, întrucât trăiau împreună fără a 
avea copii. Dat fiind că nu era încă nădejdea nemuririi, de 
aceea succesiunea neamului apărea extrem de necesară; 
acum însă, întrucât astăzi ni s-a născut Fecioara aceasta, 
care prin naşterea ei întru feciorie ne-a dăruit veşnicia, nu 
ne mai este necesară succesiunea care vine din facerea de 
copii. Dar israeliților de pe atunci faptul de a avea copii 
mulţi le părea superior chiar şi virtuţii, iar lipsa de copii li 
se părea un rău atât de mare, încât chiar şi drepţii aceştia 
nu erau atât lăudaţi din pricina virtuţii lor, cât insultați din 
pricina lipsei lor de copii. Întristați deci de aceste ocări şi 
aducându-şi aminte de Avraam şi de Sara şi de ceilalți câţi 
făcuseră experienţa unei astfel de întristări pentru lipsa de 
copii, gândindu-se apoi şi la leacul găsit de unii pentru vin- 
decarea unei asemenea întristări, drepţii [loachim şi Ana] 
au hotărât şi ei să-şi găsească refugiul în implorarea lui 
Dumnezeu. Și cumintele Ioachim pleacă în pustiu şi locu- 
ieşte aici postind şi înălțând spre Dumnezeu rugăciunea de 
a se face părinte; şi n-a lăsat rugăciunea, nici nu s-a întors 
de acolo înainte de a primi certitudinea că i-a fost ascultată 
cererea. lar Ana într-un gând cu el se încuie în grădina cea 
mai apropiată şi cu inimă îndurerată strigă la Domnul: 
„Auzi-mă, Dumnezeul părinților mei, și mă binecuvântează, 
cum ai binecuvântat-o pe mama Sara!”?. 

Şi Dumnezeu i-a ascultat şi i-a binecuvântat şi le-a făgă- 
duit să le dea ceea ce au cerut, iar făgăduinţa a dus-o la 
bun sfârşit acum. Şi le-a dat o Copilă mai minunată decât 
toate bunurile minunate de până atunci, pe însăşi Născă- 
toarea Creatorului a toate, cea care a îndumnezeit neamul 
omenesc şi a făcut pământul cer, cea care pe Dumnezeu 
L-a făcut Fiu al Omului, iar pe oameni i-a făcut fu ai lui 


2 Cf. Protoevanghelia lui Iacob II, 3. 

Dumnezeu, întrucât a zămislit în ea însăşi fără sămânță și 
L-a pus înainte purtător de trup pe Cel ce pe cele ce sunt 
le-a adus din ce nu sunt, le-a transformat în vederea exis- 
tenței fericite şi nu le-a lăsat să cadă în inexistență. 


Sensul nașterii din părinți sterpi, dar virtuoşi şi rugători 


5. Din ce pricină însă a ieşit Ea din măruntaie sterpe? Ca 
să dezlege întristarea, să preschimbe ocara celor ce au năs- 
cut-o şi să prefigureze dezlegarea întristării şi blestemului 
protopărinţilor neamului omenesc ce se va face prin Ea. 
Cum ar fi îndrăznit de altfel firea să spurce pântecul [Anei] 
în care a petrecut şi din care a ieşit Singura care a locuit în 
Sfânta Sfintelor şi care Singură s-a făcut locuire a Celui ce 
a făcut firea? Căci așa cum înainte de Ea şi după Ea n-a 
mai apărut o fecioară mamă şi o mamă a lui Dumnezeu și 
aşa cum înainte de Ea şi după Fa nimeni n-a mai locuit în 
Sfânta Sfintelor, tot aşa pe drept cuvânt nici în acele mă- 
runtaie materne [ale Anei] n-a fost văzut alt făt [embryon] 
conceput înainte sau după. 

Dar pentru că fecioara trebuia să fie mama lui Dumnezeu, 
şi să vină din neamul lui David şi la vremea potrivită 
pentru mântuirea noastră, iar vremea se apropia şi fecioara 
trebuia pregătită, dar nu se găseau atunci dintre cei ce 
țineau de David alţii superiori în virtute, caracter şi noblețea 
neamului decât aceia lipsiţi de copii; de aceea ei, cei fără 
copii, au fost mai cinstiţi decât cei cu mulţi copii, ca astfel 
Copila atotvirtuoasă să se zămislească din părinţi mult- 
virtuoşi, cea atotcurată să se nască din părinți deosebiți de 
cuminţi, iar cuminţenia lor unită cu rugăciunea şi asceza să 
culeagă rodul de a se face născătoare unei feciorii, şi încă 
a unei feciorii care-L pune înainte fără stricăciune pe Cel 
născut potrivit dumnezeirii înainte de veci dintr-un Tată 
feciorelnic. O, aripi ale acelei rugăciuni! O, îndrăznire pe 
care a găsit-o la Domnul! O, cât de neprihănite au fost acele 
inimi, ca să înalțe o asemenea rugăciune care a ajuns atât 
de departe şi a realizat atât de mult! Acea mare minune a 

trebuit să fie premersă de această minune şi firea să cedeze 
harului puțin câte puțin. 


Necesitatea rodirii duhovniceşti 
a virtuților pentru toți creştinii 


6. Voi, teatru sfânt, ascultătorii cuvintelor mele, turma 
şi ogorul meu cuvântător în Hristos, oferiţi-i Mamei lui 
Dumnezeu ca dar de naştere munca virtuţilor şi dedicarea 
voastră lor. Bărbaţi şi femei, bătrâni și tineri, săraci şi bo- 
gați, stăpânitori şi stăpâniți, şi, simplu spus, tot neamul şi 
toată vârsta, demnitatea, meseria şi ştiinţa! Nimeni dintre voi 
să nu fie sterp şi neroditor la suflet, nimeni să nu fie lipsit 
de iubirea şi de primirea seminţei duhovniceşti, ci să pri- 
mească înflăcărat sămânţa cerească, cuvântul mântuitor, 
iar prin puterile proprii să-l transpună în faptă, într-un rod 
ceresc şi plăcut lui Dumnezeu. Nimeni să nu pună un în- 
ceput al faptei bune nedus la bun sfârşit, nimem să nu-şi 
arate credinţa în Hristos doar cu limba. „Căci nu oricine 
Îmi spune: Doamne! Doamne! va intra în Împărăţia ceru- 
rilor, c1 cel ce face voia Tatălui Meu Care este în ceruri” 
[Mt 7, 21] şi „cine-şi pune mâna pe jug şi se întoarce îna- 
poi nu e potrivit pentru Împărăţia cerurilor” [Le 9, 62]. 


Datoriile fecioarelor 


7. Fecioarelor care aţi ales viaţa monahală şi câte v-aţi 
întors, bine făcând, de la căsătorie la convieţuire feciorel- 
NICĂ ŞI, simplu spus, câte aţi ales să locuiţi în aceasta din 
dorinţa de pocăință, viețuiţi în toate potrivit lui Dumnezeu 
pentru Fecioara care s-a născut acum pentru noi şi care a 
născut în feciorie după trup la timpul său pe Cel Născut 
înainte de veci dintr-un Tată feciorelnic. Vieţuiţi numai 
pentru Ea şi pentru Dumnezeu Cel ce S-a întrupat din Ea, 
priviți numai la EI, făcându-vă numai din El desfătarea 
voastră, bucurându-vă în nădejde, răbdând în necaz, su- 
punându-vă întâi-stătătoarei voastre, slujind unele altora, 

căutând pacea întreolaltă, alipindu-vă necontenit de atenţie 
şi rugăciune, de străpungerea sufletului, de psalmi, imne 
şi cântări duhovniceşti [Rm 12, 12; Evr 13, 17; Ef 5, 19], 
curate şi fecioare şi la trup şi la suflet, în toate simţirile şi 
gândirea, şi arătând prin toate o gândire şi o conduită 
duhovnicească şi feciorelnică. Căci urmând astfel Mamei 
lui Dumnezeu potrivit psalmului [Ps 45, 16], veţi ajunge 
aproape de Ea şi veţi intra în templul nefăcut de mână al 
Împăratului cerurilor, în cămara de nuntă supralumească şi 
veşnică a nestricăciunil. 


Datoriile creştinilor din lume 


8. Câţi trăiţi în căsătorie nu vă dedicați cu totul lumii 
acesteia! Căci pentru voi această lume nou împlântată şi cu 
adevărat supracerească, adică Mama lui Dumnezeu, s-a 
arătat astăzi drept rod al unei căsătorii. Cei bătrâni arătaţi 
o gândire bătrânească şi nu vă faceţi tineri prin gândurile, 
cuvintele şi faptele voastre, gândind trupeşte/carnal şi pur- 
tându-vă potrivit trupului/cărnii. Tinerii imitaţi acest fel de 
bătrâni, cinstiţi-i şi ascultaţi-i, şi nu vă arătaţi neştiutori de 
care bătrâneţe e cinstită şi cum anume nici tinereţea nu e 
lipsită de cinstita bătrâneţe. Iar dacă nu ştiţi, întrebaţi-l pe 
Solomon, căci îl veţi auzi spunând: „căruntețea pentru 
oameni este înțelepciunea, iar bătrânețea e o viață nepătată” 
[Sol 4, 9]. Câţi aveţi ceva de prisos din aceste lucruri 
pământeşti, curgătoare, nestatornice şi care se scurg repede 
de la unii la alţii, neguţătoriţi-vă prin împărțirea lor viaţa 
veşnică, căci „pentru nimeni viața nu vine din prisosul ave- 
rilor lui” [Le 12, 15). Câţi sunteţi lipsiţi de cele necesare, 
îmbogăţiți-vă în răbdare şi în mulţumirea către Dumnezeu, 
ca să vă numărați între săracii fericiți de El şi să moşteniți 
Împărăţia cerurilor [Mr 5, 7]. Magistraţii „judecaţi judecată 
dreaptă” [Za 7, 9] şi nu vă folosiţi de putere împotriva celor 
aflați sub mâna voastră, căci nu e drept, ci arătaţi față de ei 
o dispoziție părintească, având în minte faptul că sunteți de 
un neam şi robi împreună cu ei. Şi nu suferiți ca pe ceva 

nedemn supunerea față de Biserică şi învăţătura ei, fiindcă 
ele sunt întărirea celor ce voiesc binele. Cei stăpâniți tre- 
buie să vă supuneți celor ce vă stăpânesc numai în cele ce nu 
desființează nădejdea Împărăției cerurilor făgăduită nouă. 


Naşterea mântuirii în sufletele sterpe 
prin virtuţi şi rugăciune 


9. Toţi să aduceţi în comun Fecioarei prăznuite acum 
darul cel mai iubit şi mai propriu: sfințirea voastră şi cură- 
ţia trupului prin înfrânare şi rugăciune. Vedeţi toți cum 
cumințema, postul, rugăciunea unite cu străpungerea l-au 
arătat pe Ioachim şi Ana născători ai unui vas dumneze- 
lesc, ai unui vas atât de ales, încât să poarte nu numai nu- 
mele lui Dumnezeu ca Pavel care s-a arătat astfel mai apoi 
[FA 9, 15], ci pe Însuși Cel al Cărui Nume este minunat 
[Ps 8, 1]. Dacă şi noi, pe lângă celelalte virtuţi, vom stărui 
Şi în rugăciuni rămânând cu pricepere în templul lui Dum- 
nezeu, atunci vom găsi tezaurizată în noi înşine curăţia 
inimii care-L cuprinde şi ni-L arată pe Dumnezeu. Fiindcă 
pe aceasta şi dispoziția din suflet faţă de Dumnezeu care 
vine de la aceasta Isaia o numeşte „duh mântuitor în pân- 
tec” atunci când Îi spune: „De frica Ta, Doamne, am luat 
în pântec, am simțit dureri de naştere şi am născut un duh 
al mântuirii Tale, pe care l-am purtat în pântec pe pământ” 
[Is 26, 18]. Vedeţi cum sufletele sterpe şi neroditoare ajung 
să aibă copii buni? Dar la cele spuse profetul adaugă: „nu 
vom cădea, ci vor cădea cei ce locuiesc pe pământ”, şi 
anume cei ce se rotesc prinşi în vârtejul gândurilor şi pati- 
milor pământeşti. 


Îndemn final 


10. Prin urmare, dacă vrem şi noi, fraţilor, să locuim nu 
pământul, ci cerul, şi să nu cădem pe pământ şi în păcatul 
care se târăşte Jos, ci să tindem necontenit spre înălțimea 
dumnezeiască, să ne temem de Dumnezeu, să stăm departe 

de rele, să ne întoarcem spre EI prin fapte bune, să ne gră- 
bim în înfrânare și rugăciune să ne ştergem adaosurile rele 
din noi, să ne transformăm în mai bine gândurile interioare 
şi, potrivit profetului, să simţim dureri de naştere şi să naş- 
tem duhul mântuirii noastre, având ajutor prin invocare pe 
cea care a fost dăruită astăzi părinților ei prin rugăciune şi 
printr-o conduită bineplăcută lui Dumnezeu, pe cea care a 
prefăcut întristarea celor ce au născut-o, a dezlegat bleste- 
mul strămoșesc şi a făcut să înceteze durerile de naştere 
ale strămoaşei [Eva] născându-L în feciorie fără durere pe 
Hristos. 

11. Căruia 1 se cuvine toată slava, cinstea şi închinăciu- 
nea împreună cu Cel fără de început al Său Părinte şi cu 
Preasfântul și bunul și de viaţă făcătorul Său Duh, acum şi 
pururea şi în vecii vecilor. Amin. 


La intrarea în Sfânta Sfintelor a atot- 

preacuratei Doamnei noastre de Dum- 
NE cui | 

nezeu Născătoarea 


Fecioara, Slujitoare a Intrupării aleasă din veac 


]. Dacă pomul se cunoaşte din rod şi pomul bun face şi 
rod bun [Mt 7, 16], atunci Mama Bunătăţii Înseşi, Născă- 
toarea frumuseţii veşnice, cum n-ar depăşi prin frumuseţea 
şi bunătatea ei orice bine lumesc şi supralumesc? Căci Pu- 
terea care a înfrumusețat toate, Chipul [Eikon] coetern și 
perfect identic al Bunătăţii, Cuvântul mai înainte de veci, 
suprafiinţat şi suprabun al Tatălui Celui mai de sus, vrând 
să îmbrace chipul nostru [cf. Fe 1,26] din iubirea Sa de 
oameni negrăită şi îndurarea Sa pentru noi până în mărun- 
taie, ca să recheme firea noastră târâtă până în iad, să o 
reînnoiască pe ea, care se învechise, şi să o reurce la 
înălțimea supracerească a Împărăției şi dumnezeirii Lui, 
unindu-Se cu ea potrivit ipostasei — pentru că era nevoie 
de asumarea unei cărni, a unei cărni în acelaşi timp nouă şi 
a noastră, ca să ne înnoiască plecând de la noi, şi mai era 
nevoie şi de o purtare în pântec [o graviditate] şi de o naş- 
tere ca a noastră, şi de o hrănire şi o creştere corespun- 
zătoare după naştere —, făcându-se pentru noi toate ca şi 
noi, găseşte drept slujitoare foarte cuviincioasă pentru toate 


' Omilia 52, trad. diac. loan I. Ică jr după ed. Panayotou Christou: 
Gregoriou tou Palama Apanta ta erga Il: Homelies 43-63 (EPE 19), 
Thessaloniki, 1986, p. 238-256. 

şi procurătoare de la sine a unei firi neîntinate pe această 
Pururea Fecioară, a cărei uimitoare intrare în Sfânta Sfin- 
telor o prăznuim astăzi. Căci pe aceasta Dumnezeul nostru 
o alesese dintre cei din veac şi o prehotărâse/predestinase 
înainte de veci spre mântuirea şi rechemarea neamului 
nostru [omenesc], nu simplu dintre cei mulți, ci dintre cei 
aleşi, minunați şi vestiți din veac pentru bună credinţă şi 
pricepere, ca şi pentru obiceiurile, cuvintele şi faptele lor 
de folos comun şi iubite de Dumnezeu. 


Gelozia şi viclenia şarpelui îl pierd pe Adam 


2. Pentru că de la început şarpele inteligent şi obârşie a 
răului s-a sculat împotriva noastră şi ne-a tras în adâncurile 
iadului. Şi multe sunt cele pentru care s-a sculat împotriva 
noastră şi prin care şi-a făcut sclavă firea noastră: invidie, 
gelozie şi ură, nedreptate, vicleşug şi şiretenie şi, pe lângă 
acestea, şi o putere purtătoare de moarte, pe care o are de 
la el însuşi, pe care a născut-o el însuşi ca primul care s-a 
distanţat/răzvrătit de adevărata Viaţă. Fiindcă de la început 
l-a invidiat pe Adam, văzându-l petrecând în locul desfă- 
tării nestricăcioase, învăluit de jur-împrejur de strălucirea 
unei slave deiforme și ridicându-se de pe pământ la cer, de 
unde el însuși fusese azvârlit după dreptate; şi invidiindu-l 
a fost cuprins împotriva lui de o nebunie ultimă, încât a 
vrut să-l azvârle şi morţii, pentru că invidia naşte nu numai 
ura, ci şi omorul, pe care vicleanul şi cu adevărat urâtorul 
de oameni şarpe ni l-a adus amestecându-l cu vicleşug. 
Fiindcă era îndrăgostit de tirania lui îndreptată în chip 
nedrept spre pierzania celui plămădit de Dumnezeu după 
chipul și asemănarea Lui, dar pentru că nu îndrăznea să-l 
atace în faţă, s-a folosit de vicleşug şi de răutate. Şi apropi- 
indu-se prin şarpele simţit ca un prieten şi un bun sfătuitor, 
e], cel cumplit şi cu adevărat vrăjmaş şi uneltitor, reuşeşte, 
vai!, să câştige teren în ascuns şi prin sfatul său contrar lui 
Dumnezeu varsă ca pe un venin în om puterea lui aducă- 
toare de moarte. 

Neamul omehesc avea hevoie de o nouă rădăcină 


3. Deci dacă, ținându-se atunci tare de porunca dumne- 
zeiască, Adam ar fi scuturat de la el răul sfat contrar, s-ar 
fi arătat biruitor asupra potrivnicului şi mai presus de mo- 
lipsirea lui purtătoare de moarte, ruşinându-l cu putere pe 
cel ce l-a atacat nebuneşte și viclean. Dar pentru că acesta, 
cedând de bunăvoie, cum n-ar îi trebuit să se întâmple 
vreodată, a fost înfrânt şi s-a făcut netrebnic iar, întrucât 
era o rădăcină a neamului nostru, ne-a făcut în mod cores- 
punzător şi pe noi vlăstare muritoare, de aceea — dat fiind 
că trebuia să reluptăm bătăha pierdută, să rechemăm biru- 
ința, să scuturăm din suflet şi din trup veninul purtător de 
moarte şi să tragem iarăşi în ele viața, o viaţă veşnică şi 
fără suferinţe — neamul nostru avea nevoie de o rădăcină 
nouă, adică de un nou Adam nu numai fără păcat, dar şi 
absolut cu neputinţă de amăgit şi înfrânt, şi pe lângă aces- 
tea, putând să ierte păcatele şi să-i facă nevinovaţi pe cei 
vinovaţi, şi care să nu fie numai viu, ci şi de viaţă făcător, 
ca să dea viață şi iertarea păcatelor celor ce se lipesc de El 
şi Îi aparțin după neam, redând viaţa nu numai celor morţi 
după EL, ci şi celor morți înaintea Lui. 


Noul Adam — om şi Dumnezeu 


4. De aceea Pavel, marea trâmbiţă a Duhului, strigă spu- 
nând: „Primul om a fost făcut suflet viu, al doilea om a 
fost făcut Duh făcător de viață” [/ Co 15, 45]. Dar fără 
păcat şi făcător de viaţă şi putând să ierte păcatele nu e 
nimeni afară de Dumnezeu. Prin urmare, era necesar ca 
noul Adam să fie nu numai om, ci și Dumnezeu, ca, fiind 
El însuşi voință, înțelepciune, dreptate, bunătate, îndurare 
ŞI orice alt bine, să lucreze în milă, înţelepciune şi dreptate 
înnoirea şi facerea viu din nou a vechiului Adam, pentru că 
şarpele inteligent şi obârşie a răului sădise în noi învechi- 
rea şi mortalitatea folosindu-se de cele contrare acestora. 

... îndrăgostit de mântuirea noastră 


5. Deci aşa cum cel ce este de la început omorâtor de 
oameni |] 8, 44] s-a sculat împotriva noastră cu invidie şi 
ură, aşa şi Iniţiatorul Vieţii a fost pus în mișcare pentru noi 
de o covârşire |un exces] de iubire de oameni şi bunătate. 
Căci era îndrăgostit cu dreptate de mântuirea plăsmuirii 
Lui, mântuire care însemna Să o facă şi să fie iarăşi sub EI 
Însuşi şi să o reînzdrăvenească; aşa cum acela, obârşie a 
răului, era îndrăgostit în chip nedrept de picirea plăsmuirii 
Lui, care însemna să o pună sub el însuşi şi el să stea peste 
ea în chip tiranic. Dar aşa cum acesta şi-a lucrat pentru 
sine biruința şi căderea omului prin nedreptate, vicleșug, 
amăgire şi şiretenie, tot aşa şi Eliberatorul a lucrat înfrân- 
gerea finală a celui ce este obârşie a răului şi reînnoirea 
plăsmuirii proprii în dreptate, înțelepciune şi adevăr. Dar nu 
e momentul acum să vorbim despre înțelepciunea acestei 
economii dumnezeieşti. 


Unirea lui Dumnezeu Cel Pur cu firea întinată 
cerea puritatea unei fecioare sfinte 


6. De o dreptate riguroasă ținea însă și faptul ca însăşi 
firea [natura umană] ajunsă sclavă şi înfrântă de bunăvoie 
să lupte din nou pentru biruinţă şi să respingă de bunăvoie 
sclavia. De aceea, lui Dumnezeu l-a bineplăcut să ia asupra 
Sa firea noastră unindu-Se cu ea în chip paradoxal potrivit 
ipostasei. Dar era cu neputinţă ca acea Puritate preaînaltă 
şi mai presus de minte să se unească cu o fire întinată; 
fundcă un singur lucru e imposibil pentru Dumnezeu: să 
vină la o unire cu ceva necurat înainte ca acesta să fi fost 
curățit. De aceea, era nevoie în chip absolut necesar de o 
fecioară cu desăvârşire neîntinată şi foarte pură pentru 
zămislirea, purtarea în pântec şi naşterea Îndrăgostitului de 
puritate şi Dătătorului acesteia, şi ea a fost prehotărâtă/pre- 
destinată, realizată şi arătată, iar taina ei a venit la sfârşit 
din multe lucruri uimitoare care la vremea potrivită s-au 
adunat într-una. 

7. De aceea sunt prăznuite de noi astăzi cele ce au con- 
tribuit cândva la aceasta, mai ales după ce am cunoscut din 
sfârşit măreţia celor ce au dus la acest atât de mare sfârşit. 
Căci Cel ce e din Dumnezeu, la Dumnezeu şi Dumnezeu, 
Cuvânt al lui Dumnezeu şi Fiu împreună fără de început şi 
împreună-veşnic |coetern] al Tatălui preaînalt, Se face fiu 
al omului, al acestei Pururea Fecioare. „lisus Hristos e 
Acelaşi ieri şi azi şi în veci” [£Evr 13, 8], neschimbabil 
potrivit divinității, ireproşabil potrivit umanității. „EL Sin- 
gur”, cum a dat mărturie dinainte Isaia, „n-a făcut păcat, 
nici nu s-a găsit vicleşug, în gura Lui” [/s 53, 9], dar nu 
numai aceasta, ci El Singur n-a fost zămislit în fărădelegi 
şi n-a fost născut în păcate, cum dă mărturie despre sine 
însuși şi despre orice om David în psalmi [cf. Ps 50, 7]; ca 
să fie astfel şi potrivit asumatului cu desăvârşire curat şi 
neîntinat și de aceea neavând nevoie de curăţire pentru EI 
Însuşi, ca astfel trecând la noi pentru noi să poată primi cu 
dreptate, dar şi în chip atotînţelept, şi curățirea şi pătimirea, 
moartea şi învierea. 

Căci mişcarea spre naşterea după trup, fiind involuntară 
şi nesupusă legii minţii, chiar dacă e supusă cu forţa de 
unii, iar de unii e îngăduită cu cuminţenie numai pentru 
nașterea de copii, poartă cu ea negreşit simbolurile osândei 
de ]a început, întrucât este şi se numeşte stricăciune/corup- 
ție [phrora] şi naşte negreşit spre stricăciune, fiind o miş- 
care pătimaşă a celui ce n-a păstrat cinstea hărăzită firii 
noastre de Dumnezeu, ci s-a asemănat dobitoacelor [cfi. 
Ps 48, 13.21]. 

8. De aceea Dumnezeu a venit nu numai între oameni, 
dar şi dintr-o fecioară curată şi sfântă sau, mai bine zis, 
dintr-una atotpreacurată şi suprasfântă, mai presus nu doar 
de întinarea trupului, dar şi de gândurile întinate care vin 
de la trup. Zămislirea acesteia a adus-o o venire Preasfân- 
tului Duh, nu o poftă a trupului/cărnii, o veste bună şi o 
credinţă în venirea lui Dumnezeu care biruie orice cuvânt 
fiind extraordinară şi mai presus de cuvânt, fără să-i fi 

premers o consimțire şi o experienţă a unei pofte pătimaşe; 
fiindcă a născut zămislind cu totul departe de aceasta, în 
rugăciune şi voioşie duhovnicească, căci Fecioara a spus 
îngerului binevestitor: „Iată, sclava Domnului! Fie mie după 
cuvântul tău!” [Le 1], 38]. Deci ca să fie găsită o fecioară 
destoinică spre aceasta, Dumnezeu prehotărăște/predesti- 
nează dinainte de veci pe această Copilă lăudată de noi 
acum şi o alege dintre cei aleşi din veac. 


Alegerea Fecioarei pleacă de la Set 


9. Observaţii de unde a început alegerea: dintre copii lui 
Adam a fost ales de către Dumnezeu minunatul Set, care 
prin podoaba purtărilor, buna rânduială a simțirilor și bună- 
cuviinţa virtuţilor s-a arătat un cer însuflețit şi de aceea a 
dobândit alegerea din care avea să odrăslească această 
Fecioară, car al Dumnezeului supraființal, ca să-i recheme 
pe oamenii la înfierea cerească. 


Set — prefigurare a lui Hristos 


10. De aceea tot neamul lui Set s-a numit „fii ai lui 
Dumnezeu” [cf. Fc 6, 2. 4], pentru că din acest neam avea 
să se facă fiu al omului Fiul lui Dumnezeu; fiindcă şi „Set” 
se tâlcuieşte sculare sau, mai bine zis, sculare din morţi/în- 
viere, care este în sens propriu Domnul Cel ce făgăduieşte 
şi dăruieşte celor ce cred în EL viaţa nemuritoare. Cât de 
potrivită e prefigurarea! Set a fost Evei, cum spune ea 
însăşi, „în locul lui Abel” [Fc 4, 25] pe care-l omorâse din 
invidie Cain, iar Născutul Fecioarei, Hristos, a fost pentru 
fire în locul lui Adam, pe care-l omorâse din invidie iniția- 
torul şi patronul răutăţii [Satana]: Set însă nu l-a înviat pe 
Abel — fiindcă era doar o prefigurare a Învierii —, dar 
Domnul nostru lisus Hristos l-a înviat pe Adam, pentru că 
EI este adevărata viaţă şi înviere a oamenilor, din pricina 
căreia şi cei din Set au fost socotiți vrednici în speranță de 
înfierea dumnezeiască numindu-se „fii ai lui Dumnezeu”. 

lar că din pricina acestei speranţe au fost numiţi „fii ai lui 
Dumnezeu”, e evident plecând de la primul care a fost che- 
mat şi a primit alegerea: acesta a fost Enos fiul lui Set care, 
potrivit celor scrise de Moise, „a sperat primul să fie chemat 
cu numele Domnului Dumnezeu” [Fc 4, 26). Vedeţi lim- 
pede că prin speranţă a dobândit apelativul dumnezeiesc? 


Fecioara — rod al virtuţilor şi rugăciunilor 
lui Ioachim şi Anei 

11. Începută deci potrivit preştiinţei Lui de la înşişi 
copiii lui Adam în vederea viitoarei Mame a lui Dumnezeu 
şi săvârşită prin intermediul generaţiilor, alegerea a coborât 
până la împăratul şi profetul David şi la urmaşii sceptrului 
și neamului său. lar atunci când vremea potrivită a chemat 
capătul aceste alegeri, au fost aleşi de Dumnezeu Ioachim 
şi Ana din casa şi spița lui David, care erau fără copii, dar 
convieţuiau în cuminţenie fiind superiori în virtute tuturor 
celor ce-şi raportau la David noblețea neamului și a purtării 
lor. Acestora, care prin asceză şi rugăciune cereau de la 
Dumnezeu dezlegarea lipsei lor de copii şi făgăduiau că 
vor închina din pruncie lui Dumnezeu ceea ce se va naşte 
de ei, li se făgăduieşte şi li se dă de către Însuşi Dumnezeu 
o Copilă, Mama lui Dumnezeu de acum, ca atotvirtuoasa 
Copilă să fie zămislită din părinți cu multe virtuţi, iar Prea- 
curata să se nască din părinți deosebit de cuminţi, şi cu- 
minţenia unită cu rugăciunea și asceza să primească drepti 
rod faptul de a se face născătoare a fecioriei, şi încă a unei 
feciorii care pune înainte în trup fără stricăciune pe Cel 
născut în dumnezeire mai înainte de veci de un Tată fecio- 
relnic. O, aripi ale acelei rugăciuni! O, îndrăznire pe care a 
găsit-o la Domnul! 


Joachim şi Ana redau Fecioara 
lui Dumnezeu aducând-o la Templu 


12. Dar după ce aceia au dobândit astfel potrivit rugă- 
ciunii lor şi au văzut transpusă în faptă dumnezeiasca făgă- 

duință făcută lor, se grăbesc să-şi împlinească şi ei făgădu- 
ința făcută lui Dumnezeu ca unii iubitori de adevăr şi, în 
acelaşi timp, iubiți de Dumnezeu; şi, îndată ce a fost înțăr- 
cată, o aduc pe cea cu adevărat sfântă şi Copilă a lui Dum- 
nezeu, iar acum Fecioară Mamă a lui Dumnezeu, în locaşul 
sfânt al lui Dumnezeu şi al ierarhului de aici. 


Fecioara vine de bunăvoie la Templu 


Fa însă, fiind încă de la această vârstă fragedă plină de 
haruri dumnezeieşti şi nelipsită de gânduri desăvârşite, a 
recunoscut încă de pe acum mai mult decât ceilalţi cele 
săvârşite cu Ea şi prin cele care le putea a arătat că nu era 
mai mult adusă, ci Ea însăşi venea la Dumnezeu cu soco- 
tință/voință [enome] liberă, ca întraripată prin firea proprie 
spre acest dor [erota] sfânt şi dumnezetesc, socotindu-se 
dorită şi ştiindu-se vrednică de intrarea şi locuirea în Sfânta 
Sfintelor. 


Viaţa îngerească a Fecioarei în Sfânta Sfintelor 


13. De aceea şi arhiereul lui Dumnezeu, cunoscând atunci 
că această copilă are harul deiform mai presus decât toți, a 
trebuit să o învrednicească de cele mai înalte lucruri dintre 
toate și să o lase să locuiască în Sfânta Sfintelor şi prin ce 
a făcut a trebuit să-i convingă să o iubească pe toţi cei de 
pe atunci, întrucât Dumnezeu Însuşi conlucra şi-şi dădea 
acordul şi trimitea printr-un înger acolo Fecioarei o hrană 
negrăită de sus, prin care firea i-a fost întărită mai bine şi a 
fost păstrată şi făcută la trup mai curată şi mai înaltă decât 
cele netrupeşti, având slujitoare ei minţile cereşti; fiindcă 
n-a intrat în Sfânta Sfintelor doar o dată, ci a fost lăsată de 
Dumnezeu să locuiască acolo nu puţini ani, ca la momen- 
tul potrivit prin ea să se deschidă sălaşurile cereşti şi să fie 
date drept locuire veşnică celor ce cred în naşterea ei uimi- 
toare/paradoxală. 

Fecioara — adevărata Sfântă a Sfintelor 


14. Astiel deci şi din aceste motive a fost pe drept cu- 
vânt depusă astăzi în sfintele de nepătruns ca o comoară a 
lui Dumnezeu Cea aleasă dintre cei aleşi din veac, care s-a 
arătat o sfântă a sfintelor, care şi-a avut trupul mai pur şi 
mai dumnezeiesc decât duhurile curăţite prin virtute, ca 
astfel să poată primi nu doar o prefigurare a cuvintelor 
dumnezeieşti, ci pe Însuşi Cuvântul enipostatic şi Unul- 
Născut al Tatălui mai înainte de fără început; a fost depusă 
ca pe o comoară care avea să fie folosită — ceea ce s-a şi 
făcut — pentru a fi o bogăţie şi o podoabă în acelaşi timp 
mai presus de lume şi a toată lumea; în acest fel şi pentru 
acestea o slăveşte pe mama Sa atât înainte, cât şi după 
naşterea Lui. 


Mulţumirea datorată Fecioarei 


lar noi, înțelegând mântuirea lucrată pentru noi prin Ea, 
să-i dăm mulțumire şi laudă cât putem. Căci dacă femeia 
recunoscătoare de care se scrie în Evanghelie, auzind doar 
puţin timp cuvintele Domnului, a dat mamei Lui fericirea 
şi mulţumirea, ridicându-şi şi înălțându-şi glasul din mul- 
țime şi spunând lui Hristos: „Fericit este pântecele care 
Te-a purtat și sânii pe care i-ai supt!” [Le 11, 27], noi, care 
avem scrise toate cuvintele vieții veşnice și nu numai cu- 
vintele, dar şi minunile şi pătimirile şi scularea prin ele din 
morți a firii noastre, înălțarea de pe pământ la cer şi viaţa 
veşnică şi mântuirea neschimbată făgăduită nouă prin aces- 
tea, cum nu vom lăuda şi ferici neîncetat pe Mama Procu- 
rătorului mântuirii, a Dătătorului Vieţii, prăznuindu-i şi 
zămislirea, şi naşterea şi mutarea acum în Sfânta Sfintelor? 


Să ne mutăm şi noi în Sfânta Sfintelor 
din cer unde e Fecioara 


15. Dar să ne mutăm şi pe noi înşine, fraţilor, de pe pă- 
mânt la cele de sus; să ne transportăm de la trup la Duh; să 

ne mutăm dorul de la cele vremelnice la cele dăinuitoare; 
să disprețuim plăcerile trupeşti găsite drept o momeală 
împotriva sufletului şi care trec după puţin; să dorim 
harismele duhovniceşti ca unele ce rămân nestricate; să ne 
scoatem afecțiunea şi mintea din tulburarea de jos; să ur- 
căm în sanctuarele cereşti, în acea sfântă a sfintelor, unde 
locuieşte acum Născătoarea de Dumnezeu. 

16. Fiindcă aşa vor intra la ea cu folos pentru noi şi cân- 
tările aduse de noi cu îndrăznire plăcută lui Dumnezeu şi 
cererile noastre către Ea, şi aşa vom fi prin mijlocirea Fi 
moştenitori pe lângă ai bunătăţilor prezente şi ai celor 
viitoare şi dăinuitoare cu harul şi cu iubirea de oameni ale 
Celui născut din Ea pentru noi lisus Hristos, Domnul nostru. 
Căruia | se cuvinte slavă, cinstire şi închinare împreună 
cu Cel fără început al Său Părinte şi cu Preasfântul, bunul 
și de viaţă făcătorul Său Duh, acum şi pururea şi în vecii 
vecilor. Amin. 

La Duminica Părinților, despre genea- 
logia după trup a Domnului nostru 
Isus Hristos şi a Pururea Fecioarei 
de Dumnezeu Născătoarea care L-a 
născut în feciorie! 


Ca Dumnezeu, Hristos n-are genealogie 


/. Potrivit dumnezeirii Lui, Domnul nostru lisus Hristos e 
fără genealogie; lucru pe care-l arată şi David [Ps 109, 4], 
îl spune şi Isaia [1/5 53, 8] şi după ei şi Apostolul Pavel 
[Evr 7, 3]. Căci cum va avea genealogie Cel ce este întru 
început, Cel ce este la Dumnezeu, Cel ce este Dumnezeu și 
Cel ce este Cuvânt şi Fiu al lui Dumnezeu [/n 1, 1], Care 
n-are un Tată anterior Lui Însuşi şi Care are împreună cu 
Tatăl Său drept nume Numele mai presus de orice nume 
şi orice cuvânt [Flip 2, 9]? Căci genealogia e dusă înainte 
prin nume proprii şi de cele mai multe ori diferite; dar la 
Dumnezeu nu poate fi găsit un nume propriu şi ceea ce se 
poate spune despre Tatăl, Fiul şi Duhul Sfânt e una şi nu 
se deosebeşte cu nimic. 


Ca om, Hristos are în evanghelii două genealogii 


2. Aşadar, potrivit dumnezeirii, neamul lui Hristos e cu 
neputinţă de povestit, povestită e însă genealogia Lui după 
umanitate, întrucât Cel ce a socotit vrednic să Se facă fiu 


' Omilia 57, trad. diac. loan |. Ică jr după ed. Panayotou Christou: 
Gregoriou tou Palama Apanta ta erga Il: Homelies 43-63 (EPE 179), 
Thessaloniki, 1986, p. 424-450. 

al omului ca să-l mântuiască pe om e descendent al unor 
oameni. lar această genealogie a Lui au scris-o doi dintre 
evangheliști: Matei şi Luca. 

Matei însă, potrivit cuvântului Evangheliei lui citit as- 
tăzi, începe cu cei mai depărtați, dar nu face nici o menţiune 
de cei dinaintea lui Avraam, ci începând de la acela vine 
până la losif [M/ 1, 1-16], a cărui logodnică a devenit 
potrivit unei economii dumnezeiești Fecioara de Dumnezeu 
Născătoare ca una care era din acelaşi trib şi spiţă, astfel 
încât de aici să se arate nu mai puţin şi neamul ei. 

Luca însă începe nu de la cei mai depărtaţi, ci de la cei 
mai apropiați, şi plecând de la însuşi logodnicul nu sfârşeşte 
la Avraam, ci Îl numără între strămoşii Lui Hristos potrivit 
umanității chiar pe Dumnezeu [Lc 3, 23—28], vrând să ara- 
te, pe cât mi se pare, că însă de la început omul n-a fost 
numai O făptură a lui Dumnezeu, ci şi un fiu al Său în Du- 
hul Care i-a fost dat atunci prin suflarea făcătoare de viaţă 
odată cu sufletul [Fc 2, 7]. 1 s-a dat însă ca arvună [2 Co 
1, 22], ca dacă ținându-se de El va păzi porunca, să se poată 
împărtăşi prin El şi de unirea mai desăvârşită cu Dumne- 
ZEU, prin Care va fi veşnic împreună cu Dumnezeu primind 
nemurirea. 


Sensul genealogiilor — alegerea Fecioarei 
predestinate din veci 


3. Dar pentru că acela, luând aminte la răul sfat al răz- 
bunătorului [diavol], a călcat porunca şi s-a arătat nevred- 
nic, a căzut din arvună şi a întrerupt scopul dumnezeiesc, 
dar harul lui Dumnezeu e lipsit de regrete şi propunerea lui 
rămâne nemincinoasă, alegerea are loc dintre cei ce provin 
din acela, ca din cei mulţi să se găsească în cele din urmă 
un receptacul |docheion] destoinic să primească acea înfiere 
dumnezeiască şi acel har şi care să slujească sfatului lui 
Dumnezeu şi să se arate vas vrednic pentru unirea potrivit 
ipostasei a naturii divine şi umane, unire care nu numai 

pune sus firea noastră, dar şi îndreaptă neamul ei. Aşa s-a 
arătat Copila şi Mama lui Dumnezeu, drept pentru care a şi 
fost proclamată de arhanghelul Gabriel „cu har dăruită” 
[kecharitomene| ca una cu adevărat aleasă din aleşi, vas 
nepătat şi neîntinat, vrednic să primească lpostasa teandrică 
şi să conlucreze cu Fa. 

Pe Aceasta deci Dumnezeu o prehotărăşte/predestinează 
din veci pentru Sine Însuşi şi o alege dintre cei din veac ŞI 
o socoteşte vrednică de har mai mult decât toţi, făcând-o 
sfântă a sfintelor chiar şi înainte de naşterea ei străină, 
drept pentru care I-a şi bineplăcut ca Ea să locuiască în 
Sfânta Sfintelor, primind-o încă de copilă drept tovarăşă 
de Cort [Sfânt] şi de locuire cu El. Dar nu o alege pur şi 
simplu dintre cei mulți, ci dintre cei aleşi din veac, minu- 
nați şi vestiți pentru buna credinţă, pricepere, ca şi prin 
obiceiurile, cuvintele şi faptele ior iubite de Dumnezeu şi 
de folos comun. 


Set — prefigurare a lui Hristos 


4. Observaţi de unde a început alegerea. Dintre copiii lui 
Adam a fost ales de Dumnezeu minunatul Set, care prin 
buna podoabă a purtărilor, prin buna rânduială a simţirilor 
şi bunăcuviinţă a virtuților s-a arătat pe sine însuşi un nou 
cer însuflețit, şi de aceea a dobândit alegerea, din care avea 
să odrăslească această Fecioară, carul cu adevărat ceresc şi 
cuvenit al Dumnezeului supraceresc, ca să cheme înapoi 
pe oamenii la o înfiere nemuritoare. De aceea tot neamul 
lui Set se numeşte „fii ai lui Dumnezeu” [Fc 6, 2. 4], pen- 
tru că din acest neam avea să se facă fiu al omului Fiul lui 
Dumnezeu. Fiindcă şi „Set” se tâlcuieşte sculare sau, mai 
bine zis, sculare din nou [înviere], care e în sens propriu 
Domnul Care făgăduieşte şi dăruieşte celor ce cred în E] 
viaţă veşnică. 

3. Cât de mare e corespondența prefigurării? Set a fost 
Evei, cum spune ea însăşi, „în locul lui Abel” pe care-l 


391 


ucisese Cain [/ce 4, 25] din invidie. Dar Născutul Fecioa- 
rei, Hristos, a fost pentru fire în locul lui Adam, pe care l-a 
omorât din invidie [diavolul] inițiatorul şi născătorul rău- 
tății. Set însă nu l-a înviat pe Abel, căci era doar o prefigu- 
rare a Invierii, dar Domnul nostru lisus Hristos l-a înviat 
pe Adam, fiindcă este EI Însuşi adevărata viaţă şi învierea 
oamenilor, din pricina căreia şi cei din Set s-au învrednicit 
prin speranţă de înfierea dumnezeiască numindu-se „fii ai 
lui Dumnezeu”. lar că din pricina acestei speranţe s-au 
numit „fii ai lui Dumnezeu” este evident plecând de la 
primul chemat şi care a primit alegerea. Acesta a fost Enos 
fiul lui Set care, potrivit celor scrise de Moise, „a sperat 
primul să fie chemat cu Numele Domnului” [Fe 4, 26]. 


De la Set la Noe 


6. Vedeţi limpede că prin speranţă a dobândit apelativul 
dumnezeiesc? lar dacă cei şaptezeci [de traducători] spun: 
„a sperat primul să fie chemat cu Numele Domnului”, nu 
sunt cu nimic în dezacord față de ceilalți. Căci Enos, care a 
viețuit atunci în chip plăcut lui Dumnezeu ca nimeni altul 
şi a primit primul după Set această speranță, atât a che- 
mat-o, cât şi a fost chemat potrivit ei. Dintre copii lui 
Adam e ales de către Dumnezeu Set, de aceea în genealo- 
gia sa Luca raportează la el tot neamul din care e după trup 
Hristos; dintre cei născuţi din Set a fost preferat pentru a fi 
ales, precum s-a spus, Enos; dintre cei proveniţi din acesta 
a fost ales Enoh, care a arătat prin el însuşi că virtutea nu 
e nerăsplătită şi că această lume pieritoare nu e locuinţă 
vrednică pentru cei ce bineplac lui Dumnezeu, căci întru- 
cât l-a bineplăcut a fost strămutat [/c 5, 24]; dintre cei 
proveniți din acesta a fost ales şi preferat Lameh, iar după 
acesta fiul său; dar tată a toată lumea de după potop a fost 
ales singur Noe, întrucât în acel timp el singur cu toată 
casa sa a fost găsit viețuind cuminte. 

Atunci când fiii lui Dumnezeu și-au luat femei dintre 
fiicele oamenilor, cum spune Moise [Fc 6, 2], adică cei 

proveniţi din strămoşul Mamei lui Dumnezeu, Set, [şi-au 
luat femei] dintre cei respinşi ca nevrednici, au fost înde- 
părtați şi ei din neamul acestei Fecioare Mamă făcându-se 
lipsiţi cu totul de dumnezeiescul Duh Care a venit mai 
apoi peste Fecioara potrivit celui ce i-a spus: „Duhul Sfânt 
va veni peste tine şi puterea Celui Preaînalt te va adumbri” 
[Lc 1, 35], atunci deci Dumnezeu a rânduit mai dinainte 
venirea Ei la existență alegând şi curăţind de sus şirul 
neamului ei, primindu-i pe cei vrednici sau pe cei ce aveau 
să fie părinţi ai unor oameni vrednici, iar pe cei nevrednici 
respingându-i desăvârşit. 

7. De aceea, despre cei respinşi atunci a zis Domnul 
Dumnezeu: „Nu va rămâne Duhul Meu în oamenii aceştia, 
pentru că ei sunt trupuri” [Fc 6, 3]. Căci deşi Fecioara, din 
care e după trup Hristos, e din carnea şi sămânța lui Adam, 
dar e dintr-una curăţită în multe feluri de la început de Du- 
hul Sfânt şi de Acela şi aparținând celor aleşi drept cei mai 
buni în generaţii. De aceea, şi Noe a fost învrednicit de 
această alegere întrucât era drept şi desăvârşit în generaţia 
lui, cum stă scris despre el [Fc 6,9]. 


Genealogiile selective 


8. Şi observați cum pentru cei ce au minte Duhul Sfânt 
face arătat că toată Scriptura insuflată de Dumnezeu a fost 
scrisă din pricina Fecioarei Născătoare de Dumnezeu. Căci 
începând şirul neamului ei de la Adam vestește exact tot 
neamul ei, care trece prin Set, Noe şi Avraam, David şi 
Zorobabel şi cei dintre aceştia până ajunge în vremea în 
care a apărut Fecioara Mamă a lui Dumnezeu; dar dintre 
celelalte neamuri, de unele nici măcar nu se atinge, pe altele 
începe să le înşire, dar după puţin le părăseşte lăsându-le 
adâncurilor uitării, şi menționează mai cu seamă pe acei 
strămoşi ai Născătoarei de Dumnezeu care prin ei înşişi şi 
prin cei ai lor au arătat mai dinainte în prefigurare pe Hristos 
Care avea să fie din Fecioară. 

Noe — prefigurare a lui Hristos 


9. Observaţi şi în acest Noe prefigurarea clară a celui ce 
avea să se nască din Fecioară, pentru care s-a făcut alege- 
rea. Căci Noe s-a arătat mântuitor al neamului oamenilor, 
nu pur şi simplu al tuturor, ci doar a întregii lui case mân- 
tuite prin el; tot aşa şi Hristos e Mântuitor al neamului oa- 
menilor, nu pur și simplu al tuturor, ci al casei lui, adică al 
Bisericii Lui, nu şi a celor ce nu cred în EI. Încă şi „Noe” 
se tâlcuteşte odihnă; dar cine e odihna cea adevărată decât 
Cel Născut din Fecioară şi Care spune: „Veniţi la Mime” 
prin pocăință „toți cei osteniți şi împovăraţi” de păcate „şi 
Eu vă voi odihni” [M/ 11, 28] dăruindu-vă libertate, uşurare 
ŞI viaţă veşnică. 

10. De aceea şi Lameh, care 1-a pus nume lui Noe fiindcă 
vedea în el pe Hristos Ce avea să fie mai apoi din neamul 
lui şi care S-a făcut odihnă celor cinstitori de Dumnezeu 
din veac, profeţeşte limpede prin acest nume despre Hristos, 
căci zice [Scriptura]: „A dat copilului numele Noe spu- 
nând: Acesta ne va odihni de toate faptele noastre şi de 
întristările mâmilor noastre şi de pământul pe care l-a bles- 
temat Domnul Dumnezeul nostru” [Pc 5, 29]. Fiindcă acest 
cuvânt nu este despre potopul care a avut loc, căci moartea 
lui Lameh a premers potopului, ci Lameh spune că „ne va 
odihni” introducându-se şi pe sine însuşi părtaş al odihniru 
profeţite de el. Iar atunci orice om încă nu „gândea în inima 
sa cu grijă la cele rele în toate zilele” [Fc 6, 5] vieţii lui, 
lucru pentru care s-a făcut de Dumnezeu pe pământ distru- 
gerea generală a tuturor de pe pământ. Deci către cine a 
fost cuvântul care spune: „ne va odihni”? Dar mai spune şi: 
„ne va odihni de pământul pe care l-a blestemat Dumne- 
zeu”. Cine este deci Cel ce ne-a odihnit de pământul acesta, 
dacă nu Cel ce a deschis cerul şi a ridicat acolo firea noas- 
tră, iar prin cuvinte şi fapte ne-a arătat urcuşul spre cer 
chemându-ne la EI? lar dacă potopul era o prefigurare a 
acestei odihne, a fost aşa ceva ca retezare şi odihnă a păca- 
tului, nu ca uşurare şi odihnă a păcătoşilor. 

— m LL ——— Do N 


De la Sem la David 


IÎ. Aşadar astfel şi din aceste motive a dobândit Noe 
alegerea. Iar dintre copiii lui a fost ales şi luat spre alege- 
rea fericitului neam al Mamei lui Dumnezeu Sem; de ace- 
ea, deşi și lafet s-a arătat bineplăcut tatălui său, el singur 
aude de la tatăl său: „Binecuvântat Dumnezeul lui Sem” 
[Fc 9, 26], întrucât neamul lui va fi dumnezeiesc. Căci din 
el vine Avraam care, preferat prin alegere dintre toţi cei 
din Sem, a fost chemat de Dumnezeu în şirul neamului 
Fecioarei Mamă şi i s-a schimbat numele și a primit acea 
mare făgăduință că în sămânţa lui se vor binecuvânta toate 
seminţiile pământului [Fc 12, 3]; iar potrivit lui Pavel din 
sămânţa lui a fost după trup Hristos Dumnezeu născut din | 
Fecioară [Ga 3, 16]. Şi cine ar putea spune vederile lui 
Dumnezeu ale lui Avraam, semnele dumnezeieşti, făgă- 
duințele dumnezeieşti, care prefigurau şi profeţeau despre 
Pururea Fecioara Mamă lui Dumnezeu și naşterea ei 
negrăită? Dar ca să trecem pe lângă următoarele, întrucât 
timpul nu ne îngăduie să ne extindem, dintre cei născuţi 
din Avraam a fost ales iarăşi Isaac, şi dintre cei din acesta 
iarăşi lacob, dintre cei din lacob seminţia lui Iuda şi din 
aceasta rădăcina lui lesei, iar din cei crescuţi din acea ră- 
dăcină David psalmistul, profetul şi împăratul, despre care 
spune Dumnezeu: „Sămânţa ta rămâne în veac şi trupul lui 
ca soarele înaintea Mea şi ca luna așezată în veac şi mar- 
torul credincios în cer” [Ps 88, 36]. Cine este martorul 
acesta? Negreşit Cel ce şade pe tronul ceresc, despre Care 
spune iarăşi altundeva: „Înainte de soare rămâne numele 
Lui şi întru EI se vor binecuvânta toate seminţiile pămân- 
tului” [Ps 71, 17]. 


Diferenţa genealogiilor — părinţi naturali şi legali 


12. Începând de aici şirul fericitului neam al Mamei lui 
Dumnezeu şi al lui losif logodnicul ei apare dublu; căci 
potrivit Legii ambii erau din aceeaşi seminție şi spiță. 

Aşadar, începând de aici şirul neamului se dublează fiind 
împletit din copii naturali şi copii potrivit Legii, uneori 
avansând spre unitate, alteori scindându-se, astfel încât, 
lucru care pare a fi extrem de paradoxal, acelaşi e copil a 
doi părinţi frați, al unuia potrivit Legii, întrucât prin fire nu 
putea face copii, iar al altuia potrivit firii, întrucât a ridicat 
prin el însuşi sămânţa pentru fratele său [cf. Dr 25, 5; 
Fe 38, 8], cel născut raportându-şi neamul prin ambii părinți 
la David. 


.„„ Heam împărătesc şi neam preoţesc 


Acest neam dublu ar putea fi văzut şi altfel, căci de multe 
ori şi în multe feluri neamul împărătesc se uneşte cu cel 
preoţesc. Astfel și Zorobabel, care e din şirul dumnezeiesc 
al neamului Mamei lui Dumnezeu, îşi raportează neamul la 
David atât prin cei din Natan care se numărau între preoți, 
cât şi prin cei născuți din Solomon, care i-a urmat [lui 
David] la împărăție. De aceea genealogia după trup a 
Domnului e indicată în mod diferit de evangheliştii Luca şi 
Matei, întrucât unul îi numără pe părinți naturali, iar alții 
pe cei legali, unul îi menţionează numai pe cei din neam 
împărătesc, iar Luca îi introduce şi pe cei din seminția 
levitică sau din cea împărătească legaţi între ei prin preoție 
sau prin alianţă. 


Zorobabel — prefigurare a lui Hristos 


13. Zorobabel, fiindcă şi el a fost preferat între strămoșii 
Mamei lui Dumnezeu, s-a arătat şi el o prefigurare a lui 
Hristos şi s-a învrednicit de nume şi de lucruri mari, căci, 
născut fiind în captivitate, este admirat pentru virtute şi 
pricepere de Cyrus împăratul mezilor şi perşilor, îi învaţă 
puterea adevărului pe evrei şi pe cei de o altă seminție, 
eliberează neamul din captivitate şi înnoiește templul lui 
Dumnezeu; precum şi Hristos mai târziu Care n-a înnoit un 
templu neînsuflețit, ci însuflețit şi rațional, firea noastră, şi 

a izbăvit-o dintr-o captivitate nu sensibilă şi recentă, ci 
inteligibilă şi veche, nemutându-i pe următorii Lui de la un 
pământ la alt pământ, ci trecându-i de pe pământ la cer. 
Acest Zorobabel e însă strămoş al amândurora, şi al Fe- 
cioarei, şi al logodnicului; dar al Fecioarei numai potrivit 
fru, iar al lui losif e strămoş şi potrivit Legii, fiindcă Iosif 
a avut doi părinți, pe Eli după Luca şi pe Iacob după 
Matei. Căci Eli şi lacob fiind frații şi ţinând după neam 
de Zorobabel, întrucât Eli a murit fără copii, acest lacob a 
născut din soţia aceluia drept copil pe Iosif, care potrivit 
Legii aparținea lui Eli. 


„. a lui Hristos — împărat şi arhiereu 


14. Toate acestea erau însă schiţe preliminare şi prefigu- 
rări ale unor taine mai mari; Căci era nevoie ca de seminția 
împărătească să fie legată în multe feluri cea preoțească 
care odrăsleşte generația după trup a lui Hristos, pentru că 
Hristos e în multe feluri împărat şi arhiereu veşnic. 


Prefigurare a înfierii şi rudeniei noastre cu Hristos prin har 


Faptul că înfiaţii au poziția unor fii și Legea îi primeşte 
pe părinții adoptivi nu mai puţin, dacă nu chiar mai mult 
decât pe cei naturali, precum şi cealaltă rudenie, era o schiță 
preliminară şi prefigurare limpede a înfierii, rudeniei şi 
chemării plecând de la Hristos atât potrivit Duhului, cât 
şi legii harului. Căci Însuşi Domnul spune în Evanghelii: 
„Cine face voia Tatălui Meu din ceruri acesta e frate al 
Meu, soră a Mea şi mamă a Mea” [Me 3, 5]. 

15. Vedeţi generaţia lui Hristos şi rudenia care odrăsleşte 
nu potrivit firii, ci potrivit harului şi legii care vine din har? 
Lege care se distinge atât de mult în mai bine de Legea 
care a venit prin Moise, cu cât cei chemaţi fii potrivit ace- 
leia nu se nasc din Dumnezeu, nici nu depăşesc firea, dar 
cei care sunt fii din legea harului sunt născuţi din Dumne- 
zeu, sunt desăvârşiți mai presus de fire, sunt înfiați prin 

Hristos de Avraam şi sunt mai familiari decât fiii după 
sânge. Căci cei botezați, fiind îmbrăcaţi potrivit lui Pavel 
în Hristos [Ga 3, 27], deşi potrivit firii sunt copii ai altora, 
sunt făcuți mai presus de fire de Hristos Care biruie asttel 
firea, fiindcă EI Însuşi S-a întrupat fără sămânță din Duhul 
Sfânt şi din Pururea Fecioara Maria, iar celor ce cred în 
Numele Său le-a dat putere să se facă copii ai lui Dumne- 
zeu. „Căci celor câţi L-au primit, spune evanghelistul, le-a 
da putere să se facă copii ai lui Dumnezeu, care nu din 
sânge, nu dintr-o voinţă a cărnii, nici dintr-o voinţă a unui 
bărbat, ci din Dumnezeu s-au născut” (/n 1, 12]. 


Înfierea — realitate eshatologică, putere primită în Botez... 


16. Cum însă, spunând că „din Dumnezeu s-au născut”, 
n-a zis şi că s-au făcut copii ai lui Dumnezeu, ci că „au 
primit putere să se facă”? A făcut-o privind spre sfârşitul şi 
restaurarea aceea şi desăvârşirea veacului viitor. Căci în- 
suşi evanghelistul spune în epistole: „Nu s-a arătat încă ce 
vom fi; dar când se va arăta, vom fi asemenea Lui” [/ In 
3, 2]. Aşadar, atunci vom fi copii ai lui Dumnezeu când 
am văzut şi am pătimit strălucirea lui Dumnezeu învăluiți 
şi luminaţi de jur-împrejur de strălucirea slavei lui Hristos, 
cum ne-a arătat Moise şi Ilie care au fost văzuţi în slavă 
împreună cu El pe muntele Tabor, căci zice: „iar drepții 
vor străluci ca soarele în Împărăţia Tatălui lor” [Me 13, 43]. 
Acum însă primim o putere pentru aceasta prin harul din 
dumnezeiescul Botez. Căci, aşa cum pruncul născut a primit 
de la părinții lui puterea de a se face bărbat şi moştenitor al 
casei şi averii lui, dar n-are încă moştenirea din pricina 
nedesăvârşirii vârstei şi nici nu o va primi dacă va muri 
înainte de aceasta, tot aşa şi cel renăscut în Duhul prin 
botezul lui Hristos a primit putere de a se face fiu şi moş- 
tenitor al lui Dumnezeu şi comoştenitor al lui Hristos [Rm 
8, 17] şi va primi înfierea şi moştenirea dumnezeiască şi 
nemuritoare în chip sigur şi nedesființabil în veacul viitor, 
dacă nu va fi alungat din ea de moartea spirituală, iar 

moartea spirituală e păcatul; fiindcă moartea sensibilă se 
destramă când vine veacul viitor, dar cea spirituală se întă- 
reşte în cei ce o duc de aici acolo. 


„.. Cu condiția unei vieți fără păcat după Botez 


17. Prin urmare, dacă va voi să dobândească fericirea şi 
mântuirea veşnică nădăjduită, orice botezat va trebui să 
trăiască în afara oricărui păcat. Arătând acestea Petru și 
Pavel, corifeui corului corifeic al sfinților apostoli, unul 
spunând cu referire la Hristos că tot „ceea ce a murit păca- 
tului a murit o dată pentru totdeauna, iar ceea ce este viu, 
e viu necontenit pentru Dumnezeu” a adăugat: „aşa şi noi 
trebuie să fim morți păcatului, dar vii pentru Dumnezeu” 
[Rm 6, 10]; iar Petru zice: „Aşadar, întrucât Hristos a murit 
pentru noi în trup, înarmaţi-vă şi voi cu gândul acesta: să 
nu mai trăiţi timpul pe care-l mai aveţi de trăit după poftele 
oamenilor, ci după voia lui Dumnezeu” [7 Prr 4, 1-2]. lar 
dacă Domnul a trăit pentru noi viața pe care a trăit-o pe 
pământ lăsându-ne un exemplu, şi El a trăit fără păcat, e 
necesar ca şi noi să trăim fără păcat imitându-L, căci dacă 
El spunea copiilor după trup ai lui Avram: „Dacă aţi fi 
copil ai lui Avraam, ați face faptele lui Avraam” [Ja 8, 39], 
cu cât mai mult nu ne va spune nouă, care n-avem nici O 
rudenie cu El după trup: dacă aţi fi copii ai Mei, aţi face 
faptele Mele? Astfel este consecvent şi drept ca acela care, 
după dumnezeiescul Botez, după legămintele cu Dumne- 
zeu din acesta, după preadumnezeiescul har care vine din 
acela, nu calcă pe urmele conduitei lui Hristos, ci le încalcă 
şi-L răneşte pe Binefăcătorul său, să ajungă să cadă la 
sfârşit din înfierea dumnezeiască şi din moştenirea veşnică. 


În caz de păcat de moarte, mai avem şansa pocăinței 


16. Dar cine va lăuda în chip vrednic, Hristoase Impărate, 
măreția iubirii Tale de oameni? Căci ceea ce Acesta n-avea 
nevoie, ceea ce Acesta n-a făcut, adică pocăinţa — fiindcă 

EI n-a avut nicicând nevoie de pocăință, întrucât este în 
afară de păcat —, ne-a oferit-o mijlocitoare nouă, celor ce 
păcătuim şi după har; ea este întoarcerea din părere de rău 
iarăşi la EI şi la viaţa potrivit voii Lui. Aşadar, chiar dacă 
ar păcătui cineva de moarte, să se întoarcă din suflet de la 
acest păcat şi să se depărteze el, să se întoarcă la Domnul 
cu fapta şi cu lucrul, să îndrăznească şi să aibă bună nă- 
dejde, căci nu va rata viața veşnică şi mântuirea. Fiindcă 
atunci când cade pradă morţii, copilul trupului nu va fi făcut 
iarăşi viu de cel ce l-a născut, dar cel născut de Hristos, 
chiar de va cădea în păcate de moarte, dacă întorcându-se 
aleargă la Tatăl Care învie pe morţi, va fi făcut viu din nou, 
va dobândi înfierea dumnezeiască şi nu va Îi scos afară din 
tovărăşia drepţilor. 

19. Pe care fie să o dobândim toţi spre slava Lui şi a 
Celui fără de început al Său Părinte şi a de viață făcătorului 
Său Duh, acum şi pururea şi în veci nesfârşiți. Amin. 


apa 


La Buna Vestire a atotpreacuratei 
Doamnei noastre de Dumnezeu Năs- 
J A = st 2] 
cătoarea şi Pururea Fecioară Mania 


Intruparea, mai mare decât creația 


I. Enumerând formele creaţiei şi observând înţelepciunea 
lui Dumnezeu din ele, cuprins întreg de mirare, profetul 
psalmist a strigat scriind: „Cât de mari sunt lucrurile Tale, 
Doamne! Toate în înţelepciune le-ai făcut!” [Ps 103, 24]. 
lar acum ce cuvânt va fi potrivit pentru mine care încerc să 
vestesc după putere arătarea prin trup a Cuvântului Care a 
creat toate? Căci dacă cele ce sunt sunt pline de minune şi 
faptul de a veni ele de la inexistenţă la existenţă e dumneze- 
lesc şi mult lăudat, cu cât mai minunat şi mai dumnezeiesc 
şi mai necesar să fie lăudat de noi e faptul că Dumnezeu 
devine ceva din cele ce sunt şi nu simplu un Dumnezeu, ci 
Dumnezeu Cel ce este cu adevărat, şi devine mai cu seamă 
firea noastră, care n-a putut sau n-a vrut să păzească modul 
în care a fost făcută şi de aceea a fost pe drept cuvânt res- 
pinsă în părțile cele mai de jos ale pământului? 


Taină ascunsă din veac 


Căci atât de mare şi dumnezeiesc, negrăit şi neînțeles 
e faptul ca firea noastră să devină egală cu Dumnezeu 


' Omilia 14, trad. diac. loan |. Ică jr după ed. Panayotou Christou: 
Gregoriou tou Palama Apanta ta erga 9: Homelies 1-20 (EPE 72), 
Thessaloniki, 1985, p. 374-394. 

[homotheon] şi prin ea să ni se dăruiască urcarea din nou 
la cele mai bune, încât rămâne cu adevărat o taină cu nepu- 
tință de cunoscut atât pentru îngeri, cât şi pentru oameni, 
ba chiar şi pentru profeţi, măcar că aceştia văd prin Duhul, 
fiind o taină ascunsă din veac. 


Modul Întrupării şi modul creaţiei 
— faine reale, dar inexplicabile 


Şi ce spun că ea rămâne aşa înainte de a veni la bun 
sfârşit? Pentru că şi atunci când se face, nu faptul că se 
face, ci modul cum anume se face rămâne iarăşi o taină, 
crezută, nu cunoscută, închinată, nu cercetată cu curiozi- 
tate, închinată şi crezută numai prin Duhul, „căci nimeni 
nu poate spune că Domn este lisus decât în Duhul Sfânt” 
[7 Co 12, 3| şi Duhul e Cel prin Care ne închinăm şi Cel 
prin Care ne rugăm, zice Apostolul [Am 8, 26]. 

2. Faptul că această taină este de neînțeles nu numai 
pentru oameni, dar şi pentru îngeri şi pentru arhanghelii 
înşişi, îl arată limpede și ceea ce se prăznuieşte de noi as- 
tăzi. Căci arhanghelul a binevestit Fecioarei zămislirea, iar 
când aceasta căutând să afle modul r-a zis: „Cum va fi mie 
aceasta, pentru că nu cunosc bărbat?”, arhanghelul nepu- 
tând să-i explice modul s-a refugiat şi el la Dumnezeu 
zicând: „Duhul Sfânt va veni peste tine şi puterea Celui 
Preaînalt te va adumbr” [Le 1, 34-35]. Căci aşa cum dacă 
l-ar fi întrebat cineva pe Moise: Cum anume iese omul din 
pământ? Cum ies din ţărână oase, tendoane şi carne? Cum 
1es simţiri din ce n-are simţire? Şi cum iese din coasta lui 
Adam iarăşi un om? Cum s-a împărțit, unit şi legat osul 
acela? Cum au ieşit din osul acela măruntate, felurite 
umori şi toate celelalte? Dacă l-ar fi întrebat aşadar cineva 
pe Moise toate acestea, acesta n-ar fi spus nimic mai mult 
decât că Dumnezeu a luat țărână din pământ şi l-a făcut pe 
Adam, şi luând o coastă a lui Adam a făcut-o pe Eva; 
fiindcă a spus cine anume a făcut acestea, dar n-a spus 
modul în care s-au făcut acestea. Tot aşa şi Gabriel a spus 

că Duhul Sfânt şi Puterea Celui Preaînalt vor lucra naşte- 
rea fără sămânță, dar n-a spus cum anume. Căci dacă men- 
țonând anterior faptul că Elisabeta a zămislit la bătrâneţe, 
deși era stearpă, n-a putut spune mai mult decât că la 
Dumnezeu nici un cuvânt nu este cu neputinţă [Ze 1, 36-37], 
cum ar fi putut spune modul pentru cea care a zămislit şi 
născut în feciorie? 


lisus — din Duhul Sfânt, 
pentru Că e Dumnezeu şi Mântuitor 


3. Ceea ce a fost spus de arhanghelul Fecioarei are însă 
ceva mai mult, dar care trimite spre o taină mai mare, căci 
zice: „Duhul Sfânt va veni peste tine şi Puterea Celui Prea- 
înalt te va adumbri.” De ce? Pentru că ce se naşte nu e un 
profet, nici un simplu om, ca Adam, ci se va numi Fiu al 
Celui Preaînalt, Mântuitor şi Izbăvitor al neamului oame- 
nilor şi Împărat veşnic. 


Prăpastia căderii în blestem şi întristare 


Căci aşa cum pietrele ce cad din vârful unui munte şi se 
mişcă până la picioarele lui trec prin multe prăpăstii, tot 
aşa şi noi, care am căzut din porunca dumnezeiască din rai 
şi viaţa fericită din el şi ne-am prăbuşit până în iad, am 
trecut prin multe lucruri cumplite. Nu numai că pământul 
ne-a răsărit spini şi pălămidă potrivit blestemului strămo- 
şului [Fc 3, 17-18], dar noi înşine l-am însămânţat cu multe 
feluri de spini ai relelor patimi şi cu cumplita pălămidă a 
păcatului. Şi neamul nostru n-a avut numai acea întristare 
pe care a moştenuit-o strămoaşa prin blestemarea ei să nască 
în dureri [Fc 3, 16], ci aproape toată viaţa noastră s-a făcut 
o durere şi o întristare. 


Pogorârea iubitoare a lui Dumnezeu 


4. Dumnezeu însă, Care ne-a plăsmuit prin îndurarea Lui 
până în măruntaie, a privit cu iubire de oameni peste noi 

şi plecând cerurile S-a pogorât şi, luând dintr-o Fecioară 
sfântă firea noastră, a înnoit-o şi readus-o sau, mai bine zis, 
a ridicat-o la o înălțime dumnezeiască şi cerească. 

Vrând să făptuiască aceasta, sau mai bine zis să ducă 
la bun sfârşit sfatul Său mai înainte de veci, trimite, cum 
spune evanghelistul Luca, pe arhanghelul Gabriel „în Na- 
zaret la o Fecioară logodită cu un bărbat pe nume Iosif din 


casa şi stirpea lui David, şi numele Fecioarei era Maria” 
[740.14 27|: 


Necesitatea zămislirii lui Dumnezeu dintr-o fecioară 


5. Dumnezeu trimite, aşadar, arhanghelul Său la o Fe- 
cioară şi pe aceasta, care rămâne fecioară, o instituie ma- 
mă a Lui numai printr-o adresare, căci dacă ar îi zămisit 
din sămânță, n-ar fi fost un om nou, nici n-ar fi fost fără 
păcat şi mântuitor al oamenilor; pentru că mişcarea spre 
nașterea a cărnii nefiind suspusă minţii rânduite în noi de 
Dumnezeu să conducă, nu este cu totul în afară de păcat. 
De aceea spunea şi David: „În fărădelegi m-am zămislit şi 
în păcate m-a născut mama mea” |Ps 50, 7]. Deci dacă 
zămislirea lui Dumnezeu ar fi fost dintr-o sămânță, n-ar fi 
fost un om nou, nici inițiator al vieţii celei noi şi nicide- 
cum învechite, căci fiind din vechea parte şi moştenitor al 
acelei căderi, n-ar fi putut purta în el însuşi plinătatea 
dumnezeirii nestricăcioase şi face din carnea Lui un izvor 
inepuizabil de sfințire, încât să spele cu bogăția puterii în- 
tinăciunea acelor protopărinţi şi să fie de ajuns spre sfințire 
tuturor celor de după E]. De aceea, nu un înger, nu un om, 
ci Însuşi Domnul a venit şi ne-a mântuit zămislindu-Se şi 
întrupându-Se în pântecul unei Fecioare şi rămânând fără 
schimbare Dumnezeu. 


Fecioara, martoră şi colaboratoare a tainei 


6. Dar avea nevoite să aibă şi pe Fecioară martoră a ză- 
mislirii [sy/lepseos] fără sămânță şi ajutătoare/colaboratoare 

——_— 
 ——— z——— 


[sy/leprora] la cele ce se vor săvârşi potrivit economiei. 
Care sunt acestea? Urcarea la Betleem, unde se va săvârşi 
şi naşterea vestită şi slăvită de îngeri; venirea la Templu, 
unde pruncul va fi mărturisit de Simeon şi Ana Domn al 
Vieţii şi al morţii; fuga în Egipt de Irod şi reîntoarcerea din 
Egipt potrivit sfintelor preziceri, şi celelalte pe care nu e 
uşor a le înşira aici. De aceea a fost luat drept logodnic 
losit şi îngerul a fost trimis la o fecioară logodită cu un 
bărbat pe nume Iosif. lar expresia „din casa şi stirpea lui 
David” să le înţelegi cu referire la amândoi, căci atât 
Fecioara, cât şi losif îşi raportau neamul la David. 


Maria — Doamnă prin excelență 


7. „lar numele Fecioarei era Maria”, ceea ce se tâlcuieşte 
„Doamnă”. Arată şi demnitatea Fecioarei, certitudinea 
fecioriei, viaţa ei excepțională, riguroasă şi atotnepătată în 
toate; căci fiind în sens propriu fecioară după nume, avea 
toată posesiunea desăvârșită a purității, fiind fecioară şi la 
trup şi la suflet, având toate simțirile trupului mai presus 
de orice întinare şi acesta într-un mod atât de propriu-zis, 
cert, asigurat şi inviolabil tot timpul, aşa cum ușa încuiată 
păzeşte comorile şi cartea pecetluită păzeşte neatinse de 
ochi cele scrise în ea, fiindcă despre ea s-a scris: „Aceasta 
e cartea pecetluită, aceasta va fi uşa încuiată şi nimeni nu 
va trece prin ea” |/z 44, 2]. 

8. Dar Fecioara e Doamnă potrivit demnităţii şi într-un 
alt mod: ca una care e stăpână a toate, întrucât zămisleşte 
în feciorie şi naşte în chip dumnezeiesc pe Cel ce este prin 
fire Stăpânul universului. Mai este Doamnă nu numai ca 
liberă de sclavie şi părtaşă a unei domnii dumnezeieşti, ci 
şi ca izvor şi rădăcină a libertăţii neamului, mai ales după 
naşterea ei nespusă şi plină de bucurie; căci cea căsătorită 
cu bărbat e mai degrabă sub un domn decât doamnă, mai 
ales după naşterea plină de întristare şi durere potrivit ace- 
lui blestem al Evei: „În întristări vei naşte copii, întoarsă 
vei fi spre bărbatul tău şi el va fi domnul tău” [Fe 3, 16]. 

Salutarea îngerului 


De care blestem eliberând Fecioara Mamă neamul ome- 
nesc, primeşte bucuria şi binecuvântarea printr-un înger, 
căci zice [evanghelistul]: intrând îngerul la Fecioara 1-a 
zis: „Bucură-te, ceea ce eşti cu har dăruită! Domnul este 
cu tine! Binecuvântată ești tu între femei!” [Le 1, 28]. 
Zicând „Domnul este cu tine!”, arhanghelul nu-i vesteşte 
viitorul, ci vesteşte ceea ce vedea săvârşindu-se atunci în 
chip nevăzut şi înțelegând că Ea este un loc al harurilor 
dumnezeieşti şi omeneşti şi împodobită cu toate harurile 
Duhului lui Dumnezeu, a proclamat-o în sens propriu „cu 
har dăruită”; şi văzând că primeşte deja să locuiască în Ea 
pe Cel în care sunt comorile tuturor acestora şi văzând 
dinainte purtarea în pântec [graviditatea] lipsită de întristare 
şi naşterea care va fi fără durere, i-a binevestit dinainte să 
se bucure şi a susținut răspicat că singură Ea e „binecuvân- 
tată” şi slăvită între femei, fiindcă nici o altă femeie nu e 
mai slăvită, dacă ar fi slăvită, cu covârşirea slavei Fecioarei 
Mamă a Domnului. 


Tulburarea Fecioarei şi explicarea îngerului 


9. Dar Fecioara, văzând şi temându-se să nu fie un înger 
amăgitor care fură femeile neprevăzătoare ca Eva, n-a 
primit fără cercetare salutarea; şi necunoscând încă limpede 
legătura ei cu Dumnezeu pe care o binevestea acesta, s-a 
tulburat pentru cuvântul acesta şi „se socotea ce să fie oare 
salutarea aceasta?” De aceea şi arhanghelul destramă nu- 
maidecât temerea iubită de Dumnezeu a Fecioarei cu har 
dăruite, spunându-i: „Nu te teme, Marie, căci ai aflat har 
la Dumnezeu.” Ce har? Care e cu putință numai Celui ce 
poate cele cu neputinţă şi e păstrat mai înainte de veci doar 
pentru tine. „Căci iată vei zămisli în pântec.” Şi auzind de 
zămislire, nu te gândi la nici o stricare a fecioriei, nici nu 
te mâhni şi tulbura pentru aceasta! Căci acest cuvânt „lată 
vei zămisli” spus acum celei ce era fecioară sugera că aici 

zămislirea e tovarăşă bună de drum cu fecioria. „lată, vei 
zămisli şi vei naşte un fiu”; căci rămânând aşa cum ești 
acum şi fecioria rămânându-ți neatinsă, vei avea un făt 
[embryon] şi vei naşte pe Fiul Celui Preaînalt. 


Zămislirea, prefigurată de Isaia 


10. Văzând cu mulţi ani înainte acest lucru, Isaia a zis 
mai dinainte: „lată Fecioara va avea în pântec şi va naşte 
un fiu” []s 7, 14) şi „m-am apropiat de profetesă” [/s 8, 3]. 
Cum s-a apropiat profetul de profetesă? Cum se apropie 
acum arhanghelul de aceasta; căci ce a văzut acum Aceasta, 
acela a văzut şi a spus mai dinainte. lar că Fecioara e pro- 
fetesă având un har profetic o va arăta pentru cine vrea să 
ştie cântarea acesteia din Evanghelie [Le 1, 46-55]. 

11. S-a apropiat deci Isaia de profetesa lui negreşit prin 
Duhul care vede înainte, şi a luat în pântec şi înainte să 
vină chinul durerilor a fugit şi a născut un băiat. 


Fiul Fecioarei — lisus, Mântuitor, Împărat, 
Dumnezeu şi om vestit de profeți 


lar arhanghelul îi spune acum: „Vei naşte un fiu şi vei 
chema numele lui lisus”, ce se tâlcuiește Mântuitor, „căci 
EI va fi mare” (Le 1, 31-32]. A zis deci iarăşi Isaia: „sfet- 
nic minunat, Dumnezeu tare, puternic, stăpân al păcii, 
părinte al veacului viitor” [/s 9, 6]. Cu el concordă acum şi 
arhanghelul care zice: „El va fi mare şi Fiu al Celui Prea- 
înalt se va chema” — dar cum de n-a zis „este mare şi Fiu 
al Celui Preaînalt”, ci „va fi şi se va chema”? Pentru că 
vorbea despre umanitatea lui Hristos, arătând însă totodată 
ŞI că va fi cunoscut de toți şi va fi vestit de aceştia că e ast- 
fel încât Pavel să poată spună mai târziu: „Dumnezeu S-a 
arătat în trup, a fost vestit între neamuri, a fost crezut în 
lume” [7 Tim 3, 16]. „Şi Domnul îi va da tronul lui David 
părintele său şi va împărăţi peste casa lui lacob în veci şi 
împărăția Lui nu va avea sfârșit” [Le 1, 32-33]. Cel a Cărui 
împărăție n-are sfârşit fiindcă e în veci Dumnezeu Însuşi. 

Dar are drept tată şi pe David, prin urmare Acelaşi e şi om, 
ca Acela care se va naşte să fie şi Dumnezeu şi om, şi fiu 
al omului şi Fiu al lui Dumnezeu, primind de la Dumnezeu 
şi Tatăl ca om împărăția care nu are alta care să-1 urmeze, 
cum a văzut și vestit dinainte Daniel care zice: „Căci am 
văzut până când s-au pus nişte tronuri şi a șezut un Vechi 
de Zile. Şi iată ca pe un Fiu de Om care venind pe norii 
cerului a ajuns până la cel vechi de Zile şi i s-a dat cinsti- 
rea şi puterea; şi împărăţia Lui e o împărăție veşnică şi nu 
va fi lăsată altui împărat ” [Dn 7, 9. 13]. 


lisus — Împărat şi Patriarh 


12. Va şedea peste tronul lui David şi va împărăţi peste 
casa lui Iacob, fiindcă lacob e patriarh al tuturor celor ce 
cinstesc pe Dumnezeu, iar David a fost primul dintre toți 
cei care au fost împărați cinstind pe Dumnezeu şi plăcând 
lui Dumnezeu ca prefigurare a lui Hristos, iar Acesta a 
strâns patriarhatul şi împărăţia într-o singură stăpânire 
cerească şi veșnică. 


Intrebarea Fecioarei: Cum va fi aceasta? 


Dar Fecioara cu har dăruită auzind acele cuvinte extra- 
ordinare şi dumnezeieşti ale arhanghelului către ea, că 
„Domnul este cu tine” şi „lată vei zămisli şi vei naşte un 
fiu”, pe „Fiul Celui Preaînalt” şi „Care împărăţeşte în veci”, 
a zis: „Cum va fi aceasta? Fiindcă nu cunosc bărbat?” Chiar 
dacă îmi aduci o veste bună foarte duhovnicească şi mai 
presus de patimile trupeșşti, îmi vorbeşti totuşi de o zămis- 
lire în pântec, o graviditate şi o naştere, şi la zămislire 
adaugi un „lată!”. „Cum va fi deci aceasta? Fiindcă nu 
cunosc bărbat” [Le 1, 34]. 


Explicarea arhanghelului 


13. Fecioara spune acest lucru nu necrezând, ci căutând 
să afle după putere cum anume va fi acest lucru. De aceea 
şi arhanghelul îi spune: „Duhul Sfânt va veni peste tine şi 


408 


puterea Celui Preaînalt te va adumbri. De aceea Sfântul ce 
se va naşte se va chema Fiu al lui Dumnezeu” [Ze 1, 35]. 
Căci sfântă eşti tu şi cu har dăruită, Fecioară! Dar iarăşi va 
veni peste tine Duh Sfânt pregătind şi desăvârşind lucrarea 
lui Dumnezeu |7heourgian] din tine printr-un adaos de sfin- 
țire |/agiasmou prosthekes], şi puterea Celui Preaînalt te 
va adumbri întărind şi totodată formând umanitatea prin 
venirea în tine şi unirea [synapheia] cu tine, ca astfel ceea 
ce se naşte să fie Sfânt, Fiu al lui Dumnezeu şi Putere a 
Celui Preaînalt formată ca om; căci, iată, și Elisabeta, 
rudenia ta, deşi şi-a petrecut stearpă toată viaţa, poartă 
cu voia lui Dumnezeu în pântec în chip uimitor acum la 
bătrâneţe, pentru că nici un cuvânt nu este cu neputinţă la 
Dumnezeu! 


Consimțământul Fecioarei şi întruparea lui Dumnezeu 


14. Deci ce face la acestea Fecioara cu har dăruită şi 
dumnezeiască şi fără rival şi pricepere? Aleargă iarăşi la 
Dumnezeu şi se întoarce spre El prin rugăciune spunând 
arhanghelului: Dacă, precum ai spus, un Duh Sfânt va veni 
peste mine curățindu-mi firea şi dându-mi tărie să primesc 
zămishrea dumnezeiască, dacă mă va adumbri o Putere a 
Celui Preaînalt formându-l ca om în mine pe Cel ce este în 
forma lui Dumnezeu [cf. F//p 2, 6] şi creând o naştere fără 
sămânță, dacă astfel ceea ce se naşte e „Sfânt”, „Fiu al 
lui Dumnezeu”, „Dumnezeu” şi „Împărat veşnic”, căci la 
Dumnezeu nici un cuvânt nu este cu neputinţă — atunci 
„lată, sclava Ta! Fie mie după cuvântul tău!” [Le 1, 38]. 
Și îngerul a plecat de la ea lăsând în pântecul ei unit cu un 
trup pe Făcătorul universului şi oferind lumii mântuirea prin 
această unire [synpaheia] săvârşită în ea pe care el o slujise. 


Taina întrupării, prefigurată lui Isaia şi lui Moise 


Tot aşa a schiţat mai dinainte în chip limpede şi Isaia 
prin cele ce s-a învrednicit să pătimească în chip fericit. 
Fiindcă n-a văzut serafimul luând în chip nemijlocit căr- 

bunele de pe jertfelnicul din cer, căci acesta l-a luat cu un 
cleştişor cu care a atins şi buzele lui dându-i curățire [/s 
6, 6-7]. Această vedenie a cleştişorului a fost identică cu 
marea vedenie pe care a văzut-o Moise: un rug care ardea 
în foc şi nu se mistuia [/ș 3, 2]. 

15. Cine nu ştie că rugul acesta şi cleştişorul sunt acea 
Fecioară Mamă care a zămislit în Ea însăşi fără să se 
aprindă focul dumnezeiesc, arhanghelul slujind aici zămis- 
lirii, unind prin Ea cu neamul omenesc pe Cel ce ridică 
păcatele lumii [/n 1, 29] şi curăţindu-ne prin aceasta nespusă 
unire [synapheia]|? 


Fecioara în Biserică 


Prin urmare, singură această Fecioară Mamă e hotar 
[methorion] între firea/natura creată şi cea necreată; câți 
cunosc pe Dumnezeu o ştiu un spaţiu de cuprindere a Ce- 
lui de necuprins în spațiu [choran tou Achoretoul şi pe Ea 
o laudă în imne după Dumnezeu câţi Îl laudă în imne pe 
Dumnezeu. Ea este şi cauză a celor dinaintea ei şi patroană 
a celor de după ea şi procuratoare a bunătăților veşnice. 
Ea este tema profeților, obârşia apostolilor, temelie a mar- 
tirilor, postament al dascălilor. Ea este slava celor de pe 
pământ, desfătarea celor din cer, podoaba întregii creații. 
Ea este început, izvor şi rădăcină a nădejdii rezervate nouă 
în ceruri. 

16. Pe care fie să o dobândim noi toţi prin soliile ei 
pentru noi spre slava Celui născut din Tatăl mai înainte de 
veci, iar în veacurile mai de pe urmă întrupat din ea, lisus 
Hristos Domnul nostru. Căruia ] se cuvine toată slava, cin- 
stea şi închinarea, acum şi în vecii vecilor. Amin. 


— 


La Duminica Mironosiţelor, în care 
şi despre faptul că Născătoarea de 
Dumnezeu L-a văzut prima pe Dom- 
nul înviat din morți 


Invierea — recrearea omului 


]. Scularea [anastasis] Domnului este o sculare a firii 
omeneşti, o reînviere, o replăsmuire şi revenire la viaţa 
nemuritoare a primului Adam care din pricina păcatului a 
fost înghițit de moarte şi prin moarte s-a întors iarăşi în 
pământul din care a fost plămădit. 


O femeie, prima martoră a creaţiei — tot o femeie, 
prima martoră a Invierii 


Deci, aşa cum pe [Adam] cel plămădit şi făcut viu la în- 
ceput nu l-a văzut nici un om, fiindcă în acel ceas nu era 
nici un om, dar după ce a primit duh de viață prin suflarea 
lui Dumnezeu, prima dintre toți ceilalți l-a văzut o femeie, 
căci după el prima dintre oameni a fost Eva, tot aşa şi pe al 
doilea Adam, care e Domnul înviat din morţi, nu L-a văzut 
nici un om. Căci n-a fost de faţă nimeni din ai Săi, iar sol- 
dații care păzeau mormântul cutremuraţi de frică s-au făcut 
ca nişte morți [M/ 28, 4], dar după înviere prima dintre toți 
ceilalți L-a văzut o femeie, cum l-am auzit astăzi pe Marcu 
binevestindu-ne, căci spune: „Înviind lisus dimineaţa în pri- 


! Omilia 18, trad. diac. loan I. Ică jr după ed. Panayotou Christou: 
Gregoriou tou Palama Apanta ta erga 9: Homelies 1-20 (EPE 172), 
Thessaloniki, 1985, p. 518-538. 

ma zi a săptămânii, S-a arătat mai întâi Mariei Magdalena” 
[Me 16,9]. 


Mărturia lui Marcu 


2. Pare deci limpede că evanghelistul a spus și ceasul în 
care a înviat Domnul, adică dimineaţa, şi că a fost văzut 
mai întâi de Maria Magdalena și că a fost văzut în însuşi 
ceasul învierii. Nu spune însă aşa, cum va fi limpede pen- 
tru cei ce vor să cunoască puţin lucrurile; căci puțin mai 
înainte el însuşi în acord cu ceilalți evanghelişti spune că 
această Marie a venit şi mai înainte la mormânt împreună 
cu celelalte mironosiţe, l-a văzut gol şi a plecat; astfel că 
Domnul a înviat mult mai înainte de dimineaţă, când L-a 
văzut. Însemnând şi timpul acela, n-a spus simplu dimi- 
neaţa [proi] ca aici, ci foarte de dimineață [lian proi; 
Me 16, 2]; vorbeşte deci de lucirea nedesluşită de lumină 
ce precedă la orizont răsăritul soarelui, pe care o arată și 
Joan când spune că Maria Magdalena a venit la mormânt 
în zori, pe când era încă întuneric şi a văzut piatra luată de 
pe mormânt [/n 20, 1]. 


Dar mărturia lui loan 


3. Dar potrivit lui loan aceasta nu numai că a venit atunci 
la mormânt singură, dar şi s-a dus de la mormânt fără să-L 
vadă încă pe Domnul, căci aleargă și vine la Petru şi loan 
şi le vesteşte nu că a înviat Domnul, ci că a fost luat din 
mormânt [In 20, 2], astfel că nu cunoştea încă învierea; 
rămâne deci că Domnul nu S-a arătat Mariei [Magdalena] 
celei dintâi într-un sens absolut, ci abia după venirea de- 
plină a zilei. Există aşadar ceva vestit de evanghelişti în 
mod umbrit, şi pe care-l voi descoperi iubirii voastre. 


Maica Domnului, prima martoră a Învierii 
— taină ascunsă de evangheliști 


Căci prima dintre toţi oamenii care a primit, cum era 
cuvenit şi drept, vestea bună a învierii Domnului şi L-a 

văzut înviat înaintea tuturor şi s-a bucurat de dumnezeiasca 
Lui convorbire a fost Născătoarea de Dumnezeu, şi nu 
numai că L-a văzut cu ochii şi L-a auzit cu urechile ei, dar 
s-a şi atins prima şi singura cu mâinile de preacuratele Lui 
picioare, chiar dacă evangheliştii nu spun deschis toate 
aceste lucruri, nevrând să o aducă drept martor pe însăşi 
Mama Lui, ca să nu dea prilej de bănuială necredincioşilor. 

Dar pentru că acum cu harul Celui Înviat cuvântul meu 
se adresează unor credincioşi şi tema sărbătorii cere lămu- 
rirea celor privitoare la mironosițe, vom arăta limpede şi 
acest lucru dându-ne cuvânt Cel ce a zis că „nu e nimic 
ascuns să nu se facă arătat” [Le 8, 17]. 


Mironosiţele 


4. Mironosiţele aşadar sunt cele care L-au urmat pe 
Domnul împreună cu Mama Lui, cele care în vremea Păti- 
mirii mântuitoare au rămas împreună cu El şi care se sâr- 
guiau să ungă trupul Domnului. Căci atunci când Iosif şi 
Nicodim au cerut şi luat de la Pilat trupul Domnului, L-au 
coborât de pe cruce, L-au înfășurat în giulgiuri cu miresme 
foarte lipicioase, L-au pus într-un mormânt săpat în stâncă 
și au pus o piatră mare pe uşa mormântului, erau de faţă, 
potrivit evanghelistului Marcu [de fapt Matei], Maria 
Magdalena şi cealaltă Marie şi şedeau înaintea mormântu- 
lui [WM 27, 61), prin „cealaltă Marie” sugerând-o negreşit 
pe Mama lui Dumnezeu, fiindcă aceasta se numea şi mama 
lui lacob şi lose, întrucât aceştia erau din Iosif logodnicul 
ei. Dar de față privind când era îngropat Domnul au fost 
nu numai ele, ci şi alte femei, cum istoriseşte Luca: „Şi 
urmându-L femeile care veniseră cu El din Galileea priveau 
mormântul și cum era pus trupul Lui; şi erau Maria Mag- 
dalena și loana şi Maria lui lacob şi celelalte împreună cu 
ele” [Le 23, 55; 24, 10]. 

5. Care întorcându-se au cumpărat miresme şi miruri, 
fiindcă nu cunoscuseră exact că El este cu adevărat mi- 
reasma vieţii pentru cei ce se apropie de El cu credință, 

precum şi mireasmă a morții pentru cei ce nu cred până la 
sfârşit [cf. 2 Co 2, 16] şi că mireasma veşmintelor Lui 
[Cânr 4, 11], adică a trupului Său, e mai presus de toate 
miresmele, iar numele Lui e un mir vărsat [Cânr 1, 3], prin 
care a umplut de bună-mireasmă dumnezeiască lumea lo- 
cuită. Pregătesc deci şi miruri, şi miresme: una spre cinstea 
celui ce zăcea, alta spre a uşura prin ungerea cu ele pentru 
cel ce vor să se apropie mireasma grea a corpului intrat în 
putrefacție. 


Evangheliştii se deosebesc în privinţa timpului 
venirii şi numărului mironosițelor 


6. Pregătind aşadar mirurile şi miresmele, „sâmbătă au 
stat liniştite potrivit poruncu” [Le 23, 56], fiindcă nu cu- 
noşteau adevărata sâmbătă, nici nu recunoscuseră acea sâm- 
bătă preabinecuvântată, care mută firea noastră din adân- 
curile iadului la înălțimea atotluminoasă, dumnezeiască şi 
cerească, „iar în ziua una |mia] a săptămânii, adânc în zori 
[lorthrou batheos], cum spune Luca, au venit la mormânt 
purtând miresmele pe care le pregătiseră” [Lc 24, 1]; Matei 
spune: „După ce a trecut sâmbăta, când se lumina de ziua 
una a săptămânn” [M/ 28, 1] şi cele ce veneau erau două; 
loan spune: „dis-de-dimineaţă, când era încă întuneric”, iar 
cea care vine e una singură: Maria Magdalena; iar Marcu 
zice: „foarte de dimineaţă în ziua una a săptămânii” [Me 
16, 1] şi cele care vin sunt trei. Aşadar toți evangheliştii 
numesc „ziua una a săptămânii” duminica, „după ce a tre- 
cut sâmbăta”, „foarte de dimineaţă”, „dis-de-dimineaţă, pe 
când era încă întuneric” numesc timpul din jurul zorilor 
când se amestecă lumina şi întunericul, momentul când 
aurora începe să lucească la orizont vestind ziua. Privind 
cineva de departe spre acest punct, am putea vedea cerul 
începând să se coloreze de lumină în jurul ceasului al 
nouălea din noapte, astfel încât până la ziua deplină mai 
rămân trei ceasuri. 

7. Evangheliştii însă par să fie în dezacord cu privire la 
momentul acesta şi la numărul femeilor, pentru că, aşa 
cum spuneam, mironosițele erau multe şi n-au venit la mor- 
mânt o dată, ci de două şi de trei ori, unele cu altele, dar nu 
aceleaşi, toate în zori, dar nu exact în acelaşi timp, iar Maria 
Magdalena a venit iarăşi singură, separată de celelalte, şi a 
rămas mai mult. Aşadar, fiecare dintre evanghelişti vor- 
beşte de o venire a unora, lăsându-le deoparte pe celelalte. 


Maica Domnului e , cealaltă Marie” 
venită prima la mormânt 


Dar aşa cum compar şi adun eu de la toți evanghelhştii, 
precum am spus mai înainte, prima dintre toate a venit la 
mormântul Fiului şi Dumnezeului ci Născătoarea de Dum- 
nezeu aducând-o pe Maria Magdalena. Acest lucru mă în- 
vaţă mai ales evanghelistul Matei, fiindcă zice: „Au venit 
Maria Magdalena şi cealaltă Marie”, care e negreşit Mama 
lui Dumnezeu, „să vadă mormântul. Şi iată s-a făcut cutre- 
mur mare, căci un înger al Domnului coborând din cer şi 
venind a rostogolit piatra de pe uşa mormântului şi şedea 
deasupra ei. Înfăţişarea lui era ca fulgerul, iar îmbrăcămin- 
tea lui era albă ca zăpada; şi de frica lui s-au cutremurat 
cei ce păzeau şi s-au făcut ca nişte morți” [M/ 28, 1-4]. 


... Martoră a cutremurului, luminii şi vestirii îngerului 


8. Aşadar, toate celelalte femei au venit după cutremur 
şi fuga străjerilor şi au găsit mormântul deschis şi piatra 
rostogolită; dar Fecioara Mamă a fost de faţă când s-a făcut 
cutremurul, când piatra a fost rostogolită, mormântul a fost 
deschis şi paznicii erau de faţă, chiar dacă erau cutremurați 
de frică; de aceea, sculându-se după cutremur, aceştia au 
căutat să fugă, dar Mama lui Dumnezeu se desfăta fără 
nici o teamă de acea privelişte. Mi se pare că pentru Ea 
prima s-a deschis acel mormânt purtător de viaţă — căci 
pentru Ea prima şi prin Ea ni s-au deschis toate câte sunt 
sus în cer şi Jos pe pământ — şi pentru Ea a strălucit astfel 

îngerul, ca, deşi cerul era cuprins încă de întuneric, sub 
îmbelşugata lumină a îngerului Ea să vadă nu numai mor- 
mântul gol, dar şi cele de îngropare zăcând în ordine şi 
dând mărturie în multe feluri de scularea Celui îngropat. 

9. Prin urmare, îngerul binevestitor era însuşi acel Gabriel. 
Căci cum a văzut-o grăbindu-se la mormânt, el care i-a 
spus la început: „Nu te teme Marie! Căci ai găsit har la 
Dumnezeu” [Le 1, 30], se grăbeşte şi acum şi coboară să 
vorbească cu însăşi Pururea Fecioara, să-l binevestească 
învierea din morți a Celui născut din ea fără sămânță, să 
ridice piatra, să-i arate mormântul gol şi cele de îngropare 
ŞI aşa să-i încredinţeze vestea cea bună. Fiindcă zice: „şi 
răspunzând îngerul a zis femeilor: Nu vă temeți! Căutaţi 
pe lisus Cel răstignit? S-a sculat! Vedeţi locul unde zăcea 
Domnul [M/ 28, 5-6 şi Me 16, 6]! Chiar dacă-i vedeţi pe 
străjeri cutremuraţi de frică, voi însă nu vă temeţi, căci ştiu 
că pe lisus Cel Răstienit Îl căutaţi. S-a sculat! Nu este aici 
[Le 24, 6]! Fiindcă EI nu numai că nu poate fi ținut de ză- 
voarele, încuietorile şi peceţile iadului, morții şi mormân- 
tului, dar e şi Domnul nostru, al îngerilor nemuritori şi ce- 
reşti şi numai El Singur e Domnul universului!” Căci zice: 
„Vedeți locul unde zăcea Domnul! Mergeţi repede şi spu- 
neți învățăceilor Lui că S-a sculat din morți!” [Mr 28, 6-7]. 


Numai Maica Domnului înțelege taina 


10. „lar ele au ieşit cu frică şi cu bucurie mare” [M/ 28, 8]. 
Mi se pare, iarăşi, că Mania Magdalena şi celelalte femei 
care veniseră până atunci aveau încă o mare frică, pentru 
că n-au înţeles sensul celor spuse de înger, nici n-au putut 
percepe în chip desăvârşit lumina, încât să vadă şi să ob- 
serve în mod exact; dar Mama lui Dumnezeu avea marea 
bucurie, întrucât înţelesese cele spuse de înger şi devenise 
întreagă lumină ca una extrem de curățită şi dăruită cu har 
dumnezeiesc şi care prin toate cunoscuse în chip sigur ade- 
vărul şi crezuse îngerului, dat fiind că acesta i se arătase de 
mult vrednic de crezare prin fapte. Şi cum n-ar fi putut 

înţelege cele săvârşite înţelepțita de Dumnezeu Fecioară, 
care fusese de față la cele făcute, văzuse cutremurul, şi 
încă unul mare, îngerul coborât din cer, şi încă unul ful- 
gerând lumină, amorțirea de moarte a păzitorilor, mutarea 
pietrei, golirea mormântului şi marea minune a celor de 
îngropare, care deşi erau nedesfăcute şi lipite cu smirnă şi 
aloe se vedeau goale de trup, şi, pe lângă acestea, prive- 
liştea şi vestirea bucuroasă adusă ei de înger? leşind însă 
ele după această bună vestire, Maria Magdalena, ca şi cum 
n-ar fi auzit îngerul şi acela nu le-ar fi vorbit despre ea, 
relatează doar golirea mormântului nevorbind nimic despre 
cele de îngropare, şi alergă la Simon Petru şi la celălalt 
învățăcel, cum spune loan [/n 20, 2]. 


Maica Domnului e întâmpinată prima de lisus 


11]. Fecioara Mamă a lui Dumnezeu însă împreună cu 
celelalte femei s-a întors iarăşi de unde venise; şi iată, cum 
spune Matei, „lisus le-a întâmpinat zicând: Bucuraţi-vă!” 
[Mr 28, 9]. Aşa cum atunci când auzise de la înger vestirea 
bună a învierii împreună cu Maria Magdalena, singură 
Născătoarea de Dumnezeu a înțeles sensul celor spuse, tot 
aşa şi atunci când împreună cu celelalte femei L-a întâlnit 
pe Fiul şi Dumnezeul ei, Ea prima dintre toate celelalte 
L-a văzut şi L-a recunoscut pe Cel înviat şi căzând s-a 
atins de picioarele Lui şi s-a făcut apostolă a Lui către 
apostolii Săl. 


Maria Magdalena nu înţelege taina 


lar că Maria Magdalena n-a fost împreună cu Mama lui 
Dumnezeu când, întorcându-se aceasta de la mormânt Dom- 
nul a întâmpinat-o, i S-a arătat şi i-a grăit, învăţăm de la 
loan, fiindcă acesta zice; „Şi ea aleargă la Simon Petru şi 
la celălalt învățăcel, pe care-l iubea Iisus, şi le spune: L-au 
luat pe Domnul din mormânt şi nu ştim unde L-au pus!” 
[In 20, 2]. Căci dacă L-ar fi văzut şi atins cu mâinile şi 
L-ar îi auzit întâlnindu-L, cum ar mai fi spus că L-au luat 

şi L-au mutat, dar nu ştim unde? Dar după alergarea la mor- 
mânt a lui Petru şi loan, după vederea acolo a giulgiului 
şi întoarcerea lor, „Maria stătea lângă mormânt plângând 
afară” [In 20, 11]. 

12. Vedeţi că nu numai că nu L-a văzut încă, dar nu se 
încredințase nici măcar prin auzire? Şi când îngerii care se 
arătaseră au întrebat-o: „Femeie, de ce plângi?” [în 20, 13], 
aceea răspunde iarăşi vorbind ca despre un mort. Iar când, 
întorcându-se, L-a văzut pe lisus, tot n-a înţeles, şi fund 
întrebată de EI: „De ce plângi?”, spune lucruri asemănă- 
toare, până când Acela, chemând-o pe nume, 1 S-a înfățișat 
că este EI Însuşi. Atunci şi ea căzând la pământ şi căutând 
să-l îmbrăţişeze picioarele, a auzit de la EI: „Nu Mă atinge!” 
[n 20, 17]. De unde învăţăm că atunci când S-a arătat mai 
înainte Mamei Sale şi femeilor care erau împreună cu ea, 
doar Acesteia i-a îngăduit să-l atingă picioarele, măcar 
că Matei le face părtaşe la aceasta şi pe celelalte femei, 
nevrând din cauza de care am vorbit la început să o pună 
înainte în chip deschis în fruntea unor astfel de lucruri pe 
Mama Lui. 


Diferitele reacții ale femeilor mironosiţe 
şi ale Mariei Magdalena 


13. Dar după ce prima a venii la mormânt Pururea 
Fecioara Maria şi tot ea prima a primit vestea cea bună a 
învierii, multe femei au venit și au văzut şi ele piatra ros- 
togolită şi i-au auzit pe îngeri şi ele, întorcându-se după 
acea auzire şi vedere, s-au împărțit. Unele, cum spune Marcu, 
„au fugit de la mormânt şi erau cuprinse de frică şi uimire, 
şi n-au spus nimănui NIMIC, căci se temeau” [Mc 16, 8], iar 
altele, care au urmat-o pe Mama Domnului, au dobândit 
vederea şi convorbirea Stăpânului. Magdalena se duce însă 
la Petru şi loan, împreună cu care vine ea singură iarăşi la 
mormânt; iar după ce aceia au plecat, s-a învrednicit şi ea 
care a mai rămas de o vedere a Stăpânului, e trimisă şi Ea 
la apostoli şi vine iarăşi la ei vestindu-le tuturor, cum spune 

loan, „că a văzut pe Domnul şi că i-a spus acestea” [/n 
20, 18]. Această vedere, spune şi Marcu, s-a făcut dimi- 
neaţă, adică la începutul zilei pline, când zorii trecuseră cu 
totul, dar el nu afirmă că s-au tăcut atunci nici învierea 
Domnului, nici prima Lui arătare. 


Reacțiile apostolilor 


14. Am expus aşadar în mod exact cele privitoare la mi- 
ronosițe şi acordul celor patru evanghelişti cu privire la ele 
căutat de la început. Învăţăceii însă, auzind în însăși ziua 
învierii de la mironosițe, de la Petru, de la Luca şi Cleopa, 
că Domnul este viu şi a fost văzut de ei, n-au crezut, drept 
pentru care sunt şi mustrați de EI atunci când li S-a arătat 
mai târziu când erau împreună. După ce însă prin multe şi 
de multe ori li S-a înfăţişat pe Sine Însuşi viu [FA 1, 3], 
nu numai că au crezut toţi, dar L-au şi vestit pretutindeni, 
fuindcă „în tot pământul a ieşit graiul lor şi până la margi- 
nile lumii cuvintele lor” [Ps 18, 4], „Domnul conlucrând 
[cu ei] şi întărind cuvântul lor prin semnele care urmau” 
[Me 16, 20], căci semnele au fost foarte necesare până ce 
cuvântul a fost vestit în tot pământul. 


Adeverirea credinţei în înviere sunt faptele credinței 


De semne şi de lucruri uriaşe e nevoie însă pentru înfă- 
țişarea şi confirmarea adevărului propovăduirii; de semne, 
nu însă şi de lucruri uriaşe, e nevoie pentru înfăţişarea celor 
ce au primit cuvântul, dacă au crezut în chip ferm. De care 
anume? De cele care vin din fapte; fundcă zice [Aposto- 
lul]: „Arată-mi credinţa ta din faptele tale” [Jac 2, 18] şi: 
„Cine e credincios să arate din purtarea sa frumoasă faptele 
lui” [/ac 3, 13]. Căci cine va crede oare că cel alipit de 
fapte rele şi țintuit de pământ și de cele pământeşti are o 
gândire cu adevărat dumnezeiască, mare şi înaltă, şi aşa 
zicând cerească, cum este buna-cinstire/dreapta-credinţă 
|eusebeia]? 

15. Aşadar, nu e nici un folos, fraților, dacă spune cineva 
că are o credinţă dumnezeiască, dar nu are fapte corespun- 
zătoare credinţei. Ce folos au adus fecioarelor nebune can- 
delele lor dacă n-au avut untdelemn [M/ 25, 1-13], adică 
faptele iubirii şi compasiunii? Cu ce i-a fost de folos che- 
marea lui Avraam drept tată bogatului acela care se prăjea 
în focul nestins din pricina lipsei de compasiune faţă de 
Lazăr [Le 16, 19—31]? Ce folos are din ascultarea puțin 
docilă a chemării cel ce nu şi-a câştigat prin fapte bune 
haină corespunzătoare nunții dumnezeieşti şi cămării de 
nuntă a nestricăciunii? Negreşit întrucât credea, acesta a 
fost chemat şi a venit şi a fost poftit împreună cu acei sfinți 
invitați, dar mustrat fiind şi ruşinat, întrucât era îmbrăcat 
în răutatea obiceiurilor şi faptelor lui, legându-i-se mâinile 
şi picioarele a fost aruncat fără milă în gheena focului, 
unde e plângerea şi scrâşnirea dinţilor [M/ 22, 11-13]. 

16. De a cărei experienţă fie să nu aibă parte nimeni din 
cei chemaţi de Hristos, ci arătând o viaţă cuvenită credinţei 
să intrăm în cămara de nuntă a veseliei nepieritoare şi să 
petrecem veşnic împreună cu sfinţii acolo unde e sălașul 
tuturor celor ce se veselesc. Amin. 


La atotvenerata Adormire a atotprea- 

curatei Doamnei noastre de Dumnezeu 
a ww L] . îi ] 

Născătoarea şi Pururea Fecioara Maria 


Lauda Fecioarei — un dor şi o datorie 


]. Convorbirea mea de astăzi cu iubirea voastră o face 
atât un dor, cât şi o datorie. Nu numai că pentru iubirea 
față de voi vreau, iar potrivit aşezămintelor sfinte sunt şi 
dator să sădesc în urechile voastre iubitoare de Dumnezeu 
un cuvânt mântuitor şi să hrănesc cu el sufletele voastre; 
dar şi pentru că, dacă e ceva din lucrurile datorate şi îndră- 
gite de mine, acela e să povestesc cu elogii în Biserică 
mărețiile Pururea Fecioarei şi Mamei lui Dumnezeu. Acest 
dor care e dublu în loc de simplu, scoală, cheamă şi 
îndeamnă, iar indispensabilul datoriei sileşte, dar cuvântul 
nu poate ajunge la cele mai presus de cuvânt, aşa cum nici 
ochiul nu poate privi fix soarele. Deşi cele mai presus de 
cuvânt nu pot îi spuse, nu este cu putinţă să înălțăm imne 
iubirii de oameni a celor lăudate în imne, ne este cu putință 
şi să nu ne atingem nicidecum de cele de neatins şi să ne 
plătim datoria prin cuvânt şi să ne consacrăm dorul faţă de 
Mama lui Dumnezeu prin imnele înălțate ei după datorie. 


'Omilia 37, trad. diac. loan |. Ică jr după ed. Panayotou Christou: 
Gregoriou tou Palama Apanta ta erga 10: Homelies 21-42 (EPE 76), 
Thessaloniki, 1985, p. 436-462. 

Pentru Fecioara incomparabilă lauda maximă 


2. lar dacă „moartea cuvioşilor e scumpă” [Ps 115, 6] şi 
„aducerea-aminte de cel drept e cu laude” [Pr 10, 7], cu 
cât mai mult se cuvine să facem cu cele mai mari laude 
aducerea-aminte de sfânta sfinților şi cea prin care vine 
sfinţilor toată sfinţirea, de Pururea Fecioara şi Mama lui 
Dumnezeu? Aşa cum şi facem prăznuind şi adormirea sau 
mutarea ei făcută astăzi, prin care fiind cu puţin doar mai 
prejos decât îngerii [cf. Ps 8, 6] a întrecut incomparabil 
şi îngerii şi arhanghelii şi toate puterile supralumeşti mai 
presus de acestea prin apropierea ei de Dumnezeu Cel 
peste toate şi prin lucrurile minunate scrise şi săvârşite în 
ea din veac. 


Fecioara — prefigurată şi rod al făgăduinței lui Dumnezeu 


3. Căci pentru Ea s-au făcut: preziceri dumnezeieşti ale 
profeților răpiți de Dumnezeu; faceri de minuni care arătau 
dinainte marea taină viitoare a economiei, pe această Puru- 
rea Fecioară Mamă a lui Dumnezeu; schimbări ale neamu- 
rilor şi lucrurilor ce conduc spre sfârşitul/țelul noii ei taine; 
aşezăminte ale Duhului ce prefigurează în chip variat ade- 
vărul viitor; iar drept sfârşit sau, mai bine zis, început şi 
rădăcină a minunilor şi lucrurilor de după, făgăduinţa lui 
Dumnezeu dusă la capăt faţă de Ioachim şi Ana, cei atunci 
foarte înalţi în virtute, că ei, cei sterpi din tinereţe, vor naşte 
la adânci bătrâneți, şi vor naște pe cea care va naşte fără 
sămânță pe Cel Născut fără timp înainte de veci din Dum- 
nezeu Tatăl, precum şi făgăduinţa celor ce au născut-o atât 
de uimitor pe cea care va naşte în chip şi mai uimitor că pe 
cea dată o vor da înapoi Dătătorului. 


Fecioara — făgăduită şi închinată de copilă lui Dumnezeu 


O făgăduinţă foarte demnă, potrivit căreia a avut loc 
mutarea extraordinară a Mamei lui Dumnezeu încă pruncă 
din casa tațălui ei în casa [templul] lui Dumnezeu şi petre- 

cerea ei uimitoare ani nu puţini în însăși Sfânta Sfintelor, 
iar aici dăruirea unei hrane negrăite prin purtarea de grijă a 
unor îngeri, o hrană din care n-a ajuns să guste Adam, căci 
atunci n-ar fi căzut din viață, cum n-a căzut nici preacurata 
aceasta, chiar dacă din pricina lui şi ca să se arate că e fiică 
a lui, cedând puţin firii, ca şi Fiul ei, s-a mutat de pe 
pământ la cer. 


Taina Intrupării — unire şi îndumnezeire 


4. Căci după acea nespusă hrănire, cu această Fecioară a 
avut loc economia foarte tainică a unei logodne, o salutare 
străină şi ma! presus de cuvânt printr-un arhanghel care a 
zburat de sus, au avut loc mesaje şi adresări ale lui Dum- 
nezeu, reversul osândirii Evei şi a lui Adam și vindecare 
a blestemului venit peste aceia pe care l-au mutat într-o 
binecuvântare. Pentru că Împăratul universului a dorit 
frumuseţea tainică a acestei Pururea Fecioare, precum a 
prezis David [Ps 45, 12] şi, plecând cerurile [Ps 18, 10; 
144, 5], S-a pogorât şi a adumbrit-o [Le 1, 35] sau, mai 
bine zis, S-a sălăşluit în ea Puterea enipostatică a Celui 
Preaînalt. Căci nu Și-a arătat prezenţa prin întuneric şi foc 
ca pentru văzătorul de Dumnezeu Moise [/ș 3, 1-6; 19,6; 
24, 15-18], nici prin vijelie şi nor ca pentru profetul Ilie 
[3 Re 19, 1-18; 4 he 2, 11], ci puterea Celui Preaînalt 
adumbreşte în chip nemijlocit fără vreo perdea pântecul 
atotpreacurat şi feciorelnic, fără nici un intermediar, nici 
aer, nici eter, nici altceva din cele sensibile sau din cele 
mai presus de acestea; iar aceasta nu este o adumbrire, ci o 
unire directă. Dar întrucât ceea ce aruncă umbră îşi pro- 
duce prin fire forma şi figura proprie în lucrul umbrit, de 
aceea în pântecul ei a avut loc nu numai o unire [Phenosis], 
ci şi o formare [morphosis], iar ceea ce s-a format din 
amândouă, din Puterea Celui Preaînalt şi din acel pântec 
preasfânt şi feciorelnic, a fost Cuvântul întrupat al lui 
Dumnezeu. Astfel Cuvântul lu: Dumnezeu Şi-a făcut în ea 
cortul, a ieşit purtător de trup şi „S-a văzut pe pământ şi a 

petrecut împreună cu oamenii” |Bar 3, 38] îndumnezeind 
firea noastră şi dăruindu-ne potrivit Apostolului cele „spre 
care şi îngerii doresc să privească” |] Prr 1, 12]. Aceasta e 
lauda supranaturală şi slava supraslăvită a acestei Pururea 
Fecioare, de care sunt învinse orice minte şi cuvânt, chiar 
de-ar fi îngereşti. 


Viaţa supranaturală a Fecioarei după naşterea lui Hristos 


5. Dar cine ar putea spune iarăşi cele de după nespusa 
naştere? Căci cofăptuind şi copătimind cu făcătoarea de 
înălțare golire [kenosis] a Cuvântului lui Dumnezeu, a fost 
coslăvită şi coînălțată în chip drept, sporind pururea spo- 
ririle |adaosurile] supranaturale ale măreţiilor ei. Dar şi 
după urcarea la cer a Celui întrupat din ea rivaliza cu 
măreţiile mai presus de minte şi de cuvânt lucrate în ea de 
EI prin asceza ei foarte stăruitoare şi de multe feluri, prin 
rugăciunile şi sârguințele pentru lumea toată şi prin sfatu- 
rile şi îndemnurile către vestitorii de Dumnezeu [apostoli] 
care străbăteau marginile lumu, Ea singură fiind reazim şi 
mângâiere pentru toți, ascultată şi văzută de toți şi conlu- 
crând în tot felul la vestirea Evangheliei, arătând astfel în 
minte şi cuvânt o viaţă şi o conduită extrem de luptătoare. 


Adormirea — moarte făcătoare de viață și mutare la cer 


6. De aceea şi moartea ei a fost purtătoare de viaţă, 
mutând-o la o viaţă cerească şi nemuritoare, şi aducerea- 
aminte de ea e o sărbătoare de bucurie şi un praznic a toată 
lumea, care înnoieşte nu numai aducerea-aminte de lucru- 
rile minunate ale Mamei lui Dumnezeu, dar adaugă şi adu- 
narea comună şi nouă din fiecare neam a sfinților apostoli 
la sfânta ei îngropare, imnele dumnezeieşti cântate pentru 
ea de aceştia inspirați de Dumnezeu, venirile, corurile şi 
liturghiile îngereşti pentru ea, aceia însoțind, urmând, con- 
lucrând, opunându-se, apărând şi apărându-se, colaborând 
şi cântând cu toată puterea împreună cu cei ce venerau prin 

toate acel trup obârşie a Vieţii şi receptacul al lui Dumne- 
zeu, leacul mântuitor al neamului nostru, veneraţia întregii 
creaţii, luptându-se şi opunându-se mâinii ascunse a iude- 
ilor care se porniseră şi se sculaseră cu mână şi socotință 
luptătoare împotriva lui Dumnezeu, Însuşi Domnul Savaot 
şi Fiul acestei Pururea Fecioare fiind prezent şi dând Ma- 
mei Lui cinstirea ieşirii, fiindcă în mâinile Lui a fost depus 
duhul ei purtător de Dumnezeu, prin care nu mult după 
aceea şi trupul însoţit cu el s-a mutat într-un loc cu viață 
veşnică şi ceresc pe drept cuvânt şi într-un mod corespun- 
zător până acum pârgăi el. 

7. Căci mulţi dintre cei din veac au dobândit o favoare, 
O slavă şi putere dumnezeiască, cum spune și David: „Prie- 
tenii Tăi, Dumnezeule, au fost foarte cinstiţi de mine şi 
stăpânirile lor s-au întărit foarte; îi voi număra şi se vor 
înmulți mai mult decât nisipul mării” [Ps 138, 17-18], iar 
Solomon zice: „Mulţi şi-au agonisit bogăţie şi multe fiice 
au făcut putere, dar aceasta le întrece şi le-a întrecut pe 
toate” [Pr 31, 29] cât nu se poate spune. 


Mijlocitoare între om şi Dumnezeu, 
Mamă a Lui şi Împărăteasă a creaţiei 


Fiindcă Ea singură stând între Dumnezeu şi tot neamul 
omenesc, pe Dumnezeu L-a făcut Fiu al omului, iar pe 
oameni fii ai lui Dumnezeu, făcând pământul cer şi în- 
dumnezeind neamul omenesc; şi Ea singură dintre toate 
femeile s-a arătat Mamă a lui Dumnezeu din fire mai pre- 
sus de orice fire, iar prin negrăita ei naştere a fost Împără- 
teasă a toată făptura din lume şi mai presus de lume; şi ast- 
fel, înălțându-i prin ea pe cei de sub ea şi arătând cerească 
în loc de pământească ascultarea de pe pământ, împărtă- 
şindu-se de o demnitate superioară şi de o putere mai înaltă 
şi de alegerea [cheirotonias] din ceruri prin Duhul dumne- 
zeiesc, a fost aşezată Împărăteasă mai înaltă decât cele 
înalte şi preafericită a unui neam fericit. 

„.. Cu trupul în cer 


8. Având acum drept locuinţă cuviincioasă cerul, ca un 
palat împărătesc cuvenit ei, în care a fost mutată de pe pă- 
mânt astăzi, stă de-a dreapta Atotîmpăratului înveșmântată 
multicolor în haină aurită, cum vorbeşte despre ea psalmis- 
tul profet [Ps 44, 11]. Iar prin haină aurită înţelege acel 
trup al ei cu strălucire dumnezeiască, multicolor prin diver- 
sele virtuţi. Căci ea singură are acum împreună cu trupul ei 
slăvit de Dumnezeu un loc [choron] în cer împreună cu 
Fiul ei; pentru că pământul, mormântul şi moartea n-au 
putut ține până la sfârşit un trup obârşie de Viaţă şi recep- 
tacul al lui Dumnezeu, un sălaş mai iubit decât un cer şi 
cerul cerurilor. Căci dacă un suflet, care are locuind în el 
harul lui Dumnezeu, urcă la cer când se desface de cele de 
aici, precum s-a făcut arătat prin multe şi credem, cum 
atunci n-a fost luat de pe pământ la cer trupul care nu numai 
că a primit în el însuşi pe Dumnezeu Cel mai înainte de 
veci şi Fiul Unul-Născut al lui Dumnezeu, izvorul veşnic 
al harului, dar s-a arătat şi născător al Lui? Cum ar fi putut 
deveni pământ supus stricăciunii ea care, fiind în vârstă de 
doar trei ani şi neavând încă sălăşluimd în ea pe Cel mai 
presus de ceruri, şi fără să-L fi adus pe lume purtător de 
trup, a locuit în Sfânta Sfintelor şi care prin astfel şi atât de 
mari lucruri a devenit supradesăvârşită şi după trup şi cu 
adevăr supralumească? 


„+ înviată şi luată la cer 


9. De aceea, pe drept cuvânt trupul care a născut e slăvit 
cu o slavă cuvenită lui Dumnezeu împreună cu Cel Născut 
din ea şi, potrivit cântării profetice, chivotul sfințirii Lui se 
scoală/învie [Ps 131, 8] împreună cu Hristos Cel înviat 
mai înainte a treia zi; iar înfăţişare a învierii şi a ei din 
morți se fac pentru învăţăcei giulgiurile şi cele de îngropare 
lăsate singure în mormânt şi găsite singure în el de cei ce 
au venit să o caute, ca şi mai înainte la Fiul şi Stăpânul ei. 

N-a fost nevoie ca ea să mai petreacă puțin pe pământ ca 
Fiul şi Dumnezeu ei; de aceea a fost luată îndată din mor- 
mânt în locul supraceresc, de unde tulgeră iarăşi spre 
pământ luminile şi harurile ei foarte strălucitoare şi foarte 
dumnezeieşti, luminând de acolo tot ocolul pământului, 
închinată, admirată şi lăudată de toți credincioşii. 


Fecioara — concentrare a frumuseţilor 
şi excelenţei întregii creații 


10. Căci vrând Dumnezeu să înalțe o icoană a toată 
frumuseţea şi să arate în jurul acestora în chip curat atât 
îngerilor, cât şi oamenilor, icoana Lui Însuşi, a făcut astfel 
încât să fie cu adevărat atât de frumoasă, concentrând toate 
cele prin care le-a împodobit când le-a divizat pe toate, 
dând subzistență unei lumi/podoabe comune din lucruri 
bune văzute şi nevăzute sau, mai bine zis, arătându-o un 
amestec comun al tuturor frumuseţilor dumnezeieşti, înge- 
reşii şi omeneşti şi o frumuseţe şi mai înaltă care împo- 
dobeşte amândouă lumile, una începută de pe pământ, dar 
care a ajuns până la cer şi l-a întrecut pe acesta prin ridica- 
rea ei acum din mormânt la cer, care a legat cele de Jos cu 
cele de sus şi prin lucrurile minunate din jurul ei conţine 
totul; întrucât chiar şi faptul că la început s-a zis că e cu 
puţin mai prejos decât îngerii [cf. Ps 8, 6] — mă refer la 
faptul că a gustat moartea — sporeşte excelența în toate a 
Mamei lui Dumnezeu. De aceea pe drept cuvânt astăzi toate 
aplaudă şi conlucrează la prăznuirea făcută cu acest prilej. 


Virtuți şi nemurire 


1]. Se cuvenea deci ca Aceea, care L-a încăput pe Cel 
ce umple toate şi e mai presus de tot, să ajungă şi ea toate 
şi să devină mai presus de toate prin virtuțile ei, cu măreţia 
vredniciei ei. Prin urmare, strângând câte au fost împărțite 
de ajuns celor mai buni din veac ca să-i facă foarte buni şi 
câte le au în parte toţi care au bineplăcut lui Dumnezeu, 

îngeri şi oameni, desăvârşindu-le Ea singură toate şi pri- 
sosind în ele cât nu se poate spune, are mai presus de toți 
şi acest lucru: acela de a fi fost făcută nemuritoare după 
moarte şi de a petrece singură cu trup în cer împreună cu 
Fiul ei şi Dumnezeu ei, şi de a revărsa şi de aici spre cei 
ce o cinstesc un har îmbelșugat, dăruindu-le şi faptul de a 
putea privi spre Ea, care e un disc al unor astfel de haruri, 
dându-le din bunătate cele mai bune lucruri şi neîncetând 
nicicând această folositoare pentru noi plată şi îmbelşugată 
contribuţie. 


Fecioara — soare şi cer 


Privind deci cineva spre o asemenea convergenţă şi pro- 
curare a tot binele, va spune că Fecioara săvârşeşte prin 
virtute şi pentru cei ce viețuiesc în virtute ceea ce săvârşeşte 
soarele prin lumina sensibilă pentru cei ce viețuiesc sub ea. 
lar dacă-şi mută apoi ochiul gândirii spre Soarele Care 
răsare în chip extraordinar oamenilor din Fecioara aceasta, 
Soarele Care are şi supraare prin fire toate câte sunt con- 
crescute cu ea prin har, îndată Fecioara va apărea drept un 
cer, care are buna moştenire prin toate cele bune în chip cu 
atât mai strălucit decât cei dăruiţi cu harul lui Dumnezeu 
sub cer şi mai presus de el, cu cât cerul e mai mare decât 
soarele, dar soarele e mai strălucitor decât cerul. 


Lauda Fecioarei 


12. Ce cuvânt va putea zugrăvi, Mamă a lui Dumnezeu 
Fecioară, frumuseţea ta cu strălucire dumnezeiască? Căci 
cele ale tale nu pot fi definite în gânduri şi cuvinte, fiindcă 
depăşesc orice minte şi orice cuvânt. Poţi fi însă lăudată în 
imne, pe care le primeşti cu iubire de oameni; căci tu eşti 
locul tuturor harurilor, plinătatea a toată frumuseţea și 
bunătatea, tablou şi icoană însuflețită a tot binele şi a toată 
bunătatea, ca una singură învrednicită concentrat de toate 
harismele Duhului, sau mai bine zis care singură ai în chip 

uimitor/paradoxal în măruntaiele tale pe Cel în Care sunt 
comorile tuturor acestora şi eşti un cort uimitor al Acestuia, 
iar acum prin moarte a! ajuns de aici la nemurire şi te-ai 
mutat cu dreptate de la pământ la cer, ca să locuieşti tot 
timpul împreună cu Acesta în corturile supracereşti, încon- 
Jurând de aici cu grijă moştenirea ta și făcându-l, milostiv 
față de toți cu soliile tale neadormite către E]. 


Fecioara stă mai presus de serafimi, 
tron al lui Hristos 


13. Pe atât de aproape este Născătoarea de Dumnezeu 
de cei ce se apropie de Dumnezeu, pe cât s-a învrednicit de 
prerogative mai mari decât toți, şi nu vorbesc doar de oa- 
meni, ci de înseși ierarhiile îngereşti. Căci despre aceste 
cinuri foarte de sus Isaia scrie: „ȘI serafimii stăteau în cere 
jur-împrejurul Lui” [/s 6, 2], iar despre ea spune iarăşi 
David: „stătea împărăteasa de-a dreapta Ta” [Ps 44, |||. 
Vedeţi diferența stării? Plecând de la ea puteţi observa şi 
diferenţa ordinii potrivit demnității: fiindcă serafimii stau 
în jurul lui Dumnezeu, dar aproape de El stă numai 
Atotîmpărăteasa admirată şi elogiată de Dumnezeu Însuşi, 
Care o proclamă asemenea puterilor din jurul Său şi spune 
potrivit celor zise în Cântarea Cântărilor: „Ce frumoasă 
eşti tu, cea aproape de mine!” [6, 4]. Mai strălucitoare 
decât lumina, mai înfloritoare decât raiurile dumnezeieşti, 
mai împodobită decât toată lumea văzută şi nevăzută. Dar 
stă nu numai aproape, ci şi pe drept cuvânt de-a dreapta: 
fiindcă unde a şezut Hristos în ceruri, adică de-a dreapta 
măreției, acolo stă şi Ea, care urcă acum de la pământ la 
ceruri; nu numai pentru că doreşte şi e dorită în schimb de 
toți prin înseşi legile naturale, dar și pentru că e cu adevărat 
un tron al Lui, iar unde şade Împăratul, acolo stă şi tronul 
Său. Acest tron l-a văzut în mijlocul corului heruvimilor şi 
Isaia şi a spus că e înalt şi ridicat [/s 6, 1], arătând faptul că 
Mama lui Dumnezeu transcende puterile cereşti. 

Profeţii Vechiului Testament despre Fecioara 


14. Drept pentru care plecând de la ea îi introduce pe 
îngerii care slăvesc pe Dumnezeu și spun: „Binecuvântată 
fie slava Domnului începând de la locul acesta!” [Jz 3, 12]. 
Iar lacob patriarhul, care l-a văzut prin enigme, a zis: „Cât 
de înfricoşător este locul acesta! Nu este altceva decât casa 
lui Dumnezeu şi însăşi poarta cerului!” [Fe 28, 17]. Iar 
David, unind cu el însuşi mulțimile celor mântuiţi şi folo- 
sindu-se ca de nişte corzi şi sunete de cei armonizaţi din 
diverse neamuri într-o singură credinţă de această Pururea 
Fecioară, intonează drept imn înălțat ei această preaarmo- 
nioasă melodie: „Îmi voi aduce aminte de Numele Tău în 
generație şi generaţie; de aceea popoarele se vor mărturisi 
Ţie în veac şi în veacul veacului” [Ps 44, 19]. 


Fecioara și îngerii 


15. Vedeţi toată creaţia mărturisindu-se acestei Fecioare 
Mamă, ŞI nu în anii trecuţi, ci în veac şi în veacul veacului? 
De aici se poate vedea, aşadar, că nici Aceea nu va sfârşi 
în tot veacul să facă bine întregii creații, nu numai celei a 
noastre, dar şi înseși ordinelor imateriale şi supranaturale 
[ale îngerilor]. Căci faptul că numa: prin Ea se împărtăşesc 
şi ele împreună cu noi şi se ating de Dumnezeu, de acea 
Fire de neatins, îl arată limpede ca lumina zilei Isaia. Pentru 
că el nu l-a văzut pe serafim luând cărbunele de pe altar în 
chip nemijlocit, ci prin cleştişorul prin care s-a atins şi de 
buzele profetului dându-le curăţire [/s 6, 6-7]; iar această 
vedenie a cleştişorului era identică cu marea vedenie pe 
care a văzut-o Moise: un rug care ardea în foc şi nu se mis- 
tuia [1ş 3, 2]. Cine nu ştie că rugul şi acel cleştişor sunt 
acea Fecioară Mamă care a zămislit fără să se aprindă 
focul dumnezeiesc, și aici un arhanghel slujind zămislirii, 
unind prin ea cu neamul omenesc pe Cel ce ridică păcatul 
lumii curăţindu-ne printr-o negrăită unire? Prin urmare, 
Fa singură e hotar [mezhorion] între firea/natura creată şi 

necreată şi nimeni n-ar putea veni la Dumnezeu dacă n-ar 
fi cu adevărat luminat de acel sfeșnic luminat cu adevărat 
de Dumnezeu; „căci Dumnezeu e în mijlocul ei şi nu se va 
clătina”, spune [Psalmistul; 45, 5]. 


Iubirea dintre Fecioară şi Treime 


16. lar dacă răsplătirile sunt pe măsura iubirii de Dum- 
nezeu şi cine iubeşte pe Fiul este iubit de EI şi de Tatăl 
Lui şi devine un sălaş al Amândurora, Care locuiesc şi 
umblă în el în chip tainic potrivit făgăduinţelor Lor [/7 
14, 21. 23], cine L-ar putea iubi pe Acesta mai mult decât 
Mama Lui, care L-a născut nu numai ca Unul-Născut, dar 
L-a născut singură fără însoţire cu cineva, ca astfel afec- 
țiunea ei să fie dublă, neîmpărtăşită cu un părtaş? Şi cine 
ar putea fi iubit mai mult decât mama Lui de Unul-Născut 
Care a ieşit numai din Ea în chip negrăit în veacurile de pe 
urmă, aşa cum a ieşit înainte de veacuri numai din Tatăl? 
Cum nu vor îi înmulţite dincolo de dispoziţia cuvenită cele 
ale cinstirii datorate ei potrivit Legii de către Cel ce a venit 
să împlinească Legea [M/ 5, 17]? 


Mijlocirea universală a Fecioarei 


17. Deci aşa cum numai prin Ea a venit la noi Acesta, 
a fost văzut pe pământ şi a petrecut împreună cu oamenii 
[Bar 3, 38], întrucât înainte de Ea era nevăzut pentru toţi, 
tot aşa şi în veacul nesfârşit care urmează orice emanare 
a unei arătări a luminii dumnezeieşti, orice descoperire a 
unor taine dumnezeieşti şi orice formă de harisme dumne- 
zeieşti sunt de necuprins într-un loc [achoretos] fără Ea. 
Ea prima primind plinătatea Celui ce plineşte/umple toate 
ŞI care vine prin toate, o face cu putinţă de cuprins într-un 
loc [achoretos) pentru toţi, distribuind fiecăruia proporțio- 
nal şi după măsura curăţiei fiecăruia, ca ea să fie şi visterie 
și administratoare a bogăției dumnezeirii. 

16. Dat fiind că în ceruri există această lege: ca cele mai 
mici să participe la Cel aşezat dincolo de ființă prin cele 

mai mari, iar Fecioara Mamă e incomparabil mai mare 
decât toate, de aici urmează că prin Ea vor participa toți la 
Dumnezeu, pe Ea o vor cunoaşte loc de cuprindere a Celui 
neîncăput [7ou Achoretou choran] câţi Îl cunosc pe Dum- 
nezeu şi pe Ea o vor lăuda în imne după Dumnezeu cei 
care-L laudă în imne pe Dumnezeu. 

Ea este şi cauză a celor dinaintea ei, şi patroană a celor 
de după ea, şi procurătoare a celor veşnice. Ea este tema 
profeților, obârşia apostolilor, temelia martirilor, postamen- 
tul dascălilor. Ea este slava celor de pe pământ, desfătarea 
celor din cer, podoaba întregi creaţii. Fa este început, izvor 
şi rădăcină a bunătăţilor negrăite. Ea este pisc şi desăvârşire 
a tot ce-i sfânt. 


Lauda Fecioarei 


19. O, Fecioară dumnezeiască şi acum cerească, cum voi 
putea spune toate cele ale tale? Cum te voi slăvi pe tine, 
comoara slavei? Şi numai aducerea-aminte de tine sfințeşte 
pe cel ce se foloseşte de ea; şi numai înclinarea spre tine 
face mai luminoasă mintea ridicând-o spre o înălțime 
dumnezeiască; prin tine se limpezeşte ochiul gândirii; prin 
tine se luminează duhul cu venirea Duhului dumnezeiesc; 
fiindcă ai devenit vistiernică şi conţinătoare a harurilor; nu 
ca să le ţii pentru tine, ci ca să le umpli de har pe toate. 
Căci vistiernicul comorilor nedeșertate supraveghează dis- 
tribuirea lor; la ce bun ar ţine încuiată fericirea care nu se 
împuţinează? 


Rugăciune către Fecioara 


20. Împarte, aşadar, cu bogăţie întreg poporului tău 
moştenirea ta, mila şi harurile tale, Stăpână! Dă dezlegare 
lucrurilor cumplite ce ne ţin în puterea lor! Vezi de câte şi 
de ce fel de lucruri cumplite, şi ale noastre şi străine, și din 
afară şi dinăuntru, suntem istoviţi. Schimbă în mai bine 
toate, pe cei dinăuntru şi de o seminție îmblânzindu-i unii 
faţă de alţii, iar pe cei ce ne atacă din afară ca nişte fiare 

sălbatice alungându-i. Măsoară grija şi tămăduirea ta cu su- 
ferinţele noastre împărțind şi sufletelor şi trupurilor harul 
îmbelşugat şi de ajuns pentru toţi. Şi dacă nu-l încăpem, 
fă-ne încăpători şi măsoară-l astfel ca mântuiţi şi făcuţi 
puternici prin harul tău, să slăvim Cuvântul mai înainte 
de veci întrupat pentru noi prin tine împreună cu Cel fără 
început al Său Părinte şi cu de viaţă făcătorul Său Duh, 
acum şi pururea şi în veci nesfârşiți. Amin. 


Nicolae 
Cabasila 


Cuvânt la preaslăvita Naştere a preaslă- 
vitei Doamnei noastre de Dumnezeu 
Născătoarea al preaînțeleptului şi prea- 
cruditului şi preasfântului între toţi 
domn Nicolae Cabasila-Chamaetos' 


Invocarea lui Dumnezeu, elogiul precursorilor 


]. Întâi de toate să-L, chemăm aici pe Dumnezeu, nu ca 
să dobândim cuvântul care să rivalizeze cu realitățile şi să 
fie de ajuns pentru tema lui, fiindcă acest lucru întrece la 
modul absolut nădejdile omeneşti. Ci să facem aceasta, pe 
de o parte, pentru ca el să fie dus întrucâtva la bun sfârşit 
de noi cei de față şi să nu ne arătăm mult mai prejos decât 
ceilalți, pentru că mulți au vorbit despre ele, iar, pe de altă 
parte, — un lucru încă şi mai bun — pentru ca să tragem 
un folos din această sârguință şi din aceste cuvinte să câş- 
tigăm o sfințire, ca unii care celebrăm o celebrare sacră. 
Mi le-aş dori aşadar pe acestea, cu care ştiu că e mereu 
cinstită cea lăudată de noi, Ea care înainte de orice altceva 
vrea pentru cei care o laudă folosul sufletului, căutând acest 
lucru în toate: atât prin cele bune pe care ni le face, cât şi 
prin cele pe care cere să le primească de la noi pentru cele 
bune pe care ni le face. Cred apoi că şi dintre acei cu ade- 
vărat fericiţi care au oferit acestei vieţi binele comun [al 
cuvintelor lor] n-au făcut-o doar pomenind-o în treacăt, 


' BHG (Bibliotheca Hagiographica Graeca) 1107n. Traducere diac. loan 
[. [că jr după textul editat de Martin Jugie: Patrologia Orientalis XIX 
(1925), p. 465-484, ameliorat de Panayotis Nellas: NIKOLAOU KABASILA, 
He Theometor (Epi tas pegas 1), Atena, 1968, p. 40-115. 

nici cât să îndeplinească legea elogiilor |retorice], ci ca să 
se consacre cât mai strălucit cu putință înseşi Fecioarei. 
Fiindcă nu e lucru raţional să trecem pe lângă binefăcătorii 
noştri comuni fie nespunând nimic, fie doar puţine din cele 
datorate, pentru că, chiar dacă ar grăi cu o singură voce, 
lumea întreagă n-ar fi de ajuns pentru lauda lor. 


Elogiul lui loachim şi Anei, colaboratori ai lui Dumnezeu 


2. Căci dacă este necesar ca slujitorii să fie întru toate în 
acord şi în armonie cu cele ce se realizează, atunci când 
Cel ce orânduieşte lucrul ştie, fiind înţelept, tot ce trebuie 
făcut şi, fiind puternic, n-are lipsă de nimic din cele ce ar fi 
nevoie, ce covârşire de laude nu s-ar arăta mai prejos față 
de voi, fericită pereche [Ioachim şi Ana], care v-aţi în- 
vrednicit ca Dumnezeu să se folosească de voi la lucrul cel 
mai bun și cel mai mare, cel mai uimitor şi mai de obştesc 
folos decât toate cele din veac: şi anume ca, luându-$i de 
la voi pe mama Sa, Dumnezeu să îmbrace trup şi să Se 
nască împreună cu oamenii? 

Pentru că, aşa cum e necesar să se întâmple nenorociri şi 
poticneli, dar vai celui prin care vin ele [M/ 18, 7], în ace- 
laşi fel, deşi toţi cei care pot fi de un folos neamului ome- 
nesc sunt în mod egal buni şi îndreptățiţi să culeagă drept 
roade cinstiri publice, voi sunteţi cei mai buni şi mai îndrep- 
tățiți decât toţi ceilalți. Şi sunteţi cu atât mai buni decât toți 
generalii, legiuitorii, preoţii, conducătorii poporului şi cei 
care au luptat în vreun fel unele ca acestea pentru cei de o 
seminţie cu ei, cu cât ar fi ceva foarte absurd chiar şi numai 
a compara cele făcute de voi oamenilor cu cele realizate 
de aceia. 


„.. superiori lui Moise, Noe şi Avraam 


Căci dacă, pentru a fi păstrată oamenilor această viaţă în 
stricăciune şi pentru ca firea comună să fie salvată de po- 
topul comun supraviețuind în puţine trupuri, a fost ales un 
bărbat din cei care erau pe atunci: şi anume cel mai drepti 

[Noe]; iar pentru eliberarea evreilor a fost nevoie de un 
singur general, şi nu unul din mulţi, ci cu această cinste a 
fost cinstit Moise care, spre deosebire de toţi cei din jurul 
lui, şi-a exersat sufletul în orice virtute şi aşa a putut vedea 
pe Dumnezeu și auzi glasul care venea de acolo; iar pentru 
cucerirea pământului făgăduinței a fost de ajuns marele 
losua; şi, înainte de aceştia, Avraam a primit drept premiu 
al credinţei faptul de a deveni părintele unui neam care ştie 
să cinstească pe Dumnezeu; şi, în general, nici unul din cei 
care au fost de folos obştesc oamenilor nu se întâmplă să 
nu fi avut mai înainte sufletul său în acord întru toate cu 
cele a căror cauză a fost mai apoi; atunci când din tirania 
demonilor a trebuit să fie eliberată toată lumea, când în 
viața muritorilor a trebuit să fie introdusă nemurirea şi în 
sufletele oamenilor a trebuit să fie sădită viaţa îngerilor și, 
ca să spunem totul, când cerul a trebuit să se unească cu 
pământul, cum se poate crede că a trebuit să fie sluţitorii 
de care S-a folosit Dumnezeu ca de nişte instrumente 
[lorganois] sau colaboratori [synergois], sau orice alt lucru 
mai bun trebuie să-i numim, ai iubirii Sale de oameni, 
când a vrut să încredinţeze lumii acest minunat har? 
Fiindcă este evident că mânia, urgia şi necazul, pe care 
era firesc să le sufere cei răi, Dumnezeu le-a trimis prin 
îngeri răi, iar cele bune le-a dat prin îngeri buni; şi atunci 
lucrurile cele mai bune decât toate Dumnezeu le-a lucrat 
oamenilor prin cei mai buni decât toţi întru toate. Prin ur- 
mare, voi [loachim şi Ana] aţi fost mai drepți, mai păzitori 
ai legilor şi mai iubiți de Dumnezeu decât Moise, Noe şi 
Avraam şi decât toți cei prin care neamul omenesc s-a 
bucurat de cele folositoare. Căci însuşi faptul că aţi putut 
face lucruri atât de mari la Dumnezeu şi aţi fost ridicaţi de 
aici la o cinste atât de minunată e un semn limpede al fap- 
tului că sunteți mai iubiți de Dumnezeu decât toţi, iar faptul 
că sunteţi iubiţi de Dumnezeu mai mult decât toți oamenii 
e o dovadă strălucită că aţi păzit legea lui Dumnezeu şi că 
sunteți biruiți în dreptate. Căci dacă fericita Fecioară tre- 

buie numită rod al vostru — şi [Scriptura] zice: „după roa- 
dele lor îi veți cunoaște” [M/ 7, 16] —, cine ar mai putea 
gândi ceva mai mare? Fiindcă născutul vostru n-a fost 
simplu un rod al naturii, ci un lucru al rugăciunii şi dreptății 
voastre. Chiar dacă natura interzicea astfel de naşteri supra- 
naturale, lui Dumnezeu însă Îi era îngăduit totul; şi Dum- 
nezeu a urmat rugăciunilor voastre, dar puterea rugăciunii 
a luat tonul de la virtutea noastră. Dacă naşterile care-i fac 
pe părinţi fericiți sunt un dar făcut născătorilor de către 
Dumnezeu, iar Dumnezeu, Care pune toate în cumpănă şi 
în cântar [cf. Sir 28, 25], e cu neputinţă să fie părtinitor, 
atunci EL arată cine anume sunt cei ce primesc acest dar 
plecând de la măreţia darurilor, așa cum atletul poate fi 
recunoscut, cred, după cunună. 


„.. împlinitori exacți ai Legii 


3. De altfel, dat fiind că harul e sfârşit al Legii şi pe cele 
noi le ştim rod al celor vechi, dar n-ar putea exista un rod 
al celor încă nedesăvârşite, de aici se arată că răsadul Legii 
crescut de voi este unul negreşit desăvârşit, căci altfel n-aţi 
fi putut aduce pe lume comoara harului şi rodul Legii: 
pe Fecioara. lar dacă acela care a purtat de grijă, cum se 
cuvenea, de puţine, e vrednic să dobândească multe [cf. 
Mt 25, 21] de la Dumnezeu Cel drept, cum n-aţi dovedit în 
chip strălucit că aţi păzit Legea şi aţi respectat Cortul Măr- 
turiei mai mult decât toți ceilalţi prin însuşi faptul că aţi 
adus pe lume, ba chiar aţi alcătuit adevăratul Cort al lui 
Dumnezeu, față de care acela e atât de inferior, cu cât păs- 
trează doar o icoană şi umbră a acestuia? Căci nu v-aţi fi 
putut face vrednici de cele mai mari, dacă nu aţi fi dat 
importanţa care li se cuvine celor mai mici, şi n-aţi fi putut 
primi adevărul/realitatea, dacă aţi fi neglijat umbra. 

Și aşa cum era firesc ca Mântuitorul, Care urma să 
introducă Legea cea Nouă, să săvârşească mai întâi toată 
dreptatea [cf. Mr 3, 15] Legii Vechi, tot aşa a fost necesar 
ca ŞI voi, care aţi ajuns deţa în anticamera Legii Noi şi 

erați pregătiți pentru primirea templului harului, să vă 
faceți păzitorii exacţi ai Legii, fiindcă harul e plinirea Legii 
[cf. Rm 13, 10]. Deci cum aţi fi putut adăuga ceea ce 
lipseşte fiind lipsiţi de cele ce sunt? Cum aţi fi pus acope- 
rișul Legii, dacă n-aţi fi zidit mai înainte frumos toată casa 
ei? Cât de mare a fost răutatea evreilor s-a vădit din faptul 
că au făcut să dispară Legea şi să fie zdrobite tablele pe 
care era scrisă, fiindcă Moise n-a suportat să încredinţeze 
urechilor unor bețivi cele pe care le primise prin post, 
printr-un gând treaz şi multe osteneli. Dar faptul că voi aţi 
arătat-o pe Fecioara şi aţi închegat în voi cartea vie care a 
avut în ea nu numai legea, ci pe Legiuitorul, era, din contră, 
o dovadă limpede a virtuţii voastre supranaturale. Postind 
şi auzindu-L pe Dumnezeu ca Moise, n-aţi primit cele pe 
care le-a primit acela, ci prin rugăciunile lui acela a găsit 
Legea care avea să înceteze, iar voi ați primit sângele care 
întocmeşte Noul Legământ, pe care ridicându-l Dumnezeu 
Însuşi „a intrat înăuntrul perdelei/catapetesmei, găsind o 
răscumpărare veşnică”, cum spune Pavel [Evr 9, 12]. 
Fecioara, rod al rugăciunii, dar al lui Dumnezeu, 

4. Ce este aşadar mai sfânt decât gurile care au putut 
înălța către Dumnezeu un asemenea glas? Ce este deopo- 
trivă cu acele suflete care s-au rugat o asemenea rugăciune? 
Ce jertfe sunt mai iubite de Dumnezeu? Ce jertfelnice sunt 
mai sfinte? Pentru că era nevoie ca Maica lui Dumnezeu 
să-şi aibă trupul ei duhovnicesc din această rădăcină şi în 
acest mod: era nevoie ca aceea [rădăcina] să fie mai inti- 
mă/familiară cu Dumnezeu decât toţi oamenii, iar acesta 
[modul] să fie puterea rugăciunii; de astfel de principii cu- 
venite a trebuit să se folosească ca să intre în viaţă Ea, care 
I-a unit pe oameni cu Dumnezeu desființând ura dintre ei 
şi prin rugăciunile ei le-a deschis cale spre cer desființând 
zidul ridicat între ei [cf. £/ 2, 14]. Chiar dacă aceleaşi lu- 
cruri ŞI cu alții s-au întâmplat şi au venit pe lume ca dar al 

rugăciunii atât înainte, cât şi după Ea, în mod evident cauza 
este tot ea, ca una care a deschis comoara darurilor tuturor, 
nu numai pentru cei de după ea, întrucât şi cele dinaintea Ei 
se raportează la Ea. Pentru că de aici le vin acelora toate, 
fie aşa cum umbra îşi primeşte forma şi întipărirea de la 
trup, întrucât cele vechi priveau la cele noi în acest mod, 
fie pentru că era o podoabă comună chiar şi înainte de a 
intra în viaţă, dat fiind că Dumnezeu o împodobeşte de 
departe pe mama Lui cu cinstirile făcute neamului ei. De 
aceea, aceste lucruri nu s-au întâmplat cu aceia şi cu Prea- 
curata în acelaşi mod sau într-unul apropiat, ci mai degrabă 
ca în umbră şi în prefigurare, şi în adevăr şi realitate. Aşa 
cum la cei vechi încă înaintea Victimei celei Mari sângele 
cra curăţire de păcate, dar între aceste realități era o distanță 
tot atât de mare, pe cât de mare e comunitatea de forme 
şi de nume — fiindcă ambele sunt sânge şi jertfă pentru 
păcate —, în acelaşi fel se întâmplă şi aici: Ea singură este 
cu adevărat opera unei rugăciuni sfinte, în care nu a fost 
nimic de nemărturisit, Ea singură a fost un dar al lui Dum- 
nezeu, vrednic şi de a fi dat celor ce se roagă şi de a fi pri- 
mit de cei care-l cer, şi care n-a avut nimic distonant nici 
pentru mâna care-l dădea, nici pentru cea care-l primea. 

De aceea era logic [ako/outhos] ca natura să nu poată 
aduce nimic naşterii Preacuratei şi Însuşi Dumnezeu Cel 
ce fusese chemat să lucreze totul şi împingând la o parte 
natura şi să o creeze pe Fericita, ca să vorbim aşa, în chip 
nemijlocit ca şi pe primul om; dat fiind că primul om în 
sensul cel mai propriu al cuvântului e Fecioara, prima şi 
singura care a arătat natura noastră. Căci lucrurile stau aşa: 


Cum trebuia să fie omul: să transforme prin luptă 
în virtuți puterile sădite în natura sa bună 


5. Multe fiind cele pe care Dumnezeu le-a dat deja oa- 
menilor şi pe care le va da celor ce se luptă pentru păzirea 
celor date, lucrul de căpetenie şi care-l face mai mult decât 

celelalte pe om e faptul de a iubi curat pe Dumnezeu, de a 
viețui cu rațiune, de a ne domina patimile şi de a nu avea 
NICI un gust pentru orice păcat. A avea acest mod de com- 
portare şi a fi cruțați de orice păcat e însă o putere pusă în 
noi dintru început: mai întâi, de a domina păcatul nu fără 
osteneli, ci luptând; apoi, după ce am arătat şi am realizat 
toate cele ce ţin de noi înşine, de a opri ostenelile, de a fi 
buni fără lupte şi de a rămâne fără de păcat, dobândind 
aceasta împreună cu nestricăciunea trupului. 

Căci dacă am susţine că cele privitoare la om ar fi altfel, 
n-am putea salva rațiunea. Întrucât dacă natura noastră ar 
înclina spre păcat în aşa tel încât, chiar făcând şi meşteşu- 
gind noi toate, n-am putea rămâne cu desăvârşire curaţi de 
rănile care vin de aici, şi în acest mod răul ar fi de neclintit 
în noi, atunci, mai întâi, prin aceasta am fi mai răi decât 
cele necuvântătoare, în care nu e nimic rău, iar, mai apoi, 
ne-ar fi cu neputinţă să nu-L acuzăm pe Creatorul, pe de o 
parte, ca nefiind cu totul bun, ca Unul care ar fi lucrătorul 
unor lucruri rele, iar, pe de altă parte, ca Unul care nu cin- 
steşte peste tot dreptatea, întrucât cere de la noi ceea ce n-a 
pus în natura noastră şi ne judecă pronunţând condamnări 
pentru orice păcat fără să-l fi înarmat pe om împotriva ori- 
cărui păcat. Dacă însă ne-ar fi legat dintru început de fap- 
tele bune, astfel încât să fim buni fără să fi tăcut noi înşine 
NIMIC, NICI în acest mod n-ar fi fost cu putință să fim buni, 
pentru că n-am fi alergat noi înşine spre virtute şi bine, ci 
am fi fost târâți spre ele pătimind binele mai degrabă decât 
făcându-l. Apoi la ce ne-ar mai folosi autonomia voinţei 
[autonomia gnomes], pe care am primit-o ca să fie prilej 
de laude şi cununi pentru noi, singurii care prin ea ne deo- 
sebim de cele purtate de natură şi umblăm noi înşine? 
De altfel nu ar fi fost un lucru cuvenit pentru Dumnezeu 
și pentru cele de care EI Însuşi a socotit vrednică natura 
[umană], nici ca omul să nu înceteze vreodată luptele pentru 
virtute, ci să-l lase să lupte la nesfârşit, fără să cunoască 
nici un sfârşit al luptelor. Căci nimic n-ar fi fost atunci mai 

nenorocit decât omul, întrucât toate celelalte au un lucru 
spre care sunt purtate şi unde, când ajung, trebuie să-şi în- 
ceteze mişcarea. De aceea, e absolut necesar să credem, pe 
de o parte, că în natură a fost aşezată de Dumnezeu o putere 
împotriva oricărui păcat, iar, pe de altă parte, că noi tre- 
buie să aducem în act această potenţă și aşa, ajungând buni 
prin noi înşine, Dumnezeu, adăugând cele ce vin de la E] 
Însuşi, va desăvârși atunci binele din noi şi va face să înce- 
teze luptele şi sârguința. Căci pentru ce altceva avem nevoie 
de lupte, decât pentru ca păzindu-ne de răul vecin cu noi, 
cât timp virtutea din noi e nedesăvârşită, să stăm departe 
de cele contrare ei? Nu va mai fi însă nici o primejdie, nici 
vreo putere spre orice fel păcat, numai atunci când Dum- 
nezeu, Binele cel mai desăvârşit, stăpânind toată pofta/do- 
rinţa noastră nu mai lasă în ea nimic gol de EI Însuşi. 


Căderea în păcat, nerealizare a binelui 
ascuns în puterile naturii 


Aşa sunt cele date de Dumnezeu oamenilor şi aşa este 
măreţia lor. Oamenii însă, care au primit din mâna Lui o 
natură aşa de bună, ar fi primit-o încă şi mai bună, dacă ar 
fi păzit aceste prime daruri; dar ei au schimbat-o atât de 
rău, încât nici n-au mai putut folosi şi dispune cum se cu- 
venea de cele pe care le avem, nici n-au mai putut dobândi 
cu atât mai puţin darurile următoare, pe care le-ar fi do- 
bândii dacă s-ar fi arătat economi buni ai celor dintâi. Deşi 
puterea împotriva păcatului era în natură şi inerentă tutu- 
ror, dar nimeni nu o scotea la lucrare, nici nu era cineva 
care să fi trăit curat de învinuiri, ci începând de la primul 
om şi înaintând prin toţi, boala îi stăpânea pe toţi. Şi se 
părea că răul e pentru noi natură, că frumosul conform 
naturii s-a ascuns în zeci de mii de trupuri omenești şi 
omul era astfel nevăzut, căci toți se foloseau în chipul cel 
mai rău de puterile sufletului, iar binele care era în el nu se 
arăta nicidecum, întrucât nimeni nu mai trăia conform lui. 


444 


Fecioara arată prima în sine 
ce este omul şi pe Dumnezeu 


6. Dar atotnepătata Fecioară, fără să aibă drept cetate 
cerul, căci nu era făcută din corpurile de acolo, ci din 
pământ, în acelaşi mod cu neamul omenesc care căzuse şi 
nu-şi mai cunoştea natura, Ea singură dintre toți oamenii 
din veac a stat împotriva răului de la început până la sfârşit, 
a dat înapoi lui Dumnezeu neamestecată frumuseţea dată 
nouă de către EI şi s-a folosit de toată puterea şi de toate 
armele aşezate în ea. Prin dragostea de Dumnezeu [erofi; 
Theou], prin vigoarea raţiunii, reactitudinea voinţei şi mă- 
reția gândirii, a întors înapoi orice păcat şi a înălțat în 
semn de biruinţă un trofeu care n-avea nici o asemănare, şi 
prin care a arătat, pe de o parte, pe om şi care era natura 
lui, iar, pe de altă parte, L-a arătat pe Dumnezeu şi negră- 
ita Lui înţelepciune şi ce fel de iubire de oameni are. lar 
pe Cel pe Care mai apoi L-a pus înaintea ochilor tuturor 
îmbrăcându-L în trup, pe Acela L-a desenat mai întâi prin 
fapte pe Ea însăşi, şi numai prin Ea dintre toate creaturile a 
fost cu putinţă să-L recunoaştem cu adevărat pe Meşterul 
lor [cf. So/ 13, 1]. Fiindcă acest lucru nu l-au putut face 
până într-atât nici Legea, nici limbile profeților, nici meş- 
teşugul arătat de cele văzute, nici cerul care spune slava 
Meşterului său [Ps 18, 1], nici purtările de grijă ale înge- 
rilor, nici altceva din cele făcute ca să arate bunătatea și 
înţelepciunea dumnezeiască. Pentru că numai omul, care 
poartă chipul lui Dumnezeu, în cazul în care-l arată curat, 
aşa cum este, neadăugând peste el nici o trăsătură falsă, 
putea arăta cu adevărat pe Dumnezeu Însuşi. Dar singura 
dintre toţi oamenii care au fost şi care vor fi după ea, care 
a putut aceasta şi a salvat în chip strălucit ideea/forma 
umană [fen anthropeian idean] pură de orice lucru străin, a 
fost fericita Fecioară; căci nimeni altul, spune profetul, nu 
e curat de întinăciune |[Jov 14, 4]. Ceea ce provoacă uimire 
îngerilor înşişi, nu numai oamenilor, dincolo de orice mi- 
nune, Şi le covârşeşte orice cuvânt e însuși faptul că, fiind 

doar om şi neavând nimic mai mult decât oamenii comuni, 
Ea singură a scăpat de boala comună tuturor. 


Fecioara realizează omul 
activând liber doar puterile naturii 


7. Cum a putut aceasta? Folosindu-se de ce gânduri? 
Sau, mai mult: cum i-a venit de la început acest gând 
[onomen] şi s-a înflăcărat să alerge această întrecere, pe 
care nu auzise să o fi câştigat cmeva dintre cei de un neam 
cu ea? Spre ce călăuze privind? Cine i-a dat nădejdi de 
biruinţă? De unde a luat îndrăznirea? Căci natura zăcea la 
pământ şi nu se poate spune cât de mare era ticăloşia cu 
care se hrănea majoritatea oamenilor; cei buni erau puţini, 
iar aceştia aveau nevoie de oameni care să stea în picioare; 
până într-atât erau departe de a fi de folos altora. 

Aşadar, ce anume a lucrat biruinţa Fecioarei, care nu in- 
trase în viaţa aceasta nici înaintea tuturor oamenilor, încât 
să fi primit natura curată de orice răutate, nici după Omul 
cel Nou şi înclinarea pornită de la El? Căci nu ar fi fost 
nimic nou dacă Adam ar fi dominat păcatul, întrucât nu era 
nimic care să nu-l împingă spre virtute şi să nu-l abată de 
la rău. Avea un loc plin de plăcere pentru plimbări, o viaţă 
liberă de osteneli, un trup fără experiența stricăciuni şi un 
suflet care nu gustase nici o răutate; mai mult, el nu avea 
drept început al neamului un om, ci-L ştia în chip nemijlo- 
cit pe Dumnezeu Însuşi atât părinte al naturii, cât şi peda- 
gog şi legiuitor, iar pe el însuşi armonizat pentru orice fel 
de comuniune cu El, aşa încât era logic [ako/outhon] să 
păzească nestinsă afecțiunea |phi/rron] sa față de Dum- 
nezeu. lar dacă cei ce s-au născut după har, după împăcări 
şi Victima cea Nouă, după revărsarea Duhului şi naşterea 
negrăită în ape şi după Masa înfricoşătoare a Tainelor, şi 
astfel s-au bucurat de ajutoare supranaturale, s-ar abţine de 
la orice rău, n-ar arăta nimic minunat. Dar acum, când e 
atât de greu şi anevoios ca omul să stea în picioare până la 
sfârşit împotriva păcatului, încât primul om a fost şi primul 

care să calce porunca Şi, cu atâtea arme cu care să lupte 
pentru bine și virtute, a căzut de îndată şi n-a rezistat ata- 
cului; şi dacă chiar şi la cei de după baie [Botez] şi har, 
adică la cei care s-au arătat mai sârguitori decât ceilalți şi 
au deprins viaţa înţeleaptă [philosophian] ultimă ajungând 
stăpâni pe ei înşişi, sunt rele de care nu sunt cu totul nevi- 
novați, şi de aceea au nevoie în fiecare clipă de curăţiri 
necontenite, faptul că, fără să aibă nevoie de nici un ajutor, 
Ea a săvârşit ceea ce nimeni din cei pregătiți în orice chip 
n-a săvârşit, fără ca Ea să fi intrat în viață mai înainte de a 
fi intrat în aceasta neputința comună, nici după ce a venit 
Medicul comun, ci în amiaza relelor, în însăşi înflorirea 
lui, în locul osândei, într-o natură care învățase să fie biruită 
în fiece clipă, într-un trup robit morţii, când toţi cei ce pu- 
teau ajuta răutăţii îi erau în preajmă în chip covârşitor, iar 
toți cei care ştiau să lupte erau absenţi, după care şi-a păs- 
trat sufletul curat de orice răutate, simplu om prin sigură 
înţelepciunea ei, care rațiune l-ar putea cunoaşte şi care 
limbă l-ar putea lăuda după vrednicie? 

Căci fie că înainte de împăcările comune, mai înainte 
de a fi venit pe pământ, Meşterul păcii a desființat anume 
pentru Ea vrăjmăşia, a deschis cerul, a atras harul şi a pri- 
mit puterea împotriva păcatului — o minune mai presus 
de orice cuvânt, căci ce lucru supranatural atât de mare a 
oferit Ea, încât să le egaleze pe cele ale unei atât de mari 
Victime? —, fie că, deşi natura era vrăjmaşă şi deşi zidul 
despărțitor rămânea, alegerea ei a fost atât de puternică, 
încât s-a unit cu Dumnezeu, iar zidul care separa lumea 
întreagă de Dumnezeu n-a rezistat înflăcărării unui singur 
suflet, ce lucru e mai uimitor decât acesta? Fiindcă Dum- 
nezeu n-a făcut-o îndeosebi capabilă de o viaţă înțeleaptă 
[philosophian], nici n-a învrednicit-o pe ea, care-i aducea 
aceleaşi lucruri ca şi ceilalţi, de ajutoare mai mari decât pe 
ceilalți, ci Ea a câştigat această nouă şi supranaturală biru- 
ință folosindu-se numai de Ea însăşi şi de imboldurile spre 
virtute date în comun tuturor. 

Necesitatea vitală a contribuţiei libere 
la realizarea virtuţii 


8. Fiindcă a socoti că Dumnezeu creează virtutea în obl- 
ceiurile oamenilor ca orice altceva din cele meșterite de E] 
e un lucru contrar întâi de toate înseşi definiției virtuţi, 
care e un bine voit şi o operă a alegerii noastre. Căci cei a 
căror „existenţă” [einai] stă în a se folosi de rațiune şi de 
autonomia voinţei |gnomes], au în folosirea bună a raţiunii 
şi autonomiei voinţei |enomes] şi „existența bună/fericită” 
[eu einai]. Fiindcă nici „binele” nu ar putea vătăma „exis- 
tenţa”, nici faptul de a deveni mai buni n-ar putea să ne 
lipsească de ceva din cele ce sunt în noi şi cărora li se 
cuvine să sporească. Astfel încât ar fi absurd dacă prin cele 
pe care le facem bine am strica natura însăşi, ceea ce 
suntem, desfiinţând libertatea prin sporirea virtuţii. Apoi, 
a admite aceste lucruri ar fi originea a două absurdităţi; 
fiindcă atunci e necesar fie ca nimeni să nu datoreze nici o 
condamnare pentru răutatea lui, nici cei buni să se învred- 
nicească pe drept cuvânt de premii, ca unii care nu s-ar 
conduce pe ei înşişi, nici n-ar fi stăpâni pe voinţa |gnomes] 
lor, fie, dacă nu admitem aceasta, ar trebui să credem că 
Dumnezeu e nedrept, întrucât distingând în cele din urmă 
între cei pe care-i încununează şi cei pe care-i pedepseşte 
nu face nici una din acestea cu un motiv anume. ŞI ar fi cu 
totul ticălos dacă, putând să-i arate buni pe toţi oamenii 
şi putând să dea acestea în mod egal tuturor, mai apoi ar 
refuza să o facă. 

Şi atunci cum ar mai putea sta în picioare faptul că 
Dumnezeu nu se uită la faţa omului [Ga 2, 6] şi vrea ca 
toți să se mântuiască [7 Tim 2, 4] şi că este Binele cel mai 
comun dintre toate cele bune şi că, pe cât de mult se re- 
varsă soarele şi lumina şi cele de care se împărtăşesc toți, 
pe atât mai mult se revarsă şi e mai lipsit de orice invidie 
acest Bine [cf. M/ 5, 45]? Dar acest lucru nu e doar o pre- 
supunere şi un raționament. Fiindcă este cu totul evident 

că pentru o viață înțeleaptă |phi/osophian] Dumnezeu i-a 
socotit pe toți oamenii vrednici de o contribuție maximă; 
iar dacă pe toți i-a socotit vrednici de o contribuţie maxi- 
mă, pe toți 1-a socotit vrednici de aceeaşi contribuţie. Căci 
e un lucru cu neputinţă a ne imagina şi foarte absurd a 
socoti că există un bine mai mare şi care duce spre o virtute 
mai mare decât viaţa în trup a Mântuitorului, decât condu- 
ita, moartea şi învierea Lui şi toate cele ce vin de acolo şi de 
care se poate bucura întreaga lume. Prin urmare, ajutorul 
cu care a ajutat-o pe Mama Lui n-a fost cu nimic mai mare 
decât cel mai mare dintre toate pe care l-a pus înainte în 
comun tuturor oamenilor. 


Fecioara realizează frumuseţea 
originară a naturii umane 


9. Astfel, Atotnepătata şi-a împletit Ea însăşi cununa 
aceasta din dreptățile ei şi de la sine însăşi, şi deşi avea de 
la Dumnezeu ajutor la fel cu ceilalți, prin cele pe care le-a 
adăugat de la ea i-a covârşit pe ceilalți, astfel încât nu numai 
că a biruit în toate cele în care aceia au fost înfrânți, dar a 
biruit încă şi într-un chip atât de strălucit, încât biruinţa ei 
să-i fie de ajuns atât ei înseşi spre cinste, cât şi celorlalți, 
ca şi cum toți ar fi lucrat această biruinţă. Căci n-a arătat 
mai rău neamul omenesc trecând numai pe lângă el, ci l-a 
împodobit, nici nu l-a făcut să privească în jos, ca unul 
care fusese înfrânt, ci l-a arătat mai strălucit; nu a demas- 
cat ruşinea celor de o seminţie cu ea prin aceea că s-a făcut 
frumoasă foarte, ci a pus în el o frumuseţe; iar prin faptul 
că a apărat prin ea însăşi îndeajuns natura umană mutând 
asupra fiecăruia în parte cauza simplă a păcatului n-a făcut 
mai adânci răspunderile oamenilor, ci, câştigând stima lor 
într-un chip nou, a demascat şi biruit păcatul, ca să-i eli- 
bereze de orice răutate pe cei demascaţi şi înfrânți; şi a 
păstrat curată de cele contrare frumuseţea dăruită naturii 
nu numai pentru Fa însăşi, ci, pe cât se putea, şi pentru toţi 
oamenii. 

Fecioara n-a avut păcat care să împiedice 
coborârea lui Dumnezeu în ea 


10. Şi cineva care observă ar putea găsi multe şi stră- 
lucite dovezi ale acestor lucruri. Căci, mai întâi, nimic n-a 
împiedicat pe Dumnezeu să coboare peste Ea atunci când a 
trebuit, şi Care n-ar fi putut cobori dacă între ei ar fi fost 
înălțat zidul care să împiedice aceasta. Ar fi fost însă acest 
lucru, dacă în Ea ar fi fost ceva înrudit cu păcatul; căci 
„păcatele voastre”, zice [Scriptura], „stau între Mine şi vor” 
[Is 59, 2]. Fiindcă nu trebuie să credem nici că zidul stătea 
în picioare şi că Dumnezeu a surpat acest zid prin EI Însuşi 
atunci când S-a coborât în Ea. Căci mijlocul prin care ho- 
tărâse să surpe această despărțitură — Sângele şi Pătimirea 
Sa — nu erau încă atunci când coborâse; fiindcă numai 
prin acestea trebuia să desființeze păcatul, întrucât şi la cei 
ce trăiau în Lege, în care erau icoanele harului, „desfiin- 
țarea păcatului nu era fără vărsare de sânge” [£vr 9, 22]. 


Dovada e că în locul blestemului primeşte bucurie 


Apoi cine nu ştie că judecăţile lui Dumnezeu privitoare 
la Ea o arată că n-a gustat nici un păcat? Căci Acelaşi 
Judecător Care nu Se uită la faţa omului [Le 20, 21], când 
le-a judecat pe amândouă, pe [Eva] mama comună a oame- 
nilor şi pe Fecioara, pe una o condamnă ca pe una care a 
păcătuit, să-şi ducă viaţa în întristare [Fc 3, 16], dar pe 
Fecioara o socoteşte vrednică să se bucure [Le 1, 28]; 
de unde este evident că întristarea se cuvine celor ce au 
păcătuit, iar celor ce n-au nimic în comun cu păcatul | se 
cuvine să se bucure. Căci de aceea nici unui om din veac 
înaintea Fecioarei nu i-a spus Dumnezeu să se bucure, 
întrucât erau încă vinovaţi şi împărtăşeau soarta veche și 
nenorocită a tuturor. 


Fecioara n-a fost curățită de păcat doar la Buna Vestire 


Dar acest lucru devine evident şi pentru cei ce contem- 
plă pregătirea Fecioarei pentru această taină, căci întrebând 

———— 


Fa care anume e modul naşterii celei noi şi ce anume de- 
venind şi ce anume pătimind va naşte Fa pe Dumnezeu, 
Gabriel a înştiințat-o despre Duhul şi Puterea Celui Prea- 
înalt şi unele ca acestea, dar nici una dintre bunele lui ves- 
tiri n-au privit cumva vreo desființare a învinuirilor şi o 
iertare a păcatelor. Deşi, dacă era nevoie de ceva înainte de 
altele, tocmai de această pregătire era nevoie. Căci dacă 
Isaia, care a fost trimis doar ca vestitor al unei taine care 
nu se arătase încă, a avut nevoie să fie curăţit, şi încă prin 
foc [1s 6, 6-8], Cea care urma să fie slujitoare a înseşi rea- 
lităţilor venite şi avea să ofere suflet, trup şi toate cele, nu 
numai limba, cum nu a arătat limpede prin relele de care n-a 
cerut eliberare că nu avea în Ea nimic vrednic de respins? 
lar dacă unii dintre sfințiții dascăli spun că Fecioara a fosi 
curăţită în prealabil de Duhul, trebuie crezut că aici curăţi- 
rea vrea să spună un adaos de daruri ale harului, dat fiind 
că acelaşi spun că şi îngerii, în care nu e nimic rău, sunt 
curățiți în acest mod. 

Aceste lucruri pare a le spune Mântuitorul după negrăita 
Sa naştere atunci când, dând mărturie despre mama Sa 
într-o adunare publică, spune: „Mama Mea şi fraţii Mei 
sunt cei ce ascultă cuvântul lui Dumnezeu şi-l fac pe el” 
[Le 8, 21]. Fiindcă a spus acestea vrând să-i împodobească 
nu atât pe aceia, cât pe mama Lui, întrucât spune că aceia 
sunt vrednici să se numească mamă și fraţi ai Lui prin aceea 
că poartă de grijă de Legea dumnezeiască. Prin aceea că 
pe Ea nu numai a cinstit-o cu numele de mamă, nici n-a 
chemat-o simplu mama Lui, ci o avea cu adevărat drept 
mamă, a arătat că Ea întrecea toată covârşirea sfințeniei. 
Căci dacă pe aceia pe care i-a învrednicit numai de numele 
de „mamă” îi ştia păzitori ai Legii, cum nu era evident că 
Aceea căreia i-a dat şi să-l fie Mamă nu fusese nicicând şi 
în nici un fel în dezacord cu voile şi legile Lui, ci că i-a 
recunoscut o dreptate pe atât mai înaltă decât orice dreptate 
omenească, pe cât faptul de a fi cu adevărat e mai presus 
decât acela de a fi doar numit, iar realitățile sunt mai pre- 

sus de nume. Fiindcă aşa cum nu L-a putut naşte mai bine 
decât L-a născut, nici n-a putut fi mai adevărat Mamă a 
Lui decât a fost, ci în relație cu El Aceasta a ajuns la defi- 
niția ultimă a autenticităţii, tot aşa n-a putut să aibă mai 
multă înțelepciune decât aceea în care a trăit de la început 
şi până la sfârșit. 


Dovada e viața Fecioarei în Sfânta Sfintelor 


11. ar un semn limpede că fericita Fecioară a fost elibe- 
rată de orice răutate e şi faptul că a intrat în lăcaşul cel mai 
sfânt [Sfânta Sfintelor], unde nu putea intra nici căpetenia 
preoților fără să se fi curăţit mai înainte de orice păcat, aşa 
cum se puteau curăți pe atunci păcatele. Căci prin faptul că 
n-a avut nevoie aici de oarecare ispășiri şi curăţiri a arătat 
că nu avea nimic de curăţat. Fiindcă Ea nu a intrat numai 
în chip uimitor aici, dar şi a locuit acolo de copilă mică 
până ce a ajuns fată, şi n-a fost nevoie de jertfe nici când 
şi-a început viaţa, nici când a ajuns la vârsta aceea. Iar lu- 
crul cel mai uimitor e că celor de pe timpurile acelea nimic 
nu li s-a părut a fi în dezacord cu nici unul din aşezămintele 
sfinte: ca arhiereul să tremure şi să-i fie frică de intrarea 
aceea şi să îndrăznească să intre doar o dată pe an şi nu 
fără sânge curățitor, iar Fecioara să se folosească de sanc- 
tuarul de nepătruns ca de o casă, să guste hrană, să doarmă 
şi să-şi ducă viaţa ei aici, măcar că Ea se împărtăşea de 
cele omeneşti într-un mod superior celui omenesc, întrucât 
şi la hrană n-avea nevoie de mâini omenești din pământ, şi 
autorul mesei ei era un înger. 

ŞI, cum se pare, faptul că era mai presus de orice învi- 
nuire şi că era mult prea curată ca să aibă nevoie de riturile 
Legii era evident nu numai pentru Văzătorul celor nevăzute, 
dar şi pentru ochii oamenilor; aşa era de strălucită şi de 
mare virtutea Ei, încât nu putea să se ascundă. Şi deși vâr- 
sta, neamul și purtările ei nu puteau vesti virtutea Ei, mai 
ales celor orbi şi cufundați într-un întuneric adânc, întrucât 
Soarele dreptăţii nu Se arătase încă, totuşi nimic nu împie- 

dica acea lumină să strălucească, iar frumuseţea sufletului 
ei să străbată toate obstacolele în calea ei şi să dea şi orbi- 
lor simţirea razei venite. Şi pe drept cuvânt. Căci ce ar fi 
putut fi atât de mare, încât să învăluie măreția vieţii filozo- 
fice a Aceleia care, potrivit profetului, a ascuns şi cerurile 
[Ave 3, 3]? Căci cea care era aşa de stăpână peste toată 
răutatea, încât o desfiinţa toată uşor de îndată ce se arăta, 
cum ar fi putut fi învăluită de ceața ei? 

12. De aceea oamenii care au recunoscut în Ea, şi în 
nimeni altcineva, lucrurile cele mai mari și supranaturale 
dintre toate, au cinstit-o cu ceea ce ei nu puteau, făcând-o 
să locuiască în locul cel mai sfânt; şi locul pe care l-au dat 
lui Dumnezeu ca pârgă din tot pământul şi care singur îi 
aparținea Lui Singur, pe acesta i l-au dat să locuiască în el, 
crezând că se pot folosi de acelaşi loc atât pentru a fi sanc- 
tuar al lui Dumnezeu, cât şi sălaş al Preacuratei, întrucât se 
cădea ca prin aceleași lucruri să slujească ei lui Dumnezeu 
şi să o cinstească pe Fecioara; sau, mai bine zis, întrucât 
pentru acea casă a o avea înăuntrul ei pe Fecioara şi a fi 
templu al lui Dumnezeu erau acelaşi lucru. 

Dumnezeu însă, Care o cunoştea mai bine, ca Unul care 
privea în inima ei, şi ce lucruri era vrednică să primească de 
la EI, lucruri pe care EI singur le ştia şi El singur le putea 
da, a împodobit-o cu lucruri care erau cu adevărat vrednice 
de Ea. ȘI scoţând-o din acel sanctuar de nepătruns, a adus-o 
într-un alt cort, nu făcut din nor, nici din aripi de îngeri sau 
arhangheli, nici din altceva din cele supuse devenirii şi 
roabe, ci cort i s-a făcut fericitei Însuşi Cel care locuieşte 
în lumina cea neapropiată |[/ Zim 6, 16]. Puterea Celui 
Preaînalt, adică Însuși Stăpânul, a umbrit-o [Le 1, 35], cum 
a înştiinţat-o preasfântul Gabriel; căci numai Dumnezeu Se 
știa pe Sine Însuşi Cort vrednic pentru Cea care singură se 
făcuse cort vrednic al lui Dumnezeu. 

13. lar faptul că a locuit în acele locuri de nepătruns [ale 
sanctuarului] a cinstit-o nu pe Ea, ci locul acela, aşa cum 
Paştele vechi e cinstit de Cel ce S-a adus junghiere pe Sine 

Însuşi, botezul lui loan de Botezul Duhului şi celelalte pre- 
figurări de realitățile adevărate. 

Căci dacă celelalte prefigurări poartă spre alte realităţi, 
Sfânta Sfintelor ducea în chip foarte cuvenit spre Preasfânta 
Fecioară. Pentru că faptul că primea pe arhiereu intrând în 
ca doar o dată pe an şi curățit prin sânge arăta negrăita 
sarcină |graviditate] a celei care a purtat în pântec pe Cel 
Singur fără de păcat, Care o dată pentru toate veacurile a 
şters printr-o singură jertfă tot păcatul. Iar faptul că acel 
loc era de necălcat pentru toţi oamenii, afară de cel mai 
sfânt dintre toţi, era un semn că nicicând Fecioara n-a pur- 
tat pe suflet nimic care să nu fi fost cu desăvârşire sfânt. 
Fiindcă acela era atât de cinstit pentru că avea să primească 
înăuntrul său pe Aceea, întrucât de la nici unul din cele 
aflate în el nu putea primi acest respect. Căci nimic din 
acelea nu era atât de cinstit, încât să fie prin sine însuși de 
neatins pentru cei ma! mulți oameni, dat fiind că mana era 
îngăduit tuturor să o ia în mâini, să o ducă acasă şi să o 
mănânce, toiagul [lui Aaron] nu avea nimic mai sfânt decât 
preoţii care-l purtau şi pentru care odrăslise frunze, iar Le- 
gea era mai cinstită decât tablele pe care le purtau mâinile 
tuturor. Deci ce anume distingea atât de mult acel loc decât 
faptul că purta icoanele Preacuratei și ele se raportau la Ea? 
Căci tocmai de aceea era de nepătruns pentru toţi oamenii, 
dar Ea a putut intra în el, iar îndată ce Ea s-a arătat, Legea 
dintru început s-a desfiinţat, ceea ce înseamnă, pe de o parte, 
că, cinstind-o pe Aceea şi păzindu-se numai pentru Ea, nu 
dădea aceea nimănui altuia intrarea în el, iar, pe de altă 
parte, că Ea a fost mai presus de om şi că în Ea n-a primit 
început nici măcar amintirea vreunei josnicii omeneşti; ca 
să ştim că, dacă acest loc care o prefigura era atât de de- 
parte de toate și nu avea, ca să vorbim aşa, nimic comun 
cu oamenii Şi lumea, ce se cade atunci să judecăm despre 
înseși aceste exemple, întrucât superioritatea covârşitoare 
a celor mai mari poate fi cunoscută din măsura celor mai 
mici? Căci aşa cum în umbre corpurile își păstrează în chip 

curat conturul şi forma corpurilor întipărite în ele, în ace- 
laşi mod şi faptul că Fecioara s-a retras din toate cele 
omeneşti şi, măcar că ținea de pământ, mai apoi n-a mai 
primit nimic de acolo, ci şi-a avut voinţa [gnome] inacce- 
sibilă pentru orice răutate, se desena ca într-un simbol 
neclar şi nedesluşit prin Sfânta Sfintelor. 


Necesitatea realizării înainte de Intruparea lui Dumnezeu 
a formei ideale pure a naturii umane 


14. Dar acest lucru urmează şi însoţeşte în mod potrivit 
atât raţiunea lucrurilor plauzibile, cât şi ordinea celor reale; 
căci din multe puncte de vedere era necesar ca un om să 
ajungă prin sine însuşi superior oricărui păcat doar prin 
sârguinţa rațiunii şi vigoarea virtuţii proprii, fără să se 
folosească pentru aceasta de faptul că e mama Celui lipsit 
de păcat şi că are prin aceasta o înrudire cu Acela. Căci, 
mai întâi, trebuia ca natura umană să se arate ce a fost ea 
cândva, pentru ca să dea Meşterului ei cinstea şi slava cu- 
venită; fiindcă nici în primul din neamul nostru [în Adam], 
NICI în cei ai săi care au venit din el și care au fost stricaţi 
de păcat, nu s-a putut găsi omul, iar faptul că al Doilea 
Adam era prin natură şi Dumnezeu nu lăsa să se vadă în 
chip curat cealaltă natură a Lui, a noastră. Căci întrucât 
Acela nu avea cu păcatul o astfel de relaţie cum trebuia să 
aibă omul în această viață, dat fiind că, neavând puterea 
spre amândouă, nu alegea între bine şi rău, nici nu alerga 
spre bine putând deveni rău, de aceea trebuia să arate cum 
anume a vrut Dumnezeu să fie omul în această viață: cineva 
care să poată păcătui, dar care n-a păcătuit cu nimic. Căci 
altfel, dacă în cel mai frumos dintre lucrurile ei natura n-ar 
fi oferit în nici unul din oameni forma [eidos] care era în 
intenția Meşterului său ca să o primească, atunci mește- 
şugul Ziditorului ar fi putut părea că s-a etalat în zadar. 
Apoi, cum este oare raţional ca legea lui Dumnezeu să nu 
fie respectată în chip desăvârşit și să existe cazuri în care 
Cel Înţelept să legiuiască în zadar, fără ca nimeni să urmeze 

tuturor legilor Lui, şi să dea porunci, fără ca nimeni să le 
asculte, să vorbească fără ca nimeni să vrea să asculte, iar 
Cel fericit întru toate să nu fie fericit și în aceasta? 


De la nepăcătuire prin voință la neclintire în bine 
prin har. Dubla ei curățire 


15. Aşadar din toate părțile urmează că era necesar să 
existe un lucrător al poruncilor dumnezeieşti riguros în 
toate, ca un om să ajungă curat de orice răutate, și cine 
dintre toți ceilalți putea fi acesta dacă nu cel mai bun? Cu 
judecăţile lui Dumnezeu aceasta a fost fericita Fecioară, pe 
care E] Şi-a ales-o pentru Sine Însuşi ca pe un sanctuar 
preferând-o din toată lumea. Era cu totul necesar ca un om 
să arate în chip curat ce anume este natura [umană], iar 
după ce toţi ceilalți oameni n-au reuşit să facă asta, i-a 
rămas Atotnepătatei să o facă. Dar pentru că Dumnezeu, 
pe de o parte, a pus în noi puterea de a domina păcatul 
folosindu-ne de trezie şi sârguinţă, cum s-a spus mai înainte, 
iar, pe de altă parte, pe cei ce au biruit voia să-i împo- 
dobească arătându-i nemişcaţi în bine, amândouă aceste 
lucruri se fac naturii [umane] numai prin Fecioara: primul, 
prin cele pe care Aceasta le-a realizat în Ea însăşi, iar celă- 
lalt, prin Cel a Cărui Mamă S-a făcut. Pentru că în Ea a 
arătat omul prin multa bogăţie a faptelor vigoarea împotriva 
păcatului aşezată în el fugind de la început şi până la sfâr- 
şit de orice răutate prin trezia rațiunii, rectitudinea voinței 
[onomes) şi măreția gândirii, iar cinstea a primit-o prin Cel 
pe Care Aceasta L-a născut în chip negrăit. Fiindcă El a 
fost fără de păcat biruindu-l nu printr-o sârguinţă anume, 
ci fiind încununat chiar de la început şi arătându-Se vrăj- 
maşilor cu trofeele de biruinţă drept campion învingător 
înainte chiar de a începe lupta. Căci voinţa [enome] Sa 
n-avea putinţa de a primi răutatea, pentru ca să o păstreze 
nepătimaşă prin privegheri, ci o avea neamestecată, inca- 
pabilă de orice răutate, aşa cum din mormânt şi-a luat mai 
apoi trupul viu dincolo de stricăciune. Și aşa ordinea haru- 

rilor care au venit la noi ni s-a întâmplat prin ordinea 
[naturală] a genului nostru [uman]; fiindcă aceea a născut-o 
pe aceasta, adică faptul de a putea deveni lipsiți de păcat 
prin sârguinţă a născut faptul de a avea absolut de nemiş- 
cat în noi binele. Şi aşa prima curăţie a oferit-o naturii prin 
înaintarea ei Mama, pe cea de-a doua, şi mai bună, ofe- 
rindu-i-o Copilului ei. 

Dar unei fericite Mame i se cuvenea să pătimească şi 
aceasta: şi anume ca prin dorinţă să i se întâmple şi ei cele 
privitoare la Fiul Ei, ca Ea să fie biruită de virtutea Copilu- 
lui, ca prin EI să poată face lucruri mai mari şi de aici să-şi 
câştige o slavă mai strălucită decât prin Fa însăşi. 


Inainte de arătarea Dumnezeului-om în Elristos 
a fost nevoie de arătarea omului în Fecioara 


16. Şi aşa în lumea aceasta ca într-un rai l-a arătat pe om 
curat şi întreg, cum fusese plămădit la început, cum trebuia 
să rămână şi cum ar fi putut fi mai apoi dacă ar fi luptat 
pentru noblețea sa. Căci întrucât se cădea ca natura umană 
să se întâlnească cu cea divină şi aşa să se unească în mod 
riguros cu ea, ca să fie o singură ipostasă a amândurora, 
trebuia ca mai întâi să se arate în puritatea ei fiecare din 
ele: şi aşa Dumnezeu S-a arătat cum era cu putinţă să Se 
arate Dumnezeu, iar Fecioara singură l-a arătat pe om; şi 
aşa S-a arătat mai apoi lisus, Cel care fiind aceea [Dumne- 
zeu] S-a făcut şi aceasta [om], după ce mai întâi s-au arătat 
separat fiecare din cele din care este EI. Şi aşa cum Dum- 
nezeu dă subzistență mai întâi minţii, după care creează 
simţirea şi în al treilea rând creează ființa compusă din 
amândouă acestea, omul, tot aşa întrucât Dumnezeu este 
dintru început, iar omul s-a arătat abia la sfârşitul veacu- 
rilor, Dumnezeul-om S-a arătat în aceste zile de pe urmă. 
Pentru aceasta mi se pare că Dumnezeu nu S-a împărtăşit 
de natura umană mai înainte, ci abia la sfârşitul veacurilor, 
dat fiind că aceasta din urmă încă nici nu exista cu adevărat, 
ci abia atunci s-a arătat pentru prima dată. 

Conlucrarea şi ajutorul Fecioarei 
la arătarea lui Dumnezeu în lume 


17. Astfel, Atotnepătata nu l-a creat pe om, ci l-a găsit 
zăcând pierdut [cf. M/ 18, 11]; nu ne-a dat natura, ci a păs- 
trat-o; nu a plămădit-o, ci a oferit cele prin care am fost 
replămădiţi, a servit drept ajutoare [Poerhos] Plămăditoru- 
lui şi statuia a conlucrat |syneirgasato] cu Meşterul. Căci 
mai întâi Ea i-a dat acesteia [naturii] ceea ce era, iar El a 
adăugat ceea ce nu era; Acela n-ar fi putut adăuga cel de-al 
doilea lucru, dacă nu l-ar fi găsit pe primul, peste care tre- 
buia să adauge pe al doilea. Singură Eva a fost ajutor lu: 
Adam dintre toate celelalte animale [/c 2, 20] şi singură 
Fecioara dintre toate cele ce sunt I-a ajutat lui Dumnezeu 
la arătarea binelui; căci nimic altceva nu s-a împărtăşit de 
natura aceluia [a lui Adam], n-a fost părtaş la lucrurile lui, 
şi nici o altă ființă nu era atât de părtaşă la bunătatea lui 
Dumnezeu şi de aceea nici n-a putut să-L ajute. Meşterul 
cel mai bun îşi face cele ale sale şi este evident că este cel 
mai bun dacă-şi face o unealtă care poate să-l ajute la orice 
meşteşug; Dumnezeu însă n-a găsit atât o unealtă [organon] 
care să-i fie de folos în toate, cât un colaborator foarte 
oportun [synergou epikairotatou], pe Fericita, şi aşa S-a ară- 
tat pe Sine Însuşi. În tot restul timpului a fost, ca să spunem 
aşa, ascuns în cea mai mare parte, întrucât nu era nimeni 
care să-L arate; dar după ce a existat Fecioara, E] Însuşi a 
fost evident tuturor. Aşa cum dintre toate corpurile numai 
prin aer vedem în chip curat soarele, întrucât numai el nu 
pune înaintea ochilor noştri nimic împreună cu lumina, în 
acelaşi mod şi Aceea [Fecioara] n-avea nimic decât curăție 
şi ceea ce era înrudit în chip deosebit cu Prima Lumină. 


Ziua Naşterii Fecioarei descoperă existența 
umană autentică şi scopul creației 


18. De aceea, venim strălucitori, prăznuind în chip stră- 
lucit cu toată plăcerea, la această zi, în care au început 

acestea, ziua de naştere nu a Fecioarei, ci mai degrabă a 
întregii lumi, prima şi singura [zi] care a văzut omul ade- 
vărat, din care s-a dat tuturor oamenilor faptul de a exista 
cu adevărat. „Acum şi-a dat curat rodul său pământul” [Ps 
66, 7], care în tot restul timpului dădea spini şi pălămidă, 
producând această recoltă a păcatului. Acum cerul a cu- 
noscut că nu a fost zidit în zadar, pentru că s-a arătat cel 
pentru care a fost alcătuit, iar soarele a văzut pentru ce 
anume a primit lumina ca să vadă. Acum toată creația s-a 
cunoscut pe sine însăşi mai bine și mai strălucit, pentru că 
a strălucit podoaba comună a universului. Acum toţi în- 
gerii lui Dumnezeu au lăudat şi cântat cu glas mare pe 
Stăpânul lor [Jov 38, 7], cu atât mai mult decât atunci când 
Acesta a împodobit cerul cu crugul stelelor, cu cât Cea 
care răsare acum e mai înaltă şi mai strălucitoare decât ori- 
ce stea şi mai de folos lumii întregi. Acum natura oarbă a 
oamenilor a primit un ochi ager, prin care a ajuns să vadă 
această zi. Căci aşa cum a făcut mai apoi cu orbul din naş- 
tere [/n 9, 14], întâlnind Dumnezeu natura rătăcită şi îm- 
piedicată [a oamenilor] i S-a făcut milă de ea şi a pus în ea 
acest ochi minunat, iar omul a văzut ceea ce mulți profeți 
şi împărați au dorit să vadă de departe şi n-au putut [M4 
13, 17]. Căci aşa cum în trupul care este unul, sunt multe 
părți şi membre, dar nici unul din ele afară de ochi n-are 
puterea de a vedea soarele, tot aşa dintre toți oamenii care 
au fost, numai Fecioarei 1 s-a încredințat Lumina cea 
adevărată şi prin Ea tuturor. 


Laudă şi invocare 


De aceea nesfârşită este lauda Ei din partea ambelor cre- 
aţii [văzută şi nevăzută] şi toată limba cântă într-un singur 
glas cele ale ei, iar toţi oamenii şi toate corurile îngerilor îi 
cântă imne necontenite. Acestea să fie cântate şi aduse ca 
ofrandă şi de noi în avântul nostru comun, măcar că ele 
sunt, pe de o parte, mai puţine decât suntem datori sau 
decât s-ar cădea să râvnim, iar, pe de altă parte, mai puţine 

decât am putea râvni să spunem. Atât de multe sunt cele pe 
care le datorăm. Ţie însă, mult-lăudată, şi iubirii tale de 
oameni, îți revine să nu măsori harul tău cu nimic din cele 
ale noastre, ci cu măreţia ta. Şi aşa cum ai fost aleasă din 
neamul nostru comun să fii un dar pentru Dumnezeu, dar 
apoi ai împodobit tot restul oamenilor, tot aşa prin aceste 
cuvinte pe care ți le-am închinat sfințeşte-ne şi nouă vistie- 
ria cuvintelor şi arată țarina sufletului nerodind de toată 
răutatea, cu harul şi cu iubirea de oameni şi Unuia-Născut 
Fiului 'Tău, al Domnului şi Dumnezeului și Mântuitorului 
nostru lisus Hristos, Căruia 1 se cuvine toată slava, cinstea 
şi închinarea împreună cu Părintele Său Cel fără de început 
şi cu Preasfântul şi bunul şi de viaţă făcătorul Tău Duh, 
acum şi pururea şi în vecii vecilor. Amin. 


Cuvânt al aceluiaşi la Buna Vestire a 

Preasfintei Doamne de Dumnezeu Năs- 
= . . sa 3] 

cătoarea şi Pururea Fecioara Maria 


Buna Vestire — bucuria unită a lui Dumnezeu, 
a creației şi a Fecioarei prin care s-au făcut toate 


]. Dacă e ca vreodată omul să se bucure, să salte şi să 
strige cu plăcere şi să caute să grăiască un lucru mare şi 
strălucit, şi să-şi dorească o măreție a gândirii, o frumuseţe 
a limbii şi o vigoare a cuvintelor, nu văd alt timp decât 
această zi, în care un înger din cer a venit pe pământ adu- 
când tot binele. Acum cerul se laudă, acum pământul se 
luminează, acum toată creația se bucură, şi nu stă în afara 
sărbătorii nici Însuşi Cel ce ţine cerul. Ci toate cele pre- 
zente sunt o adevărată adunare de prăznuire, căci toate se 
adună pentru un singur chip al bucuriei, iar prin toate ne 
vine o singură strălucire: Ziditorul, cele zidite şi însăşi 
Mama Ziditorului, care L-a făcut părtaş al firii, adunărilor 
şi prăznuirilor noastre. 

Căci Acela care e Binefăcător şi face dintru început acest 
lucru, fără să aibă vreodată nevoie de ceva de la cineva, şi 
ştie doar să dea în dar şi să facă binele şi cele asemănătoare 
lui, le face în ziua aceasta şi pe acestea, dar trece acum şi 


! BHG (Bibliotheca Hagiographica Graeca) 1092c. Traducere diac. loan 
|. Ică jr după textul editat de Martin Jugie: Patrologia Orientalis XIX 
(1926), p. 484-495, ameliorat de Panayotis Nellas: NIKOLAOU KABASILA, 
He Theometor (Epi tas pegas 1), Atena, 1968, p. 118-161. 

pe a doua poziţie şi stă împreună cu cei care-l primesc. 
Şi pe unele oferindu-le creaţiei El Însuşi, iar pe altele 
primindu-le El de la ea, nu se bucură atât de mult de lucru- 
rile mari pe care le-a dat întrucât este generos, cât de cele 
mici, pe care le primeşte de la cei ce pătimesc cele bune, 
întrucât e iubitor de oameni; desfătându-se nu numai de 
cele pe care le-a pus EI Însuşi în sărmanii Săi robi, ci şi de 
cele pe care i le aduce generozitatea sărmanilor Săi robi. 
Căci dacă a ales golirea [kenosin — Flip 2, 6] şi a primit 
sărăcia, dar din pricina hotărârii Celui ce le-a primit darul 
făcut de noi s-a făcut pentru El podoabă şi împărăție. 

lar pentru creatură, atât pentru cea văzută, cât şi pentru 
cea care întrece ochiul, ce prilej mai mare de bucurie putea 
fi decât să vadă în ea însăşi pe Ziditorul [Demiourgos] ei şi 
pe Stăpânul a toate în corul robilor/sclavilor, nu pe Stăpâ- 
nul |Despotes] dezbrăcat [de slava Lui], ci luând asupra Sa 
pe robul/sclavul Său, nu aruncându-Și bogăţia, ci dându-i-o 
săracului, nu căzând din înălțimea Sa, ci ridicându-l sus pe 
cel umil. 

Şi Ea [Fecioara], cauza tuturor acestora, se bucură că se 
împărtăşeşte în parte de bunurile comune tuturor, întrucât 
e un element constitutiv al creației; se bucură însă înainte 
de toate, şi mai mult decât toate, pentru că toate acestea 
s-au făcut tuturor prin Ea; iar, în al cincilea rând, şi cel mai 
mare, pentru că Dumnezeu n-a lucrat cu meșteşug învierea 
pentru oameni numai prin Ea, ci a lucrat-o şi Ea însăşi de 
la sine însăşi prin cele pe care le-a cunoscut şi de care a 
purtat de grijă Ea însăşi. 


Colaborarea Fecioarei: 
restaurarea frumuseții naturii umane 


2. Fiindcă ea n-a fost cum a fost la zidirea omului pă- 
mântul, care a contribuit, dar n-a lucrat nimic, fiindcă el a 
pus doar înaintea Ziditorului o materie existând, nu şi ac- 
ționând, dar Fecioara le-a oferit pe acelea de la sine însăşi 

şi a fost lucrătoare |ergates] activă a celor care L-au atras 
pe Meșter [fechnites] pe pământ şi a pus în mişcare mâna 
Lui plămăditoare. Dar care au fost acestea? O viaţă atot- 
nepătată, o vieţuire atotcurată, tăgăduirea oricărei răutăți, 
exercițiul oricărei virtuți, un suflet mai curat decât lumina; 
un trup duhovnicesc întru toate, mai strălucitor decât soa- 
rele, mai curat decât cerul, mai sfânt decât tronurile heru- 
vimilor; o aripă a minţii neînvinsă de nici o înălțime, între- 
când până şi aripa îngerilor; o dragoste de Dumnezeu [eros 
heios] care a mistuit în ea însăşi toată partea poftitoare 
a sufletului; o posedare de către Dumnezeu, o însoţire cu 
Dumnezeu mai presus de orice gând creat. Exersându-şi 
într-o astfel de frumusețe şi trupul şi sufletul, a întors spre 
Ea ochiul lui Dumnezeu, prin frumuseţea Ei a arătat prin 
Ea însăşi frumoasă natura comună [oamenilor], L-a atras 
pe Cel Nepătimitor, iar Cel care din pricina păcatului se 
scârbise de oameni S-a făcut om din pricina Fecioarei. 


Fecioara stăvileşte răul 
şi împacă pe Dumnezeu ca Noe 


3. lar zidul cel din miţloc al dușmăniei [&f2, 14-15] şi 
despărțitura nu au fost nimic pentru ea, ci tot ceea ce des- 
părţea de Dumnezeu neamul omenesc a fost desființat din 
partea ei; şi Ea singură a avut parte de armistițiu înainte de 
împăcările comune; sau, mai bine zis, ea n-a avut nicicând 
ŞI nicicum nevoie de un armistițiu, întrucât încă de la înce- 
put stătea în fruntea corului prietenilor Lui, ci toate lucru- 
rile asemenea acestora s-au făcut pentru ceilalți oameni. 
Şi înainte de Avocatul nostru [Hristos, 7 In 2, 1], Ea a fost 
avocat pentru noi la Dumnezeu, cum zice Pavel [Rm 8, 34; 
Evr 1,25; 8, 1], ridicând spre EI pentru oameni nu mâinile, 
ci punând înaintea Lui în loc de implorare viața ei. 

Şi virtutea unui singur suflet a fost de-ajuns să oprească 
răutatea tuturor oamenilor din veac. Şi aşa cum arca aceea 
[a lui Noe] care l-a salvat pe om în naufragiul comun al 
lumii n-a luat parte la nenorocirile comune și a salvat pen- 

tru neamul omenesc punctele de plecare pentru a continua 
în viitor, tot aşa s-a întâmplat şi cu Fecioara: și Fa şi-a avut 
în toate rațiunea nefurată şi n-a simțit răutatea revărsată, 
cum se spune, de pretutindeni, ca şi cum nimeni dintre 
oameni n-ar fi îndrăznit un singur păcat, ci toţi ar fi rămas 
în cele ce se cădeau şi ar fi păzit vechea vatră [a raiului]. 
Iar potopul răutății, care a cuprins toate, a încuiat cerul, a 
deschis iadul, L-a făcut pe Dumnezeu să se războiască cu 
oamenii, a izgonit binele de pe pământ şi a introdus în locul 
lui răul, n-a putut absolut nimic împotriva fericitei Fecioare, 
ci, deşi stăpânea toată lumea şi cutremura și tulbura toate, 
a fost surpat de o singură rațiune şi a fost înfrânt de un 
singur suflet; şi n-a dat înapoi numai! în faţa EI, ci prin Ea a 
dat înapoi înaintea întregului neam al oamenilor. 


„.„ şi pregăteşte palatul, capitala şi împărăția 
pentru venirea Împăratului 


Și încă înainte să vină ziua aceea, în care Dumnezeu a 
trebuit să coboare plecând cerurile, Ea a contribuit la mân- 
tuirea comună în acest mod. lar odată cu arătarea ei a zidit 
adăpostul pentru Cel ce putea să-l mântuiască pe om şi i-a 
făcut lui Dumnezeu o casă frumoasă şi care a putut să-L 
mulțumească; şi aşa Împăratul n-a avut nimic de reproşat 
palatului Său. Măcar că Ea nu i-a oferit numai o casă 
împărătească şi demnă de măreţia Lui, ci i-a pregătit Ea 
însăşi purpura, cingătoarea şi, cum zice David, podoaba, 
puterea şi însăşi împărăţia [Ps 92, 1-2]. Ca o cetate strălu- 
cită, care întrece orice altă cetate în mărime, frumuseţe, 
fală, mulţime, bogăţie şi putere, şi care poate da împăratului 
nu numai găzduire şi ospitalitate, dar constituie şi stăpâ- 
nirea, podoaba, forța şi înarmarea lui, şi aşa duşmanilor le 
face un rău neînvins, iar cetăţenilor proprii le aduce mân- 
tuire şi o grămadă de lucruri bune. Și Ea a făcut ca neamul 
omenesc să se folosească de acestea încă înainte de vremea 
mântuirii! comune. 

Contribuţia Fecioarei la Intrupare — credinţa şi consimţirea 


4. lar după ce a venit şi a stat înaintea Fi mesagerul [în- 
gerul], a consimţit crezând şi primind slujirea [Le 1, 26-38]. 
Căci de acestea era nevoie şi de ele era lipsă pentru mântui- 
rea noastră; şi fără ele n-ar mai fi fost nici o nădejde pentru 
oameni. Pentru că dacă fericita n-ar fi fost pregătită, pre- 
cum am spus, n-ar fi fost cu putință ca Dumnezeu să pri- 
vească cu bunăvoință spre om şi să vrea să coboare, dacă 
nu era cine să-L primească şi să poată să slujească econo- 
miei Sale. lar dacă Ea n-ar fi crezut şi consimţit, n-ar fi 
fost cu putinţă ca sfatul lui Dumnezeu pentru noi să treacă în 
faptă. Lucrul e evident de acolo că, spunându-i „bucură-te” 
şi numind-o „cu har dăruită”, Gabriel i-a spus toată taina, 
dar Dumnezeu n-a coborât până ce Fecioara n-a căutat să 
afle modul sarcinii [gravidității]. lar după ce a fost con- 
vinsă şi a primit chemarea, tot lucrul s-a făcut numaidecât 
și Dumnezeu l-a îmbrăcat pe om, iar Fecioara a fost Mamă 
a Creatorului ei. 

Pe Adam Dumnezeu nu l-a înştiințat dinainte, nici nu l-a 
convins să-l dea coasta, din care trebuia să o zidească pe 
Eva, ci i-a răpit această parte a trupului luându-i mai înainte 
simţirea [Fc 2, 21]; dar pe Fecioară mai întâi a învăţat-o şi 
i-a aşteptat credința, şi abia aşa a trecut la faptă. Despre 
crearea aceluia a comunicati cu Unul-Născut spunându-l: 
„Să facem om” [Fc 1, 26]. Dar atunci când, cum spunea 
Pavel, a trebuit să introducă în lume [Evr 1, 6] acest minu- 
nat sfătuitor [/s 9, 5], pe Primul-Născut, şi să plămădească 
pe al Doilea Adam, ia părtaş al acestui plan |gnome] al Său 
pe Fecioara. 


Intruparea, operă comună a Ireimii şi Fecioarei 


Și acest mare sfat, cum spune Isaia [9, 5], Dumnezeu l-a 
rostit, iar Fecioara l-a întărit. Și opera Intrupării Cuvântului 
a fost nu numai a Tatălui, a Puterii [Fiului] Lui şi a Duhului 
Său — Unul binevoind, Altul venind şi Altul umbrind —, 

ci şi a voinţei şi credinţei Fecioarei. Căci aşa cum fără Ei 
n-ar fi fost cu putință introducerea acestui plan |enomel, 
tot aşa trecerea în faptă a acestui sfat ar fi fost imposibilă 
fără ca Preacurata să fi oferit voinţa şi credinţa el. 


Fecioara, colaboratoare personală 
la economia mântuirii 


5. Şi astfel Dumnezeu a făcut-o Mamă a Sa învăţând-o 
şi convingând-o. Şi-a împrumutat trupul de la o ființă con- 
ştientă şi cu voinţă, pentru ca aşa cum EI S-a zămislit de 
bunăvoie, în acelaşi fel să fie născut şi de Maica Sa. Ca Ea 
să contribuie la economia Lui nu numai pur şi simplu, ca 
la ceva din cele puse în mișcare de alţii, ci să se ofere pe 
ea însăşi şi să devină colaboratoare [synergos] a lui Dum- 
nezeu la purtarea Sa de grijă |pronia Sa] pentru neamul 
omenesc, astfel încât să fie parte împreună cu EI şi părtaşă 
a cinstirii care îi vine pentru acesta. Apoi, aşa cum Însuşi 
Mântuitorul a fost om şi fiu al omului nu numai din pricina 
trupului, ci a avut şi suflet şi minte şi voinţă şi orice lucru 
omenesc, în același mod trebuia să aibă şi o mamă desă- 
vârşită, care să slujească naşterii nu numai cu natura cor- 
pului, ci şi cu mintea, voinţa şi toate pe care le avea; şi aşa 
Fecioara să fie mamă şi cu trupul şi cu sufletul şi în naşterea 
ei negrăită să introducă omul întreg. 


Credinţa Fecioarei, expresie 
a cunoaşterii de sine şi a lui Dumnezeu 


De aceea, mai întâi ea învaţă şi crede, vrea şi se roagă 
pentru această taină înainte să se supună slujirii ei. Aceasta 
de altfel şi pentru că Dumnezeu voia să arate virtutea Fe- 
cioarei şi cât de mare era credinţa ei în E], cât de mare era 
gândul sufletului, toată înțelepciunea şi măreţia sufletească 
a celei ce a primit şi crezut cuvântul cel foarte uimitor că 
Dumnezeu va veni cu adevărat să se îngrijească El Însuși 
de lucrul privitor la noi, iar Ea va da o mână la lucrul acesta 

ŞI va fi în stare să-i slujească. Fiindcă acest din urmă lucru 
e o dovadă strălucită că se cunoştea foarte bine pe Ea în- 
săşi şi nu dorea nimic mai mult, iar acela e un semn că ştia 
limpede bunătatea şi iubirea de oameni a lui Dumnezeu. 
Tocmai de aceea mi se pare că n-a fost inițiată în aceasta 
direct de Dumnezeu, ci le-a învăţat pe drept cuvânt aşa de 
la o minte mai presus de lume [îngerească], pentru ca să se 
arate în mod limpede credinţa în Dumnezeu în care trăia 
de la sine însăşi și să nu se socotească că totul a aparținut 
puterii Celui ce a convins-o. Fiindcă aşa cum credincioşii 
care n-au văzut sunt mai fericiţi decât cei ce au văzut [/n 
20, 29], tot aşa robii/sclavii care au crezut de la alţii despre 
Stăpânul sunt mai înţelepţi decât cei pe care i-a convins 
Dumnezeu Însuşi. Dar faptul că ştia că în sufletul ei nu e 
nimic în dezacord cu taina, că purtările ei erau astfel încât 
să nu poată fi menționată nici o neputinţă omenească, că 
n-a întrebat cum anume vor fi acestea îndoindu-se, nici n-a 
discutat despre cele ce ar fi putut să o curățească şi că n-a 
avut nevoie de cineva care să o iniţieze în aceasta, acest 
lucru nu ştiu dacă se cade să fie atribuit unei naturi supuse 
devenirii. 

Căci cum ar fi putut suporta glasul, chiar dacă ar fi fost 
un heruvim, chiar dacă ar fi fost un serafim, chiar dacă ar 
îi fost mult mai curată decât aceste fiinţe? Cum ar fi putut 
crede că aceste făgăduințe vor avea urmare? Cum şi-ar fi 
putut potrivi puterea ei cu măreţia faptelor? loan [Boteză- 
torul], decât care, potrivit judecăților Mântuitorului Însuşi 
[M/ 11, 11], numeni n-a fost mai mare, nu se socotea pe sine 
însuşi vrednic nici măcar să atingă sandalele Lui [MM 3, 11], 
deşi acesta Se făcuse deja sărac [2 Co 8, 9]. lar Atotne- 
pătata a îndrăznit să poarte în măruntaiele ei pe Însuşi 
Cuvântul, însăşi ipostasa lui Dumnezeu, Care nu Se golise 
încă [ip 2, 7]. „Cine sunt eu şi care e casa părintelui meu? 
[2 Re 7, 18]. Oare în mine, Doamne, vei mântui pe Israel? 
[Jar 6, 36].” lar unele ca acestea au putut fi auzite de la cei 
drepţi chemaţi la lucruri săvârşite de multe ori şi de către 

mulţi oameni. Fericita Fecioară era însă împinsă la un lucru 
care nici nu făcea parte din cele obişnuite, nici nu se cuve- 
nea naturii, ci întrecea toată puterea minții: nu la altceva 
decât să urce pământul la cer, decât să strămute şi să trans- 
forme prin Ea toate. Rațiunea nu i s-a cutremurat, nici nu 
şi-a cunoscut sufletul mai prejos de acest lucru. Ci aşa cum 
nimeni nu se tulbură dacă cineva vesteşte ochilor venirea 
luminii, iar dacă cineva spune că atunci când soarele urcă 
deasupra pământului se face ziuă, nu spune nimic străin, 
tot aşa şi Fecioara, când a fost înştiinţată că va putea purta 
în pântec pe Dumnezeu Însuşi, pe Care nu-L încape nici 
un loc, n-a auzit nimic nou. 


Nu cere curăție şi explicaţii 


6. N-a lăsat însă grăirea spusă ei să treacă fără a o pune 
la încercare, n-a suferit de uşurătate, nici nu s-a lăsat atrasă 
de excesul laudelor; ci, reținându-se, a cercetat salutarea, 
vrând să ştie modul sarcinii [gravidităţii] şi cerând să afle 
unele ca acestea. N-a adăugat însă și dacă e în stare şi e 
potrivită pentru măreţia acestei slujiri şi dacă şi-a curățit 
trupul şi sufletul, ci e nedumerită de ceea ce venea peste 
natura ei, dar trece peste ceea ce ţine de pregătirea sufletu- 
lui ei: pentru primul lucru cere explicație de la Gabriel, pe 
celălalt însă îl ştia de la sine însăşi. Iar curajul și îndrăz- 
neala le avea tot de la sine, fiindcă avea drept avocat inima 
ci [] In 3, 21]. 

„«Cum va fi aceasta?», spune Ea [Le 1, 34]; nu pentru 
că aş avea nevoie de o mai multă curăţie sau de mai mare 
înțelepciune |[phi/losophias], ci pentru că la cei ce au ales 
să trăiască în feciorie, cum am ales să trăiesc şi eu, natura 
nu cunoaşte sarcina/graviditatea. «Cum va fi aceasta, pen- 
tru că nu cunosc bărbat? [Lc 1, 35]. Sunt gata pentru pri- 
mirea lui Dumnezeu şi m-am pregătit destul, dar dacă şi 
natura trebuie să urmeze, învaţă-mă cum anume!” „Duhul 
Sfânt va veni peste tine şi Puterea Celui Preaînalt te va 

adumbri” [Lc 1, 35], a spus îngerul și i-a explicat cele ase- 
mănătoare, iar Fecioara nu s-a îndoit de bunele vestiri, ca 
una ce era fericită pentru lucrurile atât de supranaturale a 
căror slujitoare [diakonos] s-a făcut, dar care era fericită şi 
pentru cele în care a crezut, şi anume că va fi destoinică 
pentru slujirea aceasta. 


Acceptarea slujirii tainei venirii lui Dumnezeu 


Că acestea nu ţineau de uşurătate, ci vesteau comoara 
minunată şi negrăită a celei mai desăvârşite înţelepciuni 
[philosophias], credinţe şi curăţii, a arătat Duhul Sfânt 
adresându-i-Se cu apelativul „fericită” tocmai pentru că a 
primit cuvântul şi a crezut uşor în cele binevestite;, căci 
umplându-se de Duhul Sfânt, mama lui loan o socotea 
fericită: „Fericită cea care a crezut că se vor împlini cele 
spuse ei de Domnul” [Lc 1, 45]. la ea a zis: „lată sclava/roa- 
ba Domnului!” [Le 1, 38]. Pe drept cuvânt era sclavă/roabă 
a Domnului cea care recunoscuse venirea Stăpânului. 


Fecioara, casa Cuvântului 


Și atunci când EI a venit şi a bătut la uşă [4p 3, 20], în- 
dată a deschis casa şi i-a oferit-o Celui ce până atunci era 
lipsit de casă spre a locui cu adevărat în ea. Căci aşa cum 
în timp ce toate celelalte dobândiseră cele de care aveau 
nevoie, numai pentru Adam, pentru care fusese zidit tot ceea 
ce se vede, nu s-a găsit ajutor înainte de Eva [/c 2, 20], tot 
aşa şi pentru Cuvântul Care a adus la ființă toate şi le-a 
împărțit locurile potrivite lor nu a fost o casă şi un loc îna- 
inte de Fecioara. Aceea însă „n-a dat somn ochilor, nici 
odihnă pleoapelor” ei [Ps 131, 4], până ce nu l-a găsit cort 
ŞI loc; fiindcă aceste vorbe spuse de limba lui David tre- 
buie crezute că sunt spuse despre Preacurata, fiindcă acela 
[David] a fost părinte al neamului Ei, aşa cum Pavel a spus 
că prin Avraam „a dat zeciuială” lui Melchisedec „şi Levi, 
care era în coapsa părintelui său” [£vr 7, 9-10]. 

Înţelepciunea şi sfințenia culminantă a Fecioarei 


7. Dar lucrul cel mai mare şi supranatural dintre toate a 
fost acela că, fără să 1 se fi spus dinainte şi fără să o fi 
cunoscut dinainte, a fost atât de pregătită şi de aptă pentru 
taină, încât de îndată ce Dumnezeu a venit, a stat cu sufle- 
tul pregătit şi veghetor să-L primească precum se cuvine. 
Și a răspuns acest cuvânt atât de potrivit pentru Ea, pentru 
ca toți oamenii să cunoască cuminţenia |castitatea] în care 
trăia fericita Fecioară, cum era nouă/străină şi superioară 
naturii umane şi întrecea puterea oricărei minţi; Ea, căreia 
nimic din cele făgăduite că au să vină peste Ea în viitor, şi 
la care avea să fie părtaşă doar Ea, nu 1-a aprins în suflet 
o afecțiune [philzron] atât de minunată pentru EI ca aceste 
daruri comune, fie trecute, fie viitoare, date oamenilor de 
la Dumnezeu. Fiindcă aşa cum lov e admirat nu atât pentru 
tăria arătată atunci când a fost lovit, cât pentru că nu ştia 
nimic din cele viitoare pe care avea să le primească pentru 
luptele lui, în același fel s-a arătat şi Ea vrednică de haru- 
rile mai presus de cuvânt, pe care nu le ştia. Şi era ca o 
cămară de nuntă care nu aştepta mirele şi ca un cer care nu 
cunoştea răsăritul soarelui care va fi din ea. 

Ce ar putea egala înțelepciunea [eugnomosyne] ei? ŞI 
cine ar fi fost dacă ar fi ştiut limpede totul şi ar fi avut ari- 
pile nădejdii? De ce n-a fost însă înştiințată? Oare nu este 
evident că dacă nu s-a făcut asta, e pentru că nu-i mai rămă- 
sese nici o altă culme a sfințeniei unde trebuia să ajungă, 
pentru că nu mai era ce să adauge la cele pe care le avea şi 
nu era cu putință să ajungă mai mare în viaţa înţeleaptă 
[eis philosophian], întrucât ajunsese deja pe culmile ei? 
Căci dacă acestea ar fi fost cu putinţă şi ar mai fi fost o 
culme a virtuții dincolo de cele deja atinse, n-ar fi rămas în 
neştiință, pentru că Ea a intrat în viaţa aceasta, cum învaţă 
Dumnezeu, anume ca să alerge şi ceea ce a mai rămas şi să 
aibă o pregătire mai bună pentru taină. Căci nu se poate 
spune că Fecioara n-ar îi fost mai bună în viaţa înţeleaptă 

[eis philosophian] plecând de la aceste nădejdi în cazul în 
care ar fi putut fi ceva mai bun decât Ea, care, chiar dacă 
nu erau lucruri care să o ducă la virtute, și-a exercitat atât 
de frumos sufletul, încât a fost preferată de dreptul Dum- 
nezeu întregii naturi umane; nici nu era potrivit ca Dumne- 
zeu să nu-şi împodobească mama cu toate cele bune şi să 
nu o fi plămădit pentru purtarea cea mai bună, cea mai 
frumoasă şi mai desăvârşită dintre toate. 

Dar pentru că a tăcut şi nu i-a spus dinainte nimic din 
cele viitoare, a făcut evident că nu cunoştea nimic mai fru- 
mos sau mai bun decât cele pe care le vedea în Fecioara; 
iar de aici este evident că şi-a ales drept mamă nu doar pe 
cea mai bună dintre toţi oamenii care sunt, ci pe cea mai 
bună pur şi simplu, şi nu doar pe cea care-l convenea cel 
mai mult din tot neamul omenesc, ci pe cea care-l convenea 
întru toate, astfel încât să fie un lucru cuvenit să-l fie mamă. 


Intruparea, condiționată de apariția 
unui instrument desăvârşit 


8. Căci era cu totul necesar ca natura oamenilor să se 
înfățişeze cândva aşa cum se cuvenea pentru lucrul pentru 
care a fost creată şi să producă un om care să poată litur- 
ghisi cu vrednicie scopului Ziditorului. Fiindcă Dumnezeu 
n-a creat-o privind spre un lucru, ca mai apoi să se hotă- 
rască să o folosească pentru alt lucru — aşa cum facem noi 
când silim spre alte meşteşuguri uneltele făcute pentru nişte 
meşteşuguri precise, astfel încât nu e nici o nevoie ca ele 
să se potrivească întru toate scopului lor —, ci a făcut-o 
anume ca să o 1a de la Fa pe mama Sa când va avea nevoie 
să Se nască; şi fixându-şi mai întâi ca pe un canon/regulă 
această nevoie, în vederea ei l-a plămădit mai apoi pe om; 
pentru că e necesar ca aceasta să se aplice la toate. Căci nu 
se cade să fixăm creaţiei omului alt scop decât lucrul cel 
mai bun dintre toate și care are dintre toate cea mai mare 
cinste şi slavă la Meşterul său; nici nu e potrivit ca în cele 
pe care le face Dumnezeu să greşească în ceva de la ce se 

cuvine. Pot face aceasta dulgherii, croitorii şi cizmarii, la 
care lucrul lor urmează pretutindeni scopului lor, chiar dacă 
aceia nu-și stăpânesc întru totul materia meşteşugului lor şi 
aceasta nu li se supune întru totul, ci uneori se războieşte 
cu ei, dar cu toate acestea prin meşteşugul lor ei o trag spre 
scopul lor. Dumnezeu însă e şi Stăpânul materie! şi a 
făcut-o ştiind bine de la început cum anume se va folosi de 
ca. Aşadar ce anume împiedica acordul şi conformitatea ei 
întru toate cu ceea ce se cuvenea? Căci cel care-şi rea- 
lizează economia Sa e Dumnezeu, iar acesta e lucrul cel 
mai mare al lui Dumnezeu, lucrul deosebit al mâinii Lui, 
de aceea E] n-a încredinţat acest lucru vreunui om sau vre- 
unui înger slujitor, ci S-a folosit de Sine Însuşi. Aşadar care 
lucrător să supravegheze cele ce trebuie păzite dacă nu 
Dumnezeu? Şi pentru care altul decât pentru cel mai bun 
dintre lucrurile Lui? Şi cui altul dintre toate va da El ceea 
ce se cuvine decât Lui Însuşi? Căci Pavel cerea chiar şi 
episcopului ca înainte de grijile comune să poarte de grijă 
bine de sine însuşi şi de casa sa [/ Tim 5, 5]. 


Intruparea, expresie a dreptății lui Dumnezeu 


9. Aşadar, atunci când s-au întâlnit la un loc toate aces- 
tea: stăpânul cel mai drept, slujitorul cel mai potrivit şi 
lucrul cel mai bun dintre toate cele din veac, cum să nu fie 
aici tot ce se cuvine? Căci în toate trebuia salvată armonia 
şi simfonia şi nici un dezacord nu trebuia să se întâmple în 
acest lucru mare și minunat. Drept pentru care era, aşadar, 
necesar ca Dumnezeu să fie drept şi un Meşter Care pune 
cum se cuvine în cumpănă şi pe cântar |[cf. Sir 28, 25] toate, 
în schimbul cărora Fecioara, care i-a fost cuvenită întru 
toate, L-a purtat şi a fost Mamă a Celui căruia era drept să 
devină mamă. Astfel încât s-ar putea spune că, şi dacă n-ar 
fi fost alt câştig din faptul că Dumnezeu S-a făcut fiu al 
omului, acest lucru trebuia nu mai puțin să se facă pentru 
ca Fecioara să fie după dreptate Mamă a lui Dumnezeu; şi 
pentru această formă a înnoirii naturilor e de-ajuns faptul 

că Dumnezeu trebuie să dea fiecăruia ceea ce se cuvine şi 
să facă cele drepte. 

Căci dacă Atotnepătata a păzit tot ceea ce trebuia să pă- 
zească, s-a arătat un om atât de înţelept [eugnomon] şi n-a 
lăsat deoparte nici un lucru din cele datorate, cum putea 
Dumnezeu să nu facă şi El ceea ce se cuvenea? Şi dacă 
Fecioarei nu i-a scăpat nimic din cele ce o puteau face 
Mamă a lui Dumnezeu şi a fost cuprinsă de o dragoste 
[erota] atât de puternică faţă de EI, cu greu ar fi fost ca 
Dumnezeu să nu-i dea răsplata echivalentă şi să păzească 
rangul [faxin] de Fiu al Ei. Şi dacă celor răi le dă un stăpân 
după inimile lor, cum n-ar lua-o drept mamă pe cea care 
întru toate s-a arătat după inima Lui? Atât de propriu, 
potrivit fericitei între toate, a fost acest dar. 


Glasul Fecioarei duce la întruparea Cuvântului 
şi uneşte cerul şi pământul 


De aceea, atunci când Gabriel i-a spus limpede că va 
naşte pe Dumnezeu Însuşi şi i-a zis: „Şi EL va împărăţi pes- 
te casa lui Israel în veci şi împărăţia Lui nu va avea sfârşit” 
[Le 1, 33], Ea a primit cuvântul cu bucurie, ca şi cum ar fi 
aflat ceva obişnuit şi nimic străin sau în dezacord cu purtă- 
rile ei obişnuite. Şi cu un glas fericit, cu un suflet curat de 
tulburări şi cu gânduri pline de seninătate a spus: „lată roa- 
ba/sclava Domnului! Fie mie după cuvântul tău!” [Le 1, 38]. 

10. A spus acestea, iar cuvintelor le-a urmat fapta: „Şi 
Cuvântul S-a făcut trup/carne şi S-a sălășluit între noi” [In 
1, 14]. Și dându-i lui Dumnezeu un glas, primeşte de acolo 
Duhul creator al trupului acela egal cu Dumnezeu [homo- 
[heos]. Glasul ei a fost un glas al puterii [Ps 67, 34], a zis 
David, şi astfel Cuvântul Tatălui e plămădit de glasul unei 
mame, iar Ziditorul e creat de glasul unei creaturi. Şi aşa 
cum „Dumnezeu a zis: «Să fie lumină!» Şi s-a făcut lumi- 
nă” [Fc 1, 3], aşa odată cu glasul Fecioarei a răsărit Lumina 
cea adevărată şi S-a unit cu trup şi a fost purtat în pântec 
Cel ce a venit să lumineze pe toi omul ce vime în lume [/n 

1, 9]. O, sfânt glas! O, cuvinte care puteți un lucru atât de 
mare! O, fericită limbă, care chemi înapoi dintr-odată toată 
lumea! O, comoară a unei inimi care cu puţine cuvinte 
ne-a revărsat o grămadă de lucruri bune! Aceste cuvinte au 
făcut pământul cer, au golit iadul de cei legaţi în el, a făcut 
cerul să fie locuit de oameni, a unit pe îngeri cu oamenii, a 
armonizat un singur cor al celor cereşti şi celor pământeşti 
în jurul Celui ce este amândouă aceste lucruri: unul [Dum- 
nezeu | fiind, iar altul [om] făcându-Se. 


Adevărata multumire adusă Fecioarei 


Ce mulțumire să-ți fie adusă de noi pentru aceste cuvinte? 
Cum să ne adresăm ție, de care nimic omenesc nu este 
vrednic? Căci cuvintele noastre vin din cele ce sunt, dar tu 
ai întrecut mai presus de orice covârşire lumea toată. lar 
dacă trebuie să-ţi aducem cuvinte, cred că ele trebuie să fie 
lucrul îngerilor, al unei minţi de heruvim, al unor limbi de 
foc. De aceea aducându-ne aminte spre laudă de cele ale 
tale şi cântând pe cât ne stă în putință mântuirea noastră, 
cerem mai apoi un glas îngeresc ca să sfârşim, cinstind tot 
cuvântul nostru, cu adresarea lui Gabriel: „Bucură-te, cea 
cu har dăruită! Domnul este cu tine!” [Le 1, 28]. Pe Care 
pregăteşte-ne să-L sălăşluim în noi înşine şi noi, ca să 
putem purta nu numai cu cuvântul, dar şi cu fapta cele ce 
sunt spre slava Lui şi lauda ta, cea care L-ai născut pe EI, 
Căruia 1 se cuvine slava în veci. Amin. 


Cuvânt al aceluiaşi la preaslăvita Ador- 

mire a Preasfintei Doamnei noastre de 
E EA | 

Dumnezeu Născătoarea 


Inevitabilitatea lăudării Fecioarei 


]. Nimeni, dacă încercă să păstreze cuviinţa, nu ignoră, 
socotesc, faptul că nimic n-ar putea fi mai mare decât 
întrecerea de acum. Eu însă sunt atât de departe de a căuta 
cuvântul ce trebuie făcut aici, încât socotesc că toți oa- 
menii sunt datori Fecioarei premiul aceste întreceri, dar că 
oamenilor nu le este cu putință nici măcar să nădăjduiască 
că aceste cuvinte trag spre măreția lucrurilor. De aceea 
nimeni nu ne va putea învinui de îndrăzneală. Căci unde e 
îndrăzneala? A ne atinge de aceste cuvinte puternice şi a 
demisiona în eventualitatea înfrângerii n-ar putea fi raţio- 
nal; căci nimeni n-ar putea învinui pe cineva de abandonul 
celor a căror dobândire e cu neputinţă; şi cum ar putea fi 
vorba de demisie în cele de care nu ne acuză nimeni? De 
aceea vin la imne măsurându-mi glasul cu puterea mea, adă- 
ugând aceea că nu o fac ca să-i învăţ pe ascultători, în cazul 
în care le-a scăpat ceva din harurile celei cântate — căci 
nu este cine să nu cunoască binele comun —, ci numai 
pentru ca să fac pe cât e cu putinţă un bine sufletului meu, 
aducându-mi aminte de mântuirea mea; lucru pentru care 


! BHG (Bibliotheca Hagiographica Graeca) |147n. Traducere diac. loan 
]. Ică jr după textul editat de Martin Jugie: Patrologia Orientalis XIX 
(1926), p. 495-510, ameliorat de Panayotis Nellas: NIKOLAOU KABASILA, 
He Theometor (Epi tas pegas 1), Atena, 1968, p. 164-222. 


475 


toţi par să o laude în imne pe Preasfânta, şi nu este nimeni 
care să nu intre în această întrecere, unul putând mai puțin, 
altul mai mult în tema de față, fiindcă ea este mult-lăudată 
în imne nu numai pentru Cel pe Care L-a născut, ci şi 
pentru ceea ce a dat şi mai înainte de aceasta oamenilor. 


Toate vorbesc despre Fecioara care e scopul lor 


2. Căci pe fericita Fecioară au cântat-o şi profeţii şi insu- 
flările şi cuvintele profeților; şi dacă era ceva sfânt: cortul, 
chivotul şi celelalte ale lui Moise pentru care se mândreau 
evreii, dincolo de numele lor acestea prefigurau minunea 
Fecioarei. Fiindcă ele erau venerate şi au fost făcute de la 
început numai ca să o schiţeze şi arate mai dinainte oame- 
nilor. Şi ce spun? Toate laudele care au fost cântate pentru 
oameni sau cu care a lăudat cineva neamul omenesc sau pe 
cineva anume, trebuie socotite că sunt pentru Fecioara. Căci 
nu este lucru bun, mic sau mare, care se poate auzi frumos, 
pe care să nu-l fi introdus această nouă mamă şi naşterea ei 
nouă, nu numai când s-au făcut, dar şi înainte de a se fi 
făcut prin aceea că urmau să se facă. 

Căci dacă facem toate ca să ne îmbogăţim în Dumnezeu, 
şi acesta e scopul tuturor lucrurilor noastre bune, iar acest 
lucru n-a fost cu putință oamenilor fără harurile Fecioarei, 
cum oare nu se raportează la Ea toate, astfel încât, dacă e 
ceva demn de laudă la oameni, cauza laudelor să fie Ea, 
cauza tuturor lucrurilor bune din noi să fie unirea cu Dum- 
nezeu, iar cauza acesteia Fecioara? De aceea mult-cântată 
e pentru neamul omenesc cauza întregii podoabe, a întregii 
venerații şi a imnelor, iar toată lauda trebuie raportată la Ea 
singură; ba chiar tot pe fericita se cade să o recunoaştem 
drept cauză a faptului că rămânem şi suntem în general 
oameni. 


Fecioara, scopul creaţiei 


Nu numai aceasta însă, ci şi cerul, pământul şi soarele şi 
tot ce este a venit la existenţă fericită şi la existenţa în ge- 

nere pentru Fecioara, aşa cum pomul există pentru rod. Iar 
dacă pentru rod vorbim de bine pomul, iar cine se bucură 
de acesta a lăudat şi rodul, cine nu ştie că toată maiestatea, 
graţia şi podoaba celor ce sunt, „de este o virtute şi de este 
o laudă”, potrivit cuvântului lui Pavel [F//p 4, 8], se cuvin 
numai Fecioarei? Astfel încât s-ar putea spune că judecata 
pe care a rostit-o Dumnezeu despre acestea spunând că sunt 
bune/frumoase şi încă bune/frumoase foarte [Fc 1, 31], e 
un elogiu adus Fecioarei. 


Fecioara, rodul pur al creaţiei noi 


3. Astfel Ea era de mult cântată. lar de aici devine evi- 
dent că fericita este un rod al creaturilor şi că are acest 
raport cu universul. Căci dacă în toate rod este ceea ce 
readuce la naştere natura care merge spre neființă şi o arată 
nouă ca la început, cine anume i-a replămădit pe oameni? 
De unde vine creaţia cea nouă? Cine a schimbat universul 
acesta? Căci dacă cerul a primit unii cetăţeni noi plămădiți 
din nou, pe aceştia i-a mutat de pe pământ Fecioara; iar 
dacă pământul L-a avut locuitor pe Omul cel Nou, pe 
Însuşi Stăpânul cerului, e pentru că n-a mai dat rodul vechi 
al păcatului — spini şi pălămidă [Fc 3, 18] —, ci floarea 
nouă a dreptăţii — Fecioara. Nu numai că prin Ea bătrâne- 
(ea a fost scoasă afară şi tuturor li s-a dăruit o nouă viață, 
dar însuşi cerul, luna, pământul şi stelele îşi vor reprimi 
prin Ea corpul lor mai bun şi curat de orice stricăciune. 
Întrucât nu e cu putință creaţiei să se ridice din stricăciune 
fără să-şi fi dobândit libertatea copiii lui Dumnezeu [cf. 
Rm 6, 19], Fecioara a adus preţul de răscumpărare al liber- 
tății — Primul-Născut din morți [Co/ 1, 15]. Ea va dezlega 
pământul din stricăciune şi va împlini dorinţa lui redându-i 
nestricăciunea pe care o aşteaptă suspinând potrivit glăsuirii 
lui Pavel [Rm 8, 22], asttel încât ceea ce spune lui Dumnezeu 
profetul: „Din rodul lucrurilor Tale se va sătura tot pămân- 
tul” [Ps 103, 13] se referă la acest rod — Fecioara — şi 
sugerează că Ea este dorinţa pământului, căci, potrivit 


477] 


cuvântului aceluiaşi, acesta se va sătura când se va arăta 
slava Mântuitorului [Ps 16, 15]. 


Fecioara, împlinirea dorinței pământului şi oamenilor 


lar dacă pământ îi numește Scriptura pe oameni, atunci 
tot prin Ea li s-au împlinit acestora dorinţele și au aţuns 
ziua aceea pe care o doreau profeții [M/ 13, 17]. Căci feri- 
cirea pe care, pierzând-o, o dorim din situația în care am 
ajuns şi de care nu s-a mai bucurat nimeni dintre noi, nici 
dintre îngeri, nici dintre oameni, ci am căzut mai rău, încât 
nu mai puteam dobândi reîntoarcerea prin aceştia Şi suspi- 
nam dorind numai acest lucru, această fericire deci ne-a 
oferit-o Fericita, iar Ea a împlinit dorinţa noastră, unind 
atât de riguros cu oamenii pe Cel singur dorit şi dincolo 
de care nu poate fi căutat nimic mai mult, încât să avem 
comuniune cu El nu numai de viață şi de loc, ci şi de natură. 


Fecioara descoperă îngerilor înțelepciunea lui Dumnezeu 


Şi Ea n-a făcut bine numai oamenilor şi lumii acesteia, 
ca şi cum şi-ar fi făcut din cer hotarul harurilor ei, ci îl 
depăşeşte şi pe acesta şi-l acoperă cu virtutea et [Ave 3, 3]. 
Căci înseşi îngerilor, stăpâniilor şi puterilor li s-a făcut pri- 
lej, le-a răsărit o lumină şi le-a oferit putinţa de a se face 
mai înţelepţi şi mai curaţi şi de-a cunoaşte mai bine ca îna- 
inte bunătatea şi înțelepciunea lui Dumnezeu. Căci prin Ea 
s-a făcut cunoscută începătoriilor şi puterilor înţelepciunea 
diversă şi variată a lui Dumnezeu, adâncul şi bogăția înţe- 
lepciunii şi cunoaşterii lui Dumnezeu [£f 3, 10; Rm 11, 33], 
ca şi cum toate le-ar vedea prin ochii sau lumina fericitei. 
Fuindcă Ea singură a fost călăuza oricărui suflet şi oricărei 
minți spre adevărul lui Dumnezeu. 


Fecioara, pământul şi cerul nou 


4. Astfel Fecioara a făcut un cer nou şi un pământ nou 
(cf. Ap 21, 6]; sau, mai bine zis, Ea însăşi este „pământul 

nou” şi „cerul nou”: „pământ”, pentru că vine de aici, „nou 
pentru că nu s-a potrivit în nimic cu strămoşii ei, nici n-a 
moştenit drojdia veche, ci, potrivit cuvântului lui Pavel, Ea 
însăşi s-a făcut aluat nou [Am 11, 16] şi a început un nou 
neam omenesc. Pentru ce este ea „cer” cine nu ştie?, rar 
[cer] „„nou”, pentru că e departe de orice bătrâneţe, e în 
chip deosebit mai presus de orice stricăciune şi pentru că 
atât ieri şi mai înainte, cât şi în aceste zile de pe urmă, a 
fost dată oamenilor potrivit făgăduinţei dumnezeieşti pe 
care a anunţat-o Isaia: „Cer nou şi pământ nou vă voi da 
vouă” [/s 65, 17]. Iar dacă vreţi, Fecioara e un pământ şi 
un cer supranatural şi străin, pentru că prin curăţie şi măre- 
ție s-a ridicat de la pământ şi a întrecut cerul: prin măreție, 
pentru că L-a avut locuind în Ea pe Cel ce nu poate fi 
cuprins; iar prin curăție, pentru că prin Ea nimic nu ne mai 
împiedică să ne desfătăm de cele care nu erau cu putință să 
fie văzute cu ochii lor de oameni fără ca să se rupă şi des- 
chidă cerurile; mai mult, Ea îi conduce pe cei ce urcă spre 
Dumnezeu, pe când cerul stă de-a curmezișul; acesta din 
urmă trebuie să dispară din mijloc, dar dacă Ea n-ar sta la 
mijloc între Dumnezeu şi oameni, n-ar fi cu putinţă pentru 
cei de jos să se facă părtaşi ai celor mai presus de lume. 
ŞI, într-adevăr, zice cuvântul [Scripturii], cerul n-a suportat 
raza dumnezeiască şi s-a rupt la trecerea ei; fiindcă atunci 
când Duhul S-a pogorât [la botez] peste Cel de aceeaşi cin- 
stire cu EI [lisus Hristos], loan a văzut cerurile rupându-se 
[Mc 1, 10]. Dar atunci când Duhul a coborât peste Ea [Le 
|, 35], fericita s-a bucurat de o pace şi mai mare, despre 
care Pavel zice că întrece toată mintea [//p 4, 7], şi s-a 
făcut loc supranatural al înseşi ipostasei Mântuitorului, care 
n-are hotar, L-a purtat cu multă ușurință în pântec şi L-a 
născut fără dureri, astfel încât „cerul cerului” — expresie 
profetică care se cuvine numai lui Dumnezeu, întrucât „ce- 
rul cerului e al lui Dumnezeu” [Ps 113, 24] — este fericita 
Fecioară. Căci zice Scriptura: „Nici însuşi cerul nu e curat 
înaintea Ta” |/ov 15, 15]. 

Dar Fecioara care e aproape de Dumnezeu e nu numai 
curată de rele, ci şi frumoasă; şi nu numai Simplu frumoasă, 
ci frumoasă o dată pentru totdeauna; căci zice Scriptura: 
„Toată eşti frumoasă” [Cânr 4, 7]. lar judecata aceasta nu e 
omenească, ci Însuşi Dumnezeu o proclamă astfel pe feri- 
cita. Şi nu spune numai aceasta, ci zice cu uimire: „Ce fru- 
moasă eşti tu, care eşti aproape de mine!” |Cânr 1, 15; 4, 1]. 


Fecioara, dreptatea desăvârşită 


5. Şi deşi „toată dreptatea omenească e înaintea lui 
Dumnezeu mai murdară decât orice murdărie” [/s 64, 6| şi 
e numită răutate, pe cât se pare, dreptatea Fecioarei nici nu 
cădea înăuntrul hotarelor omenești, nici nu le întrecea puţin 
sau mult, ci, ca să luăm o imagine, era atât de diferită de 
natura comună, încât nu poate îi găsit ceva intermediar. 

De aceea Ea a acoperit toată răutatea omenească şi i-a 
arătat pe oameni vrednici de însoțirea |synousias] cu Dum- 
nezeu, iar pământul vrednic de petrecerea Mântuitorului: 
„Loţi s-au abătut şi totodată s-au făcut netrebnici” [Ps 13, 3; 
Rm 3, 12], nimeni nu putea veni în ajutorul neamului ome- 
nesc aflat în primejdie, nici nu putea stăvili păcatul ca pe 
un torent. Căci nici preoţii, nici judecătorii, nici cercul pro- 
feților şi al celorlalţi care erau în jurul lui Dumnezeu, şi de 
la care se putea aştepta ceva bun pentru neamul omenesc, 
nimeni din aceştia nu putea face ceva pentru binele comun, 
întrucât nu s-au arătat pe ei înşişi curați de învinuiri şi 
osândă, ci, când plecau de aici, îi primea iadul. Şi aşa era 
cu neputinţă să ne reîntoarcem la viaţa dinainte, întrucât 
oamenii nu-şi puteau fi de ajuns lor înşişi, iar îngerii buni 
care se rugau şi cereau cele mai bune pentru noi şi în- 
cercau să lupte cu noi, erau învinşi de mărimea relelor, şi 
Singurul de a cărui rană era nevoie, era urât de oameni din 
pricina păcatului lor. „Şi S-a uitat Dumnezeu pe pământ şi 
nu era cine să înțeleagă, nici cine să caute pe Dumnezeu” 
[Ps 13,2-—3]. Ci era ca la un trup atins o dată pentru tot- 
deauna de boală, în care n-a mai rămas nici un loc plecând 

de la care să-l poată face iarăşi sănătos cel ce vrea să-] 
îngrijească. Căci, fiind iubitor de oameni, El ne voia mân- 
tuirea, dar nu avea oameni în care să poată să înceapă să le 
împărtăşească harurile cu dreptate. Fiindcă o lege a dreptăţii 
dumnezeieşti e că binefacerile care fac mai bună natura 
noastră le dă uneori chiar celor ce nu le vor, dar cele care 
îndreptează voinţa şi alegerea noastră, care Îl fac pe Dum- 
nezeu să locuiască în noi şi ne logodesc cu pacea de acolo, 
sunt mari şi întrec orice nădejde omenească, şi ele nu se dau 
tuturor, ci celor care şi-au adus mai dinainte contribuția 
[synteleian) lor. De aceea, înainte de pogorârea Mântuito- 
rului şi de tainele Lui, care întorc iarăşi voinţa noastră care 
a căzut din iubirea dumnezeiască, era nevoie de o dreptate 
omenească nu numai egală cu răutatea de aici, dar şi spo- 
rită cu un adaos minunat prin care natura să fie scoasă din 
întinare, ruşinea spălată, insulta vrăjmaşului comun să fie 
oprită iar Dumnezeu să întindă oamenilor mâna împăcării. 


Comparaţie între dreptatea lui Hristos şi a Fecioarei 


6. Aşa s-a şi făcut, şi Fecioara a adus această dreptate 
pentru lumea întreagă, s-a făcut pentru noi curăţire şi ispă- 
şire şi a sfințit tot neamul omenesc. Şi ca o revărsare de 
lumină sau un foc, a împărtăşit strălucirea ei tuturor celor 
la care ajungea aceasta. Şi aşa cum lumina aceasta e pentru 
cele văzute în loc de frumuseţe, dar nu e inerentă în chip 
natural tuturor lucrurilor, ci numai discului solar, în acelaşi 
mod şi frumuseţea oamenilor, toată maiestatea augustă a 
naturii şi harul prin care înflorea aceasta înainte de a fi 
pierdut pe Dumnezeu şi pe care l-ar fi avut, dacă ar fi păzit 
legea Lui şi dreptatea pe care o avea şi pe care trebuia să o 
aibă, dar nu o mai avea, au fost numai în fericita Fecioară 
şi Ea i-a îndreptăţit pe toţi, lucru pe care Pavel îl spunea 
despre Mântuitorul [Rm 5, 18-19]. Şi a fost un tezaur, 
un Izvor, sau nu mai ştiu ce altceva să spun, al sfinţeniei 
oamenilor. 

De aceea, Ea singură dintre toți oamenii din veac a locuit 
în altar, fiind adusă jertfă de curăţire preliminară înainte de 
Marea Victimă adusă pentru tot neamul omenesc, astiel 
încât Înainte-mergător în Sfânta Sfintelor a intrat lisus 
[Evr 6, 20], dar înaintea Mântuitorului Fericita [Fecioară] 
s-a adus pe ea însăşi ofrandă Tatălui înăuntrul perdelei/ca- 
tapetesmei. Acela a împăcat în chip desăvârşit pe Tatăl 
cu oamenii pe cruce, iar Fericita, aducându-se ofrandă lui 
Dumnezeu pe ea însăşi, a putut să contribuie atât de mult 
la împăcare, cât să-L, aducă oamenilor pe Reconcilatorul 
şi să facă din Ambasador un frate al celor pentru care avea 
să vină la Dumnezeu, ca să-i pretindă ca pe unii de o se- 
minţie cu E] şi ai Lui, „căci se cădea să se asemene întru 
totul fraţilor, ca să se facă milostiv şi credincios arhiereu 
în cele către Dumnezeu” [Evr 2, 17]. Acesta fiind într-o 
unică ipostasă amândouă: atât ceea ce suntem noi, cât şi 
ceea ce este Dumnezeu, a devenit un termen comun al fie- 
cărei naturi; şi de aceea s-a făcut şi o unire între Dumne- 
zeu şi om, O împăcare, o pace şi o dragoste [eros] şi orice 
duce la aceasta. Fericita însă este, pe de o parte, om, prin 
aceea că de aici îşi trage neamul, dar, pe de altă parte, prin 
dreptatea ei supranaturală se înrudeşte cu Dumnezeu; prin 
aceea că este om îi cinsteşte pe oameni, iar pe Dumnezeu 
Îl pune în mişcare spre dragostea [erota] de oameni atră- 
gându-L prin frumuseţea ei. Mântuitorul a plătit pedeapsa 
pentru cele pe care le datoram noi, fiindcă nu Se ştia vino- 
vat pe Sine Însuși, pentru că păcat n-a făcut [/ Prr 2,22], 
ci le-a luat asupra Lui pe ale noastre şi a suferit pentru noi 
[7s 53, 4]. Şi rana unuia, care nu făcuse nimic nedrept, a 
fost de ajuns în loc de pedeapsă ca să desființeze învinuirile 
tuturor oamenilor care ajunseseră până la capătul ultim al 
greşelii. lar fericita, oferindu-și unica şi singura dintre 
toți oamenii sufletul ei vrednic de Dumnezeu, a putut lua 
apărarea şi celorlalți. 

De aceea, deşi multora li s-a trimis de multe ori o veste 
bună din cer, numai ei i-a spus Dumnezeu: „Bucură-te!” 

Căci nu era nimeni care să se fi putut elibera de învinuiri 

şi să fie curat de pedeapsă, fiindcă Dumnezeu i-a pedepsit 

la suferință şi durere pe toți şi a dat oamenilor această 

pedeapsă întrucât călcaseră legea adevăratei bucurii şi 

păci. Dar prin aceea că pe Fericita a învrednicit-o de 

„Bucură-te!” şi 1 s-a adresat cu cuvintele „cu har dăruită” 
Ai 


Şi „binecuvântată” a arătat că nu avea să o învinuiască cu 
nimic din cele de care era vinovată natura oamenilor. 


Fecioara, adevăratul altar şi sânge 
din care țese haina trupului lui Hristos 


7. Fiindcă noua noastră victimă sacrificială pentru noi, 
cel care aveam nevoie de multe curățiri, trebuia să fie 
nepătată şi sfântă. Căci dacă altarul, care e o prefigurare şi 
O icoană a harurilor Ei, era o sfântă a sfintelor, ce judecată 
se cuvine să fie pronunţată despre realitatea însăși? Fiindcă 
altarul era mai prejos decât Fecioara nu atât cât umbra și 
prefigurarea sunt inferioare realităţii, cât printr-o distanță 
mare şi infinită. Căci pe unul, spunea Pavel, îl umbreau 
heruvimii [Evr 9, 5], dar pe mult-lăudata n-au umbrit-o nici 
înșiși heruvimii, nici orice altceva mai mare decât aceia, ci 
Însuşi Cel căruia Îi slujesc heruvimii, Puterea Celui Prea- 
înalt, cum a anunţat-o dumnezeiescul Gabriel [Lc 1, 35]. 
De altminteri şi jertfa era mai sfântă decât jerttelnicul, în- 
trucât cinstea acestuia îi vine de [a ea, întrucât ungerea cu 
sânge îi aducea sfinţenia. Dar fericita Fecioară e mai sfântă 
decât orice jertfă, cât nu se poate spune. Căci sângele aces- 
tei noi jertfe nu l-a primit un altar şi nu l-a mistuit focul, 
ci Însuşi Dumnezeu l-a luat şi S-a îmbrăcat în el cu haina 
mântuirii şi cu veşmântul veseliei [/s 61, 10], care alungă 
de la oameni răul oricărei suferinţe. Și nu s-a ruşinat de 
acest veșmânt, ci-l numeşte slavă şi împărăție a Sa, fiindcă 
atunci când, îmbrăcându-l, a devenit părtaş al petrecerii cu 
oamenii, spune: „Împărăția cerurilor e la uşă!” [Me 13, 29]. 
Despre acest veşmânt împărătesc L-au întrebat pe Mântu- 
itorul îngerii: „De ce sunt roşii hainele Tale?” [1/5 63, 2]. 

În această împărăție a împărăţit Domnul [Ps 95, 10], cum 
spune Scriptura. În această putere şi această slavă S-a 
îmbrăcat; în acest veşmânt şi această cingătoare l-a biruit 
EI pe [diavolul] cel puternic: pe acesta l-a legat, iar pe cei 
legaţi i-a răpit din mâna lui şi i-a mântuit; iar potrivit lui 
Pavel, trupul Mântuitorului s-a făcut pentru noi cei mântuiţi 
puterea lui Dumnezeu [/ Co 1, 18]. 

O, taine noi! O, minunată dreptate! O, suflet care şi-a 
curăţit trupul cu o asemenea curăție! O, trup care ai ridicat 
împreună cu sufletul şi natura neştiutoare! O, minte, lumi- 
na aceluia! „Ce voi spune şi ce voi grăi?”, zicea nedumerit 
profetul (Dn 10, 17]. Pe Dumnezeu, pe Care nu L-a primit 
nici un loc, pe Care nu-L cuprinde creaţia, chiar de-ar fi de 
zeci de mii de ori mai mare, Fecioara L-a îmbrăcat în sân- 
gele ei şi — lucru încă şi mai mare — i-a făcut împăratului 
cuviincios haina cuvenită. Măcar că Dumnezeu nu S-a unit 
cu trupul cum se uneşte un trup cu o haină, nici natura nu 
s-a împărtăşit de raza dumnezeiască ca un veşmânt de feri- 
cirea împărătească; ci la Mântuitorul realitatea se aseamănă 
cu un veșmânt numai prin aceea că naturile nu se conto- 
pesc una cu alta, ci fiecare din proprietăţile fiecăreia rămân 
neamestecate; în celelalte realitatea depăşeşte această ima- 
gine tot atât de mult cât simpla unire depăşeşte diviziunea 
totală. Căci nu poate exista un exemplu pentru conexiunea 
[synapheia] aceasta, nici ea nu poate fi dată drept exemplu, 
Cc este ceva unic, arătându-se prima şi singura de acest 
gen. Căci sângele Fericitei devine sângele lui Dumnezeu 
— cum voi spune aceasta? — şi având cu EI o comuniune 
atât de riguroasă, devine ca de o cinstire, de un tron şi egală 
cu Dumnezeu cu natura divină. La o atât de mare înălțime 
a sfințeniei s-a urcat Fecioara, şi astfel toate ale ei întrec 
orice minte. 


Fecioara, Sfințenia maximă 


8. Era om, a odrăslit din oameni, iar prin neam s-a îm- 
părtăşit de toate cele ale acestora; n-a moştenit însă gândi- 

rea lor, nici nu s-a lăsat târâtă de obişnuinţa relelor de aici, 
ci a stat împotriva păcatului, s-a împotrivit stricăciunii şi a 
pus capăt răutăţii. Şi s-a făcut pârgă sfântă şi conducătoare 
oamenilor pe calea care duce la Dumnezeu. Căci ca și cum 
ar fi fost singură în viaţă și n-ar fi existat alţi oameni, nici 
n-ar fi tost adusă la existenţă orice altă creatură, ci ar fi 
fost singură în faţa lui Dumnezeu Singur, aşa şi-a avut vo- 
ința/socotinţa |gnome]. Nu s-a uitat la nici o creatură, nici 
nu s-a întors spre nimic din toate, ci, de îndată ce a fost 
printre oameni, i-a părăsit pe oameni pentru partea mai 
bună [cf. Le 10, 42], şi depăşind toată creația — cer, pă- 
mânt, soare şi stele, însuşi crugul din jurul lui Dumnezeu — 
nu s-a oprit până ce nu s-a unit curată cu Dumnezeu Cel 
Curat. Și s-a făcut mai sfântă decât jertfele, mai vrednică 
de Dumnezeu decât altarele, cu atât mai sfântă decât profe- 
ţii, drepții şi preoţii, cu cât ceea ce sfințește e superior în 
sfințenie celor sfinţite de el. Fiindcă nimeni nu a fost sfânt 
înainte de Fericita, ci Ea, prima şi singura, eliberându-se o 
dată pentru totdeauna de păcat, s-a arătat sfântă şi sfântă a 
sfintelor şi orice lucru mai mare s-ar putea spune; iar având 
dispoziția cea bună spre primirea Mântuitorului, de unde 
jese sfințenia pentru toți sfinţii, profeţii, preoţii şi dacă mai 
e cineva pe lângă aceştia, Ea s-a învrednicit de taine dum- 
nezeiești şi a deschis şi celorlalţi uşa sfinţeniei. Fiindcă 
Rodul Fecioarei a adus Primul şi Singurul sfinţenia în lume, 
iar aceasta e ceea ce spunea fericitul Pavel: „Înainte-mergă- 
tor în Sfânta Sfintelor pentru noi a intrat lisus” |Evr 6, 20]. 

Jar dacă şi înainte să vină la noi Mântuitorul, se puteau 
auzi mulți purtând acest nume [de sfinți], aceasta era mai 
ales pentru că ei se împărtăşeau de aceste taine în icoane; 
fiindcă, aşa cum spunea Pavel, înainte să fi fost batjocorit 
Hristos, şi Moise „a preferat comorilor Egiptului ocara lui 
Hristos” [Evr 11, 26]. lar evreilor le-a fost cu putinţă să fie 
botezați şi să se împărtășească dintr-o pâine şi o apă du- 
hovnicească înainte să vină Pâinea care S-a pogorât din cer 
[/n 7, 39]. Ca apoi, fiind bine pregătiți pentru sfinţenie, să 

fie gata să primească răsărind raza mântuirii. lar cu aceasta 
se potriveşte şi ceea ce spune Mântuitorul: „Pentru ei Mă 
sfințesc pe Mine Însumi, ca şi ei să fie sfințiţi în adevăr” 
[In 17, 19]. Astfel că, întrucât Mântuitorul nu Se arătase 
încă, cei din vechime au primit sfințirea în vreo prefigurare 
şi o umbră, „căci n-au primit făgăduinţa, deși au primit 
mărturie prin credință, ca să nu ia fără noi desăvârşirea”, 
cum zice Pavel [£vr 11, 40]. 


Fecioara, mai presus de îngeri 


9. Şi ce vorbesc de profeţi, care nu s-au putut elibera din 
legăturile iadului până ce n-au dobândit harurile Fecioarei? 
Pentru că fericita Fecioară e mai sfântă decât înşişi îngerii, 
arhanghelii, heruvimiui şi serafimii. Căci dacă premiul sfin- 
țeniei e Dumnezeu şi el se dă în chip asemănător tuturor, 
dar îl dobândeşte mai ales cel ce are o mai bună pregătire, 
cum nu este atunci absolut necesar să judecăm sfințenia 
după premiile ei şi să o măsurăm prin apropierea de Dum- 
nezeu? Astfel, despre heruvimi cuvântul [Scripturii] spune 
că stau în cerc în jurul lui Dumnezeu [7/5 6, 2] şi primesc 
raza care vine de acolo, dar nu îndrăznesc deloc să se uite 
la El. Dar Fecioara a învăluit în ea într-un mod nou şi 
negrăit pe Cel pe Care nu-L primeşte nici un loc, şi n-a 
primit o strălucire şi slavă oarecare, ci însăşi ipostasa lui 
Dumnezeu. Aşadar, Dumnezeu a fost prezent în Fecioara 
într-un mod cu atât mai limpede decât în heruvimi, mult 
mai mult decât se poate spune, cu cât era în chip necesar 
mai sfântă şi sfințită decât ei. 

Fa biruie în curăţie şi sfințenie până și fiinţele prin care 
se arată mai mult înţelepciunea lui Dumnezeu, aşa cum 
corpurile care sunt mai aproape de lumină sunt mai pure 
decât celelalte. Căci, dat fiind că Dumnezeu e prezent în 
chip asemănător în toate, diferența manifestării Lui trebuie 
atribuită creaturilor. Iar dacă aşa stau lucrurile, cine nu ştie 
că Fecioara e mai sfântă decât toţi oamenii şi decât toți 
îngerii? Căci prin porunca îngerilor lui Dumnezeu s-a dat 

şi Legea Veche, „cuvântul spus prin îngerii”, cum zicea 
Pavel [£vr 2, 2], şi s-au făcut oamenilor celelalte semne 
ale dreptății şi puterii. Dar Fecioara nu L-a anunţat pe 
Dumnezeu numai până într-atât, ci a arătat oamenilor 
Însăşi Înţelepciunea ipostatică a lui Dumnezeu nu în semne, 
nici în icoane, ci în chip nemijlocit pe Dumnezeu Însuși, 
pe Mântuitorul; şi L-a arătat nu numai oamenilor, ci şi stă- 
pâniilor şi puterilor, „ca să se facă cunoscută”, zice Pavel, 
„Stăpâniilor şi puterilor înţelepciunea diversă şi variată a 
lui Dumnezeu” [£/ 3, 3). N-a zis: „ca să se facă mai bine 
cunoscută”, ca şi cum mai înainte ar fi fost cunoscută, dar 
în chip nedesăvârşit, ci a zis simplu: „să se facă cunos- 
cută”, arătând astfel, cred, că înainte de fericita Fecioară 
această cunoaştere era atât de nedesluşită, încât nu păstra 
nici un raport cu a doua, pe care a făcut-o să răsară Ea. 
Și pe drept cuvânt, pentru că Ea a făcut să răsară Soarele 
dreptăţii [Ma!/ 3, 20] nu numai pentru oamenii drepţi şi 
nedrepţi, răi şi buni [Mt 5, 45], dar şi pentru înseşi puterile 
mai presus de ceruri [ale îngerilor]. 

Aşadar, aşa cum nimic din cele ce sunt nu egalează eco- 
nomia Mântuitorului față de noi, în aceeaşi măsură crea- 
turile sunt mai prejos decât Fericita. Şi dacă i-a făcut pe 
îngeri atât de superiori nouă înşine, încât Apostolul nu s-a 
socotit vrednic să compare fericirea lor cu cea a noastră, să 
cercetăm cât de mare e această superioritate covârşitoare. 
„Căci dacă cel mai mic e binecuvântat de cel mai mare” 
[Zvr 7, 7], ce raport ar putea avea facerea binelui cu păti- 
mirea lui? De aceea profetul a văzut-o pe Fecioara ca pe 
un tron înalt şi ridicat [/s 6, 1], iar pe heruvimi în jurul 
tronului, neîndrăznind însă cu respect şi cu frică nici măcar 
să se uite la el. Jar dacă cuvântul [Scripturii] zice că pri- 
vegherea lor e veşnică şi imnele lor către Dumnezeu nu 
cunosc hotar, aceste lucruri trebuie spuse cu atât mai mult 
despre Fericita, cu cât ea a simţit mai mult raza dumneze- 
iască; şi nu spun abia după plecarea ei de aici, ci încă fiind 
Ea în viaţa de față, dat fiind că şi la puterile din jurul lui 

Dumnezeu ceea ce face privegherea lor şi le deosebeşte de 
celelalte în înflăcărarea lor față de Dumnezeu e faptul că 
au gustat harurile dumnezeieşti mai mult decât toate. 


Trupul Fecioarei, duhovnicesc încă din viață 


10. Astfel încât ceea ce se întâmplă cu ceilalţi sfinţi abia 
după ce s-au eliberat de trup — nemişcarea în virtute şi în 
bine — acest lucru era în Fecioara încă înainte de a-şi fi 
lăsat trupul. Şi acest lucru e foarte logic. Căci trupul din 
care ar fi trebuit să iasă îşi depăşea numele; nu mai era 
„trup sufletesc”, nici orice altceva, ci ceea ce Pavel numeşte 
„trup duhovnicesc” [/ Co 15, 44], căci peste el venise Du- 
hul şi mutase toate hotarele/limitele naturii lui. Acest trup, 
care atunci când e prezent în aceia [în sfinţi] nu-i lasă să-şi 
întoarcă voinţa [gnome| în afara acestora [limite], fericite: 
Fecioare îi era de un ajutor într-un mod covârşitor. Căci 
atunci când toată dorinţa acelora [sfinților] le este săturată 
de prezenţa ultimului lucru dorit şi toată puterea minţii le 
este săturată de vederea Celui ce este cu adevărat, nu le 
mai este cu putinţă să înainteze spre altceva, nici să-şi în- 
toarcă voinţa [enome] ca privirea spre altceva, chiar atunci 
când le sunt puse înainte toate cele văzute. Dar cine nu ştie 
că acestea s-au întâmplat în Fecioara într-un mod mai pre- 
sus de minte şi de cuvânt, şi că Ea singură L-a primit pe 
Dumnezeu mai presus de orice comparaţie? 

De unde este evident că şi înainte de a se fi mutat din 
viață Ea a avut în ea nemişcate acea minunată virtute şi 
binele supranatural, că Ea era în bunătăţile viitoare, împă- 
răţea încă de pe acum în împărăția hărăzită drepţilor şi trăia 
viața ascunsă în Hristos [cf. Col 3, 3] care-i fusese arătată, 
viața stabilă în cea curgătoare. Căci se cădea ca toate să se 
facă într-un mod nou în Fecioara, în care legile naturii au 
dat înapoi. Acest lucru arătându-l şi Ea, spunea cântând 
binefacerile pe care le dobândise: „Că lucruri mari mi-a 
făcut mie Cel Puternic” [Le 1, 49]. 

Participarea Fecioarei la viața, 
pătimirea şi învierea lui Hristos 

11. O, întreceri noi! O, lupte potrivite! Dar după cinstiri 
și cununi, adică după Soarele dreptăţii pe Care L-a primit 
ŞI cu Care S-a unit, în locul bucuriei puse înaintea ei [Evr 
12, 2] a venit la experienţa suferințelor şi durerilor pentru 
noi. ŞI s-a făcut părtaşă cu Fiul ei la ruşinea şi ocările pe 
care le protera sărăcia celor pentru care S-a făcut sărac 
Acela; a suportat ispitirea celui ce părea să-L fi născut 
[losif] şi a răbdat îndelung luptând pentru mântuirea mea 
împreună cu Fiul ei; a fost de față când făcea minuni şi 
îndrepta natura noastră; iar când era invidiat şi urât de cei 
ce suportau binele de la EI, suferea împreună cu El împăr- 
tăşind şi ea ura revărsată împotriva Lui. lar atunci când, 
împinsă de covârşirea iubirii de oameni, Îl îndemna prima 
la aceste faceri de bine înainte de ceasul Său, Aceasta i-a 
zis: „Ceasul Meu n-a sosit încă” [Jn 2, 4], acest lucru ară- 
tând cât de mare era îndrăzneala pe care o îngăduia mamei 
Sale, încât putea să mute chiar şi hotarele timpurilor pe 
care le fixase El. 

lar când a fost nevoie ca Mântuitorul să sufere lucruri 
cumplite pentru noi şi să moară, prin ce suferințe n-a trecut 
Fecioara? De ce lovituri n-a fost încercată? Căci chiar dacă 
EI ar fi fost doar om şi nimic altceva, nimic mai dureros nu 
s-ar fi putut adăuga unei mame. Acum însă El era un Fiu 
unic al unei Mame unice într-un chip uimitor, Unul care 
n-a întristat-o nici pe ea, nici pe cineva dintre toţi şi care a 
făcut tuturor atât de mari binefaceri, încât biruiau toate 
nădejdile acestora. Cu ce suflet vedea acum Fericita în 
asemenea grele chinuri pe Fiul ei, Binefăcătorul comun al 
naturii noastre, Cel blând şi smerit cu inima [M/ 11, 28]. 
Care nu striga nici nu grăia tare [/s 42, 2], Care nu putea fi 
învinuit de nimeni de nimic, târât de acele fiare sălbatice, 
dezbrăcat, biciuit, pus în chip tiranic în afara tuturor legi- 
lor şi a justiţiei, socotit vrednic de un verdict ruşinos: să 
moară de moartea cea mai ruşinoasă împreună cu oamenii 


489 


cei mai răi? Cred că n-a fost la oameni durere asemănătoare. 
Căci dacă e necesar să plângem pentru cei nedreptățiți, 
nimic nu e mai departe de dreptate ca moartea Mântuito- 
ului, deşi nimeni nu e condamnat absolut pe nedrept, chiar 
dacă nu se ştie vinovat de nimic din cele pentru care este 
condamnat, căci tot a făcut lucruri pentru care ar putea fi 
învinuit pe drept, dar despre Mântuitorul profetul spune că 
„păcat n-a făcut” [/s 53, 4]. Și dacă nu e cu putinţă să nu 
fim muşcaţi de necazurile apropiaților noştri, nimeni n-a 
fost atât de aproape de cineva, cum a fost Fecioara de 
Mântuitorul. De aceea, o mâhnire supranaturală şi străină 
a pus atunci stăpânire pe Fecioara, cum n-a pus stăpânire 
pe nici un om, întrucât, fiind şi înţeleaptă, şi mamă, putea 
vedea toată nedreptatea. 

12. Căci trebuia să fie în toate părtaşă cu Fiul er la pur- 
tarea Lui de grijă |pronia Lui] pentru noi. Şi aşa cum I-a 
dat trup şi sânge şi s-a împărtăşit la rândul ei de harurile 
Lui, în acelaşi mod a luat parte şi la toate durerile şi sufe- 
rința Lui. Întins pe cruce, Acela a primit în coastă sulița, 
iar prin inima Ei a trecut sabie, cum i-a dat de ştire dum- 
nezeiescul Simeon [Le 2, 35]. Şi, aducându-și aminte de 
cuvintele Lui dinainte ca de ale unui om trufaș, che- 
mându-L înşelător şi încercând să-l dovedească rătăcirea, 
„Câinii” aceia au adus Fiului şi Mamei Lui şi celelalte 
lucruri comune. 

Astfel Ea prima a ajuns conformă prin asemănare cu 
moartea Mântuitorului, și de aceea s-a împărtăşit înaintea 
tuturor şi de înviere. Căci după ce Fiul ei a desființat tira- 
nia iadului şi a înviat, Ea a dobândit vederea şi grăirea Lui 
şi L-a însoțit, pe cât era cu putinţă, atunci când a plecat la 
cer; iar după ce El s-a dus, Ea a luat pentru apostoli şi cei- 
lalţi prieteni ai Mântuitorului locul Aceluia, adăugând la 
binefacerile pe care Acela le făcuse naturii noastre comune, 
umplând într-un chip mai drept decât oricare altul lipsurile 
lui Hristos [Col 1, 24]. Căci cui altuia decât Mamei Lui i 
se cuveneau unele ca acestea? 

Adormirea şi mutarea cu trupul la cer 


Trebuia însă ca acel preasfânt suflet să se desfacă de acel 
preacurat trup. Şi atunci sufletul Ei s-a desfăcut şi s-a unit 
cu sufletul Fiului, lumina secundă unindu-se cu Lumina 
Primă. lar trupul, rămânând puţin pe pământ, a plecat şi el 
după acela. Căci trebuia să treacă prin toate căile prin care 
a trecut şi Mântuitorul şi să strălucească atât viilor, cât şi 
morţilor, să sfinţească prin toate natura noastră şi să-şi 
primească iarăşi locul făcut. Așadar, pentru puţin timp l-a 
primit mormântul, iar cerul a primit acel pământ nou, tru- 
pul duhovnicesc, vistieria vieții noastre, mai cinstit decât 
îngerii şi mai sfânt decât arhanghelii. Şi aşa tronul a fost dat 
înapoi Împăratului, raiul a fost dat înapoi Pomului Vieţii, 
discul a fost dat înapoi Luminii, pomul a fost dat înapoi 
Rodului, iar Fiului i-a fost dată înapoi Mama, podoabă 
cuviincioasă întru toate pentru neamul ei. 


Lauda adevărată a Fecioarei este în cer 


13. Ce cuvânt va fi de ajuns, Fericită, pentru a lăuda 
dreptatea ta, harurile pe care ţi le-a dat Mântuitorul, şi cele 
pe care le-ai dat tu naturii comune a oamenilor? Nimeni, 
chiar de-ar grăi în limbile oamenilor şi ale îngerilor, ar 
spune Pavel [1 Co 13, 1]. Mi se pare că faptul de a cunoaşte 
bine şi a spune cum se cuvine lucrurile tale e o parte din 
fericirea veșnică hărăzită drepţilor; căci pe acestea ochiul 
nu le-a văzut, urechea nu le-a auzit [/ Co 2, 9], şi nici 
lumea întreagă nu le poate purta, cum spune marele Joan 
[21], 25]. Lucrurile tale, minunile, aparțin numai acelui 
teatru, în care e un cer nou şi un pământ nou, iar soare e 
Soarele dreptăţii, Căruia nu-i premerge nici nu-i urmează 
vreun întuneric, unde retor al lucrurilor tale e Însuşi Mân- 
tuitorul, iar publicul care aplaudă sunt îngerii. Căci numai 
aici ai putea avea parte de un glas vrednic. Oamenilor nu 
le e cu putință să străbată până la unele ca acestea, ci de 
cuvintele tale ne putem atinge doar pe cât ne sfinţeşti atât 

limba, cât şi sufletul. Căci chiar şi numai o vorbă sau o 
amintire care poartă ceva din cele ale tale înalță sufletul şi 
face gândirea noastră mai bună, iar pe noi duhovnicești în 
toate în loc de trupeşti, şi sfinți în loc de profani. 


Fecioara, cauză asociată a mântuirii 


Tu eşti tot binele pe care-l cunoaștem în această viață 
şi pe care îl vom cunoaşte după plecarea noastră de aici. 
O, Tu, cea care ai început fericirea şi sfințenia şi I-ai con- 
dus spre ele şi pe ceilalți. O, mântuire a oamenilor, lumină 
a lumii, cale spre Mântuitorul, uşă şi viaţă şi celelalte lucruri 
pe care Mântuitorul le-a auzit pentru mântuirea noastră şi 
cu care eşti pe drept numită; căci pentru mine E] este cauză 
[aitios], iar tu eşti cauză asociată cu EI [synaitios] a sfin- 
țeniei şi a celor de care m-am desfătat de la Mântuitorul 
numai prin tine şi prin cele ale tale: sângele tău este cel ce 
curăță păcatele lumii, trupul tău e un membru în care am 
fost sfințit, în care e Noul Legământ, în care e toată nădej- 
dea mântuirii; măruntaiele tale sunt împărăţia lui Dumnezeu. 

Ci o, Tu, cea mai presus de toate laudele şi numită cu tot 
numele, primeşte imnul şi nu trece cu vederea înflăcărarea, 
şi dă-ne să putem înţelege şi grăi mai bine lucrurile tale atât 
acum, în viaţa aceasta, cât şi după ea, în cea veşnică. Amin. 


Teofan 
al Niceel 


Discurs [tratat] despre Preacurata şi 
Preasfânta Stăpâna noastră de Dumne- 
zeu Născătoarea, care prin multe laudă 
în chip diferit măreţiile Ei negrăite şi 
cuvenite lui Dumnezeu şi arată şi că tal- 
na întrupării lui Dumnezeu Cuvântul 
este o convergenţă şi o conexiune |syn- 
drome kai synapheia| între Dumnezeu 
şi întreaga creaţie, lucru care este bine- 
le ultim şi cauza finală a celor ce sunt 


I. Prolog: Fecioara mai mare decât orice laudă 


1. Împins fiind de o dragoste năprasnică [eroti biaio], de 
multe ori mi-a venit să mă împodobesc şi să mă luminez şi 
să mă delectez pe cât e cu putinţă cu contemplările, cuvin- 
tele, aplauzele şi eloguile măreţiilor mai presus de minte 
făcute cu Împărăteasa Copilă şi Mamă a lui Dumnezeu şi 
să laud în imne slăbiciunea puterii noastre, chiar dacă e un 
lucru îndrăzneț, lăudând astfel bunătatea infinit puternică 
a slăbiciunii tearhice, ca să vorbesc potrivit de Dumnezeu 
inspiratului Dionisie [Areopagitul]. Gândindu-mă însă la 
neapropierea acelei slave chiar şi pentru primele fir!/naturi 
aflate în jurul lui Dumnezeu, cuprins de spaimă şi zguduit 
de luptă, m-aș fi dat înapoi, cum e şi firesc, chiar dacă 


' Traducere diac. loan 1. Ică jr după ed. MARTIN JUGIE realizată pe baza 
Cod. Oxoniensis Baroccianus 193, f. 252-306: Theophanes Nicaenus Sermo 
in Sanctissimam Deiparam, Textum graecum cum interpretatione latina, 
introductione et criticis animadversionibus edidit Martinus Jugie AA, Late- 
ranum, 1935, p. 2—211. In subdiviziuni şi identificarea citatelor patristice 
am folosit şi analiza lui MANUEL CANDAL din Marianum 27 (1965-1966), 
p. 72-103. 

? DIONISIE AREOPAGITUL, Despre numele divine UL, 2; PG 3, 681D. 

având sufietul greu, înlemnit de mărimea îndrăznelii, soco- 
tind tăcerea mult mai bună şi mai sigură decât cuvintele. 
N-a fost însă nicicum cu putinţă să-mi conving prin cele 
hotărâte inima să se liniştească, fiindcă nu ne-a lăsat acel 
dor puternic izbucnit năvalnic în noi şi care aruncă spre 
noi săgeți necontenite, cerând expulzarea durerilor naşterii 
cuvintelor pe care din pricina acestui dor, iar nu din pricina 
fricii, le-am luat în pântec şi cărora potrivit lui Isaia [/s 
26, 18] le-am dat naştere în chinuri nu după puţin timp. 

Dorul acesta însă nu şi-a luat începutul din noi în mod 
spontan şi din întâmplare, cum ar putea spune cineva, ci 
plecând de la lucrul dorit, adică de la primul bine iubit şi 
îndrăgit după Primul [Bine, Dumnezeu], adică de la Maica 
Domnului, şi a avut multe şi mari puncte de plecare ale 
nașterii şi creşterii lui atât de mari; şi nu vorbesc de bine- 
facerile dăruite mereu în general şi în chip comun creației 
și care se dăruiesc cu foarte mare îmbelşugare şi generozi- 
tate, ci de cele particulare şi proprii, nu aruncate ca plată 
plecând de la un bine al nostru anterior sau de la nişte fapte 
pe care le-am fi făcut ca dreptate [cf. Tir 3, 5], ci gratis şi 
în dar, numai din excesul generozităţii, bunătăţii şi iubirii 
ei de oameni, şi pe care a le grăi în parte cade în afara sco- 
pului pe care ni l-am propus, ca să nu spun că întrece şi 
cuvântul, întrucât întrec numărul. 

Aşadar, întrucât acest dor a biruit cu anevoie, dar în chip 
strălucit frica, şi a scos-o afară, ne-a adus la această între- 
cere, întinzând sub noi nădejdi cât se poate de bune şi 
umplându-ne de nu mică îndrăzneală, întrucât a făgăduit 
că procuratoare generoasă a cuvântului nostru ni se va face 
însăşi Mama Cuvântului; drept pentru care, punând în mâna 
Ei cârmele cuvântului şi făcând din Ea pilotul acestei plu- 
tiri, am îndrăznit cu înflăcărare să ne avântăm în oceanul 
harurilor ei, care fiind unul cu adevărat nemărginit e de 
nestrăbătut chiar şi pentru îngeri. 

Dar întrucât Ea este incomparabil mai presus decât toate 
elogiile, ca şi de toate cele ce sunt, ne-a venit în minte şi 


496 


acest gând: ce cuvânt ar putea atinge măreţia slavei Ei? De 
aceea Ea, care a câştigat în chip strălucit biruinţa asupra 
oricărui cuvânt, va da iertare celor ce încearcă să le grăiască 
pe fiecare în parte şi sunt înfrânți, deşi partea e mult mai 
slabă decât întregul. Dar aşa cum oricât ar vedea cineva 
dintr-un ocean infinit şi fără orizont pentru ochi, tot se mi- 
nunează de el, aşa şi aici, oricât ar putea cuprinde fiecare 
din taina Ei supranaturală, pe atât mai mult o va lăuda în 
imne, ca şi la toate celelalte ce ţin de cele dumnezeieşti şi 
sunt mai presus de gând, întrucât toţi oamenii trebuie să 
laude în imne cele dumnezeieşti. Dar ce zic toţi oamenii? 
Fiindcă profeții obişnuiesc să îndemne spre lauda Creato- 
rului şi însăşi firea necuvântătoare şi toate cele neînsufleţite, 
până şi gheaţa şi zăpada [Ps 148, 8], sugerând astfel de 
aici în chip înțelept excesul doxologiei lui Dumnezeu dato- 
rate de noi. 

Drept pentru care cu îndrăzneală trebuie lăudată în imne 
şi de noi după putință Ea, care este rivalitatea comună a 
tuturor îngerilor şi oamenilor, rezultatul extraordinar, ex- 
cepțional şi deiform la maximum al înţelepciunii creatoare 
a lui Dumnezeu şi al harului Său îndumnezeitor, statuia 
inimitabilă a frumuseţii pline de har şi înfrumuseţătoare a 
bunăcuviinţei Binelui, oglinda foarte transparentă a fecio- 
riei confecționată de Dumnezeu, în care se arată în chip 
foarte transparent Icoana Dumnezeului Celui Nevăzut [Co/ 
|, 15], însăşi frumuseţea simplă şi îndrăgită a Celui în ace- 
laşi timp îndrăgit astfel şi a Dragostei Lui, adică mult- 
dorita şi mult-îndrăgita Mamă a Celui cu adevărat iubit. 


Il. Fecioara Mamă şi Împărăteasă e cunoscută 
ca şi Dumnezeu din cele create 


2. Aşadar că Ea transcende şi depăşeşte cu excelenţe 
incomparabile toată creația văzută şi gândită şi că şi-a câş- 
tigat în chip strălucit o atât de mare stăpânire peste toate, 
încât este şi se numeşte Împărăteasă a întregii creaţii, cred 

că nu ignoră nimeni din toți câți au ajuns să audă întrucâtva 
din tainele Ei învăţate şi cântate în imne pururea ziua şi 
noaptea, în privat şi în public, sau mai degrabă, ca să vor- 
bim ca părintele lui Dumnezeu şi împăratul David, atât de 
minunat este numele Ei în tot pământul şi aşa s-a ridicat 
măreția Ei mai presus de ceruri, încât şi din gura pruncilor 
şi a celor ce sug [Ps 8, 3] ai putea-o auzi lăudată cu hmbi 
bâlbâitoare că Ea, cea incomparabil mai presus decât 
heruvimul şi serafimii, L-a născut în chip supranatural fără 
bărbat pe Dumnezeu Cuvântul şi ai putea vedea acest imn 
mult-cântat și mult-dorit şi cu adevărat îndrăgit de îngeri 
fiind cinstit şi respectat în mod egal cu grăirile evanghelice 
ale lui Dumnezeu. 

Prin urmare, cum spuneam, marea cuviinţă şi înălțimea 
slavei Mamei lui Dumnezeu, demnitatea Ei împărătească, 
stăpânirea Ei cu dumnezeiască cuviinţă peste tot universul 
este atât de cinstită şi e astfel cunoscută şi crezută de orice 
generaţie şi orice vârstă a bine-cinstitorilor [ortodocșilor]. 
Cu ajutorul Ei şi pe cât ne stă în putință, ne revine și nouă 
să încercăm să lăudăm într-un mod oarecare această măreție 
de nespus şi pentru îngeri şi pentru oameni. 

Aşa cum Domnul şi Dumnezeul nostru, Fiul Ei, e, pe de 
o parte, Ziditorul [Demiourgos] şi Împăratul universului, 
dar, pe de altă parte, e şi Binele arhetipal al tuturor celor ce 
sunt — drept pentru care teologia Îl laudă ca pe Unul mai 
presus de ființă şi plecând de la numele celor ce sunt din 
pricina asemănării imperfecte pe care o au cu El, căct se 
numeşte şi Soare şi Lumină şi Foc şi Vânt şi Apă şi altele 
asemenea acestora, lar acesta este o revelare modestă a 
iniţierii şi cunoaşterii teologice, căci varietatea multiplă 
a activităţii simple a lui Dumnezeu se descoperă cumva 
nedesluşit şi din calitatea şi activitatea acestor icoane ale 
Lui —, tot aşa şi nouă, care încercăm aici să lăudăm în 
imne în chip asemănător plecând de la numele celor ce 
sunt pe Cea incomparabil mai presus de cele ce sunt, 
comorile ascunse ale înțelepciunii şi cunoaşterii din Ea şi 

ale tainei Ei ni se vor descoperi în chip modest din pricina 
faptului că cele ce sunt sunt nişte umbre şi prefigurări ale 
adevărului care străluceşte în Fa în chip luminos şi a tainelor 
Ei supranaturale, cum se va arăta numaidecât. 


II. Dubla creație a lumii: pentru existența simplă şi pentru 
existența fericită. Intruparea din Fecioară e taina 
existenței fericite şi cauza finală a creației lumii 


3. Fiindcă este evident că Dumnezeu a adus la ființă toate 
cele ce sunt nu numai pentru ca să existe pur şi simplu, ci 
pentru ca să existe în mod fericit, fiindcă acest lucru ţine 
de bunătatea culminantă, întrucât faptul de a exista fericit 
înseamnă pentru ele a exista cu adevărat şi a fi văzute 
într-adevăr drept imitații ale Arhetipului lor; deoarece faptul 
de a exista pur şi simplu [fo haplos einai] e ca o umbră şi 
o icoană nedesăvârşită, dar faptul de a exista fericit [ro eu 
einai] e desăvârşirea şi adevărata asemănare cu Fericirea 
în sens propriu. 

Prin urmare, din această pricină creaţia e zidită de două 
ori: existența pur şi simplu o primeşte la începutul veacu- 
rilor, iar existența fericită la sfârşitul lor. Că atunci se dă 
existenţa fericită întregii creaţii inteligente ascultă-l pe 
minunatul teolog Grigorie, care spune nu de la sine însuşi, 
ci dintr-o descoperire dumnezeiască în care a fost iniţiat de 
un înger: „Astăzi este mântuirea lumii, atât a celei văzute 
cât şi a celei nevăzute””. Dar acest lucru se va arăta mai 
limpede puţin mai târziu. 

Aşadar, întrucât cuvântul nostru a arătat că taina Născă- 
toarei de Dumnezeu e zidirea [|demiourgia] creației pentru 
existenţa fericită, zidire care faţă de zidirea pentru existenţa 
pur şi simplu e ca adevărul față de umbră şi ca desăvârşirea 
față de nedesăvârşire, foarte bine s-a zis atunci că cele ce 
sunt sunt nişte umbre şi prefigurări ale adevărului/realităţii 


* GRIGORIE DIN NAZIANZ, Cuvântarea 45, la Paşte |; PG 36, 624A. 

care s-a arătat în Preasfânta Fecioară şi ale tainei Ei. De 
aceea, această taină e şi cauza finală [relikon aition| a celor 
ce sunt, pentru care au fost aduse la fiinţă toate. Fiindcă 
este evident că pentru existenţa fericită şi-au primit cele ce 
sunt şi existența pur şi simplu, întrucât dacă n-ar fi aceea, 
existența pur şi simplu ar fi zadarnică, deoarece e nedesă- 
vârşită. Pentru că acest lucru vrea să-l spună şi cuvântul 
Domnului care spune despre viaţa vânzătorulu [Iuda]: „Mai 
bine ar fi fost pentru el de nu s-ar fi născut” [M/ 26, 24], 
evident fiindcă pierduse existenţa fericită. 

Dar că acest cuvânt stă împreună cu adevărul, şi că pen- 
tru taina Fecioarei s-au făcut toate cele văzute şi nevăzute 
dă mărturie şi dumnezeiescul Maxim Mărturisitorul; căci 
teologhisind despre firile/naturile unite după ipostasă ale lui 
Hristos, cum anume Cuvântul a rămas neamestecat şi după 
unirea ambelor acestora, iar plecând de aici şi ele s-au păs- 
trat nevătămate, adaugă: „Aceasta este taina [mysterion] 
cea mare şi ascunsă, acesta este sfârşitul/ținta [re/os] pen- 
tru care s-au alcătuit toate, acesta este scopul dumnezeiesc 
gândit înainte de începutul celor ce sunt, scop pe care defi- 
nindu-l spunem că este sfârşitul/ținta gândită mai înainte 
pentru care sunt toate, iar ea nu e pentru nici una. Spre 
acest sfârşit/țintă privind a produs Dumnezeu ființele celor 
ce suni. Acesta este în sens propriu capătul Proniei şi al 
celor proniate, potrivit căruia se face în Dumnezeu recapi- 
tularea celor făcute de El. Aceasta e taina care circumscrie 
toate veacurile şi arată marele sfat suprainfinit al lui Dum- 
nezeu care preexistă de infinite ori infinit înaintea veacu- 
rilor, sfat al cărui înger/vestitor S-a făcut Însuşi Cuvântul 
fiinţial al lui Dumnezeu făcându-Se om, şi care a făcut ară- 
tat, dacă e îngăduit să spunem, însuşi adâncul cel mai inte- 
rior al bunătății Tatălui şi a arătat în E] Însuşi sfârşitul/ținta 
pentru care şi-au primit la început cele făcute începutul în 


existență”. 


* MAXIM MĂRTURISITORUL, Răspunsuri către Talasie 60; PG 90, 621 AB. 

Auzi? Acesta este, spune această minte foarte contem- 
plativă şi acest dascăl al teologiei, fericitul sfârşit/țintă pen- 
tru care s-au alcătuit toate şi de dragul căruia sunt toate, iar 
el nu e de dragul a nimic ca unul ce e cauză finală; căci 
spune: „spre acest sfârşit/țintă privind a produs Dumnezeu 
fiinţele celor ce sunt”. Bine s-a zis deci că şi toată firea 
inteligentă şi-a primit de aici în sens propriu existenţa feri- 
cită, fiindcă pentru el s-au făcut toate şi spre acest sfâr- 
şit/țintă privind Dumnezeu a produs Dumnezeu fiinţele 
acestora împreună cu toate celelalte. 


IV. Fecioara, adevăratul Pământ și Rai. Centru al creaţiei noi 


4. Aşadar, dat fiind că negrăita taină a Născătoarei de 
Dumnezeu e faţă de cele ce sunt ca adevărul față de umbră 
și modelele față de imitații şi e cauză finală a tuturor celor 
inteligibile şi sensibile, atunci Ea trebuie lăudată în imne şi 
drept un pământ şi un cer, şi drept un întreg cosmos alcătuit 
și amestecat din pământ, cer şi cele ce sunt la mijloc între 
ele. Căci din aceste umbre şi prefigurări se va face mai 
arătat adevărul şi taina Ei, cum am spus şi mai înainte; iar 
atunci când acest adevăr va străluci şi mai limpede, se vor 
face mai clare şi prefigurările şi preumbririle Ei, adică cele 
ce sunt şi cunoaşterea lor, dat fiind că scopul şi raţiunile 
creaţiei acestora se vor descoperi mai clar din faptul că 
devine arătat sfârşitul/ținta lor pentru care au fost făcute. 

Drept pentru care Ea trebuie lăudată, cum spuneam, pe 
de-o parte drept un „pământ” [ge], întrucât din ea a fost 
luat după trup Domnul şi Dumnezeul nostru când S-a făcut 
Adam nou. Căci aşa cum Cuvântul ziditor, vrând la întâia 
creație să dea subzistență vechiului Adam, luând țărână din 
pământul căruia îi dăduse subzistență înainte, a plăsmuit 
trupul său cu însăşi mâna şi puterea Lui, fără ca genezei lui 
să-l premeargă cumva vreo plăcere sau voință carnală, ci 
materia celui creat a dat-o pământul, iar forma și sufletul 
rațional din el le-a dat Însuşi Cuvântul creator, tot aşa şi la 
cea de-a doua creaţie, care a dat celor ce sunt existenţa 

fericită, lucrul s-a făcut în chip asemănător dacă vrei să vezi. 
Fiindcă Acelaşi Cuvânt ziditor, vrând să replăsmuiască pe 
vechiul Adam şi pe oamenii proveniți din el şi să le dăru- 
iască existența fericită, nu replăsmuieşte firea noastră mai 
întâi în Adam, ca precum la întâia creaţie aşa şi acum după 
ce acesta a luat primul existenţa fericită, cei proveniţi din 
el să o primească prin succesiune de la el, ci o înnoieşte, o 
desăvârşeşte şi-i dă existenţa fericită mai întâi în EI Însuşi. 
Şi — o, minune uimitoare! — Însuşi Dumnezeu se face alt 
Adam, Acelaşi şi Creator şi creat, şi aşa din El iese această 
a doua creaţie care oferă existența fericită la întreaga cre- 
ație veche făcută deja în Hristos creație nouă [Ga 6, 15]. 
De aceea, cel ce S-a plăsmuit pe Sine Însuşi Adam nou şi 
Creatorul lui Însuşi, dând mai întâi subzistență în vremea 
prehotărâtă din veacuri Fecioarei ca unui pământ şi luând 
din ca cu mâna Sa creatoare — Duhul Sfânt — trupul ei 
ca pe o ţărână, S-a făcut în forma noastră, fără ca formării 
şi plăsmuirii Lui să-i premeargă cumva vreo plăcere sau 
voinţă carnală. 

Vezi cum modul creaţiei primului Adam a fost o prefi- 
gurare şi o umbră a celui de-al doilea. Bine s-a zis deci că 
întrucât toate cele ce sunt şi raţiunile din ele sunt figuri şi 
preîntipăriri ale tainei preasfintei Fecioare, şi Dumnezeu, 
potrivit dumnezeiescului Maxim, privind la această taină 
ca spre o cauză finală, a produs fiinţele celor ce sunt „ca să 
se facă o unire a finitului şi infinitului, a Creatorului şi 
creaţiei”. Dar vezi şi diferenţa adevărului/realității faţă de 
umbră: căci primul Adam s-a făcut cauză a blestemului 
adus asupra lui — căci zice: „Blestemat să fie pământul şi 
lucrurile tale!” [Fc 3, 17] — iar Cel Nou a făcut-o binecu- 
vântată pe cea care L-a născut — căci zice: „Binecuvântată 
eşti tu între femei!” [Lc 1, 42], şi nu numai aceasta, dar a 
arătat-o izvor şi procuratoare de binecuvântare pentru toți 
ceilalți. 


? MAXIM MĂRTURISITORUL, Răspunsuri către Talasie 60; PG 90, 621AB. 

5. lar dacă Fiul Ei e cu adevărat Pâine a Vieţii [/n 6, 35] 
sau grăunte de grâu aruncat sub pământ şi aducând astfel 
mântuirea lumii [/n 12, 24], pe drept cuvânt Ea ar putea fi 
numită „pământ” dătător de viaţă şi ogor roditor care fără 
sămânță şi fără plug a dat rod pe Cel ce a ieşit din ea şi 
care a dăruit prin acesta oamenilor Viaţa cea adevărată. 

lar dacă ar voi cineva să o laude pe cea mai presus de 
ceruri drept „pământ” şi din pricina faptului că în acest 
univers sferic şi corp văzut al lumii pământul deţine func- 
ţia de centru, nu e o melodie contrară, ci va răsuna ar- 
monios. Căci faţă de toată lumea inteligibilă care constă 
dintr-o natură raţională şi nemuritoare şi potrivit sfinţitului 
Dionisie se mişcă în cerc în jurul lui DumnezeuS, şi Ea stă 
în mijlocul acestora ca un centru și legându-i în ea însăşi 
pe aceştia unii cu alții şi cu Dumnezeu ca un receptacul 
al întregii plinătăţi dumnezeieşti, aşa cum centrul cercului 
leapă razele care pleacă împreună din el spre acesta. Fiindcă 
purtând în sânurile ei materne pe Fiul ei şi Dumnezeu Cel 
cu totul nemişcat prin ființă şi Care din această pricină e 
sediul şi oprirea tuturor celor care se mişcă potrivit naturii 
ca un Izvor natural de oprire sau neschimbare, stabilitate şi 
eternitate, devine Ea Însăşi după Acela primul receptacul 
[docheion] al acestei comori cu neputinţă de deşertat şi, din 
această pricină, cale şi uşă a împărtăşirii [Aodos kai thyra 
metousias] acestor daruri mai presus de înțelegere şi a în- 
dumnezeirii [/heoseos] pentru toată natura rațională. Pentru 
că, aşa cum una este Mama lui Dumnezeu Cuvântul, tot aşa 
îndată după Acela este unul şi acelaşi izvor care procură 
toate darurile Lui dumnezeiești şi mai presus de fire, din 
care se adapă din belşug întreaga natură inteligentă; şi de 
aceea nu în altul, ci numai în Ea singură pot fi dobândite 
intrarea la Dumnezeu şi împărtăşirea celor dumnezeieşti. 
De aceea pe toţi îi întoarce spre Ea însăşi, îi adună şi unifică 
între ei şi cu Dumnezeu cum unifică centrul razele care 


* DIONISIE AREOPAGITUL, Despre numele divine IV, 8; PG 3, 104-705. 

converg de pe cerc spre el. Căci aşa cum centrul, care e 
unul şi obârşie al întregului cerc, adună spre sine însuşi ca 
într-o obârşie comună şi unifică razele multe şi dispersate, 
tot aşa şi Ea, care e un asemenea unic şi sigur izvor [pege] 
incomparabil al întregii plinătăți dumnezeiești al obârşiei, 
opririi şi îndumnezeirii comune a tuturor, leagă în Ea în- 
săşi cu Obârşia comună a tuturor şi întreolaltă multele şi 
diferitele [specii] ale naturii raționale. Fiindcă la acest lucru 
cred face aluzie Solomon în Cântarea tainică atunci când 
spune: „Sunt şaizeci de regine şi opizeci de țiitoare şi fete 
fără număr. Una este însă porumbiţa mea, desăvârşita mea. 
Una este la mama ei şi aleasă pentru cea care a născut-o. 
Au văzut-o fiicele şi au fericit-o, reginele şi țiitoarele o vor 
lăuda. Cine este acesta care răsare cu zorile, frumoasă ca 
luna, aleasă ca soarele?” [Cânt 6, 7-10]. 

Natura inteligentă şi rațională, vrea să spună, are o mul- 
țime infinită de ipostase: unele cinstite din pricina since- 
rității iubirii dumnezeieşti cu demnitatea filialității, pe care 
le numeşte „regine” şi care prin mulțime sunt mai prejos 
decât celelalte, căci le-a numărat cu numărul şaizeci, pen- 
tru că e un număr excepțional de mic şi superior multora. 
Altele care se luptă de dragul răsplătirilor rezervate celor 
sârguincioşi, deţin rangul celui tocmit cu plată, pe care le-a 
numit şi „ţiitoare” şi care, spune, prin mulțime întrec pe fii 
din pricina locului secund în bine, căci a zis că sunt în nu- 
măr de optzeci. Iar altele, împinse spre lucrarea celor bune 
de frica amenințării pedepselor, au fost înregistrate în ran- 
gul sclavilor recunoscători, pe care le-a numit şi „fete” din 
pricina inferiorităţii lor în cunoaştere față de celelalte şi 
despre care spune că întrec în mulțime orice număr din 
pricina rangului lor ultim şi de bază pentru cei mulți. 

Deci, dacă atâtea şi atâtea sunt, spune, ca mulțime diver- 
sele ranguri şi stări ale celor ce se învârt în jurul lui Dum- 
nezeu, dar „una e porumbița Mea desăvârşită”, pe care o 
caută toate şi spre care alergă toate cele ce doresc desăvâr- 
şirea — iar „porumbiţă” e chemată din pricina faptului că 

nu mai este recunoscută deasupra tuturor celorlalți plecând 
de la însuşirile ei naturale, ci de la cea proprie Mângâieto- 
rului, fiind transformată o dată pentru totdeauna în chipul 
și frumusețea Aceluia, iar „desăvârşită” din pricină că a 
devenit capabilă să cuprindă toată plinătatea dumnezeias- 
că, căci în Ea l-a bineplăcut să locuiască aceasta toată [cf. 
Col 1, 19], iar ceilalţi primind acest dar cu măsură nu pot 
urca la desăvârşirea ei —, de aceea văzând-o toţi o fericesc 
şi o laudă potrivit înseşi profeţiei ei [Lc 1, 48]. Apoi, vrând 
să schiţeze frumusețea şi strălucirea ei plecând de la cele 
văzute, spune: „Cine e aceasta care răsare ca zorile, fru- 
moasă ca luna, aleasă ca soarele?” Fiindcă e comparată 
cu „zorile” pentru că ele aleargă pururea înaintea Soarelui 
dreptății [Mal 3, 20], căci nimeni nu poate vedea vreodată 
acel Soare dacă nu se întâlneşte mai întâi cu ele; cu „luna” 
pentru că aceasta îşi are luminarea de la soare, iar nu prin 
firea ei, şi pentru că aşa cum este un singur soare, aşa este 
şi o singură lună şi nu există rivalitate între ele, tot aşa 
Unul e şi Cuvântul lui Dumnezeu şi una e şi cea care L-a 
născut după trup şi între cei născuţi nu se găseşte ceva de 
rang egal cu fiecare dintre ei. Dar, iarăși, pentru ca să nu 
transfere cineva cele proprii lumii asupra lucrului schiţat şi 
să presupună că lumina ei e neclară sau diferit configurată 
sau transformată, adaugă: „Aleasă ca soarele”, arătând că 
prin strălucire ea are analogie cu Soarele, iar mulțimile în- 
gerilor deiformi şi ale sfinților au analogie cu stelele, fiind- 
că „alta e slava soarelui, alta slava lunii, alta slava stelelor, 
dar şi stea de stea diferă în strălucire” [/ Co 15, 40]. 

6. lar dacă din pricina faptului că acest pământ e sediu şi 
bază comună nu numai pentru oameni, dar şi pentru toate 
animalele necuvântătoare, şi vatră şi masă comună care dă 
din sine însuşi tuturor în chip asemănător cu îmbelşugare 
ŞI generos hrana diversă potrivită fiecăruia şi belşug de ape 
spre băutură şi alte întrebuinţări diferite, dacă prin urmare 
ar voi cineva să laude drept „pământ” acest lăudat şi mare 
cu adevărat Element [sfoicheion] al creaţiei inteligibile, 

negreşit nu şi-ar împleti imnul în afara armoniei. Căci aşa 
cum Ea este, cum s-a spus, centrul unui cerc față de toată 
natura inteligentă şi rațională, adunând în ea însăşi, legând 
şi ţinând la un loc toate prin puterea aditivă, unificatoare şi 
coezivă care locuieşte în ea, tot aşa e în chip asemănător 
şi sediu, bază şi temelie pentru acestea, şi vatră comună și 
masă dumnezeiască oferind din ea însăşi ambrozia comună 
şi nectarul de viață făcător al întregii naturi raționale, adică 
trupul şi sângele Celui ce a odrăslit din Ea în chip negrăit 
dat de acolo nou şi dezbrăcat de orice modelare simbolică 
sacră. Tot de acolo se dau în chip îmbelşugat şi râurile 
veşnice ale harismelor Duhului potrivite tuturor spre toată 
desfătarea. 

lar dacă ar voi cineva să o numească pe cea lăudată şi 
„pământ al făgăduinţei” n-ar trece negreşit departe de ţintă, 
căci ar lăuda frumos adevărul plecând de la prefigurarea şi 
umbra lui. Căci Israelul cel nou şi duhovnicesc, adică Bi- 
serica noastră, e eliberat din sclavia amarnicului prigonitor 
şi tiran, Faraonul inteligibil [diavolul], prin dumnezeiescul 
Botez prin apă şi Dub, a cărui prefigurare a fost norul şi 
marea, cum spune dumnezeiescul Pavel [/ Co 10, 1], în 
care a fost botezat vechiul Israel. Acesta, după ce l-a predat 
pe acela în chip desăvârşit pierzaniei depline, se chinuie 
încă în chip nenorocit în pustie, adică în această viaţă de 
faţă, locuind în corturi, adică în aceste trupuri de carne 
nestatornice, vremelnice şi umile, mâncând doar mana, 
pâinea îngerilor [Ps 77, 25] în sens propriu care se coboară 
din cer [/n 6, 51], şi neprimind încă mult vestitul şi lău- 
datul pământ al tăgăduinței, pe care patriarhi şi prorocii 
văzându-l şi îmbrățişându-l de departe, potrivit Aposto- 
lului, „au mărturisit că sunt străini şi pribegi pe pământ” 
[Fvr 11, 13]. Şi chiar David, deşi locuia în Palestina ca 
împărat al ei, spune: „Străin şi pribeag sunt, ca toți părinții 
mei” [Ps 38, 13]; prin urmare n-a cunoscut această patrie 
făgăduită şi moştenire a sfinţilor, ci mai degrabă o prefi- 
gurare şi o umbră a Aceleia. Negreşit Aceea nu e un loc 

neînsufleţit, oriunde ar fi el, care produce roade potrivite 
lui şi de aceea mult mai prejos prin măsură, demnitate şi 
natură decât cei ce se vor împărtăşi şi bucura de ele, şi de 
aceea nici nu-i pot face fericiți pe cei ce se împărtăşesc 
de el — căci dacă lucrul împărtăşit e mult mai prejos decât 
cei ce se împărtăşesc din el, cum i-ar putea face prin îm- 
părtăşirea lui fericiți şi mai buni decât ei înşişi pe cei ce se 
împărtăşesc din el? —, ci negreşit e unul cu mult mai mult 
şi infinit superior decât toţi cei ce se vor desfăta de roadele 
lui, roade potrivite şi concrescute în chip natural cu pămân- 
tul care le aduce şi de aceea putând să-i arate în chip 
frumos cu adevărat fericiţi pe cei ce se împărtăşesc din ele, 
precum şi să-l schimbe şi transforme în înfăţişarea şi cali- 
tatea proprie lui. Dar căutând, n-ai putea găsi ceva mai bun 
dintre toate cele ce sunt, şi acesta într-un mod covârșitor 
incomparabil, decât lăudata şi atotlăudata Născătoare de 
Dumnezeu. Căci numai Ea poate să-i facă fericiți cu ade- 
vărat pe toți prin împărtăşirea din rodul ei, fie ea firea 
îngerească, fie omenească. Prin urmare, Ea este cu adevărat 
„pământul făgăduinţei”, moştenirea îngerilor care, purtând 
drept rod Pâinea Vieţii adevărate, îi va hrăni în veci nesfâr- 
şiți pe toţi moştenitorii făgăduinţei care, având drept căpitan 
şi dătător de moştenire pe Domnul Iisus, a cărui prefigurare 
a fost în vechime [Iosua] copilul lui Navi, găsesc această 
odihnă veşnică după lungi drumuri şi alergări în cerc şi 
nenorocirea de mulți ani a vieţii în pustiu, adică în viaţa 
aceasta. 

7. Din acest fericit şi bun „pământ” ţâşneşte şi lapte şi 
miere, adică dubla natură divino-umană a lui Dumnezeu 
Cuvântul, Care e miere potrivit rațiunii divinității, întrucât 
este „dulceaţă şi întreg dorință” [Cânzr 5, 16], şi lapte potri- 
vit rațiunii trupului Său, fiindcă acest trup obârşie a Vieţii 
a fost închegat, hrănit şi a crescut din laptele Fecioarei. 
De aceea şi Preasfânta Fecioară, care-L pune înainte pe 
Acesta drept hrană şi băutură veşnică tuturor îngerilor şi 
sfinților, negreşit le-ar țâşni acestora veşnic împreună cu 

mierea şi laptele ei, fiindcă trupul e nedespărțit de Dumne- 
zeire. De aceea şi Solomon în Cântarea lui tainică când Îl 
introduce pe frumosul Mire la mireasa-fecioară, Biserica, 
armonizată cu EI de Pavel [cf. 2 Co 11, 12] spune: „Miere 
şi lapte sunt sub limba ta” |Cânr 4, 11], iar mireasa iarăşi, 
când Îl descrie pe Mirele alcătuit din miere şi lapte, spune: 
„Alb şi roşu ca focul e frățiorul meu, ales dintre zeci de 
mii” [Cânt 5, 10]. 

Acest lucru este aşadar desfătarea viitoare a sfinților. Căci 
acum ne împărtăşim din acest bine în mod prefigurativ şi 
simbolic, cum spune şi marele în teologie Grigorie”, iar 
atunci îl vom avea nou în Împărăţia cerurilor [ef. Le 22, 30]. 
Acesta este acea masă împărătească, la care vor mânca şi 
bea, potrivit făgăduinţei Mântuitorului, cei învredniciţi să 
şadă la acel ospăț în Împărăţia Lui [Le 13, 29]; acesta e 
vasele pline cu vinul înţelepciunii şi jertfele noi [Pr 2, 2-9]. 

De aceea Ea este şi adevăratul „Sion”, metropola lui 
Dumnezeu, al cărei arhitect şi ziditor e Dumnezeu , pe care 
o aştepta Avraam şi cei ai lui cum spune dumnezeiescul 
Pavel [cf. Evr 11, 10], „despre care s-au grăit lucruri slăvite 
şi vrednice de auzire” [Ps 86, 3], pe care Domnul Şi-a 
ales-o, pe care Şi-a făcut-o locuinţă Lui, „în care S-a odihnit 
în veacul veacului, că a ales-o pe Ea” [Ps 131, 13]. 

Ea este şi un „templu” dumnezeiesc, „cortul lui Dum- 
nezeu, pe care l-a sfințit Cel Preaînalt” [Ps 45, 13], în care 
locuieşte cu adevărat Dumnezeu, „căci El nu locuieşte în 
temple făcute de mâini omeneşti” cum spune fericitul Ştefan 
[FA 7, 48]. După ce Ea fost mai întâi în viaţa de față ca un 
cort purtat în Efrata, în care a fost zidit Betleemul, în câm- 
pia dumbrăvii [Ps 131, 6], ca un crin în mijlocul spinilor 
viei iubitului care producea spini, care e casa lui Israel 
[cf. Is 5], după acesta Solomon, adică Dumnezeul stăpân al 
păcii şi Fiul Său, a transformat-o mai apoi într-un templu 


7 GRIGORIE DIN NAZIANZ, Cuvântarea 7, 17. 19.21; PG 35, 776C. 780B. 
78IC. 

veşnic şi de neclătinat, „căci Dumnezeu e în mijlocul Ei şi 
nu se va clătina” [Ps 46, 6], împlântând în ceruri temeliile 
Ei sau, mai bine zis, făcându-Se EI Însuşi pentru Ea piatra 
din capul unghiului, dacă „nimeni nu poate pune altă te- 
melie decât cea pusă, care este Hristos” [/ Co 3, 11]. De 
aceea, la puţin timp după ce Aceasta [Fecioara, adevăratul 
Templu] a fost zidită în ceruri [după adormirea ei], precum 
s-a spus, prefigurarea Ei [templul din Ierusalim] a fost 
dărâmată şi distrusă de romani, fiindcă nu era legiuit ca 
noi să mai slujim umbrei după ce s-a arătat adevărul. 

8. De aceea, Ea este și „sfânta sfintelor”, în care a intrat 
o dată pentru totdeauna Arhiereul bunătăţilor viitoare gă- 
sind o mântuire veşnică [£vr 9, 12] şi oferind-o oamenilor. 
Dar e şi chivot de aur, aurit de dumnezeiescul Duh, şi 
tablele Noului Testament sau ale Cuvântului vieţii şi vasul 
de aur cu mană care se coboară din cer şi dă viață lumii 
[cf. Jn 6, 33], şi toiagul lui Aaron care a odrăslit din rădă- 
cina lui lesei [/s 11, 1] şi a răsărit floarea neveştejită a nemu- 
ririi, Ea este vasul cu adevărat sfânt şi dumnezeiesc depus 
ŞI păstrat în vistieriile dumnezeiescului Duh, a cărei prefi- 
gurare şi simbol a fost tot acel cult al Legii vechi şi pentru 
care au fost rânduite dinainte toate acelea, pentru că n-a 
fost cu putinţă la început ca oamenii să vadă adevărul gol, 
fără simboluri şi perdele. 

Dar cine n-ar lăuda-o şi ca „rai |paradeios] al desfătării”, 
partea cea mai frumoasă şi excepţională a pământului? 
Pentru că a odrăslit adevăratul Pom al Vieţii şi Cunoaşterii, 
pe Însuşi Cel ce a sădit şi creat raiul din Eden şi feluritele 
plante din el sau, mai bine zis, Ipostasa Vieţii Înseşi şi 
Înţelepciunii Înseși, de care s-a împărtăşit mai apoi Adam 
la vremea cuvenită şi cei proveniți din Aceea au dobândit 
adevărata îndumnezeire. Din Fa iese şi un izvor care adapă 
toată fața pământului [Fc 2, 6], curgerile veşnice ale haru- 
rilor Duhului, de care irigată fiind din belşug toată lumea 
locuită, e alungată seceta răutăţii, e spălat noroiul patimi- 
lor, e trezită la rodirea a tot felul de virtuţi şi făcută un alt 

rai al lui Dumnezeu ce produce felurite şi diverse roade 
ascetice şi martirice. Căci diferitele adunări ale tuturor 
sfinților produse plecând de acolo au ajuns la o atât de mare 
înălțime şi frumuseţe a sfințeniei şi înțelepciuniu, sau mai 
bine zis atât de mult le-a fost revărsată acestora din acel 
izvor mareea darurilor Duhului, încât au devenit fluviu 
măreţe ale harului şi înțelepciunii dumnezeieşti despărțite 
în patru obârşii: apostolic, ierarhic, martiric şi ascetic; dar 
care, chiar dacă au fost divizate în patru ordine |raxeis), 
cuprinzând lumea întreagă şi adăpând-o îmbelşugat cu 
belşugul harului, se reduc însă, cum s-a spus, la o singură 
obârşie şi izvor, care iese din raiul cuvântător, adică din 
Cea lăudată de noi acum. 

Căci aşa cum nimeni nu poate să vină la Tatăl decât 
numai prin Fiul [7n 14, 6], tot aşa nici la Fiul, Care e Izvo- 
rul natural al Duhului Sfânt, din Care vine toată procurarea 
[choregia] celor bune, nimeni nu poate să vină decât prin 
Mama Lui, care e partea dinăuntrul perdelei/catapetesmei, 
sfânta sfintelor, din care Dumnezeu vorbeşte cu toată firea 
creată. De aceea şi heruvimii şi sabia de foc — care e cinul 
serafimic, căci în ebraică acest cuvânt înseamnă „cei ce 
ard” sau „cei care sunt aprinși” — au fost rânduiţi de Dum- 
nezeu să păzească Pomul Vieţii [Fc 3, 24]. lar Pom al Vieţii 
e Domnul ca Viaţa Însăşi și Procurator [choregos] al între- 
gii vieţi, iar drumul [hodos] spre Aceasta este negreşit Cea 
care L-a născut pe Acesta fără sămânță; fiindcă aşa cum 
s-a spus, prin Ea [di 'auzes] se face aducerea şi intrarea 
[eisodos] la Acela, aşa cum prin acelaşi cuvânt Însuşi Fiul 
e Calea care duce la Tatăl [/n 14, 26], căci nimeni nu poate 
veni la Acela decât prin El. Aşadar heruvimii şi serafimil 
au fost rânduiţi să păzească drumul spre Pomul Vieţii, 
fiindcă, aşa cum auzim de la teologi, aceste cinuri stau în 
chip nemijlocit şi proxim în jurul acelui tron înalt şi ridicat 
al Stăpânului, care e sânul Său matern. Nu stau însă spre 
pază, deşi aşa i-a figurat Scriptura în relatarea ei, ci pentru 
rangul şi cunoaşterea lor, cum spunea sfințitul Dionisie 

[Areopagitul|f. Dar bine a spus Scriptura şi că „i-a rânduit”, 
căci zice: „Şi a rânduit Dumnezeu heruvimii şi o sabie de 
foc să păzească drumul spre Pomul Vieţii” [Ze 3, 24], 
însemnând de aici ordinul [faxin] stării rezervate lor de 
Dumnezeu, pentru că ei stau ca nişte servitori şi o escortă 
în jurul tronului Împăratului deţinând primul rang faţă de 
celelalte ordine ale îngerilor. 

Acesta e adevăratul ra'/paradis pregătit sfinților prin 
sfatul prehotărât/predestinat al lui Dumnezeu mai înainte 
de întemeierea lumii, şi acesta e adevăratul Pom al Vieţii: 
Cuvântul Dumnezeu-om dat din Ea spre desfătare şi viață 
veşnică şi numit „pom” din pricina trupului, şi „al vieţii” 
din pricina Dumnezeirii unite cu el potrivit ipostasei, şi 
Care face vii toate. De aceea acel prim rai pământesc, lo- 
cuința întâiului Adam, plantele din el şi acea îmbelşugată 
revărsare de ape era, cum s-a arătat, o prefigurare a celui 
viitor, cel lăudat de noi acum, tot aşa cum şi pomul vieții 
din acela era o prefigurare a acelui Pom făcător de viaţă Care 
a ieşit din acest nou rai. De aceea, acum că viaţa noastră 
ascunsă împreună cu Hristos în Dumnezeu |cf. Co/ 3, 3] s-a 
arătat şi adevărul s-a descoperit în chip strălucit în timpul 
descoperirii fiilor lui Dumnezeu [hm 8, 19|, dacă mai e 
ceva gros şi pământesc, sensibil și curgător, şi de aceea 
prefigurativ şi simbolic, acela va trece împreună cu cerul şi 
pământul, „căci figura [schema] acestei lumi trece” [/ Co 
7, 31] eliberată de sclavia stricăciunii pentru libertatea sla- 
vei copiilor lui Dumnezeu [Rm 8, 21], ca Dumnezeu să fie 
toate în toţi [/ Co 15, 28], EL fiind şi viaţă şi desfătare şi 
slavă şi odihnă şi bucurie, şi să nu mai ceară cineva unele 
ca acestea de la creaţie. 


8 DIONISIE AREOPAGITUL, Epistola 8; PG 3, L088D. 

V. Fecioara, adevăratul Cer. Receptacul secund al plinătății 
divine. În vârful ierarhiei îngerilor şi Mamă a celor îndum- 
nezeiți în Biserică, Cer al Soarelui dreptăţii 


9. Dar să fie acum lăudată de noi după putere şi drept 
„cer” [ouranos] cea mai înaltă decât cerurile ca una care e 
în sens propriu şi adevărat tron al Atotţiitorului; căci dum- 
nezeiasca Scriptură ştie să numească cerul şi locuință a lui 
Dumnezeu, pentru că zice: „Cerul este tronul Meu” [/s 16, 1] 
ŞI: „Cel ce locuieşte în ceruri va râde de ei” [Ps 2, 4], nu 
pentru că divinul ar fi circumscris de cer, fiindcă e de 
necircumscris şi mai presus de tot/univers, dar este numit 
aceasta din pricina îngerilor care sunt în ceruri, aşa cum 
altundeva îi numeşte pământ pe oameni, căci zice: „Cântaţi 
Domnului tot pământul” [Ps 95, 1], şi altundeva: „ŞI tot 
pământul era o singură buză şi un singur glas” [fe 11, 1], 
numind ceea ce e conţinut de la ceea ce îl conţine. Tron şi 
locuinţă a lui Dumnezeu îi numeşte iarăşi pe îngeri, pentru 
că el pot primi luminarea şi energia dumnezeiască, iar 
lumina harului dumnezeiesc străluceşte în ei luminos ca 
într-o oglindă; aşa cum din acelaşi motiv se numesc tem- 
ple şi locuinţe ale lui Dumnezeu în Duhul Sfânt şi sfinții. 
De aceea, cum n-ar putea fi numită în sens propriu şi prim 
„cer” acel lucru demn de Dumnezeu şi posesiune dum- 
nezeiască lăudat acum de noi ca demnă de cer şi tron ade- 
vărat al lui Dumnezeu, care n-a avut în Ea locuind doar 
dumnezeiescul har ca toate puterile mai presus de ceruri, ci 
pe însăşi ipostasa harului şi procuratorul lui veşnic, astfel 
încât în Ea să se facă o atât de supranaturală şi negrăită 
locuire a lui Dumnezeu şi unire, încât o parte a trupului Ei 
şi Dumnezeu Cuvântul să devină o unică persoană şi Unul 
şi Acelaşi să fie cunoscut prin natură Fiu al lui Dumnezeu 
şi prin natură fiu al Ei în chip asemănător? De aici negrăita 
măreție a acestei taine şi inovarea naturilor a inovat ordinea 
anterioară şi le-a făcut în chip uimitor sus pe cele de jos. 
Căci, fără să lase cerurile, Cel ce locuieşte în ceruri locu- 
ieşte în pântecul supraneprihănit al Pururea Fecioarei într-un 

mod atât de înalt şi dumnezeiesc, încât acesta devine în 
sens propriu cer şi tron al lui Dumnezeu, iar cerul şi cei 
din cer dețin față de acest cer rolul unui pământ din pricina 
înălțimii şi măreției nemăsurate a slavei şi demnităţii dum- 
nezeieşti din acesta. De aceea, aşa cum înainte oamenii de 
pe pământ se uitau la cer şi se închinau lui Dumnezeu din 
pricina faptului că se spune că Acesta locuieşte în cer, căci 
zice [Psalmistul]: „Către Tine, Cel ce locuiești în cer, am 
ridicat ochiu mei” [Ps 122, 1], tot aşa mai apoi îngerii din 
cer se uitau la pământ şi la Fecioara din el şi Îl slăveau şi 
se închinau lui Dumnezeu, pentru că în Ea Cel Nearătat 
S-a făcut arătat, Cel Neîmpărtăşit S-a făcut împărtăşibil, 
Cel Nevăzut S-a făcut văzut de infinite ori infinit mai mult 
decât mai înainte în ceruri; şi coborând din cer pe pământ 
spre o slujire a acestei taine păreau mai degrabă să urce să 
stea înaintea lui Dumnezeu şi îi fericeau foarte tare pe 
oamenii învredniciți de vederea şi vorbirea cu Dumnezeu 
în recunoaşterea tainei. Dar şi pământul s-a învrednicit din 
pricina Fecioarei şi a trupului fecioresc de o tot atât de 
mare demnitate ca şi mai înainte cerul din pricina îngerilor; 
de aceea şi ambiţionau să se compare între ele în demnitate 
şi slavă: unul punea înainte de sus ca pe o podoabă proprie 
sau o față plină de haruri acest soare sensibil, iar altul de 
jos din 'Tabor pe Soarele dreptăţii. Dar cerul a fost cu atât 
mai prejos decât pământul şi i-a cedat întâietățile, cu cât 
soarele din el s-a arătat mai degrabă întuneric decât lumină 
ŞI, invers decât înainte, a cerut ca el şi cei ce locuiesc în el 
să fie luminaţi de acolo. 

lar dacă din pricina faptului că Ea cuprinde şi conţine 
toate ar voi cineva să o numească şi „cer” pe Cea mai pre- 
sus de ceruri, n-ar greşi față de adevăr, fiindcă ea este un 
izvor al bunătăţii, puterii şi înțelepciunii lui Dumnezeu 
care cuprinde, conţine şi proniază universul; de aceea pen- 
tru nimeni dintre toţi, fie ținând de natura angelică, fie de 
cea umană, nu e deloc cu putință să ajungă la împărtăşirea 
mai sus-ziselor lucruri bune decât de la Ea; pentru că, 

potrivit sfințitului Dionisie”, acest lucru a fost legiuit în 
general cu dumnezeiască cuviință de către ordinea divină, 
şi anume ca cele secunde să se împărtășească de ilumi- 
nările tearhice prin primele. De aceea, un prim receptacul 
[docheion] care cuprinde în el toată plinătatea dumneze- 
iască e natura asumată |[proslemma|] de Mântuitorul în care, 
potrivit dumnezeiescului Apostol, „locuieşte corporal toată 
plinătatea Dumnezeirii” |Co/ 2, 9], natură care e unită 
potrivit ipostasei cu Dumnezeu Cuvântul şi care ia din 
Cuvântul şi harismele Cuvântului, ca un trup care pe lângă 
sufletul care este în el ia şi energiile sufletului, ca aceste 
(harisme]| să fie comune divinităţi şi naturii asumate ale 
Mântuitorului; iar un al doilea receptacul [deuteron do- 
cheion] e cunoscut a fi cortul obârşie de Viaţă al celei care 
L-a născut care ca al doilea primeşte potrivit legii dumne- 
zeieşti toată plinătatea dumnezeirii în chip nemijlocit din 
primul receptacul, care e natura asumată a Mântuitorului. 
Jar din acest al doilea receptacul ca dintr-un rezervor şi 
izvor obârşie de Viaţă scot adâncul diferitelor daruri ale 
Duhului, divizate şi diversificate din pricina diferenței și 
diversităţii primitorilor, şi primele dispuneri ordonate ale 
ordinelor [îngereşti] din jurul lui Dumnezeu. Căci întrucât 
e singura unită potrivit ipostasei cu divinitatea Unului- 
Născut şi are singura întreaga plinătate a Dumnezetrii, 
natura asumată a Mântuitorului nu o primeşte cu măsură, 
potrivit cuvântului lui loan [/n 3, 34]. La fel şi al doilea 
receptacul, care vine îndată după acela, cortul obârşie 
de Viaţă şi primitor de Dumnezeu, neavând nimic de ace- 
laşi rang şi aceeaşi cinstire cu o asemenea demnitate, 
ca Una care singură a devenit cu adevărat Mamă a Fiului 
Unul-Născut al lui Dumnezeu, devine și Ea receptacul 
al întregii plinătăţi dumnezeieşti!”, moştenind pe drept 


? DIONISIE AREOPAGITUL, Despre ierarhia cerească IV, 3; PG 3, 240D; 
cf. 181A, S04C. 

cuvânt toate cele proprii Fiului Ei Unul-Născut, aşa cum şi 
Acesta a moştenit toate cele ale mamei Lui, precum şi pe 
cele ale Tatălui, ca Unul-Născut în chip asemănător din 
amândoi. 

Jar dacă după acest al doilea receptacul [deuzeron do- 
cheion] al întregii plinătăți dumnezeiești puterile dumne- 
zeieşti, care stau de jur-împrejur la intrare cum se cuvine 
unor slugi, cum ar putea spune cineva, primesc în chip 
nemijlocit din acel izvor obârşie de viaţă al acelor fericite 
daruri pe acestea deja împărţite şi distribuite, precum s-a 
spus, date mulțimii şi măsurii celor ce se împărtăşesc de 
ele, pentru că mulți sunt cei de acelaşi rang şi de egală cin- 
stire, iar în ce priveşte demnitatea mult şi într-o măsură 
infinită inferiori acestui izvor obârşie de viaţă, şi care sunt 
adăpați în chip asemănător cu acea îmbelșugată dăruire de 
lucruri bune — căci observă: luând Dumnezeu Cuvântul tot 
ce este al nostru, ne-a dat ce este al Său, ca aşa cum El S-a 
făcut pentru noi om şi S-a făcut în chip asemănător cu noi 
părtaş al trupului şi sângelui [cf. Evr 2, 14), aşa şi noi să 
ne facem pentru El dumnezei și părtaşi ai firii/naturii Lui 
dumnezeieşti [2 Prr 1, 4] —, să vedem însă cine s-a făcut 
mijlocitor [mesites] al acestui schimb şi care e atelierul 
[ergasterion] unei asemenea neguţătorii supranaturale? 
Negreşit Fecioara şi Născătoarea de Dumnezeu. Căci prin 
Ea li dăm lui Dumnezeu Cuvântul firea noastră; prin 
urmare, și dumnezeirea care ni se dă în schimb ni s-a dat 
negreşit tot prin Ea. Fiindcă aşa cum Aceea i-a dat în chip 
nemijlocit lui Dumnezeu Cuvântul firea/natura |physin] 
noastră, tot aşa şi Dumnezeu Cuvântul i-a dat ei în schimb 
în chip nemijlocit îndumnezeirea |/heosin] tuturor, astfel 
încât aşa cum Fiul lui Dumnezeu ia de la noi firea noastră 
prin mijlocirea [dia meses] Mamei Lui, aşa şi noi să primim 
îndumnezeirea Lui tot prin mijlocirea ei [dia meses fautes]. 
Prin urmare, e cu neputinţă să ajungem chiar şi câtuşi de 
puţin la împărtăşirea |mefousia] vreunuia din darurile lui 
Dumnezeu altfel decât în modul spus de noi. 

10. Dar harul şi îndumnezeirea negrăită revărsată din 
această taină a înomenirii lui Dumnezeu a ieşit în chip ase- 
mănător şi pentru toţi îngerii, precum s-a spus; prin urmare, 
e cu neputinţă pentru cineva din firea/natura îngerească sau 
omenească să ajungă chiar şi câtuşi de puţin la împărtă- 
şirea darurilor îndumnezeitoare care ies din dumnezeiasca 
asumare a Fiului lui Dumnezeu altfel decât prin Mama 
Aceluia, întrucât natura asumată e unită în chip nemijlocit 
cu Ea. Căci așa cum în prima, în a doua şi în a treia zi a 
creației lumii această lumină a zilei era fără formă şi ca 
nedefinită — căci întrucât obârşia şi izvorul ei erau necu- 
noscute, umplea deodată toată creaţiunea şi tot deodată se 
întorcea și se strângea la sine de pretutindeni —, dar după 
zisa treime a acelor zile, acea lumină imaterială şi fără 
formă unindu-se cu materia şi forma discului, care a eni- 
postaziat-o şi reţinut-o în el fără reținere, devenind o reali- 
tate compusă nouă, nu-și mai trimite de atunci razele altfel 
decât prin corpul şi cortul ei, discul [solar], ca dintr-un 
receptacul şi izvor al întregii plinătăți solare; tot aşa, ca 
printr-o icoană nedesluşită, înainte de arătarea Sa în trup, 
Soarele dreptăţii, Lumina cea adevărată, Care luminează 
pe tot omul care vine în lume [/n 1, 9], îi strălucea în chip 
nereţinut şi necircumscris pe toţi cei ce puteau primi stră- 
lucirea Lui, neavând un loc definit şi ca un fel de visterie 
[tameion] a plinătăţii Lui; dar când a vrut să lucreze a 
doua creaţie, care dăruie tuturor existența fericită şi pro- 
priu-zisă, de vreme ce această Lumină avea să împodo- 
bească şi să ducă la ordine această creație (căci ceea ce 
este soarele pentru cele sensibile aceasta este Dumnezeu 
pentru cele inteligibile şi pentru această creație nouă în 
Hristos), mai întâi Lumina cea adevărată a acestei lumi 
pătrunde în chip supranatural ca într-un disc în trupul cir- 
cumscris luat din Fecioară şi enipostaziindu-l în ea însăşi 
devine un nou Soare compus care nu-şi trimite razele celor 
care le pot primi de altundeva decât prin trupul cel unit cu 
E]. Așadar, întrucât nimeni din cei cu natură creată/deve- 


516 


nită n-ar putea deveni vreodată părtaş al acestei Lumini 
adevărate decât din asumarea dumnezeiască unită cu Ea 
potrivit unei uniri ipostatice cu neputinţă de rupt, iar Cea 
care L-a născut se vede îndată după Fa şi în jurul Ei ca un 
nor luminos, care face comensurabilă, şi astfel binevoitoare 
şi accesibilă creației, puritatea şi inaccesibilitatea acelei 
Lumini, atunci de unde altundeva s-ar putea împărtăşi 
cineva din cei luminaţi de raza care vine din nepătrunsul 
acestui Soare decât din acest nor uşor, ca să vorbim potrivit 
profetului [cf. /s 19, 1]? 

Priveşte însă şi adu-ți aminte acum de cele spuse de noi 
la început, şi anume că toate cele ce sunt şi creaţia lor erau 
prefigurări [/ypoi] ale înfricoşătoarei taine din Preasfânta 
Fecioară şi a creaţiei noi potrivit acestei taine; de aceea, 
după împlinirea şi restaurarea |apokatastasin] acestei 
creaţii — căci Tatăl şi Fiul lucrează până acum [cf. Jn 5, 17] 
această creație nouă — toate prefigurările şi figurile primei 
creații vor trece. 

11. Trebuie să readucem însă cuvântul înapoi de unde 
am deviat. Întrucât, cum s-a spus, schimbul mântuitor al 
lui Dumnezeu Cuvântul cu creaţia, atât darul, cât şi darul 
dat în schimbul său [dosis kai antidosis] s-au făcut prin 
intermediul Fecioarei, observă cum anume se lucrează 
pururea în chip negrăit această taină în acest mod. Căci aşa 
cum atunci când S-a zămislit în pântecul Fecioarei după ce 
Gabriel i-a binevestit modul negrăit şi nou al zămislirii, 
Cuvântul Dumnezeu-om era încă nevăzut ca om, deşi 
începuse să lucreze taina mântuirii, iar când s-a născut 
venind la lumina aceasta simțită, unde au slujit şi oarecare 
alte femei, S-a făcut cunoscut puţinora, şi fiind hrănit de 
însăşi Mama Lui şi slujindu-i losif şi cei împreună cu el 
progresa pururea în înţelepciune, în vârstă şi în har [cf. Le 
2, 52] arătându-Se acum tuturor, şi toate acestea — zămis- 
lirea, naşterea, hrănirea şi creşterea — le-a primit de la 
Mama Lui, chiar dacă Mama a avut mereu colaboratori şi 
slujitori ai tainei şi din afară, tot aşa şi fiecare din credin- 

cioşii Bisericii, făcându-se părtaş al firii/naturii dumneze- 
ieşti [2 Prr 1, 4], mai întâi e învăţat ascultând cunoaşterea 
dumnezeiască prin îngerii |diaconu] Bisericii şi aşa începe 
să primească în chip modest formarea evlaviei, deşi aceasta 
e încă nevăzută şi neclară, după care renaşte prin preoți 
în dumnezeiescul Botez, acum înfierea şi negrăita îndum- 
nezeire dăruite lui făcându-se arătate prin simboluri, după 
care, fiind hrănit şi învăţat de ierarh [episcop] rațiunile tai- 
nei şi ale simbolurilor din ea şi progresând astfel în înțe- 
lepciunea şi viața potrivit lui Hristos şi în har, se face cu- 
noscut şi lui Dumnezeu şi oamenilor, căci zice [Scriptura]: 
„A cunoscut Domnul pe cei ce sunt ai Lui” [Nm 16, 5; 
2 Tim 2, 19]. Aşadar, aşa cum Domnul, luând de la noi 
cele ale noastre, a primit în chip nemijlocit din mama Lui 
zămislirea, unde îngerul a slujit făgăduinţele bucuriei, naş- 
terea, unde au fost de ajutor şi femei din afară, precum şi 
hrănirea şi înaintarea şi creşterea cu vârsta, unde au slujit 
Iosif şi cei împreună cu el, tot aşa şi noi, care primim în 
schimb cele ale lui Dumnezeu, le primim de la însăşi Mama 
Lui care mijloceşte pururea |mesifeuouses aei] precum la 
dăruirea trupului nostru, tot aşa şi la dăruirea în schimbul 
lui a firii/naturii dumnezeieşti. De aceea tot din Ea ni se dau 
şi modelarea evlaviei şi a înfățișării potrivit lui Hristos, 
unde slujesc ca nişte îngeri cei din ordinul purificării [dia- 
conii]; la fel tot din ea ni se procură şi naşterea dumne- 
zeiască prin Botez sau harul înfierii, unde slujesc cei din 
ordinul luminării |prezbiterii]; şi tot din ea vine harul 
dumnezeiesc şi puterea de creştere şi desăvârşire a vârstei 
potrivit lui Hristos, unde conlucrează cei din ordinul ierarhic 
şi desăvârşitor [episcopii]. 

Fiindcă Ea este partea dinăuntrul perdelei/catapetesmei 
prin care se introduce la Dumnezeu ofranda noastră, pârga 
frământăturii noastre, asumarea dumnezeiască a Mântui- 
torului şi, iarăşi, cea prin care ni se dă din Dumnezeu o 
îndumnezeire negrăită; căci aşa cum este cauza pentru care 
s-a făcut ca noi Cauza tuturor, tot aşa e şi cauza pentru 

care ne facem împreună cu îngerii dumnezei şi fii ai lui 
Dumnezeu prin har şi fraţi ai Mântuitorului. 

De aceea Ea a fost hirotonită şi proclamată de Dumnezeu 
desăvârşitoare şi învăţătoare a harului şi ştiinţei ierarhice 
pentru heruvimi, serafimi şi tronurile de sus, purificându-i, 
luminându-i şi desăvârşindu-i cu dumnezeiască cuviinţă, 
şi prin aceasta făcându-i şi pe ei purificatori, luminători şi 
desăvârşitori pentru cei de după ei. „Căci aceasta e legea 
preasfântă a tearhiei, spune sfinţitul Dionisie, şi anume 
ca cele secunde să fie ridicate la strălucirea ei prin cele 
prime”!!. 

Deci dacă Mama lui Dumnezeu şi Doamna întregii creaţii 
e primă şi incomparabil mai presus decât aceste fericite 
puteri, cum nu vor fi ridicate ele în chip ierarhic de către 
Ea spre preadumnezeiasca strălucire a tearhiei? 

De aceea, după Primul Ierarh Hristos, Ea stă ca alt ierarh 
[heteros hierarches] între Dumnezeu şi îngeri, primind mai 
întâi paternitatea şi filialitatea de la însăşi Obârşia paterni- 
tății şi filialităţii a toate [cf. E/3, 15] şi dăruindu-ne îmbel- 
şugat şi fără invidie nouă şi puterilor supracereşti această 
comoară a harului, de la care minţile deiforme devin, cum 
spune dumnezeiescul Dionisie!?, „dumnezei”, „fii de dum- 
nezei” şi „părinți de dumnezei”. Prin urmare, aşa cum s-a 
făcut Mamă după trup a Dumnezeului întrupat, tot aşa se 
face şi Mamă a tuturor celor îndumnezeiţi prin har, pentru 
că, aşa cum a devenit mamă a Lui oferindu-i trupul lui 
Dumnezeu Cuvântul. tot aşa procurând îndumnezeirea 
tuturor celor îndumnezeiţi se arată şi „tată” al tuturor celor 
ajunşi dumnezei prin har. Aşadar, întrucât nimic din cele ce 
sunt întrucâtva nu sunt în afara puterii conţinătoare, susţi- 
nătoare şi pronietoare a lui Dumnezeu, şi fără Cea lăudată 
de noi acum nici una din acestea n-ar ajunge vreodată la 
împărtăşirea |meftousia| ziselor daruri dumnezeieşti, cum 


'! DIONISIE AREOPAGITUL, Despre ierarhia bisericească Il, 4; PG 3, 503. 
(2 DIONISIE AREOPAGITUL, Despre numele divine ll, 8; PG 3, 645C. 

n-ar putea fi numită Ea în sens propriu cer, vatră, strajă, 
pronie şi susținere a universului? 

12. Încă şi Cea care face să răsară Soarele dreptăţii peste 
cei răi şi peste cei buni [Mt 5, 45] şi care face în chip ase- 
mănător să curgă ploile îmbelşugate ale harului şi care 
hrănindu-i şi încălzindu-i prin acesta în chip duhovnicesc 
îi ridică pe toți spre odrăslirea, înflorirea şi rodirea virtu- 
ilor lucrate de Dumnezeu, afară numai dacă din pricina 
învârtoşării şi durității sufletului prin indolenţă și sucirea 
minții cineva e de piatră şi de aceea dintr-odată incapabil 
de împărtăşirea ziselor bunătăţi. 

Ș1 chiar dacă viața prezentă e o noapte, căci zice |Apos- 
tolul]: „Noaptea a înaintat, ziua este aproape” [Rm 13, 12], 
iar potrivit dumnezeiescului Apostol [Pavel;, Co? 3, 3] Soa- 
rele dreptății împreună cu viaţa noastră se ascunde încă, 
pentru că pământul şi cele pământeşti şi figura acestei 
lumi, ce constituie umbra şi noaptea vieţii prezente, n-au 
trecut încă, totuşi prin varietatea harului ca prin niște stele 
infinite sau prin mulțimea sfinților din tot veacul, care au 
strălucit ca nişte stele în înălțimea şi lățimea slavei și harului 
său, acest lăudat cer al cerului rezervat spre locuire doar 
pentru Domnul străluceşte peste lumea locuită vestind că 
răsare acel Soare care face acea zi una şi fără sfârşit, şi de 
aceea trimițând de sus roua de dimineață a Duhului, îi 
cheamă pe toți prin Pavel la faptele luminii şi bunăcuviința 
zilei, dacă începând de la Pavel „noaptea a înaintat şi ziua 
este aproape” [Rm 13, 12]. 

Dar ce alt „cer” în sens propriu ar putea fi decât acesta, 
din care s-a coborât Pâinea îngerilor [cf. Ps 77, 25], mana 
pe care nu Moise ne-a dat-o, ci Tatăl Care este în ceruri, 
Pâinea cea Adevărată, care coboară negreşit din „cerul” 
acesta din care s-a şi născut și în care locuieşte şi dă viaţă 
lumii [cf. 7n 6, 32]? 

lar dacă toată alcătuirea şi compoziţia lumii acesteia, 
armonia Şi simfonia ei minunată, au fost făcute ca locuire 
şi domiciliu al acestei vietăţi raționale care suntem noi, dar 

şi ca teren de antrenament al virtuţii, ca, dacă vom îi 
triumfat în el asupra cumplitului adversar sau vom fi păţit 
contrariul, să ne facem vrednici fie de cununi, fie de 
pedepse, cum acest bine pancosmic şi supracosmic lăudat 
de noi nu va fi numit în sens propriu cosmos/podoabă mai 
presus de orice împodobire, ea care a alcătuit o locuinţă şi 
un domiciliu foarte încântător al Însuși Cuvântului plăsmu- 
itor al lumii şi ziditor al oamenilor? În Ea Cel ce locuieşte 
mai degrabă în Ea decât în ceruri a primit războiul pentru 
noi şi la sfârşit l-a doborât pe potrivnicul şi duşmanul nostru, 
desfiinţând stăpânirea lui asupra noastră nu prin putere ca 
unul supratare, ca să vorbim potrivit minunatului Dionisie!5, 
ci, potrivit cuvântului predat nouă în taină, în judecată şi 
dreptate [Ps 96, 2], ducând El Singur ca un om lupta, 
dar la biruinţă şi la cununile şi premiile ei luându-ne părtaşi 
ŞI pe noi. 


VI. Fecioara, Inger. Comparație 
cu îngerii şi superioritatea ei 


13. Aşa trebuie lăudată de noi în imne din toate cele 
văzute Doamna tuturor celor văzute şi nevăzute; luând-o în 
continuare în ajutor tot pe ea, trebuie să încercăm s-o lău- 
dăm după putinţă şi plecând de la natura inteligentă și mai 
presus de simțire, lăudând asemănătorul plecând de la cele 
asemănătoare şi imitaţia inimitabilă plecând mai degrabă 
de la cele care o imită mai mult. De aceea Ea trebuie lău- 
dată ca un „înger” [angelos], pentru că numai Ea s-a făcut 
vestitoare a tainelor negrăite ale teologiei şi economiei 
pentru toată natura inteligentă şi rațională. Căci toate aceste 
taine sunt inițiate în chip tainic de Duhul lui Dumnezeu şi 
toată natura îngerilor şi sfinții noștri profeți şi patriarhi le 
primesc fiecare în mod proporţional, potrivit cuprinderii şi 
capacităţii de primire a unora ca acestea în vasul luminat 


'5 DIONISIE AREOPAGITUL, Despre ierarhia bisericească III, ||; PG 3, 
441B. 

al naturii proprii luminat de lumină ca un sfeşnic. Dar 
când Soarele dreptăţii a făcut să răsară lumina nereținută a 
Dumnezeirii intrând în discul trupului, a făcut tainele teo- 
logiei şi economiei tot atât de mult de arătate îngerilor pe 
cât şi oamenilor — vorbesc aici de egalitate în sens ana- 
logic/proporțional —, dar între oameni cunoaşterea celor 
dumnezeieşti a celor dinainte de har şi a celor de după har 
diferă tot atât de mult pe cât diferă umbra de realitatea şi 
strălucirea luminii unui sfeşnic față de strălucirea Soarelui. 
Căci este evident că unirea inexprimabilă potrivit ipostasei 
a firii/naturii omeneşti şi dumnezeieşti este cel mai bun, 
cel mai măreț dintre darurile şi binefacerile lui Dumnezeu 
dăruite pururea întregii creaţii, şi un altul mai mare sau 
epal cu el n-a fost, nici nu va mai fi vreodată. „Acesta e 
binele ultim, sfârşitul/țelul a toată fericirea şi capătul în- 
tregii mişcări a celor ce se mişcă spre Dumnezeu: unirea 
culminantă a naturii nedevenite cu cea devenită, a finitului 
cu infinitatea, a marginii cu nemărginirea, a Creatorului 
cu creaţia”!*, astfel încât gloriile naturii divine, singurele 
lucruri cu adevărat bune și a căror cât de mică împărtăşire 
e o fericire, dacă e ceva vrednic de fericire, devin gloriile şi 
harismele proprii şi ale naturii devenite/făcute. Căci dacă 
natura îngerilor s-ar fi împărtăşit şi înaintea economiei lui 
Hristos de o astfel de demnitate şi de unirea cu divinul, 
negreşit aceasta nu s-ar fi făcut altfel decât prin faptul că 
Dumnezeu S-ar fi făcut fără schimbare înger, cum S-a 
făcut şi om. Dar pentru că doar o singură noutate s-a făcut 
la sfârşitul veacurilor, și anume o unire potrivit ipostasei a 
divinității şi umanităţii, de aici urmează că nici îngerilor un 
atât de înalt şi de mare dar nu li s-a făcut înaintea econo- 
miei lui Hristos. 

lar dacă ar spune cineva că generozitatea acestui dar 
trece numai la oamenii conaturali cu asumarea dumnezeias- 
că, nu însă şi la îngeri, i-ar nedreptăți foarte mult pe îngeri 


'4 MAXIM MĂRTURISITORUL, Răspunsuri către Talasie 60; PG 90, 621B. 

sau, mai bine zis, ar nedreptăţi dreptatea dumnezeiască 
care cere atunci ca o astfel de înălțime a demnității să 
coboare la natura noastră ultimă, şi care pe deasupra îi mai 
este şi duşmană, dar nicidecum la natura îngerilor, care e 
înaltă şi prietenă lui Dumnezeu. Dar natura oamenilor va fi 
ridicată în demnitate şi slavă de infinite ori deasupra naturii 
necorporale şi inteligente, întrucât s-a arătat că măreţia da- 
rului şi harului acestei taine a depășit incomparabil celelalte 
binefaceri dumnezeieşti față de îngeri şi față de oameni şi 
că acelea erau mai degrabă preludii şi prefigurări ale acestui 
unic şi incomparabil har şi generozităţi a Domnului, care 
potrivit fericitului Maxim a făcut arătat însuşi adâncul 
bunătăţii paterne!”, chiar dacă atât înainte, cât şi după eco- 
nomia Sa Domnul S-a folosit ca de nişte slujitori şi servi- 
tori ai acestei taine de îngerii Lui ca nişte părtași ai unui 
asemenea dar şi har, fiindcă cine dintre noi chemat fiind de 
ierarh la slujirea şi liturghia înfricoşatei Liturghii [hierour- 
gios] nu se învredniceşte pe lângă aceasta şi de împărtăşirea 
cu dumnezeieştile Daruri? 

Aşadar, întrucât darul tainei lui Hristos se revarsă în 
chip generos şi îngerilor — iar acesta este îndumnezeirea 
sau comuniunea între Dumnezeu şi creaturi prin bunurile 
naturale ale dumnezeirii care oferă cunoaşterea tainelor 
teologiei şi economiei ce constă nu din simple rațiuni, ci în 
bogăţia unei lumini ipostatice, ceea ce potrivit purtătorilor 
de Dumnezeu Părinți e o simţire sau gustare mentală, cu 
alte cuvinte cunoașterea prin experiență a înseşi ceea ce e 
cunoscut, aşa cum însăşi gustarea mierii e în sens propriu 
o cunoaştere a dulceţii mierii pe lângă cea care constă din 
cuvinte şi învățătură, iar această simţire şi gustare mentală 
e şi viaţă veşnică, precum spune Mântuitorul [/n 17, 3] —, 
cum atunci n-ar putea fi numită „înger” mai presus de toți 
îngerii cea lăudată de noi drept podoabă a îngerilor, care 
n-a venit aducând întregii creații, celei văzute şi celei 

gândite, nişte cuvinte dumnezeiești în simboluri şi enigme 
care să arate un sfat, ca îngerii şi profeții dinainte, ci pe 
Însuşi Cuvântul enipostatic, Unul şi Unul-Născut al lui 
Dumnezeu, Care rămâne în veci, Cuvântul bun pe Care 
inima Tatălui L-a găsit înainte de veci, Cuvântul născut şi 
pornit din marea Lui minte şi Care e o întipărire a ei potri- 
vit Părinților teologi, Care a fost dat în chip imaterial de El 
îngerului şi mesagerului Său, adică Preasfintei Fecioare, 
dar în Ea s-a condensat şi fixat prin trupul luat din Ea ca 
printr-o voce articulată de organele vocale, prin Ea a fost 
vestit mal puternic şi făcut arătat întregii creaţii şi tuturor 
muritorilor, Ea care n-a arătat astfel un sfat particular al lui 
Dumnezeu despre cutare generaţie de oameni, ci sfatul cel 
prehotărât înainte de veci, unul şi incomparabil, care e 
scopul pentru care a alcătuit toate, cele gândite şi cele 
simţite, care dă creaţiei îndumnezeirea negrăită şi cerce- 
tarea veşnică împreună cu Dumnezeu a adâncurilor lui 
Dumnezeu şi desfătarea nesăturată de vederea Lui fără 
sfârşit? Căci de aceea şi Însuşi Dumnezeu Cuvântul a fost 
numit Înger al acelui mare sfat [75 9, 5], ca unul care a 
făcut arătat scopul și țelul dumnezeiesc pentru care a fost 
alcătuită toată natura supusă devenirii, precum s-a spus. 
Deci aşa cum acest Cuvânt e un Înger al acestui mare sfat, 
tot aşa este şi Cea care L-a transmis şi vestit creației con- 
densat şi fixat şi sesizabil pe Cel ce mai înainte era insesi- 
Zabil pentru toți. 

14. lar dacă ar voi cineva să o numească „înger” ca pe 
o oglindă foarte transparentă care conține toată plinătatea 
dumnezeiască, şi o statuie deiformă la maximum care ves- 
teşte frumuseţea şi mândrețea dumnezeiască mai presus de 
toate puterile cereşti, n-ar greşi față de adevăr, căci sclipe- 
Ile şi grațiile dumnezeieşti ale Duhului s-au revărsat atât 
de îmbelşugat în Ea şi atât de generos și abundent şi au 
umplut-o de har şi au împodobit-o şi au făcut-o să scânte- 
leze ca 0 mireasă şi să scânteieze ca o regină, încât a fost 
proclamată în chip strălucit Mireasă preafrumoasă a Tată- 

lui, a singurei Dumnezeirii Izvor!€, a Împăratului Slavei şi 
aude în chip foarte blând şi binevoitor de la cel foarte mul- 
țumit de mândreţea şi frumuseţea Ei: „lată, eşti frumoasă, 
apropiata mea! lată eşti frumoasă şi nu este pată în tine!” 
[Cânt 4, 7]; iar iubitul Lui Fiu Unul-Născut, mai mândru prin 
frumuseţe decât fiii oamenilor [Ps 44, 3], până într-atât a 
dorit frumuseţea Ei, încât să Se lipească de Ea în chip 
negrăit şi mai presus de gând şi luând din trupul ei o parte 
să o unească cu Sine printr-o unire ipostatică şi aşa să Se 
nască din ea Dumnezeu întrupat, nerespingând cu totul 
asemănarea Tatălui şi luând întreagă fără contopire asemă- 
narea Mamei. De aceea şi toată natura inteligentă şi supra- 
cosmică din jurul lui Dumnezeu, văzând arătată în Ea în 
chip limpede frumuseţea absolută şi îndrăgită a Celui cu 
adevărat îndrăgit, spunea cuprinsă de acest spectacol extatic: 
„Ai rănit inima noastră cu unul din ochii tăi şi cu un şirag 
de la gâtul tău” [Cântr 4, 9]. Astfel, „înger” mai presus de 
toți îngerii e Cea slăvită de noi drept podoabă a îngerilor, 
care în transparenţa şi puritatea sufletului şi trupului ei 
fulgeră şi arată în chip strălucit tuturor ca într-o oglindă 
frumusețea şi mândreţea eleganţei tearhice. 

De aceea, întrucât, potrivit sfințitului Dionisie", în orice 
dispunere ordonată sacră ordinele superioare au şi lumină- 
rile şi puterile dispunerilor ordonate inferioare, dar ultimele 
nu participă la cele superioare lor, iar Preasfânta Fecioară 
şi de Dumnezeu Născătoare a întrecut incomparabil toate 
dispunerile ordonate sacre ale îngerilor, cum nu va avea Ea 
atunci luminările şi puterile tuturor acestora potrivit unei 
revărsări şi împărtăşiri cu daruri infinite? 

De aceea, întrucât, potrivit aceluiaşi teolog!ă, fiecare 
denumire a fiinţelor mai presus de noi arată proprietățile 
care imită pe Dumnezeu ale celui deiform, atunci în chip 


'5 DIONISIE AREOPAGITUL, Despre numele divine II, 7, PG 3, 645B. 
17 DIONISIE AREOPAGITUL, Despre ierarhia cerească V; PG 3, 196B. 
'5 7bid. VUL, 1; PG 3, 237BC. 

propriu şi prim Ea ar putea fi numită „înger” şi „arhanghel” 
şi „începătorie” obârşie a Vieţii, dar şi „stăpânire” atoate- 
stăpânitoare, „domnie” cu dumnezeiasca cuviinţă şi „pute- 
re” atoateţiitoare, încă şi „tron” cu adevărat înalt şi ridicat 
al lui Dumnezeu și „heruvim”, ca un ochi atoatevăzător şi 
binevoitor al înțelepciunii variate a lui Dumnezeu [cf. E/ 
3, 10], prin care, cum s-a arătat, toate se învrednicesc de 
supravegherea şi pronia dumnezeiască, şi „serafim” înfri- 
coşător şi înflăcărat, care prin fierbintea dragoste dumne- 
zeiască care e în Ea aprinde foarte tare sufletele celor ce 
s-au învrednicit să ajungă, imitând pe Hristos, doritori ai 
frumuseţii Ei şi care le arde fără să le mistuie potrivit ru- 
gului acela din Sinai [/ș 3, 2] care o schiţa umbratic pe Ea, 
sau, mai bine zis, era ca Ea, care a primit în măruntaiele 
ei fără să fie mistuită focul nestins al dumnezeirii. Dar nu 
numai cu acestea, ci, dacă mai e un alt nume asemănător 
numit nu numai în veacul acesta, dar şi în cel viitor, acesta 
s-ar potrivi mai degrabă Ei decât altora, pentru că, aşa cum 
s-a spus, proprietățile care imită pe Dumnezeu şi deiforme 
ale puterilor supracosmice semnificate de aceste nume s-au 
transmis în chip covârşitor din Izvorul tearhic Acesteia, ca 
Ea să stea înaintea primului ordin triadic al naturilor mai 
presus de noi şi după acesta și a întregii celeilalte mulţimi 
inteligente şi raţionale ca o statuie arhetip a creaţiei bune 
şi frumoase originare şi imitare a lui Dumnezeu inimitabilă 
într-un chip străin. 


VII. Fecioara, împărat, domn şi dumnezeu 
al celor îndumnezeiți 


15. lar dacă am voi să o lăudăm şi supraînălțăm pe cea 
supralăudată plecând şi de la numele şi realitățile dumneze- 
ieşti, nu ne vom arunca negreşit departe de scopul nostru, 
nici nu vom părea că sărim, cum se spune, peste cele săpate; 
căci „dacă, spune [Apostolul], Dumnezeu e Cel ce îndrep- 
tățeşte, cine va mai condamna?” [Rm 8, 34]. Așadar, dacă 

Fiul Ei şi Dumnezeu a supraînălțat-o şi i-a dăruit prin par- 
ticipare Numele Său mai presus de orice nume [//p 2, 9], 
cine vom fi noi să nu vrem să lăudăm şi să slăvim cele ce 
i-au fost date în fapte şi în chip foarte îmbelşugat de către 
Dumnezeu, şi aceasta atunci când prin Fa străbat până la 
noi aceste daruri şi lucruri bune? De aceea, Ea trebuie lău- 
dată în imne şi drept „dumnezeu”, „împărat” şi „domn”. 
Căci chiar „dacă sunt unii numiţi dumnezei fie în cer, fie 
pe pământ, precum sunt dumnezeii mulți şi domni mulţi” 
[/ Co 8, 5], adică mulțimile îngerilor şi sfinților, ajunşi 
acestea prin instituire şi har, Ea trebuie să fie lăudată şi 
slăvită de noi în chip extraordinar şi excepțional drept 
„dumnezeu” [/heo0s] şi „domn” [/yrios], ca una care a ajuns 
părtaşă mai presus de toţi ceilalți a acestor minunate nume 
şi realităţi. 

lar dacă toată îndumnezeirea celor îndumnezeiţi iese din 
Ea ca dintr-un izvor tearhic şi rezervor al întregii plinătăți 
a lui Dumnezeu, şi tot din Ea cei îndumnezeiţi devin şi 
sunt numiți „dumnezei” prin har şi „împăraţi” coregenți 
împreună cu Hristos şi „domni”, atunci pe bună dreptate ar 
putea fi numită „desăvârşitor” şi „tată”, la fel şi „dumne- 
zeu” [/heos] al tuturor acestor dumnezei ca îndumnezeitor 
[ekrheotikos] al lor şi „domn al domnilor” şi „împărat al 
împăraţilor”, „căci în Hristos lisus, zice [Apostolul Pavel], 
nu mai e parte bărbătească şi parte femeiască” (Ga 3, 18], 
încă ŞI „stăpânitor fericit” după Cel prin natură Dumnezeu, 
Împărat, Domn şi singur Stăpânitor fericit [7 Tim 6, 15], ca 
una care ca Mamă a lui Dumnezeu a fost ridicată în chip 
strălucit prin har la împărăţia, stăpânirea şi domnia a toate. 
Şi dacă Moise a fost numit şi proclamat de Dumnezeu un 
dumnezeu al lui Faraon şi al egiptenilor [/ș 7, 1] ca unul 
care a putut transforma prin cuvânt şi toiag stihiile din 
Egipt, iar prin aceasta a dobândit puterea vieţii şi morții 
lor, nu mai puțin ar putea fi Ea hirotonită de dreapta Celui 
Preaînalt, Fiul ei, drept „dumnezeu” al celor îndumnezeiţi 
de Ea, nu ca una ce poate să-i omoare şi să facă vii, ci care 


SPA, 


poate un lucru mult ma: uimitor decât aceasta: să-i facă în 
chip asemănător alți dumnezei prin har [7heous kata charin]. 


VIII. Predestinarea din veci a Fecioarei pentru taina 
Intrupării în baza preştiinţei superiorității ei incom- 
parabile şi a libertății conlucrării cu Dumnezeu 


16. Dar poate că cineva ar fi nedumerit şi ar spune: La 
naturile inteligente şi raționale participarea la Bine şi ase- 
mănarea deiformă cu Dumnezeu vine în chip natural dintr-o 
alegere liberă. Căci de aceea au şi fost cinstite de înțelep- 
ciunea creatoare cu libertate pentru ca, devenind cineva 
bun de bunăvoie, iar nu supunându-se necesităţilor naturii 
asemenea animalelor lipsite de rațiune, mai cu seamă în 
aceasta să fie asemenea lui Dumnezeu, a Cărui proprietate 
şi semn distinctiv e stăpânirea de sine şi libertatea bună- 
tății şi virtuţii Lui. De aceea proporțional cu înclinarea 
fiecăruia spre divin şi ambiția alegerii celor mai bune e 
învrednicit fiecare de către egalitatea şi dreptatea lui Dum- 
nezeu de cinstirile căutate, şi la Dumnezeu nu este părti- 
nire [cf. Rm 2, ll]. 

Pentru aceasta trebuie căutat din ce motiv Mama Dom- 
nului a fost învrednicită de EI de o atât de mare demnitate, 
încât nu numai să fie prin demnitate şi prin rang incompa- 
rabil mai presus decât primele naturi din jurul lui Dumne- 
zeu, dar şi să dobândească în chip cuvenit lui Dumnezeu 
domnia |despoteian] întregii naturi create, şi să devină, cum 
s-a spus, receptacul al întregii plinătăţi a lui Dumnezeu. 
Căci chiar dacă s-a făcut aşa pentru că L-a născut pur şi 
simplu pe Acesta după trup, s-a zis însă şi că la EI nu este 
părtinire, fiindcă de aceea, când cineva a zis odată că mama 
ŞI fraţii Lui stau afară şi caută să vorbească cu EI, i-a defi- 
nit drept mamă şi fraţi ai Lui pe cei ce fac voia Tatălui Său 
[Mr 12, 47]. 

Dar altcineva ar putea spune iarăşi mai întâi că acest 
lucru e o răsplată generoasă, cu adevărat domnească şi cu- 

venită lui Dumnezeu a acelei gravidități şi naşteri suprana- 
turale şi a creşterii Lui; apoi, dat fiind că din pricina iubirii 
de oameni Dumnezeu trebuia cu toată necesitatea să Se 
facă om şi să Se nască din femeie, vasul în care urma să se 
lucreze taina negrăită a plăsmuirii lui Dumnezeu, ca să 
vorbim potrivit sfinţitului Dionisie!S, trebuia negreşit să fie 
făcut capabil să conţină natura divină într-un alt mod decât 
locuirea divină în îngeri şi oameni, unul mai supranatural 
şi negrăit, astfel încât Cel ce va locui în ea luând o parte 
din carnea ei şi unindu-se cu ea potrivit ipostasei, să iasă 
din ea ca un fiu al ei, Acelaşi Dumnezeu şi om; iar această 
locuire a lui Dumnezeu şi participarea la Bine ce decurge 
de aici să-i dea Aceleia superioritatea incomparabilă faţă 
de toate celelalte. Prin urmare, nu ca răsplată a virtuţii şi a 
curăţirii ei mai presus decât toţi ceilalți i s-a dat să-L nască 
pe Dumnezeu după trup, căci e cu neputinţă să se găsească 
la oameni sau la îngeri o virtute şi o sfințenie echivalente 
unei asemenea răsplătiri. Şi ce mai trebuie vorbit despre 
aceasta, când şi îndumnezeirea dăruită sfinților nu e o răs- 
plată proporţională cu sudorile virtuţii lor. Căci zice mult- 
iscusitul în cele dumnezeieşti Maxim” că îndumnezeirea 
nu €e dată sfinților în schimbul faptelor lor drepte, ci o 
dovadă a generozității Creatorului care pe cei ce îndrăgesc 
cele bune îi va face prin instituire [7hesei] ceea ce se va 
arăta EI Însuşi prin natură [physei]. Dar taina aceasta a fost 
prehotărâtă/predestinată înainte de veci pentru înnoirea în- 
tregii creații numai din bunătatea Celui ce a vrut să o înno- 
iască. Deci întrucât această binefacere trebuia să aibă loc, 
cum s-a spus, în acest mod, şi anume Cel de neîncăput 
lăsându-Se încăput, plămădit şi format ca şi noi într-un 
pântec femeiesc, şi de aici să iasă Acelaşi Dumnezeu şi om, 
de aceea Cea care a slujit unei astfel de taine îndumnezei- 


19 DIONISIE AREOPAGITUL, Despre numele divine II, 9; PG 3, G48A. 
GE Răspunsul 22 către Talasie; PG 90, 321 A-D; Opusc. teol. |; 
PG 91, 33D-—36A. 

toare a fost în chip necesar făcută moştenitoare a slavei şi 
a demnității supranaturale ce decurg de aici. 

Dar la acestea cineva ar putea replica spunând: prin ur- 
mare, întrucât taina trebuia săvârşită pentru mântuirea uni- 
versului şi unuia dintre toți trebuia să 1 se dea să slujească 
întrupării şi naşterii lui Dumnezeu Cuvântul, iar acest 
lucru îi oferea aceluia o slavă incomparabil mai presus de 
toate celelalte, aceasta trebuia să fie dată de dreptatea 
dumnezeiască celui mai bun dintre toți. Căci chiar dacă, 
precum s-a zis, măreţia unui astfel de dar se dă prin har, la 
slujirea acestei taine trebuia să fie luat cel mai bun dintre 
toţi, pentru ca primind demnitatea covârşitoare care vine 
de aici, că poarte întâietățile [7a proteia] în toate. 

17. Pe lângă acestea deci, spunem, cu ajutorul lui Dum- 
nezeu, că acest motiv este cel mai adevărat şi cel mai 
drept, de aceea nici n-a fost judecat şi făcut altfel de drep- 
tatea dumnezeiască; căci cum ar fi fost drept ca acela demn 
de un ordin de Jos să ajungă dintr-odată dincolo de primul, 
iar cel care prin ordinul său e făcut să fie purificat, luminat 
şi desăvârşit de altul să devină deodată numai prin har 
purificator, luminător şi desăvârşitor a toate? Căci zice 
dumnezeiescul Dionisie: „Nu se va roti un ordin peste alt 
ordin, ci fiecare va fi în ordinul şi în slujirea sa”?!. Fiindcă 
acelea sunt lucruri ale unui favor omenesc şi al judecăţi lor 
iraționale, dar unele ca acestea sunt departe de Dumnezeu 
şi de dreptatea Lui, şi cel mai bun nu va fi scos niciodată 
din întâietățile lui pentru unul mai mic, pentru că unele ca 
acestea sunt măsurate şi cântărite cu cântarele şi măsurile 
drepte ale lui Dumnezeu. Prin urmare, tainei supranaturale 
a întrupării Cuvântului lui Dumnezeu trebuia să-i slujească 
cel mai curat dintre toţi, şi cel mai sfânt dintre toţi trebuia 
să se facă receptacul al Naturii de necuprins. Deci întrucât 
nu era cu putinţă, nici drept ca echitatea și dreptatea lui 
Dumnezeu să facă altfel, de aceea s-a făcut precum se şi 


2! DIONISIE AREOPAGITUL, Epistola 8, 4; PG 3, 1093C. 

cădea, și [omul] cel mai sfânt dintre toţi a fost ales înainte 
de veci şi hirotonit slujitor al tainei şi vrednic, cum e și 
plauzibil, de slava cu dumnezeiască cuviinţă ce urmează 
de aici. 

Dar aici trebuie să fim atenţi la argument. Căci această 
taină de nespus a întrupării Cuvântului a fost prehotărâ- 
tă/predestinată |prooristo] dinainte de veci din veşnicie şi 
pentru ea avea să aducă din neființă la existenţă toate, pre- 
cum predă taina teologiei. Este evident însă că pentru înţe- 
lepciunea preștiinţei lui Dumnezeu fiecare din toți îngerii 
şi oamenii a fost cunoscut din veşnicie, dacă lui Dumnezeu 
nu 1 se adaugă o cunoaştere care nu era mai înainte, ci 
aceasta e una şi aceeaşi cuprinzând în chip asemănător toate 
cele ce sunt şi vor fi împreună cu cele trecute, şi astfel El 
vede şi cunoaşte îndeaproape cele viitoare ca şi pe cele pre- 
zente. Deci pentru că ştie din veşnicie progresul din alegere 
hberă şi sârguinţă al fiecăruia, a prehotărât/predestinat 
din veșnicie proporțional [kata analogian] cu puritatea lui 
poziția şi ordinul ce se cuvine fiecăruia. 

Dar este evident pentru toţi și acest lucru: că aşa cum 
spune marele în teologie Grigorie“, Cuvântul creator a îm- 
părțit cele ce sunt printr-o primă secţionare în inteligenţă şi 
sensibilitate, adică în natura inteligentă, rațională şi nemu- 
ritoare, şi în acest cosmos sensibil văzut, şi unora din cele 
inteligente şi raționale le-a dat subzistență separată de ma- 
terie şi sensibilitate, iar pe altele le-a legat de acestea şi le-a 
făcut compuse. Că pe ambele le-a făcut de folos acelora o 
ştiu bine, dar raţiunile pe care le-a făcut pe fiecare le putea 
şti negreşit doar Cel ce le-a creat. De altfel, dacă înțelep- 
ciunea preştiinței lui Dumnezeu a cunoscut din veşnicie pe 
fiecare cu virtutea şi răutatea lui, şi a prehotărât din veşnicie 
şi locul şi sfârșitul cuvenit fiecăruia proporţional cu calita- 
tea vieții lui, de aceea a prehotărât/predestinat din veci pe 
unul să subziste fără materie, iar pe altul legat de aceasta, 


22 GRIGORIE DIN NAZIANZ, Cuvântarea 45, 5-6; PG 36, 629AC. 

după cum a văzut că va fi mai de folos fiecăruia, întrucât 
voia ca toţi să se întâlnească într-un singur sfârşit/țel fe- 
ricit. Căci ca preştiutor a văzut dinainte în chip limpede 
înclinația fiecăruia spre virtute sau răutate, ca înţelept ştia 
ce viață — fără trup sau cu trup — îi va fi de folos acestuia 
sau aceluia, ca bun a vrut ce e de folos fiecăruia, iar ca 
drept a făcut ceea ce a vrut. De aceea unii au venit la exis- 
tență fără materie, iar alții înjugaţi cu ea. 

Deci întrucât lucrurile acestea stau astfel şi Dumnezeu 
ştia din veşnicie cine va fi cel mai sfânt dintre toţi, alegând 
liber lucrurile cele mai bune, de aceea din veşnicie l-a 
prehotărât/predestinat să slujească înfricoşătoarei taine a 
întrupării Cuvântului, ca aşa cum prin înclinarea intensă şi 
de bunăvoie spre Dumnezeu a putut purta drept cunună 
semnele de biruință asupra tuturor, așa să se facă şi slujitor 
al acestei taine şi, făcându-se moştenitor al covârşitoarei 
slave care urmează de aici, să dobândească şi în aceasta o 
superioritate incomparabilă; fiindcă dreptatea nu îngăduia 
ca lucrurile să se facă altfel. Dar pentru că acela care urma 
să servească întrupării Cuvântului trebuia să vină la exis- 
tență cu un trup, ca de aici să-i ofere Cuvântului realitatea 
asumată de Acesta, dar şi în formă de femeie din pricina 
gravidității şi naşterii supranaturale şi a alăptării uimitoare, 
pentru ca lucrul săvârşit să nu fie cu totul străin şi înstră- 
inat de natura noastră, de aceea şi Acesta mai sfânt decât 
toți vine în viața noastră aceasta cu trup într-un corp de 
femeie slujind înfricoşătoarei economii a Cuvântului la 
vremea hotărâtă înainte de veci. Negreșit însă, dacă Dum- 
nezeu nu avea de gând ca pentru iubirea Sa de oameni să 
1a forma noastră, Acesta mai sfânt decât toți ar fi fost fără 
trup, purtând întâietățile în ordinul serafimilor, din pricina 
superiorității purității care vine din virtute în ştiinţele şi 
celebrările lor ierarhice, pentru că înaintea venirii în trup a 
Cuvântului cei ce excelau în sfințire înaintea tuturor erau 
cei învredniciți de ordinul şi poziția aceasta. Nu e aşadar 
nici o mirare dacă, întrucât pentru înnoirea creaţiei Dum- 

nezeu Cel peste toate îmbracă natura noastră, şi Acesta 
vrednic de ordinul şi poziţia serafimilor iese în lumea 
aceasta legat de un trup ca să slujească acestei uimitoare 
taine, pentru ca plecând de aici să fie ridicat prin slava şi 
harul dumnezeiesc incomparabil mai presus de acest ordin 
sfânt şi prim între celelalte; iar dacă n-ar fi rămas în această 
stare cuvenită şi în acest ordin, ar fi cedat altuia legat cu 
trup întâietățile ca servitor al întrupării Cuvântului. 


IX. Planul lui Dumnezeu în ÎIntrupare: unirea cu creația, 
anticipată în om şi realizată de Hristos şi Corpul Său 


18. Dar poate că altul ar spune: De ce Cuvântul lui 
Dumnezeu n-a îmbrăcat natura angelică, mai înaltă şi mult 
mai apropiată de E], ci pe a noastră, cea din urmă? Căci 
dacă această mare taină ar fi rânduită numai pentru noi, 
atunci pe drept cuvânt ar fi asumat-o pe a noastră pentru ca 
să preaslăvească ceea ce a fost asumat. Dar, întrucât pre- 
dania limpede a teologiei e că măreţia acestui dar trece şi 
la toată natura supracosmică, trebuia să ia natura primă şi 
apropiată în chip nemijlocit de E], ca acest negrăit har să 
iasă potrivit aşezămintelor dumnezeieşti din primele spre 
cele secunde şi prin acestea în continuare la ceilalți, dar 
să nu se răstoarne în nimic ordinea în aceştia şi ordinele 
cereşti cele mai înalte să primească, invers, luminarea de 
la natura mai umilă a tuturor celor cuvântători/raționali, iar 
aceasta să devină izvor al întregii plinătăţi dumnezeiești. 
Căci dacă ar fi aceasta, atunci nici acesta mai sfânt decât 
toţi şi vrednic de starea serafimilor n-ar fi putut fi con- 
strâns să iasă în această viaţă cu un trup de femele. 

Pe lângă acestea şi cele asemenea acestora am mai putea 
spune că scopul Domnului şi al pogorământului Său a fost 
să unească cu Sine Însuşi potrivit ipostasei toată natura 
creată/devenită, pentru ca nimic din cele ce sunt să nu fie 
străin potrivit naturii de asumarea divină, ci prin comuniu- 
nea naturii să se facă părtaş şi al gloriilor şi darurilor dum- 

nezeieşti cu care a îmbogăţit-o; „căci neasumatul, zice”, 
este de nevindecat”; pentru ca toată creația, văzând fiecare 
propriul său asumat în asumarea lui Dumnezeu Cuvântul, 
să se împodobească în chip asemănător cu celelalte şi nimic 
din cele ce sunt să nu fie, plecând de aici, mâhnit şi poso- 
morât, ci toate să fie învrednicite de bunătatea şi slava 
dumnezeiască, şi de aceea toate să fie pline de bucurie și 
veselie veşnică, întrucât toate sunt în chip asemănător opere 
ale bunătății Acestuia. 

Observă însă aici şi diversitatea multiplă a înţelepciunii 
lui Dumnezeu, care, potrivit Apostolului LEf 3, 10], prin 
Biserică şi prin cele făcute în ea s-a făcut cunoscută şi pu- 
terilor cereşti. Căci după ce din bunătate a creat la început 
toate cele ce sunt, le-a divizat în natura inteligentă şi ima- 
terială şi în aceasta sensibilă: cea inteligentă e constituită 
dintr-o mulțime infinită de persoane diferite care au ceea 
ce le uneşte între ele în comuniunea naturii, iar cea sensi- 
bilă se vede alcătuită din diferite naturi, care au ceea ce le 
uneşte între ele şi ceea ce le este propriu potrivit elemen- 
tului sensibil, raportării reciproce [a//elouchian], transfor- 
mări! reciproce şi convergenţei spre unu, ceea ce are drept 
efect multe specii diferite care se împărtăşesc de un suflet 
sau de o putere vitală: unele de o putere generativă, nutri- 
tivă şi augmentativă, altele, pe lângă acestea, şi de una sen- 
zitivă. Şi înaintând până aici, şi ca întinzând prin acestea o 
mână spre cea inteligentă pentru o unire [/enosin] şi un 
contact [synapheian] cu ea, această creație nu putea să se 
întâlnească cu ea din pricina marii diferenţe şi incomuni- 
cabilități ce există între natura iraţională şi cea inteligentă 
și materială. 

De aceea, înțelepciunea creatoare, vrând să unească între 
ele toate, ca în toate să se vadă nu numai o alteritate, dar şi 
o identitate, astfel încât şi în aceasta să poată fi o icoană a 
Binelui prototipic, care se vede atât prin identitatea naturii, 


23 GRIGORIE DIN NAZIANZ, Epistola 101 către Cledoniu, PG 37, 18|C. 


534 


cât şi prin alteritatea persoanelor”*, de aceea creează o altă 
natură constatând din ambele, adică din creaţia inteligentă 
şi cea sensibilă: pe om, în care are loc o conexiune |syna- 
pheia] a întregii creaţii, a celei inteligente şi a celei sensi- 
bile, nu numai a materiei pur şi simplu, dar şi a puterii 
generative, nutritive şi augmentative, încă şi senzitive, 
guvernate de natura inteligentă şi raţională. Şi aşa prin 
constituția omului are loc un contact între creația inteligentă 
şi toată creația sensibilă, omul fiind unit în chip nemijlocit 
prin fiecare din naturile din el cu fiecare, şi toată creaţia 
inteligentă şi sensibilă fiind unite între ele prin acest inter- 
mediar. Și apare această uimitoare vietate, omul, o legătură 
între întreaga creație inteligentă şi sensibilă, care leagă şi 
uneşte în sine potrivit ipostasei toate ca o prefigurare şi un 
preludiu al unei taine înfricoșătoare şi negrăite. 

19. Aşadar, întrucât, precum s-a spus, scopul negrăitei 
economii a lui Dumnezeu Cuvântul şi al dumnezeieştii 
înomeniri era să unească, potrivit ipostasei, cu Sine Însuşi 
toate, pentru ca nimic din cele ce sunt să nu rămână nepăr- 
taş al unei asemenea binefaceri de nedepăşit — fiindcă 
acesta e scopul întregului bine şi adevărata fericire —, de 
aceea El îmbracă omul întreg, şi nu altceva din celelalte, 
convergenţa tuturor celor ce sunt, pentru ca nimic din cele 
ce sunt să nu-şi aducă contribuţia la alcătuirea şi compozi- 
ţia acestui templu al Domnului; astfel încât dacă toți şi-au 
adus propriul lor la zidirea asumatului divin, toți să se poată 
face părtaşi în virtutea legii schimbului şi de cele bune ale 
acestui asumat. Că aşa stau lucrurile dă mărturie şi înţelep- 
tul în cele dumnezeieşti loan Sirianul [Damaschinul], căci 
în Cuvântul său la Înfricoşătoarea Schimbare la Faţă a 
Mântuitorului, el scrie: „Cu bunăplăcerea Tatălui în Fiul 
Unul-Născut s-a alcătuit conexiunea |syrapheian] a toate, 
căci întrucât omul e o lume mică |mikros kosmos], purtând 


2 Hoper epitheoreitai pros te tauteti tes physeos kai heteroteti pro- 
sopon. 

în sine însuşi inelul de legătură [syndesmon] a toată ființa 
văzută şi nevăzută, pentru că e şi una şi alta, Stăpânului, 
Creatorul şi Pronietorul a toate, I-a bineplăcut ca în Fiul 
Său Unul-Născut şi consubstanţial să se facă o conexiune a 
divinității şi umanităţii, şi prin aceasta a întregii creaţii, ca 
Dumnezeu să fie toate în toţi”. Şi iarăşi în Cuvântul său 
la Naşterea Născătoarei de Dumnezeu acelaşi spune: „Prin 
Ea Creatorul a transmutat spre mai bine prin intermediul 
umanității toată natura. Căci, dacă omul care stă la mijloc 
între inteligenţă şi materie e un inel de legătură [syndes- 
mos] a întregii creaţii văzute şi nevăzute, atunci, unindu-Se 
cu natura umanităţii, Cuvântul creator al lui Dumnezeu S-a 
unit prin Ea cu toată creația””€. Iar foarte marele în teolo- 
gie Maxim spune şi el: „Din bunătate omul a fost făcut de 
Dumnezeu din suflet şi trup, pentru ca sufletul rațional şi 
inteligent dat lui şi care e după chipul Celui care l-a făcut, 
să se îndumnezeiască alipindu-se prin cunoaştere de Dum- 
nezeu prin dorința şi iubirea sa integrală din toată puterea 
lui şi câştigând asemănarea cu EI, iar prin purtarea de grijă 
cu ştiinţă de partea inferioară şi prin porunca care-i porun- 
ceşte să-l iubească pe aproapele ca pe sine însuşi, să-şi facă 
trupul rațional cu chibzuinţă, iar prin virtuți să-l asocieze 
intim cu Dumnezeu ca pe un coslujitor. Astfel prin inter- 
mediul lui însuşi sufletul Îl face pe Făcătorul său să locu- 
iască în el, făcându-L pe Cel ce l-a legat de trup să fie un 
inel de legătură de nedesfăcut al nemuririi date lui, pentru 
ca ceea ce este Dumnezeu pentru suflet, aceasta să devină 
sufletul pentru trup, şi să se arate Un singur Creator a toate 
străbătând prin umanitate în mod proporțional în toate cele 
ce sunt şi cele mult distanţate prin natură să vină la unitate 
convergând între ele în jurul naturii una a omului, şi Însuşi 
Dumnezeu să devină toate în toţi [/ Co 15, 28] cuprin- 


25 IOAN DAMASCHINUL, La Schimbarea la Faţă a Domnului, Ş 18; 

zându-le şi enipostaziindu-le în Sine Însuşi pe toate, prin 
aceea că nici una din cele ce sunt nu-şi mai are mişcarea 
lăsată liberă şi nepărtaşă de prezenţa Lui, prin care suntem 
şi ne numim şi «dumnezeii» şi «copil» şi «corp» şi «membre» 
şi «părticele» ale lui Dumnezeu, şi cele asemănătoare”. 

De aici se vede că omul a fost ca o pregătire anticipată 
[prokataskeue ris] a tainei economiei lui Hristos, fiind făcut 
o pârgă a tuturor celor ce sunt pregătite de Dumnezeu, pe 
de o parte, pentru o împărtăşire |merousian] de EI şi o unire 
[henosin] de nespus cu EI, iar, pe de altă parte, pentru un 
schimb [antidosin] şi o comuniune [koinonian] negrăită a 
celor dumnezeieşti, „pentru ca nimic din cele ce sunt să 
nu-şi mai aibă mișcarea lăsată liberă şi nepărtaşă de pre- 
zența Lui”. Însăşi plămădirea omului are o foarte mare 
asemănare analogică/proporțională cu această taină. Căci 
aşa cum acesta a adunat şi unit/conectat în sine însuşi în 
mod ipostatic toată creația inteligentă şi sensibilă, deve- 
nind un mediator şi inel de legătură [mesifes kai desmos] 
între inteligenţă şi materie, tot aşa şi Hristos a conectat şi 
unit în Sine Însuşi în mod ipostatic toată natura necreată şi 
creată, făcându-Se mediator între Dumnezeu şi toate crea- 
turile aflate prin natură la o distanță infinită de EL. 

De aceea, aşa cum creația sensibilă a fost făcută pentru 
om şi Dumnezeu a produs-o privind spre acesta ca spre o 
cauză finală nemijlocită, pentru ca în el să-i dăruiască exis- 
tenţa fericită — căci fără om creaţia sensibilă ar fi de prisos 
şi nepărtaşă a darurilor supranaturale ale lui Dumnezeu, în 
care oricine îşi dobândeşte existența fericită —, tot aşa şi 
creația toată a fost făcută pentru economia lui Hristos, iar 
potrivit sfinţilor teologi Dumnezeu a produs fiinţele celor 
ce sunt privind spre această taină ca spre o cauză finală, 
fiindcă fără EI toate lucrurile lui Dumnezeu sunt în zadar 
şi nedemne de generozitatea Făcătorului lor, fiind nepărtaşe 
la darul şi harul Său de nepovestit, adică la îndumnezeire 

şi la comuniunea naturii divine şi a darurilor supranaturale 
care vin de aici, în care li se dăruieşte tuturor existenţa 
bună şi fericită. 

De aceea, toată creația întinzând prin umanitatea care e 
în ipostasa Mamei lui Dumnezeu ca o mână dreaptă spre 
Creatorul pentru a intra în contact cu EI, prin această pal- 
mă şi degetele ei, adică prin asumatul divin luat din Ea, 
intră în contact şi se alipeşte de dreapta Celui Preaînalt 
întinsă până la noi din pricina covârşirii iubirii de oameni, 
mână dreaptă din care se dăruie îmbelşugat învierea celor 
căzuți, urcuşul spre înălțimea slavei dumnezeiești şi în- 
dumnezeirea tuturor, căci „aceasta este, zice [Psalmistul], 
schimbarea/transformarea |a//oiosis] Dreptei Celui Prea- 
înalt” [Ps 76, 11]. Şi ca să vorbesc succint ajunge astfel la 
capăt taina ascunsă pentru îngeri şi pentru oameni, unirea 
potrivit ipostasei a naturii divine şi umane, care e o con- 
vergenţă |syndrome] a întregii creaţii, şi care e sfârşitul 
darurilor mai presus de minte ale lui Dumnezeu. Observă 
bogăţia generozităţii şi harului Stăpânului, că ceea ce a 
făcut pentru creaţia sensibilă, unind-o în alcătuirea omului 
cu natura inteligentă, vrând să o preaslăvească şi să o facă 
părtaşă a bogățiilor şi darurilor naturii raționale, astfel încât 
din pricina ipostasei comune cele proprii inteligenţei să fie 
socotite proprii deopotrivă şi materiei, aceasta a făcut-o 
ulterior şi pentru toată natura creată [supusă devenirii], 
unind-o potrivit ipostasei în Hristos cu natura necreată şi 
fericită a Dumnezeirii, vrând să o preaslăvească într-un mod 
covârşitor, astfel încât din pricina unirii potrivit ipostasei 
gloriile Dumnezeirii să fie cunoscute şi drept ale creaţiei. 

20. Căci zice dumnezeiescul Maxim: „Încă înainte de 
veacuri a fost gândită o unire a finitului şi a infinitului, a 
măsuratului şi nemăsuratului, a mărginirii şi nemărginirii, 
a Creatorului şi a creaţiei, a stabilității și mişcării, unire 
care s-a făcut în Hristos arătându-se în timpurile de pe 
urmă, dând prin ea o împlinire preştiinţei lui Dumnezeu, 
ca acelea care, potrivit naturii lor, se mişcă să se oprească 

în jurul a ceea ce e nemișcat prin ființă, ieşind cu desăvâr- 
şire din mişcarea spre ele însele şi unele spre celelalte şi să 
primească prin experiență cunoaşterea în act a Celui în 
Care S-au învrednicit să se oprească, o cunoaştere care are 
deopotrivă neschimbabilă şi desfătarea de Cel cunoscut pe 
care le-o oferă””5. 

Ceea ce spune el este aceasta: fiind aduse la existență din 
cele ce nu sunt toate cele ce sunt sunt atât în chip necesar 
finite, măsurate şi limitate, cât şi au umitarea fără odihnă, 
dorind desăvârşirea care, fiind infinită, nu poate fi cuprinsă. 
Toate acestea sunt însă proprii celor nedesăvârşite şi semne 
distinctive ale unei privații; căci divinul e infinit, nelimitat 
Şi imens şi, de aceea, și nemișcat. Căci unde s-ar mai mişca 
infinitul şi nelimitatul? Este ca şi desăvârşitul şi supradesă- 
vârşitul;, căci ceea ce se mişcă se mişcă dorind o desăvâr- 
şire, dar divinul, fund desăvârşit, nu caută o creştere şi 
vreo mişcare, întrucât e deplin, sau, mai bine zis, e o plină- 
tate a oricărui bine. 

Deci întrucât toate acestea sunt proprii şi semne distinc- 
tive ale desăvârşitului, supradesăvârşitului şi supradeplinu- 
lui, este evident că cele opuse acestora, adică hotarul, limita 
şi mişcarea în jurul creaţiei sunt caracteristici ale deficitu- 
lui și privaţiunii de desăvârşirea Celui supradesăvârşit. De 
aceea, întrucât toate acestea urmează cu necesitate tuturor 
celor ce sunt ca unele ce sunt create, e cu neputinţă ca ele 
să se transforme în cele opuse, pentru că e imposibil ca 
acelea care au fost create din cele ce nu sunt să devină 
necreate. Deci, întrucât creatul nu poate veni prin natură la 
o identitate cu necreatul, el vine la aceasta printr-o covârşire 
a bunătăţii potrivit ipostasei şi aşa necreatul şi creatul de- 
vin una şi aceeaşi potrivit ipostasei. Şi astfel unirea gândită 
înainte de veci a finitului şi infinitului, a măsuratului şi 
nemăsuratului, a mărginitului şi nemărginitului, astfel 
încât Acelaşi să fie şi mărginit şi nemărginit, şi creat şi 

necreat, a devenit faptă în timpurile din urmă în Hristos, şi 
cele ce se mişcă prin natură, adică cele ce sunt, se opresc 
în jurul a ceea ce este cu totul nemişcat prin natură, adică 
Divinul, ieşind, spune, cu desăvârşire din mișcarea spre ele 
însele şi unele spre celelalte. Căci fiecare se mişca prin cu- 
noaştere atât spre sine însuşi, cât şi spre toate celelalte, ca 
plecând de la cunoaşterea de sine şi a celorlalte să ajungă 
la cunoaşterea Celui nemișcat şi aşa să-şi oprească dorința 
şi mişcarea proprie; şi de aceea nu putea să înceteze vreo- 
dată din această mişcare, pentru că natura nemişcată e in- 
comparabilă cu cele mişcate, şi plecând de aici şi cunoaş- 
terea ei e incomparabilă cu aceea a celor supuse mişcării. 
Dar Cel Supraceresc făcându-Se deodată pământesc a 
conectat în Sine Însuşi mişcarea cu starea şi cele supuse 
mișcării nu mai caută din cele ce sunt și sunt supuse miş- 
cării cunoaşterea şi desfătarea de ceea ce e Nemişcat, ci ÎI 
au primindu-L pe însuşi Cel Nemişcat; de aceea nu mai 
primesc cunoaşterea Aceluia în cuvinte şi idei, ci în expe- 
riență şi în act, şi plecând de aici şi una neschimbabilă; căci 
întrucât toate cele ce sunt sunt schimbabile, şi cunoaşterea 
lor e tot aşa, dar cunoaşterea prin experienţă şi în act e ne- 
schimbabilă şi oferă desfătarea de Cel cunoscut, în care s-au 
învrednicit să se oprească, întrucât cunoaşterea prin expe- 
riență a ceea ce e cunoscut e o desfătare în sens propriu, nu 
cea care stă în cuvânt şi în reprezentări mentale exterioare. 
21. Observă însă generozitatea [7o philorimon] darului 
Domnului, căci nu ridică în Sine Însuşi cele create şi măr- 
ginite și le împărtăşeşte harismele Lui naturale, iar EI, Cel 
necreat şi infinit, rămâne în incinta Lui și în înălțimea sla- 
vei Sale negolit de ea [prin kenoză]. Căci dacă ar fi fost 
doar aceasta, negreşit ar fi făcut cele ce sunt numai pe ele 
însele atât infinite, cât şi finite, într-o participare la infini- 
tate şi nemărginirea necreată, iar Cel ce e prin ființă necreat 
şi infinit ar fi rămas având numai ceea ce îi este propriu 
prin fire, iar plecând de aici creaţia n-ar avea asemănarea 
cu Creatorul întru toate, ci pe jumătate, cum ar putea spune 

cineva; căci atunci am avea comuniunea şi asemănarea cu 
El numai prin infinitate şi cele asemănătoare acestora, 
nicidecum prin creat şi finit şi cele asemănătoare acestora. 

Dar ce anume are loc şi care e bogăţia bunătății? Mai 
întâi Acela coboară până la starea noastră ultimă golindu-Se 
[kenosas] pe Sine Însuşi întreg negolind însă toate sânurile 
Tatălui şi ia asupra Sa tot ce e al nostru făcându-Se părtaş, 
în chip asemănător nouă, trupului şi sângelui [cf. Evr 2, 14], 
şi Cel necreat devine, Acelaşi, şi creat, Cel nemărginit 
devine şi mărginit, Cel infinit devine şi finit, şi aşa luând 
ce e al nostru ne dă în schimb ce e al Său, şi, la rândul lor, 
cei mărginiți devin nemărginiți, cei finiți devin infiniți din 
pricina îndumnezeirii necreate, nemărginite şi infinite care 
li se face prin har. 

Căci zice dumnezeiescul Maxim despre dumnezeiescul 
Melchisedec că „n-a mai fost numit din însuşirile naturale 
şi temporale, între care se cuprind şi acelea de tată, mamă, 
genealogie, început şi sfârşit al zilelor, pe care le-a desfiin- 
țat cu totul din sine însuşi, ci din caracteristicile distinctive 
divine şi fericite, prin care şi-a schimbat specia, şi la care 
n-ajunge nici timp, nici natură, nici rațiune, nici inteligenţă, 
NICI nimic altceva din cele ce sunt, ca să vorbim descriptiv. 
Aşadar, marele Melchisedec a fost descris ca «fără tată, 
fără mamă şi fără genealogie, neavând nici început al zile- 
lor, nici sfârşit al vieții» [Evr 7, 3], precum a lămurit cele 
privitoare la el cuvântul adevărat al celor purtători de 
Dumnezeu, nu din pricina naturii create din nimic, potrivit 
căreia a avut un început şi un sfârşit al existenţei, ci din 
pricina harului dumnezeiesc şi necreat, care e pururea mai 
presus de orice natură şi orice timp din Dumnezeu Care 
este pururea, har potrivit căruia numai e recunoscut ca 
fiind născut întreg din voinţă, şi e păstrat de Scriptură ca 
fund singurul acest lucru, poate ca primul care a ajuns prin 
virtute mai presus de materie şi de formă/specie”””. Şi iarăşi 

acelaşi spune: „Melchisedec s-a făcut/a devenit fără început 
şi fără sfârşit, pentru că nu mai purta în sine însuşi viața 
supusă mişcării, care are început şi sfârşit, şi e tulburată de 
multe patimi, ci numai pe cea dumnezeiască şi veşnică a 
Cuvântului Care sălăşluia în el şi care nu mai e limitată de 
nici o moarte”. 

Vezi că spune că numai din pricina harului necreat şi 
care e pururea este recunoscut Melchisedec ca fiind născut 
întreg din voinţă, şi el, şi dacă mai e un altul asemenea lui, 
este fără început şi fără sfârşit, şi din această pricină 
negreşit şi nemărginit şi infinit prin aceasta şi prin altceva 
asemănător, precum iarăşi şi Stăpânul din pricina naturii 
noastre, potrivit căreia e recunoscut ca fiind născut întreg 
în chip supranatural, a devenit Acelaşi şi creat şi mărginit 
și finit, pentru ca natura oamenilor şi prin ea toată creaţia 
să primească în chip proporțional asemănarea cu Creato- 
rul, dându-i toate cele ale sale şi luând în schimb cele 
dumnezeieşti. Căci aşa cum Creatorul e Acelaşi şi atempo- 
ral și sub timp, una potrivit naturii Sale, iar alta potrivit 
iubirii de oameni şi pogorârii Sale, tot aşa şi toţi sfinţii 
sunt aceiaşi şi sub timp şi atemporali, una potrivit naturii, 
iar alta potrivit harului. Şi aşa toată natura divină în una 
din ipostasele ei se uneşte cu noi prin asumatul divin, iar 
prin noi cu toată creația, şi astfel Hristos devine inel de 
legătură de nedesfăcut al întregii divinități şi al întregii 
creaţii, astfel încât, în El, Dumnezeu şi creația să devină o 
unică persoană indivizibilă şi indisociabilă; căci nici cele 
două naturi ale Lui nu se disting în două persoane, nici nu 
sunt distanţate între ele astfel încât una să fie gândită fără 
cealaltă. 

22. Observă însă inexprimabilul acestei uniri economice 
din pricina unei îndurări până în măruntaie, cum reflectă 
ca 0 icoană unicitatea |[7o monadikon] divinități pe care 
aceea o are atât potrivit ființei, cât şi potrivit fiecărei 


* MAXIM MĂRTURISITORUL, Ambigua 10, 20; PG 90, 1144C. 

ipostase; căci aşa cum Dumnezeu este unul prin natură, tot 
aşa este prin ipostasă un Tată, un Fiu şi un Duh Sfânt. De 
aceea şi Fiul, Care e Unul din Treimea de-o-fiinţă, are şi 
unicitatea naturii împreună cu Tatăl şi cu Duhul, şi unicita- 
tea ipostasei şi a proprietății ei, întrucât e Unul-Născut. Şi 
unicitatea ipostasei Lui e gândită înaintea unicității naturii, 
pe care e văzut că o are cu celelalte două Persoane, fiindcă 
mai întâi trebuie să fie o ipostasă, şi apoi de-o-fiinţă cu 
celelalte, pentru că de-o-ființă numim ipostasele. Dar Fiul 
îşi primeşte ipostasa şi unicitatea ei născându-Se din ființa 
Și ipostasa Tatălui, şi de aici îşi are şi de-o-fiinţimea cu EI, 
fiindcă este de-o-ființă cu EI pentru că se naşte din ființa 
Lui. Dar tot plecând de aici se arată şi diferenţa de ipostasă 
pe care o are faţă de Tatăl, fiindcă îşi are alteritatea 
ipostatică față de Tatăl Lui, pentru că prin ipostasă se naşte 
Unul din Altul. 

Observă însă cum ajungând din pricina îndurării Sale 
până în măruntaie şi împreună cu noi, primeşte prin ace- 
leaşi rațiuni şi identitatea şi alteritatea faţă de noi; căci aşa 
cum Fiul Unul-Născut al lui Dumnezeu, născându-Se ca 
Dumnezeu din Tatăl, primeşte atât unicitatea ipostasei adică 
ipostasa Lui unică, şi plecând de aici atât identitatea cu 
Tatăl potrivit naturii, cât şi alteritatea faţă de El potrivit 
ipostasei, tot aşa Acelaşi Fiu Unul-Născut al lui Dumnezeu 
născându-Se ca om pentru noi din Preasfânta Lui Mamă, 
păzeşte şi astfel unicitatea ipostasei unită cu asumatul Lui, 
fiind Unul şi Acelaşi Fiu Unul-Născut atât al lui Dumnezeu 
și Tatălui Său, cât şi al Fecioarei şi Mamei Lui. Şi plecând 
de aici primeşte şi identitatea cu Mama Sa potrivit naturii 
şi alteritatea potrivit ipostasei, iar identitatea ipostatică cu 
natura noastră e gândită înaintea unirii naturale şi a dife- 
renţei personale cu Ea. Căci mai întâi Domnul Unul prin 
ipostasă devine Acelaşi şi om, Unul prin ipostasă unit cu 
asumatul propriu potrivit ipostasei şi născându-Se din Fe- 
cioară, şi plecând de aici se arată binatural, atât conatural 
cu Mama Sa, cât şi altul decât Ea potrivit ipostasei. 

Dar această identitate şi alteritate naturală şi ipostatică”! 
o are în chip asemănător primind-o de la început de la 
Creatorul şi natura îngerilor şi a oamenilor, şi ea este o 
adumbrire divină care-i împodobește; numai că aceasta, 
cea a creaţiei, contemplată în ea în mod natural şi ipostatic, 
era alta, fund, precum s-a spus, o icoană nedesluşită a celei 
divine. Mai apoi însă, prin covârşirea bunătăţii o identitate 
ŞI alteritate între Dumnezeu şi oameni şi prin aceştia cu 
toată creația are loc în Hristos, Care S-a făcut Mediator 
[mesites] între Dumnezeu şi creație, căci identitatea şi alteri- 
tatea pe care o are Fiul potrivit naturii şi ipostasei cu Tatăl 
Său şi cu Duhul, pe aceasta a luat-o — o, minune! — prin 
modul unei condescendenţe, şi faţă de noi. Căci aşa cum 
avea unicitatea ipostasei şi înainte de înomenire, aşa a 
păstrat-o şi după înomenire, fiind iarăşi Acelaşi Fiu Unul- 
Născut şi al Tatălui şi al Mamei, Dumnezeu şi om; şi aşa 
cum are cu Tatăl şi cu Duhul şi identitatea naturii şi alteri- 
tatea personală, tot aşa a asumat şi identitatea naturii noastre 
împreună cu alteritatea personală, şi astfel Dumnezeu a 
devenii toate în toți, cuprinzând şi enipostaziind în Sine 
însuşi toate, potrivit dumnezeiescului Maxim-?, astfel încât 
este o unică activitate/energie, slavă şi împărăție a lui 
Dumnezeu şi a tuturor celorlalți, care sunt vrednici de Dum- 
nezeu şi de aceea Dumnezeu şi creația se văd în Hristos un 
singur lucru, adică o singură persoană, ca noi toţi să fim un 
corp şi nişte membre, Hristos, Procuratorul [choregon] 
Duhului de viaţă făcător, să fie un Cap, iar Dumnezeu şi 
Tatăl să fie Cap al lui Hristos, şi aşa Dumnezeu să fie, cum 
s-a zis, toate în toți [/ Co 15, 28]. 


”! Ten tautoteta kai heteroteta tauten physiken kai hypostatiken. 
* MAXIM MĂRTURISITORUL, Ambigua 7; PG 91, 1076C. 

X. Fecioara, Gâtul prin care Hristos Capul transmite 
Corpului Său tainic toate harurile şi prin care toate 
cele din Corp urcă spre Capul lor 


23. lar mijlocitor [mesires] şi ca un inel de legătură [syr- 
desmos] între acest Cap şi Corp, care leagă între ele toate 
ca un „gât” [trachelos], e binele supranatural elogiat de noi 
acum, podoaba supranaturală a Bisericii, Mama lui lisus, 
Ea care poartă în chip nemijlocit Capul cel mai presus de 
întregul corp, iar prin rang e direct a doua după Cap. Şi aşa 
cum acest Cap şade singur deasupra întregului Corp, nea- 
vând părtaş egal al poziţiei lui, dar conţine întreg Duhul de 
viață făcător pe care-L măsoară şi împarte în chip propor- 
țional tuturor membrelor Lui, „plecând de la Care, potrivit 
dumnezeiescului Apostol, tot corpul bine încheiat şi bine 
alcătuit prin orice legătură a oferirii îşi face creşterea po- 
trivit lucrării măsurate a fiecărui membru spre zidirea lui în 
iubire” [£/4, 16], tot aşa şi acest Gât plăcut lui Dumnezeu 
și scânteind de dumnezeiescul Duh, singur mai presus de 
tot corpul, nu are ceva de același rang şi poziţie cu el, ci e, 
precum s-a zis, al doilea în rang, îndată după Cap, mijloci- 
tor şi inel de legătură între Cap şi Corp"”. De aceea, pentru 
că n-are nimic de acelaşi rang, cum spuneam mai înainte, 
devine şi el receptacul capabil să primească [choretikos 
dektikos] toată plinătatea dumnezeiască şi făcătoare de viaţă 
care prin el se dăruieşte din Cap tuturor membrelor Corpului. 

Dar pentru că după acesta multe sunt membrele de ace- 
laşi rang şi de o poziţie egală care primesc procurarea 
Duhului vital în chip nemijlocit de la dumnezeiescul Gât, 
Acesta Care e prin natură lipsit de părți Se împarte fiind 
codivizat de alteritatea membrelor şi legând într-un corp 
cele multe şi diferite. De aici urmează că nici un membru 
nu poate să ajungă la împărtăşirea puterii de viaţă care co- 
boară din Cap, nici să se unească cu Capul altfel decât prin 


35 Deuteros te taxei prosechos meta ten kephalen tetagmenos, mesites 
kai syndesmos tes kephales kai tou somatos. 

Gâtul dumnezeiesc, aşa cum nu poate veni la Capul lui 
Hristos, la Dumnezeu şi Tatăl, decât prin Hristos Capul 
nostru. De aceea, aşa cum [Hristos] Capul întregii puteri şi 
stăpâniri şi al Bisericii noastre e singura cale [mone hodos) 
care duce la Tatăl, tot aşa numai acest sfânt Gât este o altă 
cale [herera hodos] care-i urcă pe toți la Capul tuturor. 
Admirând şi lăudând frumuseţea foarte pură, simplă şi ade- 
vărată a acestui excepțional gât al Miresei, Mirele îi zice 
Miresei în Cântarea Cântărilor: „Gâtul tău ca nişte lănţi- 
şoare” |Cânr 1, 9]: nu este împodobit gâtul tău dinafară cu 
podoabe străine, cu colane şi lănțişoare de aur asemenea 
femeilor iubitoare de podoabe, căci potrivit dumnezeiescu- 
lui David „slava e: este dinăuntru” |Ps 44, 14]. Drept pentru 
care Ea însăşi este un lănţişor ce scânteiază şi străluceşte 
dinăuntru cu sclipirile Duhului, astfel încât gâtul şi lănţi- 
şorul să fie pentru sine însăși şi pentru restul trupului fru- 
museţea cea adevărată lăudată şi fericită, precum spune şi 
Mireasa despre Mirele, Capul ei, că este „aur kephaz” 
[Cânt 5, 11]: nu altă podoabă de aur luminează acest Cap, 
ci El Însuşi este aur kephaz, adică nefalsificat şi pur. 

Dar şi Mirele, revărsându-Şi din belşug laudele pentru 
gâtul Miresei, spune: „Gâtul tău ca turnul lu: David zidit în 
Thalpioth” [Cânr 4, 4] , făcând aluzie la înălțimea, fala și 
statutul lui regal, prin care se ridică mai presus de toate 
celelalte, pe care l-a făcut atât de măreț şi minunat adum- 
brirea puterii Celui Preaînalt, a Tatălui Solomonului inteli- 
gibil, Hristos, „de care atârnă mii de scuturi şi lăncile celor 
puternici” [ibid.], adică armele oştirii noastre puternice 
spre surparea meterezelor, scuturile fiind pentru păzirea de 
săgețile cele aprinse ale celui rău [£f 2, 16], iar lăncile 
pentru doborârea gândurilor oricărei înălțimi care se ridică 
împotriva cunoaşterii lui Dumnezeu [2 Co 10, 15]. Căci de 
acest minunat turn atârnă toate puterile dumnezeiescului 
Duh şi de aici sunt înmânate ele ca dintr-o vistierie tuturor 
celor ce pătimesc rele ca nişte buni soldaţi ai lui Hristos 
[2 Tim 2, 3] de către cea lăudată acum ca una care e şi 

Regină [basilissa] şi Comandant suprem [archistrategos] 
pus de Dumnezeu peste toată oştirea dumnezeiască cerească 
și pământească. 


Al. Fecioara Mamă şi Tatăl. Fiul, inima lor comună. 
Fecioara, Sfânta Sfintelor şi jertfelnicul Templului ceresc 


24. Astfel Se uneşte Dumnezeu mai presus de gând cu 
toată natura creată sau, mai bine zis, ca să vorbim potrivit 
dumnezeiescului Apostol, astfel „a recapitulat în Hristos 
toate, fie cele din ceruri, fie cele de pe pământ” [&7 1, 10], 
arătându-L inel de legătură [syndesmon] între divinitate şi 
creație şi membru comun conatural cu toate. Căci fiind El 
o Mână Dreaptă a Tatălui conaturală cu EI, S-a făcut şi 
Cap al nostru al tuturor, conatural în chip asemănător cu 
NOI, şi astfel creaţia şi-a găsit conexiunea [synapheian] 
reciprocă culminantă a creaturilor între ele şi cu Dumne- 
zeu şi împărtăşirea |merousian] de bunătăţile naturale ale 
Aceluia, astfel încât să nu mai primească darurile dumne- 
zeieşti din afară ca un străin, ci ca nişte membre şi un corp 
de la Capul lor. Dar cauza unei astfel de uniri, concrescenţe 
|symphyias] şi îndumnezeiri a toate ce fel de conexiune şi 
comuniune cu Dumnezeu a primit? Negreşit una cu nepu- 
tinţă de scrutat şi de cercetat. Totuşi, cu ajutorul Ei dat cu 
iubire de oameni vom putea încerca după putinţă raţiunea 
și înțelegerea acestei taine şi vom putea scruta în chip mă- 
surat adâncul bogăției înțelepciunii şi cunoaşterii Ei [cf. 
Rm 11, 33]. Căci chiar de vom putea ajunge doar la o mică 
parte din acestea, ne vom desfăta mult de contemplarea şi 
priveliştile/spectacolele supranaturale de acolo. Fiindcă Acest 
Fiu Comun, Care e fără mamă şi fără tată, e văzut — o, 
taină înfricoşătoare! — la mijloc între un Tată şi o mamă, 
având în chip uimitor o conexiune/legătură [synapheiaun] 
nemijlocită atât cu Tatăl, cât şi cu mama Lui. Căci nu doar 
O parte a Lui e conectată de Tatăl Care L-a născut, iar cea- 
laltă de mama care i-a dat naştere, ci Acelaşi întreg Care 
este ambele, Cuvântul Dumnezeu-om, Se odihneşte atât în 

sânurile Tatălui, cât şi în sânurile Mamei Lui, pentru că 
naturile care sunt în E! sunt inseparabile o dată pentru tot- 
deauna. De aceea, dacă în tată şi mamă există o convorbire 
şi o comuniune de cuvinte cuvenită lui Dumnezeu şi ne- 
grăită, cum ar putea fi numit de ei rodul lor comun altfel 
decât „Fiul Unul-Născut şi iubit nouă”, „Măruntaiul nostru 
comun” |koinon splanchon], nu numai pentru că a ieşit din 
măruntaiele paterne şi materne — căci aşa cum S-a născut 
din pântecele Tatălui mai înainte de luceafăr [Ps 109, 3], 
tot așa S-a născut la sfârşitul veacurilor şi din pântecul 
Fecioarei Mamă —, ci pentru că la oameni măruntaiele 
[splanchon] sunt organul iubirii, de aceea se spune în sens 
paronimic ea s-a „îndurat până în măruntaie” |[esp/an- 
chniste]. Dar măruntaiele sunt partea plină de iubire a tru- 
pului: iubirea e o putere a sufletului, iar măruntaiele sunt o 
parte a trupului, iar din pricina concrescenței |symphyias] 
ŞI unirii [/zrenosin] sufletului şi trupului această putere unită 
lucrează cele ale ei folosindu-se de măruntaie ca de un or- 
gan precum ar voi sufletul. Aşa şi Cuvântul lui Dumnezeu 
e o iubire şi o putere a Tatălui, pentru Care şi prin Care a 
făcut toate; după care, vrând să-ŞI reverse asupra întregii 
creaturi de infinite ori mai generos îndurarea şi iubirea Sa, 
legând în chip nespus în Duhul lui Dumnezeu cu această 
iubire o parte a trupului Mamei lui Dumnezeu, a făcut-o 
măruntai fericit plin de Însăși Îndurarea Sa până în mărun- 
taie, prin care a ridicat creaţia la o atât de mare înălțime și 
măreție a slavei dumnezeieşti. 

De aceea, dacă Iubirea şi Însăși Îndurarea până în mă- 
runtaie a Tatălui e o putere enipostatică, dar măruntaiul și 
organul ei, cu care s-a unit potrivit ipostasei, e o parte a 
trupului mamei Lui, atunci acest fericit Măruntai e comun 
amândurora, atât Tatălui, cât și Mamei Lui; Tatăl făcându-și-l 
propriu din pricina iubirii şi îndurării naturale care sunt în 
aceste măruntaie, iar Mama făcându-şi-le proprii din pricina 
măruntaielor din trupul ei care sunt un organ şi al iubirii 
și îndurării până în măruntaie a Tatălui. De aceea, cum s-a 

spus, ca măruntaiul lor comun, Acesta [Fiul întrupat] odih- 
neşte în chip asemănător în ascunzimile cele mai interioare 
Şi în sânurile atât paterne, cât şi materne. 

Vezi comuniunea şi conexiunea negrăită dintre Tatăl şi 
Mama lui Dumnezeu Cuvântul: Măruntaiul mamei odih- 
neşte în sânurile Tatălui şi cel al Tatălui în cel al Mamei 
Lui. Tatăl Îşi vede Măruntaiul propriu locuind în chip 
natural în acelaşi sens în Sine Însuşi şi în Mama Lui, iar 
Mama Lui vede în chip asemănător aceleaşi Măruntai 
comun cuprins în chip natural în acelaşi sens în ea însăşi şi 
în Tatăl, căci unirea şi concrescenţa pe care o are Fiul cu 
Tatăl, o are aceeași în chip proporțional şi cu mama Lui 
din pricina conaturalităţii Lui cu fiecare şi a faptului că 
este din funţa lor. De aceea, dacă trebuie adăugat altceva 
uimitor, Acest Fiu are cu mama Lui o mai mare cone- 
xiune/legătură |synapheian], unire [henosin] şi intimitate 
[oikeiosin] decât inima [kardia] Acesteia cu Ea Însăşi şi 
fiecare din membrele Ei cu toate celelalte; pentru că orice 
unire sau conexiune/legătură — fie naturală, fie ipostatică, 
fie locală, fie temporală, fie prin asemănare, fie oricare 
alta, e o imitare sau, mai bine zis, o imagine a Înseşi Egali- 
tății, Înseşi Asemănării şi Însuşi Unului. Prin urmare, pe 
cât diferă Prototipul divin de imitările lui, pe atât diferă 
între ele şi unirea celor diferite efectuată de Prototip şi 
identitatea provenită din icoane şi asemănări. Inima însă şi 
toate părțile şi membrele corpului sunt unite unele cu altele 
într-o unică ipostasă prin identitatea şi închegarea sufletu- 
lui şi prin întoarcerea la el şi conexiunea cu el a tuturor; de 
aceea, atunci când acesta se retrage de acolo, toate acestea 
se distanțează între ele. Dar unirea şi conexiunea între 
Acest Fiu şi Mama Lui este şi naturală, dar mai mare decât 
ea este cea dumnezeiască; fiindcă EI este şi Însăși Egali- 
tatea şi Însuşi Unul, Care până într-atât se uneşte cu mama 
Lui, încât una este activitatea/energia Fiului şi Mamei, 
însăşi cea dumnezeiască şi necreată a Fiului, care îi leagă, 
cum s-a spus, incomparabil mai mult decât leagă activita- 

tea/energia sufletului membrele corpului. De aceea, pre- 
cum s-a zis, Domnul are față de Mama Lui o conexiune 
mult mai incomparabilă decât are inima Ei şi fiecare din 
membrele Ei cu Ea şi cu fericitul Fi suflet; mai bine zis, 
înseşi membrele şi inima ei guvernate acum de activita- 
tea/energia şi harul dumnezeiesc au între ele şi cu fericitul 
ei suflet o conexiune negrăită şi dincolo de orice concres- 
cenţă naturală. Iar prin Ea acest bine va ajunge la ultima 
restaurare [apokatastasin] a universului şi la noi, cum spun 
purtătorii de Dumnezeu Părinţi: „Atunci când toate carac- 
teristicile vechi prin care obișnuiește să fie indicat umanul 
cedează în faţa celor mai bune, ca un aer lipsit de lumină 
amestecat în întregime cu lumina, încât este o singură şi 
unică activitate/energie a lui Dumnezeu şi a celor vrednici 
de Dumnezeu, sau mai bine zis a lui Dumnezeu întreg 
Care străbate de jur-împrejur în chip cuvenit binelui pe toți 
cei vrednici". 

Aşadar, întrucât între Fiu și Mamă exista o atât de negră- 
ită conexiune, iar Fiul Care locuieşte în ea e mai interior 
decât inima mamei Lui, lipit în chip nespus de fericitul ei 
suflet şi trup şi legându-le pe acestea în chip indivizibil şi 
veşnic cu Sine Însuşi şi între ele — de aceea, aşa cum iese 
din inima Tatălui, căci zice: „Aflat-a inima mea cuvânt 
bun” [Ps 44, 1], dar şi odihneşte în inima aceea, pentru că 
nu este separat de Tatăl atunci când Se naşte din EI, ci este 
întreg în E], tot aşa locuieşte şi în inima mamei Sale rămâ- 
nând inseparabil de ea potrivit raţiunilor spuse maicii atunci 
când se naşte din Ea după trup — ce cuvânt va putea lăuda 
în imne taina inexprimabilă a comuniunii Tatălui şi Mamei 
atunci când Fiul lor comun Cel lubit şi Unul-Născut în chip 
asemănător, Măruntaiul comun al amândurora, e înţeles 
locuind întreg în inima lor în acelaşi sens? Căci în inima 
Mamei se varsă cu adevărat acea Iubire enipostatică a lui 
Dumnezeu şi Tatăl şi, întrupându-Se în mamă, iese din Ea 


34 MAXIM MĂRTURISITORUL, Ambigua 7; PG 91, 1076C. 

spre inima Tatălui, ieşind din fiecare spre fiecare şi odih- 
nindu-Se în fiecare în acelaşi sens. 

Cu adevărat foarte potrivit este să spunem aici: „O, adân- 
cul bogăției”, nu numai al „înţelepciunii şi cunoaşterii lui 
Dumnezeu” [Rm 11, 33], ci şi al bunătăţii, îndurării până 
în măruntaie şi generozităţii mai presus de înţelegere! Acum 
Dumnezeu Și-a arătat prin Biserică cu adevărat bogăţia co- 
vârşitoare a bunătăţii Lui nu numai nouă, ci şi stăpâniilor 
şi puterilor [îngereşti]. Deci, dacă atunci când s-au născut 
stelele, pe Ziditorul l-au lăudat cu glas mare toţi îngerii 
Lui [/ov 38, 7] şi l-au cântat imne, ce li s-a întâmplat când 
li s-au descoperit şi arătat aceste lucruri şi taine înfrico- 
şătoare? 

25. Dar cât este de supranaturală şi nespusă intimitatea 
[oikeiosis] şi conexiunea/legătura |synapheia] cu Dumne- 
zeu şi Tatăl a Mamei lui Dumnezeu Cuvântul noi putem şti 
sau, mai bine zis, ni s-a dat să ştim; căci, potrivit sfințitului 
Dionisie”, această taină e de negrăit prin orice cuvânt şi 
de necuvântat pentru orice minte, chiar şi pentru cel dintâi 
dintre îngerii cei mai vechi cât priveşte înţelegerea şi tâl- 
cuirea ei desăvârşită. Fiindcă Ea este partea cea mai dină- 
untru a perdelei [templului], în care Arhiereul bunătăţilor 
viitoare intrând o dată pentru totdeauna rămâne pururea 
[cf. Evr 9, 11] făcându-şi din inima Ei jertfelnic capabil să 
cuprindă şi primească pe acest mare Arhiereu şi Victimă, 
adusă acolo mereu pentru toată creația de Arhiereul veşnic 
lui Dumnezeu şi Tatăl şi e primită cu plăcere şi bunăvoință 
de Acesta, Care îi dă în schimb de aici îndumnezeirea, un 
dar cu adevărat corespunzător acestei ofrande, și care, um- 
plând acel jertfelnic şi întreaga Sfântă a Sfintelor, şi anume 
Cortul obârşie de Viaţă şi primitor de Dumnezeu al Celui 
Preaînalt, iese prin perdeaua trupului Ei mai întâi spre cei 
învredniciţi de rangul acelui vestibul, şi prin acela spre 
ceilalți. Căci unde altundeva s-ar cădea să zacă pururea acea 


*5 DIONISIE AREOPAGITUL, Despre numele divine II, 9; PG 3, 6484. 

nouă Victimă şi junghiere decât în cea în care şi din care 
S-a născut la început şi din care a ieşit după ce S-a făcut, 
întrucât nici n-ar putea fi un alt loc mai sfânt decât locul 
acesta? 

Locul acesta este, cum s-a zis, neaccesibil şi necălcat 
pentru toți, fiind rezervat şi consacrat drept locuinţă şi 
odihnă veşnică doar Marelui Arhiereu şi Victimă. Căci aşa 
cum îndumnezeirea izvorăşte de acolo pururea celor în- 
dumnezeiţi, tot aşa şi această Victimă nouă zace pururea pe 
jertfelnicul acela oferită şi primită, făcându-l mereu bine- 
voitor şi milostiv pe Dumnezeu, întrucât nu e alt spectacol 
mai grațios şi mai plăcut Tatălui decât trupul Fiului Său 
Iubit care S-a jertfit pentru noi; căci dincolo de nişte daruri 
atât de mari nu mai trebuie oferită o altă victimă, nici nu 
mai e nevoie să se facă un alt Arhiereu al unei asemenea 
Victime. Cortul obârşie de Viaţă al Mamei lui Dumnezeu 
este şi el, cum s-a zis, Sfânta Sfintelor care e pentru tot- 
deauna necălcată de toți şi neatinsă de toţi decât doar de 
Arhiereul- Victimă. Dar ca o oglindă foarte transparentă şi 
foarte pură acesta nici nu va împiedica frumuseţea inte- 
rioară şi distincția incomparabilă a feței Unului-Născut şi 
ochiul Său binevoitor să nu iasă în chip luminos şi bogat 
spre cei dinafară şi să fie împărtășite şi văzute potrivit cu- 
prinderii şi receptivităţii fiecăruia, nici nu va fi un obstacol 
şi o îngrăditură atât de mare pentru cei din afară, încât să 
nu poată vedea şi cunoaşte după putinţa fiecăruia comorile 
Duhului şi tainele din ele. Căci de aceea cuvântul nostru a 
lăudai-o ca pe un „înger”, întrucât proclamă şi manifestă 
toate tainele ascunse ale teologiei şi economiei lui Dumne- 
zeu. Pentru că şi de-ar fi fost în ea ceva din vechile carac- 
teristici prin care se face cunoscut umanul, acesta a fost 
absorbii o dată pentru totdeauna de frumuseţea şi mândre- 
țea dumnezeiască şi a cedat locul celor mai bune ca un aer 
neluminos amestecat în întregime cu lumina, astfel încât să 
se arate în chip luminos numai frumosul divin care dom- 
neşte în Ea, iar Ea să fie cunoscută numai plecând de la 


a, 


e] sau, mai bine zis, pentru ca Acela care mai înainte era 
nevăzut să se vadă în Ea. 


XII. Fecioara Mamă şi Fiul. Asemănarea fizică şi morală 
şi perihoreza perfectă între ei. Fecioară dă trup şi hrăneşte 
pe Fiul, iar pe noi ne hrăneşte cu harul îndumnezeirii 


26. Negrăita comuniune şi unire între Tatăl și mamă 
care li se face prin Fiul lor Unul-Născut e, pe cât ni s-a dat 
să înţelegem, în acest fel. Iar cea a Fiului cu Mama Sa n-ar 
putea fi negreşit altfel decât este în mod proporțional/ana- 
logic cea cu Tatăl Său. Căci aşa cum potrivit dumnezeirii 
Fiul este tot ce e şi Tatăl, afară de alteritatea şi diferența 
Lor ipostatică, tot aşa Acelaşi Fiu este potrivit trupului tot 
ceea ce se înţelege că e prin natură mama Lui afară de alte- 
ritatea şi diferența lor ipostatică. Şi aşa cum spune dumne- 
zeiescul Vasile** despre Dumnezeu şi Tatăl că născând a 
ieşit întreg în proprietatea Fiului împreună cu rămânerea în 
proprietatea de Tată, tot aşa şi aici mama Lui născându-L a 
ieşit în întregime potrivit funţei în proprietatea Fiului îm- 
preună cu rămânerea în persoana şi proprietatea de mamă. 
Și aşa cum, născut fund Singur din Tatăl Singur, ca Singur- 
Născut S-a făcut potrivit marelui Vasile“ moştenitor al 
tuturor bunătăţilor Tatălui, iar ca dintr-unul Singur toată 
fiinţa Fiului e rod doar al Tatălui Singur și nu al altuia, tot 
aşa şi potrivit nouă Acelaşi Fiu născut fiind Singur din una 
singură, ca Singur-Născut a moştenit Singur cele naturale 
ale mamei Lui, iar ca dintr-una singură le are asumate 
neamestecate şi neprihănite doar pe cele ale mamei Lui, şi 
nu s-a întâmplat ca la ceilalți fii ai oamenilor, care, pri- 
mindu-și fiinţa amestecată, frământată şi compusă din două 
persoane, a unui tată şi a unei mame, nu păstrează neames- 
tecată asemănarea cu fiecare din cei ce l-au născut, şi care 
sunt substanțe parțiale şi diferite unele de altele atât prin 


35 VASILE CEL MARE, Prolog 8 de fide; PG 31, 685D-688A. 
* (Ps.) VASILE, Contra lui Eunomiu IV; PG 29, 689. 

calitatea lor naturală, cât şi prin temperamentul ipostasei 
lor, căci fiecare, născându-se din ambii aceştia, nu are 
identică cu fiecare temperarea naturală specială a ipostasei 
lui şi proprietatea compusă care vine de al ambii părinţi. 
Doar Cuvântul Dumnezeu-om născut fiind Singur dintr-o 
Mamă singură a avut identitatea şi unitatea cu mama Sa 
potrivit naturii, temperamentului şi întregii proprietăţi într-un 
mod incomparabil mai presus decât toți fiii oamenilor, ast- 
fel încât o astfel de identitate a Lui şi mamei să fie aşa cum 
este cea a capului sau inimii faţă de restul trupului sau, mai 
bine zis, mai presus chiar de acestea; căci partea nu are 
asemănare cu întregul în toate, fiindcă nu are toate ale 
întregului, dar Fiul Acesta poartă toate ale mame Lui. De 
aici este evident că identitatea şi asemănarea perfectă pe 
care o are Fiul faţă de Tatăl Său potrivit divinității din pri- 
cina că S-a născut Singur dintr-unul Singur, aceeaşi o are 
în chip proporțional/analogic cu mama Sa potrivit umani- 
tățui din pricina că este în chip asemănător Singur dintr-una 
Singură şi nu aşa cum este fiecare din oameni faţă de 
părinții lui. 

Mai mult, la oameni se vede în toți o diferenţă şi o alte- 
ritate nu numai în calitatea şi temperamentul trupului, după 
cum s-a spus, dar şi în calitatea volitivă/gnomică a acelor 
suflete şi în alegerea lor liberă, căci sufletele şi restul natu- 
rilor raționale îşi au identitatea şi asemănarea nu atât de la 
natură, cât de la calitatea voinţei/gnomei şi de la alegerea 
binelui sau contrariului său; fiindcă acest lucru le specifică 
şi le face bune sau rele, luminoase sau întunecoase; de 
aceea la îngeri şi la sfinți aceasta e ceea ce îi uneşte şi leagă 
întreolaltă cu unirea şi legătura cu adevărat cu neputinţă de 
rupt. Plecând de aici, mama Domnului are identitatea per- 
fectă cu Fiul ei şi potrivit calitățu volitive/gnomice a sufle- 
tului ei; fiindcă în ei este o identitate de voire şi o insuflare 
comună a voinţei/gnomei, voirea necreată a Fiului învălu- 
indu-le şi cuprinzându-le într-o unică înclinare şi voire, pe 
care o vrea ea. De aceea, pe lângă identitatea naturală şi 

asemănarea perfectă a trupului, sufletul Ei dumnezeiesc şi 
obârşie de Viaţă are în chip perfect unitatea şi identitatea 
perfectă atât potrivit naturii, cât şi voinţei/gnomei cu sufle- 
tul codivin al Unului-Născut; după care voinţa şi energia 
necreată a Fiului învăluind şi guvernând toate acestea aşa 
cum învăluie şi guvernează un suflet corpul şi membrele, 
ele au o conexiune şi o unitate negrăită, mai presus de orice 
unire sensibilă şi inteligentă. 

27. Astiel este conexiunea/legătura |[synapheia] naturală 
şi gnomică supranaturală în chip cu adevărat supranatural 
a Mamei cu sufletul dumnezeiesc şi corpul Fiului Unul- 
Născut ale lui Dumnezeu, întrucât Cuvântul lui Dumnezeu 
a luat mai presus de noi toate ale noastre, iar cea [conexiu- 
nea] care este cu dumnezeirea Lui este negreşit mai presus 
de minte şi de cuvânt. Dar lucrul cercetat ne-ar putea de- 
veni limpede plecând de aici; pentru că, este evident, că 
trupul/carnea Stăpânului s-a unit potrivit ipostasei cu divi- 
nitatea Acestuia şi că amândouă naturile au intrat în con- 
vergenţă într-o unică persoană în chip necontopit şi nedi- 
vizat, ca după înomenire Acelaşi să fie Fiu al unui Tată şi 
al unei mame. De aceea, dat fiind că trupul/carnea Mântui- 
torului e unită astfel cu divinitatea Lui şi prin dumnezeirea 
Cuvântului are negreşit cu Tatăl conexiunea negrăită şi 
supranaturală care față de Tatăl are identitatea perfectă 
potrivit fiinţei, iar faţă de Aceasta [Mama Lui] are identi- 
tatea perfectă potrivit ipostasei, de aceea aşa cum Tatăl Îşi 
face al Său propriu pe Fiul Său Unul-Născut ca pe Unul 
Care provine din ființa Lui, tot aşa Îşi face al Său propriu 
şi trupul/carnea Lui pentru că e unită cu El potrivit iposta- 
sei şi este trupul/carnea Lui, iar ambele sunt un singur Fiu. 
La fel, aşa cum trupul/carnea Unului-Născut îşi face pro- 
prie divinitatea Lui din pricina unirii potrivit ipostasei, 
precum şi corpul îşi face propriu sufletul său, tot aşa acest 
[trup] îşi face propriu şi pe Tatăl acesteia [divinității] din 
pricina faptului că în virtutea unirii lor ipostatice toate cele 
ale divinității Unului-Născut devin în chip asemănător pro- 

prii şi ale trupului/cărnii Lui. Astfel e unirea trupului/căr- 
nii Cuvântului cu Tatăl, că aceasta şi este şi se numeşte Fiu 
Unul-Născut al Său împreună cu divinitatea Cuvântului 
unită cu ea potrivit ipostasei, şi se odihnește în chip ase- 
mănător cu ea în sânurile Tatălui şi este coînchinată cu ea 
de către toată creaţia, bucurându-se de șederea pe tron îm- 
preună cu Tatăl. Şi slava naturală a Tatălui trece nu numai 
la divinitatea Unului-Născut, ci şi la trupul/carnea Lui și e 
recunoscută proprie lui/ei, ca şi divinității Liu. 

Într-un mod asemănător şi divinitatea Cuvântului are 
negreşit față de mama Lui tot o astfel de unire şi conexiune; 
căci trupul/carnea Lui are cu mama Sa identitatea perfectă 
potrivit fiinţei, iar cu divinitatea Sa are identitatea perfectă 
potrivit ipostasei. De aceea, aşa cum mama Lui îşi face 
proprie trupul/carnea Unului-Născut din pricina faptului că 
acesta e conatural ei şi din ea, tot aşa îşi face proprie şi 
divinitatea Lui din pricina faptului că aceasta e unită cu 
trupul potrivit ipostasei şi amândouă sunt în chip inseparabil 
un singur Fiu. La fel, aşa cum divinitatea Unului-Născui 
îşi face propriu îrupul/carnea Sa, precum un suflet îşi face 
propriu corpul său, tot așa Îşi face proprie şi pe mama Sa 
din pricina faptului că toate cele proprii trupului devin 
proprii şi ale divinității Cuvântului şi ambele sunt în chip 
neîmpărțit un Dumnezeu-om, Cel născut din ea, iar de 
aceea cea care L-a născut e cu adevărat Născătoare de 
Dumnezeu; pentru aceasta şi aşa cum divinitatea Unului- 
Născut se odihneşte împreună cu trupul/carnea Sa în sânu- 
rile Tatălui, tot aşa ambele se odihnesc în sânurile mamei 
Lui, şi de aceea Aceasta e proclamată şi Doamnă a întregii 
creaţii ca una care a născut pe Însuşi Creatorul şi Împăratul 
a toate. 

Unitatea supranaturală în toate a mamei cu Fiul ei s-ar 
putea face limpede şi plecând de aici: căci este evident că 
aşa cum orice suflet lucrează prin corpul său față de cele 
din afară orice ar voi — şi de aceea corpul apare nu numai 
ca un instrument pus în mişcare şi care duce la faptă voinţa 

sufletului, dar din pricina conexiunii/legăturii şi relaţiei sale 
naturale cu el participă la dispoziţiile sufletului făcându-se 
un vestitor nemincinos şi al patimilor nevăzute ale sufle- 
tului — tot aşa şi divinitatea Unului-Născut îşi avea supus 
întru toate umanul Său, prin care lucra față de cei din afară 
toate cele dumnezeieşti, dar întrucât voința Lui umană era 
supusă o dată pentru totdeauna voinţei Lui dumnezeieşti, 
nu lucra şi făptuia ca om cele ale sale în alt fel de cum voia 
voința Lui dumnezeiască. De aceea, toate cele lucrate prin 
corpul Său şi diferitele dispoziţii ale Lui, şi anume certarea 
cu mânie a unora, iritarea, îndurarea, lacrima, privirea bime- 
voitoare, blândețea față de ce: care-l insultau, rugăciunile 
pentru cei care-L răstigneau şi câte sunt asemănătoare aces- 
tora erau simboluri ale activității şi făptuirii Lui dumne- 
zeieşti, de care se folosea în mod diferit faţă de cei de pe 
atunci potrivit diferenţei socotinţei/voinţei |gnomes)] lor. 
De aceea, suflarea trupească peste apostolii Lui a fost un 
simbol al ieşirii împărtăşitoare a Duhului dumnezeiesc şi, 
simplu spus, toate cele lucrate în chip corporal de Hristos 
au fost simboluri ale unor taine dumnezeiești şi negrăite. 
Precum, înainte de orice altceva, şi marea taină privitoare 
la Fecioara şi Mama Lui, şi anume zămislirea fără sămânță 
şi naşterea negrăită şi supranaturală, împărtăşirea dulce din 
laptele fecioresc, aplecarea şi odihna la pieptul şi la sânu- 
rile ei, precum spune în Cântarea Cântărilor însăşi Copila 
ajunsă Mireasă a lui Dumnezeu despre Fiul şi Mirele ei 
când Îl numeşte „nard” şi „săculeţ de smirnă” că „se va 
cuibări între sânii mei” |Cânt 1, 13], asemenea şi dulcea şi 
grațioasa privire şi zâmbetul îndreptate spre Ea de Acela în 
chip şi formă de prunc şi sărutările dragi din sărutările gurii 
Lui spre buzele ei feciorelnice şi materne şi îmbrățişările 
aprinse, despre care spune iarăşi tot ea în Cântare că „mâna 
Lui stângă e sub capul meu şi mâna Lui dreaptă mă va cu- 
prinde” [Cânt 2, 6], toate acestea aşadar, precum s-a spus, 
erau simboluri ale unor taine supranaturale şi negrăite şi a 
de nepovestitei uniri a Cuvântului lui Dumnezeu cu Mama 

Lui. Căci n-ar putea gândi cineva o mai mare unire şi con- 
crescență a două persoane distanţate decât cea care l-ar 
face în stare pe fiecare să facă să treacă drept ale sale pro- 
prietățile naturale ale celuilalt, precum şi pe însuşi cel ce le 
posedă, astfel încât înfăţişarea [eidos] fiecăruia să se poată 
vedea în celălalt în chip asemănător împreună cu cea natu- 
rală şi proprie, cum s-a făcut doar la Dumnezeu Cuvântul 
şi Mama Lui, căci ceea ce Și-a făcut propriu Fiul luând 
înfăţişarea şi natura Mamei Lui [...]', ca şi însăşi Mama. 
Iar Mama Lui, luând de la Fiul cele naturale ale divinității 
Lui, până într-atât s-a lipit şi amestecat cu ele, încât să fie 
văzută şi recunoscută mai mult din acelea decât din cele 
naturale proprii firii ei de către cei învredniciţi de acea ve- 
dere transformată şi transfigurată în frumuseţea și strălu- 
cirea naturală a Fiului; aşa cum pe când Acela petrecea pe 
pământ împreună cu oamenii, era văzut de aceia doar în 
înfăţişarea Mamei. Sau, mai bine zis, aşa cum e văzut acum 
Fiul de cei vrednici împreună cu divinitatea proprie şi pur- 
tând drept proprie înfăţişarea mamei Lui, aşa şi Mama Lui 
se vede împreună cu natura proprie, îmbogățită în virtutea 
schimbului reciproc |antidoseos] sau, mai bine zis, prin 
lipsa de măsură a harului, cu proprietățile naturale ale Fiului 
ei devenite ca și ale ei proprii. Aceasta e unirea |/henosis] 
nespusă a celor odinioară distanţate: împroprierea intimă 
[fo oikeiosasthai] de către fiecare a proprietăţilor naturale 
ale fiecăruia ca pe unele proprii lui împreună cu rămânerea 
în acelaşi timp ceea ce era. 

28. lar dacă ar spune cineva că un astfel de bine n-ar 
privi-o doar pe Mama Domnului, ci prin Ea se revarsă şi la 
întreaga creație, cum am spus şi noi mai sus — căci în 
schimbul naturii asumate |[proslemma] de Mântuitorul ca 
pârgă a întregii creații ni s-a dat în chip asemănător tuturor 
îndumnezeirea —, poate să observe însă aici diferența ha- 
rului. Fiindcă asumatul divin este și propriu Mamei, dar și 


*% Urmează un rând lipsă, sărit de copist din neatenție. 

creației ca parte a ei; dar față de Mama lui are o atât de 
mare intimitate |oikeiosin], încât el însuşi este însăşi Mama 
întreagă care iese în el împreună cu rămânerea în acelaşi 
timp în persoana și proprietatea ei maternă, precum am 
spus mai sus; dar pe lângă această identitate naturală în ei 
se poate vedea şi o identitate gnomică perfectă a sufletelor 
lor dumnezeieşti, iar față de creaţie are această intimitate 
doar ca parte dintr-un întreg. Dar şi faţă de fiecare din toţi 
oamenii, prin care a aflat această intimitate şi restul crea- 
ției, Ea are o diferenţă şi varietate atât potrivit proprietăţii 
trupului, cât şi potrivit calităţii genomice a sufletului. Și 
Mama Lui i-a dat asumatul nemijlocit din ea însăşi, iar 
creația prin intermediul ei. Deci întrucât, potrivit sfinților 
teologi, trupul/carnea Stăpânului şi toate ale Lui/ei sunt 
simboluri ale divinități Lui şi ale dăruirii şi procurării ei 
nouă — căci de aceea şi El se numeşte „Simbol al Lui 
Însuşi” —, iar împroprierea ei şi înrudirea cu Mama Lui 
şi cu creația diferă atât de mult una de alta, de aici urmează 
şi că legătura/conexiunea şi comuniunea divinității Lui cu 
Mama Lui şi cu creaţia diferă unele de altele în mod pro- 
porţional la fel de mult; şi anume: aşa cum întreaga Mamă 
însăşi iese în propriul Fiului după trup născându-L împre- 
ună cu identitatea şi acordul voinţei/gnomei împreună cu 
rămânerea în propriul ei de mamă, tot aşa şi Fiul întreg iese 
cu plinătatea dumnezeirii în Mama Lui îndumnezeind-o îm- 
preună cu rămânerea în stabilitatea şi întemeierea proprie. 
ȘI aşa cum întreaga natură a oamenilor dă lui Dumnezeu 
Cuvântul o parte a ei spre constituirea plinătăţi dumneze- 
ieşti, dar prin particularitatea gnomică a sufletului fiecare 
din îngeri şi din oameni are o diferenţă și diversitate faţă de 
sufletul egal [codivin] cu Dumnezeu al Cuvântului, unul 
mai mult, altul mai puţin, tot aşa prin egalitatea schimbului 
natura oamenilor primeşte de la Cuvântul o parte a plinătăţii 
dumnezeieşti, iar nu întregul ei. 


39 MAXIM MĂRTURISITORUL, Ambigua 10, 31; PG 91, 1165D. 

Dar şi fiecare din îngeri şi din oameni va fi părtaş al 
harului dumnezeiesc în chip proporțional, potrivit propriei 
calități a voinţei/gnomei şi potrivit asemănării mai mari 
sau mai mici cu sufletul dumnezeiesc al Cuvântului. La fel 
şi Mama Lui va fi unită cu dumnezeirea în chip nemijlocit 
[amesos], iar toţi ceilalți prin Ea [di 'autes], fundcă Ea stă 
la mijloc [mese] între Dumnezeu şi creatură şi prin Ea se 
lucrează atât dăruirea frământăturii noastre, cât şi dăruirea 
în schimbul ei a îndumnezeirii, schimbul acesta foarte 
supranatural şi mântuitor“. Dar şi împărtăşirea dulce de 
laptele feciorelnic înseamnă împărtăşirea dulce de harul 
dumnezeiesc, prin care s-a dat tuturor mântuirea, învierea 
și îndumnezeirea, pe care oferindu-le Dumnezeu Se bucura 
mai mult decât cei ce o primeau; de aceea şi socotea acest 
lucru drept mâncare a Lui, căci zice: „Mâncarea Mea e 
să fac voinţa Tatălui Meu şi să desăvârşesc lucrul Său” 
[In 4, 34], adică mântuirea şi îndumnezeirea noastră, pe 
care după ce a primit ce e al nostru şi s-a săturat cu laptele 
Fecioarei a dat-o în schimb cu îmbelşugare tuturor. 

Deci întrucât, precum s-a zis, această împărtăşire [meta- 
dosis] şi procurare [choregia] Îi este foarte plăcută din pri- 
cina bunătăţii şi împărtăşirea laptelui a fost plăcută nu nu- 
mai trupului ci cu mult mai mult dumnezeirii, ca una care 
s-a făcut cauză a dăruirii în schimb a darurilor Lui suprana- 
turale, celei care procură laptele în chip direct şi nemijlocit 
Celui hrănit i se procură în chip nemijlocit și abundența dă- 
ruirilor în schimb dumnezeieşti: oferind, pe de o parte, în 
chip nemijlocit lui Dumnezeu şi Tatăl prin sânii ei feciorel- 
nici ŞI materni laptele care hrăneşte, face să crească și con- 
stituie asumatul Mântuitorului, iar, pe de altă parte, dându-i-se 
în schimb și transmițând creației laptele Tatălui, adică viaţa 
dumnezeiască, nemurirea şi hrana îndumnezeirii, în chip 
nemijlocit prin Fiul şi Duhul ca prin doi sâni paterni. 


“ Di'hes kai he dosis tou hemeterou phyramatos kai he antidosis tes 
'heoseos energeitai, to hyperphyestaton synallagma. 

29. lar dacă desfrânata care L-a uns cu mir pe Domnul 
n-a dobândit numai dintr-odată iertarea păcatelor, dar s-a 
învrednicit şi de o astfel de adresare dumnezeiască, şi anu- 
me ca lucrul făcut de ea să fie consemnat în scris şi, ajun- 
gând să fie numărat împreună cu cuvintele şi faptele evan- 
ghelice, să fie vestit lumii întregi împreună cu celelalte [cf. 
Mt 26, 13], atunci Fecioara care a adus lui Dumnezeu 
Cuvântul mirul adevărat şi supraceresc, trupul ei, mai înmi- 
resmat decât toate miresmele — căci zice: „„Mireasma mi- 
rului tău e mai presus decât toate miresmele” [Cânr 4, 20], 
un mir compus din diferitele materii ale corpului ei pre- 
gătit şi compus cu focul dumnezeirii şi ştiinţa parfumată a 
Duhului, şi care e numit „nard” şi „săculeţ cu smirnă” în 
Cântarea tainică, căci spune: „Nardul smirnei mele şi-a dat 
mireasma lui; săculeţ de smirnă e pentru mine frăţiorul 
meu” [Cânr 1, 11] —, de ce fel de cinstiri şi proclamări se 
va învrednici? Prin Această purtătoare şi dăruitoare de mir 
se revarsă şi se dăruie iertarea întregului pământ, care a 
desfrânat înaintea Domnului potrivit lui Osea [Os 1,2], 
astfel încât cea nemiluită, adică firea/natura noastă, nu 
numai Că a ajuns miluită, ci şi, ca să vorbim potrivit iarăși 
aceluiaşi [Osea] oamenii s-au numit fii ai Dumnezeului 
Celui Viu |l, 10], iar taina acestui mir şi a celei care l-a 
golit şi care era ascunsă de veacuri [Co/ 1, 26] s-a făcut 
arătată prin Biserică nu numai oamenilor, dar şi îngerilor 
înşişi. Căci atunci când s-a golit de mireasma lui s-a um- 
plut toată creaţia, inteligentă şi sensibilă, şi prin el Pavel 
ŞI cei ca el s-au făcut bună-mireasmă a lui Hristos în cei 
mântuiţi [2 Co 2, 15] şi în cei ce pier împărtăşindu-l tuturor 
ŞI vestindu-i prin cuvinte şi prin fapte taina lumii întregi; 
iar aceasta era că Dumnezeu S-a văzut în trup pentru iubi- 
rea Sa de oameni [/ Tim 3, 16], iar Cea care L-a născut în 
chip de nespus a fost proclamată cum se cuvine Împărătea- 
să/Regină a întregii creaţii [basi/is pases ktiseos]. 

lar dacă pentru mică dăruire de apă ce i-a fost făcută 
Stăpânul a dat în schimb cu generozitate samarinencei Apa 

Vie, care țâşneşte spre viaţă veşnică [In 4, 14] şi care a 
curs spre ea atât de îmbelşugat, încât aceasta s-a învrednicit 
de o demnitate şi un har apostolic şi s-a făcut vestitoare a 
evangheliei păcii până la sânge şi moarte, atunci Cea care 
i-a oferit zi de zi în chip îmbelşugat laptele Ei spre mâncare 
şi băutură, spre desfătare şi veselie, de ce fel de cinstiri, 
răsplătiri şi dăruiri în schimb s-a învrednicit? Negreşit de 
hrăniri vrednice făcute Mamei şi Hrănitoarei Sale de un 
astfel de Copil, şi acesta Unul-Născut;, iar acestea au fost 
nu numai faptul de a o hrăni în schimb pe cea care l-a hrănit 
cu delectarea şi desfătarea dumnezeiască şi veşnică şi de a 
o face părtașă la stăpânirea şi domnia întregii creaţii, ci şi 
faptul de a o face hrănitoare a întregii naturi inteligente şi 
raționale, una care oferă generos drept hrană și băutură, 
drept orice desfătare şi veselie negrăită darurile de care nu 
te poţi sătura ale dumnezeiescului Duh, devenită Ea însăşi 
izvor, vistierie şi procuratoare obârşie de Viaţă a tuturor 
acestora, ca Aceeaşi să se arate — o, minune uimitoare! — 
hrănitoare [zropheus] şi a lui Dumnezeu și a întregii cre- 
ații, chiar dacă într-un mod diferit: una ca mamă, iar alta 
ca doamnă. 

lar dacă şi singură acea suflare trupească a Mântuitorului 
a fost un simbol al împărtăşirii Duhului Obârşie a Vieţiu, 
care i-a aşezat [pe apostoli] stăpânitori peste tot pământul, 
având o atât de mare putere de a lega şi dezlega păcatele 
[/n 20, 22—23|, încât Dumnezeu să aprobe de sus cele 
făcute de ei jos, atunci sărutările continue şi neîncetate date 
mamei Lui de Stăpânul şi Pruncul şi îmbrăuişările Lui fier- 
binţi simbolurile căror lucruri şi taine ar putea fi? Negreşit 
ale unirii şi concrescenței naturale şi voluntare/gnomice 
extreme ale celor două suflete și trupuri şi, pe lângă aces- 
tea, ale contactului, cuprinderii, conținerii şi străbaterii de 
jur-împrejur |perichoreseos] ale mamei Sale de către dum- 
nezeirea Unului-Născut şi ale unei astfel de amestecări de 
dragoste [erorikes anakraseos] dumnezeieşti şi supranatu- 
rale, încât proprietăţile naturale ale dumnezeirii Unului- 

Născut s-au întipărit în Mama Sa ca o pecete şi Aceasta 
este recunoscută mai mult plecând de la acestea decât de la 
ale sale, iar toate proprietăţile naturale ale Mamei sunt atât 
de mult enipostaziate de Unul-Născut, încât Acesta e văzut 
nu numai plecând de la semnele distinctive paterne ale 
divinității Lui, dar în chip asemănător şi plecând de la cele 
materne. De aceea, aşa cum Fiul, legat şi unit în chip natural 
cu Tatăl prin străbatere de jur-împrejur [kata perichoresin] 
şi vieţuind în Acela nu mai puţin decât în Sine Însuşi, are 
și trupul Său desfătându-se împreună cu sufletul de acele 
bunătăţi nespuse şi mai presus de minte, tot aşa şi, lipit 
fiind de mama Sa după trup prin legătura dragostei [ero- 
os] naturale şi a celei voluntare/gnomice supranaturale, şi 
prin supranaturalul iubirii vieţuind cu nimic mai puţin în 
Aceea decât în Sine Însuşi, are în Ea şi dumnezeirea pro- 
prie nu numai drept origine, cauză şi dătătoare a acestei 
Iubiri, dar şi părtașă a ei din pricina unirii după ipostasă, 
astfel încât Acelaşi să aibă această negrăită conversaţie, 
perihoreză şi desfătare atât în Tatăl, cât şi în Mama Lui. 


XIII. Fecioara şi Duhul Sfânt. Modelată de Duhul Sfânt, 
devine icoană vie a Duhului şi a darurilor Lui 
supranaturale 


30. Dar Mângâietorul, Duhul Adevărului, cum anume se 
raportează cu dumnezeiască cuviinţă la acestea şi ce co- 
muniune are cu tainele lăudate în imne? Potrivit cosfătuirii 
bune şi iubitoare de oameni şi potrivit întregii lucrări dum- 
nezeieşti transcendente şi negrăite, pe care a lucrat-o Cel 
neschimbabil făcându-Se ca şi noi, ca Dumnezeu şi Cuvânt 
al lui Dumnezeu“!, adică potrivit îndumnezeirii celor 
învredniciţi de ea şi pe care Dumnezeu Cuvântul a lucrat-o 
făcându-Se om; căci nimic din cele săvârşite şi economisite 
de la început şi până la sfârşit pentru această înfricoşătoare 


“1 DIONISIE AREOPAGITUL, Despre numele divine LI, 6; PG 3, 644C. 

taină n-a fost desăvârşit şi săvârşit fără prezenţa şi lucrarea 
Lui, ca de alt fel nimic din cele ce-au fost făcute și care se 
fac cu dumnezeiască cuviinţă pentru că, potrivit Părinților 
teologi, Dumnezeu nu intră în dialog cu creația decât prin 
Fiul în Duhul“?. Drept pentru care Cuvântul se numeşte şi 
„mână” şi „braț al Tatălui, iar Duhul Sfânt „deget al 
Său; de aceea e cu neputinţă să se apropie cumva creația 
de mâna dreaptă şi de braţul Tatălui [de Fiul] decât numai 
prin degetul Său [Duhul Sfânt], precum, iarăşi, nu se poate 
apropia de Dumnezeu şi Tatăl decât prin mâna Lui [Fiul]. 
De aceea, oricâte au fost arătate anticipat şi au prefigurat 
taina ajunsă la capăt la sfârşitul veacurilor prin patriarhi, 
prin Lege şi prin profeţi s-au săvârşit nu fără insuflarea 
Mângâietorului. 

Dar după ce potrivit autorului Cântării Cântărilor [2, 11] 
a trecut iarna necredinţei şi pe pământ s-au arătat florile, 
strălucind vara mântuirii, umbrele Legii au început să fie 
puse în mişcare şi să cedeze, iar ziua harului a început să 
sufle şi să lumineze, a trebuit să fie orânduită şi pregătită 
cămara de nuntă, ca intrând în ea Mirele să se unească şi 
armonizeze cu firea noastră pentru bunătate, şi de aceea 
a fost chemată la existență în viața noastră de Mirele şi 
Creatorul Care spune: „Scoală-te! Vino, iubita mea, fru- 
moasa mea, porumbiţa mea!, că iată iarna a trecut. Vino la 
adăpostul stâncii!” [Cântr 2, 11-14], sugerând, cred, prin 
aceasta nerodirea pântecului omenesc, precum zice alt pro- 
fet: „Priviţi la piatra tare, din care ați fost tăiaţi!” [/s SI, 1], 
la Sara care v-a născut: ce alt arhitect al acestei cămări de 
nuntă a Împăratului a fost decât Mângâietorul? Căci chiar 
dacă Ana n-a născut-o pe Născătoarea de Dumnezeu fără 


“2 VASILE CEL MARE, Despre Duhul Sfânt XVI, 38; XXVIII, 47; PG 32, 
136BC. 153BC. 

% Cf. CHIRIL AL ALEXANDRIEI, Glafire la Facerea Ul, 7 şi leşirea II, 3; 
PG 79, 128A. 473C. 

14 Cf. (Ps.) VASILE, Contra lui Eunomiu V; PG 29, 726BC; GRIGORIE 
TEOLOGUL, Cuvântarea 31 (a V-a teologică); PG 36, 165C. 

bărbat — fiindcă acest lucru a fost rezervat ca singurei 
dintre cei din tot veacul doar Născătoarei de Dumnezeu —, 
dar pentru că pântecul ei a fost sterp şi neroditor şi de aceea 
era necrozat din acest motiv, cum putea lucra în chip su- 
pranatural ceea ce era necrozat cele ale viilor dacă nu era 
prezent Duhul dumnezeiesc „Care face vii pe cei morți şi 
cheamă cele ce nu sunt ca pe unele care sunt” [Rm 4, 17]? 
Căci de aceea această atotbună Copilă se naşte dintr-o stear- 
pă, pentru ca nici ieşirea ei la existenţă să nu fie un lucru al 
naturii, ci şi al conlucrării Duhului Sfânt. Astfel de la înce- 
put era unită cu Duhul Obârşie a Vieţii şi nu s-a împărtăşit 
nici măcar de existență fără participarea Aceluia; căci 
însăşi participarea Duhului i s-a făcut şi participare la exis- 
tență, iar purtarea ei în pântec [de Ana] a fost în ea însăşi o 
icoană şi un preludiu al purtării în pântec a Fiului ei. Căci 
chiar dacă faptul ca un pântec de fecioară să poarte în pântec 
e un lucru incomparabil de paradoxal, dar şi faptul ca stear- 
pa şi cu pântec necrozat să nască viaţă e un lucru suprana- 
tural şi paradoxal şi o operă doar a puterii lui Dumnezeu. 
De aceea, când a trecut în chip atât de nou prin viaţă acest 
lucru şi acest dar demn de Dumnezeu ales şi consacrat îna- 
inte de veci spre slujirea înfricoşătoarei taine a înomenirii 
lui Dumnezeu, Duhul Sfânt a fost păzitor, călăuzitor, ar- 
bitru şi pregătind-o, ca un trimis al Mirelui, drept mireasă 
plină de har foarte plăcută lui Dumnezeu şi Tatăl pentru a 
îi mamă a iubitului Său Fiu şi, potrivit Cântării tainice, o 
bunăvoire frumoasă cu adevărat [Cânr 6, 3] şi armonizată 
cu voinţa Tatălui, căci în Ea „l-a bineplăcut să facă să 
locuiască toată plinătatea dumnezeirii” [cf. Col 1, 19]. 

31. De aceea este şi introdusă în chip uimitor în Sfânta 
Sfintelor prefigurativă și umbratică de Cel ce orânduieșşte 
prin raţiuni negrăite toate cele ale Ei legând de umbră ade- 
vărul, de tip [prefigurare] arhetipul, iar prin aceasta ară- 
tând în subtext desființarea şi încetarea acum a acestora 
învechite şi aproape spunând: „Acum, că răsare soarele, să 
se stingă deci lumina sfeşnicului! Acum, că a arătat însăşi 


565 


icoana sau adevărul lucrurilor, să treacă umbra bunurilor 
viitoare, adică Legea însăşi!” Şi comparându-le între ele 
prin apropierea şi alăturarea Copilei şi a sanctuarului Legii 
arată care e adevărata şi arhetipica Sfântă a Sfintelor nea- 
tinsă de orice păcat şi necălcată şi care e cea umbratică şi 
tipică [prefigurativă] care se împărtăşeşte de numele proto- 
tipului prin omonimie — căci o materie neînsuflețită n-ar 
putea fi numită în sens propriu Sfântă a Sfintelor —, şi 
care anume va primi în interiorul ei pe adevăratul şi sin- 
gurul Arhiereu al bunurilor viitoare, Care printr-o singură 
oferire ridică o dată pentru totdeauna păcatele tuturor, nu 
ca aceea care-l primeşte doar o dată pe an şi nu poate să-i 
facă desăvârşiți în conştiinţă pe cei ce-i slujesc, cum spune 
dumnezeiescul Pavel [Evr 9, 9]; şi [mai arată] că nu aceasta 
este adevărata locuinţă a lui Dumnezeu, „căci Dumnezeu 
nu locuieşte în temple făcute de mâini de om” [FA 7, 48], 
și de aceea nu mai trebuie să şedem în umbră şi să ne ținem 
pururea de prefigurări. Poate că acest lucru a fost voit de 
Duhul lui Dumnezeu prin intrarea Fecioarei în interiorul 
perdelei [catapetesmei]: că întrucât ea singură dintre cei 
din veac a fost consacrată lui Dumnezeu spre slujirea unei 
taine mai mari decât orice celebrare dumnezeiască cerească 
şi pământească, pe drept cuvânt este afierosită cu un vas şi 
o închinare dumnezeiască acolo unde erau depuse vasele 
dumnezeieşti mai sfinte şi mai de cinste decât toate cele de 
pe pământ: chivotul şi lucrurile dumnezeieşti din el; sau 
că, întrucât era incomparabil mai presus decât orice crea- 
tură şi nu avea nimic care să fie de aceeaşi cinstire cu ea, 
pribegind pe pământ a trebuit să locuiască în locul cel mai 
înalt şi mai sfânt din tot pământul şi necălcat de ceilalţi, 
aşa cum atunci când avea să-şi facă odihna în ceruri 1 s-a 
rezervat în chip asemănător locul cel mai cinstit dintre 
toate şi de neapropiat pentru ceilalți. Aşadar cea mai sfântă 
decât toți a locuit în locul cel mai sfânt din tot pământul 
până ce s-a făcut Ea Însăşi un loc adevărat şi singur mai 
presus de orice loc al lui Dumnezeu, drept pentru care şi 

Dumnezeu a fost pentru Fa loc, vatră, strajă şi odihnă, ca 
să nu mai aibă nevoie de un loc creat care să-i dea podoabă 
sau odihnă. 

Într-un dublu mod a fost așadar hrănită Ea care era acolo 
pregătită şi plămădită de Duhul lui Dumnezeu într-un chip 
mai presus de orice cuvânt pentru slujirea destoinică a 
înfricoşătoarei taine. De aceea, când i-a adus bunele vestiri 
ale mântutrii noastre, arhanghelul Gabriel L-a găsit acolo 
şi pe Mântuitorul, Care l-a trimis din cer, şi Care locuia 
mai mult în Ea decât în ceruri, pentru că cea cu mult mai 
strălucitoare şi mai de cinste decât cerurile şi decât cele 
din ceruri fusese pregătită de El drept slujitoare şi eco- 
nomă a tainelor „spre care doresc să privească şi îngerii” 
[/ Ptr 1, 12]. De aceea la poruncă, la glasul acestui arhan- 
ghel, care era o trâmbiţă a lui Dumnezeu, Însuşi Domnul 
S-a pogorât din cer cu prima Sa coborâre la pământul 
nestricat şi neîntinat, din care a fost luat trupul Său, pentru 
că tot pământul era stricat înaintea Sa; şi toți oamenii morți 
prin păcate cu moartea sufletească au înviat în Hristos mai 
întâi — căci unit fiind cu El potrivit ipostasei, ceea ce a 
fost asumat dintre noi de Mântuitorul a scuturat dintr-odată 
stricăciunea oricărui păcat —, apoi şi noi care am crezut şi, 
botezându-ne, ne-am îngropat şi am înviat împreună EI 
eliberându-ne o dată pentru totdeauna de rătăcirea strică- 
toare şi de păcat. De aceea, Meşterul acestei prime învieri 
și înnoiri în Hristos, care se lucrează până acum în noi în 
chip tainic prin Botez, este negreşit Mângâietorul, aşa cum 
tot EI va fi Meşterul celei de pe urmă; căci zice [Psalmis- 
tul]: „Trimite-vei Duhul Tău şi se vor zidi şi vei înnoi faţa 
pământulu:” [Ps 103, 30]. Căci atunci când Fecioara a oferit 
materia din sângele şi carnea ei, iar Mântuitorul, Degetul 
Mâinii drepte a Tatălui, a oferit puterea creatoare şi forma- 
tivă, ceea ce s-a format a fost enipostaziat de Dumnezeu 
Cuvântul, făcându-Se trup/carne a Lui, Care plecând de aici 
S-a făcut om în chip adevărat şi fără schimbare. Dar tot 
EI [Mângâietorul] procură prin botez harul remodelator 

prin care îngropându-ne împreună cu Hristos şi înviem 
împreună cu EL. 

32. Observă acum conexiunea/legătura [synapheian] ne- 
grăită a Mângâietorului cu Fecioara; căci Dumnezeu Cu- 
vântul şi Fiul ei nu numai o precurăţeşte” şi o sfinţeşte 
prin Duhul Său, Care este puterea curăţitoare şi sfințitoare, 
şi o face destoinică pentru o astfel de nespusă locuire a 
Lui, dar în însăşi întruparea Lui se atinge în chip nemijlo- 
cit prin Acesta ca printr-un Deget al Său de trupul/carnea 
ei şi aşa îi dă subzistență în EI Însuşi. Ceea ce e asumat de 
Mântuitorul [natura umană asumată] e primul rezervor şi 
Izvor [dexamene kai pege] al înseşi plinătății dumnezeieşti 
din care primesc toți credincioşii — şi care e un har comun 
ŞI o energie naturală a Sfintei Treimi, al cărei procurator şi 
distribuitor către creație este Mângâietorul —, iar cortul 
obârşie de Viaţă al Mamei lui Dumnezeu e al doilea |rezer- 
vor ŞI izvor] îndată după acela; căci Dumnezeu Cuvântul, 
fund prin natură Dăruitor al Duhului Său în ce priveşte 
energia, umple cu toată această [plinătate] mai întâi casa şi 
templul Său propriu; de unde apoi aceasta ţâşneşte în a 
doua Lui casă şi templu, Mama Lus; după care, umplând-o 
pe aceasta, iese de aici ca dintr-un izvor obârşie de Viaţă 
spre cei vrednici de Ea, cum am spus de multe ori. 

Atât de mare e unirea şi conexiunea Mângâietorului cu 
preasfânta Fecioară, de nerostit pentru orice cuvânt şi de 
necunoscut pentru orice minte, măcar că pentru covârşirea 
iubirii Sale de oameni taina ne este deschisă de EI în chip 
măsurat prin cuvintele dumnezeieşti şi prin exegeții şi das- 
călii lor. Fiindcă Ea s-a făcut părtaşa Acestuia [Duhului 
Sfânt] nu numai la însăşi venirea ei la existenţă, fiind ză- 
mislită și purtată în chip străin şi mai presus de fire într-un 
pântec neroditor şi necrozat prin puterea şi venirea Lui, ci 
ŞI la toate cele săvârşite în Ea în chip uimitor/paradoxal, 
precum s-a zis: pe când era ea încă de vârsta prunciei, stră- 


% Cf. GRIGORIE TEOLOGUL, Cuvântarea 38 la Teofanie 13; PG 36, 325B. 


568 


ina şi neobişnuita intrare înăuntrul sanctuarului nepătruns al 
templului, educarea şi precurățirea, veșmântul de mireasă, 
strălucirea şi graţia deosebită a feței ei atât arătate, cât şi 
nearătate — pe care văzând-o foarte strălucitorul şi grațiosul 
Gabriel a rămas uimit şi a numit-o „plină de har/grație” —, 
asemenea şi destoinicia Ei pentru venirea şi întruparea 
Cuvântului şi însăşi întruparea care depăşeşte orice minte, 
prin care i s-a făcut concrescența și unirea negrăită cu 
Dumnezeu Cuvântul şi prin El cu Tatăl, toate se desăvâr- 
şesc prin dumnezeiescul Duh şi prin prezenţa/venirea Lui 
integrală în Ea prin perihoreză. Căci fără dumnezeiescul 
Duh şi participarea Lui e cu neputinţă ca natura supusă de- 
venirii să se apropie de Fiul și să se învrednicească întru- 
câtva de o atât de negrăită unire şi legătură, precum nici de 
Tatăl nu se poate apropia cineva fără Fiul şi fără prezen- 
ța/venirea Lui. 

De aceea, făcută mai întâi capabilă să cuprindă toată pli- 
nătatea dumnezeiască împărțită creaţiei în chip nemijlocit 
de către Mângâietorul, s-a unit cu Dumnezeu Cuvântul, 
Izvorul Sfântului Duh, cu această unire şi legătură negrăită, 
și plecând de aici a găsit acea comuniune negrăită şi cu 
Tatăl. De aceea, aşa cum Fiul e o icoană naturală a Tatălui“, 
şi de aceea şi perfect identică, iar Mângâietorul e toi aşa o 
icoană naturală, şi de aceea perfect identică a Fiului“, tot 
aşa şi Mama acestui Fiu e o icoană a Mângâietorului, nu 
naturală, ci prin participare şi har, dar care reflectă Proto- 
tipul într-un mod incomparabil mai presus de toată natura 
supusă devenirii, întrucât numai în Ea se văd într-un mod 
foarte luminos toate harurile şi strălucirile Duhului, care 
sunt ale Însuşi Fiului Ei, fiindcă una e înfăţişarea şi frumu- 
seţea amândurora; de aceea Ea este o stelă care manifestă 


16 Cf. ATANASIE, Către Serapion |, 20. 24; PG 26, 577B. 588B, VASILE 
CEL MARE, Despre Duhul Sfânt XX, 23; PG 32, 109B. 

+7 Cf. ATANASIE, Contra arienilor 1, 20; PG 26, 53BC; CHIRIL AL ALE- 
XANDRIEI, Zezaur 12; PG 75, 181D-184A. 

comorile ascunse ale Duhului, puterea care manifestă as- 
„48 


cunsul dumnezeirii ”. 
XIV. Fecioara, Izvor şi Distribuitoare a harului. Fecioara 
şi sfinții. Nici unul nu ajunge la desăvârşire fără ea 


33. Căci de aceea e numită de Părinţii teologi şi „izvor 
al harului” [pege charitos] şi al apei pururea vii şi „izvor 
obârşie de Viaţă” [zoarchike pege], ca una care primeşte 
întreg harul ascuns al Duhului şi-l repartizează şi împarte 
îmbelșugat celor dinafară aducându-l astfel la arătare. De 
aceea este în chip adevărat şi nemeşteşugit şi „măruntai” 
dumnezeiesc; căci e plină de Bunătatea Însăși, de Îndura- 
rea Însăşi şi de Iubirea Însăși, din care şi pentru care toate 
au fost produse, conduse şi învrednicite de tot felul de pur- 
tări de grijă, şi este un instrument care cuprinde toate. De 
aceea, tot prin Ea se foloseşte acum Dumnezeu de aceste 
lucrări/energii față de toate cele făcute de El. Căci fiind un 
astfel de măruntai dumnezeiesc şi având în inima ei un 
asemenea Măruntai, pe Fiul, cum spuneam mai sus, nu s-ar 
învrednici oare şi de o supraveghere şi purtare de grijă 
necontenită faţă de toate, atât în comun, cât şi în parte? 
Căci nimeni din cei care după Hristos au viețuit potrivit lui 
Hristos şi au străbătut în chip diferit calea Evangheliei n-ar 
fi ajuns la scopul şi sfârşitul fericit căutat fără conlucrarea 
ei, precum nici fără ajutorul Duhului. Căci de unde altun- 
deva ar fi avut parte de acesta decât prin Cea care este 
izvorul apei pururea vii şi al harului, aşa cum nici de lumi- 
nările soarelui nu s-ar putea face părtaş cineva decât de la 
discul soarelui? 

De aceea şi Pavel, când i-a dat răspuns lui Nero, a avut-o 
alături de el şi pe mama Domnului care îi dădea putere, 
ca şi pe Fiul cei; căci Fiul e inseparabil de Mama Lui, cum 
e inseparabil şi de Tatăl Său. Asemenea şi Petru şi loan 
când, hpsiţi de carte, grăiau cu îndrăzneală în faţa sina- 


18 CF. IOAN DAMASCHINUL, Despre credinţa ortodoxă |, 13; PG 94, 8404. 

gogii evreilor înţelepciunea ascunsă în taina lui Dumnezeu 
[FA 4; 7], tot de acolo aveau harul care-i antrena şi învăţa, 
şi în chip asemănător şi restul cetei apostolilor tot de acolo 
şi-a avut mângâierea şi purtarea cu nădejde în sudorile 
apostolice şi vărsările sângelui lor; şi, scurt spus, nici vitejia 
martirilor, nici perseverenţa asceţilor n-ar fi ajuns stăpână 
peste duşmanul comun [diavol] fără ajutorul şi conducerea 
militară [strategia] ale Mamei Cuvântului, împărăteasa şi 
arhigeneralisima întregii ordini de bătălie dumnezeieşti, 
cereşti şi pământeşti. Iar drept premiu şi cunună a multelor 
lor osteneli şi chinuri aceștia o primesc tot pe Ea, adevăra- 
tul pământ al făgăduinţei, adevăratul rai, moştenirea drep- 
ților, visteria [/amian] şi procuratoarea [choregon] Vieţii 
Înseşi şi a nemuririi şi a celorlalte daruri natural suprana- 
turale ale Duhului, care sunt cele bune rezervate sfinţilor, 
„cele pe care ochiul nu le-a văzut, urechea nu le-a auzit şi 
la inima omului nu s-au suit” [/ Co 2, 9]. 


XV. Fecioara, Mama noastră adevărată, imită iubirea 
lui Hristos față de noi. Iubirea ei întrece orice afecțiune 
maternă care e o analogie imperfectă a ei 


34. Aşa este ea faţă de sfinţi. lar față de noi ce cuvânt ar 
putea lăuda în imne cum se cuvine sau ar putea înfăţişa fie 
şi modest diversitatea, varietatea, belşugul şi generozitatea 
binefacerilor şi darurilor ei, atât în comun, cât și faţă de 
fiecare în parte, care ies din adâncul măruntaielor îndurări- 
lor ei ca nişte râuri pururi curgătoare și care sunt cele mai 
multe necunoscute de mulți, ca să nu spun de toţi? Cineva 
şi-ar putea însă reprezenta oarecum nedesluşit bunătatea ei 
cuvenită lui Dumnezeu față de noi dacă şi-ar putea imagina 
o dispoziţie blândă, iubitoare şi afectuoasă de îndurări ma- 
terne pline de compasiune şi gingăşie față de un copil fru- 
mos şi bun, şi acesta singur-născut şi bine îngrijit fiind el 
mai ales la vârsta copilăriei; o mamă care uită aproape cu 
totul de ale sale, ba chiar şi de ea însăşi, şi devine întreagă 
a celui foarte drag ei şi se dedică în întregime purtării de 

grijă de el, părând că trăieşte mai mult în acela decât în ea 
însăşi: drept pentru care când acesta este bolnav, e nepu- 
tincioasă şi ea, când e întristat, suferă împreună şi ea, când 
el plânge, lăcrimează împreună şi ea, când se bucură, se 
veseleşte împreună şi ea, simte schimbările şi afecțiunile 
aceluia ca pe un membru sau măruntai propriu sau, mai bine 
Zis, şi-ar da bucuros viața ei pentru viaţa lui. Dacă şi-ar 
putea reprezenta cineva acestea și unele ca acestea, atunci 
ar putea schița cumva modest adâncul iubirii, purtării de 
grijă şi afecțiunii faţă de noi a Mamei lui Dumnezeu; sau, 
mai bine zis, dacă e să spunem adevărul, pe atât de mult 
se deosebeşte afecțiunea ei faţă de noi mai presus de toată 
îndurarea îndurărilor materne pline de compasiune ale ma- 
melor de acum puse înainte drept o icoană a ei, pe cât se 
deosebeşte bunătatea de răutate şi adevărul de rătăcire; căci 
zice [Domnul]: „Dacă voi, care sunteţi răi, ştiţi să faceţi 
daruri bune copiilor voştri, cu cât mai mult atunci Tatăl 
vostru Cel ceresc?” [Lc 11, 13]. Căci un lucru e propriu şi 
unei naturi iraționale şi e o icoană nedesluşită a acestei 
iubiri care-şi are de cele mai multe ori judecata eronată, 
drept pentru care de multe ori întoarce spatele celor buni 
ca unor răi, iar pe cei răi îi iubeşte peste măsură, dar celă- 
lalt [iubirea Fecioarei față de noi] e operă a Înseşi Bună- 
tății şi Înseşi Iubirii naturale a lui Dumnezeu Cuvântul, al 
cărei abis, izvor şi instrument [organon] e în chip natural 
Mama Acestuia, prin care ni se arată această afecțiune iubi- 
toare [philtron] cuvenită lui Dumnezeu în chip proporțional 
şi după vrednicia fiecăruia, precum şi grija şi providența 
care vin de aici prin imitarea lui Dumnezeu. Căci aşa cum, 
potrivit dumnezeiescului Apostol [Rm 15, 3], Hristos n-a 
plăcut Lui Însuşi, ci fiind Dumnezeu, S-a golit pe Sine 
Însuşi pentru noi luând formă de sclav [Flip 2, 7], a suferit 
ocări din pricina acoperământului trupului, căci zice [Psal- 
mistul]: „Ocările celor ce Te ocărăsc pe Tine au căzut 
asupra mea” [Ps 68, 10], a suferit cu adevărat şi bucuros 
moarte pentru viața noastră, iar EI, binecuvântarea şi drep- 

tatea, s-a făcut blestem şi păcat, ca să ne răscumpere din 
blestemul Legii [Ga 3, 13] şi să ne elibereze de acul morţii, 
păcatul, şi, chiar dacă femeia şi-ar uita copilul ei, totuşi EI 
nu ne-ar uita niciodată [cf. Is 44, 15]; tot aşa şi Mama Lui 
se va folosi negreşit față de noi de aceeaşi iubire de oameni 
ŞI compasiune, căci în virtutea schimbului [antidoseos] a 
moştenit şi Ea toate cele naturale ale Fiului. 

Și dacă din pricina compasiunii sufleteşti orice mamă 
simplu iubitoare se schimbă şi ea, cum spuneam, odată cu 
schimbările şi transformările preaiubitului ei copil, cu cât 
mai mult Cea care a avut drept măruntai în inimă un astfel 
de Fiu, cum s-a spus mai sus, va avea una şi aceeaşi mişcare 
de iubire şi îndurare pentru El şi faţă de noi, ca şi a oricărei 
alte activități cuvenite lui Dumnezeu. lar dacă şi dumneze- 
iescul Pavel, scoțând apă din acest lăudat izvor nemuritor 
şi obârşie de Viaţă, a spus tuturor îngerilor și sfinților co- 
moara iubirii: „Cine e slab şi eu să nu fiu slab? Cine se va 
poticni şi eu să nu mă aprind?” [2 Co 11, 29], dar se ruga 
ŞI să fie anatema de la Hristos pentru mântuirea fraţilor 
[Rm 9, 3], ce ar putea spune şi ce s-ar putea ruga pentru noi 
Cea care este izvorul şi rezervorul [pege kai dexamene] 
acestui întreg şuvoi al Apei pururea vii? Negreşit cuvinte 
negrăite, pe care nu e cu putinţă unui om a le grăi [2 Co 
12, 4] şi pot fi auzite numai de cei care sunt ca Pavel. Căci 
noi ne desfătăm mereu de efectele iubirii Ei. Dar chiar 
dacă ne putem desfăta, dacă vrem, de această iubire, nu ne 
putem nicidecum desfăta de cunoaşterea ei, căci, aşa cum 
spun de Dumnezeu purtătorii Părinţi”, chiar dacă harul ne 
dă o desfătare, nu ne dă şi o înţelegere. 

De aceea, aşa cum toate cele ce sunt sunt, precum s-a 
ZIS, umbre şi prefigurări ale tainei Fecioarei Născătoare de 
Dumnezeu şi al celor bune viitoare mai presus de gând 
care vin de aici, şi de aceea s-au făcut, şi anume pentru 
existenţa fericită şi existenţa simplă, precum s-a spus, tot 


* MAXIM MĂRTURISITORUL, Răspunsuri către Talasie 61; PG 90, 644D. 

aşa şi cele ale fiecărei mame, îndurările ei fierbinți până în 
măruntaie pentru preaiubiţii ei copii şi toate sârguințele şi 
ostenelile pentru ei, sunt prefigurări ale acelei afecțiuni şi 
îndurări până în măruntaie față de noi ale Mamei Domnu- 
lui, ale feluritei purtări de grijă şi fericirii care vin de aici. 
Căci aşa cum fiecare mamă dă copiilor ei simpla existență, 
tot aşa şi Mama lui Dumnezeu dăruie tuturor existența 
fericită; şi așa cum acelea sunt pentru copiii lor cauze ale 
faptului că ei sunt potrivit naturii oameni muritori şi, pe 
lângă aceasta, sunt îngrijitoare şi hrănitoare ale lor, tot aşa 
şi Ea este pentru ei o cauză a faptului că prin har aceiaşi 
devin dumnezei, şi tot Ea este purtătoare de griţă şi organi- 
zatoarea generoasă a banchetului desfătării dumnezeiești şi 
îndumnezeitoare; şi, simplu spus, Mama Celui care pentru 
bunătatea Lui negrăită S-a făcut frate al nostru, e procura- 
toare şi repartizatoare [choregos kai dianomeus] autentică 
a tuturor darurilor supranaturale şi necreate ale Duhului 
dumnezeiesc care se dau acum și care sunt încă adunate 
în vistierie, prin care ne facem frați şi comoştenitori a lui 
Hristos, nu numai pentru că Ea repartizează prin har daru- 
rile Fiului Ei adevărat fraţilor Lui, dar şi pentru că le dăruie 
şi copiilor ei adevăraţi nu atât din pricina înrudirii naturii, 
cât din pricina înrudirii harului. De aceea, față de acel 
Măruntai supranatural şi fericit plin de iubirea Tatălui nos- 
tru din ceruri, mama trupească a fiecăruia de abia dacă ar 
putea fi aşa ceva, fiind în chip proporțional instituită pentru 
scurt timp de Doamna a toate, la porunca Tatălui şi Dom- 
nului ceresc, colaboratoare |synergos] a veniri la viaţă a 
copilului şi hrănitoare şi îngrijitoare a lui, până ce va ajunge 
la vârsta şi hrana potrivit lui Hristos. 

De aceea, până ce are cineva vârsta duhovnicească a 
prunciei hrănit fund cu lapte, cască gura spre această hră- 
nitoare vremelnică şi doar spre lucrurile umile ale ei, igno- 
rând cu totul casa paternă şi adevărata, iubita, mult-dorita, 
fericita şi autentica afecţiune paternă şi maternă de acolo, 
precum şi noblețea proprie, şi adevărata lu: rudenie, „gră- 

ind ca un prunc, gândind ca un prunc, socotind ca un prunc; 
dar când devine bărbat, toate cele ale pruncului încetează” 
[/ Co 13, 11] condamnându-şi ignoranţa anterioară şi modul 
în care se ținea legat și împletit de lucruri umile şi străine 
ca de unele proprii şi stând departe de cele proprii lui. De 
aceea, întorcându-se la casa paternă şi învrednicindu-se 
— 0, nespusă iubire de oameni! — de acea dorită, bine- 
voitoare şi plină de bucurie şi de voioşie negrăită vedere a 
preaiubitei Mame a lui Dumnezeu Cuvântul, şi de bunurile 
paterne mai presus de minte de acolo, dar şi de o lacrimă 
de bucurie care vine de acolo, ajungând plin de acestea, va 
fi schimbat/transformat prin extazul dorului cu schimba- 
rea/transformarea dumnezeiască, recunoscând ce este cu 
adevărat autentic şi de îndrăgit prin natură şi adevărata 
înrudire. 


XVI. Datoria aducerii-aminte neîncetate de Maica 
Domnului atât prin laude, căt şi printr-o viaţă curată 


35. Dar pentru că, aşa cum tragerea în nările noastre a 
aerului din jurul nostru şi respiraţia continuă şi permanentă 
menține fluxul acestei vieţi trecătoare a noastre, tot aşa şi 
participarea [metousia] continuă şi în veşnică mişcare a 
energiei Domnului dăruită nouă pururea de acest izvor 
veșnic, care este Mama Cuvântului, constituie viaţa noastră 
veşnică şi adevărată; de aceea, potrivit Psalmistului, toţi 
trebuie să ne aducem aminte de numele Ei în toată genera- 
ţia şi generaţia [Ps 44, 18] într-un chip mai obişnuit decât 
respirația noastră; şi aşa cum, potrivit Ecleziastului, „0 ge- 
nerație trece şi o generaţie vine, dar pământul rămâne în 
veac” [Ecc 1, 4], tot aşa şi fluxul vieţi noastre schimbă 
prin succesiune generațiile noastre şi cele de după noi, dar 
aducerea-aminte de mântuirea noastră comună trebuie să 
rămână pururea mişcătoare în veac în toată generaţia şi 
generaţia, Şi, potrivit celor îndrăgostiți nebunește după om 
sau altceva, fiecare trebuie să întoarcă zi şi noapte în inima 
sa frumuseţea cu adevărat îndrăgită şi mult-dorită după 

Dumnezeu de toată natura inteligentă şi rațională şi să-i 
aducă necontenit nu numai doxologii și imne pentru slava 
ei mai presus de cuvânt şi gând, pentru generoasa ei îndu- 
rare până în măruntaie față de noi şi darurile supranaturale 
care vin de acolo, dar şi o viaţă curată sau, mai bine zis, 
curățită pururea şi împodobită în chip felurit cu frumuseţea 
variată a virtuților ca şi cu o haină aurită şi multicoloră [cf. 
Ps 44, 10]. Căci primul lucru arată recunoştinţă pentru bu- 
nurile lucrate nouă de Ea şi care de aici provoacă daruri 
cuvenite lui Dumnezeu şi mai îmbelșugate;, iar cel de-al 
doilea ne face destoinici pentru primirea acestora şi ne dă 
înrudirea adevărată cu Ea care vine din asemănarea cu cea 
înveşmântată în haină aurită şi multicoloră şi în scânteierile 
Duhului [cf. Ps 44, 14-15], din care ni se dăruie pururea în 
chip îmbelşugat bogăţia acelor bunătăţi nespuse şi bucuria 
veșnică împreună cu Ea. Pe care fie ca noi toți să le dobân- 
dim prin soliile Ei, procuratoarea şi dătătoarea lor, preacu- 
rata şi preaîndrăgita Mamă a marelui Dumnezeu şi Mântu- 
itorului nostru lisus Hristos, Căruia 1 se cuvine toată slava, 
cinstea şi închinarea împreună cu Cel fără început al Său 
Părinte şi cu Preasfântul și bunul şi de viaţă făcătorul Său 
Duh, acum şi pururea şi în vecii vecilor. Amin. 


Da 


NICODIM AGHIORITUL 


Apologie pentru nota despre Doamna 
noastră Născătoare de Dumnezeu pusă 
ps Să . LS | 
în cartea Războiul nevăzut 


Nota din Războiul nevăzut 
| Veneţia, 1796: partea I, cap. 39, p. 206]: 


Cu toată dreptatea s-a bucurat și suprabucurat Sfân- 
ta Treime precunoscând-o potrivit ideii Ei tearhice pe 
Pururea Fecioara Maria. Fiinacă e opinia unor teologi 
că, dacă prin ipoteză toate cele nouă cete ale îngerilor 
s-ar prăbuşi din ceruri şi ar ajunge demoni, dacă toți 
oamenii din veac ar deveni răi şi ar ajunge în iad fără 
să scape nici unii, dacă toate creaturile: cer, luminători, 
stele, stihii, plante, animale, s-ar depărta de Dumnezeu 
ca să iasă din ordinea lor şi să se ducă în neființă, toate 
acestea și toate aceste răutăți, comparate cu deplină- 
tatea sfințeniei Născătoarei de Dumnezeu, n-ar putea 
să-L întristeze pe Dumnezeu. Pentru că singură Doamna 
Născătoare de Dumnezeu ar fi suficientă să-L mulțu- 
mească în toate şi pentru toate şi să nu-L lase atât să se 
întristeze pentru căderea și pieirea atâtor şi atâtor crea- 
turi ale Lui, cât şi să-L facă să se bucure covârşitor nu- 
mai pentru Ea. Pentru că Ea singură L-a iubit incom- 


! Traducere diac. loan 1. Ică jr după: Symbouleutikon encheiridion etoi 
peri phylakes ton pente aistheseon [Manual sfătuitor sau despre paza celor 
cinci simţiri], Viena, 1801, p. 302-316. 

parabil mai presus decât toate, pentru că Ea singură a 
ascultat de voia Lui mai presus de toate, pentru că Ea 
singură a fost un receptacul încăpător şi primitor al 
tuturor harismelor naturale, voluntare şi supranaturale, 
pe care Dumnezeu le-a împărțit întregii creaţii; pe scurt, 
pentru că Ea a devenit o altă lume [un alt cosmos], in- 
comparabil mai bun/frumos decât toată lumea inteligi- 
bilă şi sensibilă, singură de ajuns să-L slăvească veşnic 
pe Dumnezeu din frumusetea şi diversitatea harismelor 
ei mai mult decât toată creația universului. Din cele 
spuse urmează că, întrucât Dumnezeu a prehotărât-o/pre- 
destinat-o pe Născătoarea de Dumnezeu potrivit bună- 
plăcerii Lui mai înainte de veci, care nu e voința succe- 
sivă şi consecutivă a lui Dumnezeu, ci voința Lui inițială 
şi principală, cum explică marele Grigorie [Palama] al 
Tesalonicului (Cuvântarea 1 la Lumini și în Cuvântarea 
la Naşterea lui Hristos), din acestea urmează, spun, că 
aşa cum grădina se face ca să se sădească în ea pomul 
și, iarăşi, pomul se sădeşte pentru rodul său, în acelaşi 
mod toată lumea inteligibilă şi sensibilă a fost făcută 
pentru acest sfârşit/scop: şi anume pentru Doamna Năs- 
cătoare de Dumnezeu şi, iarăşi, Doamna Născătoare de 
Dumnezeu s-a făcut pentru Domnul nostru Iisus Hristos; 
şi aşa s-a desăvârşit sfatul originar şi primul scop al lui 
Dumnezeu ca toate să fie recapitulate în Hristos şi crea- 
fura să se unească cu Creatorul nu în mod natural, nu 
liber/voluntar şi prin har, ci prin însăşi ipostasa Lui, 
care e treapta cea mai înaltă a unirii, dincolo de care 
nu se găseşte şi nu se va găsi alta mai înaltă. 


< Apologia notei > 


Fiindcă unii învăţaţi, care se îndeletnicesc îndeosebi cu 
sfânta teologie, citind nota pe care o am despre Doamna 
noastră Născătoare de Dumnezeu în cartea recent tipărită a 
Războiului nevăzut (cap. 39, p. 206) sunt nedumeriţi de: 

]. cum am zis că dacă, presupunând ipotetic [fa 'Aypo- 
thesin] că toţi oamenii şi celelalte creaturi ar fi devenit rele, 
singură Doamna Născătoare de Dumnezeu ar fi fost de 
ajuns să mulţumească pe Dumnezeu? şi 2. cum am zis că 
toată lumea inteligibilă şi sensibilă [spirituală şi materială] 
s-a făcut pentru acest scop [7e/os], şi anume pentru Doamna 
Născătoare de Dumnezeu, şi iarăşi Doamna Născătoare de 
Dumnezeu s-a făcut pentru Domnul nostru lisus Hristos? 
dat fiind că, zic, unii sunt nedumeriţi despre acestea, dau 
aici un răspuns [şi o apărare — apologoumai] pe scurt spre 
soluţionarea nedumeririlor [aporiilor] lor. 

La punctul 1. răspund a. că această opinie o relatează 
explicit acel mare teolog Grigorie Palama al Tesalonicului; 
dar pentru că nu am cartea aceea, în care se cuprinde 
această opinie, ca să o expun aici, de aceea expun o altă 
zicere a acestui sfânt, în care se cuprinde implicit această 
opinie. Spune aşadar acela în Cuvântarea la parabola 
Evangheliei care cheamă la nuntă [Omilia 41] cuvânt de 
cuvânt acestea: „Cine spune că nu trebuiau să fie făcuţi de 
Dumnezeu cei ce urmează să fie pedepsiţi, spune că nu 
trebuie să fie făcuţi de Dumnezeu nici cei ce se mântulesc, 
NICI în general o natură rațională şi liberă. lar dacă toate 
celelalte s-au făcut pentru natura rațională, atunci aceasta 
vrea să spună de-a dreptul că Dumnezeu nu trebuie să fie 
creator. Vedeţi cât de mare e absurditatea? Dar, dat fiind 
că a fost creată de Dumnezeu o natură rațională şi liberă, 
iar prin înclinarea şi folosirea diferită a libertăţii unii se 
vor face răi, iar alții buni, ce se cuvenea atunci pentru Cel 
cu adevărat Bun: să nu-i aducă la creaţie pe cei buni din 
pricina celor ce vor fi răi? Dar cine ar putea gândi ceva 
mai nedrept? Căci şi de-ar fi fost să fie doar un singur om 
bun, tot n-ar fi fost drept să renunţe la creație, «fiindcă e 
mai bun unul singur care face voia lui Dumnezeu decât 
zeci de mii de nelegiuiți» (Sir 16, 3).” Acum, dacă şi creația 
unuia singur din cei luaţi la întâmplare şi care se mântuiesc 
pur şi simplu va fi preferată de bunul Dumnezeu creaţiei 

tuturor celorlalți îngeri şi oameni care ajung răi şi pierduţi, 
precum spune sfântul acesta, ceea ce e acelaşi lucru cu a 
spune: dacă şi numai unul singur din cei ce se mântuiesc 
pur şi simplu ar îi de ajuns să-L mulțumească pe Dumne- 
zeu decât toți ceilalți care vor pieri, atunci cu cât mai mult 
şi incomparabil ar fi de ajuns să-L mulțumească pe Dum- 
nezeu singură Doamna Născătoare de Dumnezeu, care prin 
sfinţenia ei incomparabilă întrece incomparabil toți îngerii 
şi oamenii ce se mântuiesc, decât toți îngerii şi oamenii 
care prin ipoteză se vor face răi şi vor pieri? b. Că şi dacă 
Doamna Născătoare de Dumnezeu ar fi privită în acea stare 
în care avea în pântecul ei care nu ştie de bărbat pe Fiul lui 
Dumnezeu — stare în care, cum opinează unele legi civile, 
embrionul e socotit o parte naturală a mamei (vezi tema 2, 
capitolul 1, titlul 7, cartea 31, la [Vomocanonul lui] Fotie 
titlul 4, capitolul 10), şi acest lucru ar satisface celelalte 
legi civile (tot acolo) —, dacă Doamna Născătoare de Dum- 
nezeu ar fi privită în această stare, nu numai că ar fi în stare 
să-L mulțumească pe Dumnezeu pentru toate făpturile cre- 
ate în act, dar şi pentru toate celelalte care pot fi create de 
Dumnezeu, dar nu sunt create în act, pentru că în starea 
aceasta purta în ea şi din ea întrupat pe Cuvântul lui Dum- 
nezeu infinit puternic Care a creat toate și Care poate crea 
lumi infinite. c. În sfârşit, voi răspunde că cele pe care 
Je-am spus în nota aceea le-am spus nu la modul declarativ 
şi dogmatic, ci dubitativ şi ipotetic. 

La punctul 2. răspund că nu numai toată lumea inteligi- 
bilă şi sensibilă s-a făcut pentru acest scop, adică pentru 
Doamna Născătoare de Dumnezeu, iar Doamna Născătoare 
de Dumnezeu s-a făcut pentru Domnul nostru lisus Hristos, 
cum arată aceasta clar şi limpede înțeleptul şi preateologi- 
cul losif Vryenios care zice cuvânt de cuvânt aşa: „Şi ca să 
vorbesc concentrat, tot țelul/sfârşitul [7e/os] scopul lumii 
acesteia, al tuturor elementelor şi speciilor întregii creaţii, 
şi al întregului gen uman şi al tuturor seminţiilor lui, al 
tuturor veacurilor şi al tuturor vremurilor este, pe de o parte, 

Floarea: Doamna Născătoare de Dumnezeu, iar, pe de altă 
parte, preafrumosul ei Rod (zic aceasta după umanitate): 
Fiul ei Unul-Născut” (Cuvântarea 2 la Buna Vestire, vol. 2, 
p. 143). Nu răspund însă zicând numai aceasta, ci, pe lângă 
acestea, spun că toată lumea inteligibilă şi sensibilă a fost 
preştiută şi prehotărâtă/predestinată din veac pentru acest 
țel. De unde se vede aceasta? Din cele ce se vor spune în 
continuare. Fiindcă dumnezeieştile Scripturi dau mărturie 
că taina Economiei în trup a lui Dumnezeu Cuvântul e 
„începutul tuturor căilor Domnului”, că ea e „prima dintre 
toate creaturile” şi că a fost prehotărâtă/predestinată înain- 
tea prehotărârii/predestinării tuturor celor mântuiţi; iar zi- 
cerile Scripturilor prin care se dă mărturie de acestea sunt: 
„Domnul m-a zidit/creat început al căilor Lui, spre lucrurile 
Lui”; „Înainte de veac m-a întemeiat pe mine” [Pr 8, 22. 23]; 
„Care este Chip [Icoană] al Dumnezeului nevăzut, întâi- 
născut din toată zidirea/creaţia” [Col 1, 15] (vezi că nu a 
spus aici simplu din „zidirea/creația”, ci din „toată zidi- 
rea/creaţia”, adică şi cea inteligibilă şi cea sensibilă); şi: 
„Pe cei pe care i-a preştiut, pe aceştia i-a şi prehotărât/pre- 
destinat să fie conformi chipului/icoanei Fiului Său, ca El 
să fie Întâi-născut între mulţi frați” [Rm 8, 29]. 

Cu dumnezeieştile Scripturi conglăsuiesc şi mulți din 
dumnezeieştii Părinţi care, tâlcuind zicerile de mai sus 
(„Domnul m-a zidit/creat...” şi „întâi-născut din toată 
zidirea/creația”), spun că acestea se înţeleg despre lisus 
Hristos nu după divinitate — fundcă, întrucât este Dum- 
nezeu, ca Unul consubstanţial şi coetern cu Tatăl, nici nu a 
fost zidit/creat de Dumnezeu, nici nu e cea dintâi dintre 
zidiri/creații cum blasfemia Arie —, ci se înțelege după 
umanitatea Lui, pe care Dumnezeu a preştiut-o înaintea 
oricărui alt lucru ca început al hotărârilor Lui dumnezeieşti 
şi veşnice drept cea dintâi dintre toate făpturile Lui; Părinţii 
aceştia sunt Marele Atanasie, Contra arienilor (cărțile III 
și IV), Chiril al Alexandriei, Zezaurele (IV, 4, 6 şi 8) şi 
dumnezeiescul Augustin, Despre Treime (cartea 1). 

lar că prehotărârea/predestinarea lui Hristos e începutul 
prehotărârii/predestinării tuturor celor mântuiți dă mărturie 
Apostolul care zice mai sus: „Pe aceştia i-a prehotărât/pre- 
destinat să fie conformi chipului/icoanei Fiului Său” şi 
împreună cu el mărturiseşte şi Oikoumenios care tâlcuieşte 
această zicere: „Ceea ce este Fiul lui Dumnezeu în întrupare 
prin fire (adică, sfânt şi fără de păcat) aceasta s-au făcut și 
ei după har, iar chip/icoană a Fiului numeşte economia şi 
trupul Lui de aici.” Chipul/icoana aceasta, viața în sfințire 
şi petrecerea fără de prihană faţă de orice lucru le-a tâlcuit 
şi Chiril al Alexandriei citat de Oikoumenios, precum şi 
Koresios care expune mai larg această dogmă în cartea sa 
despre prehotărâre/predestinare. 

Zice însă şi purtătorul de Dumnezeu Maxim despre dum- 
nezeiasca Întrupare în cel de-al 60-lea răspuns la aporiile 
biblice ale lui Talasie: „Aceasta este taina cea mare și as- 
cunsă, acesta e țelul/sfârşitul fericit pentru care s-au alcă- 
tuit toate, acesta e scopul dumnezeiesc gândit înainte de 
începutul fiinţelor, pe care definindu-l spunem că este un 
țel/sfârşit gândit mai dinainte, pentru care sunt toate, iar el 
pentru nimic. Spre acest ţel/sfârşit privind a adus Dumne- 
zeu la existenţă ființele tuturor celor ce sunt. Acesta este 
capătul proniei şi al celor proniate, potrivit căruia la Dum- 
nezeu este recapitularea tuturor celor făcute de El. Aceasta 
este taina care circumscrie toate veacurile şi arată sfatul 
cel mare al lui Dumnezeu, sfatul suprainfinit şi care pree- 
xIstă de infinite ori infinit înaintea veacurilor, sfat al cărui 
Vestitor/Înger s-a făcut Însuşi Cuvântul lui Dumnezeu 
făcându-Se om după fiinţă şi, dacă ne este îngăduit a zice, 
făcând descoperit însuşi adâncul cel mai lăuntric/intim al 
Bunătăţii Tatălui și arătând în EL ţelul/sfârşitul pentru care 
şi-au luat cu înțelepciune începutul existenţei celei făcute.” 
Auzi cum pentru această taină au fost preştiute, prehotărâ- 
te/predestinate şi s-au făcut toate, iar ea n-a fost preştiută, 
prehotărâtă/predestinată şi nici nu s-a făcut pentru vreun 
țel/sfârşit? 

Aproape aceleaşi lucruri cu purtătorul de Dumnezeu 
Maxim le teologhiseşte şi marele Grigorie [Palama] al 
Tesalonicului care în Cyvântarea la Lumini [Botez] |Omi- 
lia 60] zice cuvânt de cuvânt acestea: „Spunând Tatăl des- 
pre Cel ce se boteza după trup: «Acesta este Fiul Meu Cel 
Iubit întru Care am avut bunăplăcere » [Mr 3, 17], a arătat 
că toate celelalte făcute prin profeţi, legiuirile, făgăduin- 
țele, înfierile erau nedesăvârşite şi nu s-au spus şi săvârşit 
potrivit voinţei inițiale a lui Dumnezeu, ci priveau spre 
sfârşitul de acum, ba chiar şi acelea au fost desăvârşite 
prin ceea ce s-a săvârşit acum. Și ce vorbesc de legiuirile 
prin profeţi, de făgăduinţe şi înfieri? Chiar şi întemeierea 
dintru început a lumii privea spre Acesta, adică spre Cel 
care ca Fiu al Omului se boteza jos, iar de sus era mărturi- 
sit drept singurul Fiu iubit al lui Dumnezeu, pentru Care şi 
prin Care sunt toate, după cum spune Apostolul [/ Co 8, 6]. 
Aşadar, şi aducerea la existenţă dintru început a omului 
plăsmuit după chipul lui Dumnezeu s-a tăcut pentru EI, ca 
să poată cuprinde cândva Arhetipul său. Și legea dată de 
Dumnezeu în rai era tot pentru EI; căci nu l-ar fi pus Cel 
ce l-a pus acolo, dacă era să rămână cu totul nedesăvârşit. 
Și aproape toate cele zise şi făcute de Dumnezeu şi care 
vin după EI s-au făcut pentru El. De nu va zice cineva bine 
că şi toate cele mai presus de lume, adică naturile şi ordi- 
nele îngereşti şi rânduielile de acolo tind de la bun început 
spre acest ţel/sfârşit: economia divino-umană |teandrică] 
căreia i-au slujit de la început şi până la sfârşit. Căci «bună- 
plăcere» [eudokia] este aici voia lui Dumnezeu inițială, 
bună şi desăvârşită, iar Acesta este Singurul «întru care a 
avut bunăplăcere», se odihneşte şi îşi găseşte plăcerea în 
chip desăvârşit Tatăl: Sfetnicul Lui minunat, Îngerul Sfa- 
tului Său celui mare, Care-l aude şi prăieşte de la Însuşi 
Tatăl Său şi dăruieşte celor ce-l ascultă viață.” Auzi deci că 
de aceea l-a făcut Dumnezeu pe om după chipul Său/icoa- 
na Sa, ca să poată cuprinde Arhetipul său prin Întrupare? 
De aceea l-a creat Dumnezeu pe om ca inel de legătură al 

lumii inteligibile şi sensibile, ca recapitulare şi epilog al 
tuturor creaturilor, cu scopul ca, unindu-se cu EI, să Se 
unească cu toate creaturile şi să recapituleze în Hristos cele 
cereşti şi cele pământeşti, cum zice Pavel [£7 1, 10], iar 
Creator şi creatură să devină una potrivit ipostasei, după 
cum zice şi purtătorul de Dumnezeu Maxim. 

Iar de faptul că Întruparea lui Dumnezeu era necesară dă 
mărturie dumnezeiescul Chiril al Alexandriei (în cap. 17 al 
Comentariului la Evanghelia după Matei) când vorbeşte 
despre Schimbarea la Faţă: „Glasul lui Dumnezeu şi Tatăl 
e frumos și vrednic de auzire; dar cuprinși acum de o spai- 
mă nestăvilită învăţăceii cad la pământ, ca şi din aceasta să 
învăţăm iarăşi că pentru cei de pe pământ mijlocirea Mân- 
tuitorului nostru înţeleasă la modul Înomenirii e foarte ne- 
cesară; căci dacă nu S-ar fi făcut ca noi, cine dintre noi ar 
fi putut suporta un Dumnezeu Care vine de sus şi Se arată 
şi slava Lui negrăită care nu e suportabilă pentru nici una 
dintre cele create? Fiindcă EI locuieşte într-o lumină nea- 
propiată, cum spunea şi fericitul Pavel [7 Tim 6, 16]” (în 
Catena la Matei). Dar şi sfinţitul Augustin zice în Enchi- 
ridion (cap. 26) că de aceea a luat trup Dumnezeu, ca să 
fericească sufletul şi trupul omului: sufletul prin divinitatea 
Lui, trupul prin umanitatea Lui. 

Și las aici deoparte faptul că şi ordinele îngerilor aveau 
nevoie de Economia în trup, nu numai ca prin ea să-și 
primească neschimbabilitatea, fiindcă după părerea multor 
teologi” înainte de aceasta încă nu o aveau, ci şi ca prin 


" De aceea şi Nichita, înțeleptul scoliast al lui Grigorie Teologul, co- 
mentând pasajul din Cuvântarea acestuia la Paşte: „Astăzi este mântuirea 
lumii, atât pentru cea văzută, cât şi pentru cea nevăzută”, spune: „ar îngerii 
care erau cu anevoie de pus în mişcare spre rău, dar nu cu totul nemișcați, 
se fac după învierea lui Hristos şi nemişcaţi, nu prin fire, ci prin har, dacă 
pentru ei mântuire înseamnă neschimbabilitatea, nemaitemându-se de schim- 
barea în mai rău şi de pieirea care vine din aceasta.” lar marele Grigorie 
[Palama] al Tesalonicului spune: „De aici au primit acum neschimbabili- 
tatea îngerii care au învăţat cu fapta de la Stăpânul calea înălțării și asemă- 

aceasta să se facă încă şi mai încăpători şi să se bucure în 
consecinţă de luminările şi tainele tearhice. De aceea zicea 
înțeleptul Teodoret că după Întrupare îngerii văd pe Dum- 
nezeu nu în asemănarea slavei ca mai înainte, ci în aco- 
perământul viu şi adevărat al trupului, şi de aceea Pavel a 
spus că Hristos (după umanitate) e „cap peste toate” [£/ 
1, 22]; sau, cum scrie dumnezeiescul Ieronim: „cap peste 
întreaga Biserică a îngerilor şi a oamenilor”. lar Dionisie 
Areopagitul spune despre îngeri acestea: „Învrednicindu-se 
deopotrivă de comuniunea lui lisus, ei nu-şi mai imprimă 
asemănarea teurgică ca o formă în asemănări sfinte plăs- 
muite, ci se apropie de El cu adevărat într-o împărtăşire 
primă a cunoaşterii luminilor Lui teurgice” (Despre ierar- 
hiile cereşti cap. 7). Zice şi Sfântul Isaac: „Înainte de veni- 
rea în trup a lui Hristos nu le era cu putinţă [îngerilor] să 
intre după putere la aceste taine, dar de când s-a întrupat 
Cuvântul li s-a deschis uşa în lisus” (Cuvântul 84). 

Încă şi sfinţitul propovăduitor [Ilie] Miniat spune foarte 
limpede aceasta în Cuvântarea la Duminica dinaintea Naş- 
ferii lui Hristos: „Laina cea mare a Economiei în trup, aşa 
cum este opera cea mai sublimă, nobilă şi desăvârşită a 
înţelepciunii şi puterii creatoare dumnezeieşti, aşa a fost 
premeditată şi preştiută mai înainte de orice altceva de 
mintea lui Dumnezeu care poartă toate. Înainte de a pre- 
hotărî/predestina creaţia, fie a îngerilor, fie a oamenilor, 
fie a oricărei alte creaturi, Dumnezeu a prehotărât/predesti- 
nat în sfatul Lui cel veşnic Întruparea Cuvântului dum- 
nezeiesc. De aceea, în dumnezeieştile Scripturi Întruparea 
Cuvântului lui Dumnezeu se numeşte «început al căilor 
Domnului» [Pr 8, 22] iar Însuşi Cuvântul dumnezeiesc în- 
trupat e numit «Întâi-născut din toată zidirea» [Col 1, 15].” 
lar în continuare, grăind cele ce le-am spus mai sus, adaugă: 
„După cuviinţă înaintea tuturor lucrurilor Lui a fost preho- 


nării cu EI, care nu e ridicarea, ci umilirea/smerirea” (Cuvântarea la Naşte- 
rea lui Hristos |Omilia 58]). 

tărâtă/predestinată Economia în trup, pentru că, zic sfinții 
teologi, cel mai mult dintre toate lucrurile lui Dumnezeu 
aduce slavă lui Dumnezeu Economia în trup. Toţi oamenii 
împreună, toți îngerii laolaltă nu ajung să dea atâta slavă 
lui Dumnezeu cât îi dă singur Dumnezeul-om Cuvântul 
întrupat, Care, vorbind despre aceasta cu Tatăl Său Cel fără 
de început, zice: «Eu Te-am preaslăvit pe pământ» [/n 
17, 4].” Iar dacă, după acest înțelept dascăl taina Întrupării 
a fost preştiută şi prehotărâtă înainte de orice altă creatură, 
urmează că ea este țelul pentru care au fost preştiute şi 
prehotărâte/predestinate toate creaturile, ca unele preștiute 
ŞI prehotărâte/predestinate după acela. 

Dar şi Gheorghe Koresios în Aporiile asupra Economiei 
în trup spune că, potrivit lui Chiril al Alexandriei şi altor 
învățători, Hristos este numit sfârşit/ţel al lucrurilor lui 
Dumnezeu. lar dacă Hristos este numit sfârşit/țel al lucru- 
rilor lui Dumnezeu după umanitate, iar potrivit lui Aristotel 
(cartea a VIl-a a Merafizicii) şi tuturor metafizicienilor ma: 
vechi şi mai noi sfârşitul/țelul oricărui lucru este mai întâi 
în teorie şi în cunoaştere, iar mai apoi în practică şi reali- 
zare, de aici urmează că potrivit umanităţii conform căreia 
este sfârşitul/țelul lucrurilor lui Dumnezeu, şi Hristos a fost 
mai întâi preştiut şi gândit teoretic de Dumnezeu, şi abia 
ulterior a fost făcut în fapt, fiindcă după filozofi toate cele 
intermediare sunt specificate de sfârşitul/ţelul care preexistă 
în minte”. 

Apoi taina Economiei în trup este denumită de Isaia 
„sfatul cel vechi” al lui Dumnezeu, căci zice: „Doamne, 
Dumnezeule, te voi slăvi, voi cânta numele Tău, că ai făcut 


” De aceea celui ce ar întreba care e prima dintre toate sărbătorile Dom- 
nului: Buna Vestire sau Înălţarea?, cineva i-ar putea răspunde subtil şi cu 
un cuvânt mai înalt că e Înălțarea, nu Buna Vestire. Fiindcă Buna Vestire e 
prima dintre sărbători în practică şi în deznodământ, dar e ulterioară în 
cunoaștere şi teorie; dar Înălțarea, şederea de-a dreapta Tatălui şi supraînăl- 
țarea umanității, e ulterioară în practică şi deznodământ, dar în cunoaştere 
ŞI în teorie e prima dintre toate celelalte. 

lucruri minunate, sfat vechi şi adevărat” [/s 25, 1]. Se nu- 
meşte „vechi” ca unul originar şi prim între toate celelalte 
sfaturi ale lui Dumnezeu; iar dacă ar fi fost un alt sfat pre- 
știut înaintea acestuia, n-ar mai fi fost numit vechi, ci mai 
degrabă „mai nou” şi „următor”. 

Voi spune însă un cuvânt încă şi mai înalt şi mai adânc. 
Trei realități se găsesc în Dumnezeu: ființă, ipostasă şi 
energie: energia € exterioară, ipostasa e mai interioară, iar 
fiinţa are interioritate maximă; căci spune marele Vasilie: 
„Energiile lui Dumnezeu coboară la noi, dar fiinţa Lui ră- 
mâne neapropiată” [Epistola 234]. În conformitate cu aces- 
tea trei, Dumnezeu a avut din veac trei relaţii generale: 
Tatăl a avut drept relaţie să aibă comuniune potrivit fiinţei 
cu Fiul Său de-o-fiinţă şi Duhul Sfânt: pe Unul născându-L, 
iar pe Celălalt purcezându-L din veac; căci dacă Dumne- 
zeu ar fi rămas cu totul arelațional şi absolut, n-ar fi avut 
un Fiu, nici un Duh Sfânt, nici n-ar fi împărtășit Acestora 
ființa Lui, pentru că după funță Cei Trei sunt una. Fiul a 
avut drept relaţie să aibă comuniune potrivit ipostasei cu 
umanitatea, pentru care relaţie a precunoscut şi a prehotă- 
rât/predestinat unirea reală cu ea în timp; căci, neavând o 
ipostasă proprie, umanitatea Lui s-a împărtăşit de ipostasa 
Fiului în care şi-a primit existență. Dumnezeu (şi mai cu 
seamă Duhul Sfânt, Care, după Koresios şi ceilalți teologi, 
reprezintă prin excelență energia comună a fericitei Treimi) 
a avut apoi din veac drept relaţie să intre în comuniune 
potrivit energiei cu toate celelalte creaturi, pentru care 
relație a precunoscut şi a prehotărât/predestinat să se facă 
toate creaturile inteligibile şi sensibile; întrucât creaturile 
se împărtăşesc numai de energia şi puterea lui Dumnezeu, 
iar nu de ipostasa ori ființa şi natura Lui, ca unele ce-şi 
primesc existența în puterea şi energia divină. Fiind deci 
preştiute acestea, întrucât ipostasa e mai interioară decât 
energia, urmează că relaţia potrivit ipostasei e mai inte- 
rioară decât relaţia potrivit energiei; iar dacă e aşa, atunci 
şi preştiinţa şi prehotărârea/predestinarea lui Dumnezeu Cu- 

vântul potrivit relaţiei ipostasei e mai interioară decât pre- 
ştiinţa şi prehotărârea/predestinarea celorlalte creaturi potri- 
vit relației energiei. lar dacă preştiinţa umanității lui Hristos 
e mai interioară, e evident că potrivit ordinii aceasta e ante- 
rioară şi cauză a preştiinței creaturilor; pentru că şi rpostasa 
divină pe care se reazemă relaţia şi preştiința umanității 
este, după toţi teologii, cauză a energiei divine, pe care 
energie se reazemă relaţia şi preştiinţa tuturor creaturilor. 
De cele spuse legăm şi faptul că aproape cu aceleași 
nume sublime şi vrednice de Dumnezeu cu care purtătorul 
de Dumnezeu Maxim teologhiseşte mai sus taina Econo- 
miei în trup, Andrei Cretanul, divinul între melozi şi pă- 
trunzătorul între teologi, laudă şi subiectul obârşie de Viaţă 
ŞI receptacul [docheion] al lui Dumnezeu al Născătoarei de 
Dumnezeu ca un instrument [organon] şi un mijloc nemijlo- 
cit [ameson meson] şi o împreună-cauză [synaition] foarte 
necesară, fără de care nu s-ar fi realizat această taină. Cum 
altfel, decât ca o Mamă a lui Dumnezeu Cuvântul întrupat? 
Fiindcă aşa teologhiseşte acesta despre Ea în cel de-A/ doi- 
lea Cuvânt din cele trei la Adormire: „Prin urmare, trupul 
Născătoarei de Dumnezeu e obârşie de Viaţă [zoarchikon] 
care primeşte însăşi plinătatea obârşie de Viaţă a Dumneze- 
irii, e statuia asemănătoare a frumuseţii originare, materia 
preaarmonioasă a dumnezeieştii Întrupări; lumea mare în 
cea mică a Celui ce a adus la existenţă lumea din cele ce 
nu erau. Acesta e capătul testamentelor pe care le-a aşezat 
pentru noi Dumnezeu; aceasta e arătarea adâncurilor as- 
cunse ale dumnezeieştii necuprinderi; acesta e scopul [sko- 
pos] gândit înainte de veci de Făcătorul veacurilor, aceasta 
e cununa oracolelor dumnezeieşti; acesta e sfatul negrăit şi 
supranecunoscut al purtării de grija celei mai înainte fără 
de început pentru om”, şi celelalte. Iar dacă Născătoarea 
de Dumnezeu e numită de acest teolog scop [.skopos] dina- 
inte gândit al lui Dumnezeu, iar definind acest scop mai 
înainte gândit purtătorul de Dumnezeu Maxim a zis că este 
un sfârşit/ţel [re/os] dinainte gândit, de aici urmează că n-ar 


588 


fi neverosimil dacă şi Născătoarea de Dumnezeu ar fi nu- 
mită sfârşit/ţel dinainte gândit spre care privind Dumnezeu 
a adus la existenţă fiinţele celor ce sunt, adică lumea inte- 
ligibilă şi sensibilă. Măcar că acest sfârşit/ţel era pentru 
sfârşitul/țelul cel mai de pe urmă al tuturor, adică pentru 
înomenirea lui Dumnezeu Cuvântul prehotărâtă să se facă 
nemijlocit dintr-însa. Fiindcă acest lucru se arată din dezno- 
dământul [lucrurilor]. Căci prin Născătoarea de Dumnezeu 
lumea inteligibilă a îngerilor s-a învrednicit de neschimba- 
bilitate, iar lumea sensibilă a oamenilor de cunoaşterea lui 
Dumnezeu, precum dă mărturie vestitul între teologi şi 
învățători Iosif Vryenios care zice (în Cuvântul al II-lea la 
Naşterea Născătoarei de Dumnezeu): „Alt cer însuflețit şi 
cuvântător a făcut [Dumnezeu], ca prin acesta să-i pună în 
rânduială atât pe oameni spre cunoaşterea Lui, cât şi pe în- 
gerii care n-au căzut spre neschimbabilitate” (vol. III, p. 15). 
Și acum Doamna Născătoare de Dumnezeu, fiind ca Mamă 
a lui Dumnezeu nemijlocit după Dumnezeu şi depăşind 
incomparabil nu numai pe oameni, ci și înseşi primele şi 
cele mai înalte ordine ale îngerilor, Heruvimii şi Serafimii, 
repartizează prin Ea Însăşi bogăţia tuturor darurilor şi 
luminărilor care vin de la Dumnezeu tuturor: îngerilor şi 
oamenilor, cum gândeşte în comun întreaga Biserică a lui 
Hristos. 

Acestea fiind zise aşa, de aici tragem două concluzii ge- 
nerale: ]. că, întrucât taina Economiei în trup se numește 
„bunăplăcere”, adică voinţă iniţială a lui Dumnezeu, cum 
spunea mai sus marele Grigorie al Tesalonicului, iar, potri- 
vit sfântului loan Damaschinul (Despre credința ortodoxă 
cartea I, cap. 45), voinţa inițială a lui Dumnezeu depinde 
nu de noi, ci de Dumnezeu şi de bunătatea Lui, de aici 
urmează că şi taina înomenirii ca atare a fost preştiută şi 
prehotărâtă/predestinată înaintea preştiinţei şi prehotărâ- 
ril/predestinării tuturor creaturilor, iar în timp s-a făcut 
doar din bunătatea infinită şi naturală a lui Dumnezeu; 
2. că Doamna Născătoare de Dumnezeu ca un mijloc [me- 

son] foarte direct şi nemijlocit şi o împreună-cauză necesară 
a unei asemenea taine (căci, potrivit sfințitului Augustin, 
trupul lui Hristos e trupul Mariei) a fost preştiută şi preho- 
tărâtă/predestinată de Dumnezeu înaintea celorlalte creaturi, 
iar celelalte creaturi au fost prehotărâte/predestinate şi s-au 
făcut din pricina ei; fiindcă acesta e scopul gândit dinainte 
al lui Dumnezeu sau ţelul/sfârşitul pentru care s-au făcut 
celelalte, cum spunea mai sus sfințitul Andrei. 

De ce însă purtătorul de Dumnezeu Maxim a spus mai 
sus că pentru taina dumnezeieştii Întrupări s-au făcut toate 
creaturile, dar ea nu s-a făcut pentru nici un sfârşit/ţel, în 
timp ce dumnezeieştile Scripturi şi ceilalți purtători de 
Dumnezeu Părinţi vestesc deschis că această taină s-a făcut 
pentru replămădirea şi mântuirea oamenilor? Mi se pare 
pentru că, potrivit metafizicienilor, unele sunt numai mij- 
loace, iar nu țeluri, iar altele sunt şi mijloace, şi țeluri, adică 
pentru cele inferioare sunt țeluri, iar pentru cele superioare, 
mijloace; dar există şi unele care sunt numai scopuri, şi nu 
mijloace, care se numesc şi țeluri ale țelurilor, ca fiind su- 
perioare tuturor. De aceea purtătorul de Dumnezeu Maxim 
teologhiseşte aici că taina Întrupării lui Dumnezeu Cuvântul 
e numai ţel, iar nu mijloc, ca fiind cea mai înaltă şi subli- 
mă dintre toate operele Sfintei Treimi şi țelul cel mai înalt 
al tuturor ţelurilor, pentru care sunt toate, iar el pentru ni- 
mic. Căci ce e mai înalt decât unirea potrivit ipostasei a 
Creatorului şi creației?, chiar dacă, privită dintr-un alt punct 
de vedere, aceasta s-a făcut pentru replăsmuirea și mântu- 
irea oamenilor. Şi, ca să vorbim la modul general, taina 
dumnezeieştii Întrupări e început, mijloc şi sfârşit al tuturor 
creaturilor, inteligibile, sensibile şi mixte. 

E „început” al tuturor creaturilor, pentru că preştiinţa şi 
prehotărârea/predestinarea acestei taine s-au făcut început 
ŞI cauză a preştiinței, prehotărârii/predestinării şi creării 
tuturor creaturilor, potrivit cuvântului: „Domnul m-a zidit 
început al căilor Lui, spre lucrurile Lui” [Pr 8, 22] şi „Întâi- 
născut din toată zidirea” [Co/ 1, 15] spuse despre Fiul şi 

Cuvântul ca om, precum am zis mai sus. Zice însă şi purtă- 
torul de Dumnezeu Maxim în cea de-a 60-a soluţie la apo- 
riile scripturistice ale lui Talasie: „Pentru Hristos, adică 
pentru taina lui Hristos, au luat începutul şi sfârşitul exis- 
tenţei toate veacurile şi cele din aceste veacuri. Fiindcă 
dinainte a fost gândită o unire a veacurilor, a limitatului şi 
nelimitatului, a măsurii şi imensului, a finitului şi infinitu- 
lui, a Creatorului şi creatului, a stabilităţii şi mişcării, care 
s-a făcut în Hristos arătându-se în vremile de pe urmă şi 
dând prin ea însăşi o împlinire preştiinţei lui Dumnezeu.” 

Dar această taină s-a făcut şi „mijloc”, pentru că a dăruit 
o împlinire preștiinței lui Dumnezeu, cum a spus mai îna- 
inte dumnezeiescul Maxim; a dăruit îngerilor neschimba- 
bilitate şi nemişcare spre rău, cum am spus mai sus potrivit 
dumnezeiescului Grigorie al Tesalonicului, potrivit lui losif 
Vryenios şi lui Nichita; iar această neschimbabilitate a 
îngerilor Grigorie Teologul a numit-o în Cuvântarea [45] 
la Paşte mântuire a lumii nevăzute. Dar şi dumnezeiescul 
Maxim spunea că taina Întrupării a fost prehotărâtă/pre- 
destinată „ca în jurul a ceea ce este cu totul nemişcat după 
fiinţă să se stabilizeze/oprească cele mişcate prin natură, 
ieşind din mişcarea spre ele însele şi spre altele”, la care 
scoliastul lui Maxim spune că „prin unirea cu Dumnezeu 
toate se transformă spre neschimbabilitate”, iar oamenilor 
le-a dăruit dezlegare de păcatul strămoșesc, dăruire a haru- 
lui dumnezeiesc, nestricăciune, nemurire, neschimbabilitate, 
mântuire şi alte zeci de mii de lucruri bune. 

Această taină este însă şi „sfârşit/ţel”, întrucât pentru 
îngeri, pentru oameni şi pentru întreaga zidire/creație s-a 
făcut desăvârşire şi îndumnezeire, slavă şi fericire; şi în- 
trucât s-a făcut recapitulare a celor cereşti şi pământeşti şi 
unire potrivit ipostasei a Creatorului şi creaturilor şi slăvire 
a Tatălui fără de început slăvit astfel nu de nişte simple 
creaturi, ci de Însuşi Fiul şi Cuvântul Lui după fiinţă pur- 
tând firea oamenilor. Acest ţel/sfârşit este cel mai înalt 
dintre toate, după care nu este altul mai înalt; pentru el 

sunt toate iar el nu este pentru nici unul, după cum spunea 
iarăşi dumnezeiescul Maxim. „Ca în numele lui lisus, zice 
Apostolul [Pavel], să se plece tot genunchiul, al celor ce- 
reşti, al celor pământeşti şi al celor de dedesubt, şi toată 
limba să mărturisească că Domn este lisus Hristos.” De ce? 
şi pentru ce? „spre slava lui Dumnezeu Tatăl” [//p 2, 10-11]. 

Din cele spuse oricine poate concluziona că taina Întru- 
pării trebuia să se facă în mod indispensabil: în primul 
rând, pentru că această taină era voinţa inițială a lui Dum- 
nezeu, cum am spus potrivit lui Grigorie [Palama] al Tesalo- 
nicului, având drept cauză primară a punerii Lui în mișcare 
bunătatea infinită, fiinţială şi suprabună a lui Dumnezeu 
sau, mai degrabă, însuşi adâncul cel mai interior al bună- 
tății Tatălui, cum spunea dumnezeiescul Maxim; iar, în al 
doilea rând, pentru că era necesară tuturor creaturilor inte- 
ligibile şi sensibile, ca început, mijloc şi sfârşit/țel al lor, 
după cum s-a arătat. 

Aceste puţine lucruri sunt destule, socot, ca răspuns dat 
judecătorilor şi cititorilor pricepuţi ai notei mele mai sus- 
zise despre Doamna Născătoare de Dumnezeu, pe care îi 
rog să nu mă defaime contrar rațiunii, căci n-am scris acest 
lucru acolo după părerea şi opinia mea proprie, ci urmând 
opiniei teologilor mai sus-zişi. lar dacă unii lăsându-se puşi 
în mişcare de împătimire (care mă rog să nu fie) mă acuză, 
să-i acuze mai degrabă pe purtătorul de Dumnezeu Maxim 
[Mărturisitorul ], pe Grigorie [Palama] al Tesalonicului, pe 
marele Andrei |Cretanul] şi pe ceilalți, de la care am primit 
ca un cerşetor această opinie. 


LR — -— 


TEOFAN AL NICEEI 


Trei epistole pastorale către poporul şi 
clerul său aflați sub dominație islamică 
(1364-1365) 

Epistolă către niceeni, care învaţă cum ade- 
văratul creștin trebuie să fie dispreţuitor al 
tuturor lucrurilor prezente, şi al celor plăcute, 
şi al celor întristătoare, iar spre sfârşit învaţă 
că trebuie să întoarcem spatele o dată pentru 
totdeauna oricărei comuniunii cu ereticii; 
trimisă de el încă pe când era ipopsifiu al 
acestei cetăţi 


Cei care locuiţi în sau în jurul Niceei — care odinioară 


era cea mai fericită şi strălucită dintre cetăţi, lar acum, o, 
judecăţile lui Dumnezeu!, e captivă şi în sclavie, sau, mai 
bine zis, are drept semn distinctiv doar imaginea ei, fiind 
recunoscută numai după nume şi inscripție, asemenea sta- 
tuilor —, atât cei aflaţi înscrişi pe diferite trepte în registrul 
preoţesc, cât şi toți ceilalți câți vă numiţi [creştini] după 


numele lui Hristos, har, milă și pace vouă de la Dumnezeu 


Tatăl şi Hristos lisus, Domnul nostru. 


]. Trebuie să ştiţi, iubiţi frați, că prin bunăvoirea şi harul 


atotputernicului Dumnezeu, Care le cheamă pe cele ce nu 


' Traducere diac. loan 1. Ică jr după: PG 150, 288-300. 

sunt ca pe unele ce sunt [Rm 4, 17], potrivit intenției Sale, 
cu hotărârea comună a preasfințitului nostru Stăpân şi 
patriarh Ecumenic? şi a dumnezeiescului şi sfântului Sinod 
din jurul său, eu, cel mai mic, am fost promovat prin înşti- 
ințare la rangul de ipopsifiu [episcop ales] şi, aşa zicând, 
de logodnic al Sfintei Biserici a lui Dumnezeu de la vol. 
Drept pentru care, mai întâi vă dau pacea şi iubirea în 
Hristos, pe care am primit-o ca pe o moştenire părintească 
de la Însuşi Mântuitorul nostru Iisus Hristos, şi de care fie 
să aveți parte din belşug ca merinde a răbdării şi măreției 
sufleteşti, ca să vă puteţi mângâia şi întreolaltă din pricina 
încercărilor care vin peste voi mereu. 

2. Vă rog, dar, fraților, pentru numele Domnului nostru 
lisus Hristos, „Care S-a dat pe Sine Însuşi pentru păcatele 
noastre ca să ne scoată din mâinile celui rău” [Ga 1, 4] — 
căci voi începe de la această dumnezeiască glăsuire a lui 
Pavel, fiindcă şi acela vă îndeamnă prin mine toate acestea 
— ca să aveţi o conduită vrednică şi potrivit legilor Evan- 
gheliei lui Hristos [cf. F/p 1, 27]. Căci mai cu seamă voi, 
iubiților, aveţi nevoie de multă trezvie şi atenţie, ca unii 
care petreceţi împreună cu oameni răi, necredincioşi |mu- 
sulmani)] şi păcătoşi, ca nu cumva din tovărăşia neîncetată 
și multa obişnuinţă cu aceia unii, întorcându-se, fie să se 
poticnească în credinţă, fie să se facă părtaşi la faptele lor 
cele rele; pentru că „tovărăşiile rele strică obiceiurile bune” 
[/ Co 15, 33] şi e mai uşor, spun dumnezeieştii Părinţi, să 
iei parte la răutate decât să te faci părtaş la virtute. 

Pe lângă cele spuse, mai sunt şi multe altele care pot 
chema şi stârni spre amăgirea şi ticăloşia acelora, astfel 
încât să-i clatine pe cei ce nu i-au seama bine la ei înşişi. 
Mai întâi netezimea plăcerii şi viaţa cu totul lipsită de con- 
strângeri şi neînfrânată, precum şi putinţa de a săvârşi în 
chip neîmpiedicat orice poftă a trupului; peste care vine şi 


2 Philotheos II Kokkinos la începutul celei de-a doua şi ultime arhi- 
păstoriri (1364-1376). 

duşmanul şi acuzatorul nostru nevăzut, diavolul, uneltind 
împreună cu trupul şi având drept supuşi şi slujitori văzuţi 
al lui pe duşmanii noştri binevoitori, cum i-ar putea numi 
cineva, care locuiesc împreună cu noi şi care, asemenea 
unor albine lipsite de rod, se amestecă în stupul lui Hristos 
şi încearcă să fure mierea virtuţii acelora şi sub chipul unei 
prietenii şi iubiri mincinoase sfătuiesc şi îndeamnă mereu 
spre cele pierzătoare, punând înainte, cum se spune, plăce- 
rea ca pe o momeală în undița morții. Acest război ascuns 
ŞI viclean, fraţilor, este ca o stâncă subacvatică, cu mult mai 
primejdioasă decât cea văzută şi recunoscută de departe; 
căci cine se înarmează şi pregăteşte pentru el, rezistând în 
chip sigur şi tare la orice încercare şi atac al celor potriv- 
NICI, acela va fi cu anevoie de cucerit, dar dacă cineva se 
va lăsa uşor amăgit de lupu arabi [cf. Ave 1,8 LĂX] care 
vin la voi, evanghelic vorbind, în piele de oaie [M 7, 15], 
atunci va cădea în chip neprevăzător între duşmani luându-i 
drept prieteni. De aceea şi începătorul răutăţii, vrăjmaşul şi 
duşmanul nostru [diavolul], l-a atacat pe Adam prin Eva, 
tovarăşa de viaţă şi iubita lui, iar prin plăcere şi iubire 
de slavă a sădit în inimile lor veninul cel mai amar. Căci 
nimeni nu poate primi uşor de altundeva nici un mai mare 
folos, nici o mai mare vătămare, iubiților, decât de la oa- 
menii cu care trăieşte în comun şi are nu puţină obișnuinţă 
din deasa convorbire cu el. De aceea şi înțeleptul Purtător 
de grijă al firii noastre vrea ca mântuirea noastră să se lu- 
creze prin oameni, nu prin îngeri, deşi aceştia pot mult mai 
multe. Acest lucru ştiindu-l bine şi cel rău nu încetează să 
uneltească împotriva noastră prin unii ca aceştia, având aju- 
tor şi colaborator cu el trupul care alege în loc de ce este 
de folos şi mai bun plăcerea; trup care nu este rău prin fire, 
căci nimic din cele făcute de Dumnezeu nu e rău prin fire, 
dar care e gâdilat şi stârnit de plăcere până intră în transă. 
Dacă însă cineva s-ar scula puţin şi ar scutura indolenţa de 
pe suflet ca pe un fir de păr, va rupe şi face să dispară toate 
aceste lucruri felurite şi anevoioase ca pe o pânză de 

păianjen având ajutorul şi harul de sus lucrând împreună 
cu el şi nctezind uşor toate cele râpoase şi anevoioase, 
făcându-l înfricoşător şi neînvins pentru duşmani şi destră- 
mând în nimic meşteşugirile şi născocirile introduse în 
chip viclean de aceştia. Observă: pe de o parte, cel rău 
propune la vedere prin necredincioşi [musulmani] viaţa 
înglodată şi iubitoare de plăcere prin beţie, desfrânare şi 
orice altă neînfrânare, iar, pe de altă parte, arătând aspri- 
mea şi greutatea conduitei evanghelice sau îngereşti şi cele 
asemănătoare până ce se ajunge la aceasta, încearcă să 
ascundă cele aflate dincolo de ele. Harul Domnului însă, 
ridicându-se împotriva unei asemenea amăgiri, ne arată care 
e capătul fiecăreia din aceste două căi: „Căci strâmtă şi cu 
necazuri”, zice, „e calea care-i duce pe cei ce o străbat spre 
viaţa veşnică, şi largă şi lată e cea care duce la pieire” [M/ 
7, 14. 13]. Bine le-a numit „căi” — sugerând astfel carac- 
terul trecător, retezat după puţin timp şi pururea curgător 
al vieţii de față — şi adresându-se tuturor, ca nu cumva 
întristarea şi necazul să-i facă pe cei sârguitori să relaxeze 
încordarea râvnei, ci să-i facă să se gândească la scurtimea 
și caracterul vremelnic al acestora şi la uşurarea şi viața 
fericită care le urmează, iar lățimea căii şi ghiftuiala până 
la sațietate a plăcerii pătimaşe să nu-i înşele pe cei neîn- 
frânaţi, ci să-i facă să privească capătul corespunzător al 
unei asemenea căi care-i aşteaptă după puţin timp: pierza- 
nia, focul nestins şi viermele neadormit. 

3. Respins însă prin astfel de argumente cu ajutorul Du- 
hului, şarpele cu multe şi felurite forme nu suferă deloc să 
se liniştească, ci încearcă să surpe prin meşteşugiri potriv- 
nice turnul răbdării şi credinței noastre iscând de peste 
tot felurite atacuri şi necazuri împotriva noastră şi folo- 
sindu-se iarăşi de uneltele obişnuite ale răutăţii lui care pot 
să-l slujească bine în unele ca acestea. Şi atunci aduce 
asupra noastră uneori pagube şi răpiri ale celor ale noastre, 
alteori închisori şi biciuiri, defăimări, ocări şi necinstiri, 
alteori captivități şi ameninţarea unor morți violente, ca, 

înspăimântându-ne, fie să ne grăbim spre neînfrânare, fie 
să privim cu bunăvoință spre necredință [islam], care ne 
făgăduieşte eliberarea de toate aceste greutăţi şi dăruirea 
din belşug a plăcerilor prezente, dacă am schimba cu ea 
buna-cinstire, dreapta-credinţă şi virtutea. 

Dacă însă am vrea să veghem, atunci am suporta cu tărie 
meşteşugurile şi maşinile de război, având armă şi meterez 
de nesurpat pe Hristos, având drept exemplu răbdarea şi 
îndurarea sfinţilor viteji şi minunați şi împotrivirea lor 
păcatului până la sânge; căci zice [Scriptura]: „lar unii au 
fost chinuiţi neprimind izbăvirea, ca să dobândească mai 
bună înviere; alţii au suferit batjocură şi bici, ba chiar lan- 
țuri şi închisoare; au fost omorâţi cu pietre, au fost puşi la 
cazne, au fost tăiați cu fierăstrăul, au murit ucişi cu sabia, 
au pribegit în piei de oaie şi în piei de capră, lipsiţi, strâm- 
torați, rău trataţi; tocmai ei, de care lumea nu era vrednică” 
[Evr 11, 35—38]. Dumnezeu a îngăduit acestea pentru ca să 
se arate în chip foarte strălucit punerea la încercare a cre- 
dinței şi bărbăţiei lor spre răsplătirea acelora cu bunătăţi 
mai mari şi spre mai marea ruşine şi înfrângere a celui rău 
ca exemplu de îndurare pentru noi şi pentru toţi care vor 
intra după ei în stadionul acestei vieți. 

4. Şi ce nevoie e să vorbim despre acestea? Căci Însuşi 
Domnul a suportat pentru noi lucruri încă şi mai mari de la 
necunoscătorii iudei, cum pot auzi toți din sfintele Evan- 
ghelii care povestesc acestea; căci aceştia n-au lăsat nimic 
neîncercat şi nemişcat împotriva Lui, nici din cele ce duc 
la necinste, nici din cele ce pot produce durere: căci îi 
vedem când punând cap la cap mărturii mincinoase, când 
calomniindu-L şi zeflemisindu-L cu belşug de batjocură şi 
biciuiri, uneori lovind cu trestii acel cap dumnezeiesc şi 
înfricoşător, alteori punându-i pe cap spre durere şi ocară 
cunună de spini; iar asupra acelei dumnezeieşti feţe, care pe 
Tabor a strălucit prin slava necreată şi harul Dumnezeirii 
mai presus de razele soarelui şi spre care cei mai de seamă 
dintre apostoli nu puteau privi limpede, au adus o aseme- 

nea lipsă de slavă şi batjocură punând-o să le stea înainte 
spre scuipări şi bătăi; şi în cele din urmă L-au spânzurat 
gol pe cruce în mijlocul unor bărbaţi făcători de rele. Şi 
NICI aici nu s-au săturat de nebunie și mânie, ci până şi aici 
au dat fiere şi oţet cu ironie dumnezeieştii guri din care 
leşeau cuvinte mai dulci decât mierea şi ceara potrivit pro- 
rocului [Ps 18, 11]. Dar n-au slăbit furia lor nici măcar 
după moarte, ci şi atunci au împuns cu sulița coasta Lui 
purtătoare de viaţă când a ieşit sângele şi apa care curăţă 
lumea întreagă şi dăruie viaţă la toată lumea. 

3. Gândindu-vă deci la toate acestea, iubiţilor, să fugim 
de plăcerile trupului ca de nişte otrăvuri dăunătoare şi să 
suportăm cu vitejie încercările aduse asupra noastră, ca să 
ne facem părtaşi ai patimilor lui Hristos [2 Co 1,7] şi de 
aceea şi ai slavei Lui [/ Ptr 5, 1], fundcă pătimim împre- 
ună cu EI ca să fim şi slăviți împreună cu El [Rm 8, 17]. 
Căci aşa cum din gura unei femei desfrânate pare că picură 
o miere care mai apoi e găsită de cei ce gustă din ea mai 
amară ca fierea, aşa şi toate plăcerile trupeşti ale vieţii, fie 
ele beţie, delectare, lux, orice neînfrânare şi lipsă de măsură, 
vorbire de lucruri ruşinoase şi nebuneşti, răpiri şi nedrep- 
tăți, trufie şi îngâmfare, şi orice altceva ce se opune învăță- 
turii sănătoase, la început par a purta la suprafață o dulceaţă 
şi o plăcere, mai apoi însă revărsările lor se fac mai amare 
ca fierea. La fel, orice pedeapsă şi necaz nu par a fi în pre- 
zent o bucurie, ci o întristare; dar mai apoi ele dau celor 
exercitaţi în ele roada păcii. De acea e nevoie de răbdare, 
„căci dacă răbdăm, vom şi împărăţi” [2 fim 2, 12]. 

6. Vă mai rog însă, fraților, să observăm dacă nu cumva 
unii încearcă să strecoare în Biserica lui Dumnezeu dihonii 
şi scandaluri şi să semene în ea pe furiş ca pe o neghină 
rea erezia deşartă, departe de învățătura Duhului, a lui 
Varlaam şi Akindynos. Aceştia să fie, aşadar, urmăriţi şi 
scoşi de voi afară din turma lui Hristos ca nişte lupi, căci 
nu sunt cu nimic mal buni, dacă nu mal răi, decât necredin- 
cioşii iudei, care au îndrăznit împotriva feţei îndumnezeite 

şi pline de bar a Domnului. Fiindcă aceia şi-au aruncat 
ocara în faţa Lui ca în fața unui simplu om, chiar dacă mă- 
rimea îndrăznelii lor trecea şi asupra Dumnezeirii Lui, căci 
Cel care primea toate acestea era un singur Cuvânt Dum- 
nezeu-om,; dar aceşti noi ocărâtori ai Dumnezeirii îşi aruncă 
ocara spre însăşi slava Dumnezeirii care a slăvit acea sfântă 
față, numind-o fără ruşine un simplu „văl”. Acestea sunt 
mai scârboase şi de necinste decât scuipările acelor iudei. 
Şi aşa cum aceia [iudeii], socotind că păzesc, chipurile, 
dogma unităţii [monarchias] divine, nu primeau nicidecum 
distincția Persoanelor şi pe Fiul, tot aşa şi aceştia [varla- 
amiții şi akindyniştii], punând înainte simplitatea naturii 
divine şi crezând că înfricoşează cu ea pe cei mai simpli, 
încearcă să desființeze cu totul diferenţa între fiinţă şi 
energia divină spunând că Dumnezeu fie nu are deloc 
energie, adică viaţă, înțelepciune și putere, fie, dacă o are, 
că aceasta e creată, şi spunând astfel de-a dreptul că El Se 
războieşte cu Sine Însuşi şi că simplitatea Lui nu admite 
nicidecum distincţia faţă de ea însăşi, care n-ar trimite 
nicidecum spre împărtăşirea [comuniunea] slavei, ci spre 
creaturi. Aceştia, deci, precum s-a spus, să fie alungaţi ca 
nişte fiare rele departe de turma lui Hristos, căci zice Isaia: 
„Nici una din fiarele necurate nu se va sui acolo” [Js 35, 8], 
fiindcă unii ca aceştia, spune [Apostolul]: „nu slujesc Dom- 
nului nostru lisus Hristos, ci pântecelui lor” [Rm 16, 18] 
şi prin vorbe bune şi înşelăciune deşartă amăgesc inimile 
celor lipsiţi de răutate. 

7. Dar Domnul, Care mângâie pe cei smeriți, să mângâie 
inimile voastre şi să vă întărească în toată fapta şi vorba 
bună. Rugaţi-vă însă şi pentru noi, fraţilor, ca lucrarea 
Domnului dată nouă să propăşească mereu. 

„Harul Domnului nostru lisus Hristos şi dragostea lui 
Dumnezeu Tatăl şi împărtăşirea [comuniunea] Sfântului 
Duh să fie cu voi cu toţi! Amin” [2 Co 13, 13]. 

PĂI 


Epistolă de învățătură a aceluiaşi către toți 
creştinii păstoriţi de el, despre răbdare şi 
îndelungă-răbdare 


Teofan, robul cel mai mic al lui Hristos, iar prin harul 
ierarhiei cu mila lui Dumnezeu, după făgăduinţa vieții 
celei în Hristos lisus, întâi-stătător al sfintei Biserici din 
Niceea, tuturor celor chemaţi după numele lui Hristos, care 
sunt în diferite vârste, generaţii, îndeletniciri şi conduite, 
dar au aceeaşi credință, slavă şi nădejde potrivit dreptei- 
credinţe, care locuiesc în Niceea și Brusa, precum şi în tot 
ținutul lor până la litoral, iubiţi în Duhul Sfânt copii ai 
smereniei noastre numărați împreună cu turma cuvântă- 
toare de pe la voi, har, milă şi pace vouă şi iubirea să se 
înmulțească spre o bună plutire a vieţii de față potrivit lui 
Dumnezeu spre o viaţă neînvolburată şi netulburată aici, şi 
spre o desfătare şi bucurie negrăită a nemuririi viitoare, pe 
care Dumnezeu a gătit-o mai înainte de întemeierea lumii 
celor ce-L iubesc cu adevărat şi păzesc frumos poruncile şi 
îndreptările Lui. 

]. Mulţumesc pururea Dumnezeului meu pentru voi, 
1ubiţilor, când aud că prin puterea lui Dumnezeu credința 
voastră se păstrează curată şi neclintită între cei ce se opun 
Evangheliei lui Hristos, precum și când aud de răbdarea 
voastră cu mulţumire în felurite încercări şi necazuri, de la 
care veți dobândi cunună neveştejită la venirea Domnului 
nostru lisus [cf. / Prr 5, 4) când va sosi să slăvească pe 
robii Săi credincioşi cu slavă negrăită şi dumnezeiască şi 
să dea răzbunarea Sa [cf. Lc 18, 8] în flacăra focului celor 
ce nu-L cunosc pe EI nici nu-i ascultă pe cei ce propo- 
văduiesc Evanghelia Lui [cf. 2 7es 1, 8]. Îmi aduc aminte 

pururea de voi în rugăciuni, ca Dumnezeu şi Tatăl Dom- 
nului nostru lisus Hristos să facă să vă întăriţi în omul cel 
dinăuntru [cf. £/ 3, 16], înarmaţi cu credinţa şi nădejdea, 
ca să nu obosiţi până la suflarea de pe urmă în necazurile 
şi încercările care vin în fiecare zi peste voi de la demoni 
şi de la oameni nelalocul lor şi răi. Pentru că vreau să ştiţi, 
iubiților, că aşa cum mâncarea şi băutura conservă această 
viață a noastră sensibilă de acum — pentru că fără ceva 
din acestea e cu neputinţă să trăim —, tot aşa de proprie 
şi constitutivă vieţii potrivit lui Dumnezeu este şi orice 
virtute — pentru că, în chip asemănător, fără ea e cu nepu- 
tință să trăiască cineva în Duh potrivit omului dinăuntru —, 
iar dintre toate mai cu seamă răbdarea şi tăria în necazuri. 
Căci aşa cum aurul cu cât petrece mai mult în foc cu atât 
se curăță devenind mai lămurit şi mai strălucitor, tot aşa şi 
sufletul care luptă în încercări şi în primejdii devine mai 
curat şi mai strălucitor decât soarele. 

2. Şi, dacă vreţi, vă voi pune înainte drept exemplu al 
celor spuse pe foarte răbdătorul şi marele lov. Fiindcă și 
înainte de încercare acesta era împodobit cu tot felul de 
virtuți, cum arată el însuşi vorbind despre sine, sau mai bine 
zis cum ne arată dumnezeiasca Scriptură şi Dumnezeu Care 
ne vorbeşte prin ea; căci cuminţenia, curăția şi sfinţirea 
trupului îi erau atât de necesare şi atât de râvnite, iar acesta 
deşi trăia înainte de Legea veche, când nici nu se vorbea 
de unele ca acestea, şi atât de potrivit rigorii evanghelice, 
încât nu lua aminte cu ochi curioşi nici măcar la înfăţişarea 
femeilor; pentru că zice: „Făcusem legământ cu ochii mei 
şi nu-i ridicam asupra unei fecioare” [31, 1]. lar dacă şi 
faţă de fecioare şi femei libere ochii îi erau aşa de înfrânaţi 
şi reținuți, iar astfel desfrânarea era respinsă de el până şi 
în gând şi în privire, cu anevoie întinăciunea şi murdăria 
adulterului ar fi putut pătrunde în sufletul lui. De aceea se 
şi laudă cu îndrăzneală în cele zise până acolo, încât se 
blestemă pe sine însuşi cu cele mai cumplite lucruri dacă 
nu-şi va duce viaţa cu multă siguranţă şi pază față de aces- 

tea. De aceea spune: „De a urmărit inima mea femeia altui 
bărbat, dacă aş fi şezut la porțile ei, atunci şi femeia mea 
să placă altuia, iar pruncii mei să fie umiliți” [31, 9-10], 
ca ŞI cum prin acestea ar spune: Din cele ale sale trebuie 
oricine să discearnă şi cele străine, cum zice şi Domnul: 
„Precum vreţi să vă facă vouă oamenii, faceţi-le şi voi 
asemenea” |Le 7, 31]. Căci dacă faptul ca femeia ta să ia 
seama la dragostea unui alt bărbat ţi se pare un lucru foarte 
grav şi insuportabil, atunci nici tu nu încerca să răstorni 
căsătoriile altora. Aşa era cuminţenia dreptului acesta. 
Ascultă însă ce spune despre dreptate şi ocrotirea celor 
nedreptățiți și lipsiţi de putere: „Mă îmbrăcam în dreptate 
şi mă înveşmântam în judecată ca într-o mantie. Căci am 
scăpat pe cel sărac din mâna celui puternic şi pe orfanul 
care n-avea niciun ajutor l-am ajutat. Eram ochiul orbilor 
şi piciorul şchiopilor. Eram tatăl celor neputincioşi şi pri- 
cinile pe care nu le ştiam le-am cercetat. Sfărâmam fălcile 
celor nedrepţi şi smulgeam prada din dinții lor” [29, 12-17]. 
Iar în judecăţi dreptul era mai presus de mită şi de daruri, 
căci zice: „lar dacă mâna mea s-a lipit de daruri, atunci eu 
să semăn şi altul să mănânce” [31, 7-8]. Aşa era de îmbră- 
cat în dreptate, ca într-o haină care-l împodobea mai stră- 
lucit decât purpura împărătească. Dar oare de milostenie, 
cea mai împărătească dintre virtuţi, şi de ospitalitate nu-i 
păsa? Îi păsa mult, cum se şi cuvine. Căci ce spune? 
„Mâncam oare singur bucata mea de pâine şi nu-i dădeam 
orfanului din ea? Din tinereţea mea l-am crescut ca un 
părinte” [31, 17-18]; şi iarăşi: „Dacă vedeam un om gol 
pierdut, oare nu-l îmbrăcam? Oare cei neputincioşi nu mă 
binecuvântau, iar umerii lor nu se încălzeau de la lâna 
mieilor mei?” [31, 19-20]; şi iarăşi: „Uşa mea era deschisă 
pentru oricine venea şi n-am lăsat pe cel neputincios să iasă 
pe ușa mea cu sânul gol” [31, 32. 34]. Nici chiar datorni- 
cilor nu le cerea datoria, ci rupea înscrisurile datoriilor lor: 
„Dacă aveam un înscris împotriva cuiva, dacă nu-l ru- 
peam, îl dădeam înapoi şi nu luam nimic de la datornic” 

[31, 35. 37]. Şi aşa fiind, dacă se întâmpla cândva să gre- 
şească fără voie față de cineva, nu era nepăsător față de 
recunoaşterea acestor greşeli, ci le mărturisea pe toate, şi 
nu numai faţă de unul singur, ci şi față de mulți, şi aşa 
avea rigoarea evanghelică, deşi trăia înainte de Evanghelie 
şi de Lege; căci zice: „Jar dacă greşeam fără voie, nu ascun- 
deam păcatul meu, căci nu mă ruşinam de multă mulţimea 
gloatei, ca să nu mă mărturisesc înaintea lor” [31, 33—34]. 
Sufletul dreptului acesta era atât de dincolo de ținerea minte 
a răului, că nu se bucura niciodată de nenorocirile duşma- 
nilor, ci faţă de ei era la fel ca şi faţă de cei care-l iubeau; 
căci zice: „De m-am bucurat de căderea vrăjmaşilor mei şi 
a zis inima mea: Bine, bine!, să audă atunci urechea mea 
blestemul meu” [31, 29-30]. Şi cine nu va admira compa- 
siunea sa față de cei ce făceau răul? „lar eu pentru orice 
neputincios am plâns, suspinam când vedeam un bărbat 
în nevoi” [30, 25]. De asemenea, fiind foarte bogat, nu era 
foarte invidios pentru aceasta, nici nu se încredea în pute- 
rea bogăției lui, lucru de care suferă acum cei bogaţi, de- 
spre care spune dumnezeiescul Apostol Pavel scriind lui 
Timotei: „Celor bogaţi în veacul de acum porunceşte-le să 
nu se semeţească, nici să-şi pună nădejdea în bogăţia cea 
nestatornică, ci în Dumnezeul Cel Viu Care ne dă din belșug 
toate spre desfătarea noastră” [/ Tim 6, 17]. Căci dreptul 
acesta zice: „De mi-am pus nădejdea în piatră scumpă, de 
m-am bucurat când am ajuns la bogăție multă” [31, 2425]; 
și după puţin: „Dacă am sărutat punându-mi mâna pe gura 
mea” [31, 27], adică dacă am lăudat cu trufie şi îngâmfare 
faptele mele, socotind că toate sunt ale cunoaşterii mele, 
iar nu ale puterii şi pronici dumnezeiești, şi de aceea săru- 
tând mâinile mele după obiceiul multora, şi acel lucru să 
mi se socotească drept cea mai mare fărădelege. 

3. Acestea fiind, iubiţilor, faptele dreptului acesta înainte 
de încercare și nenorociri, cu astfel de virtuţi îşi împodobea 
conduita lui; şi deşi era învăluit de multă bogăţie, putere şi 
slavă, nu s-a folosit de ele pentru plăceri neînfrânate, răpiri 

şi lăcomii, lucru de care suferă cei mai mulţi oameni, Iar, 
cum am spus de mai multe ori, lucrul cel mai minunat era 
că acestea s-au făcut înainte de Evanghelie şi de Lege, 
când nu se putea vedea nici un astfel de exemplu, ci mai 
degrabă totul era contrar, când îi vedea pe toți umblând în 
chip contrar şi făcând cu sârg orice răutate, nu se împărtă- 
şise nici de o învățătură, nici nu ajunsese să audă dumne- 
zeieştile Scripturi, fiindcă nu fuseseră încă scrise şi date. 
Fiind el astfel, cade în asemenea nenorociri şi încercări 
succesive, cum nu s-au întâmplat vreodată nimănui din toți 
câți au suferit rele şi au fost adesea nenorociți de când s-a 
făcut lumea. Căci n-a pierdut numai averi, turme şi orice 
altă bogăţie iar, la sfârşit, până şi corul a şapte copii minu- 
nați răpiți de o moarte amară în floarea vârstei, și toate 
acestea dintr-odată, încât din pricina necontenirii relelor n-a 
putut nici măcar să-i plângă pe fiecare după vrednicie — căci 
zice: „Încă pe când grăia acesta, a venit alt vestitor” şi 
iarăşi: „Încă pe când prăia acesta, a venit altul” [1, 6] 
vestindu-i nenorocirile — n-a suferit deci numai acestea, 
CI şi însuşi trupul care îi mai rămăsese a fost lovit peste toi, 
căci zice: „ŞI a lovit diavolul pe lov cu bubat negru”, boală 
de nevindecat şi foarte dureroasă, „din creştet până în 
tălpi”, şi cel care cu puțin timp înainte fusese om puternic şi 
rege „şedea gol pe gunoi” [2, 7—8]. Iar el văzând propriul 
său trup izvor de puroi şi viermi şi de multe duhori insu- 
portabile, zice [Scriptura], „a luat un ciob, ca să răzuiască 
puroiul şi s-a aşezat pe gunoi afară din cetate” [2, 8]; şi 
iarăşi tot el zice: „Mi se frământă trupul în putreziciunea 
viermilor, mă topesc răzuindu-mi de pe puroi crustele de 
țărână” [7, 5]. Dar nici acestea n-au fost de-ajuns pentru 
diavol care nu s-a săturat de nenorocirile dreptului, ci a pus 
în mişcare orice piatră ca să-l răstoarne pe omul de oţel şi 
să surpe turnul acela cu meșteşugirile lui. Drept pentru care, 
acum 0 ridică şi pe femeia lui plângându-şi mai întâi neno- 
rocirile ei, iar apoi împingându-l la blasfemie. Toţi ştiu 
cum suspinele şi lacrimile femeii țâşnite dintr-o nenorocire 

comună şi mai ales din pierderea copiilor ştiu să rupă şi să 
destrame încordarea sufletului bărbatului şi cum plecând de 
aici aceasta obişnuieşte să convingă uşor socotinţa bărba- 
tului spre tot ceea ce vrea ea. De aceea, prin ea a încercat 
el [diavolul] să frângă şi să reteze prin nădejdea acestuia, 
prin care numai barca sufletului său rezista, deci se clătina, 
pe marea şi hula nenorocirilor; căci ştia că din nădejde se 
alcătuieşte binele răbdării, fundcă zice: „Până când voi mai 
răbda? zicând: lată voi aştepta încă puțin timp nădejdea 
mântuirii mele” [1, 9]. După care aceasta îi pune înainte 
nenorocirile, ca prin amintirea lor să tulbure măreţia sufle- 
tească şi tăria viteazului: „Căci iată a pierit de pe pământ 
pomenirea ta, feciorii şi fiicele pântecului meu, durerile şi 
chinurile cu care în deşert m-am ostenit cu trudă, şi tu 
însuţi şezi în putreziciunea viermilor înnoptând afară sub 
cerul liber, şi eu sunt rătăcitoare şi o slujnică care umblă 
din loc în loc şi din casă în casă aşteptând să apună soarele 
ca să mă odihnesc de ostenelile şi durerile mele care mă 
cuprind acum” [l, 9]. Socotind că prin aceste cuvinte va 
pune uşor mâna pe sufletul dreptului, [diavolul] îi oferă 
veninul sub masca femeii, ca odinioară lui Adam prin 
strămoaşa [Eva]; căci ea spunea: „Zi cuvântul [de blestem] 
către Domnul şi mori!” [1, 9]. Căci dacă nu pentru altceva, 
spunea ea, hai, huleşte [blasfemiază], ca să mori şi să te 
eliberezi de aceste încercări atât de dureroase! Acum a 
dezvăluit limpede diavolul din ce pricină a adus asupra lui 
zecile de mii de încercări şi ce anume urmărea cu sârg: ca 
el să rostească un cuvânt de hulă [blasfemie] împotriva lui 
Dumnezeu. Recunoaşte că toate câte a adus asupra lui, 
le-a adus ca să-l facă să hulească [blasfemieze]. De aceea, 
neîntâmplându-se acestea, nu numai că nu i s-a făcut o vă- 
tămare din atât de mari încercări, ci a fost proclamat mare 
învingător şi încununat, şi aceasta cu atât mai mult cu cât 
cele cumplite au fost mai mari şi mai grele. Căci el „pri- 
vind la ea i-a zis”: adică uitându-se la ea cu mânie şi in- 
dignare a spus: „De ce ai grăit ca una din femeile nebune? 

Dacă am primit din mâna Domnului cele bune, nu le vom 
răbda oare şi pe cele rele?” [1, 10]. Dar răul meșter al 
uneltirii nu se opreşte nici aici, ci se întoarce pe altă cale 
şi-l atacă cu alte lucruri grele şi amarnice, cu nimic mai 
puţin, ba chiar mai dureroase decât cele dinainte. Căci 
împotriva atletului îi scoală acum de ici pe prietenii lui, iar 
de colo pe casnicii şi slugile lui. Pe cei dintâi însă [îi scoală 
împotriva lui] nu numai compătimind împreună cu el şi 
mângâindu-l, cum se cuvine unor prieteni, ci reproşându-i 
cele mai cumplite lucruri şi, de aceea, nu numai nealinându-i 
suferința cu cuvinte de compătimire şi mângâiere ca nişte 
medici buni, ci mai degrabă zgândărindu-i-o şi aţâțându-i-o 
asemenea unor călăi. Cărora le-a şi spus: „Voi sunteți niște 
medici nedrepți” [13, 4], drept pentru care a zis cu durere: 
[medici] „care se temeau de mine, iar acum au năvălit 
asupra mea” [6, 16]; şi iarăşi: „Voi m-aţi atacat fără milă. 
Oare am cerut ceva de la voi, sau am nevoie de tărie de la 
vo1?” [6, 21-23] ca spunând: Vindecarea mea şi eliberarea 
de durerile mele e peste putinţa voastră, căci cele ale mele 
au nevoie doar de Dumnezeu. Dec: dacă nu mă puteţi vin- 
deca, nici nu mă loviți fără milă cu vorbe de reproş. ŞI ia- 
răşi: „Până când veţi osteni sufletul meu, mă veţi dărâma 
cu vorbe şi mă veţi bârfi? Fără ruşine vă năpustiți asupra 
mea, să vă daţi mari asupra mea şi săriţi la mine cu ocări?” 
[19, 2—3. 5]. lar robi lui, lipsiţi de cinste şi josnici, râdeau 
de el, îl batjocoreau şi-l scuipau şi nu încetau să vestească 
necontenit nenorocirile lui, căci zice: „În felul în care îi 
mângâiam pe cei ce sufereau, acum îşi râd de mine cei 
mai mici” [29, 25 — 30, 1]; şi iarăşi: „Se scârbeau de mine 
tnându-se departe şi nu şi-au cruțat scuipatul de la fața 
mea” [30, 10]. lar frații, cunoştinţele şi vecinii lui îl tre- 
ceau cu vederea ca pe un străin; căci zice: „Fraţii mei s-au 
depărtat de mine, i-au cunoscut pe străini mai mult decât 
pe mine; iar prietenii mei s-au făcut nemilostivi; cei de 
aproape ai mei nu s-au apropiat de mine, cei ce ştiau nu- 
mele meu m-au uitat; vecinii casei şi slujitorii mei, străin 

eram înaintea lor. Chemat-am pe sluga mea şi n-a ascultat” 
[19, 13—16]; şi iarăşi: „Cei ce mă vedeau se scârbeau de 
mine, şi cei pe care i-am lubit s-au sculat asupra mea” 
[19, 19]. Ştiu că toţi v-aţi întristat de cuvintele acestea şi 
de durerile dreptului. Deci dacă cele făcute cândva în ve- 
chime ne necăjesc şi tulbură astfel inima numai la auzul 
lor, gândiţi-vă ce a suferit dreptul acesta răbdând şi îndu- 
rând acestea. Fiindcă nici hrana nu o gusta fără durere din 
pricina marii duhori, căci zice: „Cu miros îmi văd bucatele 
mele” [6, 7], şi nici măcar dormind nu scăpa de dureri, 
deşi pentru toţi cei în încercare acesta e o mică uşurare, ci 
cel rău îl tulbura şi în vise înfricoşându-l și chinuindu-l. 
De aceea, socotind că aceste lovituri înfricoşătoare îi vin de 
la Dumnezeu, zicea: „Mă înfricoşezi în vise şi mă loveşti 
în vedenii” [7, 14]. Şi aşa încercările nopţii le continuau pe 
cele cumplite ale zilei; căci zice: „Dacă mă culc spun: 
Când va fi ziuă? Și când mă scol, spun iarăşi: Când va fi 
seară? Sunt plin de dureri de cu seară până în zori” [7, 4]. 
4. Acestea despre încercările lui. Dar deşi, cum a arătat 
deja cuvântul nostru, erau mari şi ţineau în chip limpede 
de rigoarea evanghelică — căci avea o cuminţenie şi o 
sfințire a trupului care-i păstra până şi curăția privirii şi a 
gândului, avea dreptate, compasiune şi dăruire din belşug, 
neţinere de minte a răului, îndelungă-răbdare şi cele ase- 
menea — faptele virtuţi prin care a strălucit încă înaintea 
acestei întreceri şi acestor lupte, pe când era mândru de 
bogăţie şi de toată fericirea, totuşi ele nu l-au făcut atât de 
strălucit şi vestit cât l-au făcut acele zeci de mii de încer- 
cări de multe feluri, care au curs peste el deodată, aseme- 
nea unui torent vijelios şi n-au putut să-i clintească turnul 
sufletului său, care se rezema în chip sigur pe piatra cre- 
dinței şi iubirii de Dumnezeu, ca să rostească un cuvânt de 
murmur şi hulă împotriva lui Dumnezeu, ci el a înălțat mai 
degrabă acel fericit şi mult-lăudat glas: „Gol am ieşit din 
pântecul maicii mele, gol mă voi întoarce iarăşi acolo! 
Domnul a luat, Domnul a dat, cum a vrut aşa a făcut! Fie 

numele Domnului binecuvântat!” [1, 21]. De aceea, înainte 
de încercare şi nenorociri, măcar că Însuşi Dumnezeu a dat 
mărturie diavolului despre el că era fără reproş şi mai bun 
decât toți oamenii de pe pământ — căci zice: „Al luat 
aminte în gândul tău la sluga Mea Iov, că nu este aseme- 
nea lui din cei de pe pământ, om fără reproş, adevărat, 
cinstitor de Dumnezeu, abţinându-se de la orice lucru rău” 
[1, 8] —, totuşi diavolul n-a ezitat să defaume cu neruşinare 
laudele dreptului şi să dărâme demnitatea virtuții şi slavei 
lui, căci zice: „Oare pe degeaba cinsteşte lov pe Domnul? 
Oare n-ai înconjurat Tu cu un zid cele din afara şi dinăun- 
trul casei lui?” [1, 9—10]. Însă după acele lupte cu multe 
dureri şi răbdarea lor cu mulțumire, el a rupt cu totul gura 
acuzatorului şi ocărâtorului demon, iar acesta n-a mai putut 
contrazice, ci a fugit înfrânt în puterea lui acoperindu-se de 
ruşine. De asemenea, după răbdarea încercărilor, acela s-a 
învrednicit şi de vederea lui Dumnezeu şi de acea procla- 
mare dumnezeiască, căci Dătătorul cununii îl proclamă 
învingător: „Crezi oare că din altă pricină m-am purtat 
astfel, decât ca să te arăţi drept?” [40, 8]. Cu alte cuvinte: 
de ce altceva am îngăduit ca încercările să vină peste tine 
ȘI te-am învrednicit acum de vorbirea cu Mine, decât ca să 
te arăţi drept, decât ca dreptatea şi iubirea ta de Dumnezeu 
să devină evidente atât diavolului, cât şi tuturor oamenilor 
până la sfârşitul lumii? Acest cuvânt a fost cununa neveş- 
tejită a luptei atletului împodobindu-l şi slăvindu-l în veci. 
Acesta e premiul întrecerii lui. Aceasta e răsplata răbdării 
lui. Acest cuvânt a destrămat pe loc boala mult dureroasă 
şi i-a dat înapoi îndoit toată bogăția, ducându-l iarăşi 
dintr-odată de la o atât de mare sărăcie, boală şi lipsă de 
slavă la cea mai mare slavă, bogăţie şi bunăstare, făcându-l 
vestit atât în viaţa de față, cât şi în cea viitoare. 

5. Pe acesta deci, iubiţilor, să ne sârguim să-l imităm 
toți, bogaţi şi săraci, robi şi liberi, sănătoși şi bolnavi, vo- 
10ŞI şi deprimaţi, pentru că dreptul acesta a trecut prin toate 
acestea, atât prin cele plăcute, cât şi prin cele triste, şi încă 

prin fiecare din acestea în chip covârşitor, şi în toate s-a 
arătat încercat. Căci nici bogăţia, nici sărăcia, nici boala, 
nici sănătatea, nici slava, nici lipsa ei nu l-au păgubit de 
bogăția virtuții lui, ci precum aurul curat şi nefalsificat 
nu-şi pierde strălucirea nici în foc, nici în ape, nici în orice 
altceva, ci rămâne pentru toţi acelaşi, tot aşa şi acest viteaz 
luptător cu mult mai curat decât aurul. Şi pe drept cuvânt, 
căci L-a iubit pe Dumnezeu din tot sufletul şi n-a preferat 
iubirii de E] nimic din cele ce sunt, nici bogăție, nici slavă, 
NICI femeie, nici Copii, nici prieteni, nici rude, nici însăşi 
viața lui. De aceea, chiar şi dezbrăcat fiind deodată de toate, 
nu s-a descurajat, n-a spus cum spun mulți: „Ce este asta? 
De aceea am deschis casa mea oricărui străin şi nevoiaş, 
numai ca să o văd căzând? Ca să o văd mormânt al copil- 
lor mei? De aceea am încălzit umerii săracilor cu lâna oilor 
mele? De aceea am sluţit lui Dumnezeu cu jertfe de viței 
ŞI Oi, ca pe unele să mi le răpească năvălitorii, iar altele să 
ajungă pradă focului?” N-a spus, nici n-a gândit nimic 
asemănător, ci a binecuvântat cu mulțumiri pe Stăpânul. 
Pe acesta deci să-l imităm, iubiților, privind, cum spuneam, 
toți la el ca la o icoană-model. Căci de aceea a binevoit 
harul lui Dumnezeu să fie aşternute în scris toate ale sale, 
nu ca noi să-i aducem slavă, căci n-are nevoie de lauda şi 
slava noastră, fiind slăvit de Dumnezeu, ci, mai întâi, pen- 
tru ca noi să slăvim pe Dumnezeu Care i-a dat o asemenea 
răbdare şi îndurare şi l-a răsplătit în schimb cu îmbelşugate 
răsplături, trupeşti şi sufleteşti; iar, în al doilea rând, ca să 
nu socotim că poruncile dumnezeieşti sunt mai presus de 
puterea omenească, pentru că şi acela a fost om supus unor 
pătimiri asemănătoare cu noi, dar pentru că a vrut, a aflat 
harul lui Dumnezeu conlucrând [synergon] împreună cu el 
şi a realizat în chip covârşitor orice virtute, încă şi pentru 
ca şi noi să călcăm pe urmele lui, avându-l călăuză pe calea 
dreaptă a adevărului şi virtuţii; şi nu numai spre acestea, ci 
şi spre martiriu, ca să nu putem spune atunci când Dum- 
nezeu va judeca toate că, dacă am fi văzut, dacă am fi auzit 


609 


că vreun om a păzit vreodată aceste dumnezeieşti porunci şi 
a răbdat cu tărie încercările, negreşit şi noi ne-am fi grăbit 
spre imitarea lui. De aceea, luându-ne-o înainte, dumne- 
zeiasca Scriptură desfiinţează şi acest pretext povestind 
în parte toate izbânzile acestui drept; de aceea şi spune: 
„Cine ar da oare să se scrie vorbele mele şi să le pună 
într-o carte pe veci cu condei de fier şi de plumb sau să se 
sape în pietre spre mărturie?” [19, 23—24]. Pentru noi deci 
s-au scris acestea, cum spune şi fericitul Pavel: „Câte s-au 
scris mai înainte s-au scris spre învățătura noastră, ca prin 
răbdarea şi mângâierea care vin din Scripturi să avem nă- 
dejde” [Rm 15, 4]. Să răbdăm, aşadar, fraților, rogu-vă, căci 
„dacă răbdăm”, zice [Scriptura], „vom şi împărăţi împre- 
ună cu El” [2 fim 2, 12], şi atunci când îi va veni cuiva o 
încercare, fie moartea unui copil, fie o pagubă de bani, fie 
o boală a trupului, fie disprețul prietenilor, vecinilor, ori 
strămilor, să socotească cele ale lui lov şi atunci le va găsi 
pe ale sale mult mai mici şi mai prejos decât cele ale drep- 
tului acela, şi să rabde şi el ca şi acela zicând: „Domnul a 
vrut aşa și s-a făcut aşa! Fie numele Domnului binecuvân- 
tat!” [1, 21]. 

6. lar Dumnezeul păcii şi al mângâierii să vă dea putere 
întru forța tăriei Lui ca să puteţi rezista meșteșugurilor 
diavolului şi inimile voastre să se mângâie cu veselia şi 
voioşia harului Său, ca să puteți străbate viaţa de faţă cu 
bună alergare şi plăcuți lui Dumnezeu şi să dobândiţi 
bunătăţile veacurilor viitoare cu soliile preabinecuvântatei 
Născătoare de Dumnezeu şi ale tuturor sfinților, cu harul şi 
iubirea de oameni a Domnului: nostru lisus Hristos, Căruia 
împreună cu Tatăl şi Duhul Sfânt, fie slavă, putere, cinste, 
acum Şi pururea şi în vecii vecilor. Amin. 

a: 


Epistolă de învăţătură a aceluiaşi către pre- 
OțiI şi ceilalţi clerici ai sfintei sale Biserici, 
în care arată care este lucrul preoţiei şi cum 
anume trebuie să fie cel ce s-a învrednicit 
de ea 


Teofan, cel mat mic rob al lui lisus Hristos, întâi-stă- 
tător al cetăţii Niceea prin dumnezeiescul har al arhieriei, 
dar s-ar putea spune şi din porunca Dumnezeului, Mântui- 
torului şi Domnului nostru lisus Hristos, nădejdea noastră, 
tuturor preacucernicilor preoți şi celorlalți clerici aflați în 
diferitele cinuri ale sfântului altar, care se găsesc în tot cle- 
rul şi eparhia noastră, iubiţi fii în Duhul Sfânt ai smereniei 
noastre, harul şi pacea de la Dumnezeu Tatăl nostru şi de 
la Treimea Obârşie a Vieţii să se înmulțească spre desăvâr- 
şirea voastră înşivă şi spre unitatea credinţei în Dumnezeu, 
spre înţelegerea şi legătura unii cu alţii în tot lucrul bun, 
spre creşterea şi sporirea vieții şi credinței oamenilor aduşi 
la Dumnezeu, luminaţi şi sfințiţi în diverse moduri prin voi, 
şI spre adăugirea şi creşterea necontenită a Bisericii lui 
Dumnezeu prin aceia care prin iniţierile şi învăţăturile 
noastre vin de la o viață lipsită de sfinţenie, de la rătăcirea 
stricăcioasă şi de la necredinţă la credinţa noastră fără 
prihană. 

]. Deşi am, iubiţilor, dorinţa de a fi şi trupeşte tot timpul 
cu voi, cei a căror conducere/patronare am primit-o de la 
Hristos, iar necesitatea impusă [de funcţia mea] îmi cere 
să vă adăp în fiecare zi cu limba ca dintr-un uger care se 
revarsă îmbelşugat cu laptele cuvântător lipsit de viclenie, 
cum spunea dumnezeiescul Apostol [/ Pr 2, 2], sau mai 
degrabă, potrivit lui Pavel [£vr 5, 1 sq], îmi cere să vă dau 


* Traducere diac. loan I. Ică jr după: PG 150, 320-349. 

o hrană tare, pe care o ştim a fi pâine a îngerilor [Ps 
102, 10], vouă, celor ce v-aţi exersat deja prin deprindere 
simțurile, ca de aici nu numai să creşteţi puţin câte puţin la 
măsura vârstei plinătăţii lui Hristos [£/4, 13], dar să puteţi 
şi împărtăşi altora cu bunătate cele asemănătoare — lucru 
care ar fi cu mult mai bun decât orice altă facere de bine şi 
dăruire —, totuşi până acum n-a fost chip să transform în 
faptă lucrurile ce ţin de această datorie şi dorință, fiind îm- 
piedicat în diferite rânduri de alte pricini nu neînsemnate şi 
demne de trecut cu vederea, cum ştiu exact nu puțini, că 
nu zic că ştiu toţi. De aceea am hotărât să vă trimit pâinea 
cerească a învățăturii prin scrisori ca prin nişte bărci şi 
dobitoace de povară bine ştiind că, potrivit profetului [Ps 
103, 15], ea întăreşte inima omului care, ajungând curată, 
vede în chip natural pe Însuşi Dumnezeu [cf. M 5, 8], ceea 
ce ar fi lucrul cel mai bun şi mai înalt al sufletului nostru 
rațional, în care credem toţi că rămâne focul viu al vieţii 
veșnice dat prin Botez ca o arvună a nemuririi viitoare. 
De aceea, deschizându-şi fiecare sânul minţii, pe cât poate 
cuprinde, săturaţi-vă din belşug de astfel de bunătăți. Iar 
acestea să se facă pricini nu numai ale plăcerii simțurilor şi 
laudelor şi aplauzelor care vin de aici şi care-şi oferă desfă- 
tarea doar auzului, ci şi ale desfătării duhovniceşti, fiindcă 
ele pot sădi folosul în adâncul sufletului şi să acţioneze ca 
o resursă bună, făcând să se ivească zeci de mii de roade. 
Să începem însă de aici. 

2. Demnitatea cu adevărat cuvenită lui Dumnezeu, atot- 
fericitorul har şi ştiinţa înţelepţită de Dumnezeu a cereştii 
noastre preoţii puse înainte de Dumnezeu e un lucru dum- 
nezeiesc şi supranatural care iese din Natura divină, 1z- 
vorul veşnic al tuturor lucrurilor cu adevărat bune, şi el ne 
este procurat prin har, numai din generozitatea Binefăcăto- 
rului, spre renaşterea naturii noastre, spre o viaţă cuvenită 
îngerilor şi o schimbare slăvită şi spre comuniunea Naturii 
divine [2 Pr 1, 4], de la care ne vine conformarea noastră 
după chipul Fiului lui Dumnezeu [Rm 8, 29] şi faptul de a 

ne face un corp al Acestuia şi membre ale Lui fiecare în 
parte [/ Co 12, 27]. 

3. Căci după ce Ziditorul l-a plăsmuit pe om ca pe un 
alt înger pe pământ, cum spune cel mai mare în teologie 
Grigorie”, pentru ca închinarea adusă Lui să nu se mărgi- 
nească la cele de sus, ci să existe închinători ai Lui şi Jos, 
pentru ca toate să fie pline de slava lui Dumnezeu. Pentru 
că Dumnezeu a vrut fără nici o îndoială ca viaţa noastră 
să fie orânduită potrivit stării şi vieţii îngerilor şi potrivit 
conduitei lor cuvenite lui Dumnezeu şi slavei lor veşnice, 
şi aşa cum Viaţa lor e nesupusă stricăciunii |coruptibilităţii] 
şi liberă de orice patimă și răutate, de orice durere, întrista- 
re şi răutate, şi de celelalte nenorociri, tot aşa să fie şi viaţa 
oamenilor, ca şi în unii şi în alţii să se vadă o singură viaţă, 
conduită, slavă şi Biserică şi, de aceea, cerul şi pământul 
să fie o singură locuinţă nesupusă stricăciunii, corespunză- 
toare celor ce o locuiesc sau, mai bine zis, o singură casă 
a lui Dumnezeu nefăcută de mână şi nesupusă stricăciunii, 
vrednică de slava Lui şi a robilor Lui adevăraţi care locu- 
lesc în ea şi care au în mijlocul lor pe Ziditorul şi Stăpânul 
universului Care umple toate, e prezent în mod asemănător 
în toate, conduce toate şi dă tuturor fără invidie bunătăţile 
Sale, căci zice: „Oare nu umplu cerul şi pământul?” [Ir 
23, 24). După ce însă din nebăgarea noastră de seamă şi 
din invidia celui rău n-am păzit întâia poruncă dată nouă 
spre punerea la încercare a libertăţii, ci, părându-ni-se că 
[diavolul] cel viclean şi invidios e mai vrednic de credinţă 
decât Cel bun şi purtător de grijă, am socotit mai bun sfa- 
tul rău decât porunca făcătoare de viață a Stăpânului, după 
aceea deci am schimbat — vai! — nemurirea cu moartea, 
iar nestricăciunea cu stricăciunea şi întoarcerea în pămân- 
tul din care am fost luaţi, după aceea am schimbat şi viaţa 
aceea cu viaţa aceasta cu multe suferințe, dureri şi necinste, 


* Cuvântarea 38, 1] (la Teofanie); PG 36, 324; şi Cuvântarea 45, 7 (la 
Sfintele Paşti); PG 36, 632. 

astfel încât acum şi noi ne naştem asemenea naturii necu- 
vântătoare din contact carnal, din curgere şi din stricăciune, 
avem nevoie de hrană şi băutură curgătoare şi de somn, şi 
suntem supuşi la zeci de mii de boli şi suferinţe. De aceea 
ne-am separat încă şi mai mult de slava lui Dumnezeu, de 
ceata şi tovărăşia îngerilor — căci ce comuniune este între 
muritori şi nemuritori? — şi am fost condamnaţi să locuim 
împreună cu [animalele] cele necuvântătoare, a căror naş- 
tere, viață şi stricăciune am primit-o în chip nenorocit, 
ajungând să avem acelaşi sălaş şi regim de viaţă cu ele. 
De aceea ni s-a încuiat o dată pentru totdeauna cerul, iar 
această locuinţă lumească a noastră şi din jurul nostru s-a 
înjugat şi ea cu stricăciunea, asemenea locuitorilor ei. 
Acestea au fost aşadar aşa. Nici răul, nici mişcarea lui nu 
s-au oprit însă, ci, ca și cum nu s-ar sătura de nenorocire, 
mizerabila noastră natură ambiţionează să ajungă chiar mai 
de necinste şi mai rea decât înseşi cele necuvântătoare: 
folosindu-se iarăşi prin libertate împotriva ei înseşi de ceea 
ce a primit spre slavă şi progresul necontenit în bine, ea 
se lasă purtată tot mai jos spre patimile ciudate şi străine 
naturii, întinându-se în fiecare zi prin ucideri şi sodomii şi 
prin celelalte lucruri asemenea acestora, pe care nu le 
cunoaşte nici natura necuvântătoarelor. Pe lângă acestea, 
nesocotindu-L, vai!, pe Ziditorul şi Stăpânul Cel singur bun 
şi Proniator al lucrurilor Lui şi depărtându-se o dată pentru 
totdeauna de supunerea şi adorarea Lui, se alipeşte şi slu- 
jeşte ca unui stăpân binevoitor şi binefăcător demonului 
celui care era de la început ucigaș de oameni, răzbunător, 
vrăjmaș şi uneltitor, făcându-se şi prin aceasta încă mai 
lipsită de rațiune decât cele necuvântătoare, cum spune 
| Acesta] prin Isaia: „Boul îşi cunoaşte stăpânul şi asinul 
ieslea domnului său, dar Israel nu Mă cunoaşte, poporul 
Meu nu Mă pricepe” [Js 1, 3]. 

4. Aşa ceva am ajuns noi. Dar Cel Bun n-a socotit că 
trebuie să lase fără ajutor plămada Sa, fiindcă acest lucru 
nu e propriu lui Dumnezeu şi iubirii Sale de oameni pentru 

noi; drept pentru care cu cât mai mult ambiţionam noi în 
chip jalnic să cădem în prăpastia răutățu, cu atât mai gene- 
ros se scula EI cu bunătate spre binefaceri, împărtăşindu-ne 
mai din belşug din bunătatea Lui. Căci intră acum cu noi 
într-o „a doua comuniune, mult mai uimitoare decât pri- 
ma”: fiindcă atunci când ne-a adus la existenţă, ne-a dat 
harul Său făcându-ne după chipul şi asemănarea Lui; după 
care însă lubitorul de oameni Se împărtăşeşte de natura 
noastră făcându-Se om cu adevărat şi luând corpul umilin- 
ței noastre, ajungând de aici nu de o ființă asemănătoare, 
ci de aceeaşi ființă cu noi după umanitate; şi primind să 
se numească frate al nostru și îndumnezeind firea noastră 
asumată de El, ne-o dă spre împărtăşire şi comuniune, ca 
aşa cum împărtăşindu-Se Acela mai întâi de natura noastră 
S-a făcut om cu adevărat, aşa şi noi, împărtăşindu-ne de 
trupul Său îndumnezeit, să devenim oameni îndumnezeiți 
ŞI, pentru aceasta, fii ai lui Dumnezeu după har şi fraţi ai 
Săi după trup, având cu EI nu numai faptul de a fi de-o- 
fiinţă cu El după umanitate, ci şi asemănarea cu El potrivit 
Slăvirii şi îndumnezeirii, iar pentru aceasta fiind comoşte- 
nitori ai slavei şi Împărăției Lui, ceea ce este sfârşitul/ţelul 
Economiei ca om a Cuvântului Dumnezeu-om şi al bine- 
facerii mai presus de minte şi de cuvânt a Acestuia faţă 
de el. Vezi însă şi modul în care înţelepciunea mult variată 
[£/ 3, 10] a Aceluia săvârşeşte acest lucru atât de vrednic 
de Dumnezeu: găsind chipul Său/icoana Sa din noi zdrobit 
de păcat şi asemănarea cu Dumnezeu respinsă o dată pen- 
tru totdeauna, a hotărât că mai întâi trebuie să retopească şi 
replămădească acest chip/icoană şi aşa să-l readucă la fru- 
museţea lui originară sau, mai bine zis, la una şi mai mare. 
Face deci acest lucru prin dumnezeiescul Botez, căci pute- 
rea Lui creatoare, prin care l-a plăsmuit la început după 
chipul şi asemănarea lui Dumnezeu — fiindcă prin aceasta 


$ GRIGORIE DIN NAZIANZ, Cuvântarea 45, 9 (la Sfintele Paşti): PG 36, 
636B. 

voia Meşterul să-l remodeleze [anamorphoun] iarăşi, ca 
printr-o înţelepciune, știință şi putere eficientă — o intro- 
duce în apă, EI Însuşi prin Sine Însuşi intrând cel dintâi şi 
botezându-Se în ea, mai întâi, precum s-a spus, ca să pună 
în apă harul remodelator, căci n-avea nevoie de curăţire 
Cel ce ridică păcatul lumii [/n 1, 29], iar, în al doilea rând, 
pentru ca pe cei renăscuţi prin Botez să-i aducă într-o fră- 
țietate făcându-Se Întâi-născut între mulţi fraţi [Rm 8, 29] 
în virtutea identității modului naşterii supranaturale a Ace- 
luia după trup, căci scăldătoarea dumnezeiescului Botez 
sugerează imaginea pântecului fecioresc şi neprihănit în 
care S-a plămădit El şi din care mai apoi S-a născut ca şi 
noi. Căci aşa cum intrând cu Divinitatea goală în acel pân- 
tec fericit şi primitor de Dumnezeu a replămădit şi remo- 
delat aici pârga frământăturii noastre, dându-i subzistență 
în Sine Însuşi şi făcând-o, prin venirea Preasfântului Duh 
fără contact cu bărbat, Fiu al lui Dumnezeu în aceeaşi 
ipostasă cu El, făcând din acel preafericit loc martor al 
împăcării şi unirii negrăite a lui Dumnezeu cu noi, iar din 
pântecul primitor de Dumnezeu izvor cu adevărat începător 
de viață şi remodelator al naturii noastre de la stricăciune 
la nestricăciune și frumuseţe dumnezeiască, tot aşa intrând 
în apă, dar nu cu Divinitatea goală, ci împreună cu pârga 
frământăturii noastre replămădite şi îndumnezeite în acea 
primă scăldătoare prototipică şi obârşie de viaţă, a făcut-o 
prin venirea Lui Însuşi şi prin cea a Preasfântului Duh un 
alt cuib de remodelare a întregii noastre firi. Căci şi pe 
aceasta a arătat-o, potrivit lui Isaia [12, 1], izvor de mân- 
tuire, putând să-i renască în chip supranatural fără contact 
trupesc şi fără legile naturii pe toţi cei ce vin la Hristos cu 
credință făcându-i fii ai lui Dumnezeu şi frați ai lui Hristos, 
cum s-a spus, în virtutea identităţii nașterii; chiar dacă 
diferenţa între primul şi cel de al doilea cuib, adică a pân- 
tecului primitor de Dumnezeu şi născător de Dumnezeu 
față de scăldătoarea care ne naşte pe noi, e incomparabilă 
în demnitate, tot atât, dacă nu mai mult, pe cât Se deose- 

beşte Domnul Care S-a născut din primul faţă de cei ce se 
nasc din al doilea: căci cei renăscuţi din al doilea se fac 
fraţi ai Fiului lui Dumnezeu Care S-a născut din primul, 
iar al doilea cuib n-are nici o astfel de înrudire față de pri- 
mul, ci diferenţa între ele este tot atât de mare cât diferă 
prin natură un simbol exterior faţă de realitatea însăşi. 
Fiindcă unul este adevărata Mamă a lui Dumnezeu, pentru 
că din Ea S-a înfiinţat cu adevărat în lume Cel mai presus 
de ființă; dar apa dumnezeiescului Botez se ia drept simbol 
ŞI prefigurare al acelui cuib obârşie de viaţă şi primitor de 
Dumnezeu, precum s-a spus, pentru că din el ne naștem 
fără contact carnal şi celelalte ale naturii într-un mod supra- 
natural ca fii a1 lui Dumnezeu şi conformi chipului Fiului 
[cf. Rm 8, 29] natural al lui Dumnezeu Care S-a născut din 
acel pântec fecioresc şi neprihănit, căci din apă nu primim 
nimic pentru înființarea omului nou creat potrivit lui Dum- 
nezeu |[Ef 4, 24], fundcă toată această renaştere şi replăs- 
muire dumnezeiască o lucrează venirea Duhului Sfânt. De 
aceea, prin Înomenirea Lui mai presus de minte şi de cu- 
vânt a îndumnezeit la culme frământătura naturii noastre, 
adică realitatea asumată de EI, făcută codivină [Pomorheon], 
iar de la noi i s-a dăruit ceea ce e conatural [Pomophyes] 
cu noi, fiindcă a fost părtaş cu noi în trup şi sânge ajun- 
gând consubstanţial [Pomoousios] cu noi. lar prin replămă- 
direa noastră în Botez ne-a apropiat şi readus la frăţietate 
din pricina modului asemănător al naşterii, cum s-a spus, 
căci numai pe cei renăscuţi în Duhul îi învredniceşte de 
irățietate deveniți de aici dumnezei prin har, ca unii care 
au purtat chipul Adamului ceresc aşa cum l-au purtat mai 
înainte pe cel al celui pământesc [7 Co 15, 49], fiindcă de 
aici primesc forma |eidos] dumnezeiască prin care ajung 
îndumnezeiţi aşa cum a fost îndumnezeită la culme şi uma- 
nitatea Lui. De aceea, nu toţi oamenii sunt fraţi ai Domnu- 
lui, ci cei renăscuți prin dumnezeiescul Botez şi care au 
păzit intactă până la sfârşit frumuseţea dumnezeiască. Căci 
aşa cum noi n-am putea numi cândva fraţi ai noştri caii şi 

câinui din pricina faptului că atât trupul nostru, cât şi al 
acelora este în chip asemănător din pământ şi este deopo- 
trivă muritor şi pătimitor, legat de simţuri şi închizând viaţa 
în el prin artere şi vene şi tragerea aerului în plămâni, ci 
prin adăugarea rațiunii ne distanțăm de conaturalitatea și 
frățietatea cu ele, primindu-i în comuniunea acestora numai 
pe cei ce au drept bogăţie raţiunea, tot aşa şi Mântuitorul 
nostru, luând de la noi ceea ce e al nostru, nu-l păstrează 
simplu şi nepărtaş la slava dumnezeiască, ci prin însăşi 
unirea cu EI l-a îmbogăţit cu însușirile naturii divine şi, de 
aceea, dând oamenilor un asemenea har cuvenit lui Dum- 
nezeu, îi face frați cu formă divină/deiformi |[7heoeideis] 
asemănători umanității Lui. 

3. Aşadar Domnul replămădeşte şi renaşte natura noastră 
în acest mod. Căci Duhul Sfânt Care în pântecul obârşie de 
viață al Preasfintei Fecioare I-a creat lui Hristos trupul Său 
fără contact carnal, Acesta prin dumnezeiescul Botez îi 
replămădeşte în scăldătoare pe cei renăscuţi fără voințe 
carnale, asemenea celor de care spune Evanghelistul că 
„nu dintr-o voinţă carnală, nu dintr-o voinţă de bărbat, ci 
din Dumnezeu s-au născut” [In 1, 13]. Dar ce vine după 
acestea? EI binevoieşte nu numai ca ei să se facă conformi 
[homoeideis] Lui şi fraţi ai Lui, nici nu opreşte aici binefa- 
cerea, ci binevoieşte ca ei să se facă şi un corp şi membre 
ale Lui, ca prin legătura iubiri Lui mai presus de minte şi 
de cuvânt El să fie numit mai degrabă Cap al nostru, care 
suntem membre şi un corp al Său, decât Frate. De aceea şi 
membrele pe care vrea să le lege de Sine ca membre ale 
Lui, le face mai întâi asemenea Capului prin Botez, după 
care prin Împărtăşirea şi Cuminecarea Trupului și Sângelui 
Său alipeşte de Sine şi întreolaltă toate aceste membre cu 
formă divină/deiforme. Căci de aceea premerge Botezul 
sfintei Împărtăşanii: fiindcă mai întâi membrele trebuie să 
se facă asemenea Capului, lucru pe care, cum s-a spus, îl 
lucrează dumnezeiescul Botez, după care ele trebuie să fie 
legate cu Capul, legătură care se săvârşeşte prin înfricoşătoa- 

rea Cuminecare — care este focul viu al nestricăciunii —, 
împărtăşire şi cuminecare pe care Domnul a săvârşit-o mai 
întâi prin Sine Însuşi sfințind EI Însuşi la Cina cea de Taină 
Trupul şi Sângele Său şi dându-le spre mâncare și băutură 
Apostolilor, luând pâine şi vin şi prefăcându-le în Trupul 
Său prin Duhul desăvârşitor Care l-a alcătuit mai întâi 
din trupul şi sângele Fecioarei, neavând nevoie nici acum 
pentru săvârşirea lui de natură carnală. Prin urmare, ca şi 
atunci în Fecioara, tot aşa ne face şi pe noi fii ai lui Dum- 
nezeu făcându-ne comoştenitori ai Împărăției Lui, astfel 
încât pe Cel ce este închinat de toată creaţia spirituală şi 
sensibilă ca Dumnezeu şi şezător pe tron împreună cu 
Tatăl şi cu Duhul, să-L avem ca un Frate şi să fim uniţi şi 
alipiţi în chip nedespărțit de El în veci nesfârşiți ca nişte 
membre de Capul lor. 

Acestea sunt, fraților, efectele mai presus de natură, aces- 
tea sunt, fraților, şi lucrurile dumnezeieşti şi mai presus de 
orice gând ale venirii la noi în trup a Fiului lui Dumnezeu: 
la asemenea glorie şi slavă ncasemănată a înălțat Stăpânul 
iubitor de oameni natura noastră. 

6. Deci întrucât această negrăită taină a îndumnezeirii 
noastre, adică renaşterea în El prin Botez şi unirea necon- 
tenită şi cu neputinţă de frânt cu Hristos prin Împărtăşirea 
Trupului şi Sângelui Stăpânului, se cădea să se lucreze tot 
timpul în oamenii care vin în viața aceasta până la sfârşitul 
universului, a fost nevoie ca după Pătimire şi Înviere Dom- 
nul să urce la ceruri şi să şadă de-a dreapta tronului măririi, 
de unde procură din belşug apostolilor Săi harul creator 
al dumnezeiescului Duh prin care vrea să se săvârşească 
replămădirea şi renașterea oamenilor care sunt şi care vor 
fi până la sfârşitul veacului, încredinţându-le să lucreze 
lucrul Său şi de aceea hirotonindu-i ca pe nişte alți dumne- 
zei şi creatori [hosper allous theous kai demiourgous] care 
prin lucrarea atotlucrătorului Duh pot să facă cele mai 
mari lucruri ale puterii dumnezeiești. Lucruri din care mai 
cu seamă se cunoaşte varietatea înțelepciunii şi puterii lui 

Dumnezeu şi se descoperă bogăţia nescrutată a bunătății 
Lui, drept pentru care şi dumnezeiescul Pavel spunea: 
„Suntem colaboratori ai lui Dumnezeu |[synergoi Theou]” 
[/ Co 3, 9]. Căci dumnezeiescul suflet şi trup al Stăpânului 
sunt un lucru incomparabil şi covârșitor mai mare decât 
toate lucrurile, inteligibile şi sensibile, pe care le-a făcut 
Dumnezeu. Căci ce este mai mare decât ca natura noastră 
să se facă prin unire ipostatică natură a lui Dumnezeu 
Cuvântul? Pe cât se deosebește umanitatea Mântuitorului 
de heruvimi și de serafimi — şi se deosebeşte cum se deo- 
sebeşte un stăpân de un sclav — pe atât se deosebeşte şi 
lucrul dumnezeieştii Întrupări de creaţia puterilor supralu- 
meşti. Aşadar, acest lucru de nedepăşit l-a dat să-l lucreze 
în chip asemănător şi Apostolilor şi prin aceia urmaşilor 
lor şi celorlalți de după ei până la sfârşitul acestei vieți de 
acum. Căci luând pâine şi vin, aceştia le prefac — o, mi- 
nune! — în Trup şi Sânge al Domnului; au primit putere şi 
să lege şi să dezlege păcatele, ceea ce e lucrul lui Dumne- 
zeu singur; iar luând oameni, îi renasc şi replămădesc prin 
dumnezeiescul Botez în fu ai lui Dumnezeu și dumnezei 
prin har, ca şi cum luând cineva un cal l-ar preface într-o 
natură de om sau, mai bine zis, acestea sunt cu mult 
mai mari decât cele spuse, fiindcă a preface pâinea şi 
vinul într-un trup dumnezeiesc şi a face pe om dumnezeu 
prin har e mai mare decât a face un cer şi îngeri. Acest 
har şi această putere creatoare şi îndumnezeitoare ale bu- 
nului Duh, care poate lucra într-o clipită lucruri mai mari 
decât toate creaturile — o, iubirea de oameni pentru noi şi 
darul lui Dumnezeu Cuvântul! —, le primeşte neîndoielnic 
preotul, iubiților! Căci luând în chip asemănător pâine şi 
vin, şi acesta le preface prin puterea dumnezeiască care 
locuieşte în el prin ungerea Preoţiei în Trupul şi Sângele 
Stăpânului, făcând, cum s-a arătat, un lucru mai mare de- 
cât dacă ar putea crea cu putere îngeri şi ceruri. ŞI, iarăşi, 
luând un om muritor îl face prin dumnezeiescul Botez 
fiu al lui Dumnezeu şi dumnezeu prin har, făcând un lucru 

mai mare decât dacă ar putea învia morţi şi ar face prin 
cuvânt sănătoase şi întregi membrele strâmbe şi mutilate 
ale trupului. 

7. Deci dacă ar trebui să se arate pe pământ un om care 
să poată crea prin cuvânt îngeri şi ceruri, să învie morți şi 
să vindece suferinţe de nevindecat, cum ar trebui să fie 
unul ca acesta? Curat şi neîntrecut în virtute, astfel încât să 
poată primi o astfel de putere şi vrednicie de la Dumnezeu 
şi să fie un alt creator |demiourgon heteron] după Dumne- 
zeu; chiar dacă ar putea muri de zeci de mii de ori în fiecare 
zi pentru Hristos, negreşit n-ar putea tace un lucru vrednic 
ca să-l dea în schimbul acestui dar. Dar cele săvârşite de 
preot se arată a fi incomparabil mai mari decât asemenea 
lucruri. De aici putem socoti cum anume trebuie să fie cel 
ce a primit harul preoţiei: cineva dumnezeiesc şi suprana- 
tural, negreşit un imitator foarte exact al lui Hristos şi căl- 
când pe urmele conduitei în trup a Primului Arhiereu, Preot 
şi Celebrant al unora ca acestea. De aceea, iubiţilor, n-ar 
greşi cineva spunând că preoţia e o putere creatoare [demi- 
ourgiken dynamin] a lui Dumnezeu sau ştiinţă divină 
|epistemen theian] care are drept scop să-l facă pe om prin 
simboluri ca prin nişte instrumente dumnezeu după har şi 
conform chipului Fiului [cf. Rm 8, 29] natural al lui Dum- 
nezeu, să prefacă pâinea şi vinul amestecat cu apă în Tru- 
pul şi Sângele Stăpânului şi să-i unească şi potrivească în 
chip armonios cu Capul Hristos pe oamenii renăscuți prin 
Botez ca pe nişte membre. De aceea, dat fiind că nimeni 
din cei legaţi de trup n-ar putea fi găsit econom cu adevă- 
rat vrednic al unor asemenea taine [cf. 7 Co 4, 1] suprana- 
turale, dorite şi înfricoşătoare chiar şi pentru îngeri, atunci 
a disprețui sau respinge curăţia cu putință oamenilor şi a 
nu ne grăbi să imităm după putinţă conduita pe pământ a 
Mântuitorului ar fi un semn de multă nerecunoştinţă, de 
dispreț al celor dumnezeieşti şi vrednic, de aceea, de o pe- 
deapsă de nesuportat; căci celui ce i s-a dat mult, i se va 
cere mult [cf. Le 12, 48]. 

8. Preoţia veche a evreilor a fost o prefigurare şi o icoană 
a preoţiei noastre înalte şi cereşti; căci numai cu sânge şi 
junghieri de animale necuvântătoare ea putea curăța întină- 
ciunea şi petele trupului, nu ale sufletului şi, cum se spune, 
toate cele săvârşite prin ea aveau, potrivit dumnezeiescului 
Apostol, doar o umbră a lucrurilor bune viitoare [£vr 10, 1], 
cu atât mai prejos decât cele ale noastre pe cât e pământul 
faţă de cer. Şi deşi, dată fiind diferența dintre preoția noas- 
tră şi a acelora, şi preoții noştri se deosebesc de ai lor în 
chip proporţional [ana/ogos] ca nişte oameni faţă de nişte 
îngeri, totuşi un Nadab şi Abiud, care erau fii ai lui Aaron 
şi preoți, atunci când au săvârşit un lucru fără rânduială — 
căci au încercat să tămâieze pe Dumnezeu în chip contrar 
Legii cu foc străin [Lv 10, 1 sq] — au suferit numaidecât 
pedeapsa fărădelegii, ajungând pradă acelui foc, şi nici mă- 
car tatăl lor, Aaron, n-a fost de ajuns pentru salvarea lor. 
Dar ce mai trebuie să vorbim despre aceştia, când însuşi 
Aaron, cel ales de Dumnezeu şi primul lor arhiereu, dar al 
doilea la Dumnezeu după Moise, atunci când l-a supărat cu 
un lucru mic pe Dumnezeu, a fost smuls din viaţă în chip 
vrednic de milă, nici măcar Moise, fratele lui, neputând 
să-l scape de pedeapsă [Nm 20, 24-29]? Ce să mai spunem 
despre Eli, care a fost arhiereu după toate acestea? Chiar 
dacă el însuşi era bun şi ireproşabil, şi-a pierdut viaţa cu o 
moarte cumplită numai din pricina fărădelegii copiilor lui 
[/ Re 34], deşi cu vorba de multe ori i-a atins pe copiii săi 
cu pedeapsă, dar nu i-a şi lovit tare cum trebuia. Deci dacă 
pentru [evreii] cei care şed în umbra Legii şi pentru învăță- 
torii şi inițiatorii în taine ai celor prunci în ce priveşte vâr- 
sta duhovnicească pedepsele pentru cei ce fac fărădelege 
sunt atât de înifricoșătoare şi fără scăpare, care ar putea 
fi ele, iubiţilor, pentru săvârşitorii tainelor supranaturale, 
coliturghisitori împreună cu îngerii şi colaboratori ai lui 
Dumnezeu, care prin duhul înfierii îi arată desăvârşiţi la 
vârstă potrivit lui Hristos pe cei inițiați de ei, dar care nu 
păstrează, pe cât le stă în putinţă, curată şi neatinsă unge- 

rea preoţiei? Căci pe cât e de mare diferenţa în demnitate a 
preoţiei Legii faţă de preoția potrivit lui Hristos, pe atât de 
mare se va cere în mod proporțional şi curăția şi rigoarea 
vieții în fiecare din ele. De aceea Mântuitorul nostru spu- 
nea: „De nu va prisosi dreptatea voastră mai mult decât cea 
a cărturarilor şi fariseilor, nu veţi intra în Împărăţia ceruri- 
lor” [M/ 5, 20]. 

9. De aceea să fim cu băgare de seamă, iubiţilor, şi să-şi 
păzească fiecare în sfințire vasul său, cum spune dumneze- 
iescul Pavel [/ Tes 4, 4] sau, mai bine zis, vasul lui Dum- 
nezeu. Căci nu este oare mâna preotului o linguriţă care se 
atinge de Trupul Stăpânului? Gura şi tot trupul Său nu sunt 
oare un potir sfânt care primeşte Trupul şi Sângele lui 
Hristos, cu mult mai de cinste decât linguriţele şi potirele 
neînsuflețite, cu cât acelaşi trup devine şi vas şi membru în 
parte al Trupului primit al Stăpânului? Spune-mi, pentru 
Dumnezeu: dacă îndrăzneşte cineva să întineze cu socotință 
îndrăzneață aceste sfinte şi sfințite vase: dumnezeiasca lin- 
guriță şi potirul, şi ar încerca să bage în ele ceva necurat şi 
murdar, nu l-am învinui oare de impietate şi de o fărăde- 
lege extremă şi nu l-am judeca vrednic de zeci de mii de 
morți ca unul care a insultat în chip cutezător şi lipsit de 
Dumnezeu lucrurile cele mai sfinte? Și atunci cel care 
întinează însă cu alte întinăciuni vasul preadumnezeiesc al 
preoţiei aurit de dumnezeiescul Duh, vas cu mult mai de 
cinste decât lucrurile sfinte neînsufleţite, de o cât mai mare 
pedeapsă ar fi vrednic? Când dumnezeiescul Apostol Pavel 
îi ameninţă în chip înfricoşător nu numai pe preoţi, ci pe 
toți simplii credincioşi cu asemenea cuvinte: „Nu ştiţi oare 
că sunteți un templu al lui Dumnezeu şi că Duhul lui 
Dumnezeu locuieşte în voi? Dacă strică cineva templul lui 
Dumnezeu, îl va strica şi pe el Dumnezeu” [/ Co 3, 16]. 
De aceea, fiind lingurițe dumnezeieşti, cum s-a spus, mâi- 
nile preoților trebuie să fie curate de orice hoţie, de orice 
furt şi lăcomie, neslujind mâniei sau poftei şi atingându-se 
astfel cu chip rău de trupuri de care nu e îngăduit să se 

atingă; cu alte cuvinte, ele, care au de la Dumnezeu mai 
degrabă un har tămăduitor spre vindecarea sufletelor, nu 
trebuie folosite împotriva fraților, nici întinse pentru o plă- 
cere neînfrânată spre pipăire oprită; ele, care în lucrarea 
sfântă cea înfricoşătoare şi de nepovestit [a Liturghiei] 
vestesc moartea Domnului, trebuie de aceea să fie moarte 
şi nemișcate spre orice plăcere rea, dar gata şi râvnitoare 
spre orice faptă bună. Drept pentru care preotul trebuie să 
Je ridice în tot locul cuvioase, fără mânie şi gânduri [/ 7im 
2, 8], rugându-se pentru păcatele sale și cele din neştiință 
ale poporului, căci este un mijlocitor între Dumnezeu şi 
oameni, iar către oameni trebuie să le întindă spre ajutora- 
rea celor osteniţi, vizitarea celor neputincioşi şi dăruirea şi 
procurarea celor de lipsă; fiindcă aceste lucruri ştiu să 
curețe mâinile preotului mai bine decât orice isop [cf. Ps 
50, 8]. Şi dacă nimeni dintre preoţi n-ar suporta să se atingă 
vreodată de dumnezeieştile Taine cu mâini nespălate şi 
murdare, până ce nu le va fi spălat bine cu apă, nu trebuie 
oare să le curețe cu sârg cu atât mai mult prin faptele bune 
spuse mai sus, şi care pot spăla nu numai murdăria trupu- 
lui şi suprafaţa lui, ci pot arăta mai albe ca zăpada [cf. Ps 
50, 8] adâncurile sufletului? Căci aşa trebuie curățite, iubi- 
ților, dumnezeieştile linguriţe însuflețite care sunt preoții, 
şi aşa trebuie să se apropie de cele sfinte. Căci dacă acel 
Oza care s-a atins, cum nu era îngăduit, de chivotul umbrei 
şi prefigurării, a pierit pe loc [2 ke 6, 3-8], cu o cât mai 
mare evlavie, frică şi sfială trebuie să ne apropiem de pro- 
totipurile lor cereşti? 

10. De ce anume trebuie să curăţim şi dumnezeiescul 
potir care primeşte dumnezeiescul Trup şi Sânge al Mân- 
tuitorului, adică gura preotului? Căci este bine ca, punând 
în mijloc şi făcând vădite cele care o întinează şi care o pot 
curăța iarăşi, să îndemnăm ca de unele să ne abţinem cu 
toată sârguinţa, iar pe celelalte să ni le însuşim. Necurăţia 
gurii ar putea fi, aşadar, blasfemuile şi cuvintele de nerecu- 
noştință faţă de Dumnezeu rostite în chip nedrept din multă 

nerecunoştință și meschinărie din pricina unei ispite; încă 
ȘI jurământul şi, cu mult mai mult, sperjurul, care e o tăgă- 
duire pe față a lui Dumnezeu, precum şi minciuna, odrasla 
cea mai rea a celui rău, pricina pierzaniei de la început, mo- 
meala păcatului strămoșesc şi a morţii, şi pierzarea tuturor 
celor ce se folosesc de ea; căci zice Domnul: „Pierde-voi 
pe toţi cei ce grăiesc minciuna” [Ps 5, 7]; pe lângă acestea, 
şi bârfeala, ocara, defăimarea, vlăstarele prea amare ale 
rădăcinii amare a urii de oameni; dar nu numai ele, ci şi 
vorbirea nebunească şi glumele cele necuvenite, strigătul 
şi cuvântul obscen, pentru că şi de la acestea şi de la toate 
cele asemenea lor porunceşte să ne abţinem dumnezeiescul 
Apostol [£f 14, 14 sq], şi pe drept cuvânt. Căci dacă şi 
pentru un singur cuvânt deşert vom da socoteală [M/ 12, 36], 
cu atât mai mult vom fi judecaţi pentru cele spuse. Şi ce 
spun pentru cuvinte, când vom da socoteală chiar şi pentru 
gândurile lor, cum spune fericitul Pavel: „Gândurile lor îi 
vor învinui sau apăra între ei în ziua în care Dumnezeu va 
judeca cele ascunse ale oamenilor” [Rm 2, 15-16]? Aces- 
tea sunt întinăciunile noroioase ale gurii şi băuturile otrăvi- 
toare care nimicesc cu adevărat sufletul. 

11. lar cele ce fac gura mai strălucitoare decât aurul şi 
decât pietrele scumpe şi un receptacul vrednic al harului 
dumnezeiesc sunt contrare acestora — căci, cum spun me- 
dicii, cele contrare se vindecă prin cele contrare — şi ele 
ar fi mai întâi o mulţumire necontenită către Dumnezeu nu 
numai în lucrurile bune, ci cu mult mai mult în încercări. 
Căci trebuie ştiut că şi încercările sunt leacuri de tămăduire 
a sufletului nostru şi a răutății cele de mulți ani intrate în 
adâncul său, şi care, deşi sunt iuți şi muşcătoare, pot oferi 
sănătatea mal uşor decât toate celelalte; drept pentru care 
în unele ca acestea e nevoie de răbdare unită cu mulţumire, 
căci dacă nu răbdăm o vreme amăreala lor, nu vom ajunge 
nici la vindecarea care vine din ele. De asemenea şi rugă- 
ciunea, psalmodia şi doxologia necontenită unite cu luare- 
aminte [atenţie] şi pază. Căci dacă nu luăm aminte întoc- 

mai la cele spuse, ci limba grăieşte, dar mintea rămâne 
neroditoare, zăbovind în gândurile vieții ori în patimi stri- 
cătoare de suflet, atunci Îl vom împinge pe Stăpânul spre 
indignare, nu spre compasiune. De aceea, atunci când dum- 
nezeiescul Apostol Pavel spune: „Umpleţi-vă de Duhul 
vorbind între voi în psalmi, în imne şi cântând Domnului 
cântări duhovniceşti”, adaugă: „în inimile voastre” |£/ 
5, 18-19], adică aduceţi doxologie nu numai cu buzele, ci 
mult mai mult cu inima, şi anume cu luare-aminte [atenţie], 
dar şi străpungere. Căci cine se roagă şi doxologeşte numai 
cu inima, fără buze şi limbă, poate fi auzit de Dumnezeu, 
fundcă şi Moise tăcea cu gura şi grăia lui Dumnezeu nu- 
mai cu inima, şi a auzit de la Cel ce cercetează inimile: 
„Ce strigi la Mine?” []ş 14, 15]; dar fără inumă e cu nepu- 
tință. Căci iudeilor care socoteau că-L cinstesc pe Dumne- 
zeu numai cu gura, nu cu inima, Dumnezeu le-a spus cu 
reproş prin Isaia: „Poporul acesta Mă cinsteşte cu buzele, 
dar inima lor e departe de Mine” [/s 29, 13, Mt 15,8]. 
Acestea deci despre luare-aminte [atenţie] şi psalmodie. 
Mai trebuie făcute însă şi citirea şi meditarea dumnezeieş- 
tilor Scripturi cu pricepere şi cercetare, precum a poruncit 
Domnul: „Cercetaţi Scripturile” [/n 5, 39]. Dar nu numai 
aceasta, ci nu trebuie renunţat nici la a învăţa şi povăţui pe 
alții. Dar înainte de toate şi împreună cu toate trebuie să ne 
ținem de adevăr, care este binele natural al dumnezeiescu- 
lui Duh, şi al Cărui nume şi l-a împropriat înainte de orice 
Domnul, căci spune: „Eu sunt Adevărul” [/n 14, 6] şi că 
este un „Duh al Adevărului, Care de la Tatăl purcede” [/n 
15, 26]. Sârguiţi-vă să răsplătiți cu binecuvântări şi laude 
nu numai celor ce vă iubesc, ci şi celor ce vă urăsc, căci 
zice: „Binecuvântaţi pe cei ce vă prigonesc! Binecuvân- 
tați-i şi nu-i blestemaţi!” [Rm 12, 14]. Iar înainte de toate, 
iubiților, trebuie să stingeți înainte de apusul soarelui mâ- 
nia Şi supărarea pe aproapele, dacă s-a întâmplat aşa ceva 
prin uneltirea iubitorului de războaie demon, căci zice: 
„Soarele să nu apună peste mânia voastră” [£/ 4, 26], şi să 

nu se atingă cineva de dumnezeieştile Daruri cu îndrăzneală, 
purtând mânie în suflet, până ce nu va face pace şi nu se 
va împăca cu fratele lui potrivit poruncii Stăpânului |M 
5, 23], căci nu pot veni în acelaşi loc pacea şi ura, cum nici 
lumina şi întunericul, iar Hristos este Pacea noastră, Cel 
care a făcut cele două una, cum spune dumnezeiescul 
Apostol [E 2, 14]. Prin urmare, e cu neputinţă să-L pri- 
mească cumva în inimă pe Hristos cei ce nutresc în ei în- 
şişi duşmănie şi ostilitate faţă de cineva, dacă nu au vărsat 
mai înainte acest venin purtător de moarte şi l-au alungat 
departe de suflet. 

Acestea sunt leacurile curățitoare şi vindecătoare ale su- 
fletului şi ale trupului. Acestea sunt cele care-i fac pe preoţi 
vase dumnezeieşti, receptacule ale harului preoţesc și îndum- 
nezeitor al bunului Duh. Acestea sunt, pe scurt, însuşirile 
constitutive ale venerabilei conduite preoțești, potrivit lui 
Dumnezeu. Căci las deoparte aici vorbirea despre păcatele 
care duc la moarte, adică desfrânarea şi orice altă necurăţie 
trupească, încă şi uciderea, vrăjitoria, incantaţiile şi divina- 
țiile demonice, asupra cărora nu trebuie să se plece nici mă- 
car gândurile şi inima nu trebuie întinată prin aducerea- 
aminte de ele, căci zice: „Oricine se uită la o femeie pof- 
tind-o a şi săvârşit adulter cu ea în inima lui” [Mr 5, 28]. 
Unele ca acestea se numesc păcate de moarte pentru că pre- 
otul cucerit de o astfel de patimă şi greşeală e cu neputinţă 
să mai dețină preoţia cu vrednicie, chiar dacă ar învia morţi. 

12. Acestea sunt spuse simplu tuturor preoților şi celor- 
lalţi [diaconilor] învredniciţi de şederea în dumnezeiescul 
altar, fiindcă intenția acestora din urmă este de a alerga 
spre treapta desăvârşită a preoţiei. De aceea şi ei trebuie să 
stăruie în zisele sudori şi osteneli asemenea preoţilor şi să 
lupte încordat împreună cu ei, căci zice [Apostolul]: „Căci 
ce slujesc bine îşi agonisesc o treaptă bună şi multă în- 
drăzneală în credinţa în Hristos lisus” [/ Zim 3, 13]. 

13. lar cei care pe lângă harul preoţiei au primit de la 
Hristos şi puterea de a lega şi dezlega păcatele hărăzindu- 

|i-se vindecarea gândurilor oamenilor şi neputinţelor sufle- 
telor [duhovnicii], aceştia au nevoie de o sârguinţă încă şi 
mai mare şi de sudorile şi ostenelile virtuţii, cu cât s-au 
învrednicit de un dar și o slavă mai mari. De aceea ei tre- 
buie să facă necontenit multă cercetare şi meditare a sfin- 
telor şi dumnezeieştilor canoane, ca să nu îndrăznească să 
facă nimic în afara acestora, ci să se îngrijească să vindece 
sufletele oamenilor precum stabilesc acelea. Dar înainte de 
acestea, unul ca acesta trebuie să fie un lucrător nefăcut de 
ruşine, care se dă pe sine însuşi pildă bună celorlalți, învă- 
țat, ospitalier, mângâietor pentru cei întristaţi, ținând mereu 
cuvânt de mângâiere, dăruitor celor săraci, un frâu al celor 
avuţi, nebeţiv, adică neînjurător, potrivit îndemnului dum- 
nezeiescului Pavel [/ Tim 3, 3-4; 2 Tim 2, 25], nelacom, 
neiubitor de câştig ruşinos, ci blând, necertăreţ, pedepsind 
cu blândeţe pe cei ce i se opun, ca Dumnezeu să le dea 
pocăință spre recunoaşterea adevărului şi trezire din cursa 
diavolului, fiind făcuţi de el prizonierii voii Lui. 

14. Toate acestea făcându-le, iubiților, mântuiți-vă atât 
pe voi înşivă, cât şi pe cei ce vă ascultă. Rugaţi-vă însă şi 
pentru noi, ca şi cele ale noastre să înainteze în fiecare zi 
spre progresul Evangheliei lui Hristos, şi ca să alergăm 
uşor prin răbdare lupta care ne stă înainte, privind spre 
Începătorul şi Desăvârşitorul credinţei, lisus Hristos, pentru 
ca atât păstorii, cât şi turma să ne învrednicim de staulul 
raiului în Însuşi Hristos, Domnul nostru, Căruia fie slava şi 
puterea în vecii vecilor. Amin. 

Un extins studiu comparat al mariologiilor şi o propunere 
de trecere de la scolastică la neopatristică ........ 

Intervenţia din 1951 a Telegrafului Român — polemica 
polemicii sau revanşa scolasticii Cernăuţilor 


prin profesorii de la Sibiu ..........ccccccc.c. 54 
„Maica Domnului ca mijlocitoare” — precizări despre 
sensul unei mariologii neopatristice ............ 61 


„Considerații mariologice”, 1958 — replică sibiană întâr- 

ziată în favoarea mariologiei dogmatice a manualelor 72 
„Rugul Aprins” şi Daniil Sandu Tudor — rezistenţă 

spirituală la comunism în Bucureşti sub semnul 

Maicii Domnului i 44 soptit na 80 
Andrei Scrima şi conştiinţa confruntări spirituale între co- 

munism şi Biserică — renaştere prin Duh şi prin foc 84 
Reprimarea din 1958 şi rezerva mariologică ulterioară . 90 
Denunţarea „progresistă” încă în 1989 a neopatristicii 

ca „teologism” neobizantin reacționar — ultima 


reacție polemică a Cernăuţiului scolastic ........ 94 
Proiecte. DCI RANZAlE: 3 ee ic atare ate sd 00 A ii 8 aa 99 
Martin Jugie şi instrumentalizarea apologetică 

a mariologiei bizantțiie oa ne e ea d ae ee 101 
... în sprijinul Asumpţiei imortaliste ............... 102 
„.. în sprijinul Imaculatei Concepții ................ 105 
Mariologia ortodoxă postbizantină — polemici şi polarizăni 11] 
sotii IO LO 00 LON seaca aa uefa a aa Al mt aa a lt d eo 112 
aia DOLATIZĂTI je cota Sea a admisa aaa Dă e dea sali e cati 114 
Mariologia romano-catolică după 1958 — flux, reflux 

Si ACĂȘI [IUR a notarea ae lee e estas e Agia det 00 118 
Mariologie şi antimodernism ............cc... 118 
Un protestant convertit la Tradiție pledează pentru 

o mariologie catolică de echilibru .............. 119 
Mariologia ecleziotipică conciliară şi postconciliară ... 126 
Obiecţii şi convergenţe ecumenice ...........c.c.... 128 
Presiuni pentru o nouă dogmatizare ................ 130 
Mariologia ortodoxă postbelică — reprezentanți şi accente 131 
L0ssky.și Panaehia o se iese ia ea pai soul i îi îi aaa 132 
Florovsky şi Parfhenometer ......... cc... 134 
RE IerI AELEDS1VE 23008 ase eine ue ti e dd dle a 136 


Myrrha Lot-Borodine şi conflictul antropologiilor teologice 137 

Nellas şi mariologia ca umanism teocentric .......... 14] 


Theotokos, model al sfinţeniei creştine ............. 145 
Kuniazev, sinteză cu integrare biblică ............... 147 
L4cuiniă Dizatţihă + e esec îneacă 148 


II. MAICA DOMNULUI ÎN SPIRITUALITATEA 
ISIHASTĂ BIZANTINĂ A SECOLULUI XIV 


Etapele declinului şi disoluției ........ccccccc... 151 
Renaștere clasicistă şi înviorare ortodoxă ........... 153 
Un decret imperial: luna august — luna Maicii Domnului 155 
Un isihasm liturgic, misionar şi mariologic .......... 159 
Un parcurs duhovnicesc sub ocrotirea Maicii Domnului 

— Grigorie Palama, mariologul isihast .......... 167 
Începutul activităţii literare — două elogii ale vieţii 

ISihaste în prototipurile ei .........cccccc... 178 
Petru eremitul, întemeietorul Athosului ............. 18] 
Fecioara Maria — prototipul biblic al vieţii isihaste ... 184 
Îndumnezeire şi răscumpărare — mariologie şi hristologie 194 
Trei variante de isihasm ........cee ec... 197 
Un isihasm mariologic ...,..ccne ec. 199 
Un isihast mitropolit ...... cei 201 
O viaţă teologică a Maicii Domnului în formă de omilii 204 
Piobleme:de teceplare: se ue ie i eee ti ia dona a aa i 21| 
Nicolae Cabasila, mariologul umanist .............. 219 
O viaţă de intelectual bizantin reconstituită din scrisori . 222 
Un umanist isihast pentru o viaţă creştină în lume ..... 240 
O posibilă clasificare a scrierilor ........ cc... 244 
Trlogiă IMariOlOSICĂ. șes e ia ainati aici ir ci e 245 
Teofan al Niceei, mariologul sintezelor ............. 26] 
Regăsirea unei opere uitate ......... cc... 262 
Reconstituirea unei biografu ........ceecc.. 266 
Islamizarea Asiei Mici şi reacțiile Patriarhiei ........ 267 
Captivitatea unui mitropolit ......cce cc. 272 
Scrisorile unui alt mitropolit ....... cc. 274 
O mariologie totală şi articulațiile ei ............... 2] 

Un epilog modern: Apologia mariologică 
a lui Nicodim Aghioritul ......ce cc... 294 


În loc de concluzii — lecţiile unor receptări distorsionate 300 


% 


II]. LEXTE MARIOLOGICE BIZANTINE 
DIN SECOLUL XIV 


Edictul imperial bizantin de proclamare a lunii august 
drept luna Maicii Domnului ........ceeec... 305 


Grigorie Palama 


Discurs/tratat despre intrarea Preasfintei Fecioare în Sfânta 


Sfintelor şi despre viaţa ei deiformă dusă aici (Omilia 53) 325 
Prolog: dificultatea temei (325) / Invocarea ajutorului Fecioarei 
(326) / Cererea sprijinului auditoriului (327) / Fecioara, la mijloc 
între Dumnezeu şi om (328) / Fecioara, la mijloc între Israelul 
cel nou şi cel vechi (328) / Mijlocitoare între Dumnezeu şi om şi 
Împărăteasă (329) / Cum a ajuns Fecioara în etapele principale 
ale vieţii ei Împărăteasă a toate (329) / Fecioara, cosmos concen- 
trat (331) / Fecioara, concentrare a Luminii dumnezeieşti (332) / 
Fecioara, soare al creaţiei, cer al Soarelui Dumnezeu (332) / Lau- 
da frumuseţii Fecioarei (333) / Frumuseţea Fecioarei vine dină- 
untrul ei şi e mai mare decât a lui Iosif (335) / În loc de studii 
Fecioara e închinată la Templu să fie tron însuflețit al lui Dum- 
nezeu (336) / Relaţia tainică între Fecioară şi Sfânta Sfintelor 
(336) / Viaţa ascunsă a Fecioarei în Sfânta Sfintelor — apologie 
tăcută a vieţii isihaste (338) / Rod al rugăciunii, Fecioara e 
închinată Celui ce a dat-o pentru rugăciune (339) / Fecioara e 
adusă la Templu la doar trei ani (339) / Escortată de fecioare 
(340) / Întâmpinată de arhiereu (340) / Preferă cu înţelepciune 
pe Dumnezeu (341) / Superioritatea Fecioarei faţă de Moise 
(341) / Superioritatea Fecioarei față de Avraam şi Melchisedec 
(342) / Fecioara, adevăratul vas al alegerii (343) / Superioritatea 
Fecioarei față de Enoh şi Ilie (343) / Superioritatea Fecioarei 
față de serafimi (346) / Fecioara, hotar şi mijlocitoare între creat 
şi Necreat (348) / Fecioara, sălaş al Treimii prin iubire (348) / 
Toate harurile se împărtăşesc tuturor făpturilor prin Fecioara 

(349) / Lauda Fecioarei și a mijlocirii ei (350) / Reluarea temei 
cuvântului (351) / În Templu Fecioara realizează prefigurările 
Legii Vechi (351) / Fecioara, hrănită de înger (352) / Hrănirea şi 
umbrirea Fecioarei (353) / Viaţa ascetică a Fecioarei în Templu 
ca într-un rai (353) / Plină de milă pentru căderea oamenilor, 
Fecioara îşi propune să mijlocească pentru ei la Dumnezeu 
(354) / În convorbirea cu Dumnezeu descoperă o nouă practică 
şi o nouă contemplare (355) / Dincolo de virtute şi cunoaştere 
(356) / Dincolo de filozofie şi gândire (356) / Isihia, călăuză 
îndumnezeitoare spre vederea lui Dumnezeu în lumină (357) / 
Fecioara, dovada vie a isihiei (358) / Să medităm la viaţa dei- 
formă a Fecioarei în Templu (359) / Cosmosul şi omul (359) / 
Simţire — imaginație — opinie — gândire — minte/inteligență 
(360) / Fecioara îşi cercetează puterile sufleteşti (361) / ... şi 
alege numai viața minţii (362) / Viaţa isihastă a Fecioarei (363) / 
Necesitatea luminii şi vederea lui Dumnezeu (363) / Fecioara 
realizează asemănarea omului cu Dumnezeu şi a lui Dumnezeu 
cu omul (364) / Lauda unirii cu Dumnezeu realizată de Fecioara 
(365) / Îndemn final (366) 


La mântuitoarea naştere a Fecioarei Maria (Omi/ia 42) .. 369 

Vremea potrivită pentru munca mântuirii (369) / Vremea toam- 
nei — primul praznic al mântuirii (370) / Fecioara — împlinire 
a prefigurărilor vechi-testamentare (370) / loachim și Ana — 
virtutea şi rugăciunea lor ascultată (372) / Sensul naşterii din 
părinţi sterpi, dar virtuoşi şi rugători (373) / Necesitatea rodirii 
duhovniceşti a virtuţilor pentru toţi creştinii (374) / Datoriile 
fecioarelor (374) / Datoriile creştinilor din lume (375) / Naşte- 
rea mântuirii în sufletele sterpe prin virtuţi şi rugăciune (376) / 
Îndemn final (376) 


La intrarea Fecioarei în Sfânta Sfintelor (Omilia 52) ... 379 
Fecioara, slujitoare a Întrupării aleasă din veac (379) / Gelozia 
şi viclenia şarpelui îl pierd pe Adam (380) / Neamul omenesc 
avea nevoie de o nouă rădăcină (381) / Noul Adam — om şi 
Dumnezeu (381) / ... îndrăgostit de mântuirea noastră (382) / 
Unirea lui Dumnezeu Cel Pur cu firea întinată cerea puritatea 
unei fecioare sfinte (382) / Alegerea Fecioarei pleacă de la Set 
(384) / Set — prefigurare a lui Hristos (384) / Fecioara — rod al 
virtuților şi rugăciunilor lui loachim şi Anei (385) / loachim şi 
Ana redau Fecioara lui Dumnezeu aducând-o la Templu (385) / 
Fecioara vine de bunăvoie la Templu (386) / Viaţa îngerească a 
Fecioarei în Sfânta Sfintelor (386) / Fecioara — adevărata Sfântă 
a Sfintelor (387) / Mulţumirea datorată Fecioarei (387) / Să ne 
mutăm şi noi în Sfânta Sfintelor din cer unde e Fecioara (387) 


633 


Despre genealogia după trup a Domnului nostru 


Iisus Hristos şi a Pururea Fecioarei (Omilia 57). ...... 389 
Ca Dumnezeu, Hristos n-are genealogie (389) / Ca om, Hristos 
are în evanghelii două genealogii (389) / Sensul genealogiilor 
— alegerea Fecioarei predestinate din veci (390) / Set — prefi- 
gurare a lui Hristos (391) / De la Set la Noe (392) / Genealogiile 
selective (393) / Noe — prefigurare a lui Hristos (394) / De la 
Sem la David (395) / Diferenţa genealogiilor — părinţi naturali 
şi legali (395) / ... neam împărătesc şi neam preoţesc (396) / 
Zorobabel — prefigurare a lui Hristos (396) / ... a lui Hristos — 
împărat şi arhiereu (397) / Prefigurare a înfierii şi rudeniei noas- 
tre cu Hristos prin har (397) / Înfierea — realitate eshatologică, 
putere primită în Botez... (398) / ... cu condiţia unei vieți fără 
păcat după Botez (399) / În caz de păcat de moarte, mai avem 
şansa pocăinţei (388) 


La Buna Vestire adusă Fecioarei Maria (Omilia 14) ... 401 
Întruparea, mai mare decât creaţia (401) / Taină ascunsă din 
veac (401) / Modul Întrupării şi modul creaţiei — taine reale, 
dar inexplicabile (402) / lisus — din Duhul Sfânt, pentru că e 
Dumnezeu şi Mântuitor (403) / Prăpastia căderii în blestem şi 
întristare (403) / Pogorârea iubitoare a lui Dumnezeu (403) / | 
Necesitatea zămislirii lui Dumnezeu dintr-o fecioară (404) / | 
Fecioara, martoră şi colaboratoare a tainei (404) / Maria — | 
Doamnă prin excelență (405) / Salutarea îngerului (406) / Tul- 
burarea Fecioarei şi explicarea îngerului (406) / Zămislirea, pre- 
figurată de Isaia (407) / Fiul Fecioarei — Iisus, Mântuitor, Îm- 
părat, Dumnezeu şi om vestit de profeţi (407) / lisus — Împărat 
şi Patriarh (408) / Întrebarea Fecioarei: Cum va fi aceasta? (408) / 
Explicarea arhanghelului (408) / Consimțământul Fecioarei şi 
întruparea lui Dumnezeu (409) / Taina întrupării, prefigurată lui 
Isaia şi lui Moise (409) / Fecioara în Biserică (410) 


La Duminica Mironosiţelor că Maica Domnului L-a văzut 


prima pe Domnul înviat din morți (Omijia 18) ....... 4]] 
Învierea — recrearea omului (411) / O femeie, prima martoră a 
creației — tot o femeie, prima martoră a Învierii (411) / Mărtu- 
ria lui Marcu (412) / Dar mărturia lui loan (412) / Maica Dom- 
nului, prima martoră a Învierii — taină ascunsă de evanghelişti 
(412) / Mironosiţele (413) / Evangheliştii se deosebesc în pri- 
vința timpului venirii şi numărului mironosițelor (414) / Maica 
Domnului e „cealaltă Marie” venită prima la mormânt (415) / 

„. martoră a cutremurului, luminii şi vestirii îngerului (415) / 
Numai Maica Domnului înțelege taina (416) / Maica Domnului 

e întâmpinată prima de lisus (417) / Maria Magdalena nu înţe- 
lege taina (417) / Diferitele reacții ale femeilor mironosiţe şi ale 
Mariei Magdalena (418) / Reacţiile apostolilor (419) / Adeverirea 
credinţei în înviere sunt faptele credinţei (419) 


La atotvenerata Adormire a Maicii Domnului (Omilia 37) 421 
Lauda Fecioarei — un dor şi o datorie (421) / Pentru Fecioara 
incomparabilă lauda maximă (422) / Fecioara — prefigurată şi 
rod al făgăduinţei lui Dumnezeu (422) / Fecioara — făgăduită şi 
închinată de copilă lui Dumnezeu (422) / Taina Întrupării — 
unire şi îndumnezeire (423) / Viaţa supranaturală a Fecioarei 
după naşterea lui Hristos (424) / Adormirea — moarte făcătoare 
de viaţă şi mutare la cer (424) / Mijlocitoare între om și Dumne- 
zeu, Mamă a Lui şi Împărăteasă a creaţiei (425) / ... cu trupul în 
cer (426) / ... înviată şi luată la cer (426) / Fecioara — concen- 
trare a frumuseţilor şi excelenţei întregii creații (427) / Virtuţi şi 
nemurire (427) / Fecioara — soare şi cer (428) / Lauda Fecioarei 
(428) / Fecioara stă mai presus de serafimi, tron al lui Hristos 
(429) / Profeţii Vechiului Testament despre Fecioara (430) / 
Fecioara şi îngerii (430) / lubirea dintre Fecioară şi Treime (431) / 
Mujlocirea universală a Fecioarei (431) / Lauda Fecioarei (432) / 
Rugăciune către Fecioara (432) 


Nicolae Cabasila 


Cuvânt la preaslăvita Naştere a Fecioarei Maria ...... 437 
Invocarea lui Dumnezeu, elogiul precursorilor (437) / Elogiul 
lui Ioachim şi Anei, colaboratori ai lui Dumnezeu (438) / ... su- 
periori lui Moise, Noe şi Avraam (438) / ... împlinitori exacţi ai 
Legii (440) / Fecioara, rod al rugăciunii, dar al lui Dumnezeu, 
creată ca primul om (441) / Cum trebuia să fie omul: să trans- 
forme prin luptă în virtuţi puterile sădite în natura sa bună (442) / 
Căderea în păcat, nerealizare a binelui ascuns în puterile naturii 
(444) / Fecioara arată prima în sine ce este omul şi pe Dumne- 
zeu (445) / Fecioara realizează omul activând liber doar puterile 
naturii (446) / Necesitatea vitală a contribuţiei libere la reali- 
zarea virtuţii (448) / Fecioara realizează frumuseţea originară a 
naturii umane (449) / Fecioara n-a avut păcat care să împiedice 
coborârea lui Dumnezeu în ea (450) / Dovada e că în locul bles- 
temului primește bucurie (450) / Fecioara n-a fost curăţită de 
păcat doar la Buna Vestire (450) / Dovada e viaţa Fecioarei în 
Sfânta Sfintelor (452) / Necesitatea realizării înainte de Întrupa- 

rea lui Dumnezeu a formei ideale pure a naturii umane (455) / 
De la nepăcătuire prin voinţă la neclintire în bine prin har. 
Dubla ei curăţire (456) / Înainte de arătarea Dumnezeului-om 
în Hristos a fost nevoie de arătarea omului în Fecioara (457) / 
Conlucrarea şi ajutorul Fecioarei la arătarea lui Dumnezeu în 
lume (458) / Ziua Nașterii Fecioarei descoperă existența umană 
autentică şi scopul creaţiei (458) / Laudă şi invocare (459) 


Cuvânt la Buna Vestire adusă Fecioarei Mana ....... 461 
Buna Vestire — bucuria unită a lui Dumnezeu, a creaţiei şi a 
Fecioarei prin care s-au făcut toate (461) / Colaborarea Fecioarei: 
restaurarea frumuseţii naturii umane (462) / Fecioara stăvileşte 
răul şi împacă pe Dumnezeu ca Noe (463) / ... şi pregăteşte 
palatul, capitala și împărăţia pentru venirea Împăratului (464) / 
Contribuţia Fecioarei la Întrupare — credința şi consimţirea 
(465) / Întruparea, operă comună a Treimii şi Fecioarei (465) / 
Fecioara, colaboratoare personală la economia mântuirii (466) / 
Credinţa Fecioarei, expresie a cunoașterii de sine şi a lui Dum- 
nezeu (466) / Nu cere curăţie şi explicaţii (468) / Acceptarea 
slujirii tainei venirii lui Dumnezeu (469) / Fecioara, casa Cu- 
vântului (469) / Înţelepciunea şi sfinţenia culminantă a Fecioarei 
(470) / Întruparea, condiţionată de apariţia unui instrument 
desăvârşit (471) / Întruparea, expresie a dreptăţii lui Dumnezeu 
(472) / Glasul Fecioarei duce la întruparea Cuvântului şi uneşte 
cerul şi pământul (473) / Adevărata mulțumire adusă Fecioarei 
(474) 


Cuvânt la preaslăvita Adormire a Maicii Domnului .... 475 
Inevitabilitatea lăudării Fecioarei (475) / Toate vorbesc despre 
Fecioara care e scopul lor (476) / Fecioara, scopul creației (476) / 
Fecioara, rodul pur al creaţiei noi (477) / Fecioara, împlinirea 
dorinţei pământului şi oamenilor (478) / Fecioara descoperă 
îngerilor înțelepciunea lui Dumnezeu (478) / Fecioara, pământul 
şi cerul nou (478) / Fecioara, dreptatea desăvârşită (480) / Com- 
paraţie între dreptatea lui Hristos şi a Fecioarei (481) / Fecioara, 
adevăratul altar şi sânge din care țese haina trupului lui Hristos 
(483) / Fecioara, sfinţenia maximă (484) / Fecioara, mai presus 
de îngeri (486) / Trupul Fecioarei, duhovnicesc încă din viață 
(488) / Participarea Fecioarei la viața, pătimirea și învierea lui 
Hristos (489) / Adormirea şi mutarea cu trupul la cer (491) / 
Lauda adevărată a Fecioarei este în cer (491) / Fecioara, cauză 
asociată a mântuirii (492) 

Teofan al Niceei 


Discurs/tratat despre măreţiile negrăite ale Maicii 
Domnului şi despre taina întrupării lui Dumnezeu 


ca binele ultim şi cauza finală a tuturor existențelor .... 495 
[. Prolog; Fecioara mai mare decât orice laudă (495) 
[]. Fecioara Mamă şi Împărăteasă e cunoscută ca şi Dumnezeu 
din cele create (497) 
III. Dubla creație a lumii: pentru existența simplă şi pentru exis- 
tența fericită. Întruparea din Fecioară e taina existenței fericite ŞI 
cauza finală a creației lumii (499) 
IV, Fecioara, adevăratul Pământ şi Rai. Centru al creaţiei noi (501) 
V. Fecioara, adevăratul Cer. Receptacul secund al plinătăţii di- 
vine. În vârful ierarhiei îngerilor şi Mamă a celor îndumnezeiţi 
în Biserică, Cer al Soarelui dreptăţii (512) 
VI. Fecioara, Inger. Comparaţie cu îngerii şi superioritatea ei (521) 
VII. Fecioara, împărat, domn şi dumnezeu al celor îndumne- 
zeiți (526) 
VIII. Predestinarea din veci a Fecioarei pentru taina Întrupării în 
baza preștiinței superiorității ei incomparabile şi a libertăţii con- 
lucrării cu Dumnezeu (528) 
IX. Planul lui Dumnezeu în Întrupare: unirea cu creaţia, antici- 
pată în om şi realizată de Hristos şi Corpul Său (533) 
X. Fecioara, Gâtul prin care Hristos Capul transmite Corpului 
Său tainic toate harurile şi prin care toate cele din Corp urcă 
spre Capul lor (545) 
XI. Fecioara Mamă şi Tatăl. Fiul, inima lor comună. Fecioara, 
Sfânta Sfintelor şi jertfelnicul Templului ceresc (547) 
XII. Fecioara Mamă şi Fiul. Asemănarea fizică şi morală şi peri- 
horeza perfectă între ei. Fecioară dă trup şi hrăneşte pe Fiul, iar 
pe noi ne hrăneşte cu harul îndumnezeirii (553) 
XIII. Fecioara şi Duhul Sfânt. Modelată de Duhul Sfânt, devine 
icoană vie a Duhului şi a darurilor Lui supranaturale (563) 
XIV. Fecioara, Izvor și Disiribuitoare a harului. Fecioara şi sfinții. 
Nici unul nu ajunge la desăvârşire fără ea (570) 
XV. Fecioara, Mama noastră adevărată, imită iubirea lui Hristos 
față de noi. lubirea ei întrece orice afecțiune maternă care e o 
analogie imperfeciă a ei (571) 
XVI. Datoria aducerii-aminte neîncetate de Maica Domnului 
atât prin laude, cât şi printr-o viață curată (575) 

NICODIM AGHIORITUL, 

